
Cuvânt înainte 


Am publicat, nu cu multă vreme în urmă, primul volum al 
„Dogmaticii empirice”, după învățăturile prin viu grai ale pururea 
pomenitului Părinte Profesor Ioannis Romanidis, cuprinzând patru 
capitole: „Dogmă şi morală”, „Experiența Revelaţiei”, „Purtătorii 
Revelației” și „Mărturiile Revelaţiei”. Această carte a fost, concret, 
o introducere în dogmatica empirică a Bisericii Ortodoxe. 

În acest al doilea volum sunt abordate subiecte particulare, cum 
ar fi teologia Sfintei Treimi; crearea lumii; căderea omului; Întru- 
parea Cuvântului; Biserica, Trup al lui Hristos și societatea îndum- 
nezeirii; precum şi viaţa de după moarte. 

Trebuie precizat că subiectele acestea nu au fost supuse unei 
analize dogmatice exhaustive, pe baza întregii tradiții a Bisericii, ci 
au fost puse în lumină din punctul de vedere al experienţei, adică 
raportate la cunoașterea lor pe cale empirică — cu alte cuvinte a fost 
analizat felul cum dogmele sunt roadele experienței de Dumnezeu 
văzătoare a Prorocilor, Apostolilor şi Părinților, şi cum, mai departe, 
dogmele sunt convertite în experienţă personală, altfel spus, cum de- 
vin sânge și hrană pentru propriul nostru organism duhovnicesc. 

La baza tuturor analizelor stă faptul că văzătorii de Dumne- 
zeu — Prorocii, Apostolii şi Părinţii — au o cunoaștere autentică şi 
nemijlocită a lui Dumnezeu, în timp ce noi, cei ce le primim şi le 
urmăm învățătura, avem o cunoaştere mijlocită a lui Dumnezeu. 
Însă, atunci când trăim cu adevărat în Biserică, putem la rândul 
nostru să dobândim o cunoaştere nemijlocită a lui Dumnezeu. 

Asemenea primului volum, şi analiza aceasta a fost realizată pe 
baza învățăturilor prin viu grai ale pururea pomenitului Părinte 

Profesor Ioannis Romanidis. Sunt citate pasaje întregi din omiliile 
sale transcrise după înregistrări, pe care le-a susținut înaintea unor 
asistente variate, fiind analizate tot pe baza învățăturii sale. În câ- 
teva locuri, pentru a-i întregi gândirea teologică, am introdus pasaje 
din felurite scrieri ale sale. Am căutat totuşi să nu fac trimiteri la 
pasaje patristice, cu puține excepții, pentru ca discursul să fie sim- 
plu şi de efect. 

Desigur, cuvântul său din textele citate, fiind preluat din con- 
ferințe, poate genera unele probleme de exprimare, la care se adau- 
să şi faptul că Părintele Ioannis a fost crescut în America. În plus, 
repetarea punctelor sale de vedere se datorează, pe de o parte, fap- 
tului că, în anumite aspecte, dobândise o certitudine, iar, pe de altă 
parte, faptului că pasajele au fost preluate din cuvântări diferite. 
Cititorul însă va trebui să treacă peste toate acestea, concentrân- 
du-se pe esenţa cuvintelor sale. 

Aș mai dori să menționez aici un lucru pe care l-am semnalat 
și în primul volum, anume că cititorul nu ar trebui să se oprească 
asupra unui punct izolat, care ar putea să-l provoace şi să-l dis- 
tragă de la învățătura Părintelui Ioannis ca întreg, ci să-i studieze 
gândirea ca pe un tot unitar, ce se întinde de-a lungul tuturor ca- 
pitolelor celor două volume. 

În ceea ce privește eventualele dificultăți pe care cititorul le va în- 
tâmpina în primul capitol, datorate subiectului dogmatic, „Dumnezeul 
Treimic”, acestea nu ar trebui să-l descurajeze în a continua cu res- 
tul studiului, ce abordează subiecte însemnate într-o manieră simplă. 

Mai trebuie semnalat și faptul că, în capitolul despre crearea lu- 
mii, precum şi în alte locuri, datele ştiinţifice pe care le folosește Pă- 
rintele loannis provin din cunoştinţele valabile la vremea respectivă. 
Astăzi au fost reconsiderate în anumite privințe. Le-am citat însă 
aici întocmai cum au fost rostite pentru a pune în lumină spiri- 
tul său cercetător și a evidenția faptul că era la curent cu progre- 
sul cercetărilor din ştiinţele pozitive. 

Îi dau slavă lui Dumnezeu pentru acest nou dar. Le multu- 
mesc colaboratorilor mei care m-au ajutat şi la această ediție, ale 

căror nume le menţionez în primul volum, pomenindu-l aici doar pe 
iconarul Iannis Yeremtzes, care s-a îngrijit de copertele celor două 
volume, şi ÎI rog pe Dumnezeu să ne ajute să fim nu doar învăță- 
tori teoretici, ci şi ucenici ai trăirii dogmelor în propria noastră viață, 
pentru a ne face părtaşi Împărăției Cerurilor. 


Am scris la Nafpaktos, pe 1 noiembrie 2010, 
ziua adormirii întru Domnul (2001) 
a Părintelui loannis Romanidis 


+ Ierótheos, Mitropolitul Nafpaktosului 


Introducere 


În introducerea și epilogul primului volum, ca și în da- 
tele biografice despre viața Părintelui Ioannis Romanidis, au 
fost identificate premisele teologiei sale, pe care cititorul va 
trebui să le aibă în vedere pentru a înţelege fără dificultate şi 
cele scrise în acest volum. Aici, cu titlu introductiv, vom de- 
fini parcursul gândirii sale teologice în relaţie cu subiectele 
prezentate în acest volum, cu referire la Dumnezeu, la relația 
Lui cu lumea, la căderea omului, la îndumnezeirea în Biserică 
și la viaţa veșnică. 

Încă de la începutul activității sale teologice, Părintele 
Ioannis Romanidis a tâlcuit și explicat aceste subiecte în teza 
sa de doctorat intitulată Păcatul strămoşesc!. Capitolele acestei 
lucrări abordează relaţia lui Dumnezeu cu lumea, existența 
lui satana, menirea omului, omul duhovnicesc drept chip al 
lui Dumnezeu, interpretând, în cele din urmă, sensul păcatu- 
lui strămoșesc din punctul de vedere al învăţăturii ortodoxe. 

În perioada respectivă a scris diverse articole, tâlcuind în- 
vățătura Sfinților Părinți despre Cuvântul neîntrupat și în- 
trupat, despre omul de dinainte și de după cădere și despre 
viaţa lui în Biserică. Menţionăm câteva dintre ele pentru a ofe- 
ri un reper în acest sens: Omul și adevărata lui viaţă potrivit Mo- 
litfelnicului grec-ortodox (1955), Păcatul strămoșesc potrivit Sfân- 
tului Pavel (1955), Eclesiologia ortodoxă potrivit lui Alexei Homiakov 


' Twávvov Pwpavíðn, Tò rponazopixă âudprnua, ediția a doua, Ed. 
Aópos, Atena 1989. 

(1956), Eclesiologia Sfântului Ignatie al Antiohiei (Atlanta, 1956), 
Iustin Martirul şi Filosoful şi cea de-a patra Evanghelie (în lim- 
ba engleză, 1958). De asemenea, există trei articole importante 
în engleză care au fost publicate în periodicul Greek Orthodox 
Theological Review şi traduse în greacă (fără a vedea însă lu- 
mina tiparului) de profesoara Despo Liăliou: primul, cu titlul 
Filosofia Părinților Bisericii la H.A. Wolfson (1959-1960); cel de-al 
doilea: Comentarii la disputa palamită şi subiecte conexe, par- 
tea I (1960-1961), iar cel de-al treilea reprezentând partea a II-a 
a lucrării cu același titlu (1964-1965). 

De asemenea, trebuie să menționăm aici și publicarea pri- 
mului volum al Teologiei dogmatice și simbolice a Bisericii Orto- 
doxe Sobornicești”, care abordează dogma triadologică, însă, din 
păcate, Părintele Ioannis nu a ajuns să dezvolte celelalte subiec- 
te dogmatice decât în Dogmatica patristică ortodoxă. O expunere 
concisă, pe care Protopresviterul Gheorgheos Drâgas a tradus-o 
în limba engleză și a editat-o în greacă și engleză, adăugând 
o introducere și o bibliografie’. 

Este semnificativ faptul că, după abordarea teoretică a aces- 
tor subiecte, s-a ocupat apoi de învăţătura niptică! a Bisericii, 


? Tigwrong. n. TwávvovE. Pwpaviðov, 40) arii kai Evupolrj 
Otohoyia tis Opod6tov KaBodixie ExxAngiac, volumul I, Editura 
Tlovevagă, Tesalonic 1973. 

* Protopresbyter John Romanides, An Outline of Orthodox Patristic 
Dogmatics - Enitiuov Op8óðočov Matepixiv Aoypariryv, Orthodox Re- 
search Institute, Rollinsford, New Hampshire 2004. Ediția în limba română: 
Dogmatica patristică ortodoxă. O expunere concisă, trad. Dragoş Dâscă, Edi- 
tura Ecclesiast, Sibiu, 2010. 

* Niptic are la bază adjectivul gr. vnrtiróc, un derivat al substanti- 
vului vic, „cumpätare, înfrânare; supraveghere, veghere, priveghere”, 
în limbajul ascetic fiind redat mai cu seamă prin trezvie. În terminologia 
teologică ascetică, această noțiune este aplicată minții (vous), şi se refe- 
ră atât la atenția neîncetată a acesteia, cât și la întreagă metodă ascetică de 
păstrare a unei permanente stări de trezvie a minții în lupta cu gândurile 
şi patimile, urmărind isihia (gr. ńgvxia), adică „liniștirea” gândurilor și a 
patimilor, spre a se putea aduna netulburat în Rugăciune și în pomenirea 

ca metodă de renaștere și îndumnezeire a omului. Este vorba, 
așadar, de un parcurs teologic complet, despre care am pu- 
tea spune că prezintă două stadii: păcatul strămoșesc, pe de 
o parte, şi învățătura niptică a Bisericii, pe de altă parte. 
Consider că este necesar să evidenţiem aici relaţia dintre ce- 
le două stadii ale parcursului teologic al Părintelui Ioannis 
Romanidis. 


1. Învățătura sa teologică unitară 


Pentru a sublinia caracterul unitar al învățăturii teologice 
a Părintelui Ioannis Romanidis, vom prezenta în cele ce ur- 
mează relaţia dintre teza sa de doctorat despre Păcatul stră- 
moşesc, redactată la începutul activităţii sale academice, și tra- 
diția niptică a Bisericii, despre care vorbea adesea în ultimii 
săi ani. 

Preocuparea sa cu privire la semnificaţia păcatului stră- 
moșesc a luat naștere în mediul în care a trăit în America, 
alături de căutarea teologiei Bisericii privind crearea lumii şi 
căderea omului. 

Se ştie că Părintele loannis a trăit de mic în America, a 
studiat la centre academice papistașe' și protestante, cunos- 
când extrem de bine teologia acestora, ca, de pildă, teologia lui 
Toma d'Aquino, precum și a principalilor teologi protestanți. 
Protestanţii respingeau tradiția patristică, axându-se doar pe 
Sfânta Scriptură, în timp ce teologii papistaşi se întemeiau 
lui Dumnezeu. Din acest motiv, metoda și tradiția aceasta este cunos- 
cută sub numele de „niptico-isihastă”. (n. trad.) 

* În loc de catolic, Părintele Ioannis Romanidis foloseşte papis 
sensul de adept al „Bisericii” Romei, care este papocentristă. EI considera 
că în mod impropriu romano-catolicismul își atribuie titlul de catolic, de- 
oarece adjectivul are la bază gr. xaGoAx0c, care înseamnă „universal, ceea 
ce este conform cu întregul” şi este valabil pentru Biserica Ortodoxă. Este 


termenul care, în varianta grecească a Crezului, corespunde lui soborni- 
Cesc: m. într-una, Sfânta, Sobornicească şi Apostolească Biserică...”. (n. trad.) 

pe Toma d'Aquino — care îl interpreta pe Augustin -, precum 
şi pe alţi teologi scolastici. Această contradicție dintre cele do- 
uă tradiţii creştine (a papismului şi a protestantismului) l-a de- 
terminat pe Părintele Ioannis Romanidis să se ocupe în mod 
special de cei cunoscuţi sub numele de Părinți Apostolici, acei 
Părinţi care le erau urmași Sfinților Apostoli și înaintași ma- 
rilor Părinți ai veacului al IV-lea. 

A fost o mișcare genială, pentru că în felul acesta a dia- 
gnosticat faptul că Părinții Apostolici sunt veriga de legătură 
între Apostoli și marii Părinți ai Bisericii care au venit după 
ei, legătură ce a rămas neîntreruptă. Prin Părinții Apostolici, 
învăţătura Sfinților Apostoli a fost transmisă generațiilor ur- 
mătoare. Când vorbim despre Părinţii Apostolici, ne referim 
la Clement al Romei, la autorii scrierilor Păstorul lui Herma și 
Epistola lui Varnava, la Sfântul Ignatie Teotorul, la Sfântul Po- 
licarp al Smirnei, la Papia al lerapolei. Strâns legaţi de aceștia 
sunt și Irineu al Lyonului și Ipolit al Romei. 

Prin urmare, i-a studiat în duhul învăţăturii Sfinţilor Apos- 
toli pe toți Părinţii Apostolici, precum și Molitfelnicul Bisericii, 
în paralel, pe de-o parte, cu Părinţii ortodocşi, iar pe de altă 
parte cu teologii apuseni scolastici și reformați. După feluri- 
tele studii preliminarii pe care le-am menționat deja, s-a oprit 
în cele din urmă asupra tematicii păcatului strămoșesc. În- 
tregul demers al gândirii sale teologice se vădeşte din subti- 
tlul tezei sale de doctorat despre Păcatul strămoșesc. 

Într-un caiet manuscris al său în posesia căruia mă aflu, 
provenit din perioada în care își pregătea subiectul, înainte 
de a-şi consemna poziţiile teologice în cunoscuta sa lucrare de 
doctorat, titlul și subtitlul lucrării au fost stabilite după cum 
urmează: Păcatul strămoșesc, adică premisele sale cosmologice și 
antropologice în Biserica primară, comparativ cu anumite premise 
ale teologiei patristice elene ulterioare și ale teologiei scolastice apu- 
sene, îndeosebi a lui Augustin, Anselm şi d'Aquino. Este vorba de- 
spre prima elaborare a acestui subiect. În caietul respectiv 

există pasaje din Noul Testament, pe care le-a grupat tematic, 
cel mai probabil parcurgând întreg Noul Testament din pers- 
pectiva subiectului său, precum și texte patristice din Părin- 
ţii Apostolici şi Părinții veacului al IV-lea, precum Sfântul Ata- 
nasie cel Mare, Sfântul Vasilie cel Mare, Sfântul Grigorie de 
Nyssa, Sfântul Ioan Gură de Aur şi alți Părinţi, ca Sfântul Dio- 
nisie Areopagitul, Maxim Mărturisitorul şi alții. 

În teza sa de doctorat dactilografiată, aflată, de asemenea, 
în posesia mea, pot fi observate corecturi și intervenţii manus- 
crise prin adaosuri în text, note etc. Este, în mod evident, tex- 
tul tezei de doctorat pe care a depus-o la Facultatea de Teolo- 
gie din Atena. A stabilit el însuși titlul şi subtitlul lucrării după 
cum urmează. În textul dactilografiat poate fi citit: Păcatul 
strămoșesc, adică premisele sale cosmologice şi antropologice din 
epoca Noului Testament până la Sfântul Irineu. Într-o notă de 
mână, scrie: Contribuţii la învățătura despre Păcatul strămoșesc, 
adică premisele sale în Biserica primară până la Sfântul Irineu, com- 
parativ cu teologia ortodoxă și cu teologia apuseană până la Toma 
d'Aquino. 

În textul final, publicat de Editura Pournarâs, titlul și 
subtitlul au fost stabilite astfel: Păcatul strămoșesc, adică 
Contribuţii la cercetarea premiselor învăţăturii despre Păcatul 
strămoșesc în Biserica primară până la Sfântul Irineu, compara- 
tiv cu orientarea generală a teologiei ortodoxe şi a celei apusene 
până la Toma d'Aquino. 

Reformularea succesivă a subtitlului lucrării de către au- 
torul însuși ne arată clar, pe de o parte, încercarea lui de a ex- 
prima în cel mai bun mod cu putință diferența dintre învăță- 
tura Părinților Bisericii și poziţiile teologilor scolastici cu pri- 
vire la păcatul strămoșesc, iar pe de altă parte, faptul că se 
întemeiază permanent pe Noul Testament și pe Părinţii Apos- 
tolici de până la Sfântul Irineu, care sunt izvorul gândirii sale 
teologice. 

Astfel, acest prim stadiu al demersului ermineutic al På- 
rintelui Ioannis Romanidis se mișcă atât în interiorul scrie- 
rilor Sfintei Scripturi, cât și al scrierilor Părinților Bisericii, în 
contrast cu scrierile lui Augustin și ale teologilor scolastici. Lu- 
crarea aceasta scoate la iveală un cercetător academic serios, 
care, în acest stadiu, este interesat în a căuta duhul gândirii 
Părinților Bisericii și, în opinia mea, în a arăta că Biserica Or- 
todoxă este „Biserica istorică”, cea care a păstrat tradiţia apos- 
tolică așa cum a fost transmisă cu autoritate de la Apostoli la 
Părinţii de mai târziu, prin Părinții Apostolici, în timp ce la- 
tinii şi protestanții nu doar că au răstălmăcit-o, dar au și de- 


naturat-o semnificativ. 

După această cercetare de bază, Părintele Ioannis Roma- 
nidis a examinat mai adânc subiectul premiselor cosmologice 
și antropologice ale păcatului strămoșesc, pentru a studia 
consecințele căderii omului, care sunt întunecarea minții 
(vodc) şi îndepărtarea omului de Lumina lui Dumnezeu. 


* Întemeindu-se pe învățătura patristică, Părintele Ioannis Romanidis 
” aarătat că rolul central în cunoașterea lui Dumnezeu și în îndumnezeire 
nu îl joacă intelectul şi rațiunea, ci mintea (voùc), care este altceva decât 
raţiunea (Aoyıxi) şi intelectul (Suvora) -este pur şi simplu o altă facultate, 
oaltă energie a sufletului, pe care omul căzut o confundă cu raţiunea. Este 
„ochiul sufletului”, atenția cea mai subtilă, capabilă să sesizeze prezența 
lui Dumnezeu și să intre în comuniune cu EI. Este instrumentul prin care 
omul are acces la Dumnezeu. Este telescopul prin care ÎI vede pe Dumne- 
zeu. Este duhul de care vorbește Apostolul Pavel (I Corinteni 14, 15-16). Am 
optat să semnalăm cititorului că această minte este altceva decăt ceea ce în 
mod obișnuit înţelegem prin minte, adăugând în paranteză şi echivalentul 
grecesc, vovc, acolo unde o impune contextul teologic. Energia, funcția aces- 
tei minți (voùc) este noctică, spre deosebire de cea rațională. La fel și Rugă- 
ciunea care se săvârșește cu această minte (vovg) este una noetică - Rugă- 
ciunea minţii (noetică). Când mintea se eliberează din robia raţiunii, a pa- 
timilor şi a lumii înconjurătoare, întorcându-se în inimă, din rătăcirea ci, 
atunci Rugăciunea minţii începe să lucreze. Abia atunci se poate spune că 
mintea (vobe) este activă, altfel se află într-o stare moartă, de inerție, în 
totală subordonare față de intelect. Astfel, Rugăciunea minţii se săvâr- 
şeşte cu mintea (v00c) înlăuntrul inimii, în vreme ce rugăciunea rațională 
se săvârşeşte cu raţiunea (Aoy1kr]), prin cuvinte și înțelesuri. (n. trad.) 

De asemenea, a mers mai departe și în cercetarea modului în 
care omul se întoarce la Dumnezeu și dobândește comuniune 
şi părtăşie cu El, adică modul în care este călăuzit de la cu- 
răţie la luminare și îndumnezeire. În acest al doilea stadiu 
al lucrării sale creatoare a fost ajutat în mod substanțial de 
erminia pasajelor Noului Testament, îndeosebi de erminia 
învățăturii Apostolului Pavel. 

Acest lucru îl vedem și în Introducerea la ediţia a Il-a a 
tezei sale de doctorat despre Păcatul strămoșesc, în care vor- 
beşte despre fundamentele teologiei empirice, despre adevă- 
rul necreat și cunoaşterea seculară, ca și despre diferența din- 
tre esenţă și energie în Dumnezeu’. 


Deja, lucrând la studiul despre Păcatul strămoșesc, precum 
se poate vedea din caietul manuscris pe care îl deţin, adunase 
toate pasajele nou-testamentare referitoare la diavol, la lu- 
crarea creatoare a lui Dumnezeu, la păcatul omului, la moar- 
tea duhovnicească, la „inima ca minte (vovc)” şi „inima ca s 
laș al lui Dumnezeu”, la „duhul vieții”, la „duhul omului”, la 
„dreptatea lui Dumnezeu”, la „mântuirea din moarte și stri- 
căciune”, la „instinctul de autoconservare”, la răstignirea cea 
după Hristos etc. După cum se poate vedea din studiul aces- 
tei colecţii de citate, în special din cele ale Apostolului Pavel, 
Părintele Ioannis Romanidis strânsese toate pasajele nou-tes- 
tamentare referitoare la viața niptico-isihastă a omului ca pre- 
misă a mântuirii. Lucrarea aceasta constituie baza concep- 
ției sale despre tradiția niptico-isihastă ca viață a Prorocilor, 
Apostolilor și Părinților. 

Studiul Noului Testament din perspectiva tradiției isi- 
haste a Bisericii l-a ajutat apoi în mod deosebit în discuțiile pe 
care le-a purtat cu protestanții, în calitate de reprezentant al 
Bisericii Greciei la dialogurile cu aceştia. 


“ Tcodvvov Pwpavíðn, Tò rponatopixó ăuăprnua, op. cit, pp. xxvi- 
soc 

Adeseori îmi spunea că protestanții resping învățătura 
Părinților Bisericii. Ei nu pot înţelege cele despre persoană, 
ipostas, esenţă, energie a lui Dumnezeu, considerându-le o in- 
fluenţă a filosofiei elene, care ar fi denaturat tradiția aposto- 
lică. Îmi spunea chiar că marele teolog protestant Harnack 
susţine că Ortodoxia ar fi o formă idolatră de creștinism. Astfel, 
la dialoguri, protestanții, când îi auzeau pe ortodocși folosind 
termeni din filosofia greacă, erau de-a dreptul scandalizați, 
nu înțelegeau nimic și respingeau cu totul această învățătură, 
Prin urmare, nu-i era deloc ușor unui teolog ortodox să le vor- 
bească protestanților în termenii teologiei patristice, pentru 
că pur și simplu nu era înțeles. 

Acest lucru l-a determinat pe Părintele Ioannis Romani- 
dis ca, în dialogurile cu protestanții despre poziţiile ortodoxe, 
să folosească în mod constant pasaje nou-testamentare, în- 
deosebi din Apostolul Pavel, punându-i astfel în dificultate. 
La fel, în discuţiile pe care le purta cu evreii, expunea pasaje 
din Vechiul Testament despre revelaţia Cuvântului neîntru- 
pat, a Îngerului Marelui Sfat, a lui Iahve din perspectiva tra- ` 
diției patristice, fapt care îi surprindea. 

Desigur, atunci când Părintele Ioannis Romanidis folosea 
şi tâlcuia pasaje ale Apostolului Pavel, nu o făcea în mod ar- 
bitrar, ci avea în minte învățătura Părinților Apostolici şi a 
marilor Părinți ai Bisericii, fără a menționa, de regulă, respec- 
tivele pasaje patristice. Cunoştea, cu alte cuvinte, duhul Sfin- 
ților Părinți, dar folosea îndeosebi pasaje ale Sfinţilor Apos- 

toli şi, în consecință, și terminologia apostolică în subiecte 
legate de viața duhovnicească, precum „inima”, „mintea” 
(voùc), „proslăvirea”, „desăvârşirea” etc. 

Întrucât l-am cunoscut personal și i-am studiat scrierile 
şi, mai cu seamă, am fost inițiat în cuvântul său prin viu grai, 
consider că nu tâlcuia la întâmplare Noul Testament, în spe- 


cial pe Apostolul Pavel, ci pe baza a două chei ermineutice 
semnificative, a două tradiţii fundamentale. 


Introducere 25 


Prima dintre aceste tradiţii-chei ermineutice era învăță- 
tura Sfântului Simeon Noul Teolog, pe care o cunoștea foarte 
bine, studiindu-i toată învăţătura în original şi corelând-o cu 
învățătura Apostolului Pavel. Am făcut o cercetare exhaus- 
tivă a tuturor operelor Sfântului Simeon Noul Teolog, pe ca- 
re le-am și indexat, şi m-am încredințat de legătura aceasta 
dintre Sfântul Simeon Noul Teolog și învățătura Părintelui 
Ioannis. De multe ori era afirmată deschis, alteori această le- 
gătură era de la sine înțeleasă. Voi încerca la un moment dat 
să prezint corelația dintre tâlcuirea pasajelor apostolice pe ca- 
re o face Părintele Ioannis Romanidis şi învățătura Sfântului 
Simeon Noul Teolog, 

A doua dintre aceste tradiţii-chei ermineutice, prin inter- 
mediul căreia studia Epistolele Apostolului Pavel, era tra- 
diția vie întâlnită la Părinţii isihaşti din Sfântul Munte și din 
afara Sfântului Munte, cu care stătea de vorbă despre cură- 
ţirea inimii, despre luminarea minții (vovc), adică despre Ru- 
găciunea minții (noetică), și despre vederea lui Dumnezeu, 
care este vederea Luminii necreate. De asemenea, a fost mar- 
cat de Pelerinul rus, de scrierile Cuviosului Siluan Atonitul și, 
desigur, de scrierile Părinților Filocaliei. 

Prin urmare, învățătura niptico-isihastă a Părintelui Ioa- 
nnis Romanidis este indisolubil legată de învățătura Apos- 
tolului Pavel și a Sfântului Simeon Noul Teolog, precum şi de 
experiența isihaștilor contemporani, pe care îi cunoscuse di- 
rect sau indirect. În opinia mea, la acestea trebuie să mai 
adăugăm și propria sa experiență, dar, personal, nu cunosc 
măsura duhovnicească la care ajunsese. Nu cred că ar putea 


* O traducere mai precisă a Rugăciunii minții ar fi „Rugăciunea noe- 
tică” păstrându-se astfel, pe de o parte, sensul cu neputinţă de redat în 
limba română al cuvântului vos, iar, pe de altă parte, menţinându-se for- 
ma adjectivală, care arată caracterul rugăciunii (Rugăciunea este noetică), 
iar nu substantivală, care arată subiectul acțiunii (Rugăciunea este a min- 
ţii) căci, până la urmă, atunci când mintea se roagă în inimă, Duhul În- 
suşi e Cel care se roagă „cu suspine de negrăit” (Romani 8, 26). (n. trad.) 

cineva să insiste atât de mult asupra unor subiecte dacă e] 
însuşi nu ar avea experiență personală. Un Părinte duhov- 
nicesc experimentat, vrednic de pomenire, mi-a mărturisit cât 
de mult a fost impresionat de insistența aceasta a Părintelui 
Ioannis asupra anumitor aspecte, motiv pentru care el însuși 
a ajuns să fie atent la ele. 

La aceşti factori trebuie să adăugăm și învăţătura Sfân- 
tului Dionisie Areopagitul, pe care o diferenția, cu argumen- 
te solide, de tradiţia neoplatoniciană; învățătura Sfântului 
Grigorie Palama, pe care o cercetase și în care era expert, con- 
siderând-o chintesența tradiţiei isihaste a Bisericii; și învăță- 
tura Părinților Capadocieni, de care era mândru, ca unul care 
la rându-i era de spiță capadociană. 

Insistenţa lui asupra tradiției niptico-isihaste se explică 
prin faptul că aceasta este viața Prorocilor, Apostolilor și Sfin- 
ilor, așa cum se regăsește în Sfânta Scriptură și în întreaga 
tradiţia bisericească (Sfinte Canoane, Molitfelnic, imnografie, 
scrieri patristice, Filocalie), şi s-a manifestat cu putere în dia- 
logul purtat de Sfântul Grigorie Palama întâi cu Varlaam, iar 
apoi cu Achindin și Grigoras. 

Părintele Ioannis a dat o mare însemnătate și greutate tra- 
diției niptice, deoarece, alături de dogme, este cea care face 
diferența între tradiţia ortodoxă și tradiția franco-latinilor şi 
a protestanților. Mai concret, diferența aceasta a identificat-o 
în termenii analogia entis (analogia fiinţei) şi analogia fidei (ana- 
logia credinţei), ce se referă la moduri diferite de trăire a Re- 
velaţiei lui Dumnezeu, 

Analogia entis se referă la existența unei analogii între 
necreat și creat, la faptul că Dumnezeu ar fi creat lumea 
după forme arhetipale, iar mântuirea omului ar consta în 


„Echivalent pentru papistași, „entolici”. Sunt numiţi franci după denu- 
mirea triburilor germanice dominante care au denaturat creştinismul 
apusean și au impus doctrina papistașă. Mai sunt numiţi şi latini după de- 
numirea limbii oficiale a „Bisericii” papistașe. (n. trad.) 

întoarcerea sufletului la lumea nenăscută a Ideilor. Aceasta 
este metafizica clasică, cea care a influenţat și teologia franco- 
latinilor. Astfel, conform acestei teorii, omul ar putea cunoaş- 
te esența lui Dumnezeu dacă ar deține cunoașterea esenței 
lucrurilor create, prin intermediul rațiunii (Aoyıxń) ome- 
neşti. Exponentul acestei tradiţii a fost Varlaam, de aceea 
şi Sfântul Grigorie a reacționat împotriva acestei „analogii 
speculative”. 

Analogia fidei se referă la relația omului cu Dumnezeu 
prin credinţă, așa cum este ea revelată în Sfânta Scriptură. Tra- 
diția aceasta vorbește despre faptul că Revelația lui Dumne- 
zeu ar fi fost dată prin cuvinte, şi ar putea fi cunoscută nu prin 
filosofie, ci prin Sfânta Scriptură, care este cuvântul lui Dum- 
nezeu. Astfel, cineva care studiază Sfânta Scriptură ar putea 
ajunge la cunoașterea lui Dumnezeu și la comuniunea cu El, 
pentru că Revelația lui Dumnezeu a fost depusă în Sfânta 
Scriptură, care este cuvântul lui Dumnezeu. 

Părintele Ioannis Romanidis susținea că aceste două tra- 
diţii (analogia entis şi analogia fidei) sunt caracteristice creşti- 
nismului apusean, fiind străine de învățătura Părinților Bi- 
sericii. Potrivit învăţăturii Bisericii Ortodoxe, cunoaşterea lui 
Dumnezeu se dobândește prin participarea la energia cură- 
ţitoare, luminătoare și îndumnezeitoare a lui Dumnezeu, care 
este trăită în Biserică prin Taine și prin nevoinţă. Când cel în- 
dumnezeit ajunge la vederea slavei lui Dumnezeu, nu întâl- 
nește nici forme arhetipale, nici cuvinte, ci participă la Lumi- 
na necreată și distinge extrem de clar necreatul de creat. 

Nevoinţa înseamnă tradiţia niptico-isihastă, care este pre- 
misa dogmelor şi calea ce duce la întâlnirea omului cu Dum- 
nezeu. Astfel, cunoașterea lui Dumnezeu nu este legată nici 
de filosofie, nici de simpla lectură a Sfintei Scripturi — cu toa- 
te că Sfânta Scriptură este importantă, deoarece consemnează 
experienţa îndumnezeirii —, ci este legată de trăirea tradiției 
niptico-isihaste și de vederea slavei lui Dumnezeu. 

Părintele Ioannis caracteriza această tradiţie niptică drept 
„terapie”, termen pe care îl întâlnim în toată tradiția biblică şi 
patristică. Prin curățire și luminare, omul ajunge la îndumne- 
zeire, adică ajunge la comuniunea cu Dumnezeu urmând 
această terapie. Este semnificativ faptul că Sfântul Grigorie 
Palama o prezintă pe Maica Domnului drept model de isi- 
hast — ea, care a trăit în Sfânta Sfintelor și a folosit metoda 
„călăuzirii celei după isihie”. De aceea, după cum scrie Sfân- 
tul Grigorie Palama, atunci când omul ajunge la vederea lui 
Dumnezeu, aceasta „singură e dovadă a sufletului cu adevă- 
tat sănătos”, Astfel, „vederea lui Dumnezeu este rodul sufle- 
tului sănătos, ca împlinire și chip al îndumnezeirii”. Prin ur- 
mare, omul se îndumnezeiește nu prin „analogia speculativă 
întemeiată pe cuvinte şi pe cele văzute”, ci prin călăuzirea 
isihiei, prin care este tămăduit”. 

Unul dintre textele semnificative din această etapă a acti- 
vității teologice a Părintelui Ioannis Romanidis este deosebit 
de importanta omilie rostită la „Consiliul Ortodox” pe du- 
rata sesiunii Consiliului Mondial al Bisericilor convocat la 
Damasc între 5-9 februarie 1982, cu tema lisus Hristos, viața 
lumii. 

Această tradiție niptico-isihastă a Bisericii a constituit ba- 
za teologiei Părintelui Ioannis Romanidis, fiind urmarea prac- 
tică a cercetării sale teologice asupra păcatului strămoșesc. 
De aceea susținea că, dacă cineva nu înțelege bine de ce ana- 
logia entis și analogia fidei se abat de la teologia Prorocilor, 
Apostolilor și Părinților, nu poate discerne nici ereziile creş- 
tinismului apusean, dar nici valoarea tradiției niptico-isihaste 
a Bisericii Ortodoxe. 


* Toy. TlaAapă, 'Epya, vol. 11, Tlategcai èkdóoric «TonyóËos 0 
TaAapăg», Tesalonic 1986, p. 328. 
_+ Xenia Ecumenica, nr. 39, pp. 232-275, Helsinki 1983, şi în perio- 
dicul «Teny6etos TaAapäc», dedicat Preasfinţitului Mitropolit al Tesa- 
lonicului, Panteleimon al II-lea. 

Cele două stadii ale evoluţiei sale teologice (Păcatul stră- 
moșesc, pe de o parte, și tradiția niptică a Bisericii, pe de altă 
parte) nu sunt independente una față de alta, ci foarte strâns 
legate, având în vedere că cea de-a doua, tradiţia niptico-isi- 
hastă, este continuarea celei dintâi. Unii susțin că Părintele 
Ioannis a început ca un teolog extrem de promițător, ce avea 
de adus o însemnată contribuţie teologiei, dar a pierdut apoi 
calea și nu a mai ajutat la renașterea teologică din Grecia. 
Consider că cei ce îl interpretează în felul acesta pe Părintele 
Ioannis săvârșesc o nedreptate, la fel şi cei ce îi atribuie in- 
fluente fie de la protestanți, fie de la origeniști. 

Părintele Ioannis era un om inteligent, cu spirit cercetă- 
tor, bine așezat în tradiţia ortodoxă, dând glas experienței 
autentice a Bisericii. Cunoștea, desigur, toate curentele teolo- 
gice ale epocii sale, cuvântul său având greutate. Nu este po- 
sibil ca unele din expresiile sale rostite să fie puse pe seama 
influenţei primite de la vreun curent teologic. De altfel, şi Sfân- 
tul Vasilie cel Mare și Sfântul Grigorie Teologul l-au studiat 
pe Origen, au extras anumite pasaje din scrierile sale şi au în- 
tocmit așa-numita Filocalie (nu este vorba despre antologia 
omonimă alcătuită mai târziu de Sfinții Macarie Notarâs şi 
Nicodim Aghioritul) și, cu toate acestea, nimeni nu-i consi- 
deră origeniști. 

Ca om, și Părintele Ioannis va fi făcut unele greșeli în via- 
tă, ca şi în expresia şi interpretarea sa teologică, însă a fost un 
mare teolog și învățător, având o mare contribuţie la renaș- 
terea tradiţiei isihaste în zilele noastre, şi nu e cu putinţă să fie 
ignorat sau răstălmăcit de unii care folosesc în mod selectiv 
anumite expresii ale sale, fără a le înțelege și fără a percepe 
duhul învățăturii sale în întregul lui. 

La urma urmei, cine dorește să se aplece asupra învăță- 
turii Părintelui Ioannis Romanidis trebuie să se concentreze 
asupra acestor două stadii ale învățăturii sale, anume asupra 
cărții Păcatul strămoșesc, întemeiată îndeosebi pe Apostoli și 

pe Părinţii Apostolici, dar și asupra tuturor celor scrise sau 
rostite cu privire la tradiția niptico-isihastă, pe care o interpreta 
din perspectiva învățăturii Epistolelor Apostolului Pavel şi a 
Părinților Capadocieni, permanent în legătură cu învățătura 
Sfântului Simeon Noul Teolog, a Sfântului Grigorie Palama 
şi a Părinților isihaști pe care îi cunoscuse personal. 


2, Istorie şi teologie 


Părintele loannis Romanidis, în toate scrierile și prelege- 
rile sale, punea în strânsă legătură teologia cu istoria, altfel 
spus considera că, pentru a fi cercetată formularea teologiei 
ortodoxe în diferite epoci, sau chiar abaterile ereticilor de la 
cuvântul ortodox revelat, trebuie să avem în vedere și mediul 
istoric în care a vieţuit Biserica şi au lucrat Sfinţii Părinţi. Acest 
lucru îl vedem, între altele, și în Introducerea la cea de-a Il-a 
ediție a tezei sale de doctorat despre Păcatul strămoșesc, unde 
amintește contextele politice și teologice în care au fost con- 
cepute și materializate demersurile eterodocșilor de-a dis- 
truge Romeitatea' și de-a occidentaliza Ortodoxia”. 

În ceea ce priveşte strânsa legătură dintre teologie și istorie, 
era pe aceeaşi linie cu Părintele Gheorghi Florovski, pe care 
îl cunoscuse în America, apreciindu-l pentru contribuţia pe 
care o adusese literaturii teologice. De altfel, pot să adaug că 
Părintele Ioannis Romanidis a depășit gândirea teologică a 
Părintelui Gheorghi Florovski. Voi face o scurtă mențiune 
în acest sens. 


Pentru Romanidis, denumirea de Imperiu Bizantin este eronată, este 
o născocire a istoriografiei occidentale, fiind folosită pentru prima oară 
de Hieronymus Wolf în 1562. Contemporanii Imperiului se revendicau de 
la Romania, adică de la Imperiul Roman creștinat, de la Romanitatea creş- 
tină, ceea ce noi am ales să redăm prin Romeitate, pentru a fi în acord cu 
termenul rom, echivalentul grecescului Pcopoi, altfel spus „creştinii or- 
todocși din Imperiul Roman”, (n. trad.) 


TIwávvov Pwpaviðn, op. cit, p. XV şi urm. 

Toţi cei ce se ocupă cu chestiunile teologice știu că Pă- 
rintele Gheorghi Florovski (1893-1979) este considerat unul 
din cei mai de seamă teologi ortodocși ai secolului XX, iar pre- 
zența sa în literatura teologică este socotită drept una extrem 
de însemnată. S-a născut și a crescut la Odessa, în Ucraina și, 
după un parcurs plin de neprevăzut, a ajuns la Paris ca pro- 
fesor al Institutului Teologic Ortodox „Saint Serge”. În conti- 
nuare, a lucrat în America, unde a predat ca profesor (și de- 
can) al Facultăţii de Teologie „Saint Vladimir”; ca profesor la 
Facultatea de Teologie „Holy Cross” din Boston; la Univer- 
sitatea Harvard, precum și la alte universităţi. A fost, de ase- 
menea, membru al Academiei Americane de Arte și Științe. 

Cine studiază textele acestui mare teolog identifică do- 
uă aspecte fundamentale ale gândirii sale teologice, care pre- 
zintă și pentru noi interes în acest punct. 

Primul aspect îl reprezintă importanţa pe care Părintele 
Gheorghi o acorda istoriei. În scrierile sale observăm că se în- 
temeiază pe cunoașterea istorică, de aceea și pasul lui este 
ferm, iar gândirea sa teologică este echilibrată. De altfel, Hris- 
tos s-a întrupat în timp și în spaţiu, adică în istorie, Și-a asu- 
mat trupul omului și l-a îndumnezeit. Dar și Biserica tot în 
istorie lucrează, căutând să o transfigureze și să-l călăuzească 
pe tot omul la îndumnezeire. 

Într-un articol intitulat Căile teologiei ruse, Părintele Gheor- 
ghi Florovski scrie: „Conștiinţa teologică trebuie să devină is- 
torică. Numai dacă este istorică ar putea deveni universală 
Indiferenţa faţă de istorie conduce întotdeauna la o ariditate 
eretică, la o atitudine doctrinară. Sensibilitatea istorică este 
indispensabilă unui teolog, este condiția necesară pentru a fi 
în Biserică. Cine este insensibil la istorie, acela cu greu va fi 
un bun creștin”, 


* Tecoyiov PAwgópori, Ogata îxkAnaraorixie iotopiac, Epya 4, 
traducere de Tavaywn TlăAAn, Editura Tlovevagă, Tesalonic 1979, 
pp. 224-225. 

Clarificându-și ideea, scrie: „Creștinismul este plenar în 
istorie, vizează istoria. Nu este o revelaţie în istorie, d mai de- 
grabă un apel la istorie, la acţiunea și creația istorică. Fiecare 
lucru în Biserică este dinamic, fiecare lucru este în acțiune și 
în mișcare, de la Cincizecime până în ziua de apoi”. „Biserica 
recunoaşte și proclamă adevărurile dogmatice drept eveni- 
mente ale istoriei.” Prin urmare, „menirea unui teolog în Bi- 
serică este de-a lucra în elementul istoriei. Pentru că «eclezia- 


litatea» este tradiție’ 

Întemeindu-se pe aceste fundamente, consideră că „ele- 
nismul' a dobândit un caracter veșnic în Biserică; a fost în- 
corporat în structura Bisericii drept categorie veșnică a exis- 
tenței creştine”. Acest lucru s-a realizat prin Părinții de limbă 
greacă ai Bisericii, care au exprimat mesajul revelat în termeni 
eleni. Astfel, nu poate fi respinsă tradiția așa cum a fost ea 
stabilită de-a lungul veacurilor, pentru că acest lucru ar în- 
semna o descărnare a Bisericii. Tocmai din acest motiv, Părin- 
tele Gheorghi se întreabă dacă „poate fi cineva atât de neso- 
cotit” încât să caute „în mod deliberat să «dez-elenizeze» 
slujbele, transpunându-le într-un stil mai «modern»”, Așadar, 
„ori de câte ori teologul începe să considere «categoriile elene» 
ca fiind învechite înseamnă pur și simplu că unul ca acesta a 
ieşit din ritmul Bisericii. Probabil că teologia nu poate fi uni- 
versală decât în interiorul elenismului”. Dat fiind că Evan- 
gheliile și teologia creștină, „odată pentru totdeauna au fost 
formulate de la început în categorii elene”, înseamnă că „tra- 
diția patristică și universalitatea, istoricitatea şi elenismul sunt 
fețe diferite ale aceluiaşi fapt unic și indivizibil”. 


* Op, cit., p. 226. 

» Op. cit., p. 225, 

“ Prin elenism se face referire la conceptele filosofiei elene, care au fost 
redefinite şi introduse de Sfinții Părinți în terminologia teologiei Bisericii 
(n. trad.) 

* Op. cit., pp. 227-228. 

Având în vedere cazurile unor protestanți și ale anumitor 
ortodocși care au încercat să „dez-elenizeze” creștinismul pen- 
tru ca, nici mai mult, nici mai puțin, să se întoarcă la tradiția 
biblică, considera lucrul acesta o înşelare de sine, pentru că 
„urmăreşte să golească învățătura creştină de toate elemen- 
tele ei istorice, pentru a se întoarce la un fundament pur «bi- 
blic»”. O astfel de metodă are drept rezultat faptul că „întreg 
creștinismul s-a dezintegrat într-o morală umanistă - în esen- 
tă, într-o parodie; o asemenea întoarcere la Biblie nu e decât 
o înșelare de sine”. Prin urmare, din punct de vedere orto- 
dox, este de neîngăduit să ne concentrăm atenţia pe „lim- 
bajul Bibliei”, respingând tradiţia bisericească și patristică 
ulterioară. 

Al doilea aspect al gândirii teologice a Părintelui Gheor- 
ghi Florovski îl reprezintă faptul că, alături de credința în dog- 
mele Bisericii, trebuie să simţim şi ritmul interior al inimii Bi- 
sericii. Într-unul din articolele sale, intitulat Influențe apusene 
asupra teologiei ruse, examinează felul în care teologia rusă a 
fost influențată de gândirea apuseană și de idealismul german, 
ajungând astfel în conflict cu tradiția ortodoxă și evlavia po- 
porului. Atrage atenția asupra filosofiei germane care a pă- 
truns în conștiința teologică rusă și asupra „noii abordări 
teologice de tip științific și academic”, pătrunsă în Rusia din- 
spre Apus. 

Vorbind despre teologia academică rusă de odinioară, 
influenţată de idealismul german, scrie că folosea „un limbaj 
special, străin de popor, o limbă care nu era nici a vieţii de zi 
cu zi, nici a rugăciunii. A rămas ca un corp străin în structura 
Bisericii, dezvoltându-se în forme artificiale cu totul alienate”. 
Și menţionează, foarte inspirat, că „treptat, gândirea teologică 
a deviat şi s-a îndepărtat, nu a mai ascultat ritmul inimii Bi- 
sericii, prin urmare a pierdut şi «calea» ce ducea la această 


* Op. cit, p. 228. 

inimă”. Pentru a caracteriza teologia aceasta, împrumută ex- 
presia unui alt critic al ei, afirmând că o astfel de teologie anti- 
tradiţională este o „teologie rătăcitoare”*. 

Desigur, faţă de o astfel de teologie introdusă în Rusia din 
Apus au existat reacții și din partea altor profesori ai facul- 
tăţilor de teologie, care vedeau teologia Bisericii din perspec- 
tiva propriei noastre tradiții, iar nu pe baza unor criterii apu- 
sene. Aminteşte de gândirea Profesorului Aleksei Vvedenskii, 
de la Academia Teologică din Petersburg, conform căreia ci- 
neva trebuie mai întâi „să adeverească mărturia pozitivă a 
Bisericii din Sfânta Scriptură și Tradiţie”, iar mai apoi „dog- 
ma prinde viață, revelându-se în toată profunzimea ei teo- 
retică — ca răspuns dumnezeiesc la întrebări omenești, ca dum- 
nezeiesc Amin și ca mărturie a Bisericii”. Și, referindu-se din 
nou la gândirea lui Aleksei Vvedenskii, scrie că „teologia dog- 
matică, atunci când abordează subiecte ale prezentului, tre- 
buie să recreeze permanent dogmele, astfel încât cărbunii negri 
ai formulărilor tradiţionale să fie transfiguraţi în diamantele 
strălucitoare ale adevăratei credinţe”. Şi, remarcă Părintele 
Gheorghi, în cazul acesta, „metoda filosofică merge mână în 
mână cu metoda istorică, iar metoda istorică, la rândul ei, 
trimite înapoi la mărturisirea teoretică a credinţei Sfinților 
Părinţi”, 

Este evident că, atunci când vedem dogmele atât din 
perspectiva istoriei, cât și a teologiei, putem să le înțelegem 
valoarea și să tâlcuim învățătura Sfinților Părinți. Prin ur- 
mare, nu este de ajuns să studiem dogmele Bisericii și să le 
traducem într-o limbă contemporană, ci trebuie să trăim şi 
experiența Sfinților Părinţi. Părintele Gheorghi Florovski re- 
marcă: „Ceea ce este necesar nu e să traducem vechile sim- 
boluri dogmatice într-o limbă contemporană, ci, dimpotrivă, 


» Op. cit., pp. 206-207. 
** Op. cit, pp. 204-205, 

să ne întoarcem în mod creator la «vechea» experienţă, să o re- 
trăim în profunzimile ființei noastre și să ne integrăm gân- 
direa în structura continuă a deplinătății bisericeşti. Toate 
acele tentative de transpuneri sau traduceri nu au fost nicio- 
dată altceva decât niște trădări, adică nişte interpretări noi în 
termeni cu totul improprii” 5, 

Am redat aceste două poziţii ale Părintelui Gheorghi Flo- 
rovski pentru a le evidenția înrudirea cu idei similare ale Pă- 
rintelui Ioannis Romanidis, pe care le vom întâlni parcurgând 
capitolele următoare. În aceleași cadre s-a mişcat şi Părintele 
Ioannis Romanidis, și sunt în măsură să subliniez că el a dus 
aceste concepții încă şi mai departe. 

Părintele Ioannis Romanidis l-a cunoscut pe Părintele Gheor- 
ghi Florovski la Universitatea Columbia și la Seminarul Teo- 
logic „Saint Vladimir”, unde a urmat cursuri pe vremea când 
Părintele Gheorghi Florovski era acolo profesor și decan. 
Mai târziu l-a avut profesor la Harvard, pe când își pregă- 
tea teza de doctorat. Se păstrează corespondenţa inedită din- 
tre cei doi din acea perioadă. Într-una din scrisorile sale către 


Părintele Gheorghi Florovski (din 8 august 1957), Părintele 
Ioannis scrie: 


„Simt că mai am nevoie de câțiva ani de cercetare în 
tihnă. În ultimii trei-patru ani am lucrat în domeniul teo- 
logiei vechi, dar nu am lucrat suficient în alte domenii. Mă 
gândesc serios să fac o cerere la Facultatea de Istorie și 
Filosofie a Religiei de la Harvard, ca să mai lucrez cu dum- 
neavoastră încă doi ani. Vi se datorează în cea mai 
mare parte faptul că am ajuns să gândesc ortodox, și 
simt că m-aș folosi enorm să rămân sub îndrumarea 
dumneavoastră încă nişte ani de acum înainte”. 


Din această scrisoare reiese clar că Părintele Gheorghi Flo- 
rovski l-a influențat profund pe Părintele Ioannis Romanidis 


* Op. cit, pp. 229-230, 

în orientarea teologică pe care a urmat-o și că, după teza de doc- 
toat de la Facultatea de Teologie din Atena, a lucrat sub în- 
drumarea Părintelui Gheorghi la Harvard. Acest lucru îl vedem 
şi în altă scrisoare, pe care i-a trimis-o mai târziu (14 aprilie 
1966), unde, printre altele, scrie: 


„Îmi închei teza de doctorat la Harvard, dar nu inten- 
tionez să o depun pentru titlu. O voi publica cât de cu- 
rând posibil, cu mulțumirile de rigoare față de dumnea- 
voastră ca îndrumător. E important să-mi continui cariera 
limitându-mă strict la doctoratul în teologie ortodoxă. 
Imbecilii de la „Holy Cross” și de aiurea trebuie să pri- 
ceapă că nu-i nevoie de un doctorat anglo-saxon ca să fii 
teolog ortodox” 


Nu ştiu la care din lucrările sale se referă, și dacă a fost 
vreodată publicată sau nu, dar din scrisoarea aceasta reiese 
că la Harvard l-a avut ca profesor îndrumător pe Părintele 
Gheorghi Florovski, după cum, de asemenea, se remarcă vă- 
dit conştiinţa sa ortodoxă, întrucât nu dorește să se bazeze pe 
titlurile acestui mare centru universitar, ci se mulțumește cu 
titlul de doctor al Facultăţii de Teologie Ortodoxă din Atena. 

Astfel, relația sa cu Părintele Gheorghi Florovski a fost una 
de lungă durată. Părintele loannis însuși, într-o conferință, 
spune despre Părintele Gheorghi: „L-am avut mulți ani pro- 
fesor în America şi locuiam în același bloc”. Ulterior au pre- 
dat împreună la Facultatea de Teologie „Holy Cross” din 
Boston şi, mai mult, atunci când Părintele Gheorghi Florovski 
a fost concediat din postul de profesor, Părintele loannis Roma- 
nidis, alături de alţii, și-a dat demisia în semn de protest faţă 
de ofensa adusă acestui mare teolog. 

Dincolo de toate, Părintele Ioannis Romanidis, încă din 
anii studenţiei sale, dar și mai târziu, pe când lucra la teza sa, 
Păcatul strămoșesc, s-a ocupat deopotrivă atât de istorie, cât şi 
de teologia Părinților Apostolici. Mai târziu avea să dezvolte 

şi mai mult aceste teme. Astfel, a semnalat pervertirea ma- 
joră a teologiei ortodoxe produsă de franci’ prin introduce- 
rea metodei scolasticismului, precum și prin marginaliza- 
rea tradiției niptice ortodoxe. 

Acesta este motivul pentru care Părintele Ioannis, în toate 
scrierile și omiliile sale, punea în foarte strânsă legătură teo- 
logia cu istoria. Din perspectiva aceasta vorbea despre teologia 
Părinților romi” ai Bisericii, pe care o diferenția în mod clar 
de teologia franco-latinilor. 

Cu siguranță, Părintele Ioannis a mers mai departe decât 
Părintele Gheorghi Florovski, vorbind despre Părinți ai Bise- 
ricii de limbă greacă și de limbă latină și despre teologi fran- 
co-latini. De asemenea, vedea dogmele nu pe o bază teoretică 
şi filosofică, ci dinlăuntrul experienţei Bisericii, aceasta însem- 
nând că punea dogmele în legătură cu „ritmurile inimii Bi- 
sericii”, Astfel, tâlcuia întreaga dogmatică a Bisericii pe baza 
tradiţiei isihaste şi filocalice, precum şi pe baza Părinților isi- 
haști pe care îi întâlnise în viaţă. Acesta este motivul pentru 
care gândirea sa teologică este solidă, deoarece se înteme- 
iază pe competenta sa cunoaștere istorică, fiind în același timp 
şi autoritară, deoarece se întemeiază pe experiența sfinților 
îndumnezeiţi. 


“Prin franci sunt denumite populaţiile care au ocupat Imperiul Roman 
de Apus şi care au îmbrățișat iniţial credința creștină ortodoxă, fără însă 
a o înțelege pe deplin și fără a și-o asuma ca mod de viaţă. Şi-au elaborat 
o teologie a lor pornind de la învăţăturile lui Augustin, care era mult mai 
accesibil gândirii lor pragmatice și nerafinate de războinici. Treptat, ro- 
méii apuseni au fost exterminați sau înrobiţi, toată ierarhia bisericească 
veche a romeilor fiind eliminată. Francii sunt cei care au creat sistemul 
ideologic şi politico-administrativ al papalității. În terminologia teologică 
elenă curentă, prin franci sunt denumiți papistaşii, „catolicii“. (n. trad.) 

” Cei pe care îi numim azi bizantini nu au avut niciodată conștiința că 
sunt bizantini, ci româi - spre deosebire de elini, care erau locuitorii idolatri 
ai Imperiului. În Imperiul Roman creștin, criteriile de definire a identi- 
tății nu erau etnice, ci religioase. Romtii din Imperiul Roman de Răsărit și 
din Imperiul Roman de Apus erau unul şi același neam, adică neamul creş- 
tinilor. (n. trad.) 

Unii caută să identifice influenţe protestante sau origeniste 
în învățătura Părintelui Ioannis Romanidis despre Rugăciu- 
nea minţii, curăţire, luminare și îndumnezeire. Consider că se 
înșală și răstălmăcesc teologia Părintelui Ioannis, care este teo- 
logia Bisericii, așa cum o întâlnim la Părinţii Bisericii și în sluj- 
bele Bisericii. După cum însuși Părintele Ioannis susținea, o 
astfel de critică își are punctul de plecare la protestanți, care 
au respins monahismul și întreaga viață care îl stăpânește, atri- 
buindu-l influențelor neoplatonismului. Lucrul acesta l-am 
dezvoltat în capitolul din prezentul volum în care se vor- 
beşte despre treptele desăvârșirii duhovnicești — curățirea, lu- 
minarea, îndumnezeirea. Dacă însă cercurile acestea teologice 
continuă să aibă asemenea păreri, la urma urmei, vor fi ne- 
voite practic să-i șteargă din istoria Bisericii pe mulți Părinți 
ai Bisericii în ale căror scrieri se regăseşte tradiția filocalică, 
eliminând, de asemenea, și cântările corespunzătoare din sluj- 
bele ortodoxe. 

Însă Biserica, de-a lungul veacurilor, în urma diverselor 
dialoguri și confruntări, a ajuns la nişte concluzii ferme. A res- 
pins poziţiile feluriţilor teologi pe teme teologice, hristologice, 
antropologice, soteriologice şi eshatologice, păstrând tot lu- 
crul bun ce a fost exprimat, mai ales în privinţa modului și 
metodei prin care omul dobândește cunoașterea lui Dumne- 
zeu. Așadar, este cu totul nedrept și absurd să fie aduse din 
nou în discuţie diferențele dintre „antropomorfiți” și „orige- 
niști”, atâta vreme cât Biserica însăși, prin marii ei Sfinți Pă- 
rinţi, precum Sfântul Maxim Mărturisitorul, Sfântul loan Da- 
maschinul, Sfântul Simeon Noul Teolog, Sfântul Grigorie 
Palama și toți Părinţii filocalici, a definit cu autoritate adevărul 
revelat. 

Astfel, din tradiția Părinților și a Sinoadelor cunoaştem 
fără putinţă de tăgadă că după chipul şi după asemănarea privesc 
întreaga ființă a omului și că, prin cădere, am pierdut după ase- 
mănarea, dar nu și după chipul, care s-a întunecat. Prin urmare, 

cunoașterea lui Dumnezeu se dobândește de-acum prin cu- 
răţire, luminare și îndumnezeire. De asemenea, cunoaștem că 
Fiul și Cuvântul lui Dumnezeu s-a întrupat, îndumnezeind fi- 
rea pe care a luat-o de la Preasfânta Fecioară, ceea ce înseamnă 
că, în Biserică, oamenii se sfințesc prin Taine şi nevoinţă. Omul 
întreg (suflet şi trup) se îndumnezeieşte, adică se uneşte cu 
Hristos, şi prin El are părtășie cu Tatăl şi cu Duhul Sfânt. Mai 
credem, de asemenea, că va avea loc învierea trupurilor oa- 
menilor şi că, înviaţi, oamenii ÎI vor vedea pe Dumnezeu ca 
lumină (Raiul) sau ca întuneric (Iadul). 

Acest lucru se realizează și prin tradiția niptico-isihastă, 
care vorbește despre întoarcerea minții (voùç) în inimă, de- 
spre curățirea inimii, luminarea minţii, Rugăciunea minții 
(noetică) și îndumnezeirea omului. Această tradiţie a fost con- 
sacrată sinodal de Sinoadele secolului al XIV-lea, astfel încât 
oricine îndrăzneşte să caracterizeze tradiţia niptică drept „ori- 
genism” își pune în primejdie rămânerea în Biserică și însăși 
mântuirea. 

Prin urmare, în aceste două puncte — istoria și teologia em- 
pirică —, învățătura Părintelui Ioannis Romanidis este pe ace- 
eași linie cu învățătura Părintelui Gheorghi Florovski și, în 
general, cu învățătura marilor Părinți ai Bisericii mai sus po- 
meniţi. Învățătura sa dogmatică este empirică, şi nu se spri- 
jină pe structuri metafizice, ci pe date pur teologice și istorice. 
Din această perspectivă, dogmele, pe care unii le-ar putea ca- 
racteriza drept „cărbuni negri”, sunt oferite ca „diamante stră- 
lucitoare ale adevăratei credinţe”. 

3. Contribuţia 
Părintelui Ioannis Romanidis 


Un mare învățător poate fi interpretat doar de un mare 
ucenic sau de un mare cititor, nu de niște oameni superficiali, 
care dau glas în mod inconștient altor mentalități, definitorii 
pentru ei înșiși. 

Consider că o mare însemnătate o are mărturia și mărtu- 
risirea Părintelui Gheorghios Metallinos, un teolog, de vârf al 
epocii noastre, om inteligent și înzestrat şi neobosit cercetător. 
Conform acestei mărturii, atunci când, în anul 1973, ca student 
masterand la Köln, în Germania de Vest din acea vreme, i-a 
căzut în mâini pentru prima dată o copie dactilografiată a Dog- 
maticii Părintelui loannis Romanidis, a socotit-o „darul ha- 
rului lui Dumnezeu”. Şi scrie: „Am dat imediat în lături toate 
manualele nemţeşti papistașe și protestante și toate lucrările 
de teologie sistematică (destul îmi pierdusem vremea cu ele!), 
și-am început să parcurg cu sete adevărata Dogmatică patris- 
tică a acestui preot și profesor elino-american, pe care nu avu- 
sesem încă binecuvântarea de a-l cunoaște”. Și mai departe 
scrie că, după citirea cărții, „am constatat că acest Părinte Ro- 
manidis, pe-atunci necunoscut mie, îmi devenise cel mai în- 
semnat învățător în teologie dogmatică, dar și în istorie bise- 
ricească (...), într-o asemenea măsură încât să mă pot numi și 
simţi ucenic al său, fiind încântat la culme când eram «acuzat» 
că-i manifest în mod vădit influența””, Iar în discursul său la 
înmormântarea Părintelui Ioannis Romanidis a afirmat cu tă- 
rie: „Ținând cont de lucrarea sa teologică în profesorat, scrii- 
tură și polemică, faptele însele ne obligă să vorbim despre 
epoca de dinainte și de după Romanidis. Şi asta pentru că a 


„m. Tewoyiov Metañivoù, + 11 
víðng. O «npoprine tůs Pounoovw 
àyvwota Ñ Aiyo pwoaă xeipeva, 


poronpeofirepoc Iwávyns E. Pope- 
NG» npoowmoypabnutvoş pioa àó- 
Ed. Agpóç, Atena 2003, pp. 9-11. 

realizat o adevărată delimitare și ruptură de trecutul nostru 
scolastic, ce a lucrat ca o robie babiloniană a teologiei noastre”, 

Așa cum am menţionat anterior, Părintele Gheorghios Me- 
tallinâs este un învățător de vârf al teologiei, un eminent cer- 
cetător și savant, un preot cu criterii ortodoxe și, mai impor- 
tant decât toate, un om adevărat și autentic, fără complexe, de 
aceea nu invidiază, ci recunoaşte opera personalităților nova- 
toare în teologie, printre care se numără și Părintele Ioannis. 
Astfel, și mărturisirea-mărturia lui, în opinia mea, este una în- 
semnată, având o mare greutate și, prin urmare, nu poate să 
fie ignorată. 

În acest punct se cuvine să amintim și deosebit de im-por- 
tanta teză de doctorat a lui Andrew Sopko, intitulată Prophet 
of Roman Orthodoxy, the Theology of John Romanides". Capitolele 
particulare prezintă întreaga învățătură a Părintelui Ioannis 
Romanidis după cum urmează: „Tradiţia ortodoxă și captivi- 
tatea ei”, „O dezbatere despre Dumnezeu”, „Antropologia teo- 
centrică”, „Unitatea Vechiului și Noului Testament”, „Or- 
todoxia romeică”, „Înspre viitor”, „Romanidis şi teologia 
ortodoxă contemporană”. 

Biserica este Trupul lui Hristos. Și, la fel cum fiecare trup 
păstrează hrana de care are nevoie pentru a-şi nutri mădula- 
rele, eliminând resturile, la fel și Biserica, fiind Trup dumne- 
zeiesc-omenesc, păstrează de-a lungul veacurilor doar învă- 
țătura autentică, eliminând toate alimentele otrăvitoare și 
nedigerabile ce se sprijină pe speculație şi pe fantezia „teo- 
logică”. Consider că Biserica va păstra esența învățăturii Pă- 
rintelui Ioannis Romanidis, tocmai pentru că este pe aceeași 
linie cu tradiția apostolică și patristică, este duhul cel mai 


” Op. cit., p. 59. 

* Prophet of Roman Orthodoxy, the Theology of John Romanides, Synaxis 
Press, fără datare. [În limba română, Profetul ortodoxiei romeice. Teologia Pă- 
rintelui loannis Romanides, Editura Renaşterea, Alba-Iulia, 2015; n. trad.] 

profund al învățăturii ortodoxe, care îl călăuzește pe om la 
îndumnezeire și la mântuire. Învățătura Părintelui Ioannis 
Romanidis nu este una a „basmelor meșteşugite” (U Petru 1, 16), 
ci este calea ce duce la Muntele Taborului şi la experienţa Re- 
velaţiei lui Hristos, şi tocmai de aceea este autentică și odih- 
neşte sufletul omului. 

Nădăjduiesc ca învățătura marelui teolog al epocii noas- 
tre, Părintele Ioannis Romanidis, pe care o înfățişăm în volu- 
mul de față, să fie îndeajuns înţeleasă, căci este în același 
duh cu învățătura Bisericii, aşa cum a fost ea exprimată de 
Părinţii de Dumnezeu purtători și consacrată de Sinoade. 


+ lerâtheos, Mitropolitul Nafpaktosului 


În Vancouver, Canada, 1995 

Dumnezeu este un subiect care i-a preocupat pe oameni 
în toate epocile, atât din punct de vedere filosofic, cât şi teo- 
logic. La întrebări cum ar fi: „Ce este Dumnezeu?”, „De când 
există?”, „Cine L-a făcut?”, „Care e relaţia Lui cu lumea?” etc. 
încearcă să răspundă diferitele sisteme filosofice şi religioase. 

Biserica Ortodoxă învaţă că Dumnezeu s-a descoperit Pro- 
rocilor, Apostolilor, Părinților şi Sfinţilor, aceștia fiind posesorii 
adevăratei cunoaşteri a lui Dumnezeu. Aceștia sunt adevă- 
raţii teologi ai Bisericii, iar teologhisitori sunt toți cei ce a căror 
minte (vovc) este luminată şi urmează învăţăturii celor cer- 
caţi. Astfel, mărturia lor ne este și nouă temelie, căci Dum- 
nezeu nu este un obiect pe care omul să-l poată descoperi cu 
raţiunea lui puternică, ci o Persoană Care se descoperă ini- 
mii curate a omului, după cum spune Fericirea: „Fericiţi cei 
curați cu inima, că aceia vor vedea pe Dumnezeu” (Matei 5, 8). 


În cele ce urmează vom prezenta mărturia experienţei 
sfinţilor văzători de Dumnezeu. 

Experienţa Dumnezeului Treimic a fost formulată de Pă- 
rinţii Sinoadelor Ecumenice în terminologia vremii lor, pentru 
a se trasa hotarele credinței şi a se evita alterarea acesteia. 
Însă, cu toate că avem o definiţie a credinței, totuşi Sfânta 
Treime, în esenţa ei, rămâne o taină de neînțeles oamenilor 
şi îngerilor. 


a) Existenţa lui Dumnezeu 


Dumnezeu există dinaintea tuturor veacurilor şi dina- 
inte de facerea lumii. Chiar dacă Dumnezeu nu ar fi creat lu- 
mea, lucrul acesta nu ar fi avut nici o urmare asupra exis- 
tenţei Sale; altfel spus, existenţa lui Dumnezeu nu depinde 
nici de lume, nici de om, nici de dorinţele oamenilor. 

Biserica proclamă existenţa lui Dumnezeu întemeindu-se 
pe revelaţia lui Hristos şi pe vederea lui Dumnezeu pe care 
au avut-o Prorocii în Vechiul Testament, și Apostolii şi Părin- 
ţii în Noul Testament. Este vorba, deci, despre o credinţă em- 
pirică, iar nu despre o proclamare speculativă. 


„Dumnezeul Care există este Dumnezeul cunoscut în 
experienţa îndumnezeirii. Când sfântul ajunge la îndum- 
nezeire şi-L gustă pe Dumnezeu prin experienţa sa, aces- 
ta este Dumnezeul Care există. Dumnezeul experienţei, 
Dumnezeul empiric există Ceilalţi dumnezei ai altora nu 
sunt dumnezei. Aceşti dumnezei nu există. Acesta este 

Dumnezeul care există. Deci, când Părinţii vorbesc de- 
spre Dumnezeu, vorbesc despre un lucru foarte, foarte 


concret. Niciodată nu vorbesc despre Dumnezeu într-un 
mod abstract.” 


Văzătorii de Dumnezeu, în timpul experienţei, văd „o Dum- 
nezeire în trei Lumini”. Două Lumini își au ca izvor prima Lu- 
mină: cea de-a doua provine din prima, însă are trup, iar cea 
de-a treia purcede din prima, însă nu are trup. 


„Îndumnezeiţii ÎI văd pe Cuvântul asemenea întru 
toate cu Tatăl. «Lumină din Lumină, Dumnezeu adevărat din 
Dumnezeu adevărat.» Pe Acesta L-au văzut Prorocii. Au vă- 
zut Lumină din Lumină. Lumină-Lumină, una asemenea 
celeilalte întru toate, şi una din esența celeilalte, ceea ce 
înseamnă că una o are ca izvor pe cealaltă şi îşi are sursa 
din cealaltă, deci nu este din nimic. 

De unde ştiam noi toate acestea? Din filosofia greacă? 
Sau din experiența îndumnezeirii? Fără nici o îndoială, 
din experienţa îndumnezeirii.” 


Îndumnezeiţii cunosc din proprie experienţă că aceste 
trei Lumini nu sunt independente una de cealaltă, ci sunt „o 
Dumnezeire întreit luminată întru o Dumnezeire sau întru 
o Lumină”. 


„Adică o Lumină, Care este trei Lumini, dar care Lu- 
mini nu sunt trei Lumini separate. Îndumnezeitul vede 
Lumina arhetipală întru o Lumină prin cealaltă Lumină. 
Aceasta a fost baza experienţei lor.” Altfel spus, „întru 
Lumină (a Sfântului Duh), prin Lumină (a lui Hristos), 
vedem izvorul Luminii (pe Tatăl)” 


„Altceva este experienţa îndumnezeirii (spre deose- 
bire de speculaţia filosofică), pe care omul o are în față şi 


ON 

o trăieşte în taina Sfintei Treimi. Ştie că slava este necreată, 
energiile sunt necreate, esenţa nu o vede, Îi deosebește în 
slavă pe Tatăl, pe Fiul şi pe Sfântul Duh. Desigur, Dum. 
nezeu nu este aceste nume. Vede Lumină, Lumină, Lu- 
mină. Lumină din Lumină - Lumină întrupată, Lumină 
neîntrupată, care Lumină este din Lumina cea dintâi, 

Astfel, cele două Lumini sunt din prima Lumină; o 
Lumină s-a întrupat, cealaltă nu s-a întrupat. Iar acestea 
sunt Tatăl, Fiul şi Sfântul Duh. lar faptul că o Lumină s-a 
întrupat şi celelalte două nu s-au întrupat înseamnă că 
există deosebirea aceasta între cele trei Lumini. Iar lu- 
crul acesta trebuie formulat și exprimat, astfel încât cate- 
humenul, care nu are experiența îndumnezeirii, să cu- 
noască acest aspect.” 


Dumnezeul Bisericii Ortodoxe este Dumnezeul Revelaţiei, 
în timp ce Dumnezeul teologiei scolastice nu este decât un 
instrument pentru satisfacerea fericirii (ev5aruovia) oame- 
nilor, aşadar satisfacerea acestei fericiri este considerată o 
dovadă a existenţei lui Dumnezeu. 


„Dumnezeul teologiei scolastice e o proiecţie a nevoii 
omului de fericire. Nu ştiu dacă mă puteţi urmări. Adică 
Dumnezeu e instrumentul de făcut oamenii fericiţi. Va- 
săzică, Dumnezeu există ca omul să-şi poată satisface do- 
rinţele. Deci existenţa lui Dumnezeu depinde de dorinţele 
omului. 

Acum, să vă fac o analiză rapidă. Dacă-l luaţi pe Toma 
d Aquino, o să vedeţi că o dovadă a existenţei lui Dumnezeu 


“Dea gr. ebăarpovia, ev, bun, bine + Sari pcuv, „spirit, demon” + i 
(sufix specific substantivelor abstracte), în mod obişnuit tradus prin le: 
ricire, bunăstare, prosperitate”. Este un concept central al eticii eleniste Și 
al filosofiei politice, inteles ca „înțelepciune practică și etică”. Pentru Aris” 
totel, evăaspovia era binele uman suprem, și de aceea era considerat SC” 
pul filosofiei practice, anume de a defini, de a experimenta și de a arăta 
calea de ajungere la cùðaryovia, (n. trad.) 

este că, dacă Dumnezeu n-ar exista, atunci nu s-ar mai 
putea satisface dorințele omului de fericire. Vasăzică, 
aceasta este o dovadă a existenţei lui Dumnezeu. Deci, 
spune că omul, prin fire, are o tendință către fericire. Prin 
urmare, de vreme ce prin fire omul are tendița aceasta 
către fericire, atunci fericirea trebuie să existe. De vre- 
me ce omul prin fire caută fericirea, înseamnă că fericirea 
există. Este un argument de bază în favoarea existenţei 
lui Dumnezeu.” 


Conform Sfinţilor Părinţi ai Bisericii, singura dovadă a 
existenţei lui Dumnezeu este nu fericirea, ci, aşa cum am men- 
ţionat mai înainte, revelația Sa către sfinţi întru slavă, şi îm- 
părtășirea omului de vederea slavei lui Dumnezeu prin în- 
dumnezeire. De lucrul acesta ne încredințează de-a lungul 
veacurilor îndumnezeiţii-văzătorii de Dumnezeu - Prorocii, 
Apostolii şi Sfinţii. 

Apoi, în Apus, existenţa lui Dumnezeu a fost legată de ra- 
ţiunea (A0y1k1]) omului, care era considerată a fi nematerială, 
din moment ce animalele nu au rațiune şi nu pot gândi la fel 
ca oamenii. Pe baza acestei ipoteze, s-a dezvoltat în Apus teo- 
logia scolastică, întemeiată pe rațiune şi, în special, pe rațio- 
nalism. Căci una este să fii rațional, şi alta să fii raționalist; 
una este raţiunea, și alta să fii sub stăpânirea ei. 


„În Apus, dovezile pentru existenţa lui Dumnezeu au 
fost legate de capacitatea omului de-a cunoaşte lucrurile 
imateriale. Iar aceste lucruri imateriale sunt raționamentele,” 


„Din moment ce francii’, care-l urmau pe Augustin şi 
mai apoi pe Aristotel şi pe Platon, credeau că raţiunea 
este o funcţie spirituală, iar nu materială, au ajuns la con- 
cluzia că faptul acesta dovedeşte că sufletul, de vreme 


* Vezi nota de la p. 37 (n. trad.) 

ce e nematerialnic şi necompus, este nemuritor. Ideea 
aceasta conduce în mod firesc la credinţa că ar exista o 
Fiinţă supremă, adică o rațiune supremă. Deci nu poate 
exista doar raţiunea omului, căci lumea însăşi trebuie să 
fie guvernată de-o rațiune superioară pentru ca rațiunea 
omului să existe. De aici se ajunge în mod firesc la exis- 
tența unei rațiuni superioare, a sufletului lumii, care poate 
să fie un dumnezeu, sau doi dumnezei, superiori sau in- 
feriori, pe care-i întâlnim în sistemele idolatre.” 


La Părinţii Bisericii însă, cunoaşterea existenţei lui Dum- 


nezeu nu a fost legată de rațiune (4oyıx), ci de mintea (voùs) 
curată, ce poartă numele de inimă. Este binecunoscută Feri- 


cirea lui Hristos: „Feri 


cei curați cu inima, că aceia vor vedea 


pe Dumnezeu” (Matei 5, 8). Cei îndumnezeiţi, care s-au cură- 
tit, au fost învățați şi au trăit [empiric] adevăratul mod de cu- 
noaştere a lui Dumnezeu. 


„Părinţii subliniază că raţiunea poate cunoaște doar fe- 
nomenele materiale. Rațiunea poate cunoaște doar lucru- 
rile create, nu şi necreatul. Aceasta este o dogmă funda- 
mentală a Părinților Bisericii. Şi, de aceea, între lume și 
Dumnezeu nu există nici o asemănare. Având în vedere 
faptul că raţiunea cunoaşte doar lucrurile create, înseam- 
nă că nu poate cunoaşte ceea ce este necreat. Din acest 
motiv, cunoașterea omului e limitată. 

Omul, de la sine, nu-L poate cunoaşte pe Dumnezeu. 
Din acest motiv, singura punte care există între creat şi 
necreat, în Ortodoxie, sunt îndumnezeiţii. Se pune între- 
barea: există în creştinism concepţia că omul ar avea o pu- 
tere naturală prin care să cunoască necreatul? Pentru 
Părinţii Bisericii, acest lucru e absolut inadmisibil, pen- 
tru că omul nu are nici o putere naturală prin care să-L 


' Vezi nota de la p. 22 (n. trad.) 

cunoască pe Dumnezeu. Din acest motiv, având în vedere 
că nu există nici o asemănare între Dumnezeu şi lume, 
între creat şi necreat, trebuie să ştim care este puntea - o 
punte gnoseologică trebuie să existe. lar puntea aceasta 
sunt doar îndumnezeiţii. 


Sufletul omului are energie noetică - mintea (voùç), care 
este organul adecvat cunoaşterii lui Dumnezeu, dar numai după 
ce mintea (vodc) a fost luminată şi transfigurată de energia 
dumnezeiască. 


b) Cunoaşterea lui Dumnezeu - Teologia 


De vreme ce Dumnezeu se revelează celui îndumnezeit, 
iar acela se împărtășește de slava Sa, înseamnă că o astfel de 
cunoaştere a lui Dumnezeu este una duhovnicească — o cu- 
noaştere a inimii, iar nu a rațiunii. Este vorba despre o cu- 
noaştere corelată cu îndumnezeirea omului şi, în fapt, este o 
cunoaştere mai presus de cunoaşterea omenească. Cunoaş- 
terea lui Dumnezeu se dobândeşte cu mintea (vovc) şi cu ini- 
ma. Rațiunea (Aoy!K7]) este incapabilă să dobândească cu- 
noașterea lui Dumnezeu: ea doar o formulează în cuvinte, în 
funcţie de posibilitățile pe care le deţine. 

Dumnezeu aparţine veşniciei; sfinţii şi îngerii aparţin vea- 
cului celui fără de sfârşit; iar omul, timpului. Astfel, omul care 
trăieşte în lume nu poate înțelege tot ce se petrece în timp. 
Câte ceva, prea puţin, poate să cunoască din veacul cel fără de 
sfârşit în care se mişcă îngerii şi sfinții, şi aceasta doar prin 
Revelaţie. În cazul acesta, numai Dumnezeu este Cel ce reve- 
lează, atât cât poate omul purta. 

Acesta este motivul pentru care cunoaşterea lui Dum- 
nezeu nu este una speculativă — sau, altfel spus, scolastică -, 
iar Biserica îl pregăteşte pe om cum se cuvine, prin curățirea 

şi luminarea minţii (voðç), pentru a dobândi o oarecare cu. 
noaştere a lui Dumnezeu. 


„De vreme ce cateheza aceasta a Bisericii nu este spe- 
culativă, Biserica nu produce oameni care să se pună și 
să-L conceapă ei pe Dumnezeu, pentru că Dumnezeu nu 
poate să fie conceput. Aceasta înseamnă că Biserica îl pre- 
găteşte pe om, îl duce la luminare, şi acolo, în luminare, 
dobândește înțelesurile luminării. Ştie ce înseamnă în- 
ţelesurile acestea. Luminatul știe ce legătură este între în- 


teles și realitate.” 


Părinţii ştiu că folosirea terminologiei despre Dumnezeu 
nu înseamnă şi cunoaşterea lui Dumnezeu, de vreme ce ade- 
vărata cunoaştere a lui Dumnezeu se dobândeşte doar în ex- 
perienţa slavei lui Dumnezeu. Teologia numită „apofatică” 
este astfel definită nu pentru că ar fi o cunoaştere abstractă sau 
imaginară, ci pentru că transcende cunoaşterea omului, care 
este centrată pe rațiune (Aoy4x7]). 


„Şi există cunoaştere. Aici, «cunoaştere» e ceea ce nu- 
mim azi «teologie». Aceasta înseamnă, după cum spun 
Părinţii, că îndumnezeirea este cunoaşterea lui Dumnezeu 


"Din gr. dnopariăc, „negativ”, derivat din verbul ârăenut, „a nega, 
a respinge”. „Potrivit tradiţiei patristice, există o cunoaștere a lui Dum- 
nezeu raţională sau catafatică, şi una apofatică sau negrăită. Cea din urmă 
e superioară celei dintâi, completând-o pe aceasta. Prin nici una din ele nu 
se cunoaște însă Dumnezeu în ființa Lui. Prin cea dintâi ÎI cunoaștem pè 
Dumnezeu numai în calitate de cauză creatoare și susținătoare a lumii, Pe 
când prin cea de-a doua avem un fel de experiență directă a prezenței Lui 
tainice, care depășește simpla cunoaștere a Lui în calitate de cauză, inves- 
tit cu unele atribute asemănătoare celor ale lumii. Aceasta din urmă se nu- 
meşte apofatică pentru că prezenţa tainică a lui Dumnezeu, experiată de e 
depășește putinţa de definire prin cuvinte” (din Pr. Prof. Dr. Dumitru 
Stăniloae, Teologia Dogmatică Ortodoxă, vol. I, Editura Institutului Biblie i 
de Misiune al Bisericii Ortodoxe Române, Bucureşti 1996, p. 81). (n. trad.) 

mai presus de cunoaştere, de aceea omul ÎI cunoaşte pe 
Dumnezeu în chip necunoscut etc. Lucrurile acestea nu 
sunt nici de la Dionisie Areopagitul, nici de la Grigorie 
Teologul, nici din ceea ce mumim noi « teologie apofatică». 
Uite aici teologie apofatică! Sunt cât se poate de clare te- 
meliile teologiei apofatice în Sfânta Scriptură.” 


Faptul că Dumnezeu este Cel ce se revelează omului şi că, 
prin puterea Sa, omul dobândeşte cunoaşterea lui Dumnezeu, 
înseamnă că omul nu deţine „puterea naturală de-a cunoaşte 
necreatul”, adică pe Dumnezeu, ci cunoaşterea aceasta este un 
dar de la Dumnezeu. 

Gnoseologia patristică este diferită de orice altă gnoseo- 
logie antropocentrică. Chiar și în interiorul tradiţiei patristice 
se face distincția între cunoaşterea lui Dumnezeu prin expe- 
rienţa Revelaţiei şi cunoaşterea despre Dumnezeu prin cre- 
dinţa din auzire. 


„Cunoaştere a lui Dumnezeu poate să aibă numai în- 
dumnezeitul, cel care-L cunoaşte pe Dumnezeu în mod 
empiric și direct, iar experienţa acestui îndumnezeit de- 
vine mai departe temelia credinţei ortodoxe despre Dum- 
nezeu. Adică îndumnezeitul Îl cunoaşte pe Dumnezeu în 
mod direct, după care îndumnezeitul acesta ne predă no- 
uă cele despre Dumnezeu, iar noi avem cunoaștere despre 
Dumnezeu de la îndumnezeit. Vasăzică, Prorocul, Apos- 
tolul şi Sfântul Bisericii sunt autoritatea noastră în ma- 
terie de Dumnezeu, iar noi avem credinţă în Dumnezeu 
prin acești oameni. Noi nu putem să avem experienţa di- 


Îndumnezeiţii-văzătorii de Dumnezeu, care dobândesc 
cunoaşterea exactă a lui Dumnezeu pe cât îi este omului cu 

putinţă, li se fac credincioşilor călăuze, ca să ajungă şi ei la 
experienţa realităţii necreate, lucru ce se realizează prin min- 
te (vodc), iar nu prin rațiune (Aoyuxr)). 


„Şi ceea ce e paradoxal în experiența îndumnezeirii 
este că, în experiența îndumnezeirii, toate înțelesurile de- 
spre Dumnezeu se sfârșesc, când omul se întâlnește față 
către față cu realitatea a ceea ce este necreat, cu realitatea 
necreată. Înţelesurile despre lucrurile create nu se sfâr- 
şesc, desigur, nici înțelesurile despre firea omenească a 
lui Hristos. Înţelesurile care se sfârșesc sunt cele despre 
lucrurile necreate.” 


În tot cazul, cel îndumnezeit dobândeşte cunoaşterea 
autentică a lui Dumnezeu şi devine pentru noi o autoritate. 
Această cunoaştere nu este însă una firească, ci duhovniceas- 
că, pentru că se dobândeşte prin îndumnezeire, prin împăr- 
tăşirea de energia necreată cea îndumnezeitoare a lui Dum- 
nezeu. În starea aceasta, prin lucrarea lui Dumnezeu şi îm- 
preună-lucrarea omului, ochiul se transfigurează pentru a-L 
vedea pe Dumnezeu, fiind numit „ochi de-Sine-văzător”. 


„Pentru ca omul să poată cunoaște necreatul, Dumne- 
zeu îi dă experienţa îndumnezeirii şi ochiul de-Sine-vă- 
zător necreat, așadar omul se împărtăşeşte de Lumina de- 
Sine-văzătoare a lui Dumnezeu, şi prin Dumnezeu Îl vede 
pe Dumnezeu. De aceea, nu există cunoaștere despre Dum- 
nezeu în afara experienţei îndumnezeirii, a proslăvirii- 
Există credinţă în Dumnezeu, există o credință generală 
în Dumnezeu care aparţine tuturor religiilor, dar ea este 
totdeauna înșelată. Şi filosoful poate să se ocupe cu Dum- 
nezeu, dar va fi totdeauna în înşelare. Numai când re- 
cunoaște autoritatea îndumnezeiţilor şi le urmează lor, 

numai atunci nu răi 
îndumnezeiţilor. 

Şi cine sunt aceşti îndumnezeiţi? Sunt Prorocii din 
Vechiul Testament, Apostolii din Noul Testament şi toți 
acei Părinţi ai Bisericii care au ajuns la îndumnezeire. 


Aceasta este autoritatea Bisericii, şi totodată metoda ei 
teologică.” 


cește, pentru că merge pe urmele 


c) Formularea experienţei - dogma 


Văzătorii de Dumnezeu pun în cuvinte experienţa despre 
Sfânta Treime în scopuri pastorale şi antieretice. Nu întâm- 
plător Părinţii creează anumiţi termeni pentru a-L exprima 
pe Dumnezeu. 


„Cred că trebuie lămurit scopul şi caracterul termino- 
logiei folosite în teologie, adică în limbajul Vechiului Tes- 
tament, al Noului Testament, în limbajul Părinților şi al 
Sinoadelor. Şi care este scopul terminologiei folosite? Ter- 
minologia teologică a Bisericii Ortodoxe poate fi înțeleasă 
clar doar din perspectiva faptului că întreaga teologie or- 
todoxă este bazată pe experienţă.” 


Terminologia pe care o folosește Biserica pentru Dumne- 
zeu nu are drept scop să-L înţeleagă pe Dumnezeu, ci să-i în- 
frunte pe diferiții eretici ce apar, de aceea uneori însăși Bise- 
rica este nevoită să schimbe terminologia. 


„Aceasta înseamnă că, de la un secol la altul, Biserica nu 
rămâne fixată pe o anumită terminologie. Nici nu are cum 
să rămână fixată pe o terminologie definitivă despre Dum- 
nezeu, căci terminologiile despre Dumnezeu se ajustează 
în funcţie de circumstanțele în care le folosim. Când este 
nevoie, Biserica poate să adauge un termen care înainte 

nu exista. Poate chiar să ia un termen eretic şi să-l folo- 
sească în mod ortodox.” 


Terminologia este stabilită şi consacrată de Părinţii îndum- 
nezeiţi-văzători de Dumnezeu ai Sinoadelor Ecumenice, de- 
venind în continuare o parte cu autoritate din Tradiţia ortodoxă. 

Prin urmare, dogma despre Sfânta Treime nu este un an- 
samblu de teorii filosofice, ci un rod al dumnezeieştii Reve- 
laţii. „În ceea ce-i priveşte pe Părinţii Bisericii, atunci când 
spunem dogma Sfintei Treimi, înțelegem teofaniile”, care sunt 
consemnate mai departe în termeni dogmatici şi în predici. 
Epistolele Apostolilor sunt deja o consemnare a teofaniilor. Cu 
toate că Părinţii caută să definească Revelația despre Sfânta 
Treime, totuși Sfânta Treime rămâne mereu o taină de negrăit. 
Astfel, facem deosebirea între dogma Sfintei Treimi, care poa- 
te fi înţeleasă intelectual, şi taina Sfintei Treimi, care este cu 
neputinţă de înțeles pentru om. 


„În epoca de dinaintea Sinodului I Ecumenic, Părinţii 
fac un efort major să traseze o linie unitară în problemele 
de terminologie. Cercetătorii de astăzi trăiesc cu impresia 
că Părinţii se străduiau să dea un sens dogmei Sfintei 
Treimi. Că se munceau, chipurile, să înțeleagă dogma. Și, 
odată ce-o înțelegeau, s-o și exprime. 

Nu putem nici să-L înţelegem, nici să-L exprimăm pe 
Dumnezeu. Ceea ce a spus Grigorie Teologul, că «a vor- 
bi despre Dumnezeu este cu neputinţă, iar a-L înţelege, şi 
mai cu neputinţă», reprezintă cheia întregii probleme. Pă- 
rinţii ştiau că nu pot să-L exprime pe Dumnezeu, şi totuși 
căutau o formulare. De ce? Pentru că exista o identitate 
a experienței luminării şi a îndumnezeirii la Părinţi 

Toţi ştiau, şi răsăritenii, şi apusenii, afară de Augustin, 
că e cu neputinţă să formuleze cineva în cuvinte taina 
Sfintei Treimi. Vasăzică, taina Sfintei Treimi transcende 

întotdeauna înţelegerea. Și ceea ce e uimitor e că, şi când 
ajunge cineva la îndumnezeire în cealaltă viaţă, taina 
Sfintei Treimi rămâne taină. Taina lui Dumnezeu nu se va 
dezlega în veci.” 


Experienţa teologiei despre Dumnezeul Treimic a văză- 
torilor de Dumnezeu este exprimată în termeni preluaţi din 


terminologia vremii lor şi prin atribute preluate din lumea 
creată. 


„Oricare dintre atributele despre Dumnezeu pe care le 
avem, le avem de la făpturile create. Vedem că făpturile 
au putere, şi spunem: aşa cum făptura este puternică, la 
fel şi Dumnezeu este atotputernic, are întreaga putere şi 
încă și mai multă putere decât orice ar putea avea făptu- 
rile create. Imaginea puterii e însă preluată de la făpturi. 
Nu este direct de la Dumnezeu. 

Când cineva ajunge la experienţa îndumnezeirii, înțe- 
lege că Dumnezeu transcende toate înțelesurile, şi «pu- 
terea», şi «energia», şi «treimea», şi «monada», Înţele- 
surile acestea sunt experienţele pe care le avem de la făp- 
turi. Îndumnezeiţii, fiind de Dumnezeu insuflaţi, folosesc 
imagini din experienţa de zi cu zi a oamenilor, pentru a ne 
putea călăuzi la Dumnezeu.” 


Experienţa este exprimată printr-o serie largă de termeni, 
aşa cum vedem la Părinţii Bisericii, care au trăit în diferite 
timpuri şi locuri. 


„Uneori, o exprimare mai puţin feri a experienţei 
Bisericii în înțelesuri poate să nu fie neapărat o erezie, dar 
putem avea situaţii când experienţa aceasta să fie expri- 
mată nu doar printr-o singură terminologie, ci prin două 
sau trei terminologii. Adică ne putem confrunta cu problema 


60 Parteal Teologia Sfintei Treimi 


ca o tradiţie să insiste asupra propriei terminologii şi să le 
excludă pe celelalte, cu toate că ambele terminologii sunt 
valide.” 


Sfinţii Părinţi Î aveau pe Duhul Sfânt şi așa teologhiseau, 
de aceea nu improvizau, nu erau „teologi de sine hirotoniți”. 
Alţii, dimpotrivă, teologhisesc bazându-se pe speculație şi pe 
poziţia lor instituţională, neluând în seamă sau disprețuind 
tradiţia Bisericii. 


„Când Sfinţii Apostoli spun: «Părutu-s-a Duhului Sfânt 
şi nouă» (Fapte 15, 28), de unde ştiau ei ce «1 s-a părut 
Duhului Sfânt»? Ştiau, pentru că Duhul Sfânt era înlă- 
untrul lor şi aveau experienţa Lui. Dar dacă episcopii zic 
astăzi: «Părutu-s-a Duhului Sfânt şi nouă», bat câmpii.” 


Sinodul episcopilor este ortodox dacă fac parte din el epis- 
copi care se află în stare de luminare şi îndumnezeire. Alt- 
fel, va fi ortodox dacă urmează învățătura şi experienţa 
Prorocilor, Apostolilor şi Părinților. 


Persoane, esență şi energie 


Terminologia Părinților şi a Sinoadelor Ecumenice ale Bi- 
sericii despre Dumnezeul Treimic este redată prin termenii: 
„persoană“, „ipostas”, „fire”, „esenţă”, „energie“ şi „mod de 
existenţă”. Întrucât termenii aceştia, în epoca Părinților, erau 
folosiţi inițial de acei creştini care, prin filosofie, încercau 
înţeleagă raţional pe Dumnezeul Treimic, de aceea Părinţii Bi- 
sericii au inclus acești termeni în terminologia lor după ce mai 
înainte le-au definit sensul în mod ortodox, în acord cu pro- 
pria lor experienţă. Astfel, printr-un efort încununat de suc- 
ces, „persoana“ a fost echivalată cu „ipostasul”; „firea” cu 
„esenţa”; iar „energia” a fost definită ca „mişcarea activă şi 
esențială a firii”. Mai mult, s-a stabilit că modul de existență 
a Persoanelor este nenaşterea Tatălui, naşterea Fiului şi pur- 
cederea Duhului Sfânt. 

Important este că aceşti termeni, începând din acest mo- 
ment, nu mai sunt filosofici, ci prin ei este formulată expe- 
riența personală a Dumnezeului Treimic, pe care sfinții o do- 
bândesc prin împărtăşirea de energia necreată a Dumneze- 
ului Treimic. Termenii sunt folosiţi doar în formularea dogmei 
Dumnezeului Treimic, însă cunoaşterea lui Dumnezeu este 
una empirică, aşa cum vom vedea în continuare. 


* S-a folosit forma cursivă a cuvântului esențial pentru a se reda ad- 
jectivul provenit din esenţă” (odaia), marcându-se astfel diferența față 
de înțelesul comun, de „important, capital, fundamental”. (n. trad.) 

A fost susținută o anumită concepție conform căreia învă- 
ţătura despre Sfânta Treime ar aparţine Noului Testament, 
iar nu Vechiului Testament; că în Vechiul Testament ar exis- 
ta monoteism și, prin urmare, caracterul treimic al lui Dum- 
nezeu s-ar fi revelat doar în Noul Testament. 


„influențați de teologii apuseni, mulți ortodocși nici nu 
vor să audă de Sfânta Treime în Vechiul Testament, din 
două motive. 

Un motiv e că sunt influențați de eterodocşi, de exe- 
geții apuseni; iar al doilea, că sunt extrem de influenţaţi de 
neoelenism, care a ridicat în slăvi filosofia greacă antică, 
şi fac eforturi să arate că învăţătura creştină autentică își 
are rădăcinile nu doar în Sfânta Scriptură, ci şi în filosofii 
antici greci. 

De aceea, nu zic ei acum că avem aici, în Grecia, o com- 
binaţie între Grecia antică şi creştinism?” 


Desigur, [în Noul Testament, ] Hristos cel întrupat ni L-a 
revelat pe Tatăl şi ne-a vestit venirea Sfântului Duh. Dar, pe 
de o parte, niciodată o Persoană nu lucrează independent de 
celelalte Persoane, de vreme ce energia necreată a Dumne- 
zeului Treimic este comună, iar pe de altă parte, Vechiul Tes- 
tament, dacă este cercetat în lumina Noului Testament, este 
triadologic. 


„Întreaga formă a Revelaţiei, și în Vechiul Testament, 
şi în Noul Testament, este triadologie pură.” 


Despre caracterul treimic al lui Dumnezeu nu vorbeşte 
doar Noul Testament, ci şi Vechiul Testament, dar cu altă 
terminologie. 

Prorocul Isaia, cu 800 de ani înainte de Hristos, a văzut 
„pe Domnul şezând pe un scaun înalt şi preaînălțat” şi era „plină 
casa de slava Sa”. Totuşi Serafimii, care stăteau împrejurul tro- 
nului cu cele şase aripi ale lor, „strigau unul către altul, zicând: 
«Sfânt, Sfânt, Sfânt este Domnul Savaot, plin este tot pământul de 
slava Lui!»” (Isaia 6, 1-3). Prorocul L-a văzut pe Domnul Sla- 
vei, iar îngerii au strigat de trei ori „Sfânt”. 

Avem aici o înfăţişare a Dumnezeului Treimic prin Dom- 
nul Slavei, Iahve. Astfel, este Dumnezeu (Elohim), apoi Dom- 
nul Slavei (Iahve) și apoi „Duhul lui Dumnezeu”. 


Există în tradiţia ebraică și în tradiţia patristică anu- 
mite distincţii. Este Dumnezeu, este Iahve şi este Duhul 
lui Dumnezeu. Dumnezeu, Îngerul și Duhul lui Dumne- 
zeu. Dumnezeu, Domnul Slavei și Duhul lui Dumnezeu. 
Există în Vechiul Testament o terminologie clară în pri- 
vinţa Sfintei Treimi. 

Mai există însă în Noul Testament încă o diferenţiere, 
în care, pe lângă terminologia Vechiului Testament, se 
adaugă și «Tatăl» și «Fiul». Adică singura diferenţă în 
terminologia despre Dumnezeu e că în Noul Testament 
se adaugă «Tatăl» și «Fiul». Aceasta e diferenţa dintre Ve- 
chiul și Noul Testament. Și, de aceea, datorită Întrupării, 
Dumnezeul Vechiului Testament se revelează în Noul Tes- 
tament ca Tată, iar Îngerul Vechiului Testament, ca Fiu. 
În afară de această diferență nu mai există nici o altă di- 
ferență între Vechiul și Noul Testament în privinţa ter- 
minologiei. Aceasta e diferența.” 


Astfel, în Vechiul Testament, Dumnezeul Treimic este nu- 
mit: Dumnezeu; lahve sau Îngerul Marelui Sfat sau Domnul 


* Citatele scripturistice din această ediție sunt preluate din Biblia adică 
Dumnezeeasca Scriptură a Legii Vechi şi a celei Nouă (Bucureşti, 1914), cu 
unele mici adaptări implicite. (n. trad.) 

Slavei; și Duhul lui Dumnezeu. În Noul Testament, în paralel cu 
terminologia Vechiului Testament, se foloseşte și terminologia 
Tată; Fiu sau Cuvânt; și Duh Sfânt, datorită Întrupării, având 
în vedere că Hristos are două firi: ca om era fiu al Fecioarei, iar 
ca Dumnezeu era Fiu al Tatălui - și, desigur, Întruparea s-a să- 
vârşit prin Duhul Sfânt. 

În continuare, din cauza faptului că ereticii foloseau o ter- 
minologie filosofică, adică esență, energie, persoane, ipostasuri 
atunci când vorbeau despre Dumnezeul Treimic, Care avea 
una şi aceeași slavă, dar Persoane diferite, Părinții Bisericii au 
folosit și o altă terminologie, în paralel cu terminologia Ve- 
chiului și Noului Testament. 


„Acum, mai există încă o distincție, între esenţa lui Dum- 
nezeu şi energia lui Dumnezeu. Și apoi, există și iposta- 
surile. Vasăzică, avem «esență», «ipostas» și «energie». 

Acum, aceste distincţii care sunt făcute de Părinți - și 
pun aici cea mai importantă întrebare - sunt ele distincții 
filosofice, provenite din gândirea filosofică a Părinților? 
Sunt, adică, distincții metafizice sau ontologice, făcute în- 
tre esenţă și energie și cele trei ipostasuri? Sau provin din 
experienţa îndumnezeirii? Concluzia la care am ajuns este 
că, în tradiția patristică, distincția dintre esență și energie 
nu este filosofică, ci empirică.” 


În tot cazul, caracterul treimic al lui Dumnezeu este măr- 
turisit în Vechiul Testament, în Noul Testament și în învăţă- 
tura Părinților. Este vorba despre același adevăr, dar termino- 


logia folosită este diferită. Aceeași experiență este formulată 
prin denumiri diferite, 

i. Cuvântul neintrupat 


Întrucât revelaţiile lui Dumnezeu din Vechiul Testament 
sunt revelații ale celei de-a Doua Persoane a Sfintei Treimi, ne- 
întrupată, şi întrucât Cuvântul are aceeaşi slavă cu Tatăl, 
fiind deofiinţă cu EI, de aceea Prorocii Vechiului Testament, 
când au ajuns la vederea dumnezeiască, au dobândit expe- 
rienţa slavei Dumnezeului Treimic. 

Este demn de luat în seamă faptul că Părinţii Bisericii, pre- 
cum Atanasie cel Mare, atunci când discutau dogma Sfintei 
Treimi cu arienii, foloseau în permanență pasaje din Vechiul 
Testament. În plus, şi Părinţii Apostolici foloseau în mare mă- 
sură Vechiul Testament, deoarece pe atunci încă nu era alcă- 
tuit canonul cărţilor Noului Testament. 


„Părinţii discută permanent dogma despre Sfânta Treime 
pe baza Vechiului Testament. Vechiul Testament e dogma 
despre Sfânta Treime, nu doar Noul Testament. Noul Tes- 
tament e auxiliar. Vechiul Testament este al Sfintei Treimi. 
De ce? Pentru că-L avem pe Elohim, şi-L avem pe Iahve. 
Dumnezeu, când se arată, este Iahve, Domnul Slavei, În- 
gerul Slavei în rugul aprins, Îngerul Marelui Sfat etc. Acesta 
este Iahve, Cel ce se arată oamenilor. lar Dumnezeul as- 
cuns este Elohim. 

Vasăzică, în Vechiul Testament avem un Dumnezeu as- 
cuns şi un Dumnezeu Care se arată. Între Cei doi nu există 
nici o diferență. Văzându-L pe Cel ce se arată, ÎI vedem şi 
pe Cel ce nu se arată, pentru că este exact unul și acelaşi. 
Unul e chipul Celuilalt, chipul Dumnezeului celui nevă- 
zut, după cum spune Apostolul Pavel despre Hristos. 
Văzând chipul, vedem prototipul, arhetipul: «Cel ce M-a 
văzut pe Mine a văzut pe Tatăl» (loan 14, 9). 

Întreaga argumentaţie în privinţa dogmei despre Sfânta 
Treime este indisolubil legată de experiența îndumnezeirii 

Prorocilor. Prorocii sunt cei care învaţă despre Sfânta Trei- 
me, nu doar Noul Testament. 

Astăzi, profesorii ne spun că am avea monoteism în 
Vechiul Testament. Noul Testament e de-acum revelația 
Sfintei Treimi. Îl avem pe Tatăl, pe Fiul şi pe Sfântul Duh 
în Noul Testament. În Vechiul Testament nu-L avem nici 
pe Tatăl, nici pe Fiul. În Vechiul Testament am avea, chi- 
purile, monoteism, şi ne reîntoarcem acum la triadologie 
prin Noul Testament, ceva de genul ăsta, variațiuni pe 
tema asta, adică. 

Dincolo de toate, Îngerul acesta Care se numeşte «Dum- 
nezeu» în Vechiul Testament este cea de-a Doua Persoană 
a Sfintei Treimi. Văzând-o pe Aceasta, pe cea de-a Doua 
Persoană a Sfintei Treimi, vedem arhetipul, pe Tatăl. Apoi, 
Îl avem pe Duhul Sfânt, Care este Duhul proslăvirii. Ori- 
cine ÎI are pe Duhul e proslăvit; prin Înger, prin Trimisul 
lui Dumnezeu, Îl vede pe Dumnezeu. Când ÎI avem pe Cel 
trimis, văzându-L pe Cel trimis, ÎI vedem pe Însuşi Dum- 
nezeu, pentru că Acesta este Dumnezeu.” 


Dacă parcurge cineva Vechiul Testament dinlăuntrul ex- 


perienţei Noului Testament şi a Bisericii, realizează că Logo- 
sul-Cuvântul Îşi revela slava Prorocilor Vechiului Testament. 


„În Vechiul Testament se face o distincție între Elohim 
şi Iahve, pentru că ori de câte ori Dumnezeu se revelează, 
se revelează în Îngerul Său. Există acest «Înger al slavei», 
«Îngerul Marelui Sfat», «Îngerul Domnului» etc. 

Tar acest Inger din Vechiul Testament, Care se revelează 
în permanență Prorocilor, este Hristos. Aceasta este în- 
văţătura unanimă a tuturor Părinților Bisericii. Este învă 
țătura tradiţiei patristice şi a tradiţiei liturgice până azi. 

Astfel, Hristos Și-a revelat slava Sa Prorocilor. Dacă vrea 
cineva să vadă în cel mai mic detaliu cum se întâmplă 

aceasta, să citească cartea Ieşirii, adică toate experienţele 
lui Moise în acest sens, şi va vedea ce rolj joacă slava lui 
Dumnezeu în aceste revelații, ca şi acest Înger, Care se 
arată mereu, peste tot... 


Prorocii, văzându-L pe Cuvântul neîntrupat, Îl vedeau şi 
pe Tatăl în Cuvântul, şi înțelegeau că nu există diferență între 
Tatăl și Cuvântul. Și aici se adeverește cuvântul lui Hristos: 
„Cel ce M-a văzut pe Mine a văzut pe Tatăl” (loan 14, 9). 


„În acest punct trebuie să subliniem încă o dată că Pro- 
rocii, prin har, L-au văzut pe Hristos cel neîntrupat întru 
slava necreată a Tatălui, iar pe Tatăl L-au văzut doar în Cu- 
vântul, chipul neschimbător şi întocmai al lui Dumnezeu. 

Astfel, Prorocii, care L-au văzut şi L-au auzit pe În- 
gerul Slavei, înseamnă că L-au văzut şi L-au auzit pe În- 
suşi Dumnezeu, fără a exista nici o diferență de esenţă şi 
energie între Persoanele sau Ipostasurile distincte ale lui 
Dumnezeu, afară de faptul că Unul este izvorul existen- 
tei Celuilalt şi Dătătorul propriei Sale esențe şi energii 
către Celălalt, astfel încât Celălalt nu le are prin har, ci 
prin fire.” 


Cuvântul lui Dumnezeu s-a arătat în rugul ce ardea şi nu 
se mistuia, iar Moise a văzut slava lui Dumnezeu ca lumină, 
și această slavă-lumină e una și aceeași în Persoanele Sfintei 
Treimi. Astfel, Persoanele Sfintei Treimi au identitate de sla- 
vă, după cum se arată şi în experiență. Ce uneşte Persoanele 
Sfintei Treimi? 


„Identitatea de slavă. Slava rugului aprins, adică ru- 
gul ce ardea și nu se mistuia, acesta care nu este creat. Nu 
e creat; asta este evident, că nu e creat. Deci, nici un evreu 
n-o să spună vreodată că slava lui Dumnezeu care li se 


>. 

arată Prorocilor ar fi creată. lar când Îngerul Domnului 
se arată, desigur, se arată prin slava lui Dumnezeu cu 
lumină etc. 

În viaţa lui Moise este mai mult decât evident lucru] 
acesta. ÎI vedem la Filon ludeul, din nou este mai mult 
decât evident. Şi evreii moderni, fără să cunoască învă- 
ţătura Ortodoxiei, fac o distincție clară între esenţa şi ener- 
gia lui Dumnezeu.” 


„În tradiţia patristică însă, Prorocul este cel care s-a 
proslăvit, a văzut slava Îngerului, sau pe Înger întru slavă, 
și mai ales în experiența rugului aprins, pe care o descrie 
Moise. Acolo, înlăuntru este Dumnezeu, unde este Lumina; 
El este Lumina prin care Moise vede Lumina. Și apoi, El 
este și Focul care este Duhul Sfânt. Aceasta este interpre- 
tarea patristică: că este Tatăl, Fiul și Duhul Sfânt. Vasăzică, 
Moise se află în această Lumină, care nu arde, pentru că 
este un Foc care nu arde. Este un Foc care nu mistuie ru- 
gul. Rugul rămâne intact, ceea ce înseamnă în mod evident 
că nu este o lumină creată, că focul nu este creat. Focul 
nu este creat, pentru că, dacă focul ar fi fost creat, ar fi 
mistuit rugul. Daţi foc la un tufiş de-aici și-o să avem toa- 
tă pădurea scrum. Nu-i așa? Aici, în Vechiul Testament, 
avem un rug aprins care nu arde, adică rămâne intact. 
Nu poate fi foc creat; numai dacă nu s-a întâmplat cum- 
va vreo minune. Pentru că, dacă nu accepți învățătura or- 
todoxă despre îndumnezeire, o să te împiedici la tot pasul 
de minuni. Vasăzică, rugul aprins, pentru tradiția orto- 
doxă, nu a fost nici o minune. 

Dar pentru franci şi pentru Augustin a fost o mare mi- 
nune. A fost un foc creat care nu a ars rugul, planta, adică. 
A fost foc, dar nu a ars rugul, şi asta pentru că Dumnezeu 
nu i-a dat voie focului să-l ardă, după cum v-aţi dat seamă 
Citiţi Vechiul Testament, este plin de minuni dacă-l cit 
cu ochi apuseni. Dacă citiți însă Vechiul Testament $i NOY! 


AO 


2. Persoane, esență şi energie 69 


Testament cu ochi patristici, nu există minuni din punc- 
tul acesta de vedere. Există doar revelații ale slavei lui 
Dumnezeu. Toate acestea sunt revelații.” 


Cuvântul Care s-a revelat Prorocilor este necreat, adică 
este Dumnezeu. Ceea ce este creat a fost făcut la un moment 
dat, în vreme ce necreatul este nefăcut, adică este Dumnezeu. 


„De aceea avem canonul ermineutic al Marelui Vasilie, 
care reprezintă cheia întregii tradiţii exegetice asupra Ve- 
chiului Testament. Şi spune clar Vasilie cel Mare: acolo 
unde Îngerul din Vechiul Testament este numit explicit 
«Dumnezeu», El este Cuvântul, Care se arată Prorocilor.” 


Sfântul Vasilie, înfruntând concepțiile eretice ale lui Eu- 
nomie, spunea că ori de câte ori există o teofanie în Vechiul 
Testament în care e menţionată arătarea Îngerului Domnului 
şi este adăugat cuvântul „Dumnezeu“, Acesta este Fiul cel 
Unul-Născut al lui Dumnezeu. 

De pildă, Îngerul care i s-a arătat lui Iacov și s-a luptat cu 
el era Fiul cel Unul-Născut al lui Dumnezeu. Iacov era convins 
de lucrul acesta când a relatat vedenia: „Și mi-a zis îngerul 
Domnului... Eu sunt Dumnezeul cel ce m-am arătat ție la locul 
lui Dumnezeu, unde mi-ai uns mie stâlpul şi ai făgăduit mie fă- 
găduinţă” (Facerea 31, 11,13). De asemenea, Îngerul Domnu- 
lui i s-a arătat lui Moise „în pară de foc din rug”, şi a văzut „că 
rugul ardea cu foc și nu se mistuia” (Ieșirea 3, 2). Deși Îngerul 
Domnului este cel menţionat, glasul Domnului este cel ce s-a 
auzit, spunându-i: „«Eu sunt Dumnezeul tatălui tău, Dumnezeul 
lui Avraam şi Dumnezeul lui Isaac și Dumnezeul lui Iacov»; și şi-a 
întors Moise faţa” (Ieșirea 3, 6). Când Moise L-a întrebat care-l 
este numele, Îngerul Domnului i-a răspuns: „Eu sunt Cel ce 
sunt” (leşirea 3, 14). Acest Înger al Domnului era Iahve, a 

Doua Persoană a Sfintei Treimi. În erminia acestui pasaj, Va- 
silie cel Mare ne dă cheia ermineutică: 

„Ne este tuturor vădit că peste tot unde aceeași persoană este 
numită deopotrivă «Înger» și «Dumnezeu» se face referire la Cel 
Unul-Născut, Cel ce se arată pe Sine oamenilor din neam în neam 
şi le vestește sfinților Săi voia Tatălui. Astfel, Cel ce, faţă de Moise, 
se numeşte pe Sine «Cel ce este» trebuie înțeles ca nimeni altul de- 
cât Dumnezeu Cuvântul, Cel ce este dintru început la Dumnezeu”, 


Faptul că Prorocii au văzut slava lui Dumnezeu înseamnă 
că aveau părtășie cu Dumnezeu şi ajunseseră la îndumne- 
zeire. Important este că Prorocii Îl vedeau în Cuvântul neîn- 
trupat pe Tatăl şi, în general, pe Dumnezeul Treimic, ca slavă, 
ca Lumină. 

Prorocii L-au cunoscut pe Cuvântul lui Dumnezeu, de 
aceea Moise şi Ilie s-au arătat împreună cu Hristos la Schim- 
barea la Faţă. 


„Am plecat de la Îngerul Domnului, rugul aprins, teo- 
faniile din Vechiul Testament, ca să subliniez că — dacă vă 
uitaţi la scrierile Părinților, mai ales la predicile Părinților 
când fac erminia Vechiului Testament — Aceasta este Sfânta 
Treime, Acesta este Hristos, Care se arată Prorocilor. De 
aceea, primii care L-au cunoscut pe Hristos au fost Pro- 
rocii = dar pe Hristos neîntrupat, nu luase încă trup; iar 
prin Hristos neîntrupat, sau Îngerul Slavei, L-au cunoscut 
pe Tatăl, pe Dumnezeu, pentru că ÎI aveau pe Duhul Sfânt.” 


Pentru a se face deosebirea între Persoanele Sfintei Trei- 
mi, au fost numite „Tatăl”, „Fiul” şi „Sfântul Duh” de către 
Hristos, Apostoli şi Sfinţi. Mai târziu, această experienţă 3 
fost consemnată în limbajul acelei epoci pentru a-i înfrunta pè 
eretici. Astfel, au fost folosiţi termenii „esenţă-ființă”, „ener- 
gie-lucrare”, „persoană-ipostas”, „însușire ipostatică”. Cu toate 

acestea, în starea vederii lui Dumnezeu, Dumnezeu este vă- 
zut doar ca lumină. 

Dacă citim scrierile Marelui Atanasie şi ale altor Părinţi, 
vom constata că argumentele pe care le aduceau împotriva 
arienilor erau luate din Vechiul Testament, pentru că şi Pro- 
rocii Îl vedeau pe Tatăl în Cuvântul, fapt săvârşit prin Du- 
hul Sfânt. 


ii. Îngerul Marelui Sfat 


N Cuvântul Neîntrupat s-a revelat în Vechiul Testament ca 
Înger al Marelui Sfat, ca Înger al slavei. În acelaşi timp, întâl- 
nim în Vechiul Testament și apariții ale feluriților îngeri. Ast- 
fel, se face o distincție clară între Îngerul Slavei, Care este Cu- 
vântul necreat, cea de-a Doua Persoană a Sfintei Treimi, și în- 
gerii creați, care sunt făpturi ale lui Dumnezeu. Acest lucru se 
distinge cu ușurință în experiența Revelaţiei. Îngerul Slavei este 
Cuvântul, cea de-a Doua Persoană a Sfintei Treimi, Care este 
chip al Tatălui şi are aceeaşi slavă, aceeaşi lumină cu Tatăl şi, 
desigur, cu Duhul Sfânt. 

Punctul de bază, crucial pentru înțelegerea şi tâlcuirea Ve- 
chiului Testament este problema Îngerului Marelui Sfat. Ci- 
ne era acest Înger al Domnului? Era creat sau necreat? Are 
vreo legătură acest Înger al Domnului cu Înţelepciunea lui 
Solomon? 


„Sunt două lucruri: cum a fost scris Vechiul Testament, 
şi cum este interpretat. Nu-i acelaşi lucru. Cum este scris 
şi cum este interpretat sunt două lucruri diferite. Vechiul 
Testament este interpretat pe baza Noului Testament, aşa 
este interpretat Vechiul Testament. Căci ce înțelege Apos- 
tolul Pavel când spune: «lar piatra (care îi urma) era Hris- 
tos» (I Corinteni 10, 4)? Cine era, adică, piatra aceasta care 
îi urma? Era Hristos. 

Prin urmare, când Hristos Însuşi este înfățișat de Ioan, 
şi spune: «Căci despre Mine a scris acela (Moise)» (loan 5, 46), 
sub ce formă a scris? Despre cine anume a scris? Despre 
Îngerul Domnului. Acel Înger Care apare peste tot în Pen- 
tateuh, conform tradiţiei patristice, este Hristos. Şi nu tot 
Hristos este şi pentru Apostolul Pavel? Cine e Cel ce se 
arată? Şi care e cheia de înțelegere? Este Înţelepciunea lui 
Solomon. Dacă iei Înţelepciunea lui Solomon şi toate lo- 
curile unde se vorbeşte despre Înţelepciune, vei vedea cine 
este Înţelepciunea. Este Îngerul Domnului, pentru că de- 
scrie întreaga lucrare a Înțelepciunii şi merge în paralel cu 
Pentateuhul. Citeşte cele două scrieri în paralel şi vei 
vedea că Înţelepciunea lui Solomon nu face nimic altce- 
va decât să descrie ceea ce a făcut Hristos în Pentateuh. 
Asta face, adică. Este evident lucrul acesta, mai mult decât 
evident. 

Pe urmă, dacă-l citeşti pe Filon ludeul, propriile lor er- 
minii, adică ale lui Filon, vezi că modul acesta de tâlcu- 
ire a Vechiului Testament nu e vreo născocire patristică, 
atâta vreme cât anterior exista o întreagă tradiţie ebraică 
a tâlcuirii Vechiului Testament în felul acesta. lar ai noş- 
tri îi iau drept filosofi şi pe Filon, şi pe loan Evanghelistul. 
Bat câmpii.” 


Lucrul acesta este evident în imnografia Bisericii şi în toa- 
tă tradiţia ei. 


„În toate teofaniile, Hristos este Cel ce se arată Proro- 
cilor. În toate teofaniile. Hristos, în Vechiul Testament, este 
Îngerul Domnului, Domnul Slavei, Iahve, Domnul Savaot, 
Îngerul Marelui Sfat etc. 

Dacă vreţi să vedeţi tâlcuirea patristică a acestor subiec- 
te, luaţi imnografia Bisericii şi-o să vedeți că-i plină de con- 
cepţia patristică despre Hristos din Vechiul Testament. 
Aceasta este cheia Vechiului Testament din perspectiva 

teologiei ortodoxe. Şi este o tâlcuire a Vechiului Testament 
care nu lipseşte din tradiţia ebraică. E suficient să-l luăm 
pe Filon Iudeul. Filon acceptă că există Dumnezeu, Înţe- 
lepciunea lui Dumnezeu, Care este Cuvântul, energiile 
lui Dumnezeu, care sunt necreate, şi că în rugul aprins 
este Înţelepciunea lui Dumnezeu, iar nu Însuşi Dumnezeu, 
Care se arată. 

O cheie a Vechiului Testament este Înţelepciunea lui 
Solomon. Dacă luaţi tâlcuirea Pentateuhului făcută în 
Înţelepciunea lui Solomon, o să vedeți acolo toată tradi- 
ţia patristică în privința Vechiului Testament. Pentru că, 
acolo unde în Pentateuh apare Domnul Slavei, Îngerul 
Domnului, în Înţelepciunea lui Solomon se numeşte «În- 
ţelepciunea lui Dumnezeu». Este, deci, clar Cine este 
Înţelepciunea lui Dumnezeu. Este acest Cuvânt al celei 
de-a patra Evanghelii, Hristos. 

Hristos se arată Prorocilor în Vechiul Testament, iar 
Proroxcii ÎI văd pe Hristos necreat în Vechiul Testament, 
nu creat. Nu exista încă în Vechiul Testament Hristos 
creat. Hristos era necreat în Vechiul Testament. Este acest 


Înger Care se arată Prorocilor.” 


Desigur, în Vechiul Testament, Prorocii ÎL vedeau pe În- 
gerul Marelui Sfat, pe Îngerul Slavei, pe Cuvântul neîntrupat, 
pe Înţelepciunea lui Dumnezeu, pe cea de-a Doua Persoană 
a Sfintei Treimi înainte de Întrupare. Dar nu o reprezentau, 
pentru că nu există asemănare între creat şi necreat. Repre- 
zentarea lui Hristos se face numai după Întrupare. 


„Înainte de Întrupare, în Vechiul Testament, nici În- 
gerul nu e reprezentat, pentru că este necreat. Şi, din mo- 
ment ce nu există asemănare între creat şi necreat — ceea 
ce este dogmă în Biserica Ortodoxă şi în tradiţia ebraică —, 

necreatul nu poate fi reprezentat. Dar începe să fie repre- 
zentat ca om numai după Întrupare. 

În Vechiul Testament, chiar dacă experienţa îndumne- 
zeirii transcende toate înțelesurile şi cuvintele, reprezen- 
tarea lui Dumnezeu e interzisă.” 


Îngerul Marelui Sfat din Vechiul Testament este Cuvân- 
tul neîntrupat, cea de-a Doua Persoană a Sfintei Treimi. 


„Când citeşte cineva Vechiul Testament şi vede acolo 
rugul aprins, este Îngerul Domnului. Acesta este Hristos, 
dar cine citeşte nu-L poate identifica pe Îngerul din rugul 
aprins cu ipostasul Cuvântului lui Dumnezeu. Pentru că, 
atunci când Moise ÎI vede şi-L aude pe Îngerul Domnului, 
Îl aude pe Însuşi Dumnezeu. Avem şi alte cazuri în Ve- 
chiul Testament unde se arată Hristos. 

Vechiul Testament este extrem de clar în privința dis- 
tincţiei dintre Persoana Tatălui şi Persoana Cuvântului. 
Îngerul Domnului nu poate să fie identificat cu Însuşi 
Dumnezeu. Pentru că «ânger» înseamnă «trimis». Iar În- 
gerul acesta este numit «Dumnezeu». Îngerul acesta este 
necreat.” 


În învăţătura Sfinţilor Părinţi vedem că se vorbeşte în 
permanență despre Îngerul Slavei, pentru că, prin Acesta, Pro- 
rocii au cunoscut Sfânta Treime. 


„Ceea ce vreau să subliniez este că, atunci când Pă- 
rinţii fac erminia Vechiului Testament și vorbesc despre 
Îngerul Slavei, Îngerul Domnului - de ce vorbesc? Pentru 
Părinţi, aceasta este învățătura despre Sfânta Treime din 
Vechiul Testament şi Noul Testament. Vorbesc despre În” 
gerul Domnului, despre teofaniile Îngerului Slavei, de- 
spre experienţa îndumnezeirii în Vechiul Testament $ 


>. 


2. Persoane, esență pi energie 75 


Noul Testament - de ce vorbesc? Pentru că vorbesc de- 
spre Sfânta Treime. 

Aceasta este învăţătura despre Sfânta Treime. Nu era 
nevoie să vorbească despre «o esență» şi «trei ipostasuri», 
nici despre deoființime. Nu-i interesau asemenea subiec- 
te. Ce-i interesa era că, atâta vreme cât acest Înger este 
chipul Dumnezeului celui nevăzut, Dumnezeu nu poate 
avea chip creat, de aceea și este interzis să fie reprezentat 
Dumnezeu. Dumnezeul necreat nu poate avea chip. lar 
aceasta este şi învăţătura Sinodului VII Ecumenic. De 
aceea Tatăl nu este reprezentat în icoane. în reprezentăm 
în icoane pe Hristos, Care e chipul Tatălui şi a luat trup.” 


Îngerul Marelui Sfat din Vechiul Testament este Hristos. 


„Îngerul Slavei sau Domnul Slavei i s-a arătătat lui Is- 
rael, prin Proroci, în slava Sa, ca nor, foc, negură, fum şi 
fulger necreat, îl călăuzea pe poporul Său, îi nimicea pe 
vrăjmaşii lui, se sălăşluia în cort şi în Templu şi astfel co- 
munica direct, prin mijloacele slavei Sale fireşti şi necre- 
ate — toate acestea nu sunt doar simboluri ale unei viitoare 
comuniuni dintre Dumnezeu şi om în Hristos şi în Bise- 
rică, ci sunt deja o comuniune reală între Cuvântul ne- 
întrupat şi poporul Său, Israel. 

Îngerul sau Domnul slavei lui Israel e Însuși Hristos, 
iar slava Sa veterotestamentară, tronul Dumnezeirii, norul 
şi negura, Lumina în care se îmbracă şi prin care se arată 
în această Sfântă a Sfintelor necreată, acestea sunt energia 
şi puterea Sa firească, prin care se va revela pe Sine, în şi 
prin firea Sa omenească pe care a luat-o de la Preasfânta 


Fecioară.” 


Mai multe despre Cuvântul neîntrupat, Îngerul Marelui 


Sfat din Vechiul Testament, Care, mai târziu, prin Întrupare, 
a devenit Hristos, vom vedea într-un capitol următor. 

Experienţa Dumnezeului Treimic ca Lumină a fost deo- 
sebit de însemnată pentru Apostoli, după cum se arată peste 
tot în Epistolele lor, unde vorbesc despre slava lui Dumnezeu, 
despre faptul că Fiul și Cuvântul este chipul Dumnezeului 
celui nevăzut etc. În teofanii, cei îndumnezeiţi participă la 
slava lui Dumnezeu. 


„Pentru noi, Sfânta Treime începe din Vechiul Testa- 
ment - anumite teofanii, adică. Iar în Biserica primară nu 
există «trei ipostasuri»; aceasta este o terminologie care 
a fost introdusă ca să slujească altor raţiuni, ca să combată 
ereziile, iar nu ca să explice dogma.” 


„În Biserica primară, Părinţii nu foloseau termenul de 
«esență» (ovoia!), îl evitau. În experienţa îndumnezeirii 
nu vedeau nici o esenţă; vedeau slava, adică energia. 
Aveau, de asemenea, şi experienţa celor trei ipostasuri. 
Experienţa Revelaţiei îl aduce pe om în relație cu iposta- 
surile şi slava: cele trei Lumini şi Lumina cea una. Dum- 
nezeirea în trei Lumini reprezintă Ipostasurile, iar Lumina 
cea una e slava. Vasăzică, vedeau ca una şi ca trei. Esenţă 
nu vedeau, fireşte. De vreme ce nu vedeau esenţă, nici nu 
foloseau vreun cuvânt în acest sens. 

De aceea, când au fost nevoiţi în cele din urmă să folo- 
sească termenul «esență», a apărut apoi şi «supraesența» 
(to vrepovato). «Dumnezeirea supraesenţială». Iarăşi, 
«esenţa» a ajuns să însemne «putere de-esență-făcătoare», 


“În traducerile liturgice în limba română, gr. mepovatoc a fost redat 
prin expresia „cel/cea mai presus de ființă”, după cum vedem, de pildă, în 
Condacul Naşterii Domnului: „Fecioara astăzi pe Cel mai presus de fiinţă 
(gr. tòv imepovatov) naşte..." Cu toate acestea, în textul de față am înclinat 
către folosirea adj. supraesențial pentru a nu ne îndepărta de familia lexi- 
cală a termenului esenţă. (n. trad.) 

iar nu esenţă în sine, care e mai presus de esenţă şi fără de 
nume, nu are nume...” 


Gnosticii antici au făcut distincţie între „Dumnezeul ne- 
văzut” al Vechiului Testament, Care ar fi „Dumnezeul cel 
adevărat, mai presus de orice şi mai presus de esenţă”, şi 
„Dumnezeul Care se arată”, Care este „văzut”, creatorul lu- 
mii şi, prin urmare, un Dumnezeu inferior. Părinţii au respins 
această concepție, de vreme ce nu există doi dumnezei, unul 
superior şi altul inferior, ci un singur Dumnezeu, creator, şi 
există „identitate de slavă, identitate de energie”. 

Monarhianiştii, opunându-se gnosticilor, spuneau că cele 
două Persoane ale Sfintei Treimi, Tatăl şi Fiul, nu au „doar o 
[singură] slavă, o [singură] stăpânire, o [singură] energie, o 
[singură] voinţă”, ci şi „o [singură] esenţă şi un [singur] ipos- 
tas”, altfel spus, identificau esența cu ipostasul. Biserica, prin 
Părinţi, combătând această învăţătură eretică, a început să vor- 
bească despre faptul că Persoanele Sfintei Treimi au o esență 
şi trei ipostasuri. 


„Și începe Biserica să-şi alcătuiască o terminologie de- 
spre esenţă şi ipostasuri, nu pentru că ar fi avut nevoie 
pentru ea însăși să facă asta, ci pentru a înfrunta erezia. 
Înfruntând erezia, Biserica e obligată să vorbească pe lim- 
ba ereticului şi să-i spună că greşeşte, că nu există un ipos- 
tas şi o esenţă, ci trei ipostasuri. 

Dogma însă nu este nici «trei ipostasuri», nici «o esen- 
tă». Dogma, ce este? Dogma este: Domnul Slavei, Îngerul 
Slavei, Îngerul Marelui Sfat, Care se arată Prorocilor şi 
acum se întrupează, este Însuşi Hristos, Care se arată în 
Vechiul Testament tuturor Prorocilor, şi Prorocii L-au 
văzut pe Hristos fără de trup, iar acum Îl văd în trup. Și 
distincţia aceasta, adică, este învăţătura despre Sfânta 
Treime.” 

Termenii „ipostas”, „natură/fire”, „esenţă/fiinţă” au fost 
folosiți de Părinţi pentru a formula experienţa Sfintei Treimi 
pe care o dobândiseră, precum şi pentru a combate preocu- 
parea filosofică a creştinilor gnostici elinizați ce deformau Re- 
velaţia. În tot cazul, în Sfânta Scriptură, [chiar dacă nu există 
termenii în sine,] există toate înțelesurile acestor termeni. Prin 
urmare, există o deosebire între dogmă și termeni. Dogma 
este Cuvântul necreat Care se arată Prorocilor fără de trup, 
iar Apostolilor și Părinților în trup, prin cuvinte necreate. 
Termenii reprezintă formularea experienţei necreate prin în- 
țelesuri și cuvinte create. 


„Pentru Părinţii Bisericii, faptul că Tatăl are un ipostas 
şi Fiul are alt ipostas este o terminologie care nu există nici 
în Vechiul Testament, nici în Noul Testament. În schimb 
înțelesurile există.” 


Prin urmare, terminologia „ipostas”, „esenţă” etc. nu a fost 
creată pentru a-L înțelege noi pe Dumnezeu, ci pentru a se păs- 
tra adevărul empiric aşa cum a fost el revelat sfinţilor, care au 
ajuns la vederea lui Dumnezeu într-o epocă în care exista con- 
fuzie. De altminteri, şi în această chestiune este evidentă di- 
ferenţa dintre gândirea filosofică şi cea teologică. 


„Din punct de vedere filosofic, nu există tâmpenie mai 
mare decât să spui «trei ipostasuri şi o esenţă». E o tâm- 
penie absolută din punct de vedere logic şi filosofic. Tâm- 
penie sută la sută. Dar nu şi din punct de vedere teologic. 
De ce nu şi din punct de vedere teologic? Pentru că, în ul- 
timă analiză, deşi spunem «trei ipostasuri şi o esență», 
Dumnezeu nu este nici ipostasuri, nici esenţă. 

Şi celălalt lucru important este că, deşi Biserica a ac- 
ceptat inițial să vorbească despre «ipostasuri», sau «trei 
esențe, trei ipostasuri», ea nu voia să vorbească despre 

«o esență», pentru că esența lui Dumnezeu nu poate fi 
numită, și nu are nici nume, şi nu poate fi împărtășită, 
adică omul nu are nici un contact cu esența lui Dumnezeu. 
Are contact cu energiile lui Dumnezeu. Nici cu Ipostasu- 
rile nu poate omul să se unească. Avem o singură unire 
ipostatică: în Hristos. 

Biserica voia să evite terminologia «o esență/o ființă» 
şi, după ce a acceptat să vorbească despre «o esență», n-a 
trecut mult și-a început să vorbească și despre «supra- 
esență», adică despre «ascunzimea supraesenţială». Apoi 
iarăşi s-a corectat, căci esența lui Dumnezeu nu are esenţă, 
pentru că Dumnezeu e supraesențial. Niciodată nu-i sunt 
atribuite nume esenței, ascunzimii supraesențiale. Atri- 
buim nume doar energiilor lui Dumnezeu şi Ipostasuri- 
lor, pentru că avem Întruparea, care ne permite să deose- 
bim ipostasul Cuvântului de ipostasul Tatălui şi de ipos- 
tasul Sfântului Duh, ca să nu credem cumva că a avut loc 
întruparea întregii Sfinte Treimi. A avut loc Întruparea 
celei de-a Doua Persoane a Sfintei Treimi. lar această deo- 
sebire a celei de-a Doua Persoane a Sfintei Treimi, Care 
s-a întrupat, a obligat Biserica să vorbească despre «trei 
ipostasuri»; la început despre «trei esențe». Iar după aceas- 
ta, erezia lui Arie şi a lui Sabelie au obligat Biserica să vor- 
bească despre «o [singură] esență». 

Şi avem aici ceva foarte frumos. Există o operă atribu- 
ită lui Atanasie, care spune că Dumnezeu nu este mono- 
esențial (uovoovarog). Şi, fiindcă spune asta, se zice că n-ar 
fi autentică scrierea aceasta, că n-ar fi a lui Atanasie. Ar fi 
oare cu putință să spună Atanasie că Dumnezeu nu este 
monoesenţial? Da, dar găseşte-mi mie unde spune că Dum- 
nezeu este o singură ființă (ovota)! Spune «deoființă» 
(6uoovotoc). Dar nicăieri nu spune că Dumnezeu ar avea 
o singură fiinţă. Spune «o Dumnezeire». Spune «o ener- 
gie», «o stăpânire», toate aceste nume le spune ca fiind 
una în Dumnezeu. Dar «o esenţă/o ființă», eu unul, cel 

puţin, n-am găsit. De ce nu spune că Dumnezeu ar fi mo- 
noesențial? Pentru că în anumite pasaje ale scrierilor lui 
zice: «esență, adică ipostas, sau ipostas, adică esență». 

În prima formă a Simbolului de Credinţă de la Niceea 
se spune despre Cuvântul că este din ipostasul sau din 
esenţa Tatălui - amândoi termenii există. Adică, faptul că 
Cuvântul este din esența sau din ipostasul Tatălui în- 
seamnă pur şi simplu că este Dumnezeu, deoarece făp- 
turile create sunt din neființă. Aceasta este așadar o ter- 
minologie tehnică, anume că făpturile create sunt toate 
din nimic, în timp ce Cuvântul şi Duhul sunt din iposta- 
sul Tatălui.” 


Mai târziu, desigur, Părinţii capadocieni au delimitat esen- 
ța/ființa de ipostas, pentru a combate o altă erezie, iar această 
distincţie a fost stabilită de Părinţii celui de-al II-lea Sinod 
Ecumenic. 


„Bineînţeles, nu Părinţii capadocieni au inventat dis- 
tincţia aceasta, Distincția aceasta exista, o foloseau deja 
unii, însă Părinţii capadocieni şi-au pus pecetea asupra 
ei şi prin marele lor prestigiu, iar apoi au văzut şi ceilalţi 
că este un lucru bun, o formulare bună, o formulare exactă. 

Căci prin distincţia dintre ființă şi ipostas se evită pe- 
ricolul lui Pavel de Samosata cu «deofiinţa» lui. Pentru 
că, atâta vreme cât exista pericolul lui Pavel de Samosata, 
ca «deofiinţă» (Ouoovatog) să însemne «identic în fiinţă» 
(Tavrovatog), de vreme ce fiinţa nu se distinge [la el] de 
ipostas, atunci «de-o-fiinţă» înseamnă «de-un-ipostas», 
ceea ce înseamnă că Tatăl şi Fiul au împreună acelaşi ipos- 
tas şi aceeaşi ființă, drept pentru care sfârşesc amândoi 
prin a fi energii ale lui Dumnezeu, iar nu Persoane cu 
adevărat. Aceasta este erezia lui Sabelie şi a lui Pavel de 
Samosata. 

Așa că disting ființa de ipostas. Astfel, nu mai e nici un 
pericol în folosirea termenului «deoființă», iar nu «de-un- 
ipostas». Deofiinţă Fiul cu Tatăl, deofiinţă Duhul cu Tatăl, 
deofiinţă Persoanele între ele, însă nu de-un-ipostas. Pen- 
tru că nu au împreună acelaşi ipostas.” 


Totodată, Părinţii Bisericii vorbeau despre esenţă şi ener- 
gie în Dumnezeu. Această întrebuințare nu era un rod al spe- 
culaţiei filosofice, ci un rezultat al experienţei personale. Când, 
după anumite condiții, ajungeau la vederea lui Dumnezeu, 
vedeau Lumina, pe care au numit-o „energia lui Dumnezeu”, 
dar nu vedeau esenţa lui Dumnezeu. 


„Distincția patristică dintre esenţă şi energie este ex- 
trem de importantă, pentru că, în experienţa Revelației, 
nimeni nu s-a ridicat vreodată la cunoaşterea esenței lui 
Dumnezeu. Iar cei care ajung la această stare ne spun, din 
însăşi experienţa lor, că nici nu-i cu putinţă pentru făp- 
tura creată să cunoască esenţa lui Dumnezeu. 

Având în vedere faptul că nu cunoaştem esența lui 
Dumnezeu, şi nici nu ne este cu putinţă s-o cunoaștem, ci 
cunoaştem doar unele din energiile Sale, asta înseamnă 
că distincţia dintre esenţă şi energie în Dumnezeu nu este 
o distincţie care să provină din speculație ori din filosofia 
vreunui filosof care ar fi putut să ajungă cumva la cu- 
noaşterea acestei distincții. 

Nu din filosofie, pe care o cunoaștem, provine distinc- 
ţia aceasta, nici din speculaţia vreunui filosof, dar nici din 
revelaţie, dacă înțelegem revelaţia ca fiind o revelaţie de 
cuvinte. Ci provine din experienţa însăşi, care transcende 
cuvintele şi înțelesurile.” 


Că distincția dintre esență şi energie în Dumnezeu nu 
este una filosofică, nici rod al speculaţiei raționale, se vede 

din faptul că, atunci când Părinţi ajungeau la vederea dum- 
nezeiască, nu vedeau vreo „esență“ sau „energie”, ci se îm- 


părtăşeau de slava lui Dumnezeu, pe care o numeau „ener- 
gie”, iar când foloseau cuvântul „esență”, vorbeau despre 


„Dumnezeirea supraesențială”. 
Prin analogie, este valabil ceea ce se întâmplă şi cu soa- 


rele. Vedem lumina soarelui, pe care o numim „energia” lui, 
fără a fi părtaşi esenței soarelui, de vreme ce, dacă încercăm 
să ne uităm în discul soarelui, suntem orbi! 


„Distincția dintre esenţă şi energie în Dumnezeu nu 
este rezultatul vreunei revelații care să se facă prin cu- 
vinte. Nu-i spune, adică, Dumnezeu omului, prin cuvinte 
create: «Ştiţi, copii, în Mine există o distincţie între esen- 
tă şi energie», ca să avem în Sfânta Scriptură învăţătura 
Prorocilor că esența nu este identică cu energia. De ce? 
Pentru că distincţia aceasta am învăţat-o de la Duhul Sfânt 
Nu am învățat-o prin cuvinte. Distincția se învaţă prin 
experienţă.” 


Distincția dintre esență şi energie în Dumnezeu a fost 
analizată și de Părinți, şi de ereticii care recurgeau la filoso- 
fie. Părinții au vorbit despre distincția dintre esență şi ener- 
gie în Dumnezeu din propria lor experiență. 


„Din experiența împărtăşirii de energiile lui Dumnezeu, 
(îndumnezeitul) ştie că nu se împărtășește din esența lui 
Dumnezeu, deci distincția dintre esență şi energie în Dum- 
nezeu o avem din experiență. Nu din filosofie, ci din ex- 
periența îndumnezeirii avem distincția aceasta. Este un 
lucru extrem de important faptul că temelia acestei dis- 
tincții este însăşi experiența îndumnezeirii.” 


Ereticii vorbeau despre distincția dintre esență şi energie 
în Dumnezeu altfel decât Părinții Bisericii. 


2. Persoane, esenţă și energie 83 


„Pavel de Samosata acceptă distincţia dintre esenţă şi 
energie. Însuşi Arie şi nestorienii acceptă și ei distincţia 
dintre esență şi energie în Dumnezeu. Cei care resping 
pentru prima oară distincţia aceasta sunt eunomienii. Și, 
destul de ciudat, şi Augustin, care, în Apus, e singurul care 
respinge distincţia aceasta. Și, din cauza lui Augustin, au 
respins distincţia dintre esenţă şi energie și toţi teologii 
scolastici ai tradiţiei france. 

Distincția patristică dintre esenţă şi energie nu e specu- 
lativă, ci empirică. Lucrul acesta este extrem de important. 
Arienii, și întâi de toate Pavel de Samosata, acceptă distinc- 
ţia aceasta, dar îi dau o interpretare filosofică. Avem, adică, 
o interpretare filosofică a distincţiei la Arie, Pavel de Sa- 
mosata şi Nestorie. lar distincţia aceasta, odată ce a do- 
bândit o semnificaţie filosofică, este şi baza ereziei lui 
Pavel de Samosata despre Întrupare, a lui Arie despre a 
Doua Persoană a Sfintei Treimi, şi a lui Nestorie tot de- 
spre Întrupare. Învățătura lui Nestorie despre Întrupare 
nu se deosebeşte prea mult de învăţătura lui Pavel de Sa- 
mosata despre Întrupare.” 


Aşadar, limbajul teologic care distinge esența şi energia în 
Dumnezeu nu este provenit din filosofie, ci din experienţa 
Revelaţiei. Termenii sunt ai epocii, şi pe aceştia îi foloseau şi 
filosofii, şi ereticii, care erau gânditori speculativi. Sfinţii Pă- 
rinţi au preluat acești termeni şi le-au dat un alt înţeles, în 
acord cu experienţa lor. 

Cei îndumnezeiţi au înțeles empiric aspecte importante 
cu privire la Dumnezeu. Unul este că nu diferă slava-ener- 
gia lui Dumnezeu de slava-energia Îngerului Marelui Sfat din 
Vechiul Testament, ci este una și aceeaşi slavă. Astfel, din ex- 
perienţă au înţeles că, în Vechiul Testament, se arată Cu- 
vântul neîntrupat, câtă vreme în Noul Testament, Cuvântul 
întrupat. 

„Nu există două slave: una e slava lui Dumnezeu, 
una e energia acestei Revelaţii a lui Dumnezeu şi a În- 
gerului. Nu sunt două revelații, este o singură Revelaţie, 
pentru că, în slava lui Dumnezeu, cineva Îl vede numai 
pe Înger, iar în Înger ÎI vede pe Dumnezeu, pentru că În- 
gerul este chipul lui Dumnezeu.” 


Apoi, cei îndumnezeiţi percep empiric că, „în spatele” 
slavei-energiei lui Dumnezeu, pe care o văd şi de care se îm- 
părtășesc, există şi „altceva“, pe care nu-l pot vedea şi de care 
nu se pot împărtăşi, aşa cum nu poate nimeni să privească 
discul soarelui sau să meargă în soare. Pe acest altceva” l-au 
numit „esenţă”. Şi au spus că Persoanele Sfintei Treimi au 


o esenţă. 


„Acum spunem «o esenţă». Are sens lucrul acesta, atâta 
vreme cât nu știm ce este în spatele slavei? Avem expe- 
riența slavei Tatălui şi a Fiului şi a Sfântului Duh. Ştim că 
Dumnezeu este o Dumnezeire, o energie etc. Aici există o 
problemă. 

Astăzi, apusenii - şi poate şi-ai noştri —, citindu-l pe Ata- 
nasie cel Mare, nu pot găsi nicăieri să se vorbească despre 
o esenţă, ci despre trei ipostasuri, și spune: «ipostas, adi- 
că esență». Și asta e marea greşeală, să susțină astăzi ci- 
neva că Atanasie cel Mare identifică esența cu ipostasul. 
Atanasie, însă, de ce evita să vorbească despre «o esen- 
tă»? Pentru că noi nu cunoaştem esența lui Dumnezeu. 

Omul nu are experiența esenței lui Dumnezeu. Are însă 
experienţa slavei și a Dumnezeirii, pentru că, la Atanasie, 
Dumnezeirea înseamnă slavă şi energie. În tradiţia anti- 
ohiană, Dumnezeirea înseamnă esenţă. La Eustatie al An- 
tiohiei întâlnim pentru prima oară identificarea Dumne- 
zeirii cu esenţa, adică numele de «esență» să însemne și 
Dumnezeire. Și numele «Dumnezeu» să fie și nume al 

esenței. Aceasta este o particularitate antiohiană. Ulterior 
apare şi la unii apuseni. 

In Alexandria şi Capadocia evitau să numească esența 
lui Dumnezeu, pentru că esenţa lui Dumnezeu este şi de 
neîmpărtăşit, şi de necunoscut, şi de neînțeles, şi nicio- 
dată n-o vom cunoaşte. Nici îngerii nu o cunosc. Așa că, 
să dăm nume la ceva ce nu cunoaştem e un nonsens.” 


Astfel, Părinţii numesc esenţa „de necunoscut” şi „de ne- 
împărtăşit”, pentru că nu pot dobândi nici cunoaștere, nici îm- 
părtăşire de ea, spre deosebire de energia lui Dumnezeu, care 
este şi cunoscută, şi împărtăşibilă. 


„Pentru Părinţii Bisericii, esenţa lui Dumnezeu este 
necunoscută tuturor făpturilor create, îngerilor inclusiv. 
Esenţa lui Dumnezeu este cunoscută doar lui Dumnezeu. 
Nu numai acum, ci şi în vecii vecilor, esența lui Dumne- 
zeu Îi va fi cunoscută doar lui Dumnezeu. Făpturile create 
nu se împărtășesc de esenţa lui Dumnezeu, ci se împăr- 
tășesc de unele energii ale lui Dumnezeu. 

Cum se împărtăşesc? Nu prin intelect, nu printr-o îm- 
părtăşire cerebrală. Nu există nici o împărtăşire cerebrală, 
adică prin speculație filosofică, ci există o împărtăşire prin 
curățirea inimii şi luminarea inimii. Fără curățirea inimii 
şi luminarea inimii nu există nici o împărtăşire de ener- 
gia necreată a lui Dumnezeu, şi nici cunoaştere nu există. 
De aceea, un filosof nu are cum să cunoască energiile lui 
Dumnezeu. Numai unul care trece prin treptele desăvâr- 
şirii poate să cunoască unele dintre energiile lui Dumne- 
zeu. Când cineva ajunge la luminare, primeşte şi harisma 
deosebirii duhurilor.” 


Acesta este motivul pentru care, pe de o parte, Părinţii dau 
nume diferite energiilor de care se împărtăşesc, în funcţie de 

efectul lor, adică „dragoste“, „dreptate”, „iubire de oameni”, 
„pace” etc., în timp ce esenței nu-i dau nume, fiindcă o so- 
cotesc de nenumit. lar aceasta o fac, iarăşi, pe baza experien- 
tei lor, iar nu din influenţele filosofice sau din speculație, 


„Şi dacă ceva nu este în sfera de experiență a omului, 
nici nu are cum să primească nume de la om. Deci, din 
moment ce energia e cea care intră în sfera de experiență 
a omului, nici unul din numele pe care I le atribuim lui 
Dumnezeu nu poate fi atribuit vreodată esenței. Şi, pen- 
tru că esența este o putere de-esență-făcătoare, ceea ce 
numim noi «esenţă» s-a numit, într-o epocă anterioară, 
«ascunzime supraesenţială».” 


Unii caracterizează această distincție dintre esenţă şi ener- 
gie în Dumnezeu drept teologie apofatică și catafatică. Altfel 
spus, împărtăşirea de energia lui Dumnezeu o consideră teo- 
logie catafatică, iar esența, cu neputinţă de împărtăşit şi de 
cunoscut, o numesc teologie apofatică. Însă, în teologia pa- 
tristică, chiar şi ceea ce se cunoaşte despre Dumnezeu este 
înţeles într-un mod mai presus de înțelegere, adică prin cură- 
țirea inimii, iar nu printr-o activitate a rațiunii-intelectului 
Împărtăşirea şi cunoaşterea lui Dumnezeu este diferită de cu- 
noaşterea celor create, care se realizează printr-un proces al 
gândi 


i raţionale. 


„Din cauză că mulți s-au ocupat cu teologia apofatică 
şi catafatică, în Grecia a ajuns la ordinea zilei să fie core- 
lată distincţia aceasta [dintre apofatic și catafatic] cu dis- 
tincţia dintre esenţă şi energie. Vasăzică, teologia catafatică 
s-ar referi, după mintea lor, la energiile lui Dumnezeu, şi 
teologia apofatică s-ar referi la esenţa lui Dumnezeu, pen- 
tru că esenţa lui Dumnezeu rămâne permanent necunoscută 
omului, iar energiile lui Dumnezeu ajung să fie cunoscute. 

Desigur, acesta este limbajul pe care-l folosesc Părin- 
ţii, «necunoscut» şi «cunoscut», Ceea ce poate fi cunoscut 
din Dumnezeu sunt energiile lui Dumnezeu, însă Părin- 
ţii, când vorbesc despre ceea ce poate fi cunoscut din Dum- 
nezeu, nu înţeleg ceea ce poate fi cunoscut pe cale intelec- 
tuală, ci ceea ce poate fi împărtăşit omului, adică înţeleg 
că esenţa este neîmpărtăşibilă, iar energia este împărtăşi- 
bilă. Asta înţeleg ei, că ceea ce se poate împărtăşi este cu- 
noscut, iar ceea ce nu se poate împărtăşi este de necunoscut. 

Acum, când omul ajunge la împărtăşirea de slava lui 
Dumnezeu sau de energia dumnezeiască, ÎI cunoaşte pe 
Dumnezeu, însă într-un mod mai presus de înţelegere, în 
nici un caz intelectual, adică această cunoaştere transcen- 
de înțelesurile şi cuvintele. Şi ne întoarcem iar şi iar la cu- 
vântul lui Grigorie Teologul, care este expresia cea mai fe- 
ricită a acestei tradiţii: «a-L exprima pe Dumnezeu este 
cu neputinţă, iar a-L înțelege, şi mai cu neputinţă». Dar lu- 
crul acesta nu se referă numai la esența lui Dumnezeu, ci 
şi la energiile lui Dumnezeu. Omul are împărtăşire de 
energia lui Dumnezeu. Iar împărtăşirea este de două fe- 
luri, cel puţin din punctul de vedere al mântuirii: este lu- 
minarea, când Duhul Sfânt se roagă în inima omului, 
aceasta se cheamă «luminare», iar apoi este și îndumne- 
zeirea-proslăvirea. 

În experienţa îndumnezeirii, nu numai înțelesurile se 
sfârșesc, ci însăşi rugăciunea încetează. Nu există rugăciu- 
ne în experienţa îndumnezeirii — există Însuşi Dumnezeu; 
adică Însuşi Dumnezeu, Care, împărtășibil fiind, oricum 
se împărtășește doar în privinţa energiei. Doar energia este 
împărtășibilă, şi însăşi energia aceasta a lui Dumnezeu 
transcende înțelesurile şi cuvintele. Nu există înțelesuri şi 
cuvinte care să poată exprima energiile lui Dumnezeu. 
Noi folosim cuvintele și înțelesurile acestea nu ca să-L în- 
ţelegem noi pe Dumnezeu, ci ca să ne unim cu Dumnezeu. 
Sunt două lucruri complet diferite. Când omul se uneşte 

cu Dumnezeu, Dumnezeu rămâne necunoscut nu doar în 
esenţa Sa, ci şi în energiile Sale, adică rămâne o taină şi 
necunoscut omului: necunoscut din punct de vedere filo- 
sofic, cunoscut în experienţa îndumnezeirii. 

Jar înțelesurile, firește, sunt folosite în experienţa lu- 
minării, pentru că însăşi luminarea omului constă în cu- 
vinte şi înţelesuri. Pentru că rugăciunea înseamnă cuvinte 
şi înţelesuri.” 


Deşi Părinţii, pentru a pune în cuvinte acest necunoscut — 
pe care nu îl văd, şi care se ascunde „în spatele” slavei-ener- 
giei -, îl numesc „esență”, totuși numele de „esență” nu este 
catafatic, nu este ceva pe care să-l putem cunoaşte, ceva care 
să aibă legătură cu esenţele lumii zidite, pe care le putem cu- 
noaşte. De aceea, esenţa o numeau „ascunzime supraesenţială”, 
iar energia, „energie de-esenţă-făcătoare”. Deși există distinc- 
ţie între esenţă şi energie, totuși această distincţie nu este una 
efectivă, atâta timp cât între esenţă şi energie există o relație, 
energia fiind numită „energie esențială” (ovotb5nc èvépyeia). 
Însă această distincție este făcută pe baza experienţei noas- 
tre, având în vedere că de energia-slava lui Dumnezeu ne pu- 
tem împărtăşi, dar de esenţa Lui, nu. 


„Esenţa, la Părinţii capadocieni, înseamnă «ascunzime 
supraesenţială», aşa cum este şi la Dionisie Areopagitul.” 


De asemenea, Părinţii cunosc, din experienţa lor, că esenţa 
şi energia nu sunt independente de Persoanele Sfintei Treimi. 
Am arătat mai înainte că văzătorii de Dumnezeu văd trei Lu- 
mini, „o Dumnezeire în trei Lumini”, dintre care Una este 
izvorul celorlalte două, a Doua provine din Prima, dar are 
trup, deoarece s-a întrupat, iar cealaltă provine din Prima, 
se numeşte „a Treia” şi nu s-a întrupat. Astfel, sunt numite 


* Vezi nota de la p. 61. (n. trad.) 

„Prima”, „a Doua” şi „a Treia” în această ordine nu în vir- 
tutea superiorității şi valorii, ci a cauzei, după cum vom ve- 
dea în continuare. 

În orice caz, văzătorii de Dumnezeu se împărtăşesc de 
energia-slava lui Dumnezeu, nu se împărtășesc de esența lui 
Dumnezeu, care există, însă ei știu că nici slava-energia, nici 
esenţa nu sunt impersonale. Acest lucru îl știu pentru că aud 
glasul lui Dumnezeu, Care zice: «Eu sunt Cel ce sunt» (leşi- 
rea 3, 14), şi simt dragostea Lui. 

Astfel, ei înţeleg că Persoanele Sfintei Treimi au aceeaşi 
energie şi aceeaşi esență. Persoanele Sfintei Treimi au între 
ele unire şi comuniune în ceea ce priveşte esența. În a Doua 
Persoană a Sfintei Treimi s-au unit ipostatic firea dumneze- 
iască cu firea omenească; cât despre noi, ne împărtăşim de 
energia necreată a Dumnezeului Treimic, adică ne unim cu 
Dumnezeu în ce priveşte energia Sa. 


„Nu există esenţă fără ipostas. Prin urmare, în Dum- 
nezeu există împărtăşire a esenței, dar nu împărtăşire a 
Ipostasurilor. Adică ipostasurile sunt neîmpărtăşibile. 
Există împărtăşire a esenței; așadar, Tatăl Îşi împărtăşește 
esenţa Cuvântului şi Sfântului Duh; dă existenţă Fiului şi 
Sfântului Duh.” 


Astfel, obiectul teologiei ortodoxe este nu esenţa lui Dum- 
nezeu, ci energiile lui Dumnezeu. Oamenii sunt părtaşi în mul- 
te şi felurite moduri la energia lui Dumnezeu. Aceasta în- 
seamnă că scopul Bisericii este îndumnezeirea omului, altfel 
spus ca omul să ajungă la împărtăşirea de slava cea necre- 
ată a lui Dumnezeu. 


„Știm din teologia ortodoxă că nu cunoaștem esența 
lui Dumnezeu, şi nici Ipostasurile lui Dumnezeu nu le 
putem cunoaşte. Tot ceea ce putem cunoaşte despre 

Dumnezeu sunt câteva, puţine lucruri, despre energiile 
lui Dumnezeu. 

Dar și pe acestea le cunoaştem numai după ce trecem 
de treapta curățirii şi ajungem pe treapta luminării; va- 
săzică, pe treapta luminării există harisma deosebirii du- 
hurilor, care înseamnă deosebirea energiilor. Atunci învaţă 
cineva, din discernământ şi din experienţă, sub călăuzirea 
unui Părinte duhovnicesc, să deosebească între energiile 
necreate ale lui Dumnezeu şi energiile create, în special 
energiile diavolului. 

Când ajunge în punctul acesta şi ştie să deosebească 
între cele două, aceasta este teologia. Obiectul teologiei nu 
poate fi esența lui Dumnezeu, nu pot fi Ipostasurile lui 
Dumnezeu, ci obiectul teologiei sunt energiile lui Dum- 
nezeu. Şi, din moment ce energiile lui Dumnezeu se fac cu- 
noscute doar când sunt deosebite de mintea (vovc) lumi- 
nată, toată problema e să învăţăm când lucrează Dumne- 
zeu înăuntrul nostru şi când lucrează diavolul. Aceasta 
este teologia. Nu există altă teologie.” 


Mai mult, Părinţii cunosc din experienţă că energia lui 
Dumnezeu se află în toată zidirea, şi numai de om depinde 
cum se va raporta la această energie. Lucrul acesta este în 
strânsă legătură cu libertatea omului. 


„E peste tot prezentă şi impregnează Universul; peste 
tot este energia aceasta a lui Dumnezeu. Este în fiecare 
om, e taina de căpătâi a prezenţei lui Dumnezeu, faptul că 
Dumnezeu se împarte neîmpărţit în cei împărțiți. Vasă- 
zică, Dumnezeu întreg este prezent în fiecare om, și fie- 
care om are înlăuntrul său o scânteie de har necreat al lui 
Dumnezeu, ceea ce numim, în teoria mai recentă, «har pre- 
mergător». Lucrul acesta au toţi oamenii, nu doar orto- 
docşii, toţi oamenii au lucrul acesta. 

Apoi, energia aceasta a lui Dumnezeu îl influențează 
direct pe fiecare om. Altfel spus, Dumnezeu Însuşi îl in- 
fluenţează pe fiecare om din lume, adică prin acest har şi 
lucrează. Unii oameni răspund pozitiv, alţii răspund mai 
puţin pozitiv, alţii, împietriți, nu răspund deloc; dar îm- 
pietriți n-o să găsim doar printre neortodocşi, ci avem și 
ortodocşi împietriţi. Şi neortodoxul are energia asta, şi or- 
todoxul are energia asta. Care este diferența, atunci, în- 
tre ortodocşi şi ceilalţi, din moment ce au acelaşi har înă- 
untrul lor, aceeaşi Împărăţie a lui Dumnezeu? Care este 
diferenţa? 

În afară de faptul că acest har este premergător, dife- 
rența este că, în tradiţia ortodoxă, în perioada apostolică, 
avem oameni cu experiență duhovnicească care au răspuns 
acestui har dinlăuntrul lor într-un asemenea mod, încât 
scânteia s-a făcut flacără. De aceea Hristos le spune la 
un moment dat Apostolilor: «Voi sunteți lumina lumii» 
(Matei 5, 14).” 


Câtă vreme văzătorii de Dumnezeu ai Bisericii cunosc 
toate acestea din experienţă, Fericitul Augustin, care a influ- 
ențat teologia apuseană, susţinea că prin rațiune și speculație 
va cunoaşte și esenţa lui Dumnezeu, concepție pe care o în- 
tâlnim şi în filosofia greacă antică. 


„Augustin credea că poate concepe nu doar energia lui 
Dumnezeu, ci şi esenţa lui Dumnezeu. O spune limpede 
în cea de-a doua lui carte: «Nu vom pregeta să cercetăm 
esenţa lui Dumnezeu, fie din lucrările Sale, fie din ma- 
teriile de studiu», înțelegând prin aceasta filosofia 

Cea mai mare greşeală a filosofilor antici greci e că au 
diminuat observaţia [empirică] şi-au augumentat impor- 
tanţa gândirii mai mult decât era nevoie. Adică, vechii 
greci credeau că prin gândire, iar nu prin simţuri, ar putea 

să înţeleagă adevărul, pentru că-şi dădeau seama că, în 
unele cazuri, simţurile sunt amăgitoare. Adică, un lucru 
pare a fi precum se vede, dar în realitate nu este aşa cum 
li se pare oamenilor.” 


În general, din perspectiva experienţei vederii lui Dum- 
nezeu, sfinţii au formulat dogma despre teologia Dumnezeului 
Treimic. 


„Astfel, este clar cum s-au dezvoltat axiomele, astfel 
încât avem în Sfânta Treime două lucruri bine definite: 
primul, ceea ce este comun celor Trei Persoane, iar al doi- 
lea, ceea ce este particular şi aparţine unei singure Per- 
soane. Esenţa, sau firea, şi voința ei firească, puterea şi 
energia le aparţin în comun celor trei ipostasuri prin fire 
şi cu absolută egalitate şi stăpânie, în timp ce însuşirile 
sau calităţile sau proprietățile ipostatice aparţin, fiecare 
dintre ele, câte unui singur Ipostas, şi sunt pentru totdea- 
una şi cu totul neîmpărtăşibile.” 


Există identitate de esență şi de energii între Persoanele 
Sfintei Treimi. Aceasta înseamnă că energia Dumnezeului 
Treimic este comună, fiind subiectul Revelaţiei lui Dumne- 
zeu către om. 


„Cea mai importantă premisă a fost absoluta identitate 
de energie şi voinţă în Tatăl, Fiul şi Sfântul Duh, ceea ce 
înseamnă o absolută identitate de esență. Energia cea una 
şi voinţa cea una a Sfintei Treimi sunt în mod clar revelații 
ale unei esențe şi firi necreate,” 

c) Modul de existență 
al Persoanelor Sfintei Treimi 


În experienţa îndumnezeirii-vederii lui Dumnezeu, Apos- 
tolii şi Părinţii nu văd vreo esenţă sau fire, ci trei Lumini ca o 
Lumină, adică văd „Dumnezeirea în trei Lumini”, „Prin ur- 
mare, văd şi ca una, şi ca trei”. O Lumină este cauza celorlalte 
două Lumini. 

Toată această teologie este exprimată prin vocabularul din 
limba curentă a epocii respective, Astfel, văzătorii de Dum- 
nezeu, pentru a descrie relaţiile dintre Persoanele Sfintei 
Treimi, au folosit cuvintele „Tată”, „Fiu-Cuvânt” şi „Duh 
Sfânt”, în acord, de altfel, şi cu spusele lui Hristos, după cum 
au folosit, de asemenea, şi expresiile „cauză” şi „mod de 
existenţă”. 

Tatăl ÎI naşte pe Cuvântul şi ÎI purcede pe Duhul Sfânt 
mai înainte de toţi vecii. Acest lucru este caracterizat de Pă- 
rinţi drept „mod de existență”, care arată cauza în virtutea 
căreia există Persoanele Sfintei Treimi. Cauza sau modul prin 
care există Tatăl este nenaşterea (ăyEvwvnro), cauza sau modul 
prin care există Cuvântul este naşterea (yevvntó), iar cauza 
sau modul prin care există Duhul Sfânt este purcederea (£x- 
nopevT6). Astfel, nenaşterea Tatălui, naşterea Fiului şi pur- 
cederea Duhului Sfânt sunt însușirile ipostatice ale Persoa- 


nelor Sfintei Treimi. 


„A naşte şi a purcede nu este al esenței lui Dumnezeu, 
de vreme ce nu esenţa e cea care naşte şi purcede, ci ipos- 
tasul Tatălui.” 


„Părinţii capadocieni învățau că Tatăl, ca ipostas, iar nu 
ca esenţă, ÎI naşte pe Fiul şi ÎI purcede pe Duhul Sfânt; 

că «ipostasul» Tatălui, iar nu esența dumnezeiască, ÎI naş- 
te pe Fiul şi ÎI purcede pe Duhul Sfânt.” 


Desigur, naşterea şi purcederea sunt subiectul Revela- 
ţiei lui Dumnezeu, şi nu pot fi supuse analizei raţionale. 


„Spune Augustin, de exemplu, că Dumnezeu este pre- 
zentul continuu, că în Dumnezeu nu există nici trecut, 
nici viitor etc., ci Dumnezeu este prezentul continuu. Acest 
lucru este greşit din punct de vedere ortodox. Dumnezeu 
nu este nici trecut, nici viitor, dar nici prezentul continuu. 
Prezentul continuu este o categorie a timpului. Din mo- 
ment ce Dumnezeu nu este nici trecut, nici viitor, nici pre- 
zent continuu, cum ar putea rațiunea omului să depă- 
şească toate aceste lucruri astfel încât să înțeleagă? 

De aceea Grigorie Teologul le spune eunomienilor: «Ex- 
plicaţi-mi voi ce înseamnă naşterea, și eu o să vă explic ce 
înseamnă purcederea, şi-o să ajungem şi unii, și alţii, la 
spitalul de nebuni, pentru că ne-am amestecat în tainele 
lui Dumnezeu». Tainele lui Dumnezeu nu pot fi înţelese 
în veci de om. Din cauza aceasta, Părinţii Bisericii vorbesc 
despre naşterea Cuvântului din Tatăl, dar subliniază că 
nu ştiu ce este naşterea aceasta. Ei ştiu că este un mod de 
existenţă al Cuvântului din Tatăl, dar ce anume este mo- 
dul acesta de existenţă nu poate fi descris. Este pur şi sim- 
plu un cuvânt pe care-l spunem, nimic mai mult. 

«Născut din Tatăl» înseamnă că Logosul-Cuvântul Îşi 
are existenţa din Tatăl, nu din nimic. Asta înseamnă. Când, 
de exemplu, un cal naște un mânz, mânzul e deofiinţă cu 
tatăl său. Dar când eu fac o statuie, ea nu e deofiinţă cu 
tatăl ei creator. Eu nu sunt deoființă cu statuia. Eu sunt 
creatorul ei. Din acest motiv, când spunem despre Cuvân- 
tul că este deofiinţă cu Tatăl înseamnă că, la fel cum fiii 
oamenilor sunt asemenea taţilor lor, același lucru este va- 
labil şi cu Fiul acesta. «Deofiinţă cu Tată» înseamnă că tot 

ce este Tatăl, este şi Fiul. Necreat este unul, necreat este şi 
celălalt. Ipostas are unul, ipostas are şi celălalt. În sensul 
ăsta, adică.” 


Această experienţă de Dumnezeu văzătoare a sfinților 
a fost definită la Sinoadele Ecumenice. 


„Astfel, în ultima variantă a termenilor, după cum se 
reflectă în Crezul Sinodului II Ecumenic şi după cum în- 
vață clar scrierile Părinților acestui Sinod, Fiul este născut — 
sau Îşi primeşte existenţa prin naștere - din ipostasul Ta- 
tălui şi, în consecință, primeşte veşnic şi deţine prin fire 
esența Tatălui, ca şi toate puterile şi energiile fireşti ale 
acestei esențe. Astfel, Fiul are toate câte are Tatăl, afară de 
Paternitate şi de faptul de-a fi Izvorul existenţei Fiului 
şi-a Sfântului Duh.” 


Acesta este cadrul în care apare termenul „cauză”, în sen- 
sul că Tatăl este cauza existenţei Fiului şi a Sfântului Duh. 


„Într-o primă perioadă, Părinţii vorbesc despre Tatăl 
Care-L naşte pe Cuvântul şi-L purcede pe Duhul Sfânt. Ca- 
padocienii au introdus pentru prima dată noţiunea de 
«cauză», Naşterea înseamnă «cauză a existenţei». De aceea, 
Îl avem pe Tatăl drept cauză a existenţei Fiului prin naş- 
tere, şi a Duhului Sfânt prin purcedere. Când s-a adăugat 
şi «esenţa», atunci au spus că esenţa nu se naște din Tatăl, 
nici nu purcede din Tatăl, ci Tatăl Îşi împărtăşeşte esența 
Fiului prin naştere, şi Duhului Sfânt prin purcedere.” 


Termenul „mod de existenţă” a rezultat din disputa ariană. 
Părinţii au vrut să formuleze relaţiile dintre Persoanele Sfin- 


tei Treimi, subliniind că modul de existenţă al Persoanelor 
Sfintei Treimi este altceva decât unitatea de esenţă şi energie. 

Cu alte cuvinte, Persoanele Sfintei Treimi împărtăşesc ace- 
eaşi esenţă şi energie, dar modul de existenţă al fiecărei Per- 
soane (nenaşterea, naşterea şi purcederea) este neîmpărtăşibil. 
Astfel, în Persoanele Sfintei Treimi există lucruri care sunt : 
împărtășibile şi altele care sunt neimpărtăşibile, de aceea nu 
putem vorbi despre o „împărtășire a Persoanelor” [în sensul 
de comunicare a însușirilor). 


„În Răsărit, în disputa ariană a apărut această termi- 
nologie, «cauza», că Tatăl este cauza existenţei Cuvântului, 
Vasăzică, «nașterea» a fost identificată cu «cauzatorul» ei, 
cu faptul că Tatăl e cauzatorul. lar când spunem «naştere», 
prin urmare, înseamnă «mod de existenţă», altfel spus, Ta- 
tăl este cauza existenţei Cuvântului şi a Sfântului Duh. 
Aceasta este existenţa. Adică «modul de existenţă» în- 
seamnă că Tatăl dă existenţă Fiului şi Sfântului Duh. 


" Subst. gr. xoivwvia denumește la bază acțiunea de „punere în comun”, 
de „impărtăşire” a ceva, dar și rezultatul acestei acțiuni, anume starea de 
„comuniune”, cât şi „societatea” celor care au ceva în comun. În contextul 
de faţă este folosit cu sensul principal, de punere în comun, împărtăşire. Per- 
soanele Sfintei Treimi nu își pot pune în comun însușirile ipostatice, care 
le definesc ca Ipostas/Persoană, pentru că astfel s-ar confunda între ele. Ast- 
fel, „câtă vreme cuvântul «persoană» este atribuit atât lui Dumnezeu, cât 
şi omului, și este acceptat de Părinţii Bisericii, expresia «împărtășirea Per- 
soanelor» nu este patristică. (...) Întâi de toate, cîmpărtășire a Persoanelor» 
nu există în Dumnezeul Treimic, de vreme ce relația Persoanelor Sfintei 
Treimi este una după esenţă, iar nu una după ipostas. În Dumnezeul Tre- 
imic există cele comune și cele neîmpărtășibile, astfel împărtăşibilă este 
esenţa și energia, iar neimpărtășibile sunt modurile de existenţă, accidentele. 
i Persoane ale Sfintei Treimi au aceeaşi esenţă și aceeaşi energie, dar 
ipostatice particulare, dat fiind că însușirea ipostatică a Tatălui este 
de a fi nenăscut, a Fiului de a fi născut, iar a Duhului Sfânt de a fi purces. Nu 
poate exista confuzie a însușirilor ipostatice la Persoanelor Sfintei Treimi. 
Astfel, în Dumnezeul Treimic există împărtășirea firii, iar nu împărtășirea 
Persoanelor. Tatăl comunică esenţa Fiului prin naștere, și îşi comunică 
esența Sfântului Duh prin purcedere” (Mitropolitul Ierótheos al Nafpakto- 
sului, Persoanele şi „împărtăşirea Persoanelor”, http://parembasis.gr/index. 
php/el/menu-teyxos-171/1151-2010-171-15). (n, trad.) 

Acum, dacă vorbeşte cineva în felul acesta în Occi- 
dentul de azi, o să-l creadă nebun. Dacă vă duceți să-i spu- 
neţi asta unui protestant sau unui papistaş, o să rămână 
cu gura căscată că putem să vorbim în felul acesta despre 
Sfânta Treime. Dar în felul acesta vorbeau Părinţii. 

De ce vorbeau în felul acesta? Pentru că nu vorbeau de- 
spre un Cuvânt abstract, ci despre un Cuvânt anume, 
Care s-a arătat Prorocilor. Spuneau: «Cuvântul acesta, de 
unde-Și are existenţa? Din neființă sau din Tatăl? Din 
Tatăl. Și, de vreme ce-Şi are existenţa din Tatăl şi nu este 
din neființă, atunci înseamnă că e necreat». 

Cum Îşi are Cuvântul existenţa din Tatăl? În prima pe- 
rioadă, Părinţii spun doar că-Şi are existenţa din Tatăl. 
Există din Tatăl. În prima perioadă, «naştere» nu înseamnă 
«mod de existenţă», iar modul de existenţă al Cuvântului 
din Tatăl nu a fost identificat cu naşterea. Ulterior, în dis- 
puta ariană, naşterea a fost identificată și de arieni, şi de 
ortodocşi, cu modul de existență. Așadar, Fiul există prin 
naştere din Tatăl; Îşi are existenţa din Tatăl, şi Tatăl e cauza 
existenţei Lui prin naştere, Și apoi, au extrapolat și la 
Duhul Sfânt. Asta, în privința ipostasurilor. Tatăl e fără de 
cauză. Nu-Și are existenţa din nimeni. Nici chiar din Sine. 
Este extrem de clar lucrul acesta. 

Ceea ce trebuie subliniat însă acum e că esenţa lui Dum- 
nezeu şi energia lui Dumnezeu nu au un mod de existenţă. 
Dumnezeu Își are esenţa şi energia după fire. Iar când 
Tatăl ÎI naşte pe Cuvântul şi-L purcede pe Sfântul Duh, 
dând existenţă Fiului şi Sfântului Duh, El Îşi împărtăşeşte 
esența şi energia Cuvântului şi Sfântului Duh, așadar 
există împărtăşirea esenței şi a energiei, dar nu și împăr- 
tășirea Persoanelor. Tatăl nu-l împărtăşeşte Cuvântului 
Persoana, Ipostasul, ci este cauza existenţei Ipostasului. 
Dă existenţă şi Ipostasului Cuvântului, adică li dă esența 
Lui deja existentă, care nu are mod de existenţă, ci este pur 
şi simplu esență din Tatăl; și acelaşi lucru se întâmplă şi 

cu Duhul Sfânt. Una e modul de existenţă, şi alta e îm- 
părtăşirea esenței şi energiei. Din acest motiv, modul de 
existenţă aparţine trăsăturilor neîmpărtăşibile ale lui Dum- 
nezeu. Există ipostasurile: Tatăl, Fiul şi Duhul Sfânt, şi 
după aceea există însuşirile comune.” 


Modul de existenţă a Fiului şi a Sfântului Duh înseamnă 
că Tatăl este cauza existenţei Lor. 


„«Mod de existenţă», potrivit Părinților, înseamnă «ca- 
uză a existenţei», aşadar Cuvântul şi Duhul Sfânt Îşi au 
cauza existenţei în Tatăl.” 


„Modul de existenţă al Tatălui e lipsa cauzei (âvairtov), 
celelalte moduri de existență fiind cauzate (airiară). Și, 
de vreme ce e lipsit de cauză, modul de existenţă al Tată- 
lui este acauzalul. Însă esența Tatălui nu este inclusă în 
modul de existenţă, pentru că Tatăl este cauza existenţei 
ipostasurilor Cuvântului şi al Sfântului Duh, dar nu este 
şi cauza existenţei esenței Sfântului Duh şi a Cuvântului, 
pentru că esenţa Și-o împărtăşeşte celorlalte Persoane.” 


Modul de existenţă al Persoanelor Sfintei Treimi nu este 
esenţa, ci însușirile ipostatice ale ipostasurilor. Așadar, ne- 
naşterea Tatălui, naşterea Fiului şi purcederea Duhului Sfânt 
se numesc „însușiri ipostatice”. 


„Sunt trei moduri de existenţă: nenaşterea, naşterea şi 
purcederea. Modurile de existenţă merg mână în mână 
cu însușirile ipostatice. Da, dar esența nu are însușire 
ipostatică, pentru că esenţa e ceea ce au în comun. Însu- 
şirile ipostatice sunt caracteristicile ipostasurilor. lar apoi, 
printre aceste însușiri sunt modurile de existență ale 
ipostasurilor. 

Deci, unde îşi au cauza existenţei? Tatăl e lipsit de cau- 
ză. Cuvântul e cauzat și născut, iar Duhul Sfânt e cauzat 
și purces. Esenţa nu are cauză a existenţei. După cum 
Tatăl este lipsit de cauză, la fel şi esenţa este lipsită de 
cauză.” 


„Modul de existenţă al celor trei Ipostasuri nu este 
esența, ci Tatăl. Esenţa nu există în trei moduri. Persoa- 
nele nu sunt esența.” 


„Mod de existenţă înseamnă, la Părinţi, modul în care 
vine la existenţă ceva care-și are o cauză a existenţei sale. 
Deci, cele trei Persoane nu pot fi moduri de existență ale 
esenței. Modurile de existenţă nu sunt ale esenței, ci ale 
ipostasurilor. Când vorbim despre moduri de existenţă, 
ipostasurile sunt cele care au mod de existenţă. Esenţa nu 
are mod de existență. Nu este printre «nenaştere», «naş- 
tere» şi «purcedere». 

Toate câte le are Tatăl le dă Duhului Sfânt şi Fiului. Tot 
ce are Cuvântul are de la Tatăl. Tot ce are Duhul Sfânt are 
de la Tatăl, la fel şi Fiul. Ceea ce nu au de la Tatăl e ipos- 
tasul Lor. Esenţa şi energia le au de la Tatăl, dar ipostasul 
nu-l au de la Tatăl, ci au propriul Lor ipostas, a cărui cau- 
ză este Tatăl.” 


Unii susţin că persoana-ipostasul ar fi modul de existenţă 
al esenței, dar este o greşeală, deoarece concepția aceasta amin- 
teşte de sabelianism, de vreme ce definiția exactă este că modul 
de existenţă reprezintă însușirile ipostatice ale Persoanelor. 


„Niciodată nu am întâlnit termenul ăsta, «mod de exis- 
tenţă al esenței». «Modul de existenţă» are un sens anu- 
me, şi se referă doar la ipostasuri, nu și la esenţă. Sunt 
moduri de existenţă, merg mână în mână cu însușirile 
ipostatice.” 

d) Fiul şi Duhul Sfânt deoființă cu Tatăl 


Văzătorii de Dumnezeu, aşa cum se arată şi din Sfânta 
Scriptură, nu spuneau că Fiul şi Duhul Sfânt sunt deofiinţă cu 
Tatăl, ci spuneau ceea ce vedeau din experienţă, că Logosul- 
Cuvântul şi Duhul Sfânt au una și aceeaşi slavă cu Tatăl. Acest 
lucru se arată limpede la chemarea primilor Ucenici, după 
cum descrie Evanghelistul Ioan. 


„S-au dus cei doi Ucenici la Hristos şi I-au cerut să le 
arate unde locuieşte. Desigur, când Hristos a petrecut o zi 
întreagă cu ei ca să le arate unde locuieşte, nu înseamnă 
că le-a arătat apartamentul, dacă are sau nu bucătărie, ca- 
lorifere etc. Locul unde sălășluiește Hristos este locul unde 
sălășluiește Dumnezeu. 

Ce le-a descoperit Hristos vreme de-o zi întreagă? 
Sălașul Său. Şi care este sălașul Său? Slava necreată a Ta- 
tălui. Acesta este locul unde sălășluieşte Cuvântul. Cu- 
vântul şi Tatăl sălășluiesc în Împărăţia sau slava necreată.” 


„Apoi, avem arătarea slavei pe Muntele Tabor, unde 
cei trei Ucenici aleşi de Hristos au văzut Împărăţia sau 
slava lui Hristos. Această revelaţie este o revelaţie a Dum- 
nezeirii lui Hristos, căci, potrivit Părinților, slava lui Hris- 
tos de la Schimbarea la Faţă este Dumnezeirea care se 
revelează. 

Aceasta înseamnă că Hristos nu-Și revelează Dumne- 
zeirea prin cuvinte, astfel încât să avem dogma despre 
Sfânta Treime în Sfânta Scriptură. Hristos nu le-a spus 
Ucenicilor Săi: «Copii, acum o să vă învăţ adevărul, iar 
voi o să ziceţi: Cred într-unul Dumnezeu, Tatăl Atotţiitorul...», 
ci le-a arătat Apostolilor slava Sa necreată. Şi nu numai 
că este purtătorul slavei necreate, ci este şi izvorul slavei 
necreate. Vasăzică, Dumnezeu aşa se revelează omului, 

prin această experienţă a Revelaţiei, pe care noi o nu- 
mim, în tradiţia ortodoxă, «îndumnezeire».” 


Terminologia „deofiinţă”, „ipostas” şi „esență/ființă” este 
ulterioară, când Părinţii și-au formulat experienţa în terme- 
nii epocii lor, şi astfel cuvintele de negrăit, [necreate], au fost 
traduse în cuvinte şi înţelesuri create. 


„În Sfânta Scriptură nu există aşa ceva, desigur, ni 
«deoființă» nu există, nici «trei ipostasuri» nu există, nii 
«o esență» nu există, nici nu există vreun loc în care să se 
spună că Hristos este Dumnezeu necreat şi cea de-a Doua 
Persoană a Sfintei Treimi. În forma aceasta, exprimată atât 
de clar, nu există nicăieri în Noul Testament o asemenea 
învăţătură despre Sfânta Treime.” 


Învățătura de bază a Sfinţilor Părinţi este că nu există nici 
o asemănare între necreat şi creat. Când sfinţii ajungeau la ex- 
perienţa vederii lui Dumnezeu, vedeau că slava-lumina Cu- 
vântului este asemenea cu slava Tatălui. De aceea, la început, 
Atanasie cel Mare vorbea despre faptul că Fiul-Cuvântul este 
„asemenea ca ființă” (uorovotoc) cu Tatăl, că are, adică, ace- 
eaşi ființă şi slavă cu Tatăl. De vreme ce esenţa/ființa Tatălui 
este necreată, rezultă că şi esența/ființa Cuvântului este ne- 
creată. Când însă termenul „asemenea ca ființă” a fost redat 
în mod greşit prin „asemănător” (napópotoç), atunci Părinţii 
au creat termenul „deofiinţă” (6uoovarog) cu înţelesul de 
„identic ca fiinţă” (1avrovoog), dar nu şi „identic ca ipos- 
tas” (TavOQun60Ta10G). 


„De ce atâtea complicaţii în jurul termenului «deofi- 
inţă»? Pentru că nu doar arienii l-au respins, ci la început 


În încercarea de a evita confuzia dintre 6uoovo1oc („coesențial, din 
aceeași esenţă”), şi Guorovatoc („de esenţă asemănătoare”), a fost subli- 
niat diftongul „or din cuvântul 6porovotoc. (n. trad.) 


Sai 

l-au respins chiar şi ortodocşii. «Homoiousian»-ii, adică 
cei care spuneau [că Fiul este] «asemenea întru toate» [cu 
Tatăl], erau ortodocşi. De aceea, şi Atanasie cel Mare o 
spune clar: cei care strigau şi spuneau «asemenea ca ființă» 
(Gporovatoc), altfel spus, Cuvântul este asemenea cu Tatăl 
întru toate, sunt ortodocşi, și asta înțelegem şi noi când 
spunem «deoființă» (6uoovatoc), zice el. 

Logosul-Cuvântul este deoființă nu în sensul de iden- 
tic ca fiinţă (adică în sensul că Tatăl şi Cuvântul ar fi una). 
Pentru Atanasie, «deoființă» (6uoovotos) nu înseamnă 
«identic ca fiinţă» (Tavrovotwc). Ci are acelaşi sens cu «ase- 
menea ca fiinţă» (6puorovotoc). De ce? Pentru că o dogmă 
de bază a Părinților Bisericii este că între necreat şi creat 
nu există nici o asemănare. Așadar, când spui «asemenea 
întru toate» înseamnă «Dumnezeu necreat». Asta înseam- 
nă termenul «deoființă». 

Teologii ortodocşi de astăzi i-au catalogat drept semi- 
arieni pe «homoiousieni», deşi nu erau deloc. Erau linia 
fanatică a ortodocșilor, care spuneau că despre esenţa lui 
Dumnezeu nu putem vorbi, pentru că esența/fiinţa lui Dum- 
nezeu este de nenumit, de neîmpărtăşit etc. Putem vorbi 
numai despre Persoane, ipostasuri. lar «ființă» şi «ipos- 
tas», după părerea lor, ar însemna acelaşi lucru. 

Prin urmare, «deoființa» cine a folosit-o? Era (la înce- 
put) o terminologie eretică. O foloseau şi gnosticii, ereziile 
gnostice, dar în special Pavel de Samosata. Pavel de Sa- 
mosata spunea despre Cuvântul că este deofiinţă (Guoov- 
goc) cu Tatăl, în sensul că este de-un-ipostas (Guoiâa- 
Tatoc). Are un [singur] ipostas, adică o [singură] fiinţă cu 
Tatăl, și în Dumnezeu există un [singur] ipostas şi o [sin- 
gură] ființă. Deci acesta este înțelesul pe care îl avea ter- 
menul: «identic ca fiinţă» (ravrovoroc). 

Vasăzică, «homoiousianii» nu au acceptat terminologia 
lui Atanasie, ci o combăteau, dar s-au convins în cele din 
urmă, după ce Vasilie cel Mare a explicat că «deoființă» 

nu înseamnă «identic ca ființă». Și, având în vedere că 
«deoființă» nu înseamnă «identic ca ființă», ci înseam- 
nă «asemenea ca ființă» - în sensul că au împreună o esen- 
ță/ființă, care nu este ipostasul, ci există trei ipostasuri 
care au împreună aceeaşi esenţă -, atunci, prin acest în- 
teles a fost explicată învăţătura ortodoxă care fusese for- 
mulată de Părinţii Sinodului 1 Ecumenic şi de către Ata- 
nasie, şi a fost acceptată. 

Tar Atanasie cel Mare, el însuşi a afirmat că e îngăduit 
modul acesta de-a vorbi despre ipostas şi despre fiinţă, 
fapt care a fost formulat în hotărârea Sinodului pe care l-a 
condus în Alexandria, la anul 362.” 


Este semnificativ că, în starea de vedere a lui Dumnezeu, 
„asemenea ca fiinţă” (Ouorovotoc) şi „deofiinţă” (6poovatoc) 
au acelaşi înţeles duhovnicesc, atâta doar că s-a impus ter- 
menul «deoființă», pentru că exprima mai bine adevărul dog- 
matic revelat, potrivit căruia Cuvântul este Dumnezeu. În 
orice caz, acest înţeles duhovnicesc pe care îl exprimă «deo- 
ființă» este, de asemenea, experiența Apostolilor şi a Proro- 
cilor Vechiului Testament. 


„Atanasie cel Mare explică ce înțeleg «homoousianii» 
prin «deoființă». Ei spun că Logosul-Cuvântul este întru 
toate asemenea cu Tatăl şi din Tatăl. Apoi, adaugă că asta 
înțelegem şi noi prin «asemenea ca ființă». Atanasie cel 
Mare îl identifică pe «deofiinţă» (Guoovotoc) cu «aseme- 
nea ca fiinţă» (6uorovotog), atunci când înseamnă «întru 
toate asemenea cu Tatăl şi din ființa Tatălui». 

Dacă asta înseamnă «asemenea ca fiinţă», atunci «ase- 
menea ca ființă» nu e ceea ce cred teologii de astăzi. Ce în- 


seamnă însă «asemenea întru toate cu Tatăl»? Înseamnă 


că între făpturile create şi Dumnezeul cel necreat nu exis- 
tă nici o asemănare. Însă, de vreme ce Cuvântul e asemenea 

întru toate cu Tatăl, El nu poate fi creat. Pe urmă, Părin- 
ţii spun că El este «din ființa Tatălui», şi nu spun că «este 
din nimic». Aceasta este Ortodoxia. Atunci, din moment 
ce asta înseamnă «deofiinţă», mă întreb, are oare vreun 
înţeles filosofic? Nici cea mai mică legătură cu filosofia, 
nici cu psihologia abisală. 

Disputa dintre Atanasie şi Arie a fost dacă Logosul-Cu- 
vântul văzut de Proroci este creat sau necreat. Ortodocşii 
spuneau că Prorocii L-au văzut necreat. lar arienii, că L-au 


văzut creat. 

Prin urmare, după Părinţii Bisericii, «deofiinţă» nu este 
o învăţătură a Bisericii, ci este o învățătură a Vechiului 
Testament.” 


Termenul „deoființă” nu poate fi înțeles raţional, pentru 
că, în realitate, înseamnă „necreat”, ci este un mijloc ce ne că 
uzeșşte la experienţa şi trăirea lui Hristos. 


„Când spunem «Cuvântul necreat», poate raţiunea să 
pătrundă și să înţeleagă termenul «necreat»? «Necreat» 
are pur şi simplu un înțeles negativ. Înseamnă «care nu 
este creat». Bine, un lucru creat îl putem cunoaşte în parte 
şi cu rațiunea. Dar necreatul poate fi cunoscut cu rațiu- 
nea? Nu, pentru că necreatul transcende raţiunea omului. 

De aceea, experienţa îndumnezeirii nu este experiența 
creatului. Este experienţa necreatului. Și nu există nici o 
asemănare între creat şi necreat. Prin urmare, scopul ter- 
menului «deofiinţă» este oare să transmită înțelegere? 
Nu.” 


La fel, nu poate „să transmită înţelegere” nici cuvântul 
„Dumnezeu”, ci este un nume ce are drept scop să ne călău- 
zească la trăirea lui Dumnezeu. 

„Esenţa Vechiului şi Noului Testament este că Dumne- 

zeu nu poate fi niciodată identificat cu înțelesurile create. 
De aceea, omul folosește înțelesurile create ca să treacă 
prin treptele curățirii şi luminării, şi să ajungă apoi la în- 
dumnezeire. Atunci are cunoaşterea, care este şi necu- 
noaştere, pentru că transcende cunoașterea, transcende 
categoriile lucrurilor inteligibile. Dumnezeu nu mai este 
un înțeles. Dumnezeu nu este niciodată un înțeles.” 

Și acest termen „deofiinţă” (Guoovooc), pe care Părinţii 
l-au folosit împotriva arienilor în privinţa Cuvântului, în rea- 
litate nu era o învățătură a Părinților Bisericii, ci o învăţătură a 
Prorocilor Vechiului Testament, aşa cum am subliniat mai sus. 

Ca termen aparţine Părinților, dar ca înțeles aparţine vă- 
zătorilor de Dumnezeu, inclusiv al celor din Vechiul Testament. 
Văzătorii de Dumnezeu vedeau trei Lumini asemenea, care 
aveau aceeaşi strălucire şi unitate între ele. Au numit acest lu- 
cru „deofiinţă”, care înseamnă şi „necreat”. 

Astfel, Sfinţii Părinţi, în dialogul lor cu arienii şi euno- 
mienii, vorbind despre dogma Sfintei Treimi, foloseau fără 
deosebire argumente şi trimiteri atât din Vechiul, cât şi din 
Noul Testament. 


„Dacă citiţi cu atenţie disputa dintre arieni şi ortodocşi, 
şi pe urmă dintre eunomicni şi ortodocşi, o să vedeți că şi 
ortodocşii, şi arienii, şi eunomienii spun că învăţătura de- 
spre Sfânta Treime, despre Tatăl şi Fiul, există clar în Ve- 
chiul Testament. 

Şi când se certau între ei ortodocşii cu ereticii, foloseau 
pentru argumentele lor şi Vechiul, şi Noul Testament, fără 
osebire. Argumentele majore în privința caracterului creat 
sau necreat al Cuvântului sunt luate mai degrabă din Ve- 
chiul Testament decât din Noul Testament. Și asta pentru 

că Vechiul Testament e mai clar în privința dogmei Sfintei 
Treimi decât Noul Testament. 

Și lucrul acesta, teologii noştri nu mai au ochi să-l va- 
dă, pentru că se ocupă cu teologia în stilul apusenilor. 
Asta-i problema.” 


O concepţie diferită asupra acestui subiect o găsim la Au- 
gustin, care nu teologhiseşte despre Sfânta Treime pe baza 
experienţei văzătorilor de Dumnezeu, ci pe baza principiilor 
filosofiei şi speculaţiei. 


„Hristos din Noul Testament este acest Înger din Ve- 
chiul Testament. Aceasta este învățătura unanimă a tu- 
turor Părinților - cu excepția lui Augustin, singurul care 
nu urmează linia aceasta. 

Din acest motiv, Augustin, când teologhiseşte despre 
Sfânta Treime, teologhiseşte filosofic şi speculativ. Are în 
cap o idee despre Sfânta Treime fără nici o legătură cu Ve- 
chiul Testament. Desigur, are în vedere Noul Testament, 
pe Hristosul Noului Testament etc., Cuvântul întrupat, 
dar nu-L vede pe Cuvântul în Vechiul Testament așa cum 
ÎI văd Părinţii Bisericii pe Cuvântul. S-a dedat speculațiilor 
plecând de la Enneadele lui Plotin. Asta avea el, de fapt, în 
cap. De aceea, toate ideile lui merg paralel cu Enneadele 


lui Plotin.” 


În Hristos există două „deofiinţimi”, datorită Întrupării: 
una, că este deoființă cu Tatăl după firea cea dumnezeiască, 
iar cealaltă, că este deoființă cu noi după firea cea omenească. 


„S-a născut din Fecioară şi s-a făcut deofiinţă cu noi, 
după omenitate, așa că există două deofiinţimi în Hristos: 
Hristos este deofiinţă cu Tatăl după Dumnezeire, şi deo- 
fiinţă cu noi după omenitate. Deci ortodox e cel ce zice 

«deofiinţă» şi «deofiinţă». Așadar, Hristos are două esen- 
te, creată şi necreată.” 


Tot ce are Tatăl, în privinţa esenței şi energiei, are şi Duhul 
Sfânt, aşa că nu doar Fiul este deofiinţă cu Tatăl, ci şi Duhul 
Sfânt este deofiinţă cu Tatăl. Toate cele trei Persoane sunt deo- 
fiinţă, dar nu identice ca ipostas, pentru că diferă în ceea ce 
priveşte Ipostasurile şi însușirile ipostatice. În orice caz, așa 
cum am văzut mai înainte, esenţa nu se identifică cu însușirile 
ipostatice sau cu modurile de existenţă (nenaşterea, naşterea 
şi purcederea). Această învăţătură este o cunoaştere empirică. 
Când ajunge cineva la vederea lui Dumnezeu, dobândeşte cu- 
noaşterea personală a acestui lucru. De aceea, cei ce susţin că 
Duhul Sfânt purcede de la Tatăl şi de la Fiul în privința mo- 
dului de existenţă înseamnă că ÎI consideră pe Duhul Sfânt 
inferior celorlalte Persoane, şi confundă însușirile ipostatice 
ale Persoanelor Sfintei Treimi. 

Între primii Părinţi, răsăriteni şi apuseni, ai Imperiului Ro- 
man unit, nu există diferenţă în exprimarea teologică a ex- 
perienţei revelate. Ei ştiau că trimiterea esențială” (ovarbâne 
nun) sau trimiterea cea după energie (xat'èvépyera néuyn) 
care se face de la Tatăl, prin Fiul, întru Duhul Sfânt, este în- 
vățătură ortodoxă, pentru că arată identitatea de esență între 
Tatăl, Fiul şi Duhul Sfânt. Însă modul de existenţă al Fiului şi 
al Duhului Sfânt provine doar de la Tatăl, deoarece Tatăl e Cel 
ce-L naşte pe Fiul și-L purcede pe Duhul Sfânt. Nu se con- 
fundă, aşadar, modul de existenţă al Persoanelor cu trimiterea 
esențială cea după energie. 

Sfinţii Părinţi învaţă că Duhul Sfânt „purcede” doar de la 
Tatăl, şi „este trimis” de Tatăl prin Fiul. Părinţii Bisericii cu- 
noşteau din experienţa lor această diferenţă. Și, întrucât erau 
conștienți de ceea ce ştiau şi de ceea ce nu ştiau, nu filosofau, 


* Vezi nota de la p. 61. (n. trad.) 

nici nu speculau, așa cum vedem în Apus, îndeosebi după 
veacul al VIII-lea. 


„Citindu-i pe vechii romei ai Apusului, vedem la ei o 
Ortodoxie care nu diferă cu absolut nimic de Ortodoxia 
din Răsărit. Absolut nici o diferenţă. Aceeaşi curăţire, ace- 
eaşi luminare, aceeaşi îndumnezeire, aceleaşi vieți ale sfin- 
ţilor, aceeaşi teologie. Nu simţi că ar fi vreo diferenţă. Cât 
despre Filioque, (în primele veacuri) niciodată nu s-a iscat 
disputa între roméii [de Apus și cei de Răsărit]. Doar o dată 
s-a consemnat istoric că ar fi avut loc o răstălmăcire, în 
care a intervenit Maxim Mărturisitorul, și şi-a asumat Ma- 
xim Mărturisitorul rolul de-a le tâlcui romsilor răsăriteni 
ce înţeleg romii apuseni prin Filioque. 

Şi ne explică limpede că, în limba latină, cuvântul pro- 
cedere (purcedere) are două sensuri. Când înseamnă «ener- 
gie esențială» sau «trimitere esenţială» — care arată identi- 
tatea de esenţă dintre Tatăl, Fiul şi Sfântul Duh -, atunci 
Sfântul Duh purcede de la Tatăl şi de la Fiul. Este la nive- 
lul esenței, adică, sau al energiei esenţiale. Tradus în greaca 
capadociană, a Părinților capadocieni, aceasta înseamnă 
că Tatăl Îşi împărtăşeşte esența dimpreună cu energia fi- 
rească Fiului şi, prin Fiul, Sfântului Duh. Așadar, Sfântul 
Duh îşi primeşte esenţa şi energia esențială, energia fi- 
rească a esenței, de la Tatăl şi de la Fiul. Nu înseamnă nimic 
altceva. Aici, în utilizarea aceasta a cuvântului «purce- 
dere», purcederea nu înseamnă mod de existenţă, ci tri- 
mitere esențială. 

Acum, în punctul acesta trebuie să intervin şi să vă atrag 
atenţia asupra unui lucru; să-mi amintiţi să fac asta și la 
cursul general: trebuie să încetaţi să mai concepeți trimi- 
terea ca o «trimitere în timp», cum zic unii. Eu nu spun ase- 
menea lucruri, nu este o trimitere în timp. Pentru că, atunci 
când Tatăl Îşi împărtăşeşte esenţa şi Sfântului Duh prin 
Fiul, nu este o trimitere în timp. Că Şi-ar trimite esența 


2. Persoane, esenţă și energie 109 


în timp şi Duhului Sfânt, asta-i o prostie. Nu este vorba de 
trimiterea în timp a Sfântului Duh, ci de impărtăşirea, de 
comunicarea esenței şi a energiei esențiale de la Tatăl că- 
tre Duhul Sfânt — «prin Fiul», spunem în greacă; în latină 
se spune şi «de la Fiul», dar înțelegem exact acelaşi lucru. 
Însă nu înseamnă mod de existenţă. 

Deci aceasta este tâlcuirea pe care ne-o face Maxim Măr- 
turisitorul. Şi spune că, atunci când înseamnă «trimitere» — 
şi din context reiese clar că înseamnă «trimitere esențială», 
nu «trimitere în timp» =, atunci Duhul purcede de la Ta- 
tăl şi de la Fiul, iar acest lucru e cât se poate de ortodox. 
Însă, când termenul «purcedere» este folosit ca «mod de 
existenţă», atunci Fiul nu este cauză sau împreună-cauză 
(ovvauzia) cu Tatăl a existenţei Sfântului Duh. lar Du- 
hul Îşi are existenţa doar de la Tatăl. Aici nu poate exista 
Filioque. 

În latină, ambele sensuri sunt redate prin procedere, 
«purcedere». Așadar, cuvântul procedere are două sensuri. 
În Răsărit însă, cuvântul grec pentru «purcedere» (Ex70- 
pevan) are doar sensul de «mod de existenţă». În locul 
celui de-al doilea sens al lui procedere avem în greacă alte 
nume, cum ar fi «âmpărtăşire» (xowowvia), «transmitere» 
(uerăsoon), «strălucire» (ExAauvyn) şi nu mai ştiu câți alţi 
termeni ar putea să găsească cineva citindu-i pe Părinţii 
Bisericii. Termenul care se folosea, la capadocieni cel pu- 


tin, este de «împărtăşire».” 


Într-adevăr, Sfântul Maxim, referindu-se la expresia Papei 
de atunci, a Sfântului Martin (645-655), „Duhul Sfânt purcede 
şi de la Fiul” — întrucât s-au ridicat câteva voci în Constanti- 
nopol — explică faptul că Sfântul Martin nu înţelege „pur- 
cederea” ca „mod de existență”, ci ca „trimitere înainte” 
(mpoitvau). Scrie că roméii apuseni aduceau mărturii în ace- 
lași sens de la Părinţii romei şi de la Sfântul Chiril al Alexandriei, 

care dovedeau că „nu-L fac pe Fiul cauză a Duhului Sfânt”, de 
vreme ce știu că una este cauza Fiului şi a Duhului: Tatăl - a 
Fiului prin naştere şi a Duhului prin purcedere. Dar o spun 
ca să arate că Duhul Sfânt este «trimis înainte» de Tată! prin 
Fiul, şi ca să arate „unitatea de esență și imuabilitatea”. 

În altă parte, Sfântul Maxim Mărturisitorul scrie: „Căci Du- 
hul Sfânt, precum este prin fire, după esenţă, al lui Dumnezeu şi 
Tatăl, la fel este prin fire, după esenţă, şi al Fiului, ca Cel ce purcede 
esențial din Tatăl, prin Fiul cel născut în chip negrăit din Tatăl”. 


„Sfântul Maxim foloseşte termenul grecesc npoïévar 
(trimitere înainte), iar romeul apusean de limbă latină 
Anastasie Bibliotecarul foloseşte termenul missio (trimi- 
tere). Amândoi dovedesc că termenul latin procedere (pur- 
cedere) are două sensuri: de «cauză» (aitia) şi de «tri- 
mitere» (ânooroAr]). Când este folosit cu sensul de «cau- 
ză», ca în Crez, Duhul Sfânt purcede numai de la Tatăl. 
Când este folosit cu sensul de «trimitere», Duhul Sfânt 
purcede de la Tatăl şi de la Fiul, exprimând deofiinţimea 
Fiului cu Tatăl. Toţi Părinţii romei răsăriteni spun acelaşi 
lucru, dar folosesc termenul èxnópevan (purcedere) pen- 
tru a-l formula. Nici un Părinte româu apusean nu a spus 
despre Cuvântul că ar fi «împreună-cauzator» (ovvæt- 
7ioc) cu Tatăl al Sfântului Duh. Această concepție apare 
în teologia polemică a latinilor, şi e oficializată ca dogmă 
la Sinodul de la Florenţa!” 


` Sinodul de Ia Ferrara-Florența (Italia), care a avut loc între anii 1438- 
1439, a constituit o încercare politică de refacere a unităţii creştine dintre 
Biserica ortodoxă (Constantinopol) și „Biserica” papistașă (Roma), în con- 
tinuarea altor două tentative precedente: Sinodul de la Lyon din 1274 și 
Sinodul de la Basel din 1431. Rolul central în respingerea și anularea 
pseudo-unirii de la Ferrara-Florenţa l-a avut Sfântul Marcu Evghenicul, 
Episcopul Efesului, care nu a semnat documentul final, și în jurul căruia 
s-a organizat ulterior toată mișcarea antiunionistă. Sinodul de la Ferrara- 
Florenţa a fost respins de Sinoadele ortodoxe de la Constantinopol din 
1484. (n. trad.) 

Teologii franci au folosit unele pasaje ale Fericitului Au- 
gustin și au sfârșit prin a introduce dogma Filioque, afirmând 
că Duhul Sfânt purcede de la Tatăl şi de la Fiul, şi conside- 
rându-l deopotrivă pe Tatăl şi pe Fiul drept cauză a existenţei 
Sfântului Duh. Această erezie au impus-o după ce, în 794, au 
condamnat Sinodul VII Ecumenic; după ce, în 809, au procla- 
mat ca dogmă adaosul Filioque în Crez; iar mai târziu (1009), 
au impus-o și în romano-catolicism. 


„Augustin şi toţi episcopii din Imperiu, inclusiv cei din 
Britania, acceptau «o esență - trei ipostasuri», în acord cu 
Simbolul de Credinţă al Sinodului II Ecumenic. (După al 
II-lea Sinod Ecumenic,) Augustin a încercat din răsputeri 
să-şi corecteze lucrarea De Trinitate, care circula şi crea 
probleme (...). De aceea, găsim asemenea nestemate capa- 
dociene, precum: «Cei mai mulţi dintre noi, care folosim 
limba greacă, suntem deprinşi să spunem o esenţă — trei 
ipostasuri sau, în latină, Unam essentiam tres substantias (...) 
astfel încât putem răspunde printr-un cuvânt, atunci când 
suntem întrebaţi ce sunt acestea trei, şi să spunem trei ipos- 
tasuri sau trei persoane (...) ca să nu existe nici confuzie în- 
tre Persoane, nici (...) vreo inegalitate de nici un fel. lar 
dacă acest lucru nu poate fi cuprins de înţelegerea noas- 
tră, atunci să se țină prin credinţă». «Fiul se naşte din ipos- 
tasul Tatălui». 


Astfel, există un Filioque ortodox, care înseamnă trimiterea 
(un) Duhului Sfânt de la Tatăl (şi) prin Fiul, şi un Filioque 
eretic şi neortodox, care înseamnă nu trimiterea, ci modul de 
existenţă, purcederea (2xr6pevon) Duhului Sfânt de la Tatăl 
şi de la Fiul, desființând însușirile ipostatice şi considerându-L 
şi pe Fiul drept cauză a existenţei Duhului Sfânt. 


„Ajungem la Filioque. Această împărtăşire de esenţă, 
Dumnezeu Tatăl o face prin Fiul. Împărtăşirea esenței şi-a 

energiei se face prin Fiul. De fapt, chiar Grigorie Palama 
spune că, dacă vrem, putem zice «şi de la Fiul»; cu ce ne 
deranjează, din moment ce nu înţelegem prin aceasta mo- 
dul de existenţă? Există, prin urmare, şi un Fi ilioque ortodox. 

Filioque eretic este eretic pentru că-L face pe Cuvântul 
cauză a existenţei Duhului Sfânt. Aceasta este erezia. Cu- 
vântul nu este cauza existenţei Duhului Sfânt împreună 
cu Tatăl. Ci Tatăl Îşi împărtăşeşte esența în același timp 
Cuvântului şi, prin Cuvântul, Duhului. 

Asta înțelegem când spunem că toate energiile lui Dum- 
nezeu lucrează «de la Tatăl, prin Fiul, întru Duhul Sfânt». 
În ceea ce priveşte energia nu sunt probleme, pentru că în 
felul acesta vorbesc toţi Părinţii, că «energia este de la 
Tatăl, prin Fiul, întru Duhul Sfânt». Altfel spus, este de la 
Tatăl, prin Fiul, şi se odihneşte întru Duhul. Astfel, şi Cu- 
vântul se arată Duhului în Tatăl din punct de vedere al 
energiei, adică au loc arătarea şi transmiterea. Desigur, 
precum se vede, este un mod de-a vorbi, nu însă și de-a 
înţelege.” 


Prin urmare, în Dumnezeul Treimic nu există identitate 
a Persoanelor, de vreme ce fiecare Persoană își are însușirea 
ei personală neîmpărtăşibilă, anume modul de existenţă (ne- 
naşterea, naşterea şi purcederea); dar există identitate abso- 
lută de esență şi de energie. Diferența dogmatică în privința 
lui Filioque nu a provenit de la Părinţii Răsăritului şi ai Apu- 
sului, ci de la franci, care au folosit unele expresii ale Ferici- 
tului Augustin ca să ajungă la ereticul Filioque şi să se distingă 
de Ortodoxie. 


„Acolo unde a existat o ierarhie romsică, niciodată nu 
a existat problema lui Filioque, din moment ce ierarhia era 
romeică. De ce între romei nu exista nici o tendință de dez- 
binare? Întâi de toate, pentru că dogmatic erau uniţi. 

Dogmatic. Era un creștinism, o Biserică. O Biserică, una, 
a tuturor romeilor, cu cinci Patriarhii romeice. Aceasta 
este realitatea istorică. În afară de asta însă, exista şi-un alt 
motiv pentru care romii nu voiau să se dezbine între ei. 
Faptul că romăii Apusului erau robiţi, asupriţi. Și, fiind 
ei asupriţi, căutau către Constantinopol pentru mângâiere.” 


* Acest fapt s-a petrecut după dezbinarea Imperiului Roman în 395 şi, 
mai ales, după dezintegrarea Imperiului Roman de Apus din cauza inva- 
ziilor barbare în 476. (n. trad.) 


3. Necreat şi creat 


Din cele de mai sus, e limpede că Dumnezeu este necreat, 
în timp ce întreaga lume este creată. Cuvântul „necreat” este 
alcătuit din prefixul negativ „ne-” şi cuvântul „creat“, şi de- 
semnează ceva ce nu a fost creat, nu a fost zidit şi nu este pre- 
determinat. Astfel, necreatul nu are început, nu cunoaște stri- 
căciunea și nu are sfârşit, pe când creatul are un început al 
creării sale, cunoaşte stricăciunea şi are un sfârşit, afară de 
cazul în care Dumnezeu nu voieşte să aibă un sfârşit. 

Sfinţii, în experienţă, văd energia-slava lui Dumnezeu, 
care se distinge clar de energia lucrurilor materiale. De pildă, 
Apostolul Pavel a văzut, la amiază, călătorind spre Damasc, 
„o lumină din cer, mai puternică decât strălucirea soarelui, st 
lucind împrejur” şi a auzit un glas (Fapte 26, 13-14), adică a 
văzut o Lumină ce se deosebea de lumina creată a soarelui. 


a) Diferenţa dintre necreat şi creat 


Este o învăţătură de bază a Părinților Bisericii, care au 
aceeaşi experienţă cu Prorocii şi Apostolii, că nu există nici 
o asemănare între creat şi necreat, întrucât toată creația a fost 
zidită din neființă, a venit la existenţă din non-existenţă, prin 
energia creatoare a lui Dumnezeu, Care este „Cel ce este”. 
Fiul este „Cel ce este”, născut din Tatăl „Cel ce este”, mai îna- 
inte de toți vecii, şi nu a provenit din neființă, aşa cum s-a în- 
tâmplat cu cele create, de aceea este Dumnezeu necreat. 

„Făpturile create sunt din neființă, iar ceea ce este din 
Dumnezeu e necreat. Este, aşadar, Cuvântul din esenţa lui 
Dumnezeu Tatăl? Atunci e necreat. Este Sfântul Duh din 
Dumnezeu? Atunci e necreat. Este slava din Dumnezeu? 
E necreată. Este harul din Dumnezeu sau nu? Dacă este 
din Dumnezeu, e necreat. Acestea sunt cele mai de bază 
categorii ale gândirii patristice. 

Așadar, «necreat» nu e pur şi simplu ceva ce nu are ori- 
gine. Doar dacă o luăm din punct de vedere filosofic, atunci 
când un lucru are o cauză înseamnă că este creat, pentru 

că numai Dumnezeu este fără de cauză.” 


Îngerul slavei, pe Care Îl vedeau Prorocii în Vechiul Tes- 
tament, era necreat şi nu putea fi reprezentat, pentru că nu 
există nici o asemănare între creat şi necreat. Însă, după În- 
trupare, Cuvântul poate fi reprezentat. 

În timpul experienţei îndumnezeirii, văzătorul de Dum- 
nezeu „ştie că slava este necreată şi energiile sunt necreate”. 
E cu neputinţă să ajungă cineva la vederea lui Dumnezeu, 
să vadă slava Lui şi să susțină că Logosul-Cuvântul ar fi făp- 
tură creată. 


„Arie spunea despre Cuvântul că ar fi făptură. Dar nu 
poate exista om care să fi ajuns la luminare şi să spună aşa 
ceva. Pentru că și din experienţa îndumnezeirii ştie de- 
spre Cuvântul că este necreat; Cuvântul nu e din neființă. 
Cuvântul este din Tatăl. Făpturile create sunt din neființă. 
Pe treapta luminării nu mai există nici un dubiu, pentru 
că și învățătorul celui ce este spre luminare tocmai asta 
l-a învățat. 

Dar cel care ajunge la îndumnezeire ştie şi din expe- 
riență că Logosul-Cuvântul este necreat, că slava este ne- 
creată, că Tatăl este necreat, că Duhul este necreat, că 


aaa 

Duhul este ipostas etc. De-acum, acestea ţin de teologia 
empirică.” 


Termenul „deoființă” (âuoovatoc), care a fost folosit pentru 
a exprima faptul că Logosul-Cuvântul are aceeaşi esență cu 
Tatăl, este o redare a realității necreate pe care o vedeau Pro- 
rocii în Vechiul Testament. 

Dar nici termenul „deofiinţă” nu trebuie înţeles raţional 
sau filosofic, pentru că, în esenţă, şi acest termen este echi- 
valent cu „necreat”, adică înseamnă „ceea ce nu este creat”. 
Noi înţelegem rațional ceea ce este creat, dar esența lui Dum- 
nezeu, de care nu ne împărtăşim, pe aceasta nu o cunoaştem, 
şi de aceea o caracterizăm ca necreată, nu creată. 


„«Deofiinţă cu Tatăl», aşa spunem. Lucrul acesta nu 
poate fi înțeles filosofic; nimeni nu are cum să-i pătrundă 
sensul. Ce înseamnă «deofiinţă»? «Deofiinţă» înseamnă 
«necreat». Nu înseamnă nimic altceva. «Deofiinţă» egal 
«necreat». Când spunem despre Cuvântul că este deo- 
fiinţă cu Tatăl, înseamnă că Cuvântul este necreat, aşa cum 
necreat este Tatăl. Nimic altceva nu înseamnă.” 


Cuvântul „necreat” înseamnă „ceva ce nu este creat”, prin 
urmare, nu este accesibil înţelegerii raţionale. 


„Termenul «deofiinţă» nu transmite niciodată o înțe- 
legere. După cum nici termenul «Dumnezeu» nu trans- 
mite o înţelegere. Dar termenii aceştia care se folosesc, 
cuvintele şi înțelesurile din Vechiul şi Noul Testament, 
scopul acestor cuvinte este să ne ofere nouă un mijloc de 
a-L cunoaşte pe Dumnezeu prin rațiune, sau prin în- 
dumnezeire? Care e scopul cuvântului? Să ne ducă pe 
noi la înţelegerea raţională? Sau să ne ducă la experiența 
îndumnezeirii, care depășește raţiunea?” 

Negreşit, cuvintele au drept scop să ne călăuzească la ex- 
perienţa îndumnezeirii, iar nu la speculaţia raţională. 


b) Puntea dintre necreat şi creat 


„_ Oamenii sunt făpturi create de Dumnezeul cel necreat. 
Între creat şi necreat nu există nici o asemănare, ci se observă 
chiar o diferenţă abisală între ele. 


„Necreatul este cu totul și cu totul de neconceput. Nu 
există nici o asemănare între creat și necreat. Intelectul 
uman se mișcă în timpul și spațiul materiei. Rațiunea uma- 
nă aparţine sferei lucrurilor create, iar rațiunea-raționa- 
mentul oamenilor nu poate ieși din sfera lucrurilor văzute. 
Mintea (voòç) are puterea de-a se afla în comuniune directă 
cu Dumnezeu, prin învierea minții și pomenirea neînce- 
tată a lui Dumnezeu, care e rugăciunea: «Doamne, milu- 
iește, Doamne, miluiește», care se extinde şi ajunge «Doamne 
Iisuse Hristoase, miluieşte-mă pe mine, păcătosul». Min- 
tea (voùç) se roagă, iar rațiunea (Aoy1x1]) lucrează rațional. 
Nici una, nici alta nu pot să depășească noțiunea timpului. 
Chiar și sfera veacurilor, în care se mișcă îngerii, este cu 
totul de neconceput pentru om, cu atât mai mult ceea ce 
e mai presus de veacuri, unde este Dumnezeu." 


În ciuda deosebirii dintre necreat şi creat, omul ajunge în 
punctul de-a se împărtăşi de slava şi energia necreată a lui 
Dumnezeu, de-a se uni cu ea şi de-a avea cunoaştere duhov- 
nicească a lui Dumnezeu. Este uimitor cum se petrece lucrul 
acesta. Puntea care uneşte creatul cu necreatul este însuşi ha- 
rul lui Dumnezeu. 

Filosofii vorbeau despre „fizic“ şi „metafizic”, și susțineau 
că rațiunea omului poate să înțeleagă metafizicul. Însă, con- 
form Părinților, omul poate cunoaște cu raţiunea numai lucrurile 

create, în timp ce cunoaşterea realităţii necreate este darul lui 
Dumnezeu, săvâșindu-se prin „ochiul de-Sine-văzător necreat 
al lui Dumnezeu”, adică prin însăşi slava-energia necreată a 
lui Dumnezeu, după cuvântul din Psalmi: „Întru lumina Ta vom 


vedea lumină” (Psalmi 35, 9). 


„De vreme ce nu există asemănare între Dumnezeu şi 
cele create, care este puntea dintre creat şi necreat, din mo- 
ment ce necreatul nu are nici o asemănare cu creatul? Ca- 
re este puntea? 

Acum, în vechea gnoseologie a filosofiei, de la filosofii 
antici greci până la Kant şi până în timpurile mai recente, 
puntea dintre creat şi necreat, la cei la care apare distinc- 
ţia aceasta — pentru că, de obicei, aceasta este o distincţie 
musulmană și creștină, pentru că în alte religii nu există 
distincția aceasta dintre creat şi necreat —, puntea era ra- 
ţiunea omului, deoarece se credea că raţiunea omului eîn 
aşa fel creată, încât să poată înţelege metafizicul, necreatul. 
Pentru că filosofii puneau semnul egal între necreat şi me- 
tafizic. Puntea este raţiunea omului; acum, raţiunea înțe- 
lege fie prin intermediul revelaţiei naturale, fie prin cre- 
dinţă. Atunci când raţiunea nu poate să găsească ceea ce 
este de negăsit, [înțelegerea] vine ca un dar al revelaţiei 
supranaturale, și omul până la urmă înțelege. În primul 
caz, înțelege prin credinţă, deci tot raţional, așadar rațiunea 
înţelege fie prin credinţă, fie prin metoda rațională. Vasă- 
zică, o cunoaştere o completează pe alta. 

În tradiţia patristică însă nu există punte. Adică există 
punte între creat şi necreat, dar puntea este însuşi ne- 
creatul. Pentru că omul care nu are ochiul de-Sine-vă- 
zător necreat al lui Dumnezeu, prin care Dumnezeu se 
vede pe Sine, nu vede necreatul. De aceea, după tâlcui- 
rea Părinților, «întru lumina Ta vom vedea lumină» în- 
seamnă că întru Lumina necreată vom vedea Lumina 

necreată, cu alte cuvinte, cine nu se află în Lumină nu 
vede Lumina.” 


În Vechiul Testament, prin slava lui Dumnezeu, Prorocii 
ajungeau la vederea Cuvântului neîntrupat, iar în Noul Tes- 
tament, cei îndumnezeiţi, prin aceeași slavă necreată, ve- 
deau Dumnezeirea Cuvântului. În Cuvântul întrupat s-au unit 
ipostatic firea cea dumnezeiască și firea cea omenească, de 
aceea în Persoana Lui s-au unit necreatul şi creatul, nepătimi- 
torul cu pătimitorul, nemuritorul cu muritorul 

Puntea gnoseologică pentru experienţa lui Dumnezeu 
nu sunt nici filosofii, nici gânditori speculativi, ci îndumne- 
zeiţii; nu este o cunoaştere omenească, ci harul lui Dumnezeu 
care lucrează în cei îndumnezeiţi. Şi aceasta se întâmplă, de- 
sigur, pentru că există Dumnezeu-Omul Hristos, în Care s-au 
unit ipostatic firea dumnezeiască și firea omenească. 


c) Vederea slavei necreate a Sfintei Treimi 


Cunoaşterea Sfintei Treimi este dobândită prin energia de 
Dumnezeu văzătoare pe care omul o primește de la Dumne- 
zeu. Îndumnezeitul dobândeşte experienţa personală a fap- 
tului că energia slavei lui Dumnezeu este necreată. 


„Îndumnezeitul, când vede Sfânta Treime, ştie că și sla- 
va este necreată etc. Din experienţa îndumnezeirii decurg 
toate aceste lucruri.” 


Vederea Luminii necreate de către îndumnezeiţi este ne- 
rătăcită, adică este adevărată, nu pătrunde în ea nimic min- 
cinos, iar văzătorul de Dumnezeu nu cade în înşelare. Prin 
„ochiul de-Sine-văzător al lui Dumnezeu”, văzătorul de Dum- 
nezeu deosebeşte Lumina necreată atât de lumina creată a 

soarelui, cât şi de lumina creată a diavolului, care uneori „se 
preface în înger al luminii” (IE Corinteni 11, 14). 

Există diferențe clare între lumina necreată şi lumina creată, 
după cum o adeveresc cei „iniţiaţi prin cercare”. 


„Lumina necreată nu are nici contur, nici structură, nici 
formă, de aceea se numeşte «fără de contur, fără de struc- 
tură, fără de formă». Aceasta este o lovitură dată lui Platon, 
care credea că omul trebuie să cunoască formele, formele 
imuabile. Adică terminologia aceasta lovește în Platon. Și, 
când Părinţii spun că slava lui Dumnezeu este «fără de 
formă», înseamnă că formele lui Platon practic nu exis- 
tă. De aceea spunem că terminologia aceasta lovește în 
Platon. La fel și «fără de structură» ș.a.m.d.” 


După Întruparea celei de-a Doua Persoane a Sfintei Treimi, 
revelaţia lui Dumnezeu se săvârșește în firea omenească a 
Cuvântului. Aceasta înseamnă că și firea omenească a lui 
Hristos se face izvor al energiei necreate a lui Dumnezeu, dar 
ceea ce se arată în Hristos este slava necreată a Dumnezeirii 
Sale. Ucenicii lui Hristos s-au învrednicit să vadă de câteva ori 
slava necreată a Dumnezeirii în firea omenească a Cuvântului. 
Această revelaţie se săvârşeşte în două moduri: prin mi- 
nuni şi prin arătarea Împărăției lui Dumnezeu pe Tabor şi la 
Cincizecime. Dar despre acest subiect vom vorbi în conti- 
nuare, în capitolul despre Întruparea Cuvântului. 


Din cele de mai sus, este limpede că Dumnezeul Treimic 
există nu pentru că ne-ar fi spus lucrul acesta filosofii, nici 
pentru că am putea noi să obținem dovezi raţionale despre 
EI, ci pentru că Prorocii, Apostolii şi Părinţii s-au învrednicit 
să vadă slava Sa, Împărăţia Sa, Lumina Sa, în Cuvântul neîn- 
trupat al Vechiului Testament şi în Cuvântul întrupat al No- 
ului Testament, 

Termenii „ipostas”, „esență”, „energie”, „deoființă”, „mod 
de existență” şi „necreat” sunt o formulare a experienței în- 
dumnezeiţilor. Nu este vorba de niște termeni filosofici, nici 
de speculații raționale, ci de cuvinte şi înțelesuri care exprimă, 
pe cât îi este cu putință limbajului omenesc, experiența ve- 
derii lui Dumnezeu, pentru a-i călăuzi pe oameni la împărtă- 
şirea de slava cea dumnezeiască. Nimeni din cei ce speculează 
filosofic cu aceşti termeni nu poate dobândi o cunoaştere au- 
tentică şi curată a slavei celei necreate a Dumnezeului Treimic. 


Partea a II-a 


Crearea lumii 


Crearea lumii 


Este o învăţătură clasică a Sfinţilor Părinţi, așa cum a fost 
formulată de Marele Atanasie, aceea că „Tatăl, prin Fiul, în- 
tru Duhul Sfânt, pe toate le săvârşeşte”. Crearea lumii este lucra- 
rea comună a Dumnezeului Treimic. Zidirea nu există prin 
sine, nici nu este produsul hazardului, ci este o creaţie a Dum- 
nezeului Treimic. 

Din lumea creată fac parte îngerii, demonii, lumea mate- 
rială şi omul. Toate acestea, în diferite moduri, au fost create 
de Dumnezeu, Dumnezeu le-a adus din nonexistenţă la exis- 
tenţă, din neființă la fiinţă. 

În cele ce urmează vom vedea câteva aspecte ale acestui 
fapt, din experienţa sfinţilor Bisericii. 


1. Facerea lumii create 


La început, Dumnezeu a creat lumea noetică”, duhurile 
noetice, „înțelegătoare”, adică pe îngeri, apoi a creat lumea 
sensibilă, întreaga creație materială şi, în cele din urmă, ca o 
încununare, l-a creat pe om, alcătuit din elemente noetice şi 
sensibile. Astfel, avem în om rezumatul întregii creații. 


a) Dumnezeu Creatorul 


În capitolul anterior am făcut distincţia dintre esența şi 
energia lui Dumnezeu, precum şi dintre creat şi necreat. Aces- 
te două distincţii teologice sunt extrem de importante în ceea 
ce priveşte crearea lumii. Distincția dintre esenţă şi energie în 
Dumnezeu arată că Persoanele Sfintei Treimi sunt unite între 
ele după esenţă, în timp ce întreaga făptură creată se împăr- 
tășește în moduri diferite de energia lui Dumnezeu. 

O consecinţă a acestei învățături este că Dumnezeu nu 
este Creator după esenţă, ci după energie şi după voinţă. Aceas- 
ta înseamnă că „Dumnezeu ar fi putut foarte bine și să nu cree- 
ze lumea, pentru că lumea nu-l adaugă nimic lui Dumnezeu, 
şi de aceea Dumnezeu este liber, nu lucrează din necesitate”. 

Prin urmare, atât esenţa, cât şi energia lui Dumnezeu sunt 
necreate, deosebindu-se de esenţa şi energia făpturilor, care 
sunt create. Și amândouă aceste realităţi (esenţă-energie, creat- 


necreat) ale relaţiei lui Dumnezeu cu lumea sunt cunoscute em- 
piric de văzătorii de Dumnezeu, iar nu filosofic sau speculativ. 


” Vezi nota de la p. 22. (n. trad.) 

Pe durata experienţei lor, aşa cum am menţionat anterior, 
văzătorii de Dumnezeu au cunoscut că se împărtăşesc de 
energia lui Dumnezeu, nu de esenţa Lui, de aceea şi propovă- 
duiau că Dumnezeu este Creator după energie şi după voinţă, 
că este Proniator al lumii şi are comuniune cu lumea prin ener- 
giile Sale necreate. 

De asemenea, văzătorii de Dumnezeu au cunoscut din 
experiență că „toate cele create provin din neființă”. 


„Ceea ce este creat provine din neființă, câtă vreme ceea 
ce este necreat nu este făptură, și a existat dintotdeauna şi 
va exista Întotdeauna.” 


Lumea nu a fost creată prin copierea Ideilor arhetipale 
care existau în Dumnezeu, aşa cum susținea doctrina plato- 
niciană, ci a fost creată de Dumnezeu fără mijloace create. Iar 
acesta este un lucru care ține de experiența vederii dumneze- 
iești a sfinților. 


„Din experiența îndumnezeirii sau a vederii lui Dum- 
nezeu, Prorocii, Apostolii şi Sfinții știu că nu există nici o 
asemănare între creat şi necreat. Aceasta înseamnă că fiin- 
tele create nu sunt cópii ale arhetipurilor şi modelelor ne- 
create. Zidirea e unică, fiind creație în sine, la fel cum şi 
necreatul e unic în sine. Aceasta înseamnă că, dacă Ideile 
universale ar exista, nu ar putea în nici un caz să aparţină 
dimensiunii necreate a existenţei.” 


Astfel, Dumnezeu a creat întreaga făptură „după voia Sa”, 
adică de bunăvoie. Nimic nu se săvârşeşte la Dumnezeu (şi de 
către EI) din necesitate, lucru ce I-ar nega libertatea. La Dum- 
nezeu nu este valabil principiul aristotelic al „entelehiei”, ca- 
re implică progresul de la „potenţialitate” la „actualitate, 
conform căruia Dumnezeu ar fi avut nevoie să creeze lumea 


Erz, 

ca să desăvârşească muabilul, trecându-l de la potențialitate 
la actualitate. Conform acestei concepţii eronate, „Dumnezeu 
era nedesăvârşit, căci, pentru a deveni desăvârşit, a creat lu- 
mea, de vreme ce avea nevoie de lume ca să se desăvârşeascăr, 

Apoi, lumea a fost creată de Dumnezeu „din materie non- 
existentă”, adică „din neființă”. Prin această învăţătură este 
răsturnată concepţia platoniciană conform căreia lumea este 


o copie a Ideilor. 
„Toate lucrurile create sunt din nimic.” 


Acest „din nimic”, pe care îl întâlnim în scrierile Sfântului 
Maxim Mărturisitorul, este redat prin expresia „din neființă”. 
Însă, deoarece filosofia existenţialistă contemporană consideră 
„mimicul” drept principiu ontologic, de aceea expresia „din 
nimic” este interpretată şi înţeleasă mai bine prin expresia „din 
neființă”. Și este folosită pentru a se face distincţie între crea- 
rea lumii pe de o parte, şi naşterea Cuvântului şi purcederea 
Duhului Sfânt de la Tatăl pe de altă parte. 


„Toate cele necreate există dintotdeauna şi nu au nici 
început, nici sfârşit. Iar toate cele create sunt din nimic, 
după voia lui Dumnezeu. Nici un lucru creat nu este din 
Dumnezeu. Din Dumnezeu sunt numai Fiul, Duhul, ener- 
giile etc. Tot ceea ce este din Dumnezeu este necreat. Cele 
create sunt din nimic. Categoria aceasta a gândirii patris- 
tice este extrem de importantă.” 


Discuţia despre lumea care a fost creată „din neființă” 
este legată şi de înfruntarea ereziei ariene, având în vedere că 
Arie susţinea că Logosul-Cuvântul ar fi prima făptură creată, 
prima creaţie a lui Dumnezeu. Atunci era nevoie de un răspuns 
la întrebarea despre diferenţa dintre naşterea Cuvântului de 
către Tatăl şi crearea lumii de către Dumnezeu. 

„Care era problema pentru Atanasie? Fiul, din cine este? 
Este din Tatăl, din esența Tatălui, din ipostasul Tatălui, sau 
din neființă? Acesta este unul din criteriile Ortodoxiei. 

Apoi, dacă Fiul este din neființă, atunci avem erezia lui 
Arie. Dacă este din Tatăl, înseamnă că nu este făptură creată, 
pentru că făpturile create sunt doar din neființă. Tot ce nu 
este din neființă este necreat. Ceva ce nu este din neființă 
e imposibil să fie făptură creată. Pentru că Dumnezeu pe 
toate le-a făcut din neființă. Făpturile create sunt din ne- 
fiinţă, iar tot ceea ce este din Dumnezeu este necreat.” 


Aceasta este o învățătură generală a Părinților Bisericii. 


„Pentru Părinţi, tot ceea ce este din nimic e făptură cre- 
ată, iar tot ceea ce este necreat este din Tatăl. De aceea, Cu- 
vântul este din Tatăl deci necreat, Duhul este din Tatăl 
deci necreat, în vreme ce toate câte sunt din nimic sunt 
lucruri create.” 


Prin urmare, această învăţătură a Sfinţilor Părinţi nu este 
teoretică-speculativă-filosofică, ci pur empirică. Aceste dog- 
me „despre crearea lumii din nimic, despre creat şi necreat”, 
Sfinţii Părinţi le cunosc din experienţă, pentru că, atunci când 
ajungeau la Revelaţie, vedeau diferența dintre Cuvântul şi lu- 
mea creată, dintre slava necreată şi energia făpturilor cre- 
ate. Această experienţă o aveau încă dinainte ca învăţătura 
aceasta să fie consemnată în Sfânta Scriptură, de vreme ce 
„Patriarhii existau dinaintea textelor scrise ale Vechiului 
Testament”. 


„Oricine a ajuns la îndumnezeire cunoaşte cele despre 
crearea lumii, pentru că vede atunci ceea ce este din Ta- 
tăl şi cele ce sunt din neființă. Adică, vede Persoana Cu- 
vântului şi a Sfântului Duh, Care provin de la Tatăl prin 


Se | 

naştere şi purcedere, şi le vede şi pe cele ce sunt din ne- 
fiinţă, dar atârnă de voia lui Dumnezeu. Tot ceea ce pro- 
vine şi își are existența din Tatăl, iar nu din neființă, este 
necreat, câtă vreme ceea ce provine din neființă este creat” 


b) Făpturile create 


Făpturile create ale lui Dumnezeu se împart în văzute şi 
nevăzute. Văzută este întreaga zidire, nevăzuţi sunt îngerii. 


„Toate făpturile, fiind creații ale lui Dumnezeu, sunt ma- 
teriale şi se împart în văzute şi nevăzute. lar cele nevăzute 
se numesc netrupeşti, pentru că sunt nevăzute.” 


Apoi, între cele create există o asemănare relativă şi o di- 
ferenţă relativă. „Baza cunoaşterii omeneşti create este asemă- 
narea şi diferența.” Această lege face ca fiinţele create să poată 
să fie descrise şi clasificate. Între toate cele create „există o ase- 
mănare şi o diferenţă relativă”. 

Asemănarea ține de esenţa, dar şi de structura fiecărui 
lucru creat. Toate cele create au una și aceeaşi esenţă, care în 
filosofie este numită „materie”, în timp ce în limbajul teologic 
este numită „ţărână”, „tină”, „lut”, „pământ”. De asemenea, 
toate lucrurile materiale au o asemănare în structura lor. „Toa- 
te trupurile materiale sunt alcătuite din atomi, care au o ase- 
mănare relativă între ei”. 

În afară de asemănare, între cele create există şi diferențe. 
Diferenţa constă în „forma sub care se găseşte esenţa aceasta 
universală — dacă se află sub forma unei energii fizice sau sub 
forma concentrată a materiei -, precum şi în compoziţia ato- 
milor structurali ai făpturilor materiale”. 

Asemănarea şi diferenţa relativă sunt vizibile între orga- 
nismele vii necuvântătoare şi oameni, între îngeri şi oameni, 
între îngeri şi demoni. Toate făpturile provin „din neființă” 

şi sunt create, însă toate se împărtășesc în moduri diferite de 
energia necreată a lui Dumnezeu. Astfel, între făpturi există 
o asemănare relativă şi o diferenţă relativă. 

Deşi acest lucru este valabil în cazul lucrurilor create, to- 
tuși între Dumnezeu şi făpturi „nu există absolut nici o asemă- 
nare”. Este definitorie învăţătura Sfântului Maxim Mărturi- 
sitorul: „Nemărginită e distanţa şi diferența dintre creat şi 
necreat”. 

În tot cazul, învățătura celor îndumnezeiţi despre asemă- 
narea şi diferenţa dintre făpturile create, ca şi despre absoluta 
neasemănare dintre făpturile create şi Dumnezeu, nu este una 
filosofică, ci empirică. Când sfinții ajung la experienţa lui Dum- 
nezeu, văd energia Lui susținătoare-proniatoare în creaţie, 
care se deosebeşte clar de materie, dar văd şi slava Lui, care 
se deosebeşte foarte clar de toate cele create. Prima este aşa- 
numita „vedere' naturală a creației”, cealaltă este vederea sla- 
vei lui Dumnezeu în Lumină, atunci când creaţia însăși este 
depășită. 

De asemenea, în tradiţia patristică se face distincţia între 
„Veşnicie”, „veac” şi „timp”. Veşnicia îi aparține Dumneze- 
ului Treimic; veacului celui fără de sfârşit îi aparţin îngerii şi 
Sfinţii; iar în timp trăieşte întreaga zidire, omul inclusiv. Nici 
această distincţie nu este una filosofică, ci empirică, şi expe- 
rienţă revelată a sfinţilor văzători de Dumnezeu. 

Sfinţii au dezvoltat această învăţătură pentru a sublinia că 
Logosul-Cuvântul nu este legat de timp — nu există timp în- 
tre Tatăl şi Cuvântul —, nici nu este legat de veacul fără de 
sfârşit, ci Cuvântul este împreună-veşnic cu Tatăl. Acesta 
este sensul în care spuneau în Crez despre Cuvântul că s-a 
născut din Tatăl „mai înainte de toţi vecii”. 


7 În scrierile teologice, gr. Gewpia este tradus în mod obișnuit prin 
„contemplare”, iar nu prin „vedere”, care este sensul principal al cuvân- 
tului. Preferăm să folosim termenul „vedere”, pentru că denotă realitatea 
şi concreteţea experienței „vederii” creației sau a lui Dumnezeu, în timp ce 
„contemplare” trimite la exerciţiile spirituale din creștinismul occidental 
sau la practicile orientale. (n. trad.) 

„Părinţii fac o distincţie între «veacuri» şi «timp, «Tim- 
pul» şi «veacul» nu sunt acelaşi lucru. «Timpul» e timpul 
solar, adică anul, lunile, săptămânile, zilele. «Veacurile» 
sunt, după Sfinţii Părinţi, întregul interval de timp al făp- 
turii create în tot Universul. «Timpul» este dimensiunea 
în care se află făptura creată. Dimensiunea înseamnă spa- 
tiul în care este făptura, în vreme ce timpul este succesiu- 
nea de luni, zile etc. De asemenea, în veacuri este şi tim- 
pul îngerilor, pentru că îngerul nu este limitat de materie,” 


Aceste lucruri le vom vedea mai detaliat în cele ce urmează. 
c) Scopul creației 


La întrebarea de ce a creat Dumnezeu lumea pot fi aduse 
mai multe răspunsuri. Un răspuns, pe care îl găsim în învăță- 
tura patristică, este că lumea a fost creată pentru Întruparea 
Cuvântului 

Aceasta nu înseamnă că Întruparea a fost necesară ca act 
„teologic” pentru a-L desăvârși pe Dumnezeu, ci, întrucât Dum- 
nezeu era Creator după voia Sa şi urma să creeze lumea, așa 
cum vom vedea mai departe privitor la raţiunile ființelor, de 
aceea lumea concretă a fost creată în scopul Întrupării. 


„Întruparea nu a avut loc în vederea mântuirii, ci a fost 
mai dinainte hotărâtă, de aceea a fost creată lumea, iar că- 
derea şi mântuirea se interpun, însă nu mântuirea este 
esenţa Întrupării şi a creaţiei. Acest lucru îl găsești la mulți 
Părinţi. 

Nicodim Aghioritul a scris ceva frumos despre asta în 
Paza celor cinci simţuri. Scrie acolo, într-un capitol despre 
Născătoarea de Dumnezeu, şi o spune foarte frumos, Şi 
lucrurile acestea sunt luate de la Părinţii Bisericii.” 

Desigur, se face o distincţie între crearea lumii şi desă- 
vârşirea omului, 


„Scopul creaţiei este Întruparea, potrivit Sfinţilor Pă- 
rinţi. Omul a fost făcut pentru îndumnezeire.” 


Nu s-ar fi ajuns la îndumnezeire dacă nu ar fi existat acea 
Persoană în Care să se unească firea omenească cu firea dum- 
nezeiască, şi Care să devină modelul îndumnezeirii omului. 
Este vorba de Dumnezeu-Omul Hristos. 


d) Energia lui Dumnezeu în zidire 


Două sunt dogmele de bază ale Bisericii în ceea ce priveşte 
zidirea. Prima este că Dumnezeu a făcut zidirea din neființă, 
nu din așa-zisele Idei pre-existente, iar a doua, că Dumnezeu 
chiverniseşte, ţine zidirea şi îi poartă de grijă prin energia Sa 
necreată, iar nu prin legi create. 

Desigur, energia lui Dumnezeu este una singură, dar, în 
funcţie de rezultatele ei, poate fi deosebită în mai multe ener- 
gii, și anume: energia de-esenţă-făcătoare, de-viaţă-făcătoare, 
de-înțelepciune-făcătoare, de-dumnezeu-făcătoare, după cum 
există energia creatoare, susținătoare, proniatoare și indumne- 
zeitoare a lui Dumnezeu. Toată zidirea se împărtășeşte, în di- 
ferite măsuri, din energia lui Dumnezeu. În acest punct, în care 
vorbim despre energia lui Dumnezeu în zidire, ne referim la 
energia creatoare a lui Dumnezeu, iar nu la cea îndumneze- 
itoare, de care se împărtășesc numai îngerii şi sfinții, aşa cum 

vom vedea în continuare. 


„Toate fiinţele se împărtășesc de energia creatoare a 
lui Dumnezeu, nu însă şi de cea îndumnezeitoare.” 

De energia de-dumnezeu-făcătoare şi îndumnezeitoare se 
împărtășesc numai îngerii şi sfinţii. Iar în zidire există ener- 
gia creatoare şi susținătoare a lui Dumnezeu. 


„Creatoare e cea care aduce la existenţă, iar susțină- 
toare e cea care susţine, adică energia de întreținere. Cum 
face instalatorul, când vine la tine acasă și face lucrări de 
întreținere a ţevilor.” 


Nicăieri în Univers nu există aşa-numitele „legi naturale” 
(vorkoi vóuot), pe care, chipurile, le-ar fi aşezat Dumnezeu 
în creaţie, după care ar fi părăsit zidirea, ci există raţiunile na- 
turale (pvorkoi Aóyo1), adică energia necreată a lui Dumnezeu 
La acest lucru s-a referit Hristos când a spus despre păsările 
cerului că „Tatăl vostru Cel ceresc le hrăneşte”, despre crinii câm- 
pului, pe care îi împodobește, şi despre om, de care se îngri- 
jeşte personal (Matei 6, 26-33). Tot la aceasta se referă şi cu- 
vântul lui Hristos: „Tatăl Meu până acum lucrează şi Eu lucrez” 
(loan 5, 17). Mai mult, Psalmul 103, de la începutul Vecerniei, 
cuprinde multe expresii care arată intervenţia personală a lui 
Dumnezeu în zidire: „Cel ce trimiți izvoare în văi”, „Cel ce adăpi 
munţii din cele mai de deasupra ale Tale”, „Cel ce răsari iarbă do- 
bitoacelor” ş.a.m.d. 


„Energia lui Dumnezeu este peste tot - pretutindeni 
este prezentă şi impregnează Universul.” 


Mulţi Părinţi, îndeosebi Sfântul Maxim Mărturisitorul, 
când se referă la energia susținătoare, energia de întreținere 
a lui Dumnezeu, care se găseşte în toată zidirea, vorbesc de- 
spre „raţiunile ființelor” (Adyot töv Gvzov). Aceste „raţiuni 
ale ființelor” nu sunt arhetipurile Ideilor, cum susțineau filo- 
sofii antici, ci energia creatoare şi susținătoare a lui Dumnezeu. 

„Există o deosebire între Părinți şi Augustin, în urmă- 
toarea privință: de vreme ce Augustin a identificat slava 
lui Dumnezeu cu arhetipurile şi formele ideale ale lui Pla- 
ton, de aceea luminarea, pentru Augustin, nu era pome- 
nirea neîncetată a lui Dumnezeu în inimă, ci vederea arhe- 
tipurilor în esența lui Dumnezeu, atunci când cineva îşi 
închipuie cu propriul său intelect arhetipurile sau Ideile. 

Aici trebuie să fim foarte atenți, pentru că arhetipurile 
sunt folosite uneori și de Părinți, dar, pentru Părinți, arhe- 
tipurile sunt fără formă, deci nu sunt formele lui Platon, 
în timp ce, pentru Augustin, formele sunt acelaşi lucru cu 
arhetipurile. La Augustin avem formele. Avem rationes, 
adică rațiunile. Ceea ce numim noi «raţiuni» (A6yot), în 
latină se numesc rationes. Augustin se referă uneori la 
rationes. 

Bine, dacă se limita la asta, n-ar fi fost nici o problemă — 
aceasta este Învățătura religiei -, pentru că rațiunile fiin- 
telor trebuie să le cunoaștem. Însă rațiunile ființelor, pen- 
tru noi, nu sunt formele arhetipale. Nu sunt forme, ci sunt 
voințe dumnezeieşti, sunt meniri etc. Sunt voințe dum- 
nezeiești. Pentru Platon însă nu sunt voințe dumnezeieşti. 
Pentru Platon sunt originalele, a căror copie este lumea. 
Adică, există forma ideală a omului, iar noi suntem o co- 
pie a Ideii de om. Da, dar omul nu e o copie a raţiunilor fiin- 
telor, pentru că raţiunile ființelor sunt fără formă, nu au 
formă. Raţiunile ființelor, în literatura patristică, nu au 
absolut nici o asemănare cu făpturile create.” 


Ceea ce e însă important este că învăţătura Părinților de- 
spre rațiunile ființelor nu era speculativă sau raţionalistă, ci 
empirică, deoarece ei înşişi au ajuns, la un moment dat, prin 
energia luminătoare şi îndumnezeitoare a lui Dumnezeu, să 
vadă energia susținătoare şi proniatoare în creaţie, lucru ce 
poartă numele de «vedere naturală» (pvoixý Deopia). 


Vezi nota trad. de la p. 131. (n. trad.) 


Ia». | 

„Omul, când se află în starea de luminare, dobândeşte 
vederea naturală a ființelor, adică vede în creație energia 
necreată a lui Dumnezeu. Întrucât omul luminat are ener- 
gia lui Dumnezeu înlăuntrul său, de aceea vede energia 
Duhului Sfânt în toate cele create.” 


Desigur, există trepte ale cunoașterii duhovniceşti, în func- 
ție de starea duhovnicească a omului. 


„Una e să vezi prin credință, adică să înţelegi energia 
lui Dumnezeu în creaţie atunci când primești învățătura 
sfinţilor. Şi alta e când vezi însăși energia lui Dumnezeu 
în creaţie, când te împărtășeşti de însăși energia lumină- 
toare a lui Dumnezeu.” 


e) Consemnarea experienţei revelate 


Îndumnezeiţii, toți cei ce se împărtășesc de energia lumi- 
nătoare şi îndumnezeitoare a lui Dumnezeu, precum Patriar- 
hii şi Prorocii Vechiului Testament de dinainte de Moise, Pro- 
rocul Moise şi văzătorii de Dumnezeu de după Moise, au 
dobândit experienţa comună a faptului că Dumnezeu comu- 
nică cu lumea prin energiile Sale necreate, iar lumea creată 
provine din neființă, spre deosebire de Cuvântul necreat, Care 
s-a născut din Tatăl mai înainte de toți vecii. Acest lucru ține 
de experienţă, nu de o învățătură speculativă sau imaginativă. 

Aşa cum am subliniat într-un alt capitol, această experienţă 
revelată este formulată prin cuvinte şi înțelesuri create — adi- 
că Prorocii, Apostolii şi Părinţii de Dumnezeu văzători folo- 
sesc concepțiile oamenilor din epoca lor pentru a-şi pune în 
cuvinte experienţa. Învățătura lor de bază este că Dumnezeu 
a creat lumea şi o conduce, însă formularea acestei experienţe 
se face pe baza cunoştinţelor acelei epoci. Predarea învăță- 
ine de teologie, iar formularea ei ţine de comunicare. 

Astfel, cosmologia Vechiului Testament, în ceea ce priveşte 
expresia și formularea, este influenţată de cosmologia babilo- 
niană a acelei vremi. Subliniem lucrul acesta pentru a nu se 
face nici o confuzie între teologia vederii dumnezeieşti a sfin- 
ților și limbajul ştiinţific al fiecărei epoci în parte. 


„Există cosmologia Vechiului Testament. Când Vechiul 
Testament vorbeşte despre tărie, asta e cosmologie babi- 
loniană. În vremea aceea, popoarele Orientului Mijlociu 
vedeau că săpau o fântână și jos dădeau de apă, apoi ve- 
deau că din cer cade ploaie şi adesea au loc revărsări de ape. 
Şi, dacă te uiţi cu atenţie la psalmi, o să vezi că există bur- 
dufuri în cer, cum ar fi nişte depozite de apă - deschizi uşa, 
ca la duş, şi cade apa. 

Vasăzică, așa şi-au închipuit creaţia, că la început era 
Dumnezeu, Care a creat tăria, şi pământul era în mijlocul 
apelor, şi apoi a suspendat tăria, ca să ţină apele de sus, 
şi avem pământul care ţine apele de jos, iar noi suntem la 
mijloc şi trăim între ape. Asta-i cosmologia Vechiului Tes- 
tament. Ce legătură are asta cu realitatea?” 


Același lucru îl întâlnim şi în privința cronologiei exis- 
tenței lumii. 


„Cosmologia Genezei, comparată cu cosmologia babi- 
loniană, prezintă asemănări uluitoare. Apoi, există şi o cro- 
nologie a creării lumii. Dacă luăm Vechiul Testament şi 
calculăm când a fost creată lumea, când a apărut omul pe 
pământ, nu ajungem mai departe de 6000-6500 de ani, 
aproximativ. 

Știm acum că Universul e mult mai vechi de 6500 de ani, 
pentru că în urmă cu câteva luni s-a descoperit o nouă 
stea, care e la 15 miliarde de ani-lumină depărtare de Pă- 
mânt. Soarele nostru e la circa 94 de milioane de mile 

depărtare, şi durează cam şapte minute pentru un foton 
ca să ajungă de la Soare la Pământ. Un an-lumină e distanţa 
pe care o parcurge un foton într-un an. Dacă Soarele e la 
94 de milioane de mile de Pământ, imaginaţi-vă care e dis- 
tanța pentru un an-lumină! Vasăzică, dacă am încerca să 
calculăm distanța pentru 15 miliarde de ani-lumină, până 
şi computerele s-ar bloca la asemenea numere. Vasăzică, 
ştim că lumea are cel puţin 15 miliarde de ani-lumină. 

Aceasta înseamnă că Sfânta Scriptură e complet depă- 
şită sub aspectul cronologiei Universului. Şi un alt lucru 
bizar — ca să nu mai spun că nu știm ce-o să apară mai în- 
colo =, este că asta au descoperit ei acum, dar peste un an 
pot să descopere ceva care să fie la 20 de miliarde de ani- 
lumină ș.a.m.d. Acum, nu cunoaștem felul cum apar cor- 
purile cereşti, nici dacă ele mai există încă la ora actuală, 
pentru că lumina care a ajuns acum la noi şi-a început că- 
lătoria spre pământ cu 15 miliarde de ani-lumină îna- 
inte. Deci distanţele care există astăzi în astronomie sunt 
uluitoare. 

Vasăzică, din punct de vedere ştiinţific, este evident că 
Sfânta Scriptură e depășită ca informație, şi nici nu adu- 
ce cine știe ce lămuriri despre cum s-a format Universul, 


ca întreg.” 


Conflictul dintre teologie şi ştiinţă, care a avut loc în Evul 
Mediu, a fost rezultatul ignorării faptului că Prorocii, Apos- 
tolii și Părinţii îndumnezeiţi şi văzători de Dumnezeu nu fac 
ştiinţă, ci doar îşi exprimă experienţa revelată prin cunoș- 
tințele ştiinţifice ale epocii lor. 


„În Evul Mediu, europenii aveau o concepție geocen- 
trică despre Univers: Pământul era centrul Universului, 
şi toate se învârteau în jurul lui. Vin primii astronomi 
din epoca modernă, Galilei în special, şi demonstrează 
cu telescopul că nu Soarele se învârte în jurul Pământului, 

ci Pământul se învârte în jurul Soarelui. A dovedit lucrul 
acesta prin observaţie [empirică], nu prin filosofie. Ob- 
servațiile au fost făcute cu primele telescoape, pe care 
însuşi Galilei le-a construit. Observaţia lui era extrem de 
simplă: vedea că, la fiecare şase luni, pozițiile petelor de 
pe soare se mută dintr-o extremitate în cealaltă a soarelui. 

In tot cazul, Galilei şi-a avansat teoriile despre soare şi 
heliocentrism în opoziţie cu geocentrismul. N-au fost con- 
vinse atunci autorităţile, nici cei de la putere, cu toate că 
episcopii s-au uitat prin telescopul lui, şi Galilei le-a expli- 
cat cum să-i înţeleagă observaţiile. Era cât pe ce să-l ardă 
pe rug ca eretic, pentru că teoriile lui puneau problema 
ereziei, așa că el însuşi le-a retractat, ca să-şi arate pocă- 
ința și să scape de execuție. 

De-atunci a apărut o suspiciune că lucrurile cunoscute 
din lumea naturală n-ar fi întocmai așa cum le descriau 
teologii, ci, printr-o observaţie mai atentă, cu ajutorul in- 
strumentelor pe care omul e în stare să și le facă, se putea 
dovedi că altfel este lumea şi altfel ar putea fi descrisă. Noi 
ştim că pământul e sferic, nu plat. Era o concepție care exis- 
tase şi în Alexandria, dar fusese uitată.” 


Extrapolând, lucrul acesta este valabil şi pentru ştiinţa 
contemporană. 


„Mecanica cuantică, până la urmă, a distrus noțiunea 
de matematică pură, şi este clar că nu mai avem nici o do- 
vadă că ar exista ceva imuabil în lume. Toate sunt într-o 
continuă mişcare, şi nimeni nu mai poate face previziuni 
exacte despre cum va funcţiona un electron într-un atom. 
Electronul nu mai este predeterminat prin teoria lui Max 
Planck. Acest lucru a fost dovedit prin experimente. 

Așadar, zice un episcop anglican: «Dacă reducem cu- 
noaşterea omenească la niște impulsuri electrice, atunci 
nu mai este cunoaştere». Nu mai spune, de ce să nu mai 

fie cunoaştere? El spunea lucrul acesta pentru că voia să 
susțină o antropologie mai veche, a tradiţiei lui. 

I-am răspuns: «Asta nu-i o problemă pentru noi, or- 
todocşii. Eu unul n-am nici o problemă cu faptul că în fe- 
lul acesta este cunoaşterea, cu impulsuri electrice». Şi i-am 
spus și următorul lucru: «După felul cum gândiţi dum- 
neavoastră, dacă matematica ar fi dovada nemuririi şi a 
existenţei veşnice a sufletului, atunci cu argumentul ăsta 
o să demonstrăm că până şi creierele electronice sunt ne- 
muritoare, doar rezolvă cele mai grele probleme de ma- 
tematică, şi încă mai repede ca mintea umană, nu? Din 
moment ce-am învățat maşinile să gândească, înseamnă 
că nu gnoseologia este cheia Universului». 


Din punctul de vedere al teologiei, nu putem vorbi despre 
credinţa în Dumnezeu din perspectiva armoniei Universului, 
ci numai din perspectiva cunoaşterii duhovniceşti personale. 


„Îmi aduc aminte că eram odată la Geneva, şi era un 
grec de-ai noştri, specialist în mecanică cuantică. Ne întâl- 
nim noi la biserică şi mă cheamă la el acasă, împreună cu 
un profesor de astronomie din Grecia 

Şi începe o discuţie foarte stranie, pentru că astronomul, 
vezi bine, marcat de şcoala catehetică din copilărie, o dă- 
dea înainte cu armonia Universului. lar eu zic: «Nu ştiu cât 
mai putem vorbi acum de armonia Universului; avem 
găurile negre, avem o mare dezordine în Univers și, cel mai 
probabil, armonia din Univers este doar aparentă; de fapt, 
omul îşi face o clasificare a cunoștințelor, și clasificarea 
aceasta este cea care dă impresia de armonie. Dar putem 
găsi în Univers şi multe elemente care dovedesc o anume 
dizarmonie. Armonie absolută nu există. Există ceva ce 
aduce a armonie, dar există şi multe alte elemente care 
sunt semnele lipsei de armonie. Așa că, după cum, pe vre- 
muri, adică până în secolul nostru, demonstrau existența 

lui Dumnezeu cu argumente din vechea astronomie, tot 
aşa se poate dovedi acum că nu există Dumnezeu». 

Pe urmă, am zis că inclusiv mecanica cuantică ne spu- 
ne clar în ziua de azi că nu există nimic imuabil, pentru că 
s-a dovedit că matematica însăşi nu-i decât o estimare, aşa 
că vorbim în mod aproximativ despre ceva. Tot ce măsu- 
răm e aproximativ. Şi, fie că măsurăm impulsul - aproxi- 
mativ; fie poziţia - aproximativă. Şi cel mai frumos e că, 
în timp ce Einstein credea că electronii au o mişcare in- 
variabilă în atom, s-a dovedit acum că «dovleceii» ăştia 
sar în toate părțile. Vasăzică, nu poate nimeni să calculeze 
matematic, precis, mersul lucrurilor, ci doar aproximativ. 
Și sub semnul acestui «aproximativ» sunt făcute toate cal- 
culele fizicienilor de azi.” 


În orice caz, credinţa noastră nu este afectată de evoluţia 
ştiinţei, care cercetează Universul şi descoperă lucruri despre 
care nu se vorbește în Sfânta Scriptură. 


„M-am dus la un botez într-o familie aristocrată din 
Anglia. Actualul Arhiepiscop de Canterbury ne-a luat cu 
el la un botez care urma să aibă loc într-un grup. S-a or- 
ganizat o mare recepţie. Tatăl fetei trebuie să fi fost unul 
din marii astronomi ai Angliei. 

Am stat de vorbă cu el în salon, și bietul om suferea de 
o fobie despre ce va fi cu viitorul lumii. Și stăm noi de vor- 
bă. De ce-i era lui frică? Acum, că s-au descoperit găurile 
negre în galaxii, şi că pământul are fisuri, se deschide, iar 
luna, nu ştiu precis, face nu știu ce, în vreme ce noi mai 
înainte credeam în armonia Universului, şi armonia Uni- 
versului ne era unul din marile argumente ale existenţei 
lui Dumnezeu, acum, dimpotrivă, avem argumente pentru 
inexistența lui Dumnezeu, din moment ce nu există ar- 
monie în Univers. Există o mare dizarmonie în Univers, 
şi totul se îndreaptă, precum se pare, înspre catastrofă.” 

Prorocii, Apostolii şi Părinţii de Dumnezeu văzători şi-au 
consemnat experiența duhovnicească pentru a-și călăuzi uce- 
nicii la cunoaşterea personală a Creatorului lumii, iar nu pen- 
tru a le preda cunoştinţe ştiinţifice despre lume. Acesta este 
punctul esenţial al Sfintei Scripturi. 


„Şi scopul înţelesurilor de Dumnezeu insuflate nu este 
să ne reveleze nouă ceva despre esența lucrurilor create, 
despre Univers. Vasăzică, toată problematica ştiinţelor po- 
zitive, deși este legată de teologie, totuși teologia nu aduce 
lumină în privința celorlalte subiecte.” 


„Prin urmare, scopul înţelesurilor din Sfânta Scriptură 
este pur ascetic, iar nu ştiinţific; adică nu e să cercetăm noi, 
pe baza acestor înțelesuri, din ce este alcătuită materia şi 
corpurile cereşti, şi cum funcționează structura Univer- 
sului. Nu ăsta e scopul acestor înțelesuri. 

Scopul înţelesurilor este însă că, afară de faptul că ne că- 
lăuzesc prin nevoință către Dumnezeu, adică ne călăuzesc 
prin curăţire şi luminare la îndumnezeire, în afară de sco- 
pul acesta, aceste înţelesuri au scopul să ne elucideze re- 
laţia dintre creat şi necreat, astfel încât să cunoaştem că 
necreatul este fără de cauză, pentru că Tatăl este din nimic, 
Fiul este din Tatăl, Duhul Sfânt este din Tatăl, și energiile 
sunt de la Tatăl, prin Fiul, întru Duhul Sfânt. Acestea sunt 
cele necreate. Și apoi mai este și relaţia creatului cu cele 
necreate. Cele create sunt din nimic. 

Vasăzică, din experienţa îndumnezeirii, Părinţii cunosc 
relaţia dintre creat și necreat; nu numai faptul că există 
creatul şi necreatul, ci şi relația dintre ele o cunosc. Dar asta 
nu înseamnă că ei cunosc sau pot afla ceva despre esenţa 
lui Dumnezeu; nici măcar despre esenţa lucrurilor create.” 


2. Crearea îngerilor 


În cele de mai înainte am expus învăţătura patris 
spre diferența dintre timp, veac şi veșnicie. Şi această învăţă- 
tură este tot empirică, rod al vederii revelate pe care o au sfinţii 
îndumnezeiţi. 

Văzătorii de Dumnezeu, împărtășindu-se de energia lumi- 
nătoare şi îndumnezeitoare a lui Dumnezeu, îi văd în slava lui 
Dumnezeu pe îngeri şi pe sfinţii adormiţi întru Domnul, şi 
disting o altă dimensiune a timpului. Acest lucru, cel mai înalt 
nivel al timpului, l-au numit „veac” (aiov), şi l-au deosebit 
atât de timpul sensibil al creaţiei în care trăiau înainte de-a 
avea experiența vederii lui Dumnezeu, cât şi de Lumina cea 
neapropiată, în care sălăşluieşte Dumnezeu, şi pe care au nu- 
mit-o „veşnicie”. Sfântul Grigorie Teologul spune că veacul 
este timpul care va înceta să mai curgă, iar timpul este veacul 
care se măsoară, în mişcare fiind. În orice caz, veacul este un 
alt nivel al timpului şi se deosebește de veşnicie, care Îi este 


atribuită lui Dumnezeu. 
a) Îngerii cei luminoși 


În veacuri trăiesc şi îngerii, duhurile noetice' care au fost 
create de Dumnezeu, de aceea îngerii se numesc şi ei „veacuri” 
(aiðveç). Este semnificativ în acest sens cuvântul Aposto- 
lului Pavel: „În zilele acestea mai de pre urmă ne-a grăit nouă 
prin Fiul, pe Care L-a pus moştenitor tuturor, prin Carele şi vea- 
curile a făcut” (Evrei 1, 2). 


"Vezi nota de la p. 22. (n. trad.) 

„În veacuri este şi timpul îngerilor, pentru că îngerul 
nu e limitat de materie. Așa că se mişcă în intervale de 
timp care nu seamănă cu ale noastre.” 


„Omul pricepe ceva, prea puţin, din timp. Din veac însă 
mai nimic; numai dacă ajunge la îndumnezeire şi are stră- 
vedere și vede el însuşi un înger, și are astfel experiența 
îngerului.” 


Având în vedere că îngerii sunt făpturi ale lui Dumnezeu 
şi au venit din neființă la ființă, înseamnă că sunt creați şi au 
un început. În Vechiul Testament se vorbeşte în paralel atât 
despre Îngerul necreat, Îngerul Marelui Sfat, Care este Cu- 
vântul, cât şi despre îngerii creaţi, care sunt făpturi create ale 
lui Dumnezeu 


„Şi există o cheie ermineutică, pe care Vasilie cel Mare 
o exprimă foarte clar: oriunde, în Vechiul Testament, În- 
gerul este numit «Dumnezeu» — pentru că există îngeri și 
îngeri, există şi îngeri creaţi —, oriunde Îngerul Care se ara- 
tă Prorocilor este numit «Dumnezeu», El este Hristos.” 


Apostolul Pavel arată diferenţa dintre Cuvântul necreat 
şi îngerii creaţi: 

„Căci căruia dintre îngeri a zis cândva: «Fiul Meu eşti Tu, Eu 
astăzi Te-am născut»; şi iarăşi: «Eu voi fi Lui Tată şi Acela va fi Mie 
Fiu»? Şi iarăşi, când duce pe Cel întâi născut în lume, zice: «Şi să 
se închine Lui toţi îngerii lui Dumnezeu», Şi de îngeri zice: «Cel ce 
face pe îngerii Săi duhuri şi pe slugile Sale pară de foc»; iar către 
Fiul: «Scaunul Tău, Dumnezeule, în veacul veacului; toiagul drep- 
tății, toiagul Împărăției Tale. lubit-ai dreptatea şi ai urât fărădelegea; 
pentru aceea Te-a uns pe Tine, Dumnezeule, Dumnezeul Tău, cu unt- 
delemn al bucuriei, mai mult decât pe părtaşii Tăi»” (Evrei 1, 5-9). 

Logosul-Cuvântul lui Dumnezeu stă de-a dreapta Tatălui, 
în timp ce îngerii sunt duhuri liturghisitoare și slujitoare: „Şi 
căruia dintre îngeri a zis cândva: «Şezi de-a dreapta Mea până 
când voi pune pe orăjmaşii Tăi aşternut picioarelor Tale»? Au nu 
toți sunt duhuri slujitoare, care se trimit spre slujbă, pentru cei ce 
vor să moștenească mântuirea?” (Evrei 1, 13-14). 

Ca făpturi create ale lui Dumnezeu, îngerii sunt materiali, 
dar au o materie mai subtilă decât materia noastră. De aceea, 
ei nu sunt numiți ființe nematerialnice, deoarece numai Dum- 
nezeu este Duh nematerialnic, ci sunt caracterizați drept „fiinţe 
eterice”. 


„Părinţii Bisericii nu spun numai despre suflet că este 
trupesc, că este material, ci şi despre îngeri. Amintiţi-vă de 
pasajul acela celebru al Sfântului loan Damaschinul, unde 
spune că, în comparaţie cu cele văzute, îngerii sunt ne- 
trupeşti. De ce-i numim «netrupeşti» pe îngeri? Pentru că 
sunt nevăzuţi. Dar în comparaţie cu Dumnezeu, sunt ma- 
terie densă. 

Deci Părinţii nu acceptă existența lucrurilor nemate- 
rialnice. Singurul nematerialnic şi nemuritor după fire este 
Dumnezeu; nu sufletul, nici îngerii.” 


Calitatea de făptură creată este legată de materie şi de moar- 
te. Singurul necreat, nematerialnic şi nemuritor după fire este 
Dumnezeu, în timp ce oamenii şi îngerii sunt după fire creaţi, 
materialnici şi muritori. 


„Părinţii arată că numai Dumnezeu este nemuritor du- 
pă fire, în vreme ce oamenii şi îngerii nu sunt nemuritori 
după fire. 

Așadar, întâlnim la Părinţii Bisericii învăţătura că în- 
gerii sunt fiinţe materiale, cel puţin comparativ cu Dum- 
nezeu. Nu sunt duhuri pur imateriale. Şi lucrul aceasta 

se întemeiază, desigur, pe distincţia patristică dintre creat 
şi necreat. Numai ceea ce este necreat e după fire nemu. 
ritor — Dumnezeu Însuşi, Care este necreat.” 


Astfel, îngerii şi sufletele oamenilor sunt „muritoare după 
fire”, dar nemuritoare după har. Pentru că orice lucru care are 
un început are şi un sfârşit. Aceasta nu înseamnă că, la un 
moment dat, îngerii şi oamenii vor înceta să existe, căci Dum- 
nezeu a vrut ca ei să rămână nemuritori. Mai mult, îngerii se 
numesc „minţi” [noctice], pentru că au energie noetică, nu 
însă şi raţională. Omul are şi energie noetică şi rațională, în 
timp ce îngerii au numai energie noetică. Omul este rezuma- 
tul întregii creaţii şi cea mai desăvârşită făptură a lui Dumne- 
zeu, de aceea Cuvântul lui Dumnezeu, pentru a-l mântui pe 
om şi pentru a sfinți zidirea, a luat firea omenească, iar nu pe 
cea îngerească. 


„În afară de energia raţională, Părinţii vorbesc despre 
o energie noetică. Și au făcut o distincție clară, şi au spus 
că îngerii sunt minţi [noetice], câtă vreme oamenii au ra- 
ţiune. Omul are rațiune (A0y0c) și îngerii au minte (voùç). 
Aşa că una e energia noetică, şi alta e energia rațională. 
Părinţii Bisericii fac permanent distincţia aceasta. 

Dacă vreţi să vedeţi mai în detaliu, subiectul acesta, 
trebuie să-l citiţi pe Dionisie Areopagitul, care, atunci când 
vorbeşte despre oameni, ori de câte ori spune «rațiune», 
spune şi «minte», și ori de câte ori spune «minte», spune 
şi «rațiune». Se vede că mintea şi rațiunea merg mână în 
mână când vorbește despre om. Când vorbeşte despre în- 
geri, îi numeşte de obicei «minţi». Ei sunt minţile [noetice), 


iind făpturi create prin excelență noetice, îngerii sunt numiţi în 
literatura patristică și liturgică minți (vóeç), ca unii ce sunt în întregime 
vos, fără elemente ale lumii sensibile. Vom folosi contextual formula 
pleonastică „minți [noetice]”, pentru a evidenția antinomia noetie vs. ra- 
tional. (n. trad.) 

puterile noetice. Noi suntem fiinţe raţionale, dar suntem 
şi fiinţe noetice, pentru că le avem pe amândouă, în timp 
ce îngerii sunt numai minţi.” 


Apoi, un principiu de bază al învățăturii patristice este că 
nu există fiinţe imuabile, de aceea toate fiinţele se află în miş- 
care. Nici în viața de dincolo nu va exista o stare de nemişcare. 


„Sfântul Dionisie crede în mişcarea veşnică, în faptul 
că desăvârşirea înseamnă mişcarea veşnică. Nu este de 
acord cu starea de nemișcare. Crede în desăvârşirea con- 
tinuă, că până şi Heruvimii, şi Serafimii, şi Stăpâniile şi toţi 
Îngerii, toate urcă din slavă în slavă, şi se află într-un suiş 
neîncetat, chiar dacă sunt îndumnezeite şi văd slava lui 
Dumnezeu, spre deosebire de tradiţia platonician, în care 
desăvârşirea înseamnă nemişcarea şi imuabilul. 

Vasăzică, la filosofii antici greci avem imuabilul ca pe-o 
culme a desăvârşirii omeneşti. În timp ce, la acest Părinte 
al Bisericii - chipurile, prin excelenţă filosof elenizant -, 
avem mişcarea veșnică drept temelie a îndumnezeirii.” 


Nici măcar îngerii, în ciuda mişcării lor continue, nu pot 
ajunge vreodată la cunoaşterea esenței lui Dumnezeu, nici nu 
pot deveni vreodată necreaţi. Esenţa lui Dumnezeu „nici mă- 
car îngerii nu o cunosc”. 


b) Demonii cei întunecaţi 


În afară de îngeri, există și demonii. Prorocii, Apostolii şi 
Părinţii au experienţa acestui lucru și vorbesc despre prezenţa 
demonilor. În toată Sfânta Scriptură sunt descrise apariții ale 
demonilor, iar loan Evanghelistul chiar mărturiseşte că sco- 
pul Întrupării lui Hristos este „ca să strice lucrurile diavolului” 


(loan 3, 8). 

Demonii au fost la început îngeri, pentru că Dumnezeu nu 
a creat răul, dar prin mândria lor au căzut din slava lui Dum- 
nezeu şi s-au făcut demoni. Hristos a spus: „Văzut-am pe satana 
ca un fulger din cer căzând” (Luca 10, 18). 

Ne vom opri asupra câtorva puncte relevante pentru exis- 
tenţa şi strategia de luptă a demonilor. 

Demonii, ca făpturi create ale lui Dumnezeu şi duhuri, sunt 
„fiinţe eterice”, dar din pricina căderii lor nu se împărtășesc 
de slava lui Dumnezeu ca Lumină, de aceea sunt ființe întu- 
necate. Însă, dat fiind faptul că întreaga zidire se împărtășește 
de energia creatoare şi susținătoare a lui Dumnezeu, acest lu- 
cru îi include şi pe demoni. „Chiar şi diavolul se împărtășește 
de energia necreată a lui Dumnezeu”, adică de energia ne- 
creată creatoare și susținătoare, nu însă de cea îndumnezei- 
toare a lui Dumnezeu, ci de energia pedepsitoare. 

Ca duh noetic, diavolul nu este limitat de timp şi spaţiu, 
fără a fi însă pretutindeni prezent, aşa cum este Dumnezeu. 
Se mișcă însă cu mare viteză. 


„Diavolul, de pildă, se mişcă atât de repede, încât poa- 
te să ispitească un milion de oameni, așa că va fi și-aici, 
și-acolo, şi-n China, fără să fie însă pretutindeni prezent, 
doar că prin uriașa lui capacitate de mişcare poate să fie 
şi-aici, şi-acolo. Viteza lui de mişcare nu este limitată de 
materie. Vasăzică, nu e limitat nici de trupul nostru, nici 
de dimensiunile noastre.” 


Dumnezeu iubeşte întreaga făptură, dar nu toţi se împăr- 
tăşesc la fel de dragostea aceasta. Ci este un fapt care depinde 
de terapia prin care trece fiecare, însă diavolul nu poate să fie 
tămăduit, pentru că el a născut răul. 


„Dumnezeu îl iubeşte şi pe diavol. Însă nu se pune pro- 
blema mântuirii diavolului. Dumnezeu pe toți îi iubeşte. 

Problema nu e că mă mântuiesc eu dacă mă iubeşte Dum- 
nezeu. Problema e dacă mă supun terapiei de care am ne- 
voie ca să pot să ajung la starea luminării, astfel încât, 
atunci când voi ajunge la vederea slavei lui Dumnezeu, să 
văd slava lui Dumnezeu ca Lumină, iar nu ca foc veşnic 
şi întunericul cel mai dinafară.” 


În Apus se crede contrariul. 


„Învățătura că Hristos îl iubeşte şi pe diavol, Augustin 
nici în visele lui cele mai frumoase n-o poate accepta, atât 
e de străină de gândirea lui.” 


Desigur, această dragoste nu duce la mântuire, pentru că 
nu întâlnește un răspuns pozitiv şi liber la ea. Părinţii cunosc 
din experiență existenţa şi energia diavolilor, şi încă extrem 
de bine. Pentru că s-au eliberat de patimi şi au dobândit o sub- 
tirime sufletească, ei îi văd şi pe îngeri, şi pe demoni. 


„Părinţii nu sunt gânditori speculativi. Când vorbesc 
despre vedere (9ewpia!), vorbesc cu o foarte mare precizie, 
ştiu exact ce spun despre teologie, despre dogme și despre 
uneltirile diavolului...” 


Din experiența lor, cei îndumnezeiţi cunosc şi uneltirile, 
şi energiile demonilor. Scrie Apostolul Pavel: „Căci nu este să 
nu știm amăgiturile lui” (II Corinteni 2, 11). 


„Dacă ajunge cineva expert în lupta cu diavolul, cu- 
noaşte extrem de bine cum se mișcă diavolul sau demonii.” 


Diavolul L-a cunoscut pe Dumnezeu dinainte de cădere 
şi vede încă slava lui Dumnezeu, însă, fiind imposibil de tă- 
măduit, firea lui este întunecată şi vede slava lui Dumnezeu 
ca foc, de aceea și iconarii îl zugrăvesc negru, întunecat. 

„Cel mai mare «teolog apofatic» e diavolul, pentru că 
vede slava lui Dumnezeu şi ca întuneric, şi ca foc.” 


Diavolul cunoaşte Sfânta Scriptură şi o tâlcuieşte din pro- 
pria lui perspectivă, aşa cum reiese din ispitirile lui Hristos, 
când foloseşte pasaje scripturistice după propriile lui concepții. 


„Pentru Părinţi, «luminare» nu înseamnă că a studiat 
cineva şi a învăţat pe dinafară Vechiul şi Noul Testament. 
Şi diavolul ştie pe dinafară Vechiul şi Noul Testament, nu 
doar creştinii. Şi diavolul poate să facă tâlcuire a Sfintei 
Scripturi cât poftește.” 


Astfel, celor care îl primesc, diavolul li se face catehet. 


„Cred că, probabil, cel mai bun catehet şi cel mai mare 
catehumen care exista pe atunci — când cateheza era doar 
intelectuală, iar nu curățirea inimii — era diavolul însuşi.” 


Războiul diavolului împotriva oamenilor este de multe 
feluri. 


„Când îi citim pe Părinţii Bisericii, aflăm acolo o stra- 
tegie extrem de bine pusă la punct, în funcţie de diavol. 
Pentru că ce ştie diavolul de legile imuabile ca și criterii de 
etică juridică şi adevăr? Diavolul nu ţine cont de nici o lege. 
Nu duce războiul după cum îl ducem noi astăzi. Știţi, Con- 
venţia de la Geneva spune că, dacă cineva e luat prizonier, 
trebuie să i se acorde îngrijire medicală, trebuie să mă- 
nânce de trei ori pe zi, iar la fiecare două-trei zile să i se 
schimbe așternuturile, să aibă faţă de pernă şi să nu doar- 
mă cumva pe jos. Şi toate statele au acceptat reglementă- 
rile acestea la nivel internaţional, iar acum războiul se duce 
pe baza unei legislații. 

Ei bine, înainte de Convenţia aceasta, când se duceau 
la război nu exista nici o lege. Fiecare îl lovea pe duşman 
după cum îi venea la îndemână, Nu exista nici o reglemen- 
tare. Ceva de genul ăsta e şi războiul dintre oameni şi dia- 
vol. Diavolul nu recunoaşte nici o regulă de fair-play în 
lupta cu omul. De aceea şi este atât de greu să ajungă cine- 
va teolog ortodox. De ce? 

Cel mai important îndrumător în problema aceasta 
este Sfântul Simeon Noul Teolog, care descrie în amănunt 
aceste lucruri. Şi spune, desigur, că prima grijă a diavolului 
e să nici nu auzim de numele lui Hristos; absolut nimic 
despre numele lui Hristos. Dacă, în ciuda speranţei dia- 
volului, auzim totuși de Hristos şi începe să ni se trezească 
interesul, ei bine, atunci şi el își schimbă tactica. Pierde o 

bătălie, își ridică alte metereze. Duce alt tip de război, pen- 
tru că are apoi altă strategie pentru omul care a devenit 
catehumen. Îl învaţă: «Ei, lasă postul acum». Pe urmă îi 
zice: «Ţi-a spus duhovnicul tâlcuirea asta la pasajul ăsta, 
dar mai există una, şi mai bună». Vasăzică, diavolul în- 
cepe şi-l învaţă cum să tâlcuiască Sfânta Scriptură, cum 
să-i înveţe pe alții despre Persoana lui Hristos, şi i se face 
diavolul învăţător în creştinism. 

Dacă omul ajunge de la curăţire la luminare, atunci dia- 
volul începe şi-şi introduce propriul lui mod de luminare 
a omului. «Lasă acum, nu mintea e cea care trebuie să se 
lumineze, ci raţiunea să se lumineze. Las-o încolo de minte 
şi nu le mai tot da apă la moară ăstora care spun de cu- 
răţire că ar înseamna curățirea minţii (vovc). Curăţirea în- 
seamnă curățirea raţiunii (AoyLk1]). Vasăzică, trebuie să 
studiezi, să dai în brânci, să bagi la cap bine de tot, să în- 
veţi filosofie, una, alta». 

Dacă ajunge cineva la luminare, diavolul are tehnica lui 
pe fiecare din aceste trepte. Chiar şi la îndumnezeire da- 
că ajunge monahul, și acolo caută să-l doboare la pământ. 
Şi Părinţii pomenesc multe pilde de îndumnezeiţi care 

au fost doborâţi. De aceea, şi icoana «Scării» Sfântului 
Ioan Sinaitul arată un monah care a ajuns sus de tot, cu un 
picior în Rai, iar diavolul îl trage de celălalt picior în jos. 

Eu îi întreb acum pe studenţii de la facultate: «Care din- 
tre voi, când o să vă luaţi licenţa în Teologie, o să fiţi astfel 
de teologi?». Pentru că teologia şi troparele Bisericii com- 
pară învăţarea teologiei cu strategia de luptă şi cu sportul. 

Așa cum, în sport, mai ales în anii aceia, atunci când ci- 
neva intra în concurs nu existau regulile acestea de fair- 
play pe care le avem noi astăzi, unde îl avem pe arbitru, 
care fluieră și strigă: fault, out etc., în anii aceia, și sportul 
era ca războiul, fără reguli de fair-play, şi nu aveau nici 
arbitru. Nici diavolul nu are vreun arbitru, de aceea şi creş- 
tinul trebuie să fie şi sportiv, şi ostaş. 

De aceea, când cineva se duce să se facă teolog, trebuie 
să se ocupe mai degrabă de strategie şi de sport decât de 
filosofie. În general vorbind, mai multe o să înveţe din fe- 
lul cum duc război generalii decât de la filosofi. Deci, din 
toate acestea, este clar la Părinţi că între teolog şi Părinte 
duhovnicesc nu este nici o deosebire. Teologul este Pă- 
rinte duhovnicesc, iar Părintele duhovnicesc este teolog.” 


Diavolul dă şi felurite insuflări, aduce gânduri (4oy poi) 
şi chiar sentimente înălțătoare. 


„Sunt unii oameni care au impresia că, dacă au senti- 
mente nobile, de pildă când văd un sărac şi-i plâng de mi- 
lă — acestea sunt sentimente omeneşti, care sunt firești ~ 
îşi închipuie că, dacă omul are sentimente înălțătoare, tre- 
buie să spunem că sunt neapărat insuflate de Dumnezeu. 
Da, dar sentimentele înălțătoare pot să fie la fel de bine in- 
suflate şi de diavol. 

Insuflările vin din multe părţi. Conform tradiţiei patris- 
tice, singurul sentiment neînşelat care poate exista în om 

este atunci când Însuşi Duhul Sfânt se roagă înlăuntrul 
omului.” 


„Sentimentele înălțătoare pot foarte bine să vină şi de 
la diavol, nu doar de la Dumnezeu.” 


Putem să deosebim credinţa care este dar al Duhului Sfânt 
de credinţa ce provine de la diavol. 


„Credința mântuieşte - da, bine, dar care credinţă? Cre- 
dinţa pe care ne-o dă Duhul Sfânt. Nu credinţa pe care I-o 
oferim noi lui Dumnezeu. Pentru că noi îi oferim propria 
noastră credinţă, Îi dăm lui Dumnezeu faptele noastre, to- 
tul, apoi vine Dumnezeu şi ni le dă înapoi prin Duhul Sfânt, 
şi de-acum ele devin duhovniceşti, nu demonice. Pentru 
că o credinţă care nu este duhovnicească trebuie să devină 
duhovnicească. 

Fapta care nu este faptă duhovnicească sfârşeşte ca fap- 
tă demonică. Pentru că fapta fariseului, ce era? Fariseul, 
dacă trăia în ziua de azi, ar fi fost cel mai bun creştin din 
parohiile noastre, în halul în care au ajuns acum.” 


Şi stările trăite în biserică pot fi demonice. 


„Dacă muzica din biserică ne-ar trezi sentimente de- 
monice, acea muzică ar fi demonică. Nu că dacă este erotic, 
dacă provoacă iubirea erotică ar fi demonic în sine, dar nu 
acesta-i scopul Bisericii. Nu putem avea relaţii erotice cu 
Sfinţii, cu Hristos şi cu Maica Domnului.” 


Stările extatice care se observă la neoplatonicieni sunt 
demonice. 


„Pentru Părinţii Bisericii, extazul neoplatonician este o 
realitate, însă e un dar de la diavolul, nu de la Duhul Sfânt. 

Jar Părinţii atrag atenţia asupra acestui lucru. De aceea gă 
sim Părinţi care să-i condamne pe neoplatonicieni şi reli- 
giozitatea', pentru că neoplatonicienii au fost făcuți praf 
de energiile demonice, şi din motivul acesta au aceste ex- 
perienţele ciudate. Astăzi, normal, oamenii serioşi nu se 
ocupă cu misticismul acesta al platonicienilor. Există însă 
mulţi oameni religioşi în Occident care se ocupă de spiri- 
tualitate în felul ăsta. 

Aşa că succesul în platonism este un act demonic, cel 
puţin din punctul nostru de vedere, după criteriile noas- 
tre ortodoxe.” 


Și unele acte ascetice pot fi demonice. 


„Când Părinţii vorbesc despre asceză şi înfrânare, în- 
frânarea nu este doar pentru necăsătoriți, ci şi pentru că- 
sătoriţi. De aceea şi avem posturile, ca să ne înfrânăm în 
anumite perioade. Şi cei căsătoriţi se înfrânează, cel puţin 
de comun acord, după porunca Apostolului Pavel, pentru 
că, dacă înfrânarea asta se face cumva numai dintr-o par- 
te, poate să fie periculoasă, după cum spune Apostolul 
Pavel. Pentru că diavolul are multe meşteşuguri, de aceea 
trebuie făcută de comun acord.” 


În plus, „asceza care nu cunoaşte înaintare, ci stă pe loc, 
ajunge demonică, pentru că o să sfârşească în mândrie”. 

Desigur, diavolul lucrează şi îl atacă pe om, dar nu 
poate să producă rezultate negative decât atunci când omul 
conlucrează şi răspunde uneltirilor lui. Omul devine victimă 
a diavolului când păstrează în el gânduri (Aoy1g poi) viclene 


* În viziunea Părintelui loannis Romanidis, religia şi religiozitatea 
denotă forme bolnave de înţelegere și manifestare a relației cu divinul, 
pentru că nu se întemeiază pe întâlnirea reală cu Dumnezeu, nici pe în- 
dumnezeirea omului, care este înviat prin lucrarea de nevoință şi de pi 
zire a poruncilor şi se face părtaş vieţii dumnezeieşti, ci pe concepții și ri- 
tualuri de tip magic, care îl închid pe om în imanenţa morții. Vezi capitolul 
Ateism, religie, Biserică, pp. 508-515. (n. trad.) 


2. Crearea îngerilor 155 


În acest război al diavolului dus pe mai multe fronturi, 
omul trebuie să înveţe să deosebească gândurile simple de 
gândurile compuse, energia lui Dumnezeu de energiile de- 
monice, arătarea Luminii lui Dumnezeu de lumina diavolului. 


„Un lucru care poate să fie considerat demonic din 
punct de vedere ortodox, din alt punct de vedere poate să 
fie considerat cât se poate de corect. Ceea ce pentru teolo- 
gia ortodoxă poate să fie considerat ca provenit de la dia- 
vol, pentru ziarele Apogeomatini sau Elefterotypia poate fi 
considerat ca fiind spre binele omului. 

Problema pentru ortodox este criteriul: care este cri- 
teriul?” 


„Şi, mai mult decât orice, trebuie să învăţăm să distin- 
gem energiile diavolului, ca să putem să ne dăm seama care 
energie din cele care ne influențează este de la Dumnezeu 
şi care energie este de la celelalte făpturi, în special de la 
diavolul. 

Și capacitatea aceasta de-a deosebi energiile create de 
cele necreate este temelia harismei deosebirii duhurilor — 
deosebirea dintre energiile duhului viclean şi ale Duhu- 
lui Sfânt.” 

Uneori, diavolul „se preface în înger de lumină” (II Corinteni 
11, 14). Lumina demonică este diferită de Lumina lui Dumnezeu. 


„Lumina necreată nu este niciodată din afară. Este tot- 
deauna dinlăuntru. Cea demonică este din afară, lumina 
diavolului este din afară. Când diavolul îi revelează omu- 
lui lumină, este din afară.” 


„Când i se arată omului, diavolul i se arată prin înso- 
tire cu el, niciodată prin contopire. Nu poate exista conto- 
pire între lumina creată a diavolului și a omului. 


PSN 

De aceea și diavolul, când se arată, se arată întotdea- 
una cu formă şi culoare, şi întotdeauna este în afara omu- 
lui. Este o lumină care, spun Părinţii, «stă alături». Lumi- 
na diavolului stă alături de om. În vreme ce, atunci când 
este Lumina necreată, este fără contur, fără formă, fără cu- 
loare, fără chip etc., şi este văzută prin contopire. 

Așadar, îndumnezeitul se află în Lumină, şi tot ceea ce-l 
înconjoară este în Lumină. lar Lumina străluceşte de pes- 
te tot, şi Lumina străbate tot. În timp ce lumina diavolului 
este limitată în spaţiu, şi are și culoare.” 


Cine are darul deosebirii duhurilor poate imediat să sesi- 
zeze înşelarea şi să nu cadă în înșelare. De aceea, în limbajul 
patristic, cei îndumnezeiţi sunt caracterizați ca fiind neînşelaţi, 
ceea ce înseamnă că nu rătăcesc. 

În acest parcurs duhovnicesc, un rol important îl joacă 
Părintele duhovnicesc! cu discernământ. De altfel, Părintele 
duhovnicesc trebuie să fie teolog, în sensul harismatic al cu- 
vântului, de vreme ce teologia înseamnă cunoaşterea lui Dum- 
nezeu, iar cine dobândeşte această cunoaştere poate să deo- 
sebească „duhurile, dacă sunt de la Dumnezeu” (I loan 4, 1). 


„Părintele duhovnicesc, având Rugăciunea minţii, în- 
seamnă că are și harisma deosebirii duhurilor, şi știe pre- 
cis, fără ezitare, uneltirile diavolului, energiile diavolului, 
cu o precizie extraordinară. Acesta este Părintele duhov- 
nicesc. Aceasta este însă teologia ortodoxă. Prin urmare, 
aceasta înseamnă că Părintele duhovnicesc inevitabil este 
ortodox, nu poate să fie decât ortodox. 


* În tradiţia ortodoxă se face o delimitare între Părinte duhovnicesc și du- 
hovnic. Astfel, a fi Părinte duhovnicesc nu implică neapărat și hirotonirea, 
ci Părintele duhovnicesc este „cel ce cunoaște şi tămăduieşte”, deoarece „tera 
pia aceasta nu e monopolul clericilor. Terapia poate fi făcută de oricine are 
Rugăciunea minţii, în timp ce clericul este slujitor al Tainelor. Sunt două lu- 
cruri diferite. De aceea au fost întotdeauna separate în Ortodoxie. Slujito- 
rul se ocupă cu slujbele. Dar Părinte duhovnicesc este cel ce a ajuns la lumi- 
nare” (vezi capitolul Definiția luminării minţii, pp. 358-383). (n. trad.) 

Desigur, el trebuie să fie călăuzitorul duhovnicesc, nu 
unul care să speculeze asupra acestor chestiuni, ci să le ştie 
precis, şi tot precis să-şi călăuzească fiii duhovniceşti. Da- 
că speculează, atunci și el este pierdut, și cei care-i ur- 
mează se vor pierde. Lucrul acesta este inevitabil. Din punct 
de vedere patristic, aceasta este virtutea; de aceea şi erezia 
îl duce pe om în Iad.” 


Diavolul i-a ispitit pe Adam şi Eva să păcătuiască, să nu 
asculte de voia lui Dumnezeu, iar rezultatul a fost apăriția 
morţii. Aceasta înseamnă că nu Dumnezeu este creatorul mor- 
ţii, ci diavolul. De atunci, diavolul l-a stăpânit pe om prin 
moarte. Apostolul Pavel, referindu-se la scopul Întrupării lui 
Hristos prin asumarea unui trup muritor și pătimitor, dar 
fără de păcat, scrie: „Și El s-a împărtăşit de acestea, ca să surpe prin 
moartea Sa pe cel ce are stăpânirea morții, adică pe diavolul, şi să 
izbăvească pe acei pe care frica morții îi ținea în robie toată viaţa” 
(Evrei 2, 14-15). 

E limpede că diavolul este în strânsă legătură cu moartea 
şi îl stăpâneşte pe om, având în vedere că omul, din pricina fri- 
cii de moarte, trăiește trupește, dominat de dragostea egoistă 
şi agonisindu-și patimile iubirii de slavă, iubirii de plăcere şi 
iubirii de arginţi. 


„Satana, fiind el însuşi obârșia păcatului, atrage, prin 
moarte şi stricăciune, întreaga omenire şi creaţie în păcat 
şi în moarte. Astfel, a fi sub puterea morţii, după Apos- 
tolul Pavel, înseamnă a fi rob diavolului şi păcătos, din pri- 
cina neputinței trupului de-a viețui după legea lui Dumne- 
zeu, care este dragostea jertfelnică.” 


Hristos l-a biruit pe diavolul, moartea şi păcatul, prin Cru- 
cea şi Învierea Sa. De vreme ce moartea a intrat în trupul omu- 
lui prin ispitirea diavolului, biruinţa asupra diavolului şi a 

morţii nu poate veni prin speculaţii şi gândire raţională, ci doar 
prin Crucea, Mormântul şi Învierea lui Hristos. 


„Pentru Apostolul Pavel, e clar că Învierea cu trupul 
a lui Hristos este nimicirea diavolului, a morţii şi a strică- 
ciunii. Hristos este Cel dintâi Care a înviat din morţi. Dacă 
nu este Înviere, nu poate să fie mântuire. De vreme ce moar- 
tea este urmarea ruperii comuniunii cu viaţa şi cu dragos- 
tea lui Dumnezeu - şi, de aceea, o înrobire a omului şi a 
creaţiei de către diavolul -, numai o Înviere reală poate să 
nimicească puterea diavolului. În centrul gândirii biblice 
şi patristice se află o hristologie a unirii efective, care e strâns 
legată de învăţătura biblică despre satana, moarte, stri 
ciune şi menirea omului. Satana stăpâneşte prin moarte, 
total şi fizic. Înfrângerea lui trebuie să fie totală şi fizică. 
Restaurarea comuniunii nu trebuie să aibă loc doar în pla- 
nul dimensiunii noetice, ci, şi mai important, în planul 
creaţiei din care omul face parte integrantă.” 


În consecinţă, creştinii îl biruiesc pe diavolul, moartea şi 
păcatul, atunci când se fac părtași biruinţei lui Hristos, alt- 
fel spus, atunci când sunt mădulare ale Bisericii, mădulare ale 
Trupului celui înviat al lui Hristos. 


„Cea mai mare putere a diavolului este moartea, care 
e nimicită înlăuntrul Trupului lui Hristos, unde credin- 
cioșii se luptă permanent împotriva satanei, silindu-se să 
dobândească dragostea jertfelnică. Lupta aceasta împo- 
triva diavolului și silirea pentru dragostea jertfelnică își au 
drept centru viața euharistică de obște a parohiei locale.” 


Lupta creștinului se dă, în esenţă, împotriva diavolului 
atât lăuntric, împotriva gândurilor (Aoytopoi) şi a patimilor, 
cât şi în afară. Aceasta este şi lupta Bisericii. 

„Lupta Bisericii nu este doar interioară, adică doar îm- 
potriva diavolului şi împotriva ispitelor, ca să poată ajunge 
fiecare la luminare, ci Tradiţia aceasta în sine intră perma- 
nent în conflict şi cu cele din afara Bisericii. 

Dar, de multe ori, cele din afara Bisericii sunt greu de 
definit. Pentru că un ofiţer din armata Împăratului poate 
să nu fie botezat, şi să aibă un picior în Biserică şi altul în 
afara Bisericii. 

Pentru noi, ortodocşii, hotarele dintre Biserică şi lume 
nu sunt clare. Nu putem să acceptăm ca ortodoxă poziţia 
lui Augustin din De Civitate Dei, cum că «acolo» [în lume] 
e rolul diavolului, iar «aici» [în Biserică] e rolul harului. 
Până când ne vom duce la Domnul, diavolul este cu noi, 
permanent, şi caută să ne înghită.” 


Creştinul trebuie să se elibereze de energiile demonilor. 
În primele veacuri, acest lucru avea loc în timpul catehezei, 
de aceea catehumenul învăţa arta aceasta a războiului împo- 
triva diavolului. Părinţii au stabilit citirile evanghelice din 
această perspectivă. Astfel, în perioada curățirii, se citeau Evan- 
gheliile după Matei, Marcu şi Luca, iar Evanghelia după Marcu 
chiar vorbeşte despre lupta împotriva energiilor demonice, 
tema ei predominantă fiind curățirea. Curăţirea aceasta avea 
loc în vremea Postului Mare, prin exorcisme, pentru candidaţii 
la Botez, catehumenii. După Botez, care avea loc în Sâmbăta 
Mare, se citea Evanghelia după Ioan, care nu se ocupă aproa- 
pe deloc cu diavolul. 


„Mântuirea pentru om şi pentru creaţie nu poate veni 
printr-un simplu act de absolvire de tot păcatul consemnat 
în mod legalist, nici nu poate veni dându-i satisfacţie dia- 
volului, ori lui Dumnezeu. Mântuirea vine prin nimicirea 
diavolului şi a puterii lui.” 

Cel ce, prin puterea lui Hristos, se luptă cu diavolul şi- bi- 
ruieşte, acela îi înţelege uneltirile şi devine teolog adevărat 
Teologia ortodoxă este „polemică” şi poate fi tâlcuită prin 


„arta războiului”. 


„A fi teolog înseamnă, în primul şi-n primul rând, a fi 
expert în uneltirile diavolului. Luminarea, şi mai ales în- 
dumnezeirea transmit harisma deosebirii duhurilor, pen- 
tru a-l birui pe diavolul, în special când acesta recurge la 
predarea teologiei şi-a duhovniciei celor ce încep să-i sca- 
pe din gheare.” 


O teologie care nu cunoaşte uneltirile diavolului este ere- 
tică şi se află sub influenţa diavolului. 


„Vrăjmaşul vieţii şi-a] morţii (diavolul) poate să fie ni- 
micit numai atunci când creştinii pot spune cu certitudine: 
«Căci nu este să nu ştim amăgiturile lui» (II Corinteni 2, 11). 
Orice teologie care nu poate defini precis metodele şi în- 
şelăciunile diavolului este pur eretică, pentru că o astfel 
de teologie a fost deja înşelată de diavol. Tocmai de aceea 
Părinţii puteau să confirme că erezia este lucrarea diavolului.” 


În orice caz, împărtășirea de Împărăţia lui Dumnezeu se 
face după măsura războiului împotriva demonilor. Altfel omul 
nu poate să trăiască Împărăţia lui Dumnezeu. 


„Împărăţia lui Dumnezeu ajunge la om prin alungarea 
demonilor. Avem curățirea, care, în esenţă, este alungarea 
demonilor. Tar după ce sunt alungaţi demonii, atunci vine 
Împărăţia lui Dumnezeu.” 


Prin urmare, „fiecare din Sfinţii Bisericii reprezintă tri- 
umful credinţei asupra puterilor diavolului”. 


3. Crearea omului 


Omul, cea mai desăvârşită creaţie a lui Dumnezeu, a venit 
la existenţă în ziua a şasea a Creaţiei, conform relatării lui Moi- 
se, văzătorul de Dumnezeu. Este rezumatul întregii creaţii, fiind 
alcătuit din suflet şi trup, și având dimensiunea noetică, prin 
care se înrudește cu îngerii, şi dimensiunea sensibilă, prin care 
este legat de lume. În același timp, primul om avea, în amân- 
două aceste elemente, harul şi energia lui Dumnezeu, adică 
duhul. Această existență dihotomică a omului, dincolo de fap- 
tul că este un adevăr revelat, dăruit de Dumnezeu prin Moise 
şi prin Hristos, este totodată și o experienţă personală a omu- 
lui îndumnezeit. 


Relatarea cărții Facerii ne prezintă felul cum a fost creat 
omul, dar şi înainte ca văzătorul de Dumnezeu, Moise, să fi 
scris cartea, văzătorii de Dumnezeu știau că omul este alcătuit 
din suflet şi din trup. În ceea ce priveşte trupul, au avut, și au, 
adeverirea simţurilor pentru existența lui într-un anume timp 
şi spaţiu, dar în ceea ce priveşte existenţa sufletului au dobân- 
dit certitudinea prin cunoaşterea de sine întru har. Simţeau 
mişcarea sufletului, care le punea în lucrare puterile trupului, 
aveau experiența energiei-lucrării minţii (vouc) în inimă, cu- 
noşteau din experienţă venirea Duhului Sfânt în suflet, precum 
şi retragerea energiei-lucrării lui Dumnezeu din suflet, așadar 
sufletul însuși avea experiența morții duhovniceşti. 

Vom vedea, în cele ce urmează, cum a fost creat omul şi 
cum funcționează existenţa lui psihosomatică, din perspectiva 
învățăturii empirice a Părinților Bisericii. 

a) Crearea omului după chipul 
şi după asemănarea lui Dumnezeu 


Omul este cea mai desăvârşită făptură a lui Dumnezeu, 
fiind creat în cea de-a şasea zi a Creaţiei, după îngeri şi lume, 
„Şi au zis Dumnezeu: Să facem om după chipul Nostru şi după 
asemănare, şi să stăpânească peştii mării şi păsările cerului şi do- 
bitoacele şi tot pământul şi toate vietățile cele ce se târăsc pe pământ! 
Şi au făcut Dumnezeu pe om, după chipul lui Dumnezeu l-au fă- 
cut pe dânsul; bărbat şi femeie i-au făcut pe ei. Şi i-a binecuvântat 
pe ei Dumnezeu” (Facerea 1, 26-28). 

Faptul că omul este creat după chipul şi după asemănarea lui 
Dumnezeu este o învăţătură fundamentală în toată tradiţia 
biblică şi patristică, adică în învăţătura celor îndumnezeiţi. 
Acest adevăr îl văd cei îndumnezeiți prin experiența lor în 
Duhul Sfânt. 

Este o diferenţă între expresiile „chipul lui Dumnezeu” (£ikov 
Oeoù) şi „după chipul lui Dumnezeu” (xaT” eixawa toù Qt05). 
Adevăratul chip al lui Dumnezeu Tatăl este Cuvântul, cea 
de-a Doua Persoană a Sfintei Treimi, după cum spune Apos- 
tolul Pavel: „Hristos, Care este chipul lui Dumnezeu” (II Corin- 
teni 4, 4), „Carele este chipul lui Dumnezeu celui nevăzut, întâi năs- 
cul decât toată zidirea” (Coloseni 1, 15). Omul, care a fost creat 
de Tatăl, prin Fiul, întru Sfântul Duh, este după chipul Cu- 
vântului şi trebuie să ajungă după asemănarea Sa. 


„Părinţii subliniază că omul nu este chipul lui Dum- 
nezeu. Chip al lui Dumnezeu, întru totul identic, este nu- 
mai Cuvântul, Fiul. Cuvântul este chipul Tatălui. De aceea, 
din moment ce Cuvântul este chipul Tatălui, Hristos (Cel 
ce s-a întrupat) este chipul Tatălui ca Logosul-Cuvântul. 
Însă, prin comunicarea însușirilor, şi Cuvântul întrupat, 
adică firea omenească a lui Hristos, este de asemenea chipul 
Tatălui. Adică şi firea omenească a lui Hristos este chipul 
Tatălui, datorită Întrupării. 

Omul nu este chipul lui Dumnezeu. Se spune, desigur, 
că omul e chipul lui Dumnezeu, dar este o folosire gre- 
şită a termenului. În înțelesul propriu, omul este «după 
chipul lui Dumnezeu», nu «chipul lui Dumnezeu». 


De la după chip, omul trebuia să ajungă la după asemănare, 
adică la îndumnezeire, prin lucrarea lui Dumnezeu şi propria 
sa împreună-lucrare, Sfântul Irineu, Episcopul Lugdumului, 
scrie: „Prin această orânduire şi armonie a tuturor lucrurilor, 
și prin această creștere este făcut omul, fiind creat și plăsmuit 
după chipul şi după asemănarea Dumnezeului celui nenăs- 
cut: Tatăl plănuind tot binele și dând porunci, Fiul purtând de 
grijă și creând, iar Duhul hrănind şi făcând să crească, așa încât 
omul sporește în pace și înaintează către ceea ce este desă- 
vârșit, adică apropiindu-se de Cel singur necreat. Pentru că 
Cel nenăscut este desăvârșit, Cela ce este Dumnezeu”. 

Înlăuntrul omului exista „avântul” de-a fi călăuzit de la 
după chip la după asemănare, precum tot Sfântul Irineu spune: 
„Trebuia ca omul mai întâi să se nască, născându-se să creas- 
că, crescând, să se maturizeze, maturizându-se, să se înmul- 
țească, înmulţindu-se, să se întărească, întărindu-se, să se pro- 
slăvească, iar proslăvindu-se, să-L vadă pe Stăpânul său. Pen- 
tru că Dumnezeu este Singurul vrednic de a fi văzut, iar vederea 
lui Dumnezeu este pricinuitoare a nestricăciunii”. 

Omul, creat după chipul şi după asemănarea lui Dumne- 
zeu, are suflare de viaţă, care l-a făcut pe om sufletesc”, dar are 


* Cuvântul suflet face parte din familia lexicală a lui a sufla, suflare, ca şi 
în limba greacă, unde cuvântul pvxń („suflet”) derivă din verbul poxw („a 
sufla”), acest sens fiind strâns legat de actul biblic al însu/leţirii omului prin 
suflarea de viață a lui Dumnezeu (Facerea 2, 7), când omul a fost făcut „fiin- 
tä vie” sau, pentru mai multă acrivie, „suflet viu” (PvA1)v Cooav). În Epis- 
tolele Apostolului Pavel, acest yvxixóç ăvâpuroc (| Corinteni 2, 14), redat 
în română fie ca „om sufletesc” (Biblia de la 1914), fie ca „om firesc” (edi- 
tia sinodală), îl denumește pe omul rămas la stadiul de simplă fiinţă în- 
sufleţită, care nu a primit Duhul Sfânt, de aceea nu este încă „om duhov- 
nicesc” (I Corinteni 2, 15). (n. trad.) 

şi duh făcător de viaţă, care l-a făcut duhovnicesc. Sfântul Irj- 
neu scrie: „Una e suflarea de viaţă, care l-a făcut pe om sufle- 
tesc, şi alta e Duhul de-viaţă-făcător, care l-a făcut duhovni- 
cesc. (...) Fiindcă suflarea este trecătoare, câtă vreme duhul 
este veşnic”. 

Astfel, omul duhovnicesc este acela înlăuntrul căruia lu- 
crează energia Duhului Sfânt. 


„Omul duhovnicesc, după chipul şi după asemănarea 
lui Dumnezeu, nu este unul care să trăiască prin elemen- 
tul nematerialnic firesc al firii lui, adică prin suflet, ci unul 
care trăieşte după Duhul Sfânt, Care-i dă viaţă şi-l face ne- 
stricăcios, astfel împărtășindu-se de nemurirea dumne- 


zeiască. 


Omul, după crearea lui, avea suflet şi trup, dar se împăr- 
tăşea şi de Duhul Sfânt. 


„Doar omul care este templu al Duhului Sfânt este chip 
şi asemănare a lui Dumnezeu.” 


Desigur, „cei întâi-zidiţi au fost creaţi ca nişte prunci, 
pentru a crește, a se maturiza şi a ajunge desăvârşiţi su- 
fleteşte şi trupeşte”, 


„Energia de-viaţă-făcătoare a Duhului nu i se dă omu- 
lui în mod automat și magic. Este nevoie de împreună-lu- 
crarea lui de-a se sili să trăiască prin credinţă şi dragoste, 
după chemarea sa de început și de sfârșit. Când însă omul 
nu-l urmează Duhului, atunci este lipsit de energia de- 
viaţă-făcătoare şi devine sufletesc.” 


Adevăratul înțeles al cuvintelor după chip şi după asemănare 
s-a revelat deplin prin Întruparea lui Hristos, şi este trăit de 
cei îndumnezeiţi. Prin urmare, nu este vorba despre o în- 
văţătură filosofică şi intelectuală. 

„Acest după chipul lui Dumnezeu, la care trimite Sfân- 
ta Scriptură când spune că omul a fost plăsmuit după 
chipul lui Dumnezeu — ce anume este acest după chip s-a 
revelat deplin abia la Întruparea lui Hristos. Pentru că me- 
nirea omului a fost încă de la început să devină ca Hristos, 
adică trebuia să devină «Dumnezeu după har». Să ajungă 
la după asemănare. A fi, concret, după chipul lui Dumnezeu, 
înseamnă a fi asemenea lui Hristos în milostivire. Așa- 
dar, omul, imitându-L de-acum pe Hristos, devine și el chip 
al Tatălui după har, împărtăşindu-se de slava lui Hristos. 
Astfel, când cineva ajunge la îndumnezeire (adică la du- 
pă asemănare), atunci devine «Hristos după har», adică 
«Dumnezeu după har».” 


Antropologia Sfinţilor Părinţi se întemeiază pe învăţătura 
biblică despre crearea omului după chipul şi după asemăna- 
rea lui Dumnezeu, iar nu pe vreo învățătură filosofică despre 
persoană. Iar dacă vreodată Părinţii fac referire la om ca „per- 
soană”, înțeleg omul după chipul şi, mai ales, după asemănarea 
lui Dumnezeu. 

Este definitoriu cuvântul Sfântului Maxim Mărturisitorul: 
„Persoană, adică ipostas; fire, adică esenţă. Căci raţiunea (16- 
os) este esenţa după chipului, în timp ce ipostasul este vieţu- 
irea după asemănare. Virtutea e din amândouă alcătuită”. Ast- 
fel, după chipul lui Dumnezeu este esența (ovia), adică ra- 
țiunea (A6yoc), în vreme ce după asemănarea este ipostasul, 
adică vieţuirea, îndumnezeirea. În această perspectivă trebuie 
tâlcuit cuvântul Apostolului Pavel: „Căci părtaşi ne-am făcut lui 
Hristos, numai dacă vom păstra temeinic, până la urmă, începutul 
ipostasului” nostru întru El” (Evrei 3, 14). 


* Cuvântul gr. n6ozao!c, care apare la Evrei 3, 14 (pétoxor yàp yë- 
Vovapev toù Xpiotoù, čávnep tiv ăpxriv Tic Vnoorăotwc péxpi Ti hove 
BeBaiav xaăaxcpev), a fost redat în română prin „încheietură” (Biblia 
de la 1914) și prin „stare” (ediţia sinodală). Preferăm să folosim terme- 
nul ipostas, pentru coeziunea semantică a textului. (n. trad.) 


E 

Cei întâi-zidiţi, Adam și Eva, aveau suflet şi trup, dar şi ha- 
rul Duhului Sfânt, care umplea întregul om de har. Prin aceas. 
ta nu se înţelege o alcătuire trihotomică, având în vedere că 
Duhul Sfânt era Cel ce lumina sufletul şi trupul, şi astfel omul 
se făcea duhovnicesc. Acest lucru îl cunosc foarte bine cei în- 
dumnezeiţi, care văd din experienţă diferenţa dintre omul su- 
fletesc şi omul duhovnicesc. 


b) Crearea simultană a trupului şi a sufletului 


O învăţătura fundamentală a Bisericii este că trupul nu a 
existat înaintea sufletului, nici sufletul înaintea trupului, ci su- 
fletul şi trupul au fost create în același timp. În cartea Facerii 
este scris: „Și au plăsmuit Dumnezeu pe om, țărână luând din pă- 
mânt, şi au suflat în fața lui suflare de viaţă, şi s-a făcut omul cu suflet 
viu” (Facerea 2, 7). Plăsmuirea ţine de trup, iar suflarea — „su- 
flarea de viață” — ţine de suflet. Crearea trupului s-a făcut prin 
energia de-esenţă-făcătoare a lui Dumnezeu, iar crearea sufle- 
tului, prin energia de-viaţă-făcătoare. În realitate, energia dum- 
nezeiască este una, dar primeşte diverse denumiri în funcţie 
de rezultatele pe care le produce. 

Astfel, după învățătura Prorocilor, Apostolilor şi Părinților, 
care este învăţătura Bisericii, sufletul a fost creat de Dumne- 
zeu simultan cu trupul şi coexistă cu trupul până la moarte. 
Atunci, cele două elemente se despart, temporar, până la în- 
vierea cea de obşte, când iarăşi sufletul se va uni cu trupul, atât 
în cazul drepţilor, cât şi al păcătoşilor. 

În privința acestui subiect, altceva susțineau maniheiștii și 
Platon, care l-au influențat pe Augustin. Maniheiştii au in- 
trodus conflictul dintre lumină şi întuneric, care reprezintă 
doctrina lor de bază asupra relaţiei dintre suflet şi trup. 


„Maniheiştii susțineau că omul, aşa cum este el acum, 
a fost alcătuit din confruntarea celor două elemente. De 

aceea este alcătuit din trup şi suflet. Sufletul e parte a lu- 
mii luminoase, iar trupul, parte a lumii întunecoase. 

Din punct de vedere gnoseologic, lucrul acesta este im- 
portant, pentru că omul, așa cum este, aparține, în con- 
cepția lor, fie părţii luminoase, fie părții întunecoase a Uni- 
versului. Și, desigur, exista în Antichitate principiul că 
«asemănătorul cunoaşte pe asemănător». Atunci când 
există asemănare, cele asemănătoare se cunosc. Altfel spus, 
omul, fiind alcătuit din elementul luminos şi elementul 
întunecos, le cunoaște pe amândouă, şi pe cel luminos, şi 
pe cel întunecos. Prin urmare, atunci când este inițiat în 
maniheism, omul cunoaşte adevărul. Acesta este adevă- 
rul, după maniheişti, şi este extrem de simplu.” 


Platon susţinea că sufletul aparținuse mai înainte lumii 
nenăscute a Ideilor, fiind ulterior întemnițat în trup, drept 
pedeapsă. 


„Filosofia platoniciană se bazează pe ideea că omul este 
alcătuit din trup şi suflet, dar sufletul provine din lumea 
inteligibilă, nefiind material. E spirit pur, aflat în afara ma- 
teriei şi-a timpului, în afara dimensiunilor etc., fiind în- 
tr-o stare de contact direct cu arhetipurile. Iar cele din lume 
sunt doar imagini ale acestor arhetipuri. 

Vasăzică, obiectul cunoaşterii sufletului sunt aceste ar- 
hetipuri, care reprezintă adevărul. Pentru că, după Platon 
şi Aristotel, adevărul este imuabilul. Adevărul nu poate 
fi supus schimbării. Ceea ce se schimbă înseamnă că nu 
este adevărul. Ceea ce nu se schimbă este adevărul, în 
aceste sisteme filosofice.” 


Părinţii îndumnezeiţi nu au acceptat teoria aceasta, pentru 
că știau, în Duhul Sfânt, că sufletul şi trupul sunt creații ale lui 
Dumnezeu şi, mai mult, creaţii „bune” încă de la început, de 

vreme ce Dumnezeu nu este cauza răului. Părinţii au cunos- 
cut şi cunosc faptul că omul este conştient de sine însuși, dar 
este conștient şi de mediul înconjurător, altfel spus „omul ştie 
că este în trup şi are conştiinţa celor ce-l înconjoară” 

De asemenea, Părinţii văzători de Dumnezeu cunosc din 
experienţă că omul are două sisteme de „memorie”. Una este 
„memoria” localizată în celule, fiind legată de sistemul neu- 
rologic al organismului uman, iar cealaltă este „memoria du- 
hovnicească”, fiind legată de pomenirea’ lui Dumnezeu şi lu- 


crând în suflet-inimă. 


„Acum au găsit ADN-ul în inima celulei, și acesta e sis- 
temul de memorie al fiecărei celule. Fiecare celulă are şi un 
sistem de memorie. Vasăzică, ştim că există memorie în 
celulă. De aceea și celula ştie deja ce are de făcut, ce gene 
să aprindă, pe care să le stingă ca să devină una nas, alta 
ochi ş.a.m.d. 

Apoi, avem memoria aflată în sistemul neurologic. Şi 
acesta este un sistem de memorie complet. Întregul sistem 
neurologic este un sistem de memorie, un sistem de co- 
municare între diferitele părţi ale corpului şi creier. Şi cre- 
ierul ăsta, s-a dovedit acum, face şi matematică, şi toate 
se întâmplă aici. Deci sistemul acesta neurologic, cu materia 
cenuşie, se află aici, sus, şi este tot un sistem de memorie. 

Spuneam aceste lucruri unui aghiorit, şi-mi zice: «Ehei, 
frumos!». Şi până să mai apuc eu să zic ceva, îmi spune: 
«Dar ştiu ei oare că și în inimă există o memorie, care e po- 
menirea neîncetată a lui Dumnezeu? Și acolo este o memo- 
rie, amintirea lui Dumnezeu, dar care nu funcționează». 

Vasăzică, avem celulele, care funcționează normal; ma- 
teria cenuşie, raţiunea, care funcționează normal; adaptarea 


În limba greacă, pvrjun este un cuvânt polisemantic, având atât sen- 
sul de „memorie”, cât şi de „pomenire”, în contexte precum „pomenirea 
lui Dumnezeu” (pvrjun toù Ocoi) sau „pomenirea morţii” (pvrjun) TO 
Bavăzov). (n. trad.) 

omului la mediu, care funcţionează bine; nutriția omului, 
care funcţionează mai mult sau mai puţin bine, în func- 
ţie de ce mănâncă omul, dacă mănâncă prostii sau mân- 
care sănătoasă; şi totuși, există încă ceva, care nu funcţio- 
nează, dar există. Nu funcţionează. Deci lucrul acesta care 
există și nu funcționează e nu doar o chestiune teologică, 
ci și biologică, chimică, psihologică, psihiatrică. Din mo- 
tivul acesta cred, de aceea sunt şi ortodox.” 


Acest sistem duhovnicesc de memorie este cunoscut din 
experienţă, prin Rugăciunea minţii (noetică) şi rezultatele ei. 
„Cine suferă de depresie se vindecă prin refacerea legăturii 
chimice în sinapsele din creier”. Dar, în paralel, prin lucrarea 
Duhului Sfânt se săvârşeşte și tămăduirea sufletului, care se 
extinde şi asupra trupului. Astfel, prin Rugăciunea minţii în 
inimă „se întâmplă anumite fenomene, în afară de dragoste, 
anume că la omul acesta nu mai există frică. Rămâne netulbu- 
rat într-o asemenea măsură, încât poate să treacă şi prin cele 
mai cumplite chinuri şi să nu se lepede de Hristos”. 


Acest lucru se vede şi în bolile trupeşti şi sufleteşti. 


„Afecţiunile omului cele mai grave nu sunt cele trupeşti, 
pe care le vindecăm când ne ducem la doctor şi luăm ha- 
puri, aspirină etc. Nu acestea sunt afecțiunile grave ale 
omului. Cele mai grave afecțiuni ale omului sunt cele ce 
țin de personalitatea omului, care, la urma urmei, îl fac pe 
om să intre și în războaie, să ucidă și oameni, şi să fure, 
și să mintă.” 


Sufletul lucrează împreună cu trupul, însă e diferit de acesta. 


„De s-ar găsi o cale să schimbăm creierul omului şi el 
să rămână acelaşi om, atunci am avea dovada existenţei 

sufletului, care nu se identifică cu trupul. Dar aşteptăm 
acum, și vom vedea ce-o să mai fie.” 


c) Sufletul omului 


„Suflarea de viață”, care dă viață încă de la început trupului 
omului, este strâns legată de trup, îl însuflețeşte şi-i dă viată, 
îl organizează şi-l unifică. Sfinţii dobândesc experienţa însu- 
flării de viaţă a lui Dumnezeu prin rugăciune, şi mai ales prin 
Rugăciunea minții, ce încălzeşte şi pune în mişcare întreaga 
lume lăuntrică a omului. 

Şi filosofii antici au vorbit despre sufletul omului, despre 
existenţa lui, despre modul în care este unit cu trupul și de- 
spre viața lui de după moarte. Şi ei aveau cunoaşterea faptului 
că sufletul se deosebeşte de trup, dar, desigur, concepţiile lor 
erau cu totul diferite de experienţa sfinţilor văzători de Dum- 
nezeu ai Bisericii. Filosofii vorbeau despre sufletul nemuritor 
prin fire şi trupul muritor prin fire. Însă Sfinţii Părinţi nu au 
acceptat distincţia aceasta, ci, precum am văzut, învaţau că atât 
sufletul, cât şi trupul sunt creaţii ale lui Dumnezeu. 


„Ceea ce nu se schimbă, după Platon, sunt arhetipurile. 
Și sufletul, din moment ce seamănă cu arhetipurile, este 
spiritual, pentru că arhetipurile sunt spirituale; este ima- 
terial, pentru că arhetipurile sunt imateriale. Vasăzică, ase- 
mănătorul cunoaște pe asemănător. Prin urmare, e firesc, 
e o putere firească a sufletului să cunoască aceste arheti- 
puri. Însă, din cauză că e întemnițat în trup, sufletul are în 
trup un obstacol care-l împiedică să cunoască direct aces- 
te arhetipuri, pe care le ştia, în mod cert, dintr-o viaţă 
anterioară. 

Vasăzică, în virtutea acestei analize, avem aşa-numita 
metodă maieutică”, prin care omul, pentru a cunoaşte 


` Literal: obstetrică. (n. trad.) 

adevărul, nu trebuie decât să şi-l reamintească. Așadar, 
a avut loc o uitare, sufletul a uitat lucrurile pe care le ştia, 
deci trebuie să şi le reamintească. Și avem metoda aceas- 
ta celebră a lui Socrate, aşa-numita «maieutică», în care în- 
vățătorul este cel care extrage! cunoştinţe deja existente în 
om. Vasăzică, în felul acesta, cunoaşterea arhetipurilor este 
înnăscută în om. Sufletul cunoștea aceste arhetipuri dina- 
inte de-a fi încătușat în trup. Desigur, concepţia aceasta 
platoniciană a luat, în creştinism, forma cunoaşterii în- 
născute a lui Dumnezeu şi a omului.” 


De asemenea, Platon susținea că sufletul omului este din 
fire nemuritor, în timp ce Aristotel nu accepta „nemurirea su- 
fletului individual”, aşa-numitul „suflet pasiv”. 


„Există o anumită deosebire între Aristotel şi Platon, 
pentru că Aristotel nu este de acord cu nemurirea sufle- 
tului individual. Nu există la el nemurire a sufletului in- 
dividual, pentru că, la Aristotel, aşa cum îl citim noi şi 
arabii, există două suflete. Există sufletul activ şi sufletul 
pasiv. 

Sufletul pasiv, care e sufletul individual, nu este nemu- 
ritor, vine la existenţă prin unirea formei cu materia şi, când 
se destramă unirea aceasta dintre formă şi materie, su- 
fletul pasiv se destramă și el și dispare; aşadar, pentru Aris- 
totel, individul dispare. 

Sufletul activ este unul singur pentru toți oamenii, prin 
urmare există nemurire colectivă, care este nemurirea spe- 
ciej umane, dar nu există și nemurire a indivizilor. În în- 
văţătura lui Aristotel despre naştere şi stricăciune nu 
există nemurire. În timp ce, la Platon, din interpretările 
care se fac la Platon — dar nimeni nu poate să fie extrem de 
sigur în privința lui Platon -, se pare, deci, că pentru Platon 


* Literal: moșeşte. (n. trad.) 

există nemurire individuală, se pare, cel puţin, că există 
nemurire individuală şi este legată de învăţătura lui Pla. 
ton despre eudemonie'. 

Acum, la Aristotel, din moment ce nemurirea indivi- 
duală nu există, înseamnă că, înainte de naștere, omul ca 
individ nu există, iar după moartea trupului, iarăşi, omul, 
ca individ, nu există. Vasăzică, învățătura lui Aristotel de- 
spre eudemonie se referă la eudemonia temporară din viața 
aceasta. Vasăzică, la Aristotel nu se pune problema e 
demoniei individului după moarte. După cum nu se pune 
nici înainte de naştere. 

Pentru Platon însă, există subiectul eudemoniei şi îna- 
inte, şi după naşterea omului, de vreme ce nu doar că există 
nemurirea sufletului -în virtutea faptului că sufletul su- 
pravieţuieşte morţii trupului şi există ulterior în cealaltă 
viaţă —, dar, pentru Platon, nemurirea sufletului implică 
atât faptul că sufletul este fără de sfârşit, cât şi fără de în- 
ceput. După cum sufletul nu are sfârşit, nu are nici început 
Așadar, pentru Platon, sufletul pre-există. 

Desigur, legat de aceste subiecte, se pune problema da- 
că nu cumva Platon nu a fost influenţat de tradiţiile orien- 
tale prin religiile dionisiace, unde există învăţătura despre 
pre-existența sufletului şi existența lui după moarte, ca şi 
învățătura despre reîncarnare, care sunt cunoscute astăzi 
în hinduism, în religiile orientale, şi se pare că existau şi 
în zoroastrism. Însă există teoria că subiectele acestea ar 

fi de provenienţă orientală, iar nu parte a lumii antice gre- 
cești, adică se crede că Aristotel, cel puţin, este mai repre- 
zentativ pentru spiritul elen.” 


În tot cazul, Părinţii îndumnezeiţi nu au fost de acord cu 
aceste concepţii ale filosofilor antici, cu toate că le cunoşteau 


* Vezi nota de la p. 50. (n. trad.) 

din studiile lor, deoarece cunoșteau din experienţă că lucru- 
rile stau cu totul altfel. 


„Doctrina lui Platon nu a fost niciodată acceptată de 
tradiţia patristică. Pentru că Părinţii Bisericii nu au fost ni- 
ciodată de acord cu nemurirea după fire a sufletului. Pen- 
tru Părinţi Bisericii, sufletul este muritor prin fire, iar nu 
nemuritor prin fire. 

Este muritor prin fire și nu nemuritor prin fire pentru 
că, pentru Părinţii Bisericii, singurul nemuritor prin fire 
este Dumnezeu. Singurul fără de început și fără de sfârșit 
este Dumnezeu. Omul, prin fire, are un început, deoarece 
este făptură creată, şi tot prin fire omul trebuie să aibă şi 
un sfârşit. Așadar, omul nu este nemuritor prin fire.” 


Dar sufletul este nemuritor după har, pentru că Dumnezeu 
a voit lucrul acesta. 

Mai mult, în filosofia greacă antică se dezvoltă concepţia 
despre eliberarea sufletului de trup, pentru a se întoarce în lu- 
mea nenăscută a Ideilor şi a avea experienţa lui Dumnezeu. 
După Platon, „omul, prin fire, este asemănător cu Binele su- 
prem și nematerialnic”. 


„Din moment ce sufletul are asemănarea aceasta cu Bi- 
nele suprem, de aceea și are în sine, prin fire, puterea de 
a-L cunoaşte pe Dumnezeu, cu condiţia să se elibereze de 
materie, pentru că sufletul omului este întemnițat în trup, 
iar trupul e mormântul sufletului. Prin urmare, dacă su- 
fletul se eliberează de trup, atunci sufletul se uneşte din 
nou cu Binele suprem şi are experienţa lui Dumnezeu.” 


Însă cei îndumnezeiţi învaţă că vederea lui Dumnezeu are 
loc prin darul-harul lui Dumnezeu făcut omului. 

„A-L vedea cineva pe Dumnezeu este un dar pe care 
Dumnezeu îl face omului, şi la darul acesta se face părtaş 
şi trupul, care se îndumnezeieşte la rândul lui şi participă 
la vederea lui Dumnezeu. Iar experiența îndumnezeirii 
pătrunde toată firea omenească; omul întreg participă la 
această experienţă.” 


„În platonism există o concepţie cu totul contrară. Tre- 
buie ca sufletul să se elibereze de trup ca să-L vadă pe 
Dumnezeu, în timp ce, în Ortodoxie, lucrul acesta este o 
mare erezie. 

Din punctul ăsta de vedere, e absolut irelevant pentru 
noi, ortodocșii, dacă sufletul este imaterial sau dacă este 
trupesc. Pentru că modul de cunoaștere a lui Dumnezeu 
este îndumnezeirea, care este darul lui Dumnezeu și, având 
în vedere că și trupul participă la experienţa îndumneze- 
irii, nu mai contează dacă sufletul este sau nu imaterial — 
și ca materie participă, din moment ce şi trupul participă 
la experienţa aceasta.” 


Şi în ceea ce priveşte extazul, concepţia teologiei ortodoxe 
este diferită de cea a filosofiei. Părinţii Bisericii, având expe- 
rienţa personală a acestor lucruri, făceau distincţie între expe- 
rienţele vederii lui Dumnezeu şi experienţele demonice. 


„Odată cu neoplatonismul, în care filosofia platoniciană 
se amestecă deja în mod clar cu religia şi cu fel de fel de 
superstiții, a fost introdus criteriul extazului filosofului. 
Duhul pleacă din trup, din timp, din dimensiuni, din 
distanţe şi din gândirea deductivă, şi intră în contact cu 
transcendentul. 

Iar lucrul acesta se întâmplă prin extaz, care este 0 
stare în timpul căreia omul se eliberează deja complet de 
simţuri şi are contact direct cu divinul.” 

În ceea ce priveşte sufletul, şi teologii apuseni au fost influ- 
ențaţi de filosofia greacă antică, bazată pe rațiune şi imaginaţie. 


„Augustin, înainte de-a se boteza, credea în pre-existența 
sufletelor. Are acolo întregul jargon platonician. Vorbeşte 
despre nevoia sufletului de-a se întoarce în patria sa. În- 
toarcerea sufletului înseamnă întoarcerea în lumea Ideilor, 
a arhetipurilor.” 


„Marele franc, Toma d'Aquino, l-a interpretat [eronat] 
pe Aristotel, prezentându-l drept învăţător al nemuririi su- 
fletului individual al omului, nu doar a sufletului activ, așa 
că fiecare om este nemuritor.” 


Însă, pe baza datelor ştiinţifice contemporane, concepţiile 
metafizici clasice au fost demolate, inclusiv cele privind „exis- 
tenţa sufletului imaterial”. 


„Ca urmare a acestei evoluţii, avem un fenomen neo- 
bişnuit, anume că intelectul omului, capacitatea lui de-a 
se ocupa cu concepte abstracte nu se datorează existenţei 
sufletului spiritual, după cum cred filosofii, pentru că în- 
suși sistemul celular al omului este cel care se ocupă de 
toate conceptele complexe care preocupă spiritul uman. 

Așadar, vechile argumente ale teologilor franci, plato- 
nicieni şi aristotelici, despre existența unui suflet imaterial, 
se duc de-acum pe apa sâmbetei. Argumentele filosofice 
de genul acesta nu mai au cum să demonstreze nemurirea 
sufletului, din moment ce în ziua de azi învăţăm şi com- 
puterele să gândească, ceea ce înseamnă că vechile temelii 
metafizice ale teologiei apusene sunt deja complet dărâmate.” 


Astfel, nu e cu putinţă în ziua de azi să fim susținători ai 
creştinismului apusean în privința concepției despre suflet, 


176  Parteaall-a Crearea lumii 


care a fost influenţată de concepțiile metafizicii clasice antice 
Părinţii îndumnezeiţi ai Bisericii cunoşteau din experienţă că 
sufletul este creație a lui Dumnezeu şi nu provine din lumea 
nenăscută a lui Dumnezeu. 


„Există nişte manuale pietiste care scriu că sufletul omu- 
lui este din Dumnezeu. Dacă sufletul omului ar fi din 
Dumnezeu, atunci omul ar fi Dumnezeu după fire. Su- 
fletul omului, conform Părinților, nu este din Dumnezeu, 
ci din nimic. Așa cum şi trupul este din nimic, adică din 
neființă.” 


De asemenea, Părinţii îndumnezeiţi învaţă că sufletul, în- 
trucât provine din neființă, este creat, iar nemurirea sufletului 
nu se datorează firii, ci harului. 


„Sufletul omului, în sine, este material, iar nu pur du- 
hovnicesc, dacă duhovnicesc ÎI considerăm pe Dumnezeu 


Însuşi.” 


„Prin urmare, în tradiţia ortodoxă, nemurirea sufletului 
nu are nici o legătură cu faptul că sufletul ar fi imaterial, 
necompus, indivizibil ş.a.m.d.; nu pe fire se bazează, ci pe 
voia lui Dumnezeu.” 


Din acest motiv, Părinţii Bisericii dau o mare importanță 
îndumnezeirii omului, adică îndumnezeirii atât a sufletului, 
cât şi a trupului. 


i. Energie rațională şi energie noetică 
Sfinţii îndumnezeiţi au cunoscut din experiență faptul că 


sufletul este atât raţional, cât şi noetic. Lucrul acesta îl consem- 
nează Sfântul loan Damaschinul, după cum îl vedem clar şi 

în operele Sfântului Maxim Mărturisitorul, în scrierile Sfântu- 
lui Grigorie Palama și în învăţătura altor Sfinţi Părinţi. Cu alte 
cuvinte, sfinţii simțeau o energie care avea legătură cu harul 
lui Dumnezeu din inimă, energie pe care au numit-o „minte” 
(vobc), care, după nevoinţa în har, putea fi separată de ener- 
gia raţională (Aoy4x1]), pe care au numit-o „raţiune” (Aóyoç). 

Pentru că mintea (voùç) lucrează în inimă, în aşa-numita 
inimă duhovnicească, termenii „minte” şi „inimă” sunt inter- 
schimbabili. Uneori se face distincție între „minte” şi „raţiune”, 


alteori între „inimă” şi „raţiune”. 


„Există inima omului. După evreii Vechiului Testament, 
adică după Proroci, ca şi după Părinţii Bisericii, centrul du- 
hovnicesc al vieţii omului este inima, pe când centrul inte- 
lectual este creierul. 

Vasăzică, unul se numeşte intelect și rațiune (Adyoc), 
iar celălalt inimă sau duh al omului. De aceea și Apostolul 
Pavel, când spune că «Duhul Însuşi mărturiseşte împreună 
cu duhul nostru că suntem fii ai lui Dumnezeu» (Romani 8, 16) 
etc, lucrul acesta are nevoie de o tâlcuire specială, fiind cheia 
învăţăturii ortodoxe asupra păcatului şi libertății.” 


Şi despre acest subiect, Apostolii şi Părinţii Bisericii au vor- 
bit din experienţă personală, iar nu din speculație rațională. 
Simţeau o căldură în inimă, simțeau că atenţia le este concen- 
trată acolo şi se roagă. 


„Oricum, mintea nu este o parte componentă a firii ome- 
nești separată de sufletul emoțional sau raţional. Mintea 
este o energie a sufletului, ca și rațiunea. 

Deosebirea nu e una de natură metafizică, ci doar o re- 
cunoaştere venită din experienţa duhovnicească. Lucrul 


” Vezi nota de la p. 22. (n. trad.) 

acesta se datorează faptului că omul luminat sau îndum- 
nezeit este conştient în același timp de comuniunea lui 
deplină cu Dumnezeu şi de legătura cu semenii săi şi cu 
întreaga zidire, prin faptul că dragostea, voinţa şi patimile, 
curăţite de-acum, lucrează în ambele direcţii, către şi în- 
tru Dumnezeu, ca şi către semeni şi făpturile create.” 


Vom examina mai amănunţit acest subiect al energiei noe- 
tice şi energiei raţionale. 

Fiecare ființă necreată şi creată are o energie, cu deosebirea 
că energia celei necreate este necreată, iar a celei create este 
creată. La fel şi sufletul, ca făptură creată a lui Dumnezeu, are 
o energie. Dar, în funcţie de locul unde lucrează, energia aceas- 
ta primește diverse denumiri, așa că vorbim, de fapt, despre 
„energii ale sufletului”. 

Părinţii Bisericii, din experiența lor, au făcut distincţia în- 
tre energia noetică şi cea rațională. 


„Ceea ce ştiau Părinţii este că există un organ al perso- 
nalităţii omenești care nu este ceva adăugat, ci parte inte- 
grantă a personalităţii omenești, pe care l-au numit ener- 
gie noetică, în antiteză cu energia raţională. 

Vasăzică, energia raţională e ceea ce numim astăzi jude- 
cata omului, adică întregul sistem neurologic de memorie 
al omului, care are drept centru creierul. În opoziţie cu ra- 
ţiunea, au numit cealaltă energie «noetică», despre care se 
presupune că ar trebui să fie în inima omului, dar care, 
atunci când nu funcţionează corect, nu este în inimă.” 


Este vorba despre două energii paralele ale sufletului. 
„Sunt două funcţii paralele ale personalităţii omeneşti — 


energia raţională și energia noetică. Un om poate, prin ra- 
ţiunea lui, să fie un luminător, poate să fie, din punct de 

vedere rațional, un teolog de marcă, iar la minte (voùç) 
să fie împietrit; mintea lui să fie în întuneric. Pe de altă 
parte, se poate să fie cineva complet analfabet din punct 
de vedere lumesc și totuşi să aibă mintea (voc) luminată, 
şi să ştie cum să lumineze și mintea altor oameni; adică el, 
care este analfabet, să ştie cum să-i călăuzească pe alţii de 
la curăţire la luminare. Vasăzică, din punct de vedere creş- 
tin, cine este «analfabetul»? 

Dar «luminatul»? Unul care are multă știință de carte 
și habar n-are de luminarea inimii? Sau unul care are lu- 
minarea inimii şi ştie să-i călăuzească şi pe ceilalţi oameni 
la luminare? De aceea vedem fenomenul acesta paradoxal 
că, în Ortodoxie, de cele mai multe ori, cei mai luminaţi 
sunt cei care n-au studiat Teologia pe la universități. Ast- 
fel, avem două fenomene. Unul e analfabetul într-ale raţiunii 
și luminat la minte (vooc). lar celălalt e luminatul într-ale 
raţiunii și întunecat la minte (voùc). 

Apoi, mai sunt şi alte exemple, când cineva e luminat 
şi cu raţiunea, şi cu mintea. Combinația aceasta ni i-a dat 
pe marii Părinţi ai Bisericii. Când un Părinte al Bisericii are 
doar mintea luminată, îi avem pe marii Părinţi nevoitori, 
care în cele duhovniceşti sunt de neatins. Tot ce-au scris 
despre viaţa duhovnicească este de neegalat, însă nu ne-au 
lăsat scrieri, să zicem, ca ale lui Vasilie cel Mare sau Gri- 
gorie de Nyssa, care au avut şi o înaltă cultură profană. 
Apoi, mai avem și cealaltă categorie: omul care este şi îm- 
pietrit la inimă, şi dobitoc într-ale raţiunii.” 


Părinţii duhovniceşti sunt preocupați de această energie 
noetică a sufletului omului, pe care însă psihiatrii nu o cunosc, 
ci o confundă cu rațiunea. 


„Pentru că se cunoșteau rezultatele stării de luminare, 
aceste rezultate le cercetau Părinţii, exact cum astăzi ana- 
lizează psihiatrii personalitatea umană. 

Numai că psihologii şi psihiatrii contemporani nu știu 
că există energia noetică a omului. Hinduşii o știu, pentru 
că ştiu distincția aceasta dintre minte şi rațiune. Şi au chiar 
o anumită învăţătură ascetică în acest sens. 

Asta înseamnă că Părinţii duhovnicești ai Ortodoxiei 
sunt un fel de psihiatri duhovnicești. Cu ce se ocupă? Cu 
fanteziile, ori cu realitatea? Pentru că, atunci când un om 
are Rugăciunea minţii, asta ce este, fantezie, ori realitate? 
Dacă este realitate, atunci Ortodoxia este validă, se sus- 
ţine din punct de vedere ştiinţific, Dacă Rugăciunea minţii 
nu este o realitate, atunci Ortodoxia însăşi este o fantezie.” 


Energia raţională a omului funcţionează în intelectul uman, 
iar energia noetică, la omul renăscut, funcționează în inimă. 
Părinţii Bisericii vorbesc despre faptul că „mintea (vovc) este 
o energie a sufletului care nu se identifică cu intelectul, ci se 
află în inimă”. 


„În inimă e locul firesc al minţii, nu în rațiune, fiindcă 
mintea nu este rațiune. Nu muşchiul inimii este cel care se 
roagă, ci energia noetică se roagă în acel muşchi.” 


„În tradiţia patristică, această energie noetică este o 
funcţie firească a personalităţii umane, şi această energie 
ar trebui să lucreze în inimă. Când energia noetică func- 
ţionează normal, corect adică, atunci funcţionează în locul 
acesta al trupului omenesc. Intelectul este creierul, materia 
cenuşie care se află în capul nostru. Aceasta, pentru Părinți, 
este rațiunea.” 


Astfel, energia rațională nu este o energie a trupului şi a 
creierului, ci o energie a sufletului. Creierul este doar organul 
care primeşte energia raţională a sufletului, dar nu produce 
această rațiune. Şi animalele au creiere formate din celule şi 

toată această alcătuire, dar nu produc raționamente complete. 
Rațiunea este o energie a sufletului. Şi, din moment ce su- 

fletul nu aparţine lumii nenăscute a Ideilor, ci este o creație a 
lui Dumnezeu, lucrul acesta este valabil şi pentru energia ra- 
ţională. În Apus, s-a dezvoltat concepția că rațiunea (Aoyiıxń), 
la om, dovedeşte existența raţiunilor (Aóyo1) imateriale, deoa- 
rece credeau în nemurirea după fire a sufletului. 


„În Apus, dovezile pentru existenţa lui Dumnezeu au 
fost legate de capacitatea omului de-a cunoaşte lucrurile 
imateriale. Iar aceste lucruri imateriale sunt raționamen- 
tele. Pentru ei, gândirea raţională nu este materială, pentru 
că exista credinţa, la antici, că omul se deosebeşte de cele- 
lalte fiinţe prin faptul că gândeşte rațional, în vreme ce nici 
animalele, nici plantele nu gândesc raţional. Numai omul 
gândeşte rațional, şi asta pentru că raţiunea nu e materială. 

Deci lucrul acesta conduce la ideea că, din moment ce 
există rațiuni (4604) — raţiuni interioare, care sunt oame- 
nii — trebuie să existe şi o rațiune superioară, care să le 
cuprindă pe toate celelalte raţiuni. Și ajungem la doctrina 
despre existenţa raţiunilor imateriale, care pot fi multe, 
caz în care avem mulţi zei, sau poate fi o singură rațiune, 
şi să avem un singur Dumnezeu. Platon și Aristotel şi toţi 
filosofii greci erau politeişti. Credeau în mulţi zei.” 


Astfel, energia raţională nu aparţine lumii nenăscute a 
Ideilor. 


„Francii, mergând pe urmele lui Augustin, consideră 
o erezie ideea că sufletul este material.” 


„În teologia patristică avem lucrul acesta, alături de 
concepţia că raţiunea omului aparţine Universului creat 
şi este limitată, iar omul nu poate să-L cunoască pe Dum- 
nezeu pe cale rațională.” 

ii. Raţiune (Aóyoç) şi minte (voîg) 


Părinţii Bisericii, în scrierile lor, au numit energia raţională 
„raţiune” (AGyoc) şi energia noetică „minte” (vo). Astfel, în 
multe din operele patristice întâlnim termenii de „raţiune” şi 


de „minte”. 


„Când îi citeşte cineva pe Părinţi, mai ales pe alexan- 
drinii din epoca lui Macarie Egipteanul, vede, ca şi la Dio- 
nisie Areopagitul, că se vorbeşte permanent de rațiune şi 
de minte.” 


Desigur, cuvântul vovc („minte”) se înrudeşte etimologic 
cu 6răvota („intelect”) şi, cu toate că sunt aproape identice se- 
mantic, totuşi Sfinţii Părinţi au făcut distincţia între „minte“ 
şi „intelect” pentru a exprima experienţa pe care o dobândiseră 
prin harul lui Dumnezeu. 


„În filosofia neogreacă, «rațiune» şi «minte» sunt ace- 
laşi lucru. Vasăzică, dacă spunem «energie rațională» sau 
«energie noetică», cei mai mulţi din cei care-i citesc pe 
Părinţi spun că este acelaşi lucru.” 


De asemenea, se creează confuzie şi prin traducerea scrie- 
rilor niptice în alte limbi, în care se identifică mintea (voùç) cu 
intelectul (Grâvora). 


„Mi-a adus cineva astăzi o traducere a Filocaliei în en- 
gleză, și are la sfârşit un glosar de termeni cu definiţii, cu 
ce înseamnă fiecare termen în parte. Și au acolo «mintea», 
și o identifică cu «intelectul», În timp ce, la Părinţi, mintea 
şi intelectul nu sunt acelaşi lucru.” 

Aceasta se vede din faptul că, atunci când Părinţii spun 
că mintea coboară în inimă, nu înțeleg că rațiunea-creierul co- 
boară, lucru practic imposibil, ci energia noetică, care e dife- 
rită de energia raţională. 


„Nu ştiu cum s-a schimbat terminologia pentru «minte» 
(voùç). Dar se pare că Părinţii, pentru ca lumea elenistă să 
înţeleagă faptul că Rugăciunea aceasta a minţii, Rugăciu- 
nea inimii, nu e ceva de domeniul afectivității, au luat cu- 
vinte sinonime, cum ar fi «rațiune» şi «minte», şi au făcut 
distincţia asta, spunând că «raţiunea» va fi gândirea, iar 
«mintea», energia noetică.” 


Cuvântul „minte” (vovc) este folosit şi pentru îngeri, care 
sunt numiţi „minţi” [noetice], aşa cum am văzut mai înainte. 
La folosirea cuvântului „minte”, Părinţii au fost conduși şi de 
faptul că Apolinarie a folosit acest termen. 


„Apolinarie se ştie că nega în Hristos nu rațiunea (A0- 
yoç) umană, ci mintea (voŭc) uman. Spunea că Hristos 
a luat un suflet raţional, dar locul minţii l-a luat Cuvântul- 
Rațiunea (4606). Aceasta este învăţătura lui Arie. Vasă- 
zică, antropologia aceasta e clară până şi pentru eretici.” 


În același timp, Părinţii, în afară de faptul că vorbeau de- 
spre „minte“ şi „raţiune”, făceau şi distincția dintre „minte” 
şi „rațiune”. Una e lucrarea minţii, alta e lucrarea raţiunii. 

De asemenea, în Vechiul Testament se vorbeşte despre „ini 
mă”, termen pe care îl foloseşte şi Apostolul Pavel, şi primii 
Părinţi. 


„La evrei este «inima». În Vechiul Testament este «ini- 
ma». Au o percepţie mai biologică. La Părinți însă este «ini- 
ma» şi «ochii minții omului» [ochii noetici], este «intelectul» 

(ârăvora) şi «mintea» (vodc), după cum spune Simeon 
Noul Teolog. Intelectul e rațiunea, iar mintea e ceea ce se 
roagă. Dar amândouă împreună se numesc «ochi noetici» 
sau «energii noetice» ale sufletului.” 


„Apostolul Pavel urmează terminologia mai veche, în 
care nu se face distincţie între rațiune şi minte, aşa cum 
face Sfântul Dionisie Areopagitul sau Părinţii mai noi. 
La Capadocieni, practic, nu se face distincția dintre ra- 
țiune şi minte. Capadocienii se referă mereu numai la 


minte (vod6).” 


„În tradiţia patristică, probabil pentru prima dată la 
Macarie Egipteanul, e limpede că se face o distincție între 
rațiune şi minte, mintea (vobc) fiind identificată cu lu- 
crarea dinlăuntrul inimii omului. De atunci, «rațiunea» 
(Aóyog) şi «intelectul» (Srăvora) au fost identificate cu 
energia raţională a omului.” 


La început, Părinţii „au moştenit o tradiţie cu termenul «ini- 
mă»”. Aceasta era tradiţia Vechiului Testament. 


„Spuneau «inimă» la început şi nimic altceva; sau spu- 
neau «duhul omului» şi nimic altceva, sau «inima omu- 
lui». Apoi, după o vreme, Părinţii au început să folosească 
distincţia dintre minte şi rațiune, ca să le deosebească, ast- 
fel încât energia noetică să nu fie confundată cu raţiunea. 

Pentru aceasta au luat cuvinte sinonime — pentru că în 
greacă «vovc» [minte] şi «Aóyoç» [rațiune] înseamnă ace- 
laşi lucru. Așa cum au făcut distincţia dintre «ipostas» şi 
«esenţă», la fel au făcut şi aici. Au spus: «De-acum înainte, 
vom numi rațiune (Aóyoç) ceea ce este în capul omului, 
adică facultatea raţională a omului, iar ceea ce se roagă 

în inimă o vom numi minte (vovc), şi cu asta basta». Aşa 
au făcut. 

Vasăzică, mintea aceasta nu se identifică nici cu rațiu- 
nea, nici cu inima, dar atunci când mintea se roagă, întot- 
deauna se roagă în inimă. Acesta e paradoxul. Pentru că 
lucrul acesta se cunoaște din observaţie [empirică], se au- 
de. Se aude efectiv.” 


Trebuie subliniat că, la Părinţii din vechime, de multe ori, 
prin termenul „minte” (voic) este denumit sufletul (1puA7]), 
care are diverse energii. 


„Spunem «minte» (voùs) şi pentru intelect (5uăvota). 
Așa că, dintr-un anumit punct de vedere, sufletul are di- 
verse energii: are rațiune, are percepţie senzorială, ener- 
gie raţională şi minte. Sufletul are aceste energi 

La alţi Părinţi, mintea e cea care are diverse energii, 
așadar, mintea este sufletul, care are diverse energii: are 
raţiunea, are puterea de-a se ruga în inimă ș.a.m. d. Însă 
aceste lucruri țin exclusiv de terminologie.” 


În definitiv, „Părinţii spun că starea noetică nu este ra- 
ţională. Una e mintea, alta e rațiunea; de aceea le-au se- 
parat pe cele două”. 


Lucrul aceasta înseamnă că trebuie să fim atenți la ce de- 
notă şi transmit cuvintele. Pentru ca experiența să poată fi 
exprimată, este nevoie de o terminologie cât mai precisă şi 
mai completă. 


„Ceea ce contează nu sunt cuvintele în sine prin care se 
face rugăciunea aceasta, ci faptul că mintea nu se confun- 
dă cu raţiunea. Asta contează. Adică energia minţii nu se 
confundă cu energia raţiunii, este absolut independentă.” 

Atunci când sufletul omului funcționează firesc, gândurile 
(Aoptauoi) se află în rațiune (A0yL1j). 


„Există materia cenuşie, care se numește creier, unde 
există gândurile. Aceste gânduri sunt lucrarea rațiunii, 
Gândurile nu înseamnă ceea ce înseamnă azi gândurile 
imorale. Acestea sunt de la puritanii moderni ai Greciei, 

La Părinţii Bisericii, «gând» (Aoy1o466) înseamnă pur 
şi simplu «raţionament», nimic mai mult. Este raţiunea; 
gândurile sunt reflecţiile rațiunii.” 


„În mintea omului trebuie să stăpânească un singur 
gând, pomenirea neîncetată a lui Dumnezeu, care se do- 
bândeşte prin rugăciunea de-un-singur-gând (uovoA6- 
yiotoç). Rugăciunea de-un-singur-gând înseamnă un gând, 
pomenirea lui Dumnezeu, şi nimic altceva: «Doamne 
lisuse Hristoase, miluieşte-mă pe mine, păcătosul». Un 
gând, care să fie numai Domnul Slavei, în mintea omului, 
de aceea se şi numeşte rugăciune de-un-singur-gând.” 


Este o învăţătură de bază a celor îndumnezeiţi, care au do- 
bândit experiență, faptul că energia noetică, mintea (vobc), 
lucrează în inimă. 


„Când mintea funcţionează firesc, atunci se află în ini- 
ma omului şi se roagă. Vasăzică, atunci când omul se roagă 
cu raţiunea lui, asta e rugăciunea omenească; atunci omul 
e cel care se roagă. Însă atunci când mintea omului se roa- 
gă în inimă, atunci Duhul e Cel care se roagă. De aceea 
Apostolul Pavel ne spune: «Mă voi ruga cu duhul, dar mă voi 
ruga şi cu mintea» (I Corinteni 14, 15). 

Aşadar, avem aici două rugăciuni. La Apostolul Pavel 
însă, «mintea», acolo, este în mod clar «raţiunea». lar când 
spune «mă voi ruga cu duhul», aceasta este rugăciunea 


3. Crearea omului 187 


Duhului Sfânt în inima omului, despre care Apostolul 
Pavel vorbește de mai multe ori.” 


„Primii creştini aveau conştiinţa faptului că omul are 
o energie care trebuie să fie în inimă şi trebuie să devină 
organ al Duhului Sfânt, atunci când se roagă în inimă ne- 
încetat, 24 din 24.” 


„Numai când energia aceasta funcționează, atunci min- 
tea este în inima omului. Altfel, când nu funcţionează co- 
rect, atunci rătăceşte încolo şi-ncoace şi s-a amestecat cu 
raţiunea omului.” 


„Nevoitorii, când se nevoiesc, ajung în punctul de a-și 
vedea mintea. Chiar o văd. Văd când este în afara trupului 
sau când este în inimă. Adică este ca o minge de ping-pong, 
ca o sferă; e luminoasă, şi o văd. Aşadar, atunci când plea- 
că de-acolo de unde ar trebui să fie, o văd că pleacă, iar când 
se întoarce, o văd că se întoarce.” 


„De aceea și întreaga învăţătură ascetică a Bisericii Or- 
todoxe se bazează pe separarea minţii de rațiune şi pe adu- 
narea ei în interiorul trupului, în special în locul inimii. 

Și paradoxul e că cei ce se ocupă cu o asemenea lucrare 
de nevoinţă ştiu şi localizează mintea, adică știu unde se 
află, fie aici, fie acolo, sau pe unde mai umblă această ener- 
gie. Şi trebuie să o adune, ca să poată veni Duhul Sfânt să 
se sălăşluiască acolo şi să se roage.” 


Pe durata experienţei lui Dumnezeu, omul nu-şi pierde ra- 
ţiunea şi simţurile. 


„Şi cunoaşterea aceasta pe care o au sfinţii lui Dumne- 
zeu, pe de o parte, include energia rațională a omului, pen- 
tru că raţiunea şi trupul omului rămân observatori ai acestei 

experienţe. Omul nu-și pierde simţurile, participă și ele la 
experienţa vederii lui Dumnezeu, dar însăşi experienţa 
vederii lui Dumnezeu depăşeşte simţurile şi puterea ra- 
tiunii, de aceea cunoaşterea lui Dumnezeu este mai presus 
de rațiune. 

Și Părinţii o descriu ca necunoaştere nu pentru că ar fi 
lipsită de cunoaştere, ci pentru că transcende cunoaşterea. 
Nu face parte din tipurile de cunoaştere. Spre deosebire 
de cunoștințele din lumea fizică, pe care omul le dobân- 
dește prin rațiune, aceasta este necunoaştere; dar nu e În- 
să ignoranță, pentru că e vedere a lui Dumnezeu. Pentru 
că omul chiar se împărtăşeşte de necreat, care nu are nici 
o asemănare cu cele create. Această experienţă pe care o 
au Prorocii, Apostolii şi Sfinţii Bisericii este temelia teolo- 
giei, şi singura punte sigură şi reală dintre Dumnezeu 
şi om.” 


Devine extrem de clar că unul e rolul rațiunii, şi altul rolul 
minţii. Cu raţiunea (Aoy4k7]) cunoaştem lucrurile create ale 
mediului înconjurător, iar cu mintea (vobc) ÎL cunoaştem pe 
Dumnezeu. 


„Rațiunea își are locul ei în teologie. Rațiunea participă, 
desigur, la stadiul curăţirii şi al luminării, înţelege ceea ce 
putem cunoaşte despre Dumnezeu şi ceea ce nu putem 
cunoaşte despre Dumnezeu. Rațiunea mai înțelege și că 
scopul acestor cuvinte este să ne insufle înţelesuri, care în- 
țelesuri sunt însă doar călăuze către îndumnezeire, nu pot 
să fie identificate cu îndumnezeirea. 

Încercarea ereticilor este de-a şterge diferenţa dintre în- 
dumnezeire şi luminare; și astfel ei folosesc înțelesurile ca 
să identifice înțelegerea cu îndumnezeirea. Astfel, cred de- 
spre sine că, prin cugetarea rațională, au ajuns pe culmile 
cunoaşterii despre Dumnezeu, încât au ajuns să-L cunoas- 
că mai bine decât cei ce au atins îndumnezeirea.” 

; Omul, prin rațiune, își clasifică experiențele şi le descrie. De 
pildă, cineva se rănește şi îl doare. Aceasta este o experienţă. 
După care rațiunea analizează experienţa aceasta. 


„Am o experiență traumatică. M-am tăiat, mă doare. 
Apoi vine raţiunea și, pe baza experienţei pe care o am, 
face o analiză, face conexiuni şi deducţii şi încearcă să gă- 
sească o soluţie, «Ce să fac acuma? Să chem doctorul? Să 
mă tratez singur? Să mă dau cu spirt?». Observă, ia parte 
la o observaţie în care este concentrat întregul sistem ner- 


vos. Se concentrează, apoi analizează, iar apoi hotărăște 
ce-i de făcut.” 


Din experienţa lui Dumnezeu, prin minte (voùc), primește 
insuflare şi rațiunea, „care traduce experienţa pe limba omului”. 

Dacă însă cineva caută să ajungă la cunoaşterea lui Dum- 
nezeu prin rațiune, va cădea în înşelare, deoarece „raţiunea 
e ceva incontrolabil; fiecare îşi închipuie ce vrea” 

Tentativa de a dobândi cunoaşterea lui Dumnezeu pe cale 
raţională duce la erezie. 


„Convingerea lui Augustin că omul ÎI poate concepe pe 
Dumnezeu prin rațiune este punctul de plecare al tuturor 
deosebirilor dintre Ortodoxie şi franci.” 


Prin urmare, Sfinţii Părinţi fac distincția dintre minte şi 
rațiune. Distincția aceasta o cunosc și hinduși, care practică 
meditaţia transcendentală. Însă, la aceștia, mintea (voùc), deşi 
este golită de gânduri (10y10H0i), totuşi ea deviază în altă di- 
recţie, pentru că nu se umple de Duhul Sfânt. 


„Hinduşii cunosc energia noetică, știu distincţia aceasta 
dintre minte şi rațiune. Au şi o învățătură ascetică despre 
subiectele acestea.” 

„Hinduşii ştiu că, pe lângă rațiune, există şi mintea. Știu 
lucrul acesta, şi fac o gimnastică spirituală, şi ajung până 
în punctul în care alungă din minte toate gândurile, chiar 
şi fără a avea rugăciunea de-un-singur-gând. 

Ai noştri alungă din minte toate gândurile, iar apoi ră- 
mâne rugăciunea de-un-singur-gând, care coboară din ra- 
ţiune şi se mută în inimă. Adică, la fel cum un jucător pa- 
sează mingea unui alt jucător, aşa şi rațiunea, odată ce 
mintea s-a curăţit, îi pasează inimii rugăciunea, Așa că 
inima se roagă noetic, iar rațiunea face Vecernia. Vasăzică, 
este posibil ca omul să se roage în două moduri concomi- 
tent, să facă şi Vecernie, şi Rugăciunea minţii. Sau să scrie, 
sau să facă de mâncare.” 


În timp ce hinduşii ştiu de existența energiei noetice şi de 
distincţia dintre minte şi rațiune, psihiatri sunt ignoranți în 
această privinţă. 


„Numai că psihologii şi psihiatrii din ziua de azi nu știu 
de existenţa energiei noetice a omului.” 


„Psihiatrul, dacă ar şti că există minte (vovc), nu ar fi 
obligat să găsească un mod de-a pune în funcţiune min- 
tea asta, astfel încât personalitatea omenească să funcţi- 
oneze așa cum trebuie? Cred că acesta este punctul de 
legătură dintre teologia ortodoxă contemporană şi oa- 
menii zilei de azi.” 


iii. Energia noetică în relație cu patimile, 
cu energia rațională şi cu mediul 


În afară de partea raţională, există şi partea pătimitoare a 
sufletului. Părinţii Bisericii, având experienţa lăuntrică a lu- 
crării-energiei patimilor, au acceptat împărțirea trihotomică 

a sufletului, după învăţătura lui Platon, Astfel, în scrierile Pă- 
rinţilor s-a consemnat că în partea raţională sunt gândurile 
(Aoytouoi), iar în partea pătimitoare, care se împarte în „pof- 
titoare” şi „irascibilă”, lucrează patimile. 

Desigur, Sfinţii Părinţi au acceptat această împărțire triho- 
tomică a sufletului așa cum a fost făcută de Platon, dar i-au dat 
un alt conţinut conceptual. După Platon, partea raţională ar 
fi legată de sufletul nemuritor, care se afla în lumea nenăscută 
a Ideilor, iar partea pătimitoare (pofta-mânia) ar fi provenită 
din cădere, prin legarea sufletului de trup, care este temniţa 
sufletului 

Prin urmare, potrivit filosofiei greceşti antice, lupta omului 
este ca sufletul să cunoască arhetipurile şi, prin intermediul 
părții raţionale, să revină în lumea Ideilor, după omorârea păr- 
ţii pătimitoare a sufletului. 


„Lucrarea dumnezeiescului har, la Augustin, e să înce- 
teze toate poftele din om. Augustin e foarte influenţat de 
concepţia platoniciană despre om, că ar exista, adică, par- 
tea raţională a omului, și aceasta ar fi în principal omul. 
Apoi, există patimile — există partea poftitoare şi partea 
irascibilă. Pentru Augustin, partea poftitoare şi partea iras- 
cibilă sunt urmările căderii. Din acest motiv, ca să ajungă 
cineva la mântuire, trebuie să scape de ele. Vasăzică, în omul 
desăvârşit nu există nici poftă, nici mânie. Și de aici avem 
toate concepţiile acestea dubioase ale protestanților, cal- 
viniştilor etc. în aceste chestiuni, induenpag fiind de linia 
lui Augustin. 

Și latinii” sunt influenţaţi de linia lui Augustin, dar nu 
în totalitate, pentru că au mai moderat lucrurile în pri- 
vinţa părţii poftitoare şi irascibile. Toma d'Aquino nu-l ur- 
mează pe Augustin în această privință, în timp ce protestanții 


* Vezi nota de la p. 26. (n. trad.) 

l-au urmat pe Augustin. Lutheranii şi calviniştii îl urmea- 
ză pe Augustin în această linie. 

În orice caz, oricine poate vedea la ce distanță este con- 
cepţia lui Augustin de tradiţia ortodoxă, din moment ce, 
la noi, în omul îndumnezeit continuă să existe şi partea iras- 
cibilă, şi partea poftitoare, cu diferența că, în loc să se mânie 
pentru sine însuși, se mânie pentru nedreptăţile asupra 
celorlalţi, iar de poftit, pofteşte binele celorlalți. 

Există încă şi pofta, şi mânia, dar sunt de-acum îndum- 
nezeite. Au suferit o transfigurare, pentru că, datorită cu- 
rățirii minţii, dragostea egoistă a fost înlocuită de dragostea 
jertfelnică. Dragostea jertfelnică stăpânește de-acum partea 
poftitoare şi partea irascibilă. Și de aceea îndumnezeitul 
nu se mai mânie pentru sine însuși, ci se mânie pentru cei- 
lalți, când se săvârşesc nedreptăţi asupra lor, şi pofteşte 
binele celorlalți. Are loc transfigurarea aceasta înlăuntrul 
omului. De aceea, la noi, când spunem «omorârea pati- 
milor», nu înțelegem desființarea patimilor, ci îndumne- 
zeirea patimilor. Acest lucru este deosebit de important. 
Sfântul Grigorie Palama a discutat destul despre asta cu 
Varlaam.” 


Sfinţii Părinți nu au acceptat concepțiile filosofiei antice, 
dându-i trihotomiei sufletului un alt înțeles. În afară de partea 
raţională, au vorbit şi de partea noetică, ce lucrează în inimă 
și, când mintea se reîntoarce în inimă, transfigurează şi pati- 
mile, nu le omoară, pentru că, aşa cum am văzut, atât sufle- 
tul, cât şi trupul au fost create bune de Dumnezeu. 

Omul transfigurat de harul lui Dumnezeu nu respinge 
dragostea, care este legată cu pofta şi cu mânia, ci dobândeşte 
dragostea jertfelnică. Există dragoste - dar, când mintea lu- 
minată este în inimă, dragostea încetează să mai fie egoistă, 
devenind jertfelnică. 


„Singura terapie care aduce dragostea este curățirea 
şi luminarea minţii, iar tămăduirea, dragostea jertfel- 

nică, vine în special prin îndumnezeire. Vasăzică, faptele 
bune pe care le face omul nu sunt pur şi simplu nevoinţele, 
ci sunt roadele, rezultatele dragostei, pe care omul a do- 
bândit-o ca pe o stare firească. Nu sunt doar fapte exte- 
rioare, ci sunt manifestări ale fiinţei sale lăuntrice, pentru 
că omul este transfigurat. De aceea îndumnezeirea este 
schimbare; are loc o schimbare a personalităţii omului și 
din punct de vedere antopologic, și terapeutic.” 


Mintea (voùc), în starea firească a omului, dobândeşte co- 
muniunea cu Dumnezeu prin Rugăciunea minţii (noetică) 
şi vederea lui Dumnezeu (luminare-îndumnezeire), așa că și 
partea raţională, şi cea pătimitoare (pofta-mânia) primesc stră- 
lucirile minţii luminate, şi astfel omul întreg, alcătuit din trup 
şi suflet, se transfigurează. 

În timp ce, în teologia apuseană - aşa cum a fost formulată 
de Augustin și influenţată în mare măsură de concepțiile lui 
neoplatoniciene -, luminarea minţii înseamnă să cunoască ci- 
neva arhetipurile fiinţelor, în teologia Părinților Bisericii, lumi- 
narea minţii este „separarea energiilor raţiunii de energiile 
minţii, iar mintea să fie curățită de toată influenţa pe care o avea 
de la rațiune şi de la patimi, şi să se ocupe doar cu rugăciunea”. 

Astfel, energia noetică - mintea (vovc) — în starea ei fireas- 
că, nu numai că nu este influenţată de energiile raţiunii, ale 
patimilor şi chiar ale mediului, ci, dimpotrivă, această ener- 
gie luminată influenţează rațiunea, patimile şi mediul, transfi- 
gurându-le. În omul aflat în această stare se unesc toate sim- 
ţurile, iar mintea (voi) se întoarce întreagă înlăuntrul inimii. 

Din această perspectivă trebuie tâlcuită puterea mucenicilor 
şi a noilor mucenici de a nu se lepăda de Hristos, ca şi purtarea 
nebunilor pentru Hristos. 


„(Părinţii duhovniceşti) știau că turcii aveau să-l prin- 
dă (pe creştinul care s-a pocăit), ca să-l facă se lepede iarăşi 

de Hristos, şi-l pregăteau în aşa fel încât să nu se lepede de 
Hristos, Și trecea prin cele mai cumplite chinuri și nu se le- 
păda. Lucrul ăsta e foarte important, pentru că mintea, 
atunci când are Rugăciunea minţii, devine cu neputinţă de 
influenţat, nu mai primeşte nimic nici de la rațiune, nici de 
la patimi, nici de la mediu, nimic-nimic. Aceasta este cură- 
țirea de patimi despre care scriu Părinții, adică mintea să 
nu mai fie influenţată de absolut nimic. Și de aceea avem 
tradiţia acestor nebuni pentru Hristos, şi pe alții care mer- 
geau până şi în bordeluri ca să scoată tinerele de acolo, şi 
intrau, şi vedeau femeie goală şi nu-i tulbura nimic. De ce? 
Pentru că aveau mintea luminată.” 


Cine are mintea luminată nu doar că nu mai este influenţat 
de rațiune, de patimi şi mediu, ci își luminează rațiunea, pati- 
mile şi mediul. Atunci, după cuvântul lui Hristos, se face „lu- 
mina lumii” (Matei 5, 14). 


iv. Slăvire' rațională şi slăvire noetică 


În cele de mai înainte am arătat felul cum funcţionează 
raţiunea (AoyıKńý) şi mintea (vobc) în omul firesc, aşa cum a 
fost creat de Dumnezeu. S-a vorbit despre energia raţiunii 
și despre gânduri (Aoyrouoi), care sunt legate de mediu, ca 
şi despre energia minții, care funcţionează în inimă şi se 
mişcă independent de rațiune, de patimi şi de mediu. 

Distincția dintre rațiune (A0y1x1) şi minte (vooc) deter- 
mină distincţia dintre slăvirea raţională (Aoy4k7) Aarpeia) şi 


* Am preferat să redăm gr. Aazpela prin „slăvire”, iar nu prin „cult” 
sau „adorare”, pentru a evita rigiditatea limbajului tehnic teologic şi a ne 
apropia de cel liturgic. De asemenea, am evitat termenii „slujire” sau 
„închinare, care, deși fac parte din limbajul liturgic, nu redau deplin 
poata de „adorare” a lui Dumnezeu, ci forme particulare ale acesteia. 

n. trad. 

slăvirea noetică (voepă Aarpeia), adică distincţia dintre aces- 
te două lucrări în timpul rugăciunii. Energia raţională este le- 
gată de făpturile create, iar mintea (vovc), de Dumnezeu. 
Uneori, însă, mintea atinge veșnicia şi are comuniune cu în- 
gerii, care se mişcă în veacul cel fără de sfârșit. 

Prin urmare, există slăvirea raţională, „cuvântătoare”, şi 
slăvirea ncetică, „înțelegătoare”. Slăvirea de obşte a Bisericii 
se săvârşeşte prin tropare, cântări, rugăciuni, folosindu-se ra- 
ţiunea-cuvântul. Slăvirea noetică are loc în chip „de negrăit” 
şi „fără de cuvinte” în inimă, prin energia Duhului Sfânt, în 
care este folosit un singur cuvânt: numele lui Hristos. 


„De aceea ne şi referim în Liturghie la «slujba cuvântă- 
toare» pe care l-o aducem lui Dumnezeu. Slăvirea de obşte, 
Liturghiile, Vecernia şi toate slujbele, împreună cu Tainele, 
aceasta este slăvirea raţională, care I se aduce lui Dum- 
nezeu prin rațiune, de fiecare enorie, şi acolo ne folosim 
raţiunea. 

Dar, în afară de slăvirea rațională, există şi slăvirea noe- 
tică. lar slăvirea noetică, <ânţelegătoare», este săvârșită în 
inima omului - nu de om, ci de Însuşi Duhul Sfânt, Care 
slujește în inimă ca preot şi psalt. Așadar, omul aude în 
inimă și psalmi, şi rugăciuni, odată ce a ajuns în starea 
luminării.” 


Acest lucru se vede şi în învăţătura Apostolului Pavel. 


* În limbajul liturgic românesc, Aopuij Aazpeia („slăvire raţională, 
prin cuvânt”) şi voepă Aazpeia („slăvire noetică”) s-au tradus prin „sluj- 
bă cuvântătoare” şi „slujbă înţelegătoare” („cu înțelegere”): „Cântare de 
seară şi slujbă cuvântătoare Ție, Hristoase, aducem” (Vecernia de duminică, 
glasul al 8-lea) şi „Dumnezeu şade pe Scaunul cel sfânt al Său, şi să-I cân- 
tâm Lui cu înțelegere, ca Împăratului Dumnezeu” (irmos pe glasul al 5-lea). 
(n. trad.) 

„Din acest motiv avem «slujbă cuvântătoare». «...Ție Îți 
aducem», spunem. Aducem lui Dumnezeu slăvire «cuvân- 
tătoare», rațională; aceasta este propria noastră slăvire, 
pentru că noi o rostim, cu creierul nostru, adică. E ceea ce 
spune Apostolul Pavel: «Mă voi ruga cu mintea» (I Corin- 
teni 14, 15). La Apostolul Pavel, «minte» (voic) înseamnă 
«rațiune» (Aoyıxý). «Cu duhul», la Apostolul Pavel, este 
Rugăciunea minţii. «Mă voi ruga cu duhul, dar mă voi ruga 
şi cu mintea» (I Corinteni 14, 15). Vrea să spună: mă voi ruga 
cu rațiunea mea, şi mă voi ruga cu duhul meu. Vine Du- 
hul Sfânt şi se roagă în însuși duhul meu.” 


În slăvirea raţională se folosesc multe cuvinte şi înțelesuri, 
câtă vreme în slăvirea noetică, „mintea (vovc) omului rămâne 
fără înţelesuri. Numai în Rugăciunea minţii are înțelesurile 
rugăciunii, dar, când vine îndumnezeirea, rugăciunea încetează”, 

Slăvirea raţională şi cea noetică, în omul firesc, aşa cum a 
fost creat el de Dumnezeu, au loc în acelaşi timp. „Şi e foarte 
clar lucrul acesta, după cum spun Părinţii. E uimitor.” 

Slăvirea noetică este cea care îl călăuzește pe om la vederea 
lui Dumnezeu şi la îndumnezeire. Mintea luminată este or- 
ganul „calificat” pentru vederea lui Dumnezeu. 


„În teologia patristică, mintea celor luminaţi este mai 
importantă decât cărțile. Când mintea se află în starea de 
luminare, ea este exact ca astronomul care priveşte prin 
telescop.” 


„În tradiţia creștină, mintea aceasta nu e luminată că 
mergem noi la supermarket şi cumpărăm o soluţie de cu- 
rățirea minţii. Nu cu soluţii chimice se face, ca în astro- 
nomie, unde curățăm lentila ca să vedem mai clar. Aici 
lentila care trebuie curăţită e însăşi inima, care prin nevo- 
ință se curățeşte.” 

Pentru că mintea, ca şi sufletul, este creată, de aceea îi este 
cu neputinţă să ajungă singură la vederea lui Dumnezeu, fără 
harul cel necreat al lui Dumnezeu. Când omul ajunge în punc- 
tul de a-L vedea pe Dumnezeu, atunci se află în starea firească, 
așa cum erau Adam şi Eva după crearea lor și înainte de cădere. 


„Fiecare îndumnezeit este pentru noi un om normal. 
Pentru că mintea (vooc) lui funcţionează, adică se roagă 
etc, fiind luminat. De aceea este normal. Şi cel mai normal 


dintre toţi e cel ce a ajuns la îndumnezeire şi se numără 
printre îndumnezeiţi.” 


În starea vederii lui Dumnezeu, omul întreg participă la 
această experienţă și cunoaşte energia lui Dumnezeu, nu însă 
și esența Lui, de aceea, chiar și atunci când i se revelează omu- 
lui, Dumnezeu rămâne o taină. Astfel, Dumnezeu se revelează 
ascunzându-se. 


„Omul, când ajunge la vederea lui Dumnezeu, îl înso- 
tesc toate experienţele obișnuite pe care le are. Simţurile 
lui, mintea lui, raţiunea lui, patimile lui, toate participă la 
experienţa îndumnezeirii, dar nimic din rațiunea ome- 
nească nu-L percepe pe Dumnezeu. Dumnezeu transcende 
toate puterile omului. De aceea, în Revelația însăși, Dum- 
nezeu rămâne taină.” 


Mintea (voùç), prin Rugăciunea minţii (noetică), mai ales 
când ajunge la vederea lui Dumnezeu, nu rătăceşte, şi atunci 
trăiește teologia neînșelată. 


„Dacă nu are Rugăciunea minţii, automat se află în în- 
șelare. De ce? Pentru că mintea lui se află într-o stare de 
rătăcire, Fie el și ortodox, mintea lui se află în rătăcire. 
Scapă de rătăcire numai în starea de Rugăciune a minţii.” 

Adevărata teologie ortodoxă este strâns legată de mintea 
luminată. 


„Lucrarea minţii (vovc) este teologia. Nu există altă 
teologie ortodoxă pentru Părinţii Bisericii, pentru că prin 
lucrarea minţii se dobândește harisma deosebirii duhu- 
rilor, iar aceasta este singura premisă a teologiei. Nu exis- 
tă alt obiect al teologiei, nici speculaţia, nici nimic altceva.” 


Dimpotrivă, când mintea (voùç) e plină de gânduri (Ao- 
yiopoi), atunci omul nu poate teologhisi ortodox. 


„Cine teologhiseşte cu mintea plină de gânduri nu o să 
dea o teologie corectă, pentru că trebuie să aibă numai un 
singur gând în mintea lui. Dacă are alte gânduri în min- 
te, nu poate teologhisi corect. 

Poate să teologhisească mai mult sau mai puţin despre 
teologia ortodoxă, pentru că va citi texte patristice, hotă- 
râri sinodale, şi are o cunoaştere formală despre credinţă, 
dar nu va putea niciodată să ordoneze corect întregul ma- 
terjal şi să înțeleagă relația pe care o au aceste nume şi în- 
țelesuri cu realitatea experienţei duhovniceşti a Părinților.” 


Concluzia tuturor celor de mai sus este că omul a fost plăs- 
muit de Dumnezeu cu tot ce are nevoie pentru a ajunge la ve- 
derea lui Dumnezeu, prin mintea (voùc) luminată care lucrează 
în inimă. Atunci se ridică la vederea lui Dumnezeu, şi astfel 
dobândeşte cunoaşterea Lui, pe care o transmite folosindu-și 
raţiunea. Acesta este omul firesc, așa cum l-a creat Dumnezeu. 


d) Trupul omului 


O învățătură de bază a Bisericii, aşa cum este formulată în 
cartea Facerii, e că trupul omului este creaţie a lui Dumnezeu, 

laolaltă cu sufletul, iar energia lui Dumnezeu îi dă viață, prin 
suflet. Sufletul omului este legat de viaţa lui. 

Trupul este alcătuit din celule, care formează țesuturile, și 
aceste țesuturi alcătuiesc mai departe diferitele organe. 


„Trupul este alcătuit din celule; tot trupul e un sistem 
de celule. Întrucât celulele suferă descompunere, de aceea 
trupul dispare şi se face ţărână.” 


„O celulă se duce într-o parte a trupului şi se face ure- 
che, alta ochi etc. Celulele, în mod cert, au un sistem de 
memorie în interiorul lor. Ştiu cum să se dezvolte, unde 
să se ducă şi unde să se oprească, în ce loc să se înmulțeas- 
că şi cum să-și îndeplinească rolul în locul în care se află.” 


Așa cum sufletul îi dă viaţă acestui trup unit cu el, la fel şi 
Duhul Sfânt îi dă viață sufletului, iar harul lui Dumnezeu se 
transmite, prin suflet, şi trupului. Astfel, omul întreg devine 
duhovnicesc. 


„De aceea avem fenomenele acestea stranii în Orto- 
doxie — sihaștri, goi, stâlpnici etc., pentru că spirituali- 
tatea ortodoxă îl ia pe omul care e neputincios trupeşte 
și-l face leu sufletește în capacitatea lui de-a îndura, chiar 
şi împotriva stihiilor naturii.” 


Concepţia neoplatoniciană, care este o continuare a plato- 
nismului - conform căreia sufletul trebuie să se despartă de 
trup, care este rău —, nu este acceptată de Părinţii Bisericii, ci 
este considerată demonică. 


„La fel şi neoplatonicienii, aceeaşi orientare aveau. În 
stările lor, pentru ca omul să ajungă în contact cu ce este 
dincolo, sufletul lui trebuia să scape de trup, să se elibe- 
reze din mormântul lui, care este trupul. 

În tradiţia patristică însă, experienţa îndumnezeirii nu 
este doar a sufletului; este și o experienţă a trupului. Omul 
întreg participă la experienţa îndumnezeirii, pentru că nu 
doar sufletul omului se îndumnezeieşte, ci şi trupul lui, 
întreaga personalitate a omului se îndumnezeieşte. lar 
când omul Îl vede pe Dumnezeu, omul întreg ÎL vede pe 
Dumnezeu, adică şi rațiunea lui, şi ochii, şi nasul, şi gura - 
omul întreg participă, şi nu se află în vreo stare de afazie'. 

Experienţa afaziei la neoplatonicieni este considerată 
demonică în tradiţia patristică ortodoxă. Pentru că tenta- 
tiva de-a elibera sufletul de trup şi de-a intra doar sufletul 
în contact cu necreatul — platonicienii nu-l numeau «necreat», 
pentru ei era ceea ce a existat dintotdeauna, şi sufletul era 
parte a acestei lumi, și apoi a căzut din această lume, şi apoi 
se va întoarce iarăși în această lume; așa că platonicienii 
nu fac distincţia dintre creat şi necreat - doctrina aceasta 
că omul trebuie să ajungă la extaz, şi prin extaz să intre în 
contact cu realitatea, acest lucru este considerat demonic 
din punctul de vedere al Părinților. Pentru că Părinţii nu 
acceptă lucrul acesta şi-l condamnă, arătând că experienţa 
este a omului întreg -şi a sufletului, şi a trupului.” 


În experienţa îndumnezeirii este cuprins omul întreg. 


„Şi experienţa aceasta a îndumnezeirii cuprinde omul 
întreg, nu doar sufletul, ci şi trupul. Și avem îndumneze- 
ire și a sufletului, și a raţiunii, și a minţii şi a trupului, avem 
până și îndumnezeire şi curăţire a patimilor.” 


` Afazia este pierderea definitivă sau temporară a facultăţii de a vorbi 
şi de a înţelege limbajul articulat, ca urmare a unei leziuni cerebrale. La 
Platon şi neoplatonicieni, denumeşte tăcerea survenită odată cu suspen- 
darea raţionării asupra lucrurilor. (n. trad.) 

d Sfinţii îndumnezeiţi cunosc empiric faptul că la experiența 
îndumnezeirii participă şi trupul, dar, în plus, are loc şi o sus- 
pendare a funcţiilor trupeşti. 


„Atâta vreme cât este în îndumnezeire, nu doarme, nu 
mănâncă, nu bea, iertaţi-mă că spun, nu merge la toaletă, 
adică suspendare totală a tuturor funcţiilor trupeşti ale 
omului, ori de câte ori se află în această stare. 

Și un an să dureze, omul se află într-o stare de suspen- 
dare a funcţiilor trupului. Asta nu înseamnă că nu e con- 
ştient şi nu vorbeşte. Starea aceasta nu e extazul neopla- 
tonicienilor sau al idolatrilor, nu are nici o legătură cu mis- 
ticismul sau cu extazul misticismului, pentru că, atâta vreme 
cât este în această stare, omul își păstrează toate simţurile, 
și vorbeşte, şi stă de vorbă cu ceilalţi, şi este deplin stăpân 
pe simţurile lui, şi se află în legătură cu întregul mediu în 
care trăiește. Mintea nu pleacă din lume, din domeniul di- 
mensiunilor, al culorilor ş.a.m.d. 

Deci, acesta este un punct extrem de important şi cere 
o deosebit de mare atenţie, ca să nu fie confundată vreo- 
dată experienţa ortodoxă a îndumnezeirii cu misticismul 
budiştilor, al africanilor şi al feluritelor religii păgâne, fi- 
losofice ş.a.m.d. E cu totul și cu totul altceva.” 


Teologii apuseni, influențați de platonicieni, vorbeau de- 
spre eudemonia! sufletului după învierea trupului. 


„Din cauză că Augustin este influenţat de platonicieni, 
Ja el trupul nu are parte de eudemonie, vasăzică eudemo- 
nia ţine doar de sufletul omului. De aceea, vine acum Toma 
d'Aquino şi se ocupă de subiectul eudemoniei, şi-şi pune 
lui însuşi trei, patru, cinci întrebări de fiecare dată, după 
care expune o teză, după care răspunde la toate întrebările 


* Vezi nota de la p. 50. (n. trad.) 

pe care tot el şi le pusese. Aceasta e metoda lui, știți. 
cepe cu întrebări, apoi vine teza, apoi răspunsurile. Şi scrie 
non-stop. Veniţi la birou şi-o să vă arăt care e planul căr- 
ţii sale. 

Deci, se întreabă el, între altele, cu ce contribuie trupul 
înviat la eudemonia omului? Din moment ce eudemonia 
înseamnă ca omul să-L dobândească pe Dumnezeu, şi nu- 
mai Dumnezeu îl face pe om fericit, atunci la ce ne mai 
trebuie trupul? Şi spune că, în esenţă, trupul nu contribuie 
cu nimic la eudemonia omului. Acceptăm învierea trupului 
doar pentru că o propovăduieşte Sfânta Scriptură, şi aduce 
«un anume şarm», e ceva deosebit. Dă şarm, aduce un far- 
mec, acolo, ceva oferă ea, dar în esenţă nu contribuie cu 
nimic la adevărata eudemonie. Așa că, la ce ne mai trebuie 
înviere? Ca să ne împiedicăm pe-acolo şi de-un trup, lipit 
de noi, de care nu avem nevoie? Vasăzică, se vede că teo- 
logii scolastici, care-l urmează pe Augustin, nu sunt con- 
secvenţi cu propria lor doctrină.” 


Prin urmare, sufletul este strâns legat de trup, fără a se iden- 
tifica absolut cu el. Și unul, și celălalt sunt creații ale lui Dum- 
nezeu. Omul întreg este alcătuit din trup şi suflet, este diho- 
tomic, dar trebuie să aibă şi harul lui Dumnezeu, care îi sfințeşte 
şi sufletul, şi trupul. 

Sfinţii cunosc din experienţă că omul întreg participă la ex- 
periența îndumnezeirii, și se face strălucit, şi se proslăveşte. 
Și aceasta, în plus față de cuvântul lui Hristos, le dă încredin- 
tarea că la a Doua Venire a lui Hristos va avea loc şi învierea 
trupului. Astfel, Sfinţii nu sunt de acord cu concepţiile filo- 
sofilor antici despre sufletul „nemuritor prin fire” şi trupul 
„muritor prin fire”. Sufletul este nemuritor nu prin fire, ci prin 
voia lui Dumnezeu, iar trupul se face părtaş experienţei în- 
dumnezeirii. 


Partea a III-a 


Căderea omului 


Căderea omului 


În capitolul precedent am văzut în detaliu cum au fost 
create lumea și omul, cum funcționau sufletul şi trupul, și cine 
era omul firesc după crearea sa. 

Moise, văzătorul de Dumnezeu, în cartea Facerii, nu de- 
scrie doar cele despre crearea lumii, ci și ce s-a întâmplat la 
căderea omului şi urmările căderii asupra întregii zidiri. Zi- 
direa nu era liberă să cadă în stricăciune, ci a fost trasă de omul 
cel căzut. Având în vedere că omul este alcătuit și din elemen- 
te ale lumii sensibile, în consecință a transmis urmările păca- 
tului întregii zidiri. 

Înainte de cădere, mintea (voic) omului se afla în comun- 
iune cu Dumnezeu şi cu îngerii, vedea slava lui Dumnezeu şi, 
din această perspectivă, toate energiile sufletului și trupului 
se transfigurau. Toate erau în avânt și mișcare spre Dumnezeu. 
După cădere însă, acestea s-au răsturnat, deoarece mintea în- 
tunecată pierduse controlul asupra energiilor sufletului și ale 
trupului și nu mai răspândea lumina în zidire. 

În cele ce urmează vom vedea care este cauza pentru care 
a avut loc căderea omului. 


1. Viaţa de după cădere 
a celor întâi-zidiți 


Atât starea de dinaintea căderii, cât şi starea de după că- 
dere a celor întâi-zidiţi sunt consemnate de Moise, văzătorul 
de Dumnezeu, în cartea Facerii. El însuși a dobândit „ochi de- 
Sine-văzător”, L-a văzut pe „Cel ce este” și a cunoscut, în Du- 
hul, toate câte s-au petrecut. Mai departe, a descris aceste lu- 
cruri prin cuvinte și înțelesuri create. 

Stări asemănătoare au fost descrise uneori și înaintea lui 
Moise, de către Prorocii și Părinţii de dinainte de Lege. Și aceş- 
tia au dobândit cunoaștere personală a celor întâmplate la 
cădere. 

Același lucru îl fac și Părinţii de-a lungul veacurilor. Ci- 
tesc în cartea Facerii cele ce s-au petrecut la crearea și la că- 
derea omului, dar le tâlcuiesc prin experienţa lor personală. 
Cu alte cuvinte, prin experienţa personală pe care au dobân- 
dit-o, îl tâlcuiesc atât pe omul de dinainte de cădere, cât și pe 
omul de după cădere. 

Există două tradiţii referitoare la felul cum era Adam îna- 
inte de cădere: cea alexandrină şi cea antiohiană. Ambele per- 
spective sunt consemnate în opera Sfântului Ioan Damaschinul. 


„Există o relatare despre crearea omului în cartea Face- 
rii. Există o tâlcuire patristică despre creație, despre cădere 
etc., la capitolul acesta. 

În teologia patristică, avem două tâlcuiri ale căderii. Pri- 
ma, care predomină în Antiohia, este că omul, atunci când 

a fost creat, a fost așezat de Dumnezeu într-o stare de lu- 
minare, și a căzut din luminare. În Capadocia, în Alexan- 
dria și în alte părți ale Bisericii primare, există tradiția că 
omul se afla în stare de îndumnezeire. Alte tradiții sunt o 
combinaţie a celor două.” 


„Anumiți Părinţi ai Bisericii cred că mintea (voùç) ce- 
lor întâi-zidiţi era în stare de vedere dumnezeiască. Tra- 
diția aceasta e una puternică, e Şcoala Alexandrină. În teo- 
logia antiohiană însă, exista pomenirea lui Dumnezeu, cu 
vederea lui Dumnezeu când și când, dar în special cu po- 
menirea și cu propria lor experiență ascetică. Și avem 
două trepte ale vederii. O treaptă este luminarea, care e 
rugăciunea neîncetată, iar cealaltă este strălucirea, ve- 
derea, vederea continuă, care e vederea lui Dumnezeu, 
îndumnezeirea."” 


„Sfântul loan Damaschinul ne descrie ambele concep- 
ţii, fără a lua însă vreo poziție în acest sens. ÎI lasă pe ci- 
titor să aleagă ce doreşte.” 


„Am publicat un studiu în care fac o prezentare a lui 
loan Damaschinul. Damaschinul îi descrie pe cei întâi-zi- 
diţi în două moduri: în primul caz au Rugăciunea minții, 
în celălalt au îndumnezeirea. Acum, dacă aveau îndum- 
nezeirea sau Rugăciunea minţii, adică dacă mintea avea 
pomenirea lui Dumnezeu sau mintea ÎI vedea pe Dumne- 
zeu, acestea sunt două tradiții. Care e cea corectă, nu ştim. i 


Părinţii Bisericii, tâlcuind cartea Facerii, „nu se ocupă de 
Adam ca Adam, ci de mintea (vod6) lui Adam. Adam s-a îm- 
bolnăvit pentru că mintea i s-a întunecat”. De aceea nu sunt 
descrise în detaliu diferitele evenimente din viața celor întâi- 
zidiţi înainte de cădere. Pe Părinți îi interesează ce a survenit 
prin cădere. De fapt, se subliniază starea minții de dinainte de 

cădere şi de după cădere, deoarece, „practic, omul a fost zi- 
dit pentru îndumnezeire”. 


„În esenţă, pe Părinţi nu-i interesa când anume au fost 
creaţi cei întâi-zidiţi, cum au fost ei creați, în ce stare se aflau 
etc. Dar ce făceau Părinţii? Luau experiența actuală a lu- 
minării şi îndumnezeirii și, pe baza ei, tâlcuiau Vechiul 
Testament. 

Cunoşteau experiența aceasta a luminării și de la Pro- 
roci, şi din Noul Testament, dar mai ales din propria lor 
experiență, pentru că aveau un Părinte duhovnicesc! în 
stare de luminare, care, probabil, «călătorea» când și când 
în starea de îndumnezeire. Acesta avea fii duhovnicești și, 
din experiența lui personală, îi călăuzea pe baza Prorocilor 
Vechiului Testament şi a Apostolilor, şi făcea o tâlcuire co- 
rectă a Sfintei Scripturi.” 


Părinţii Bisericii tâlcuiau cele despre crearea lui Adam și 
Evei şi despre viața lor în Rai de dinainte de cădere pe baza ex- 
perienţei vederii lui Dumnezeu pe care înşişi o aveau, sau după 
cum o văzuseră la Părinții îndumnezeiți. Când vedeau, adică, 
sfinţi care se înnoiseră duhovnicește și aveau experienţe ale 
luminării și îndumnezeirii, spuneau că oarecum în felul acesta 
ar fi trăit și cei întâi-zidiți în Rai. Expresia „oarecum în felul 
acesta ar fi trăit” arată că acum, prin Întruparea lui Hristos și 
îndumnezeirea firii omeneşti în ipostasul Cuvântului, i s-a dat 
omului posibilitatea de-a se uni cu Hristos și, prin urmare, 
îndumnezeirea lui să fie mai puternică, iar cel îndumnezeit să 
trăiască o stare duhovnicească mai înaltă decât cea pe care au 
trăit-o Adam şi Eva în Rai. 


„Astfel, Părinţii îl iau pe îndumnezeit, aşa cum este el 
acum, și pe cel care trăiește în vederea lui Dumnezeu, așa 


* Vezi nota de la p. 156. (n. trad.) 

cum este el acum, şi-l proiectează pe omul duhovnicesc de 
azi în epoca lui Adam şi Evei. Altfel spus, Părinţii iau sta- 
rea de azi a vederii lui Dumnezeu, care este Rugăciunea 
minții, îndumnezeirea, și spun: «Acesta este omul. Aceasta 
este starea de cădere a omului. Aceasta este starea de în- 
viere a omului». Așadar, când teologhisesc despre Adam 
și Eva, pur şi simplu teologhisesc din punctul ăsta de 
vedere. 

Dacă Adam și Eva aveau Rugăciunea minţii sau în- 
dumnezeirea, dacă aveau vederea lui Dumnezeu sau Ru- 
găciunea minţii, putea fi ori una, ori alta, indiferent ce era, 
ei se aflau în starea de vedere a lui Dumnezeu. În privința 
aceasta nu e nici un dubiu. Dacă vederea lui Dumnezeu 
era pomenirea neîncetată a lui Dumnezeu sau dacă era 
vederea dumnezeiască, asta e cu totul altă discuție.” 


De asemenea, trebuie să avem în vedere faptul că Părin- 
ţii Bisericii au analizat starea duhovnicească a celor întâi-zi- 
diți din perspectiva înnoirii omului, adică a tămăduirii lui, iar 
nu dintr-o dispoziție de curiozitate ştiinţifică sau duhovnicească. 


„Spuneam cum erau cei întâi-zidiţi. Și erau fie cu Ru- 
găciunea minții, fie cu vederea lui Dumnezeu, adică la în- 
dumnezeire. Nu contează cum anume erau, nu contează 
dacă aveau Rugăciunea minţii sau îndumnezeirea. Ceea 
ce contează e că în felul acesta se tămăduiește omul. Şi 
înainte de-a se îmbolnăvi, în starea lui harismatică firească, 
era ori așa, ori așa — nu contează. Mintea (voùç) este însă 
un fenomen antropologic. 

Așa cum avem celule, inimă, artere etc., la fel, omul are 
în plus și mintea aceasta, care este întunecată. Dar mintea 
nu e un fenomen teologic, nici unul filosofic. Este un feno- 
men antropologic, o parte integrantă a personalității ome- 
neşti, așa cum sunt ochii, dinții, nasul ș.a.m.d.” 


2. Păcatul strămoșesc 


Există multe căi de înțelegere a păcatului strămoșesc, din 
punct de vedere patristic ortodox. În cele ce urmează vom pune 
în lumină esența păcatului strămoșesc. Asupra acestui subiect, 
în care se arată diferenţa dintre teologia ortodoxă și alte con- 
fesiuni, au fost formulate mai multe puncte de vedere. 

Esența păcatului strămoșesc este mai profundă decât ceea 
ce i se atribuie în mod obișnuit. Întâi de toate, Sfinții Părinți 
învaţă, din experienţa lor, că omul are două feluri de memo- 
rie: memoria celulelor trupului, care ajută la buna funcţionare 
a trupului, şi memoria inimii, în care este înscris numele 
lui Dumnezeu și se săvârșește neîncetat Rugăciunea minții. 


„În ziua de azi, oamenii de știință ştiu că există în om 
două feluri de memorie. Există memoria celulară, ADN-ul, 
care e ca o bandă într-un casetofon și «rulează» înnoirea 
celulelor omului, cu dezvoltări programate ale celulei. Și, 
pentru că există memoria asta, celulele știu ce să facă, adică 
ştiu cum să se înmulțească, la fel ca un computer care ar 
efectua operaţiunea aceasta de înmulţire a celulelor. 

Aici avem ceva straniu, anume că celula se divide indi- 
vizibil. Celula se împarte neîmpărțit în cele împărțite. E 
foarte straniu lucrul acesta, pentru că seamănă cu taina 
prezenţei lui Dumnezeu în lume pe care o descriu Părin- 
ţii Bisericii, în care Dumnezeu se împarte neîmpărțit în 
cei împărțiți. 

Cam același lucru îl fac și celulele. O celulă se înmul- 
țește fără să-și piardă propria identitate, pentru că, de 

fiecare dată când oricare dintre celule se înmulțește, ce- 
lula în sine rămâne întreagă, şi toate genele, toate rămân 
la fel. Și în celulele acestea există ADN-ul, care programează 
toată această dezvoltare și înmulțire a celulelor etc. Lucrul 
acesta nu ar fi fost posibil dacă celula nu ar fi avut me- 
morie. Există un sistem de memorie care garantează dez- 
voltarea corectă a tuturor organismelor biologice din lume, 
a tuturor ființelor vii. 

În afara acestei memorii a celulelor, avem şi memoria 
creierului, memoria care există în materia cenușie, pe care 
o are lumea vie și omul. Chiar și lumea plantelor are me- 
morie. 

Acum, în afara acestor memorii pe care le cunoaște 
ştiinţa astăzi, în tradiţia ortodoxă există şi o altă memorie, 
pomenirea! neîncetată a lui Dumnezeu, care îşi are sediul 
în inima omului. Dar sistemul acesta de memorie a încetat 
să mai funcţioneze din cauza căderii omului. Şi, când 
Părinţii vorbesc despre cădere, înțeleg practic întrerupe- 
rea funcționării sistemului de memorie care exista la cei 
întâi-zidiţi.” 


„Esenţa păcatului strămoșesc este că Dumnezeu l-a 
creat pe om cu două centre ale personalității. Un centru 
este sistemul nervos. Coordonatorul sistemului nervos este 
creierul, materia cenușie, care e conectat la întregul sistem 
nervos al omului şi conduce relaţiile omului cu lumea din 
afară, Apoi, există şi sistemul celular al omului, care, du- 
pă cum bine știm astăzi de la biologi, constituie un sistem 
complet de memorie celulară, ca un computer.” 


În afara acestui centru al personalității umane mai există 
încă un centru, care își are sediul în inimă: centrul duhov- 
nicesc al personalității umane. Astfel, căderea omului este, 


` Vezi nota de la p. 168. (n. trad.) 

de fapt, întreruperea funcționării sistemului său duhovnicesc 
de memorie. Acest lucru a avut și consecințe morale, însă, în 
esenţă, a fost o problemă ontologică. 


„Mulţi înţeleg azi căderea ca pe o cădere morală, în 
timp ce Sfântul Simeon Noul Teolog, atunci când vorbeşte 
de cădere, nu înțelege o cădere morală, pentru că Sfântul 
Simeon Noul Teolog nu are un sistem moral. Sfântul Simeon 
Noul Teolog este un ascet. Învață asceza, nu morala, și 
gândeşte ascetic, nu moral. Vrea să spună că oamenii nu 


au Rugăciunea minții. Asta vrea să spună. 


Această întrerupere a funcționării „ sistemului de memo- 
rie” al inimii se numeşte, la Sfinţii Părinți, „înnegrire” a după 
chipului, „întunecare a minţii (vodc)”, „minte fără de soco- 
tinţă”. „Peste tot în literatura patristică, subiectul acesta al că- 
derii este legat de întunecarea minţii omului.” „Om căzut e 
unul care are minte întunecată - și cu asta, basta.” 

În același timp, această minte căzută este definită şi ca 
„nelucrătoare”, adică a încetat să mai lucreze în mod firesc, 
după cum a fost ea creată de Dumnezeu. 

Aşa cum am afirmat mai înainte, Sfinții Părinţi studiau 
„descrierea istorică a căderii, la care se referă Sfânta Scriptură”, 
dar tâlcuiau acest eveniment prin propria lor experiență, de 
vreme ce au cunoscut ce este mintea luminată. 


„Luminarea omului este sălășluirea Duhului Sfânt în 
inima omului, așadar omul se face templu al Duhului 
Sfânt, și același Duh Sfânt al lui Dumnezeu lucrează în- 
lăuntrul minţii omului și o luminează.” 


„Noi cum știm că mintea lui Adam s-a întunecat? Foar- 
te simplu, pentru că știm că noi înșine avem acum mintea 
întunecată.” 

Așadar, experiența minţii întunecate şi luminate i-a că- 
lăuzit pe Sfinţii Părinți la tâlcuirea atât a stării lui Adam de 
dinainte de cădere, cât și a stării de după cădere. Este esenţial 
să subliniem lucrul acesta, pentru a înțelege că Sfinţii Părinți 
nu vorbeau filosofic, nici după închipuirea lor, ci empiric. 

După această explicaţie, trebuie să definim în ce constă 
nelucrarea şi întunecarea minţii (vovc), cu alte cuvinte trebuie 
să analizăm ce este „mintea nelucrătoare” 

Mintea omului, așa cum a fost creată ea de Dumnezeu, 
trebuia să se miște către EI, să fie caracterizată de așa-numita 
mișcare „mai presus de fire”. Prin cădere însă a pierdut aceas- 
tă mișcare, și se mișcă „după fire” şi „împotriva firii”. Cu alte 
cuvinte, energia minţii este „defectă”, și lucrul acesta se ma- 
nifestă în faptul că omul devine iubitor de sine, își îndreaptă 
atenţia către trup și, în loc să aibă dragoste jertfelnică, are dra- 
goste egoistă. 


„Mintea se află în stare de cădere şi e nelucrătoare; are 
o lucrare rudimentară și trebuie activată.” 


Minte nelucrătoare este numită mintea care „nu lucrează 


corect”. 


„Pentru noi, căderea este localizată la nivelul minţii, 
adică atunci când mintea a încetat să mai lucreze. Aceasta 


este căderea.” 


Lucrarea nefirească a minţii înseamnă că mintea nu mai 
primește energia Luminii lui Dumnezeu, așa că se întunecă, 
motiv pentru care vorbim despre „întunecarea minţii (voic)”, 
care este însușirea caracteristică a căderii. Mintea întunecată 
„înseamnă că energia noetică a inimii omului nu lucrează co- 
rect”. Și lucrul acesta este păcatul. „Păcatul este întunecarea 

minții, întunericul din inima omului.” Toţi Părinții au vorbit 
despre întunecarea minții. 


„Citiţi orice Părinte vreţi voi. O să vedeți că zice de cei 
întâi-zidiţi și de urmașii lor că au minte întunecată. Min- 
tea s-a întunecat. Lucrul acesta îl spunem și în Acatistul 
Bunei-Vestiri. În orice caz, mintea asta întunecată este dia- 
gnosticul, faptul că mintea s-a întunecat, iar terapia este 
luminarea acestei minţi.” 


Cei îndumnezeiți înțeleg păcatul ca boală. 


„În tradiţia augustiniană, păcatul a fost înfățișat sub 
formă morală, în timp ce la Părinţii Bisericii, sub forma bo- 
lii, iar ştergerea păcatului a fost înfăţişată sub forma tă- 
măduirii. Vasăzică, avem boala şi avem tămăduirea. Păca- 
tul este o boală a omului, nu doar o purtare urâtă a omului 
care nu ascultă de Dumnezeu ca o slugă. Pentru că păcatul 
nu este o faptă și o încălcare a poruncilor lui Dumnezeu, 
ca în cazul încălcării legilor statului. Există legi, și cine le 
încalcă contravine legii și trebuie pedepsit de lege etc. 
Augustin a înțeles păcatul în felul acesta, adică Dumne- 
zeu a dat porunci, omul a încălcat porunca lui Dumnezeu 
și a fost pedepsit ca atare.” 


Părinţii ştiu că, prin cădere, omul s-a îmbolnăvit, de vreme 
ce „boala este întunecarea minţii”. De aceea se vorbeşte de- 
spre diagnostic și terapie. 


„Diagnosticul este că omul suferă de boala aceasta nu- 
mită păcat, care este întunecarea. Și de câte ori nu găsești 
termenul ăsta la Părinţi, «ântunecarea minţii»? Permanent. 
Oriunde ai deschide un Părinte, toți vorbesc despre în- 
tunecarea minţii. 

Deci întunecarea asta a minții este diagnosticul. Și tă- 
măduirea, ce este? Luminarea minţii. Avem întunecare, și 
avem luminare. E aceeași terminologie. Întuneric și lumină. 
Întunecare și luminare. Aceasta este toată problema, adică.” 


Pentru că Dumnezeu este Lumină, iar absenţa Luminii 
provoacă întuneric, atunci când mintea nu este luminată de 
Dumnezeu înseamnă că este întunecată, adică înnegri 


„Care este diagnosticul? Este că inima omului s-a înne- 
grit. Ceea ce numim în limbajul ulterior al Părinților «minte» 
(voòùç), adică inima aceasta, s-a înnegrit; din pricina că- 
derii a pierdut pomenirea lui Dumnezeu, și pomenirea 
aceasta a lui Dumnezeu trebuie să se întoarcă.” 


Există o analogie între minte şi lentilele unui telescop. 
Când lentilele telescopului au o problemă, lumina nu poate 
trece prin ele și omul nu poate vedea. Tot astfel, când mintea 
omului este înnegrită, omul nu-L poate vedea pe Dumnezeu. 


„Ochii necreaţi pe care îi are, adică harul necreat care 
sălășluiește în om, înlăuntrul minții omului, înlăuntrul 
inimii omului, harul acesta necreat a fost întunecat de 
petele de pe lentila care se numește «minte» (vobc). Și, pen- 
tru că lentila din telescopul acesta nu este curățită, de aceea 
nici lumina nu străluceşte prin ea, sau nu lasă lumina să 
treacă, astfel încât să poată cineva să folosească telescopul, 
să vadă stelele așa cum trebuie. 

La fel, lentila care se numește mintea sau inima omului 
s-a înnegrit, de aceea omul nu vede întru sine Împărăția 
lui Dumnezeu care este înlăuntrul său, ori harul necreat 
care este înlăuntrul său. Și lucrul acesta se cheamă orbire. 
Omul este orb — a fost zidit să-L vadă pe Dumnezeu, dar 

nu-L vede pe Dumnezeu. Prin urmare, din punctul ăsta 
de vedere, omul este orb şi nu vede Lumina.” 


Când vorbim despre întunecarea minţii, nu înțelegem în- 
n capitolul precedent s-a făcut distincția 


tunecarea rațiunii. 
dintre minte (voòç) și rațiune (Aoy4x7]);; astfel, prin căderea lui 
Adam, a fost afectată nu rațiunea, ci mintea. 


„Mintea era în starea vederii lui Dumnezeu și s-a în- 
tunecat. Nu raţiunea. Nu avem nici un indiciu că rațiunea 
omului s-ar fi întunecat. Și oricine cunoaște câte ceva din 
ştiinţa modernă, vede că, la creier, omul funcționează foar- 
te bine.” 


„Din moment ce omul poate să fie foarte deștept în- 
tr-ale rațiunii, nu pare să fi suferit nimic din pricina că- 
derii celor întâi-zidiţi, pentru că, atunci când Părinții spun 
că i s-a întunecat mintea, nu la rațiunea lui se referă. Dacă 
mintea ar fi același lucru cu raţiunea, s-ar ajunge la con- 
cluzia că, dacă în urmă cu trei milioane de ani s-a întunecat 
mintea, când omul avea un cap mic, cu un volum de 700 
de centimetri cubi, în timp ce acum are 1400 de centimetri 
cubi, deci, dacă am fi început cu o minte întunecată, acum 
ea ar fi teribil de luminată în comparaţie cu ce era la început. 

Când Părinții spun că s-a întunecat mintea celor întâi- 
zidiţi, nu la rațiune se referă, ci la o altă energie a sufle- 
tului, al cărei centru este inima.” 


„Poate să fie cineva o somitate în ştiinţele pozitive, dar 
din punctul de vedere al teologiei să fie un agramat, pen- 
tru că are mintea întunecată, Rațiunea lui este luminată, 
da, dar de ştiinţele pozitive. Vasăzică, rațiunea omului nu 


* Vezi nota de la p. 22. (n. trad.) 

a suferit nimic din cauza căderii. Cea care a suferit e min- 
tea omului. Mintea s-a întunecat.” 


Părinţii cunosc întunecarea minţii și din experienţa lor, 
dar şi din experienţa lor pastorală, când îi călăuzesc pe fiii lor 
duhovnicești. Prin urmare, din acest punct de vedere, oa- 
menii se împart în cei ce au mintea întunecată şi cei ce au min- 
tea luminată. 

Pe lângă întunecarea minții, păcatul strămoșesc înseamnă 
amestecarea minții cu rațiunea, cu patimile și cu mediul. Min- 
tea de dinainte de cădere se mișca spre Dumnezeu cu avânt, 
liberă de energia rațiunii, a patimilor și a mediului, însă, atunci 
când a rămas nelucrătoare, s-a confundat cu raţiunea, cu pati- 
mile și cu mediul. Acest lucru este definit drept cădere. 


„După cădere, mintea s-a întunecat. De ce? Pentru că 
este plină de gânduri (Aoytopoi). Când ajunge mintea să 
fie întunecată de gânduri? Când gândurile intelectului co- 
boară în inimă și se fac gânduri ale minţii. Există, adică, gân- 
duri în minte, care nu ar trebui să fie acolo, pentru că țin 
de rațiune şi de intelect. Mintea trebuie să fie complet goală 
de gânduri ca să poată veni la om Duhul Sfânt, să se să- 
lășluiască și să rămână înlăuntrul lui.” 


„Căderea omului, din punct de vedere patristic, în- 
seamnă identificarea energiilor minţii cu energiile rațiunii. 

Când mintea s-a întunecat, atunci mintea întunecată, în 
energia ei, se identifică cu rațiunea și cu patimile.” 


Când energia noetică „nu funcționează corect, atunci 
rătăceşte încoace și-ncolo și se amestecă cu rațiunea omu- 
lui. Și energia aceasta, pe care au numit-o «energie noetică», 
este mintea omului, care nu e rațiunea lui”. 

Mintea, în starea aceasta, „nu lucrează, ci s-a făcut pri- 
zonieră a raţiunii (A0y1x1]), adică a gândurilor (Aoyio poi), 
Nu funcționează normal”. 


În concluzie, păcatul strămoșesc este nelucrarea minții, 
întunecarea minții și identificarea ei cu rațiunea, cu patimile 
și cu mediul. Lucrul acesta are urmări cumplite. 


3. Urmările căderii 


Urmările căderii nu sunt doar morale, duhovnicești, psi- 
hologice şi sociale, ci antropologice şi ontologice. Din cauză 
că mintea (vovc) se pervertește, toate puterile sufletești ale 
omului se denaturează. Când mintea, care conduce lumea su- 
fletească lăuntrică a omului, devine nelucrătoare, întunecată, 
atunci și întreaga alcătuire sufletească a omului se dezorga- 
nizează. Atunci omul se face vrăjmaș al lui Dumnezeu. Iacov, 
fratele Domnului, vorbește despre vrăjmașii lui Dumnezeu: 
„Cine, deci, va voi să fie prieten cu lumea se face vrăjmaş lui Dum- 
nezeu” (Iacov 4, 4). Potrivit erminiei patristice, nu Dumnezeu 
îi este vrăjmaş omului, ci omul se face vrăjmaş al lui Dumnezeu. 


„Omul ajunge vrăjmaș al lui Dumnezeu prin întune- 
carea minții (voi). Când mintea este întunecată şi nelu- 
crătoare, înseamnă că nu lucrează, dar și când lucrează, 
lucrează demonic. Omul acesta a cărui minte este întune- 
cată e vrăjmaş al lui Dumnezeu, în sensul că nu face voia 
lui Dumnezeu, și asta pentru că se află în întuneric.” 


Apoi, omul a cărui energie noetică nu lucrează, sau lucrea- 
ză rudimentar, este bolnav și rob al păcatului. 

Urmarea fundamentală a păcatului strămoșesc a fost moar- 
tea, după cuvântul lui Dumnezeu către Adam: 

„A dat apoi Domnul Dumnezeu lui Adam poruncă şi a zis: «Din 
toți pomii din Rai poți să mănânci, iar din pomul cunoștinței 
binelui şi răului să nu mănânci, căci, în ziua în care vei mânca din 
el, vei muri negreşit!»” (Facerea 2, 16-17). 


T 

Astfel, după păcat, în existența omului a intrat moartea; 
mai întâi moartea duhovnicească, pierderea harului lui Dum- 
nezeu, şi apoi moartea trupească. Moartea duhovnicească 
este întunecarea minţii (vovc) și întreruperea legăturii sufle- 
tului-minții cu Dumnezeu. 


„Moartea sufletului este lipsa îndumnezeirii, adică a 
vederii lui Dumnezeu. 


Mintea a încetat să se mai miște către Dumnezeu, a în- 
cetat să mai fie luminată de Lumina necreată a slavei Sale, 
s-a întunecat, şi a transmis această întunecare atât trupului, 
cât și întregii zidiri. 

În urma păcatului, Adam și Eva, prin marea purtare de 
grijă a lui Dumnezeu, au îmbrăcat hainele de piele. Potrivit 
învățăturii patristice, „hainele de piele” sunt stricăciunea și 
moartea, precum şi modul de viață propriu animalelor necu- 
vântătoare. Astfel, și modul zămislirii, al purtării în pântece 
şi al nașterii omului se înscriu între urmările căderii. Era de 
așteptat ca moartea sufletească-duhovnicească să se transmită 
și trupului, așa că omul a experimentat ce înseamnă moarte 
trupească. 


„Nu Dumnezeu e Cel ce a cauzat moartea. Omul a adus 
moartea întru sine, din cauză că s-a despărțit de slava lui 
Dumnezeu, care este izvorul vieții sale. Dumnezeu, prin 
urmare, nu i-a impus omului moartea drept pedeapsă pen- 
tru vreo vinovăţie moștenită. Dumnezeu mai degrabă a 
îngăduit moartea, datorită bunătății și dragostei Sale, pen- 
tru ca păcatul şi răul la om să nu ajungă nemuritoare.” 


Astfel, și moartea este o boală, dar și bătrânețea, care duce 
inevitabil la moarte, este tot o boală. Lucrul acesta este sus- 
tinut acum și de către ştiinţă. 

„Sa demonstrat, într-un final, că bătrânețea este o boală; 
nu-i firesc pentru om să îmbătrânească. Şi au făcut acum 
nişte experimente importante, în care sunt prelevate păr- 
ţi din glandele animalelor și puse la congelator. Calcu- 
lează câți ani trăiește un animal; în jur de cincisprezece ani. 
După zece ani scot glandele din congelator şi le cos la loc 
în glandele animalului, şi au reuşit acum să prelungească 
viața unor cobai. Asta înseamnă că pot prelungi viața 
omului cu 30% sau cu 50%. Și discută acum gerontologii 
dacă moartea este sau nu o boală. Cu alte cuvinte, s-a de- 
monstrat că bătrâneţea este o boală.” 


„Avem aici un fenomen straniu, că celulele obișnuite 
se înmulțesc și se regenerează, de obicei, odată la șapte 
luni. Odată la șapte luni, toate celulele din trupul omului 
se schimbă, în afară de celulele oaselor, care trec printr-o 
schimbare completă odată la șapte ani. Vasăzică, în timp 
ce, în primul caz, se schimbă odată la șapte luni, în celă- 
lalt, odată la șapte ani are loc o regenerare totală, în afară 
de glande. Și aici avem un fenomen straniu. Glandele nu 
se mai regenerează, ci mor treptat. 

Și acum, în gerontologie - de vreo doisprezece ani în- 
coace s-a dezvoltat ştiinţa asta — se ocupă cu bătrâneţea și 
cu moartea, să vadă dacă sunt fireşti sau sunt boli. Cât de- 
spre bătrânețe, au ajuns la concluzia că este vorba de o boală. 
Despre moarte nu sunt siguri dacă e boală sau ceva firesc. 
Bătrânețea, în orice caz, nu-i ceva firesc. Și lucrul acesta se 
vede din faptul că glandele, se pare, controlează îmbă- 
trânirea omului. Acolo nu mai are loc o regenerare a celu- 
lelor. În timp ce toate celelalte celule se regenerează și se 
schimbă periodic, chiar și sângele, toate, toate se schimbă, 
are loc o regenerare totală, și nu este vizibilă nici o dife- 
renţă între celulele unui om de 80 de ani și ale unuia de 
20 de ani, celulele sunt identice, totuși glandele suferă 


o îmbolnăvire. 

Așadar, experimentele acestea i-au convins că bătrâ- 
neţea este o boală care afectează sistemul glandular. Iar 
una din glandele acestea este creierul uman, parte a siste- 
mului neurologic. Vasăzică, ceea ce tot spuneau Părinții, 
că moartea și bătrâneţea sunt o boală, a fost deja pe ju- 
mătate demonstrat și acceptat, în timp ce, mai demult, când 
citeau vreun Părinte al Bisericii care spunea că lucrurile 
acestea sunt o boală, toată lumea zicea că sunt o stare fi- 
rească. S-a demonstrat acum că bătrânețea nu este o stare 
firească. Prin urmare, Părinții s-au arătat moderni şi în 
acest domeniu. N-au acceptat niciodată bătrâneţea ca pe 
o evoluţie firească, ci ca pe o boală a omului. Părinții susțin 
că moartea este o stare nefirească, în timp ce gerontologii 
încă dezbat chestiunea asta. 

În om există acest ADN, care este o bandă, o bandă spi- 
ralată. Există ADN în fiecare celulă, și ADN-ul se multi- 
plică odată cu celula atunci când are loc multiplicarea 
celulelor. Teoria predominantă în prezent este că banda 
aceasta e ca o bandă într-un computer, într-un aparat de 
genul ăsta, și are o anumită lungime și, adică, banda ru- 
lează și, la un moment dat, banda se termină. Vasăzică, în 
felul acesta rulează viața omului, are loc permanent mul- 
tiplicarea celulelor și, când banda multiplicării se termină, 
omul moare. 

Da, adică este programat și, când se termină, s-a ter- 
minat. În afară, bineînţeles, de cazul în care nu e omo- 
rât cumva de vreo mașină sau nu i se întâmplă vreo com- 
plicație în corp, însă moartea naturală, a unui bătrân, 
există.” 


Drepții și Prorocii Vechiului Testament, deși ajungeau la 
vederea lui Dumnezeu, starea aceasta era totuși provizorie, 
pentru că firea omenească, înainte de-a fi asumată de firea 
dumnezeiască în Ipostasul Cuvântului lui Dumnezeu, era 

bolnavă, și nu putea să țină multă vreme acest har al lui 
Dumnezeu. Astfel, și Drepţii, şi Prorocii mureau nu doar cu 


trupul, ci şi cu sufletul, pentru că se pogorau la lad, în tărâ- 
mul morții. 


„Cei ce [în Vechiul Testament] au văzut slava necre- 
ată a Cuvântului au murit și cu trupul, și cu sufletul.” 


4. Moștenirea păcatului 


Părinţii Bisericii, când vorbesc despre moștenirea păca- 
tului strămoșesc, nu înțeleg moștenirea vinovăției celor întâi- 
zidiţi, cu alte cuvinte păcatul strămoșesc nu a fost o ofensă 
adusă lui Dumnezeu, ci o boală a omului. Omul s-a îndepăr- 
tat de Dumnezeu, cu urmarea, precum am văzut, că sufletul, 
prin minte (vobc), a pierdut harul lui Dumnezeu, iar trupul 
a murit. 

Am văzut, de asemenea, că trupul omului a fost creat din 
pământ, şi sufletul a fost creat prin insuflarea suflării lui Dum- 
nezeu. Acest lucru se repetă la zămislirea fiecărui om. Sfân- 
tul Maxim Mărturisitorul învaţă că sufletul și trupul omului 
sunt create de Dumnezeu în același timp, dar „fiecare prin- 
tr-un mod diferit de naștere”. Adică, unul este modul în care 
se naște trupul „din materia existentă”, și altul este modul în 
care se naște sufletul, „fiind alcătuit din suflarea dumnezeiască 
şi de-viaţă-dătătoare”. Aceasta înseamnă că sufletul este curat, 
mintea (vovc) este luminată, dar trupul moștenește de la pă- 
rinți caracterul stricăcios și muritor, adică bătrânețea și moar- 
tea. Desigur, crearea sufletului și a trupului, ca şi unirea din- 
tre ele au loc odată cu zămislirea omului. 

Astfel, moștenirea păcatului strămoșesc este, în realitate, 
o moştenire a urmărilor căderii, care sunt caracterul stricăcios 
şi muritor, aşa-numitele „haine de piele”. Moartea trupească, 
aflată în celule, controlează partea pătimitoare a sufletului pe 
durata dezvoltării omului, și astfel se dezvoltă patimile tru- 
peşti, iar mintea (vouc) omului se îmbolnăvește și se întunecă. 


4. Moștenirea păcatului 225 


Este semnificativ în acest sens cuvântul Apostolului Pa- 
vel: „Că, după omul cel lăuntric, mă bucur de legea lui Dumnezeu; 
dar văd în mădularele mele o altă lege, luptându-se împotriva legii 
minții mele şi făcându-mă rob legii păcatului, care este în mădula- 
rele mele. Om nenorocit ce sunt! Cine mă va izbăvi de trupul morții 
acesteia?” (Romani 7, 22-24). 

În acest pasaj al Apostolului Pavel, este limpede că min- 
tea (voùc) îşi găseşte bucuria în legea lui Dumnezeu, însă 
cealaltă lege, legea morţii trupului, se luptă împotriva legii 
minţii și o înrobeşte; astfel, patimile iubirii de arginți, iubirii 
de plăcere și iubirii de slavă, care sunt legate de caracterul stri- 
căcios și muritor, înrobesc și întunecă mintea omului 

Am subliniat în capitolul precedent că omul deţine o me- 
morie a inimii, noetică, și o memorie cerebrală. Prin urmare, 
memoria cerebrală, care este legată de celulele nervoase și 
dezvoltarea creierului, se dezvoltă gradual, în timp ce memo- 
ria inimii, noetică, există de la începutul existenţei sufletului 
omului. 


„Preasfânta Fecioară, la trei ani, ajunsese la îndumne- 
zeire. Copilul este receptiv. Inima lui nu s-a împietrit 
încă, el nu a ajuns viclean. Căderea copilului se datorează 
mediului, părinților, unchilor, prietenilor etc. Dacă se află 
într-un mediu bun, copilul acesta poate să crească fără pro- 
bleme cu Rugăciunea minţii. Copilul are mai puține pro- 
bleme ca adulții. Învață mai repede. Pe copil, mediul îl 
distruge. 

De aceea și Părinţii subliniază că fiecare om se naşte ca 
Adam și Eva. Și fiecare trece, adică, prin aceeaşi cădere. 
Întunecarea minţii are loc în fiecare om. În embrion, în 
care mintea (vobc) există, mintea nu este întunecată în- 
că. Fiecare om trece prin căderea lui Adam și Evei din 


cauza mediului.” 


>. 

Moștenirea păcatului strămoșesc, potrivit Părinților, este în 
special moştenirea urmărilor căderii, care sunt caracterul stri- 
căcios, pătimitor și muritor, fapt cu implicaţii și asupra sufletului. 


„Concepţia noastră despre păcatul strămoșesc, despre 
ereditate etc, coincide cu concepția științei medicale de as- 
tăzi, de pildă, acum cu ADN-ul. Au găsit acum un mod nu 
doar de-a identifica deficiențele ereditare în scara spira- 
lată a ADN-ului, dar cunosc și compoziția ADN-ului, ce 
elemente trebuie să se găsească și unde, cunosc secvența 
care ar trebui să urmeze. Și, când examinează oameni care 
se nasc cu șase degete la mâini și la picioare, sau cu trei 
ochi, cu un ochi, cu jumătate de nas, fără urechi etc., exa- 
minează compoziția celulei şi văd că există o anomalie în 
ADN, fapt pentru care omul s-a născut în felul acesta.” 


Prin urmare, pătrunderea morţii în viața noastră nu a sur- 
venit drept pedeapsă de la Dumnezeu, ci drept rezultat al pier- 
derii dumnezeiescului har, al îndepărtării omului de Lumina 
lui Dumnezeu, drept boală a firii omenești, care are nevoie de 
terapie. Pe acest lucru se sprijină toată lucrarea pastorală a 
Biseri 

Dimpotrivă, în Apus, care a fost influențat şi în această 
privință de Augustin, „pe care îl consideră cel mai mare teo- 
log, cel mai învățat în cele despre dumnezeiescul har, cădere 
etc., moștenirea păcatului strămoșesc a fost interpretată cu 
totul altfel, consecința fiind că lucrarea pastorală a Bisericii 
a fost pervertită. Augustin avea vederi platoniciene despre 
crearea și căderea omului. 


„Augustin, la început, porneşte de la premise platoni- 
ciene, abandonează unele teze ale platonicienilor, iar apoi 
încearcă iarăși să-l adapteze pe Platon la creștinism. Aşa- 
dar, din acest moment, contradicţiile devin inevitabile.” 

„Augustin a introdus concepţiile platoniciene în dog- 
ma Sfintei Treimi. A introdus ideea că Adam și Eva au avut 
cunoașterea omenească deplină, toată cunoașterea ome- 
nească pe care o poate avea cineva. Ei bine, fireşte, din 
moment ce pentru Augustin cunoaşterea omenească con- 
stă în vederea arhetipurilor, atunci oricine cunoaște arhe- 
tipurile ÎI cunoaște pe Dumnezeu, cunoaște esența lui Dum- 
nezeu. Deci, din moment ce Adam şi Eva au cunoscut toate 
arhetipurile, înseamnă că au avut toată cunoaşterea pe care 
o poate avea omul. 

Şi apusenii i-au închipuit pe cei întâi-zidiţi ca pe niște 
oameni desăvârșiți; desăvârșiţi în sens platonician. Când 
cei întâi-zidiți au căzut, au pierdut memoria acestor ar- 
hetipuri, de aceea și Augustin dădea întotdeauna o mare 
importanță în viață memoriei omului. Credea că în memo- 
ria oamenilor este întipărită cunoașterea despre Dumnezeu. 
Și luminarea, pentru Augustin, însemna să-și reamintească 
omul cele despre Dumnezeu. Şi cum să lege asta acum cu 

învăţătura despre pre-existența sufletelor, pe care în cele 
din urmă a respins-o - aceasta este o mare problemă a 
gândirii lui Augustin.” 


„Luminarea omului (după Augustin) înseamnă pur şi 
simplu ca mintea să cunoască arhetipurile. Aceasta este 
luminarea. Și apoi, îndumnezeirea omului este când omul 
s-a îndumnezeit şi vede arhetipurile direct cu rațiunea 
(Aoyuk1]).” 


În continuare, Augustin, potrivit concepțiilor lui Platon, 
consideră că, după cădere, omului i se adaugă partea pătimi- 
toare a sufletului, adică partea poftitoare și irascibilă. 


„Augustin are ideea aceasta că omul era desăvârşit 
și avea dumnezeiescul har, nu avea partea poftitoare și 

irascibilă a sufletului, se afla în starea de eudemonie a 
părții raţionale etc. Însă, din cauza căderii, apare partea 
poftitoare și irascibilă.” 


Merge și mai departe și învaţă că păcatul strămoșesc a fost 
o ofensă adusă dreptăţii lui Dumnezeu, de aceea şi omul a fost 
pedepsit. Nu percepe moartea ca pe o boală rezultată din pier- 
derea vieţii dumnezeieşti, ci ca pe o pedepsire a omului de către 
Dumnezeu. 


„Important, la Augustin, este că el gândește moartea ca 
pedeapsă a lui Dumnezeu. Toţi au fost pedepsiți de Dum- 
nezeu, pentru că sunt vinovaţi.” 


Pornind de la aceste premise, trebuie să abordăm concepția 
lui Augustin despre păcatul strămoșesc ca ofensă adusă drep- 
tăţii lui Dumnezeu, precum și interpretarea legalistă și con- 
tractuală a păcatului, felul cum vina aceasta a trecut la neamul 
omenesc și modul în care această viziune este legată de pre- 
destinarea absolută. 


„După Augustin, când Adam și Eva au păcătuit, au pă- 
cătuit împotriva dreptăţii lui Dumnezeu și L-au ofensat pe 
Dumnezeul cel nemărginit. Prin urmare, din moment ce 
toți moștenesc păcatul, vina lui Adam și a Evei, asta în- 
seamnă că toţi merită să fie pedepsiţi. Prin urmare, pe 
drept suntem pedepsiţi de Dumnezeu, dar Dumnezeu, 
pentru că așa vrea El, dintre osândiții aceştia la Iadul veș- 
nic a ales un grup anume pentru mântuire. 

Vasăzică, din perspectiva aceasta, cine n-a fost ales pen- 
tru mântuire n-are de ce să se plângă, pentru că pe drept 
este pedepsit. De fapt, trebuie chiar să se bucure, pentru 
că triumfă dreptatea dumnezeiască. Cine însă se mântu- 
iește, nici el nu poate să spună că pe drept se mântuiește, 

pentru că mântuirea pentru el este cu totul și cu totul gra- 
uită, n-are nici un merit. Aşa că nu poate să se dea mare. 

În contextul acesta, un indiciu că cineva ar fi predestinat 
la mântuire e și faptul că este om bun. Adică, pentru pro- 
testanți, asta înseamnă că e cumpătat, nu fură, nu minte, 
nu umblă cu femei, e om bun. Vasăzică, ei îi împart pe oa- 
meni în buni și răi. 

Dincolo de aceasta, în special în lumea anglo-saxonă, 
dar și între franci, a fost posibilă susținerea rasismului pe 
baza învățăturii lui Augustin. Vasăzică, cine era predes- 
tinat la mântuire trebuia să fie, cum ar veni, alb, înalt, 
blond etc. etc., adică un om chipeș. Un om, dacă este hi- 
dos la față, sărac, prăpădit, nenorocit, sclav, handicapat 
etc., pentru franci nu este cu putință să fie predestinat.” 


Era de așteptat ca vederile lui Augustin despre păcatul stră- 
moșesc să fie puse în legătură cu teoria despre predestinarea 
absolută a omului, care denaturează dragostea lui Dumnezeu 
faţă de om, scopul Jertfei lui Hristos pe Cruce, ca și întreaga 
lucrare pastorală a Bisericii. 


„Toţi au fost pedepsiţi de Dumnezeu, pentru că toţi sunt 
vinovaţi. Problema este cum sunt vinovaţi — este vinovă- 
ţia aceasta ereditară în mod biologic, sau sunt vinovaţi în 
mod reprezentativ? Cum ar veni, Adam și Eva, ca repre- 
zentanţi ai neamului omenesc, au păcătuit și, drept ur- 
mare, n-au fost pedepsiți doar ei, ca reprezentanți, ci și 
întreg neamul omenesc. 

O altă abordare este că, numai în calitate de reprezen- 
tanţi, au suferit o pierdere în detrimentul întregului neam 
omenesc. Ca atunci când un tată face prostii și-și pierde 
averea şi, din cauza tatălui, copiii vin pe lume săraci. Co- 
piii sunt săraci pentru că tatăl, care era bogat, și-a pierdut 
averea. Există şi concepția aceasta. Depinde ce vrea fiecare 

să scoată din Augustin în aceste chestiuni. Dar ceea ce 
contează este cum sunt aceste lucruri din perspectiva lui 
Dumnezeu. 

Augustin este de acord cu învățătura despre predesti- 
narea absolută. Prin urmare, introduce ideea că toți oa- 
menii, pe drept, sunt osândiți la Iad. Osânda aceasta e ceea 
ce merită omul. Dar Dumnezeu, Care este și dragoste, nu 
lasă lucrul mâinilor Sale să se piardă întru totul, așa că pe 
unii oameni i-a predestinat la mântuire. O parte a omenirii 
este predestinată la mântuire. 

Dar predestinarea aceasta a unei părți a omenirii nu se 
datorează meritelor omului, pentru că, după meritul lor, 
oamenii ar trebui să se ducă drept în Iad. Prin urmare, 
cine va primi dumnezeiescul har pentru mântuire nu poa- 
te să se dea mare că prin faptele sale s-a mântuit, ci s-a 
mântuit prin predestinarea pe care o are de la Dumnezeu, 
prin voia lui Dumnezeu. De aceea, trebuie să fie umil și 
să stea cuminte și să nu se creadă mai bun ca ceilalți în me- 
ritele sale. Dar și un om care nu este predestinat, nici el nu 
trebuie să se plângă, din moment pe drept este pedepsit. 

Din punctul ăsta de vedere, Augustin mai are încă o idee 
ciudată, că, atunci când spunem că Dumnezeu îi iubește 
pe păcătoşi, nu înseamnă că-i iubește chiar pe toți păcă- 
toșii. Înseamnă doar că Dumnezeu îi iubește pe acei păcă- 
toși care sunt predestinați. Pe ceilalți păcătoşi Dumnezeu 
iubește. Vasăzică, dragostea Lui are o limită. 

Adam și Eva au păcătuit, şi vinovăția lor a trecut la tot 
neamul omenesc. Și, din cauza acestei vinovății, tot omul 
merită Iadul. Deci, dacă există unii care sunt predestinaţi 
la mântuire, pe aceştia Dumnezeu îi iubește pentru că așa 
vrea El. Ceilalţi nu pot să se plângă, pentru că pe drept 
sunt pedepsiţi. Nu pot să aibă nici o pretenţie la mântuire, 
pentru că merită să fie pierduţi. Pentru că oricum erau 
pierduţi din cauza lui Adam și a Evei. 


nu- 

lar cei care se mântuiesc, se mântuiesc nu pentru că ar 
merita, ci pentru dragostea lui Dumnezeu, Care i-a ales. 
De aceea, nu trebuie să se mândrească, ci să fie umili. Ast- 
fel, s-a creat distincţia aceasta curioasă, conform căreia 
Dumnezeu îi iubeşte pe păcătoşii care sunt predestinaţi. 
Dar nu ca păcătoşi îi iubeşte; îi iubește ca şi cum ar fi oa- 
meni desăvârșiţi. Pentru că Dumnezeu nu-i iubeşte pe 
păcătoşi. 

Apoi, Hristos a murit ca oamenii să se mântuiască. Dar 
Hristos nu a murit pentru toți oamenii. A murit doar pen- 
tru unii. Aceste pasaje există în scrierile lui Augustin și, din 
cauza acestor pasaje, francii tind foarte mult să creadă în 
predestinarea absolută.” 


Dacă va compara cineva aceste opinii ale lui Augustin 
cu întreaga învățătură a Părinților, așa cum a fost exprimată 
pe scurt mai înainte, va vedea diferența. Dumnezeu îi iubește 
şi pe drepți, și pe nedrepți, dar se vor îndreptăți doar cei ce se 
tămăduiesc, cei ce răspund liber la dragostea lui Dumnezeu 
şi dobândesc ei înșiși dragoste jertfelnică. Acest lucru se să- 
vârșeşte prin puterea lui Hristos. 


5. Vechiul şi noul Adam 


Căderea lui Adam a îmbolnăvit toată firea omenească, 
iar Întruparea Fiului și Cuvântului lui Dumnezeu, a noului 
Adam, a tămăduit firea omenească. Aceasta este învățătura 
de bază a Bisericii despre căderea și tămăduirea omului. 

Înlăuntrul nostru ducem boala vechiului Adam, ca o că- 
dere de la Lumina slavei lui Dumnezeu și ca întunecare a min- 
ţii (vodc), dar va trebui să simțim și viața noului Adam, ca 
întoarcere a noastră la perspectiva luminării și îndumnezeirii. 


„Nu poate nimeni să devină creștin, zicem noi, orto- 
docșii, dacă nu l-a nimicit înlăuntrul lui pe vechiul Adam. 
Trebuie să fie un nou Adam ca să poată să fie om în ade- 
văratul sens al cuvântului. Lucrul acesta îl spun Părinţii. 
Dar cum ajunge un nou Adam? Cum se șterge vechiul 
Adam? În vechiul Adam, mintea (vouc) s-a întunecat, de 
aceea s-a întâmplat ce s-a întâmplat în trecut. 

Nu știu, dar nu cumva cuvântul grecesc pentru «ne- 
mernic», naAnăv6prwnoc, care literal înseamnă «om vechi», 
nu eo versiune a lui «Adam cel vechi»? Nu știu, dar când 
cineva este «om vechi» înseamnă că nu este «om nou». 

Prin urmare, fiind el «om vechi», înseamnă că nu este 
creștin, adică este un naAnávðpwnoc, un «nemernic». Eti- 
mologia are semnificaţie teologică. Adică, naAnâvOpunios 
are rădăcini teologice, cel puţin. Acest naAnávðpwroç, 
«nemernic», pe care-l folosim noi în limba vorbită, mi se 
pare că este Adamul cel vechi.” 


Viaţa dintru început a lui Adam era viața luminării și a în- 
dumnezeirii. Prin păcat, omul și-a pierdut după asemănarea 

și i s-a înnegrit după chipul, şi omul a căzut în afara vieții dum- 
nezeiești. Acum i se cere să treacă prin curățirea inimii, să 
ajungă la luminarea minții și să trăiască îndumnezeirea. Lu- 
crul acesta îl vedem în vieţile sfinţilor, însă şi mai limpede îl 
vedem la mucenici. 


„Mucenicii sunt cei ce ajunseseră la Rugăciunea minții, 
aveau pomenirea neîncetată a lui Dumnezeu, mintea le era 
lucrătoare, adică inima le ajunsese la curățire, aveau ru- 
găciunea de-un-singur-gând, aveau pomenirea neîncetată 
a lui Dumnezeu, astfel încât, atunci când s-au dus la muce- 
nicie și-au trecut prin chinuri, Rugăciunea a fost cea care 
i-a păzit de lepădare, şi nu s-au lepădat de Hristos. 

Cum au îndurat mucenicia aceasta? Când omul este în 
această stare duhovnicească, nimic nu-l mai influențează 
de-acum, decât rugăciunea, care îi stăpâneşte întreaga fiin- 
tă, şi nu mai e îngenunchiat nici de chinuri, nici de mutilări. 
A deveni mucenic, a trece prin chinuri nu este o realizare 
omenească, ci este de la harul lui Dumnezeu, care săvâr- 
şește acest lucru. Din acest motiv, în Biserica primară, cine 
se lepăda de Hristos în prigoană era dat afară din Biserică, 
şi-l mai împărtăşeau doar pe patul de moarte.” 


Parcursul acesta de la curățirea inimii la luminarea min- 
ţii și la îndumnezeire este scopul Întrupării Fiului şi Cuvân- 
tului lui Dumnezeu, dar și lucrarea Bisericii, așa cum vom 
vedea în capitolele următoare. 

Concluzia acestui capitol este că Sfinții Părinți au cunoscut 
căderea lui Adam din proprie experiență, au trăit „tânguirea 
lui Adam”, după ce mai înainte cunoscuseră personal împăr- 
tăşirea de slava lui Dumnezeu în Lumina necreată, în ipostasul 
Cuvântului. Acesta este cadrul în care Părinții au tâlcuit viața 
omului de dinainte și de după cădere. 


Partea a IV-a 


Întruparea Fiului 
și Cuvântului lui Dumnezeu 


Întruparea Fiului 
şi Cuvântului lui Dumnezeu 


Fiul și Cuvântul lui Dumnezeu, cea de-a Doua Persoană 
a Sfintei Treimi, s-a întrupat, adică Și-a asumat firea omenească, 
şi astfel firea dumnezeiască s-a unit ipostatic cu firea omenească 
în Persoana Lui. Aceasta înseamnă că Logosul-Cuvântul este 
ipostas în firea omenească. 

Întruparea Fiului și Cuvântului lui Dumnezeu s-a săvâr- 
şit prin voinţa Fiului, bunăvoința Tatălui și împreună-lucra- 
rea Sfântului Duh, așadar toate cele trei Persoane ale Sfintei 
Treimi au împreună-lucrat la taina dumnezeieștii iconomii. Acest 
lucru s-a săvârşit la vremea potrivită, după cum scrie Apos- 
tolul Pavel: „Iar când a venit plinirea vremii, a trimis Dumnezeu 
pe Fiul Său, Cel născut din femeie, născut sub Lege, ca pe cei de sub 
Lege să-i răscumpere, ca să dobândim înfierea” (Galateni 4, 4-5). 

Astfel, Cuvântul neîntrupat al Vechiului Testament ia trup 
prin Întrupare. Astfel, comuniunea omului cu Dumnezeu este 
de-acum statornică. Cu alte cuvinte, firea omenească, pierzând 
după cădere comuniunea cu Dumnezeu, nu a mai reușit să ajungă 
la după asemănare, însă acum, unindu-se cu firea dumnezeiască 
în Persoana Cuvântului și îndumnezeindu-se, fiecărui om i se 
dă posibilitatea dobândirii unei comuniuni statornice cu Dum- 
nezeu. Prin urmare, Întruparea lui Hristos este un eveniment 
istoric, așa cum îl descriu toți evangheliștii, dar este în același 
timp şi un eveniment duhovnicesc, adeverit prin cunoașterea 
empirică. 


1. Fapte empirice 


Pentru început, trebuie să subliniem că Întruparea Fiului 
şi Cuvântului lui Dumnezeu nu este o învățătură teologică 
teoretică, ci un fapt empiric, adeverit prin experiența perso- 
nală a Apostolilor și Sfinţilor de-a lungul veacurilor. Apostolii 
sunt martori oculari ai evenimentului dumnezeieștii Întrupări, 
şi mai ales ai slavei firii celei dumnezeieşti. Acest lucru se poa- 
te vedea în toate textele şi Epistolele păstrate şi cuprinse în 
Noul Testament. 

Mărturia Evanghelistului loan are o importanță aparte: 

„Ce era dintru început, ce am auzit, ce am văzut cu ochii noştri, 


ce am privit şi mâinile noastre au pipăit despre Cuvântul vieții, şi 
Viaţa s-a arătat şi am văzut-o şi mărturisim şi vă vestim viaţa cea 
a arătat nouă. Ce am văzut şi am au- 


veșnică, care era la Tatăl şi 
zit vă vestim şi vouă, ca şi voi să aveți împărtăşire cu noi. lar îm- 
părtăşirea noastră este cu Tatăl şi cu Fiul Său, lisus Hristos. şi 
acestea noi vi le scriem, ca bucuria noastră să fie deplină. Şi aceasta 
este vestirea pe care am auzit-o de la EI şi v-o vestim: că Dumnezeul 
este Lumină şi nici un întuneric nu este întru El. Dacă zicem că 
avem împărtăşire cu El şi umblăm în întuneric, mințim şi nu să- 
vârşim adevărul. Iar dacă umblăm întru Lumină, precum EL este în 
Lumină, atunci avem împărtăşire unul cu altul, şi sângele lui lisus, 
Fiul Lui, ne curăţeşte pe noi de orice păcat” (I loan 1, 1-7). 

În acest pasaj, care este prin excelență empiric și revelat, 
se vorbeşte despre faptul că Dumnezeu este Lumină și viață, 
că Apostolii au văzut, au auzit şi au pipăit Lumina şi au gustat 

viaţa, iar creştinii trebuie să aibă comuniune cu Lumina și să 
umble „în Lumină”. 

În acest context ar trebui inclusă și o altă mărturie revelată 
a aceluiași evanghelist, care spune că Fiul și Cuvântul lui Dum- 
nezeu „era la Dumnezeu”, şi „întru El era viața, şi viața era Lu- 
mina oamenilor”. „Și Cuvântul s-a făcut trup şi s-a sălăşluit întru 
noi, şi am văzut slava Lui, slavă ca a Unuia-Născut din Tatăl, plin 
de har şi de adevăr” (loan 1, 14). 

Evanghelistul Ioan dă această mărturie pentru că, dincolo 
de toate, a fost de față pe Muntele Tabor, a văzut slava lui 
Dumnezeu și a fost martor al Învierii Sale. 

La fel de importantă este și mărturia Apostolului Petru, 
care s-a aflat pe Muntele Tabor şi a văzut slava Dumnezeirii 
în firea cea omenească a Cuvântului. Această mărturie se păs- 
trează în Epistola sa Sobornicească, unde adevereşte clar, din 
proprie experienţă, că Hristos este Cuvântul Tatălui, Dumne- 
zeul cel adevărat: 

„Pentru că noi v-am adus la cunoştinţă puterea Domnului nos- 
tru lisus Hristos şi venirea Lui, nu luându-ne după basme meşte- 
şugite, ci fiindcă am văzut slava Lui cu ochii noştri, căci El a primit 
de la Dumnezeu-Tatăl cinste şi slavă atunci când, din înălțimea 
slavei, un glas ca acesta a venit către El: «Acesta este Fiul Meu cel 
iubii, întru Care am binevoit». Şi acest glas noi l-am auzit, pogorân- 
du-se din cer, pe când eram cu Domnul în muntele cel sfânt. Şi avem 
cuvântul prorocesc mai întărit, la care bine faceți luând aminte, ca 
Ia o făclie ce străluceşte în loc întunecos, până când va străluci ziua 
şi Luceafărul va răsări în inimile voastre” (II Petru 1, 16-19). 

Expresia „basme meşteşugite” se referă la metafizica greacă 
clasică, ce filosofa prin mituri, în timp ce, dimpotrivă, slava lui 
Dumnezeu este o realitate empirică. Însă, în afară de mărtu- 
tia pe care Apostolii o dau creştinilor, şi creștinii, la rândul lor, 
sunt chemaţi să adeverească în viaţa lor această mărturie. La 
asta se referă Apostolul Petru când vorbește despre strălucirea 

zilei și răsăritul Luceafărului în inimile creștinilor (U Petru 
1,19). 

Tot la această adeverire personală se referă și Evanghelis- 
tul Ioan când scrie: „Şi din plinătatea Lui noi toți am luat, Şi har 
peste har” (loan 1, 16). Şi Apostolul Pavel prezintă, de ase- 
menea, experiența personală a oricărui creștin care se bucură 
în Hristos lisus de înfierea cea de către Hristos: „Şi pentru că 
sunteți fii, a trimis Dumnezeu pe Duhul Fiului Său în inimile voas- 
tre, care strigă: Avva, Părinte! Astfel dar, nu mai eşti rob, ci fiu; iar 
de eşti fiu, eşti şi moştenitor al lui Dumnezeu, prin Iisus Hristos” 
(Galateni 4, 6-7). 

Omul, prin întreaga lui viață în Biserică, dobândește cu- 
noașterea empirică a Întrupării lui Hristos. În afara credinţei 
prin auzire, dobândeşte şi credinţa din vedere. 


„Creştinul este tămăduit și inițiat în taina Întrupării de 
Părintele său duhovnicesc. Şi, pe baza acestei experiențe, 
omul spune că există Dumnezeu, Cuvântul Întrupat, Hris- 
tos, există cinstirea Sfinţilor ş.a.m.d. De unde ştim noi 
lucrul acesta? Din filosofie îl ştim? Din ştiinţele pozitive? 
De unde-l ştim? Îl ştim din Revelaţie. Cum îl ştim din Re- 
velaţie? Pentru că există văzătorii de Dumnezeu, care au 
văzut slava lui Dumnezeu, au ajuns la îndumnezeire şi 
sunt martorii oculari ai slavei necreate a lui Dumnezeu, 
pentru că între Dumnezeu şi lume nu există absolut nici 
o asemănare.” 


Întruparea Fiului şi Cuvântului lui Dumnezeu nu este o 
doctrină teoretică sau intelectuală, ci o experienţă adeve- 
rită — este vedere a slavei Dumnezeirii lui Hristos, este păr- 
tăşie la slava Dumnezeirii Sale şi împărtășire de viaţa Lui, ce 
schimbă la față viața creștinilor. 


2. Hristos-Mesia 


Ín capitolul precedent s-a afirmat că revelaţiile lui Dum- 
nezeu din Vechiul Testament sunt revelații ale Cuvântului lui 
Dumnezeu, ale celei de-a Doua Persoane a Sfintei Treimi, îna- 
inte de a lua trup. În Noul Testament, Cuvântul neîntrupat se 
întrupează. 

Astfel, Cuvântul se arată în istorie nu la Întruparea Sa, ci 
a existat și s-a arătat Prorocilor încă din Vechiul Testament. 
La Intrupare, Cuvântul cel neîntrupat ia trup. z 


„Pentru Părinții Bisericii, Hristos nu se arată pentru pri- 
ma oară atunci când se naște din Fecioară, crește și începe 
să-i înveţe pe Apostoli - ca Hristos din Nazaret, adică. 
Hristos nu atunci începe să existe, ci exista din Vechiul 
Testament, nu ca om, ci doar ca Înger-Dumnezeu, ca Domn 
al slavei.” 


Iahve din Vechiul Testament, Îngerul Marelui Sfat devine 
Hristos în Noul Testament. Cuvântul lui Dumnezeu devine 
Hristos după ce firea omenească a fost unsă de firea dumne- 
zeiască. În Vechiul Testament, regii erau unși și se numeau „unșii 
Domnului” (x puooi). Prin Întrupare, firea omenească a fost unsă 
de firea dumnezeiască; astfel, când Ucenicii ÎI vedeau pe Hris- 
tos, ÎI vedeau pe Tatăl, dar aceasta se săvârșea întru Duhul. 


„În Vechiul Testament, Hristos nu avea fire omeneas- 
că. Este doar Cuvântul - Cuvântul și nimic altceva, a doua 

Persoană a Sfintei Treimi, Care, în Vechiul Testament, se 
numeşte «Domnul Slavei» şi «Iahve». Este Îngerul Dom- 
nului, Îngerul Slavei, Îngerul Marelui Sfat care se arată 
Prorocilor. 

Aşa că Prorocii, văzându-L pe Îngerul Domnului, Îl väg 
pe Dumnezeu. De aceea și Hristos spune: «Cel ce M-a văzut 
pe Mine a văzut pe Tatăl» (loan 14, 9). Oricine ÎI vede pe 
Hristos ÎL vede pe Tatăl. Desigur, nu firea omenească a lui 
Hristos, pentru că nu-L vedem pe Dumnezeu când ve- 
dem o fire omenească. Ci, văzând Persoana necreată a 
lui Hristos întru Duhul Sfânt, ÎI vedem pe Tatăl, adică pe 
Elohim.” 


Astfel, numele de „Hristos” este folosit doar după Întrupare. 


„Numele de «Hristos» se referă la firea omenească, și 
înseamnă «Cel uns». Așadar, înainte de-a lua firea ome- 
nească, Cuvântul nu este uns. Ci Însuși Cuvântul este 
Ungerea. Dumnezeu este Ungerea. Pentru că omul este 
uns cu slava necreată a lui Dumnezeu. De aceea, nu Dum- 
nezeu e Cel ce este uns, ci omul. 

Cuvântul ca om a fost uns, cu toate că este în același 
timp şi izvorul Ungerii, și Unsul. Și aceasta este taina În- 
trupării, că Cel ce este Ungerea după fire se unge pe Sine 
ca om. Dar Hristos nu are ungerea după har. Are ungerea 
după fire. Hristos este Cel uns după fire. Aceasta este cea 
mai importantă diferență dintre Vechiul și Noul Testament: 

Din acest motiv, Vechiul Testament, când se referă la 
Hristos, nu se referă la Hristos ca «Mesia» [«Cel uns»]. Și 
toate câte s-au scris despre «Mesia, Fiul Omului», sunt din 
perspectiva eterodoxului. Au trecut prin sită toate pasa- 
jele despre Hristos-Mesia din Vechiul Testament. Și e 
clar că, în Vechiul Testament, «mesia» [«unsul»] este un 
om. Ei nu pot să înțeleagă cum acest simplu om- mesia 
din Vechiul Testament apare în Noul Testament ca fiind 

pre-existent şi Persoană a Sfintei Treimi, așa cum îi pre- 
zintă tradiția creștină. 

Desigur, în Vechiul Testament, «unsul» este «mesia», 
adică omul, «cel uns». Iar în Vechiul “Testament, «mesia» 
se numesc și Prororii, şi feluriţii conducători ai lui Israel 
etc., pentru că «mesia» înseamnă cel ce este uns de Dum- 
nezeu pentru o anumită misiune. Dacă vrem într-adevăr 
să-L vedem pe Hristos în Vechiul Testament, așa cum ÎL 
cunoaștem din tradiția patristică, trebuie să-L căutăm 
nu în pasajele despre «Mesia», ci în teofaniile Vechiului 
Testament.” 


Numele atribuite lui Hristos în Vechiul Testament sunt 
„lahve”, „Îngerul Marelui Sfat”, „Îngerul sau Domnul slavei” 
și „Înţelepciunea lui Dumnezeu” - nu „Mesia”, care se referă 
exclusiv la om. 


„Și ceea ce subliniază Părinţii, ca şi Noul Testament în- 
suşi, e că «nici pe Tatăl nu-L cunoaşte nimeni, decât numai 
Fiul, şi cel căruia va voi Fiul să-i descopere» (Matei 11, 27). 
Aceasta înseamnă că nimeni nu-L. cunoaște pe Dumnezeu, 
afară de cei care-L văd în Hristos pe Tatăl: «Cel ce M-a vă- 
zut pe Mine a văzut pe Tatăl» (loan 14, 9). Când Hristos se 
arată Prorocilor, Prorocii, văzându-L în Duhul Sfânt pe 
Hristos, Domnul Slavei, Îl văd pe Dumnezeu. Vasăzică, 
Dumnezeu este nevăzut, dar se face văzut prin Hristos 
celor ce sunt în Duhul Sfânt. Și acest lucru se numește 
«ândumnezeire» la Părinţii Bisericii, şi «proslăvire» în Ve- 
chiul Testament. Se proslăvește Prorocul și, după ce s-a 
proslăvit, ÎI vede pe Dumnezeu în Duhul Sfânt. 

Terminologia «Tată» şi «Fiu» nu există în Vechiul Tes- 
tament. Dumnezeu, în Vechiul Testament, nu este «Tatăl», 
nici Îngerul nu se numește acolo «Fiul», în locurile unde 
Vechiul Testament spune că Acesta este Dumnezeu. Fiul 


ON 


244 Partea a IV-a Întruparea Fiului și Cuvântului lui Dumnezeu 


Omului este «mesia», care în Vechiul Testament nu este 
Dumnezeu, ci om, și oricine primeşte ungere se numeşte 
«mesia», adică «uns» — iar pe grecește, Xpiotóç. «Mesia», 
Xptor6c și «uns», toate înseamnă «cel ce are ungere», «Me. 
sia» sunt și Prorocii, și Arhiereii, și diferiții conducători 
politici ai lui Israel. Există mulți «mesia» în Vechiul Tes- 
tament. În Pentateuh, numele «mesia» apare doar de cinci 
ori, în Levitic. 

Când Hristos spune, în Noul Testament, «căci despre 
Mine a scris acela (Moise)» (loan 5, 46), ne uităm în Pen- 
tateuh să vedem, unde scrie de Hristos? Dacă însă credem 
că Moise scrie despre Hristos ca despre «Cel uns», o să ve- 
dem că, în Pentateuh, numele «Hristos» («mesia», «cel 
uns») apare de cinci ori, în Levitic; nicăieri altundeva nu 
mai apare.” 


Hristos, când le spunea iudeilor că Prorocii şi Drepții au 
vorbit despre El în Vechiul Testament, se referea la „Iahve”, 
„Îngerul Slavei”, [nu la „Mesia”]. Numai prin Întrupare, acest 
Înger al slavei a devenit Hristos-Mesia. 


„Ce este acesta care se numește Hristos? Evreii au pre- 
ferat să-L vadă pe Hristos ca «Mesia» ridicat la rangul de 
Dumnezeu. Dar Noul Testament nu spune că Mesia a de- 
venit Dumnezeu. Spune că Dumnezeu a devenit Mesia, 
adică Însuși Dumnezeul Slavei s-a făcut Mesia şi s-a năs- 
cut din Fecioară. 

Bine, o spune sau n-o spune Apostolul Pavel? Asta-i 
problema. Cine-o spune? Apostolul Pavel o spune. Există 
în Noul Testament texte mai vechi decât ale Apostolului 
Pavel? Nu avem nimic mai vechi decât Apostolul Pavel; 
tot ce se vehiculează despre sursele lui Marcu, Matei, 
Luca etc., toate nu sunt decât nişte teorii în momentul de 
faţă. Ce avem sigur, începând cu anul 52 d.Hr., la câțiva 

ani după Înviere, primele texte pe care le avem sunt ale 
Apostolului Pavel. Epistolele lui către corinteni sunt prin- 
tre cele mai vechi texte care există în creștinism. Iar acolo 
spune: «piatra era Hristos» (I Corinteni 10, 4), piatra «care 
îi urma» a fost Hristos, «au răstignit pe Domnul Slavei» (1 Co- 
rinteni 2, 8) etc.” 


Așa cum am menţionat mai sus, Hristos, prin Întruparea 
Sa, a devenit Mesia, Proroc, Preot și Împărat. 


„Dogmatiștii s-au muncit să explice cum se face că Noul 
Testament are o învățătură despre Sfânta Treime pe care 
Vechiul Testament nu o are. Unii au venit cu teoria că în 
Vechiul Testament ar exista un mesia pământesc, un me- 
sia al lumii acesteia, iar apoi, la un moment dat în istoria 
lui Israel, apare un Mesia ceresc, și se vorbeşte mult în 
tradiţia ebraică despre momentul când se arată Mesia. Și 
unii sunt de părere că El este «Cel vechi de zile» al lui Da- 
niel, şi că acest Mesia al lui Daniel a intrat în Noul Testa- 
ment şi a fost considerat Mesia ceresc etc. 

Părinţii Bisericii nu-L vedeau pe Hristos ca Mesia în 
Vechiul Testament, ci ca Domn al slavei, după cum spune 
Apostolul Pavel. Adică Hristos din Vechiul Testament nu 
este Mesia, ci este Îngerul Domnului, Care se arată Proro- 
cilor, așa că Prorocul Îl vede pe Dumnezeu, adică Îl vede 
pe Dumnezeu în Înger, iar Îngerul acesta este Hristos. 

Desigur, în Vechiul Testament este neîntrupat, iar în 
Noul 'Testament este întrupat. În Vechiul Testament, În- 
gerul acesta nu este «Mesia». Abia în Noul Testament, odată 
ce devine om, devine «Mesia». Așadar, Îngerul a devenit 
Mesia, dar Îngerul nu era Mesia înainte de-a se întrupa. 
Lucrarea mesianică a lui Hristos este legată exclusiv de 
Întrupare; nu exista înainte de Întrupare. Când s-a făcut 
trup, s-a făcut şi Proroc, și Preot, s-a făcut și Împărat, s-a 
făcut și Mesia. 

În Pentateuh, numele «mesia» apare de cinci ori, şi doar 
în Levitic. Se vede clar că e vorba de un om pământesc — 
adică «uns» înseamnă «cel ce are ungerea», și nimic maj 
mult. Desigur, Hristos a fost uns, însă Hristos Însuși este 
Ungerea, Cuvântul este Ungerea. Așadar, Hristos este iz- 
vorul Ungerii, pentru că El este Ungerea, și tot El este și 
Hristos, «Cel uns». Este Ungerea ca Dumnezeu, și Cel uns 
ca om. Hristos are permanent această dublă calitate. 

De aceea şi Apostolul Pavel spune că piatra «care îi urma» 
era Hristos, adică Hristos îi urma. Așa că luăm numele 
«Hristos», începând cu Întruparea, şi-l atribuim de-acum 
înainte Cuvântului neîntrupat, pentru că există o identi- 
tate de persoane — nu însă și de firi, de vreme ce Hristos în 
firea omenească nu exista în Vechiul Testament. Firea Sa 
omenească vine la existență din Preasfânta şi, atunci când 
Cuvântul se naşte din Preasfânta, se face om şi ia toate ca- 
racteristicile omului, cu trăsăturile acestuia etc. 

Ei bine, aceasta e o tâlcuire care, desigur, este a Părin- 
ților Bisericii, dar și a Apostolului Pavel: că Hristos, în Ve- 
chiul Testament, este Îngerul Domnului. Asta înseamnă 
că, de fiecare dată când Îngerul Domnului se arată unui 
Proroc, avem aici vedere a lui Dumnezeu.” 


Prin urmare, conform tâlcuirii Părinților, în Vechiul Tes- 
tament se arată Cuvântul neîntrupat, iar nu un mesia pă- 
mântesc. Cuvântul se face Mesia prin Întruparea Sa. Hristos 
este și Ungere, ca Dumnezeu, și Uns, după firea Sa omenească. 


„Când Părinţii citesc Vechiul Testament, nu caută în 
Vechiul Testament vreun «mesia» pe care să-l identifice 
cu Hristos. Vasăzică, nu-i nevoie să existe un Mesia trans- 
cendent, ceresc, așa cum caută unii eshatologiști școliți prin 


America, care vor să ne învețe pe noi metoda asta. Noi în- 
vățam metoda asta de mici copii în America.” 

Discuţia dintre Sfinţii Părinţi şi arieni era dacă acel Cu- 
vânt Care s-a arătat Prorocilor era necreat sau creat; de aceea 
Părinţii au introdus termenul „deoființă” (ópooúo10ç). Impor- 
tant este că, în discuţia aceasta, Părinții foloseau argumente atât 
din Vechiul, cât și din Noul Testament. 


„În disputa ariană dintre ortodocși și arieni, ceea ce-i 
surprinde pe toţi care studiază scrierile Părinților împo- 
triva arienilor e felul cum Părinţii folosesc, fără părtinire, 
şi Vechiul, şi Noul Testament. Adică Părinţii își extrag ar- 
gumente din ambele Testamente. 

De ce? Pentru că toată disputa aceasta dintre Părinţi și 
ereticii arieni, ce-a fost, de fapt? Arienii susțineau că, atunci 
când, în Vechiul Testament, Prorocii Îl vedeau pe Cu- 
vântul lui Dumnezeu, vedeau un Cuvânt creat, o făptură 
creată. De unde rezultă că şi Cuvântul Care s-a întrupat 
este tot creat. Şi, împotriva arienilor, Părinţii au aşezat în- 
vățătura tradiţiei, că Prorocii nu au văzut un Cuvânt creat, 
ci un Cuvânt necreat. 

Deci, disputa lor e dacă Hristos Care se arată în Ve- 
chiul Testament este creat sau necreat. Altfel spus, disputa 
e în jurul vederii lui Dumnezeu. Arienii susțineau că nu 
există vedere a lui Dumnezeu în Vechiul Testament, și că 
ori de câte ori ÎI vede cineva pe Hristos, vede un Hristos 
creat, un Cuvânt creat. Şi iarăși, că nu vede ceva necreat, 
ci vede prin intermediul făpturii create, care făptură creată 
e doar un simbol al necreatului; este și nu este ea însăși 
necreată. 

Prin urmare, atunci când Părinţii şi arienii discutau în- 
tre ei și polemizau dacă este sau nu este Cuvântul deo- 
ființă cu Tatăl, Părinţii susțineau că Prorocii învaţă că Hris- 
tos este deoființă cu Tatăl, iar arienii spuneau că Prorocii 
învaţă că nu este deofiinţă cu Tatăl. Vasăzică, termenul 
«deoființă» este elementul nou. «Deofiinţă» se adăugă 


SS 


248 Partea a IV-a Întruparea Fiului şi Cuvântului lui Dumnezeu 


acum tradiţiei. Însă «deoființă» nu-i decât un cuvânt, ceva 
ce spunem noi, o expresie creată. Dar înțelesul lui «deo- 
ființă» este nou, sau exista dinainte? Exista, pentru că e Pur. 
tător al experienţei îndumnezeirii Prorocilor, care expe- 
riență exista dinaintea cuvântului «deoființă». 

De-asta se luptau ei, dacă este creat sau necreat Cu- 
vântul Care s-a arătat Prorocilor. Cuvântul este necreatîn 
Vechiul Testament. Experiența arătării necreatului este o 
experiență care pre-exista, o avem în Vechiul Testament. 
Iar ceea ce se adaugă tradiției ortodoxe este cuvântul 
«deoființă». Ca să redea ce? Înţelesul care exista deja din 


experiență. 
Astfel, Hristos este Iahve din Vechiul Testament. 


„Cineva, care este acum profesor, a scris la un moment 
dat o disertaţie post-doctorală ca să aplice la un post de 
lector, și susţinea următoarele: Elohim, Iahve - Iahve este 
Hristos etc. Iar un coleg, care nici măcar nu era specialist 
în Biblice, s-a trezit să spună: «Auziţi ce zice candidatul, 
că Hristos e Iahve din Vechiul Testament! Unde s-a mai 
pomenit aşa ceva?». Îi zic: «Mă iertaţi, colega, asta o spun 
toţi Părinţii Bisericii. Nu-i o teorie nouă, Părinţii o spun».” 


În concluzie, Sfinţii Părinţi, ținând cont de învățătura Ve- 
chiului Testament despre Cuvântul neîntrupat, despre Îngerul 
Marelui Sfat, dar şi de învățătura despre Întruparea Cuvân- 
tului lui Dumnezeu, au alcătuit dogma despre Dumnezeul 
Treimic. 


3. Naşterea şi Botezul lui Hristos 


Când vorbim despre Nașterea lui Hristos, ne referim, de 
fapt, la două naşteri. Una este nașterea cea mai înainte de veci 
a Cuvântului din Tatăl, după firea dumnezeiască, iar cealaltă 
este nașterea în timp din Preasfânta Fecioară, după firea ome- 
nească. Este vorba despre cele două firi ale lui Hristos, cea 
dumnezeiască și cea omenească. 


„Ceea ce contează este că acest Cuvânt, înainte de Naș- 
terea Sa în trup, este asemenea întru toate cu Dumnezeu. 
Nu este din nimic. Căci Cuvântul are două naşteri. Una e 
nașterea cea mai înainte de veci, iar cealaltă e naşterea în 
timp, care e nașterea Lui ca om, Întruparea.” 


Acest adevăr teologic este revelator și, mai presus toate, 
este empiric, întrucât Trupul îndumnezeit al lui Hristos se face 
izvor de viaţă pentru mădularele Bisericii, mai ales pentru 
sfinți. 


„Nu doar Vechiul şi Noul Testament ne învaţă clar că 
acest Cuvânt, Domnul Slavei, care e Dumnezeu după fire 
şi deoființă cu Tatăl, s-a întrupat cu adevărat și s-a născut 
în omenitatea sa normală și distinctă din Fecioara Maria — 
care și în literă, și în fapt, şi în adevăr este Născătoare de 
Dumnezeu (9co7kog) sau Maica lui Dumnezeu - și Cu- 
vântul s-a făcut astfel om după fire, iar nu printr-o simplă 
sălășluire, și Care, astfel, fiind Cuvânt în trup, Însuși a 

devenit deoființă cu noi prin omenitatea Sa. Ci adevărul 
acesta se revelează cu putere tuturor celor ce au ajuns la 
îndumnezeire, unde învață empiric că Hristos este Cu- 
vântul: și Dumnezeu după fire, și om după fire, și izvor al 
slavei după fire, transmițând firii Sale omenești existența 
izvorului slavei, prin care însuși Trupul Cuvântului se 
face izvor al vieţii noastre şi dătător de viaţă, pentru că este 
Însuși Cuvântul în trup, şi pentru că avem unirea şi comu- 
nicarea însușirilor fireşti dintre firea dumnezeiască și firea 
omenească a Cuvântului.” 


În Vechiul Testament exista cortul Mărturiei, unde, în Sfân- 
ta Sfintelor, se păstrau năstrapa cu mană, tablele Legământului 
şi toiagul lui Aaron. Acum, în Noul Testament, cortul este tru- 
pul pe care Cuvântul l-a luat de la Preasfânta Fecioară. 


„De aceea, este extrem de important acest «şi Cuoântul 
s-a făcut trup şi s-a sălăşluit (literal: «şi-a făcut cort») întru 
noi» (loan 1, 14). Acest sălaș, acesta e cortul, adică. Dum- 
nezeu «Și-a făcut cort» întru noi. Cum? Făcându-se trup 
și sălășluindu-se întru noi.” 


„Cortul Mărturiei e forma creată a Templului necreat, 
pentru că Templul necreat este Însuşi Hristos, Cuvântul, 
acest Înger al Domnului. De aceea spune Hristos: «Eu întru 
Tatăl, şi Tatăl întru Mine este» (loan 14, 10-11). A fi Hristos 
întru Tatăl și Tatăl întru Hristos, în limba ebraică, înseam- 
nă că Hristos este Templul lui Dumnezeu. Vasăzică, avem 
Templul necreat, aşa cum avem și Legea necreată, Care 
este Hristos; şi avem templul creat, care este cortul Mă 
turiei, pe care l-au cuprins apoi în templul lui Solomon. Şi 
de aceea templul creat, care e templul lui Solomon, a fost 
desființat și înlocuit cu Templul creat, care e firea omeneas- 
că a lui Hristos,” 

În orice caz, Hristos, ca Dumnezeu-Om, este asemenea în- 
tru toate cu Dumnezeu Tatăl și cu Duhul Sfânt după Dumne- 
zeire, și asemenea întru toate cu omul, după firea omenească. 
Versetul despre Hristos ca fiind „chipul lui Dumnezeu celui 


nevăzut” (Coloseni 1, 15) se referă la firea Lui dumnezeiască 
necreată. 


„O spune Apostolul Pavel: «Chip al Dumnezeului celui 
nevăzut», Hristos adică. Și când spune «chip», nu înțe- 
lege ceva creat, pentru că nu poate să existe chip creat al 
lui Dumnezeu. Altceva e să spunem «chip al lui Hristos» — 
atunci avem chip al unei făpturi create, pentru că Hristos 
este om, și avem un chip al omului Hristos, iar nu al Dum- 
nezeirii lui Hristos. Dar când spunem că Hristos este 
chipul lui Dumnezeu, iar Dumnezeu, nefiind întrupat, 
cum ar putea Dumnezeu să aibă un chip creat? E «chip al 
Dumnezeului celui nevăzut» ca realitate necreată, nu ca rea- 
litate creată.” 


Întruparea celei de-a Doua Persoane a Sfintei Treimi a fost 
în planul cel mai înainte de veci al lui Dumnezeu, pentru că 
prin unirea firii dumnezeiești cu firea omenească în Persoana 
Cuvântului se putea săvârşi îndumnezeirea a tot omul. În 
perspectiva aceasta, şi Născătoarea de Dumnezeu a fost în pla- 
nul cel mai înainte de veci al lui Dumnezeu. Sfântul Nicodim 


Aghioritul a scris un text anume, „Despre Doamna noastră Nă 


cătoarea de Dumnezeu”, în care, citând cuvinte ale Părinților, 
susţine că „toată lumea noetică şi sensibilă s-a făcut pentru acest 
scop, adică pentru Doamna Născătoarea de Dumnezeu — şi, la rândul 
ei, Doamna Născătoarea de Dumnezeu s-a făcut pentru Domnul 
nostru lisus Hristos”. 


„Maica Domnului este în planul cel mai înainte de veci 
al lui Dumnezeu, aşa cum spun troparele şi Părinții Bisericii. 

Vasăzică, aceasta este o chestiune care ține de descriere, 
nu de filosofie, cum ar fi: este sau nu este nevoie de Prea. 
sfânta pentru Întrupare? Este o realitate faptul că Preasfânta 
este pururea Fecioară, nu putem să filosofăm pe seama 
acestui lucru, care este o realitate, și să spunem că Întru- 
parea ar fi putut să aibă loc și fără Maica Domnului, sau 
dintr-o Maică a Domnului care să nu fi fost fecioară.” 


Maica Domnului a fost cel mai mare dar al creaţiei și al ome- 
nirii pentru Hristos. Curăţirile succesive ale Strămoșilor ei, 
propria ei luptă și mai ales harul lui Dumnezeu au făcut-o vred- 
nică a se face Maica Fiului și Cuvântului lui Dumnezeu. În 
Sfânta Sfintelor a trăit îndumnezeirea. 


„Din Tradiţie știm despre îndumnezeirea Preasfintei, 
care la trei ani a intrat în Templu, a ajuns în Sfânta Sfintelor, 
ceea ce înseamnă că Preasfânta, la trei ani, ajunsese la ex- 
periența îndumnezeirii. Asta înseamnă că trăia în slava 
lui Dumnezeu. Și avea și vederea lui Dumnezeu de la trei 
ani, cel puțin, și așa se pregătea să fie și Maica lui Dumnezeu.” 


Hristos este deoființă (Ouoovotoc) cu Tatăl după firea Sa 
dumnezeiască, și deoființă (0uoovooc) cu noi după firea Sa 
omenească. În Biserica primară, unii au susținut că Hristos a 
fost deoființă cu Tatăl şi cu Maica Sa 


„Hristos este deoființă cu Maica Sa. Asta înseamnă că 
Hristos este deofiinţă cu noi. Nu poate să fie deoființă cu 
Maica Sa, și Maica Sa deoființă cu noi, iar Hristos să nu fie 
deoființă cu noi.” 


Biserica a hotărât, la Sinodul al III-lea Ecumenic, ca Prea- 
sfânta să se numească „Născătoare de Dumnezeu” (O£0- 
16K06), pentru că nu a născut un simplu om, ci pe Cuvântul 

lui Dumnezeu. Astfel, învățătura despre Născătoarea de Dum- 
nezeu face parte din învățătura infailibilă a Bisericii. 
Născătoarea de Dumnezeu are un loc însemnat în Biserică. 


nin Tainele Bisericii este prezentă întreaga Biserică so- 
bornicească, Hristos cu Născătoarea de Dumnezeu, cu 
Prorocii, cu Apostolii și cu Sfinții.” 


Credincioşii au o relație duhovnicească cu Biserica. Ori- 
cine Íl iubeşte pe Hristos o iubește și pe Maica Domnului, care 
a slujit taina Întrupării Fiului și Cuvântului lui Dumnezeu, și 
de la care Hristos a luat firea omenească și a îndumnezeit-o. 
De aceea, relaţia credincioșilor cu Maica Domnului nu este doar 
afectivă, ci duhovnicească. 

Slava Născătoarei de Dumnezeu nu este o învățătură teo- 
retică, ci empirică, de vreme ce mulți sfinţi au văzut slava Năs- 
cătoarei de Dumnezeu. 

În orice caz, firea omenească asumată de Cuvântul, care 
s-a unit cu firea dumnezeiască în chip neschimbat, nedespăr- 
tit, neîmpărțit și neamestecat, s-a îndumnezeit „odată cu ză- 
mislirea” în pântecele Născătoarei de Dumnezeu. Așadar, în 
Hristos nu există o desăvârșire în trepte, așa cum se întâmplă 
la om. Hristos este Dumnezeu după esenţă, în timp ce omul 
[este dumnezeu] prin participare. Mai mult, potrivit Părin- 
tilor Bisericii, Hristos este Cel ce săvârşeşte îndumnezeirea, El 
este sursa îndumnezeirii omului, iar nu Cel ce pătimește în- 
dumnezeirea. Astfel, Hristos este Dumnezeu şi îndumnezeitor, 
la fel ca celelalte Persoane ale Sfintei Treimi, în timp ce omul 
este îndumnezeit. Această fire omenească îndumnezeită a fost 
revelată de Hristos oamenilor treptat. 


„Nici nu se pune problema ca Hristos să fi trecut prin 
treptele desăvârşirii, prin curățire şi luminare, ca să ajun- 
gă la îndumnezeire sau la vederea lui Dumnezeu. Nu a 

existat nici un progres către desăvârșire la Hristos, de 
vreme ce El avea îndumnezeirea sau vederea lui Dumne. 
zeu sau participarea la unirea slavei necreate încă de la 
zămislirea firii Sale omenești în pântecele Născătoarei de 
Dumnezeu. 

Şi o avea nu prin harul lui Dumnezeu, ci prin fire, dat 
fiind faptul că EI Însuşi era Dumnezeu după fire şi ipos- 
tasul real al Cuvântului, singurul din Sfânta Treime Care 
s-a făcut om după fire, unindu-se pe Sine cu propria Lui 
fire omenească normală, cu toate însușirile ei fireşti, și cu 
voinţa, şi cu energia, care sunt comune firii omenești în 
general. 

Hristos a revelat treptat în Sine stadiile desăvârșirii (cu 
alte cuvinte, îndumnezeirea firii omenești în Sine Însuşi), 
ca să le fie pildă celor aflați pe calea către îndumnezeire. 
Astfel, Şi-a asumat toate câte erau comune firii omenești, 
afară de păcat, însă nu printr-o înfățișare exterioară, așa 
cum susțineau dochetiștii, ca să-i amăgească, chipurile, pe 
martorii oculari ai vieţii Sale omenești, ci în mod real.” 


„După Întruparea Cuvântului, exact aceeaşi modalitate 
de revelaţie și proslăvire care a avut loc la Proroci se re- 
petă şi la Apostoli. Numai că acum Cuvântul se revelează 
pe Sine în slava firească și necreată a firii Sale comune cu 
Tatăl şi cu Duhul Sfânt prin intermediul propriei Sale ome- 
nităţi, care nu a mai înaintat către vederea continuă a slavei 
dumnezeieşti, ci s-a proslăvit și s-a îndumnezeit prin însăși 
unirea sa, nu după har, ci după fire, cu Logosul-Cuvântul, 
încă de la începutul existenţei Sale în pântecele Născă- 
toarei de Dumnezeu. 

Hristos nu a înaintat ca om în îndumnezeire, ci s-a ză- 
mislit deja ca om îndumnezeit, nu în virtutea unirii cu slava 
dumnezeiască pe care o cunosc Sfinții, ci în virtutea unirii 
celei una și unice fireşti sau ipostatice cu firea și cu ener- 
gia dumnezeiască. 

Astfel, Hristos, ca om, se împărtășește după fire de sla- 
va dumnezeiască, fiind totodată și izvorul firesc al acestei 
slave. Indumnezeirea Prorocilor, Apostolilor și a Sfinţilor 
este o unire după har cu slava și energia firească a firii dum- 
nezeiești, dar îndumnezeirea firii omenești a Cuvântului 
este unirea ei ipostatică cu Logosul-Cuvântul și, prin ur- 
mare, cu firea dumnezeiască, ce rezultă din aceasta. Toate 
făpturile îndumnezeite văd slava dumnezeiască și se îm- 
părtășesc de ea. Doar Hristos, fiind după fire Cuvântul, vede 
și se împărtășește după fire de esența dumnezeiască.” 


Sfinţii au înţeles acest lucru din propria lor experiență. Când 
ajung la îndumnezeire, la vederea slavei lui Hristos în firea Lui 
omenească, înțeleg că Hristos este izvorul Luminii necreate, 
în timp ce ei înşiși sunt doar părtași la Lumină. 

Faptul că Hristos era desăvârşit dintru început s-a arătat 
în multe situaţii, până și în lupta Sa cu diavolul. 


„În Hristos, starea aceasta de desăvârșire era firească, 
nu dobândită. Din acest motiv, lupta Sa cu diavolul în pus- 
tie și postul de patruzeci de zile nu au fost ceva dobândit, 
ci o manifestare a desăvârșirii, și în același timp o luptă 
reală cu ispitele, nu din lăuntrul Său, ci de la diavolul.” 


Hristos şi-a asumat de bunăvoie partea pătimitoare şi 
partea stricăcioasă a firii omeneşti, pentru că s-a întrupat în 
mod real, însă așa-numitele patimi ireproşabile sau fireşti — foa- 
mea, setea, oboseala, somnul — nu lucrau prin constrângere în 
Hristos, ci asupra lor stăpânea firea Sa cea dumnezeiască, De 
aceea, lui Hristos Îi era foame când El voia să-l fie foame, li era 
sete când El voia să-i fie sete, dormea sau se odihnea când El 
voia aceasta. 

Lucrul acesta Sfinţii îl înțeleg în parte din propria lor ex- 
perienţă, pentru că și ei, atunci când ajung la îndumnezeirea 

după har, văd suspendarea patimilor firești și ireproșabile, 
adică a foamei, a setei, a somnului etc. Acest lucru se întâm- 
pla în mod firesc la Hristos, pentru că era Dumnezeu adevărat, 
iar firea omenească urma firea dumnezeiască. 


„Cuvântul întrupat nu numai că are starea de vedere 
dumnezeiască după fire, nu după har, ci şi ca om, El Însuşi 
este izvorul firesc al îndumnezeirii şi al slavei. Dacă unele 
dintre patimile firești și ireproșabile se suspendă în cei 
care, prin har, se află într-o stare temporară de proslăvire, 
cu atât mai mult ar trebui ca patimile acestea să nu-și aibă 
locul firesc în Hristos, Care este îndumnezeit după fire și 
izvorul proslăvirii ca om. 

Astfel, se poate vedea de ce una din dogmele de bază 
ale Bisericii Ortodoxe este că Logosul-Cuvântul, ca om, vo- 
iește să aibă şi să se facă părtaş patimilor fireşti și irepro- 
șabile, și în mod real li se face părtaş, preschimbândur-le 
în izvor al mântuirii noastre și în mijloace prin care noi În- 
şine îl biruim pe diavolul și trecem prin treptele curățirii 
şi luminării în drumul nostru spre proslăvire. Pe de o parte, 
aceste patimi sunt un rezultat al căderii, însă, în același 
timp, prin slava Crucii, ele devin izvorul mântuirii, al de- 
săvârșirii şi al proslăvirii noastre, şi mijloacele prin care 
diavolul e biruit şi distrus. 

Astfel, diavolul este distrus, paradoxal, prin însăși pa- 
timile prin care el încearcă să-l distrugă pe om. lar arma 
cea mai fundamentalăprin care satana încearcă să-l dis- 
trugă pe om este moartea - dar tocmai prin moarte Hris- 
tos și Sfinţii îl distrug pe diavolul.” 


Aici trebuie menționat că Dumnezeul Treimic, Tatăl, Fiul 
și Sfântul Duh, este pretutindeni prezent în lume după ener- 
gie, dar nu și după esenţă. Însă Dumnezeu-Omul Hristos este 
absent din lume după esență ca Logosul-Cuvântul, dar „firea 


3. Naşterea și Botezul lui Hristos 257 


omenească a lui Hristos este pretutindeni prezentă după esen- 
ță”, datorită unirii ipostatice dintre firea dumnezeiască și 
firea omenească. Iar lucrul acesta este legat de învățătura de- 
spre esența şi energia lui Dumnezeu, și despre unirea ipos- 
tatică dintre firea dumnezeiască și cea omenească în Hristos. 


„Temelia acestei învățături este însăși experiența în- 
dumnezeirii. Distincţiile acestea pe care le fac Părinţii Bi- 
sericii nu sunt rezultatul speculației filosofice, pentru că 
ei cunosc din însăși experienţa îndumnezeirii că, în expe- 
rienţa îndumnezeirii, îndumnezeitul este unit cu Dum- 
nezeu după energie.” 


La Botezul lui Hristos în râul Iordanului, loan Înaintemer- 
gătorul s-a învrednicit de experiența Dumnezeului Treimic. 

„Şi în zilele acelea, Iisus a venit din Nazaretul Galileii şi s-a bo- 
tezat în lordan, de către loan. Şi îndată, ieşind din apă, a văzut ce- 
rurile deschise şi Duhul ca un porumbel coborându-se peste El. Şi 
glas s-a făcut din ceruri: Tu eşti Fiul Meu cel iubit, întru Tine am 
binevoit” (Marcu 1, 9-11). 


„Pentru Înaintemergătorul, cel puțin în ziua Botezului, 
aceasta este experiența îndumnezeirii. Când a văzut ce- 
rurile deschise, asta înseamnă că a avut o revelaţie a slavei 
necreate a lui Hristos. De aceea și cântăm, în troparul Bo- 
tezului, că Sfânta Treime s-a arătat la Botez. Cum s-a arătat 
Sfânta Treime la Botez? Prin arătarea slavei lui Dumnezeu, 
care este experienţa îndumnezeirii pentru loan Botezătorul.” 


4. Revelarea energiilor necreate 
ale lui Hristos 


Hristos, după Botezul Său în râul Iordan, Și-a început în 
mod oficial lucrarea. De fapt, Hristos Și-a manifestat Dum- 
nezeirea, energiile Sale necreate, prin firea Sa omenească. Cu 
alte cuvinte, după Întruparea lui Hristos, Revelația este legată 
de Dumnezeu-Omul Hristos. 

Apostolii vedeau energia firii necreate în Hristos prin mi- 
nunile Sale și prin învățătura Sa, iar, mai târziu, trei dintre ei 
au văzut Lumina Dumnezeirii Sale pe Tabor. Trupul lui Hris- 
tos este izvor al energiilor necreate ale lui Dumnezeu. 


„Trebuie subliniat că şi în viața Sa pământească, Hris- 
tos nu firea omenească Şi-a revelat-o, pentru că pe cea 
omenească oricum o vedeam. Ceea ce trebuia revelat era 
firea necreată a lui Hristos — căci, văzându-L. pe Hristos, 
oricine știa că este om. Ceea ce trebuia revelat era firea ne- 
creată a lui Hristos, faptul că este din aceeași esență cu 
Tatăl și cu Duhul Sfânt, și că energiile Sale sunt aceleași 
[cu ale Tatălui și ale Duhului], și că EI Însuși este necreat 
după ipostas, necreat după esenţă, și necreat după energie. 

Această revelare a energiilor lui Hristos se face în două 
moduri. Un mod este prin minuni. Adică face minuni, Şi 
din minuni se vede clar că El este izvor nu doar al energii- 
lor create, ci și al celor necreate, pentru că face minuni pe 
care numai energia necreată le poate săvârși. Adică minunile 

acestea rezultă din energiile necreate, nu din cele create. 
Cineva ar putea crede că Hristos e doar mijlocul sau in- 
strumentul prin care se revelează necreatul, fără a fi El 
Însuşi izvor al energiilor necreate. Adică se poate consi- 
dera că Dumnezeu lucrează prin Hristos ca om și, chiar dacă 
Hristos s-ar părea că face minunile, Dumnezeu Însuși e 
Cel care face minunile prin Hristos. Așa că am putea avea 
minuni şi printr-o hristologie ariană, tot la fel cum avem 
minuni şi prin Proroci, adică. 

Însă esenţa învățăturii ortodoxe despre Hristos e că Hris- 
tos Însuși este Cuvântul lui Dumnezeu, și Hristos, ca Lo- 
gosul-Cuvântul lui Dumnezeu, nu este doar un instrument 
de făcut minuni, ci este Însuși izvorul energiilor de-mi- 
nuni-făcătoare. Pentru că El este Cuvântul Care s-a făcut 
trup și, de vreme ce există comunicarea însuşirilor, prin 
urmare Cuvântul lucrează și ca om, dar lucrează şi ca Dum- 
nezeu. Astfel, Hristos nu e doar un «vehicul» al energiilor 
necreate, ci și un izvor al energiilor necreate. Această re- 
velație a firii necreate a lui Hristos are loc mai ales prin 
minuni. E] face minuni pe care numai Dumnezeu le poa- 
te face. 

Celălalt mod este învățătura Lui. Învață lucruri cu au- 
toritatea și puterea lui Dumnezeu Însuși. EL Însuşi, adică, 
învață ca Dumnezeu. Avem minunile, avem învățătura. 
Minunile sunt rezultatele văzute ale energiilor necreate. 
Așa că omul, văzându-l lucrările, poate să fie convins de 
ceea ce spune Hristos: „Chiar dacă nu credeți în Mine, credeți 
în aceste lucrări” (loan 10, 38), cu alte cuvinte, credeţi că re- 
zultatele pe care le produc lucrările acestea sunt rezultate 
ale energiilor necreate. Credeţi măcar asta, de vreme ce nu 
credeți în Mine, pentru că mă vedeți om, adică.” 


În afară de minunile și învățătura Sa, există situaţii în care 


Hristos Și-a revelat slava Dumnezeirii Sale ca Lumină. 


Da. 

„Dacă ne uităm cu atenţie în Sfânta Scriptură, vedem 
că există trei stadii ale învățăturii. Hristos Însuși spune c 
«pentru cei din afară, totul se face în pilde» (Marcu 4, 11). «Pen. 
tru cei din afară». Pe cei care sunt în afară îi învaţă prin 
pilde. Dar «vouă vă e dat să cunoaşteţi taina Împărăției lui 
Dumnezeu» (Marcu 4, 11). Prin urmare, cei dinăuntru, care 
sunt Apostolii, află în mod direct tainele Împă tiei Jui 
Dumnezeu, nu prin pilde. 

Vasăzică, avem învățătura în pilde, apoi avem învăță- 
tura tainelor — că tainele Împărăției lui Dumnezeu sunt 
tainele Bisericii -, şi apoi, în afară de aceasta, avem și o 
altă treaptă a învățării adevărului, care este cea despre care 
vorbesc Părinţii: îndumnezeirea, proslăvirea, revelația Îm- 
părăţiei sau a slavei lui Dumnezeu.” 


O primă Schimbare la Faţă a lui Hristos, adică o arătare a 
slavei Dumnezeirii lui Hristos, a avut loc în cazul celor doi uce- 
nici ai lui loan Botezătorul. Evanghelistul Ioan relatează: 

„A doua zi iarăşi stătea loan şi doi dintre ucenicii lui. Şi pri- 
vind pe Iisus, Care trecea, a zis: lată Mielul lui Dumnezeu! Și € 
ucenici l-au auzit când a spus aceasta şi au mers după lisus. Iar lisus 
întorcându-se şi văzându-i că merg după El, le-a zis: Ce căutați? la 
ei l-au zis: Rabi (care se tâlcuieşte: Învăţătorule), unde locuieşti? El 
le-a zis: Veniţi şi veţi vedea. Au mers deci şi au văzut unde locuit: 
şi au rămas la E! în ziua aceea. Era ca la ceasul al zecelea. Unul dintr 
cei doi care auziseră de la loan şi veniseră după lisus era Andrei 


fratele lui Simon Petru” (loan 1, 35-40). 


„Când cei doi ucenici ai Înaintemergătorului s-au făcu! 
ucenici ai lui Hristos, L-au întrebat «Unde locuieşti?» (loan 
1, 39). Asta înseamnă cumva că L-au rugat pe Hristos să 
le arate apartamentul Lui? Nu. Ci să le arate unde sălăș- 
luieşte. Înseamnă că Apostolii L-au rugat pe Hristos să le 
descopere sălașul Său, care e slava necreată a lui Dumnezeu. 

Şi, vreme de o zi întreagă, aceşti Apostoli au fost părtași 
experienței îndumnezeirii. Prin urmare, avem prima ex- 
periență a îndumnezeirii, după Înaintemergătorul. Aşa 
cum Înaintemergătorul a avut această experienţă de la 
Hristos, la fel au experienţa şi Ucenicii lui.” 


Cea mai mare revelaţie a slavei lui Hristos a avut loc pe 
Muntele Tabor, înaintea celor trei Ucenici ai Săi, Petru, loan 
și Iacov. Aici se arată că Trupul lui Hristos este cortul creat ce 
acoperea Dumnezeirea, și în felul acesta se tâlcuiește pasajul 
„și s-a sălășluit [literal: „Și-a făcut cort”] întru noi” (loan 1, 14). 


„Îi ia Hristos pe cei trei Apostoli mai întâi-chemaţi şi 
se schimbă la Faţă înaintea lor. Își revelează Împărăția ș i 
slava celor trei Apostoli, în prezenţa lui Ilie şi Moise. Și apoi 
face Petru gafa aceea și spune: «Bine este nouă să fim aici; şi 
să facem trei corturi» (Marcu 9, 5). Nu a înțeles, adică, ce cort 
aveau. Aveau de-acum Însuși Cortul, pe cel creat (firea ome- 
nească) care înlocuiește celălalt cort, pe care îl făcuse Moise. 
Deci avem aici, din nou, experienţa îndumnezeirii, pen- 
tru că firea omenească a lui Hristos este izvor al slavei 
necreate.” 


Apariţia lui Moise și a lui Ilie în timpul Schimbării la Faţă 
a lui Hristos pe Tabor arată că El Însuşi era Cel care s-a în- 
făţişat neîntrupat în Vechiul Testament, și pe Acesta L-a văzut 
reprezentantul Legii (Moise) şi reprezentantul Prorocilor (Ilie). 


„Avem Schimbarea la Faţă. Acolo e esenţa învăţăturii 
ortodoxe. Apostolii L-au văzut pe Hristos revelându-le 
Dumnezeirea necreată, și revelându-le că El este Însuşi 
Hristos, Cel ce i s-a înfățișat lui Moise și lui Ilie, de aceea 
și sunt de față. Aceasta este Revelația. Aceasta este dogma 
Sfintei Treimi, că Hristos este Iahve, Domnul Slavei, care 


a. | 


262 Partea a IV-a Întruparea Fiului şi Cuvântului lui Dumnezeu 


se înfățișează în Vechiul Testament și revelează, întru Sine 
Însuşi, pe Tatăl. Aceasta este Sfânta Treime.” 


„Aceeași Revelaţie o avem și în Noul Testament, însă acum 
se adaugă firea omenească a lui Hristos. La Schimbarea la 
Faţă avem o revelare a slavei lui Hristos prin firea ome- 
nească a lui Hristos, dar și în norul care i-a adumbrit pe 


Apostoli.” 


Pe Muntele Tabor se arată taina Întrupării Fiului și Cuvân- 
tului lui Dumnezeu, de vreme ce firea omenească este izvor 
al slavei necreate a lui Dumnezeu. Și la această taină a Întru- 
pării s-au făcut părtaşi cei trei Apostoli 


„La Schimbarea la Faţă, Hristos întrupat este văzut 
întru slavă. Așadar, în timp ce, în Vechiul Testament, slava 
izvora din Îngerul Domnului, din Domnul Slavei, din În- 
gerul Marelui Sfat, întru Duhul Sfânt, iar îndumnezeitul 
avea contactul acesta direct cu Domnul Slavei, cu lahve, 
acum exact același lucru se întâmplă în Noul Testament 
la Schimbarea la Faţă, doar că acum se interpune firea ome- 
nească-a lui Iahve sau a Îngerului Domnului, a Îngerului 
Marelui Sfat. 

Lumina necreată izvorăşte însă din firea omenească a 
lui Hristos. Și e clar, din revelaţia aceasta, că firea omenească, 
această fire omenească a lui Hristos, nu este doar un pur- 
tător al slavei lui Dumnezeu, ci și un izvor al slavei lui 
Dumnezeu, pentru că unirea ipostatică este după fire, iar 
nu după har, ca în cazul unui apostol, să zicem. Pentru că 
putem să-l vedem pe Moise în slavă, dar Moise nu este 
izvor al slavei necreate a lui Dumnezeu, ci doar purtător 
al slavei necreate a lui Dumnezeu, în timp ce, la Schimba- 
rea la Faţă, însăși firea omenească este izvorul slavei. De 
aceea se şi revelează Hristos, clar, ca a Doua Persoană a 

Sfintei Treimi. De vreme ce Tatăl slavei este izvor, Hristos 
este izvor din izvor. Prin urmare, izvor Tatăl, izvor Cu- 
vântul, izvor şi Duhul Sfânt. 

Aceste lucruri le ştim din experiența îndumnezeirii, nu 
doar citind Sfânta Scriptură. Cineva ar putea să le intuiască 
citind Sfânta Scriptură, dar încununarea celor citite în 
Sfânta Scriptură, dacă sunt tâlcuite corect, este însăşi expe- 
riența îndumnezeirii. Pentru că cine are experiența ştie și 
ce scrie Sfânta Scriptură despre acest subiect. Unul care nu 
are experienţa ar putea să le intuiască, dacă urmează tâl- 
cuirea patristică. Dacă însă urmează experiența vreunui 
protestant sau vreunui papistaș, n-o să priceapă nimic din 
Schimbarea la Faţă a lui Hristos. 

De aceea și «Biserica» Papistaşă, în urmă cu niște ani, 
a redus sărbătoarea Schimbării la Faţă la statutul de săr- 
bătoare de rangul al doilea. Nu mai e praznic împărătesc, 
cum era pe vremuri, ci praznic de rangul al doilea în «Bi- 
serica» Papistaşă acum. Şi dacă citeşti erminia pe care o fac 
papistașii la Schimbarea la Faţă - luaţi-l pe marele teolog 
în teologie patristică al «Bisericii» Papistașe, pe Daniélou 
adică, și citiți ce scrie despre Schimbarea la Faţă — o să-ți 
smulgi părul din cap. Aberaţii peste aberaţii.” 


Și cei trei Ucenici pe Muntele Tabor „s-au schimbat la față”, 
adică s-au transfigurat, „şi astfel au văzut Schimbarea la Faţă”. 
Nimeni nu poate să vadă Lumina necreată dacă nu se află în 
starea de îndumnezeire, dacă nu îi sunt transfigurate și sim- 
țurile trupești. Astfel, Lumina necreată a fost văzută de Uce- 
nici prin îndumnezeirea lor, adică dinlăuntru. Se aflau înlă- 
untrul Luminii, și așa au văzut Lumina. „Întru Lumina Ta vom 
vedea Lumină.” Dar, în timp ce Lumina lucra dinlăuntru, prin 
îndumnezeire, Trupul dumnezeiesc-omenesc al lui Hristos, 
care era izvorul Luminii necreate, se afla în afara Ucenicilor. 

„Acum, faptul că Apostolii pot să vadă Lumina necre- 
ată izvorând din firea omenească a lui Hristos, ca izvor a] 
ei, e pentru că aceeași Lumină necreată izvora și din nor, 
adică Apostolii se află înlăuntrul Luminii, și astfel văd că 
firea omenească a lui Hristos este izvor al Luminii, înlă- 
untrul căreia se află ei. Însă Trupul lui Hristos nu-i lumi- 
nează pe Apostoli din lăuntru, ci din afară. Trupul lumi- 
nează din afară, dar Lumina luminează din lăuntru. Nu-i 
același lucru. 

Un rus scria că Lumina luminează din afară și Trupul 
luminează tot din afară, dar Părinţii spun că lumina care 
luminează din afară este demonică. Așa că, din felul cum 
tâlcuieşte respectivul Schimbarea la Faţă, reiese că, la Schim- 
barea la Faţă, Apostolii au avut energie demonică, de vre- 
me ce erau luminaţi din afară.“ 


„La Schimbarea la Faţă, slava lui Dumnezeu se revelează 
Apostolilor într-un mod paradoxal. Lumina are ca izvor 
Trupul lui Hristos, aşa că Trupul lui Hristos, firea ome- 
nească a lui Hristos transmite Lumina, și Lumina aceasta 
se face văzută Apostolilor celor întâi-chemați, care sunt În- 
soțiți de Ilie și de Moise. 

Dar știm următorul lucru: că, atunci când are experiența 
Revelaţiei, omul vede Lumina [fiind el însuși] în Lumină. 
«Întru Lumina Ta vom vedea Lumină» (Psalmi 32, 10). Cu 
alte cuvinte, ca să vadă cineva Lumina trebuie să fie înlă- 
untrul Luminii. Așadar, Lumina necreată nu este niciodată 


din afară. 


„În cazul Schimbării la Faţă, slava lui Hristos se reve- 
lează din firea omenească a lui Hristos. Așa că aici, unii 
teologi de-ai noștri, luându-se după un teolog rus, au venit 
cu interpretarea cum că, după Sfântul Grigorie Palama, Lu- 
mina care se revelează din firea omenească a lui Hristos 

ar fi din afara Apostolilor la Schimbarea la Faţă, în timp 
ce după Cincizecime ar fi din lăuntru. 

Asta-i erezie. Pentru că, dacă e din afară, e demonică. 
E demonică energia asta a Apostolilor, dacă așa stau lucru- 
rile. Este din lăuntru, nu din afară. Pentru că însuşi Sfântul 
Grigorie Palama subliniază apoi că slava care se revelează 
din trupul lui Hristos se revelează și din nor, pentru că no- 
rul însuși este slava lui Hristos. Pentru că, în Vechiul Tes- 
tament, atunci când spunem «stâlp de foc» și «stâlp de nor», 
cuvântul «nor» înseamnă slavă. 

Vasăzică, înseamnă că Apostolii nu vedeau slava doar 
din firea omenească a lui Hristos, ci vedeau slava din firea 
omenească a lui Hristos tocmai pentru că erau înlăuntrul 
slavei, adumbriţi de nor, care e slava și Împărăţia lui Dum- 
nezeu, Vasăzică, asta înseamnă că Lumina era din lăuntru, 
dar trupul lui Hristos era din afară. Aşadar, aveau lumi- 
nare dinlăuntru - dar, la fel cum aveau luminare dinlă- 
untru, și trupul lui Hristos strălucea, dar cu aceeași Lumină 
cu care erau luminaţi dinlăuntru și ei, și trupul lui Hristos. 
Nu Lumina era din afară, ci doar trupul lui Hristos, care 
era în afara Apostolilor la Schimbarea la Faţă.” 


Lumina care izvora din firea omenească a Cuvântului era 
Lumina Dumnezeirii, și era necreată. 


„[Lumina] nu are nici contur, nici structură, nici formă. 
De aceea se numeşte «fără de contur, fără de structură, 
fără de formă».” 


Cei trei Ucenici au văzut Lumina Dumnezeirii, s-au făcut 
părtași acestei Lumini şi, pentru că Lumina aceasta este Îm- 
părăţia lui Dumnezeu, de aceea și cei trei Ucenici au dobân- 
dit părtăşie la Împărăţia lui Dumnezeu. 


ELEN 

După relatarea Evangheliștilor, ca și după mărturia Apos- 
tolului Petru, cei trei Ucenici pe Muntele Tabor au văzut sla- 
va lui Dumnezeu revărsându-se din trupul lui Hristos, au auzit 
glasul Tatălui și L-au văzut pe Duhul Sfânt prin norul luminos, 
De altfel, Hristos niciodată nu s-a despărțit de Tatăl și de Du- 
hul Sfânt. 

Acest lucru se repetă la fiecare experiență a vederii lui Dum- 
nezeu. Sfinții, în timpul vederii dumnezeieşti, nu-L văd pe 
Tatăl, pe Fiul și pe Sfântul Duh, ci văd „O Dumnezeire în Trei 
străluciri”, Care au aceeași slavă, aceeași Lumină, dar Care au 
şi ceva particular, anume însușirile ipostatice particulare, care 
sunt nenașterea Tatălui, naşterea Fiului și purcederea Duhului 
Sfânt. Toate cele trei Persoane au esenţă şi energie comune, iar 
energia lor este văzută ca Lumină. 

Arătarea slavei lui Hristos pe Muntele Tabor a fost un eve- 
niment însemnat în viaţa Apostolilor și un eveniment central 
în viaţa Bisericii, așa cum vom vedea în capitolele următoare. 


5. Taina Crucii şi a Învierii lui Hristos 


Jertfa pe Cruce a lui Hristos de pe Golgota, care e strâns 
legată de Invierea lui Hristos, este punctul central al învă- 
țăturii și vieții Bisericii. De fapt, vorbim despre taina Crucii și 
a Învierii lui Hristos, care se referă la biruința lui Hristos asu- 
pra păcatului, a diavolului și a morții. 

Astfel, facem distincţie între „răstignirea şi învierea în trup 
a Cuvântului lui Dumnezeu întrupat” şi „taina puterii Crucii 
şi a Învierii lui Hristos, cea dinainte de jertfa pe Cruce de pe 
Golgota, ai cărei martori au fost Prorocii și unii dintre Apos- 
toli”. Însă, în ciuda acestei distincţii, există o strânsă legătură 
între taina Crucii și jertfa pe Cruce a lui Hristos de pe Golgota. 

Cuviosul Isaac Sirul, vorbind despre Crucea lui Hristos, 
scrie că „lucrarea Crucii este îndoită”. O lucrare-energie a 
Crucii se numește „făptuire” (npå&ıc), fiind trăită ca răbdare 
în necazurile trupului, și se manifestă în partea irascibilă a 
sufletului, iar cealaltă lucrare-energie se numeşte „vedere” 
(Bewpia)”, şi constă în lucrarea subtilă a minţii (vovc), fiind 
prezentă în vorbirea cu Dumnezeu și stăruința în rugăciune, 
care sunt înfăptuite în partea poftitoare a sufletului. Astfel, 
Crucea este făptuire (rrpă&:c) şi vedere (Qewpia). 

Această dublă lucrare a tainei Crucii este tâlcuită şi de Sfân- 
tul Grigorie Palama, prin faptul că şi în Vechiul Testament 


* Sfântul Isaac Sirul, Cuvinte despre sfintele nevoințe, în: Filocalia sfin- 
telor nevoințe ale desăvdrşiri, vol. 10, Editura Institutului Biblic și de Misiune 
al Bisericii Ortodoxe Române, Bucureşti, 1981, p. 165. (n. trad.) 

” Vezi şi nota de la p. 131. (n. trad.) 

lucra Crucea, aşa cum a fost ea trăită de Avraam, de Moise şi 
de Drepţii Vechiului Testament. Astfel, „aceasta este Crucea 
lui Hristos, nimicirea păcatului”, prin care Cruce Drepţii s-au 
împăcat cu Dumnezeu, așa că „mulţi sunt prietenii lui Dum- 
nezeu, cei de dinainte de Lege şi de după Lege, pe când Crucea 
nu se arătase încă, după cum Însuşi Dumnezeu a mărturisit”, 
Astfel, „şi Crucea a existat la cei de dinainte, chiar înainte de 
a se săvârși [Răstignirea]”. În mod evident, „Crucea lui Hristos 
se propovăduia și se preînchipuia tainic la generațiile din ve- 
chime, și nimeni niciodată nu s-a împăcat cu Dumnezeu decât 
numai prin puterea Crucii”, 

Crucea Domnului este dragostea Sa, care este energia Sa 
necreată. 


„Puterea Crucii și a Învierii este dragostea lui Dum- 
nezeu, care lucrează «la Dumnezeu dinainte de a fi lumea», 
apoi la crearea şi chivernisirea lumii, înainte de Intrupare, 
la Întrupare, înainte de jertfa pe Cruce, la jertfa pe Cruce 
și după aceasta.” 


„Este energia iubitoare a lui Dumnezeu, care «nu caută 
ale sale» (I Corinteni 13, 5) și transcende orice categorie 
creată și orice experiență omenească și îngerească, sensi- 
bilă și noetică. Mai este încă și putere ce pedepsește, ni- 
micind păcatul şi puterea celor ce se împotrivese voii lui 
Dumnezeu, desăvârșindur-i, pe cât e cu putință, și pe duş- 
manii cei nepocăiți ai lui Dumnezeu, prin pedepsirea lor.” 


Cu toate că puterea Crucii lucra și în Prorocii și Drepții 
Vechiului Testament prin curățire, luminare şi îndumnezeire, 
totuși nu îi elibera de moarte și de sub puterea diavolului, 
care prin moarte lucrează. Această biruinţă triumfătoare a lui 
Hristos asupra diavolului şi a morții s-a săvârșit prin Întrupa- 
rea Sa, şi mai ales prin jertfa Sa pe Cruce şi prin Învierea Sa. 

Hristos „ne-a făcut vii, împreună cu Sine, iertându-ne toate greşea- 
lele, ştergând zapisul ce era asupra noastră, care ne era potrivnic cu 
rânduieiile lui, şi l-a luat din mijloc, pironindu-l pe Cruce. Dezbră- 
când (de putere) începătoriile şi stăpâniile, le-a dat de ocară în 
văzul tuturor, biruind asupra lor prin Cruce” (Coloseni 2, 13-15). 

Apostolul Pavel, vorbind despre înțelepciunea ascunsă a 
lui Dumnezeu, pe care a așezat-o Dumnezeu mai înainte de 
veci pentru slava noastră, și pe care o propovăduim „în taină”, 
spune că această înțelepciune nu a fost cunoscută de stăpâni- 
torii veacului acestuia, pentru că, „dacă ar fi cunoscut-o, n-ar fi 
răstignit pe Domnul Slavei” (I Corinteni 2, 8). Domnul Slavei 
este Îngerul Marelui Sfat din Vechiul Testament, Cuvântul lui 
Dumnezeu văzut de Proroci. Acest Cuvânt neîntrupat a luat 
trup, şi în trup s-a răstignit. Hristos răstignit este Însuși Dom- 
nul Slavei, și se numește astfel în virtutea unirii ipostatice 
dintre firea dumnezeiască și firea omenească în ipostasul Cu- 
vântului, şi a comunicării însușirilor fiecărei firi. 

Evenimentul istoric al Răstignirii lui Hristos pe Golgota 
arată marea dragoste a lui Dumnezeu pentru om. Acest lucru 
se vede din faptul că Însuşi Hristos a legat evenimentul ridi- 
cării șarpelui de către Moise în Vechiul Testament cu jertfa Sa 
pe Cruce: „Aşa trebuia să se înalțe Fiul Omului”, dar și cu dra- 
gostea lui Dumnezeu: „Căci Dumnezeu aşa a iubit lumea, încât 
pe Fiul Său cel Unul-Născut L-a dat, ca oricine crede în El să nu 
piară, ci să aibă viață veşnică” (loan 3, 13-16). 

Dragostea lui Dumnezeu, care s-a vădit și în evenimentul 
istoric al răstignirii, este împăcarea omului cu Dumnezeu 
Aceasta este taina Crucii și a Învierii lui Hristos. 


„Nu Dumnezeu se împacă cu omul, ci omul cu Dum- 
nezeu, prin taina Crucii, iar omul, prin împăcarea aceasta, 
se schimbă la faţă, făcându-se, din dușman al lui Dumne- 
zeu, prieten al Său, şi împărtăşindu-se de Învierea lui 
Hristos.” 

Dumnezeu îi iubeşte și pe cei ce I se împotrivesc, însă aceș- 
tia nu pot înţelege dragostea Lui. 


„Dumnezeu nu încetează niciodată să le fie prieten chiar 
şi dușmanilor Săi și să-Și arate dragostea față de ci. Se face 
dușman și putere pedepsitoare doar din perspectiva ce- 
lor ce se împotrivesc dragostei Sale, după propria lor voie 
şi judecată.” 


Hristos l-a împăcat pe om cu Dumnezeu biruindu-l pe dia- 
volul, păcatul și moartea. Astfel, omul este mântuit prin taina 
Crucii şi a Învierii lui Hristos. Aşa că taina Crucii, deși este 
altceva decât jertfa lui Hristos pe Cruce, totuși s-a manifestat 
prin Crucea de pe Golgota. Tot astfel, taina Crucii nu doar că 
a fost preînchipuită în Vechiul Testament, ci a fost și lucrătoare, 
numai că nu putea să-l slobozească pe om „de cel ce are stăpâ- 
nirea morții, adică diavolul” (Evrei 2, 14), fapt împlinit prin Cru- 
cea și Învierea lui Hristos. 

Prin împărtășirea de taina Crucii și a Învierii lui Hristos, 
credinciosul se schimbă la față, se sfințește, căci harul lui Dum- 
nezeu preschimbă dragostea egoistă în dragoste jertfelnică, și 
astfel omul se îndumnezeiește „şi se face prieten şi împreună- 
lucrător al lui Dumnezeu, frate și împreună-împărat după har 
cu Hristos, și fiu înfiat al Fecioarei” 


„Fără a ne asuma taina Crucii şi a Învierii lui Hristos — 
prin care, curăţindu-se, luminându-se și îndumnezeindu-se, 
omul îşi depășește egoismul sau iubirea de sine înrădăci- 
nate în frica de moarte — este cu neputinţă să ajungă cineva 
la împărtășirea de dragostea îndumnezeitoare a lui Dum- 
nezeu, prin care se face prieten al Său.” 


Taina Crucii este lucrătoare în taina Dumnezeieştii Euha- 
ristii şi în întreaga viaţă duhovnicească a credincioşilor. 


E, 

„Puterea Crucii și a Învierii lui Hristos actualizează 
jertfa pe Cruce - adică puterea Învierii, în Dumnezeiasca 
Euharistie şi în Taine şi, prin aceasta (prin Dumnezeiasca 
Euharistie), să lucreze împăcarea şi hrănirea credincio- 


şilor, şi creşterea şi înaintarea lor duhovnicească spre 
îndumnezeire.” 


Împărtășirea de taina Crucii și a Învierii lui Hristos se face 
prin împreună-lucrarea Tainelor cu nevoința. 


„Fiecare credincios trebuie să se răstignească de bună- 
voie, așa cum s-a răstignit Hristos, pentru că numai prin 
această răstignire de bunăvoie se poate dobândi împăr- 
tășirea de taina Crucii, care îl schimbă la față pe om, fă- 
cându-l, din iubitor de sine, prieten al lui Dumnezeu şi 
dumnezeu după har.” 


Un scop fundamental al Tainelor și al nevoinței este slo- 
bozirea omului de păcat, și lucrul acesta se săvârşeşte la dife- 
rite măsuri, la diferite trepte, având în vedere că, prin curăţire, 
omul ocolește păcatul; prin luminare, păcatul îl ocolește pe om; 
iar prin îndumnezeire, mintea (vobc) se face sălaș al lui Hristos 
și, prin EL, al Tatălui și al Duhului Sfânt, iar omul nu mai este 
influenţat de rațiune, de patimi și de lucrurile înconjurătoare. 

Prin urmare, taina Crucii — Crucea „nematerialnică” — și 
a Învierii lui Hristos este dragostea cea mai dinainte de veci 
a lui Dumnezeu pentru om, prin care omul se împacă cu Dum- 
nezeu, Cel neîntrupat în Vechiul Testament și Cel întrupat în 
Noul Testament. Jertfa pe Cruce a lui Hristos de pe Golgota 
şi Învierea Sa au fost expresia acestei dragoste a lui Dumne- 
zeu, cea mai presus de toate. Hristos, prin Crucea și Invierea 
Sa, l-a biruit pe diavolul şi moartea, dându-i omului posibi- 
litatea ca, la rândul lui, să le biruiască, atunci când se uneşte 
cu Hristos în Trupul Său, în Biserică. Astfel, împărtășirea de 

taina Crucii şi a Învierii lui Hristos este dobândită de omul 
care se face părtaş la Taine şi la nevoinţă, așadar se face prie- 
ten al lui Hristos, leapădă iubirea de sine și dobândește dra- 
gostea jertfelnică. 

Hristos, prin felurite întâmplări și prin arătarea slavei Sale 
pe Tabor, i-a pregătit pe Ucenici pentru împărtășirea de taina 
Crucii și a Învierii Sale. În rugăciunea Sa arhierească, I-a spus 
Tatălui: „Și slava pe care Tu Mi-ai dat-o, le-am dat-o lor” (loan 17, 
22). Şi apoi a spus: „Părinte, voiesc ca, unde sunt Eu, să fie împre- 
ună cu Mine şi aceia pe care Mi i-ai dat, ca să vadă slava Mea pe care 
Mi-ai dat-o” (loan 17, 24). 


„Faptul că Apostolii au primit slavă ține de trecut, dar 
ei vor vedea slava și în viitor. Au primit slavă, dar vor ve- 
dea slavă, cu alte cuvinte au ajuns la luminare și se în- 
dreaptă spre îndumnezeire. «Slava Mea pe care Mi-ai dat-o, 
pentru că Tu M-ai iubit pe Mine mai înainte de întemeierea lu- 
mii» (loan 17, 24). Desigur, la Schimbarea la Faţă, cei trei 
au văzut deja slava, dar aveau poruncă să nu spună nimic 
până la Învierea lui Hristos. După Înviere au spus lucrul 
acesta, şi l-au aflat și ceilalți. 

«Părinte drepte, lumea pe Tine nu Te-a cunoscut, dar Eu 
Te-am cunoscut, şi aceştia au cunoscut că Tu M-ai trimis. Şi 
le-am făcut cunoscut numele Tău, şi-l voi face cunoscut, ca iu- 
birea cu care M-ai iubit Tu să fie în ei şi Eu în ei» (loan 17, 
25-26). Și aici, iarăși: «Le-am făcut cunoscut numele Tău, şi-l 
voi face cunoscut». 

Așa că sunt două lucruri, «am făcut cunoscut» și «voi face 
cunoscut». Vasăzică, am învăţat despre luminare prin nu- 
mele create, iar acum vom înainta către cealaltă cunoaș- 
tere, adică. Ce vor cunoaște? «Iubirea cu care M-ai iubit Tu», 
care «să fie în ei, şi Eu în ei». 

Deci lucrul acesta devine astfel foarte clar. Este evident 
că prin Înviere și, după aceea, prin arătările Sale, Hristos 

s-a arătat; dar cui s-a arătat? Hristos s-a arătat doar cre- 
dincioșilor — nu s-a arătat nici lui Pilat, nici lui Caiafa, nici 
Cezarului, nimănui altcuiva, adică. Arătările au fost doar 
pentru credincioși. 

De aceea, toți apologeții aceştia care caută să demonstreze 
Învierea lui Hristos prin argumente lumești bat câmpii, 
pentru că habar n-au de diferenţa dintre Hristos după trup 
şi Hristos după duh. Pentru că Apostolii L-au cunoscut pe 
Hristos după trup, dar acum nu-L mai cunosc după trup, 
ÎI cunosc după duh. Ce înseamnă a cunoaște după duh? 
Oricine ÎL are pe Duhul, oricine, adică, e templu al lui Dum- 
nezeu, după Vasilie cel Mare, [Îl cunoaște după duh].” 


„Toate arătările lui Hristos de după Înviere sunt expe- 
rienţe ale îndumnezeirii. Nimeni nu-L mai vede pe Hristos, 
ci doar acela care ajunge la slava Lui, la îndumnezeire. De 
aceea, capitolul 15 al Epistolei către corinteni, întreg ca- 
pitolul, e despre cei care au ajuns la îndumnezeire, la 
proslăvire.” 


Hristos, după Învierea Sa, s-a arătat Ucenicilor, care fuse- 
seră pregătiți cum se cuvine, spre a-i duce la desăvârșire. 


„Când Hristos înviază, nu se arată oricui. Se arată Uce- 
nicilor Săi. Pentru că îi pregătise prin luminare, și lor li se 
arată, În ce scop? Ca să-i desăvârșească, așa cum face cu 
toți care ajung la luminare, pentru a-i îndumnezei, adică.” 


Hristos, după Învierea Sa, s-a arătat Ucenicilor Săi, nu vrăj- 
mașilor Săi, pentru că Ucenicii L-au cunoscut după trup pe 
Hristos, și erau vrednici să-L cunoască și înviat. Desigur, ÎI 
Vor cunoaște după duh la Cincizecime. 

La patruzeci de zile de la Învierea Sa, Hristos s-a înălțat la 
Ceruri. Asta înseamnă că firea omenească a lui Hristos, care 


Ea | 


274  Pasteaa IV-a Întruparea Fiului şi Cuvântului lui Dumnezeu 


fusese înduumnezeită de la zămislirea Sa, a lepădat moartea şi 
stricăciunea la Înviere, și astfel a șezut de-a dreapta lui Dum- 
nezeu la Inălţare. 

Hristos, în ultimul Său cuvânt către Ucenici, printre al- 
tele, a spus: „Dar Eu vă spun adevărul: vă este de folos ca să mă duc 
Eu. Căci dacă nu Mă voi duce, Mângâietorul nu va veni la voi, iar 
dacă Mă voi duce, ÎI voi trimite la voi” (loan 16, 7). Înălţarea lui 
Hristos trebuia să aibă loc pentru ca Ucenicii să-L cunoască la 
Cincizecime după duhul, adică în Duhul Sfânt, și să devină 
mădulare ai Trupului Său înviat. 


„Se duce la Dumnezeu, așa cum explicase mai înainte: 
trebuie să Mă duc, trebuie să Mă duc (vezi loan 14, 28; 16, 
5, 7, 10, 16, 17 etc.) ca totul să fie desăvârşit şi să aveți bu- 
curie (vezi loan 15, 11; 16, 20, 22; 17, 13). De ce trebuia să 
se ducă? Trebuia să aibă loc Înălțarea, ca să se întoarcă la 
Cincizecime, ca să se facă Trupul, şi astfel fiecare Apostol 
să-L aibă de-acum pe Hristos viu înlăuntrul său, pe Hris- 
tos cel înviat.” 


Prin Taine și viaţa de nevoinţă, credinciosul trăieşte du- 
hovniceşte taina Întrupării lui Hristos, așa cum învață Sfinţii 
Părinți. Astfel, prin credinţă trăiește Întruparea lui Hristos; 
prin durerile nevoinţei trăiește purtarea Lui în pântece; prin 
Botez și Mirungere trăiește Nașterea și Botezul lui Hristos; 
prin Dumnezeiasca Euharistie trăiește învățătura și Dumne- 
zeiasca Împărtășanie; prin curățirea inimii trăieşte împreuna- 
răstignirea cu Hristos; prin diferitele trepte ale vederii lui 
Dumnezeu trăiește Schimbarea la Faţă, Învierea și Înălțarea. 
Trăirea treptelor Dumnezeieștii Iconomii se săvârşeşte în 
„omul cel dinlăuntru” (Efeseni 3, 16), fiind legată de renașterea 
duhovnicească a creștinului și având loc în diferite grade și 
corelaţii. 

În capitolul următor vom vedea cele despre Cincizecime 
şi întemeierea Bisericii ca Trup al lui Hristos, care e strâns le- 
gată de Întruparea lui Hristos, pentru că lucrarea lui Hristos 
este aceeași cu lucrarea Duhului Sfânt. Hristos ÎI trimite pe 
Duhul Sfânt, Care de la Tatăl purcede, iar Duhul Sfânt Îi „dă 
chip” lui Hristos în inimile creştinilor. Iar prin Hristos Îl cu- 
noaștem pe Tatăl. 


Partea a V-a 


Biserica, Trup al lui Hristos 
şi societate a îndumnezeirii 


Biserica, Trup al lui Hristos 
şi societate! a îndumnezeirii 


Fiul şi Cuvântul lui Dumnezeu a intrat în istorie prin În- 
truparea Sa. Firea dumnezeiască s-a unit cu firea omenească 
în Ipostasul Său, în chip neamestecat, neschimbat, neîmpărţit 
şi nedespărțit, iar în Trupul Său se lucrează mântuirea omu- 
lui. Cuvântul cel neîntrupat al Vechiului Testament se întru- 
pează: „Cuvântul trup s-a făcut şi s-a sălăşluit întru noi” (loan 1, 14). 

Biserica exista și înainte de crearea îngerilor şi a oamenilor. 
După căderea lui Adam şi a Evei, Biserica se păstrează în per- 
soanele Patriarhilor şi Drepţilor Vechiului Testament care au 
ajuns la vederea lui Dumnezeu. În Vechiul Testament, Bise- 
rica era duhovnicească, în vreme ce, în Noul Testament, prin 
Întruparea lui Hristos, devine şi trupească — Trupul lui Hris- 
tos. Centru al Bisericii este acum, pe de o parte, Dumnezeiasca 
Euharistie, în care mâncăm şi bem Trupul şi Sângele lui Hris- 
tos, iar pe de altă parte, viața bisericească în ansamblul ei, adică 
Tainele, rugăciunea, dogmele, învăţătura. 

În continuare vom pune în lumină aspectele acestei taine 
a Bisericii ca Trup al lui Hristos şi societate a îndumnezeirii. 


` Corespondentul grecesc este korwuvia, un cuvânt polisemantic for- 
mat de la adi. xorvwvóç, „cel care participă la, se asociază cu, asociat” 
Astfel, sensul principal al subst. xorvwvia denotă „acțiunea de a avea ce- 
va în comun, a participa la, a împărtăşi ceva cu alţii”, şi de aici derivă sensul 
secundar de „comunitate, societate”. Am optat pentru sensul de „societate, 
comunitate” pentru că, în context, accentul cade nu pe acțiunea „comu- 
niunii”, a „îmipărtășirii”, ci pe „societatea, comunitatea, adunarea” celor 
ce se află pe această cale a îndumnezeirii. Biserica este o „societate” care 
are drept scop îndumnezeirea, spre deosebire de diferitele societăți ale lu- 
mii, reunite în virtutea diferitor altor scopuri. (n. trad.) 


1. Biserică necreată şi creată 


Biserica este o taină, şi doar în acest fel se poate apropia ci- 
neva de ea. Nu este o organizaţie omenească, ci un organism 
dumnezeiesc-omenesc. Noi cunoaştem Biserica, după învăţă- 
tura Apostolului Pavel, ca Trup al lui Hristos. Dincolo de aceas- 
ta însă, Biserica este slava şi Împărăția necreată în care sălăş- 
luieşte Dumnezeu, şi unde sunt chemați să se sălăşluiască 
prietenii Săi. Astfel, Biserica este necreată şi creată, partea crea- 
tă primind harul cel necreat al lui Dumnezeu. 

Mai întâi de toate, Biserica este slava necreată a lui Dumnezeu. 


„Şi înainte de creaţie exista Biserica necreată, ca Îm- 
părăție şi slavă ascunsă întru Dumnezeu, în care sălăş- 
luieşte Dumnezeu dimpreună cu Cuvântul şi cu Duhul 
Sfânt.” 


Astfel, Biserica este necreată, adică este slava necreată a 
Dumnezeului Treimic, Ierusalimul cel de Sus, fiind maică a 
noastră, a tuturor (Galateni 4, 26). De aceea, „cetatea noastră 
este în Ceruri” (Filipeni 3, 20) şi, prin urmare, asemenea Îm- 
părăţiei lui Dumnezeu, nici Biserica „nu este din lumea aceas- 
ta” (loan 18, 36). Mai departe, prin această slavă necreată a 
Dumnezeului Treimic a fost creată lumea, în care se arată 
Biserica necreată cea din Ceruri. 


„Prin hotărârea lui Dumnezeu au fost create veacurile 
şi, în ele, puterile cereşti şi minţile netrupeşti, adică îngerii, 

şi apoi a fost creat timpul şi, în timp, lumea, în care a fost 
creat omul, ce unește întru sine energia noetică a îngerilor 
cu raţiunea şi cu trupul omenesc.” 


Adam şi Eva, în Rai, înainte de cădere, aşa cum am văzut 
mai înainte, trăiau în această Împărăţie necreată a Dumneze- 
ului Treimic - Biserica. Însă, după cădere, au pierdut părtăşia 
la Împărăţia lui Dumnezeu, aşa că Biserica se păstrează în 
Drepţii şi Prorocii Vechiului Testament, cu toate că ei se aflau, 
totodată, și sub stăpânirea morţii. 

Întruparea lui Hristos a arătat această Biserică necreată în 
Trupul îndumnezeit al lui Hristos, care se face izvor al harului 
şi al energiei necreate a lui Dumnezeu. Așa cum vom vedea 
în continuare, acest lucru reiese din faptul că, la fel cum harul 
necreat al lui Dumnezeu „se împarte neimpărțit în cei îm- 
părţiţi” şi „se înmulţeşte neînmulţit în mulți”, tot la fel se întâm- 
plă şi cu Trupul lui Hristos în Taina Dumnezeieştii Euharistii. 

În tot cazul, cei ce trăiesc în Biserica necreată, care se arată 
acum mai desăvârşit în Trupul lui Hristos, se sfinţesc prin îm- 
părtășirea de harul cel necreat al lui Dumnezeu, şi trec în Îm- 
părăţia necreată a lui Dumnezeu, în Rai, în Biserica cerească, 
în slava cea necreată a Sfintei Treimi. Pornind de la aceste pre- 
mise, spunem că Biserica este Împărăția lui Dumnezeu; nu este 
vorba de o realitate creată, ci de slava necreată. 

Astfel, Biserica este necreată şi creată, fiind slava necreată 
şi totodată firea omenească creată pe care a asumat-o Hris- 
tos. Dar şi această fire omenească creată, pe care Hristos a 
asumat-o şi a îndumnezeit-o, se împărtăşeşte de harul cel ne- 
creat al firii dumnezeieşti, în virtutea unirii ipostatice a fi 
dumnezeieşti cu firea omenească în Ipostasul Său, făcându-se 
la rândul ei izvor al harului necreat. Iar cei ce se unesc cu 
Hristos se fac părtaşi slavei necreate a lui Dumnezeu şi se în- 
dumnezeiesc după har, devenind fără de început şi necreaţi 
după har. Acest lucru se săvârşeşte prin taina Cincizecimii. 


2. Taina Cincizecimii 


După Înălţarea Sa la Ceruri, așa cum îi încredințase pe 
Ucenici, în cea de-a cincizecea zi de la Înviere şi a zecea de la 
Înălțare, Hristos L-a trimis pe Duhul Sfânt, Carele de la Ta- 
tăl purcede. 

Hristos Însuşi le vestise mai înainte Ucenicilor trimiterea 
Sfântului Duh: „Şi Eu voi ruga pe Tatăl, şi alt Mângâietor va da 
vouă ca să rămână cu voi în veac, Duhul Adevărului, pe Care lu- 
mea nu poate să-L primească, pentru că nu-L vede pe EI, nici nu-L 
cunoaşte; voi ÎI cunoaşteţi pe EI, că cu voi petrece, şi întru voi va fi” 
(loan 14, 16-17). lar îndată după aceea, a spus: „lar Mângâie- 
torul, Duhul Sfânt, pe Care-L va trimite Tatăl întru numele Meu, 
Acela pe voi vă va învăţa toate, şi va aduce aminte vouă toate cele ce 
am grăit vouă” (loan 14, 26). Şi apoi: „De folos este vouă ca să mă 
duc Eu, că de nu Mă voi duce Eu, Mângâietorul nu va veni la voi, 
iar de Mă voi duce, ÎI voi trimite pe EI la voi” (loan 16, 7). 

Venirea Duhului Sfânt la Ucenici s-a petrecut în ziua 
Cincizecimii (Fapte 2, 1-13). Cincizecimea a avut o mare în- 
semnătate în viaţa Apostolilor. După ce mai înainte trecuseră 
prin curățirea inimii şi luminare — care existau și în Vechiul 
Testament, la Proroci şi la drepţi —, L-au văzut apoi pe Hristos 
cel înviat, iar în ziua Cincizecimii au devenit mădulare ale Tru- 
pului celui înviat al lui Hristos. Acest lucru are o semnificaţie 
aparte, căci fiecare Apostol trebuia să-L aibă înlăuntrul său pe 
Hristos cel înviat. 

La Cincizecime, Duhul Sfânt i-a făcut pe Ucenici mădulare 
ale Trupului dumnezeiesc-omenesc al lui Hristos. Astfel, 

în vreme ce, la Schimbarea la Faţă, Lumina lucra în cei trei 
Ucenici din lăuntrul lor prin îndumnezeire, dar trupul lui Hris- 
tos se afla în afara lor, apoi, la Cincizecime, Ucenicii se unesc 
cu Hristos, devin mădulare ale Trupului dumnezeiesc-ome- 
nesc şi, ca mădulare ale Trupului lui Hristos, se împărtăşesc 
de Lumina cea necreată. Aceasta este și diferența dintre Ve- 
chiul Testament şi Cincizecime. 


„Toţi cei ce au văzut slava lui Hristos înainte de Înălţare 
au văzut-o de două ori. Pe de o parte, au fost acoperiţi de 
nor, pentru că «întru Lumina Ta vom vedea Lumină» (Psalmi 
35, 9). Au fost acoperiţi de norul cel luminos şi, în Lumi- 
na necreată fiind, văd Lumină necreată. Dar şi firea ome- 
nească a lui Hristos este izvor al Luminii, ca la Schimbarea 


la Faţă. 

Firea omenească a lui Hristos este izvor al Luminii, care 
Lumină, însă, Apostolii au văzut-o aflându-se în Lumină, 
îndumnezeiţi fiind. Adică «întru Lumina Ta vom vedea Lu- 
mină». Că se aflau în Lumină dă mărturie faptul că au fost 


acoperiţi de norul cel luminos, și au văzut și firea ome- 
nească a lui Hristos ca izvor al Luminii. Din lăuntru stră- 
lucea Lumina, dar din trup strălucea din afară. Din lăun- 
trul lor strălucea Lumina, dar trupul lui Hristos, care răs- 
pândea Lumină, aceeași Lumină, era în afară. Odată cu 
Cincizecimea însă, firea omenească a lui Hristos răspân- 
deşte Lumina «din lăuntru, de-acum». Vasăzică, nu există 
experienţă a Luminii din afară fără să existe şi experiența 
lui Hristos din lăuntru. Cele două sunt de-acum legate. Cu 
alte cuvinte, una e aceeași cu cealaltă.” 


„De ce a fost nevoie să aibă loc Înălțarea şi să se pogoare 
Duhul Sfânt — cu ce scop, adică? De ce spunem că Biserica 
s-a întemeiat în ziua Cincizecimii? Biserica nu s-a înteme- 
iat în ziua Cincizecimii. Biserica s-a întemeiat din vremea 

când Dumnezeu l-a chemat pe Avraam şi pe Patriarhi şi 
pe Proroci. De-atunci s-a întemeiat Biserica. Biserica există 
în Vechiul Testament. Biserica exista şi în Iad. Dar aici Bise- 
rica prinde formă. Biserica se întemeiază, în sensul că Bi- 
serica se întemeiază ca Trup al lui Hristos de-acum.” 


Acest aspect este important, deoarece arată că Cincizecimea 
este ziua de naştere a Bisericii ca Trup al lui Hristos, şi mai ara- 
tă că toți cei ce se unesc cu Trupul lui Hristos biruiesc moartea. 


„În Vechiul Testament există şi împăcare, şi prietenie 
cu Dumnezeu, şi îndumnezeire, toate există şi în Vechiul 
Testament, cu deosebirea că nu există Cincizecime. Pen- 
tru că Biserica există în Vechiul Testament, dar sub stăpâ- 
nirea morţii 

Cincizecimea, ce este? Este revelarea a tot adevărul. În 
acel moment, Biserica devine Trup al lui Hristos, de aceea 
şi prăznuim ziua de naştere a Bisericii, a Bisericii înviate 
întru Hristos, în ziua Cincizecimii.” 


„În ziua Cincizecimii vine Hristos în Duhul Sfânt. Așa 
cum energiile lui Dumnezeu sunt prezente în lume, la fel 
şi oricine se împărtășește de energia lui Dumnezeu înţe- 
lege că Dumnezeu, prin energiile Sale, se împarte neîm- 
părţit şi se înmulţeşte neînmulţit. Cu alte cuvinte, oricine 
se împărtășește de Dumnezeu nu are doar o bucată din 
Dumnezeu. Dumnezeu întreg este prezent în fiecare om, 
şi pretutindeni este prezent, în toată lumea. 

lar la Cincizecime, firea omenească a lui Hristos se în- 
toarce de-acum în Biserică. Și e ziua întemeierii Bisericii 
pentru că firea omenească a lui Hristos se împarte neîm- 
părţit acum, şi Hristos întreg, cu firea Sa omenească, se află 
în fiecare credincios. 

Şi aceasta este Biserica, în care fiecare credincios e 
templu; nu doar templu al Duhului Sfânt, ci şi Trup al lui 

Hristos, adică avându-L înlăuntrul său pe Hristos întreg. 
Şi acesta este noul mod în care firea omenească a lui Hris- 
tos este prezentă în lume. De aceea și Cincizecimea e con- 
siderată ziua de întemeiere a Bisericii. La experienţa aceasta 
a Cincizecimii sunt părtași toți cei ce ajung la îndumnezeire. 
Şi-i avem exemple chiar în Sfânta Scriptură pe toţi cei ce 
L-au văzut pe Hristos după Înviere şi cei ce L-au văzut pe 
Hristos după Cincizecime, până în ziua de azi.” 


Cincizecimea se mai numeşte și „ultimul praznic”, pen- 
tru că este ultima etapă a Întrupării lui Hristos. Acum are loc 
o mare schimbare, deoarece îndumnezeitul se uneşte în Duhul 
Sfânt cu Dumnezeu-Omul Hristos. 


„Ultima etapă, şi cea mai eficientă, a fost Cincizecimea. 
Atunci a avut loc marea schimbare. Pentru că, până acum, 
Duhul se sălăşluia în Proroci, pentru că Prorocii aveau Du- 
hul lui Dumnezeu, Rugăciunea minţii şi îndumnezeirea, 
dar de la Cincizecime înainte, sălăşluirea aceasta a Du- 
hului Sfânt înlăuntrul celui de Dumnezeu insuflat se face 
şi prin firea omenească a lui Hristos. De aceea Biserica este 
acum Trupul lui Hristos. Adică Biserica a devenit, în ziua 
Cincizecimii, Trupul lui Hristos. Iar Hristos, ca om, de-acum 
sălăşluieşte în om. 

Aceasta e împărtăşirea permanentă de slava lui Dumne- 
zeu. Pentru că avem acum o îndumnezeire permanentă, 
iar nu una temporară, aşa cum o aveau Prorocii care ajun- 
geau la îndumnezeire, după care e slava ce trecea, adi- 
că, și mureau. Acum, cei care ajung la îndumnezeire nu 
mai mor. 

Aceasta este diferenţa. Ceea ce diferă în experiența 
Cincizecimii este că, în ziua Cincizecimii, Biserica devine 
Trupul lui Hristos; dar mai este şi permanentizarea - nu 
a funcţionarilor publici — ci a îndumnezeiţilor.” 

De la Cincizecime, Dumnezeu se împărtăşeşte neîmpăr- 
tăşit fiecăruia în Trupul lui Hristos. Astfel, prezenta lui Dum- 
nezeu este cu putere. 


„Taina prezenţei lui Dumnezeu în lume, aşa cum a fost 
descrisă de Părinţi, este că energia necreată a lui Dum- 
nezeu se împarte neîmpărțit în cei împărțiți. Se împarte la 
fiecare, dar neîmpărţit în cei împărțiți. Înseamnă că se îm- 
parte ca Pâinea Dumnezeieştii Euharistii. Spunem: «Cel ce 
se sfărâmă şi nu se desparte, Cel ce se mănâncă pururea şi nici- 
odată nu se sfârşeşte...». Este exact acelaşi lucru. Ceea ce se 
întâmplă la Dumnezeiasca Împărtășanie cu Trupul lui Hris- 
tos este exact ceea ce se întâmplă şi cu energia lui Dumne- 
zeu. Se împarte neîmpărţit în cei împărțiți. 

Vasăzică, atunci când un indumnezeit se împărtășește 
de energia necreată a lui Dumnezeu, nu are doar o bucă- 
ţică din Dumnezeu în el — de parcă Dumnezeu ar putea fi 
făcut bucăţi, ca să aibă tot omul o bucată de Dumnezeu -, 
pentru că Dumnezeu nu se împarte. Și totuși El se îm- 
parte şi se înmulțește, fără a se înmulţi însă. 

Aceste antinomii nu sunt o figură de stil; sunt taina 
prezenţei lui Dumnezeu în lume. Dumnezeu întreg e pre- 
zent pretutindeni, în toate, peste tot, fără a se împărți, şi 
împărțindu-se neîmpărțit. Aceasta este taina. Acest mod 
al prezenţei lui Dumnezeu în lume, mai ales în cei îndum- 
nezeiţi, începe pentru prima oară la Înălţare şi la Cinci- 
zecime. 

Aşadar, când Hristos se întoarce în Biserică, în Duhul 
Sfânt, la Cincizecime, firea omenească a lui Hristos îm- 
părtăşeşte de-acum această însușire de-a se împărţi neîm- 
părţit în cei împărţiţi și, din acest motiv, la Dumnezeiasca 
Euharistie, când ne împărtăşim, nu ia unul un deget, al- 
tul piciorul, altul nasul sau urechea etc., ci la Dumneze- 
iasca Euharistie fiecare ÎI primește pe Hristos întreg înlă- 
untrul lui. 

Aceasta este taina Cincizecimii, şi din acest motiv Cinci- 
zecimea e considerată ziua de naştere a Bisericii. Aceasta 
este Biserica Cincizecimii care se naște, cu toate că exista 
Biserică şi în Vechiul Testament. Pentru că Biserica, Bise- 
rica prin excelenţă, este necreată, este slava lui Dumnezeu, 
este sălaşul necreat în care sălășluieşte Dumnezeu și în 
care şi noi trebuie să ne sălășluim. Și sălaşul acesta se în- 
mulţeşte, de aceea sunt multe sălaşuri, după cum spune 
Hristos în Noul Testament. Există un sălaş, şi totuşi multe 
sălaşuri. De ce? Pentru că se împarte neîmpărțit în cei îm- 
părţiți. Aceasta este taina Cincizecimii.” 


Mai mult, în ziua Cincizecimii, Ucenicii au ajuns la „tot 
adevărul”. Înainte de Patima Sa, Hristos le-a spus Ucenicilor: 
„Încă multe am a zice vouă, dar nu puteţi a le purta acum. lar când 
va veni Acela, Duhul Adevărului, vă va povățui pe voi la tot ade- 
vărul” (loan 16, 12-13). 

Prin acest cuvânt al lui Hristos, venirea Duhului Sfânt în 
ziua Cincizecimii este strâns legată de revelarea a „tot adevă- 
rul”, pe care Ucenicii nu puteau să-l poarte, nu puteau să-l pri- 
mească mai înainte, fără Duhul Sfânt. 

Acest „tot adevărul” care s-a revelat Apostolilor în ziua 
Cincizecimii este adevărul Bisericii ca Trup al lui Hristos - fap- 
tul că Ucenicii aveau să devină mădulare ale acestui Trup înviat 
şi, în Biserică, aveau să cunoască tainele Împărăției lui Dum- 
nezeu în Trupul lui Hristos. În ziua Cincizecimii au cunoscut 
întregul adevăr. Prin urmare, în afara Bisericii nu există ade- 
vărul deplin, ci Biserica are adevărul, pentru că este Trupul lui 
Hristos şi societate a îndumnezeirii. 


„În afară de învăţătura şi minunile lui Hristos, avem şi 
un alt fel de Revelaţie, care e esenţa învăţăturii Sfintei Scrip- 
turi despre Revelaţie. 

Pe când Hristos îi învaţă pe Apostoli şi-i pregăteşte, 
ajunge într-un punct când le spune: «Încă multe am a zice 
vouă, dar nu puteţi a le purta acum. lar când va veni Acela, Du- 
hul Adevărului, vă va povățui pe voi la tot adevărul» (loan 16, 
12-13). 

În tradiţia patristică, acest «vă va povățui pe voi la tot 
adevărul» s-a împlinit în ziua Cincizecimii, aşa că în aceas- 
tă zi e revelat «tot adevărul». Asta înseamnă că nici chiar 
Însuși Hristos nu le-a revelat Apostolilor (înainte de În- 
vierea Sa) «tot adevărul». De ce? Pentru că nu puteau să 
poarte «tot adevărul» acesta. Nu erau încă pregătiți îndeajuns.” 


Acest adevăr, pe care Duhul Sfânt l-a revelat Ucenicilor în 
ziua Cincizecimii, e că Biserica este Trupul lui Hristos, şi că 
Ucenicii vor deveni mădulare ale Trupului lui Hristos. Din- 
colo de acest adevăr nu mai există nici un alt adevăr. 


„Şi aceasta e cheia erminiei patristice, că va trimite alt 
Mângâietor, Care «vă va povățui pe voi la tot adevărul». 
Care e «tot adevărul» acesta? În Vechiul Testament ÎI avem 
pe Hristos neîntrupat, Care s-a revelat. ÎI avem apoi pe 
Hristos întrupat, Care se revelează; şi prin cuvinte ome- 
neşti se revelează pe Sine, dar se revelează şi prin slava Sa 
anumitor Apostoli, anumitor Ucenici. Și apoi ajungem la 
Înviere. lar după Înviere se revelează de-acum în slavă 
Ucenicilor Săi şi femeilor ş.a.m.d. Avem toate aceste ară- 
tări ale lui Hristos de după Înviere. Apoi avem Înălțarea, 
şi apoi avem Cincizecimea. 

Acum, de la Cincizecime, avem o schimbare în Biserică. 
În Vechiul Testament, Biserica este poporul lui Dumnezeu, 
alcătuit din oameni care trec prin curăţire şi ajung la lu- 
minare, unii dintre ei ajungând până la îndumnezeire și 
devenind conducători ai lui Israel, Proroci, Patriarhi etc- 
Acelaşi lucru îl avem şi în Noul Testament, până la Înăl- 
tare. Apoi se întâmplă ceva, care dă o nouă dimensiune 

Bisericii Vechiului Testament şi Noului Testament de pâ- 
nă atunci. 

Înainte de asta, Dumnezeu se împarte neîmpărţit în cei 
împărţiţi, așa că fiecărui îndumnezeit i se arată Dumnezeu 
întreg întru slava Sa. Prorocul nu se împărtăşeşte de o 
bucăţică din Dumnezeu, pentru că Dumnezeu nu se face 
bucăţi, ci se împarte neîmpărţit în cei împărțiți. Şi avem 
această taină paradoxală despre prezenţa lui Dumnezeu 
în Vechiul Testament. În fiecare energie, Dumnezeu se în- 
mulțeşte pe Sine fără a se împărți, Dumnezeu fiind cu de- 
săvârșire întreg, în fiecare energie. Prezent după energic, 
absent după esenţă. Prezent după voinţă, absent după 
esenţă. Şi prezent, şi absent. Şi împărțit, şi neimpărțit. În- 
treg în fiecare caz, acelaşi pretutindeni. 

La Cincizecime are loc împărțirea energiilor Duhului 
Sfânt, așa încât în fiecare Apostol se află întreaga energie 
a Duhului Sfânt. O limbă de foc la fiecare Apostol. Dar 
odată cu pogorârea Duhului Sfânt avem şi pogorârea lui 
Hristos. Adică, este ca o a doua Întrupare. Biserica se pre- 
schimbă în Trupul lui Hristos. 

Prin urmare, cel ce în ziua de azi înaintează de la cură- 
tire la luminare nu este doar templu al Duhului Sfânt, 
cum erau Prorocii Vechiului Testament, nu este doar Bise- 
rică, ca templu al lui Dumnezeu, ci este Biserică şi ca sălaş 
al firii omeneşti a lui Hristos. Vasăzică, fiecare credincios 
care se află în starea luminării ÎI are pe Hristos întreg înlă- 
untrul său. 

De aceea şi avem o oglindire a acestei realităţi în Taina 
Dumnezeieştii Euharistii, în care pâinea şi vinul sunt pre- 
schimbate în Trupul şi Sângele lui Hristos, Hristos fiind 
însă prezent întreg în fiecare părticică de pâine şi de vin. 
Cel care se împărtăşeşte nu ia doar o bucăţică din Hristos 
când se împărtăşeşte. Îl ia pe Hristos întreg. De aceea spu- 
nem: «Se sfărâmă și se împarte Mielul lui Dumnezeu, Cel ce 


Ea, 

se sfărâmă şi nu se desparte, Cel ce se mănâncă pururea şi nici. 
odată nu se sfârşeşte» ş.a.m.d. 

Rugăciunea aceasta pe care o citește preotul la Taina 
Dumnezeieştii Euharistii e cheia tainei Cincizecimii. Acesta 
este «tot adevărul», care de-acum s-a revelat. După această 
revelaţie a adevărului, nimic altceva nu se mai revelează. 
Adică, în ziua Cincizecimii, s-a revelat taina Bisericii, în 
noua ei dimensiune. Acest lucru s-a revelat, nimic altceva, 

Așadar, cuvintele «vă va povătui pe voi la tot adevărul» 
s-au împlinit în ziua Cincizecimii. Din acest motiv, conform 
tâlcuirii patristice, capitolele 15, 16 şi 17 de la Ioan, toate 
aceste capitole s-au împlinit în ziua Cincizecimii. Aceasta 
este tâlcuirea patristică despre Cincizecime.” 


„«Tot adevărul» din ziua Cincizecimii, conform Părin- 
ţilor Bisericii, se referă, desigur, şi la revelația că Duhul 
Sfânt este Ipostas, are ipostas propriu, așa cum are și Ta- 
tăl, şi Cuvântul. Dar şi la faptul că trupul lui Hristos, care 
era în afară şi se revela oamenilor din afară, acest trup al 
lui Hristos este înlăuntru din ziua Cincizecimii. Însuşi 
Trupul lui Hristos este înlăuntrul omului. 

La Schimbarea la Faţă, trupul se află în afară, așa că re- 
velaţia este şi din lăuntru, dar trupul se află în afară. Însă 
acum şi Trupul este înlăuntru. Iar motivul pentru care ziua 
Cincizecimii e considerată ziua de naştere a Bisericii este 
că, din acel moment, Biserica devine «Trup al lui Hristos», 
adică Hristos se sălășluieşte înlăuntrul credincioşilor şi ca 
om. Cu alte cuvinte, avem întemeierea Bisericii, din acest 


punct de vedere. 

Vasăzică, putem rezuma că, în Vechiul Testament, avem 
o revelaţie deplină; avem în Vechiul Testament o revela- 
ţie a adevărului din punctul de vedere al dogmei Sfintei 
Treimi. Apoi, avem revelaţia Întrupării în Hristos. Apoi, 
avem revelaţia Dumnezeirii lui Hristos, când Hristos se 
revelează pe Sine nu doar prin cuvinte şi pilde şi minuni, 

ci şi revelându-$i Dumnezeirea prin experienţa îndumne- 
zeirii. lar apoi, forma finală a revelaţiei este, de-acum, în 
ziua Cincizecimii, când nu doar Lumina străluceşte din- 
lăuntrul omului, ci şi firea omenească a lui Hristos strălu- 
ceşte dinlăuntrul celor ce ajung la experienţa îndumnezeirii. 

De atunci, de la Cincizecime, omul care ajunge la desă- 
vârşire parcurge treptele curăţirii, luminării şi, când ajun- 
ge la îndumnezeire, ajunge la aceeaşi experienţă — la mă- 
suti diferite, desigur - la care au ajuns și Apostolii în ziua 
Cincizecimii.” 


„Avem încununarea învăţăturii Evangheliei după loan 
la praznicul Cincizecimii, care este suprema împlinire a 
Evangheliei după Ioan. lar apoi avem încununarea Cinci- 
zecimii în Duminica Tuturor Sfinţilor, care este rodul Cinci- 
zecimii. Rodul Cincizecimii este sfințirea mădularelor Bi- 
sericii. Acum vorbim despre sfințire ca şi cum ar fi doar 
pentru câţiva monahi ieşiţi din minţi. Atunci, fără doar și 
poate, acesta era scopul tuturor creştinilor, să ajungă de 
la curăţire la luminare. 

De-acum, acesta este cadrul în care vedem că Părinţii 
Bisericii ne spun că Duhul Sfânt «vă va povățui la tot ade- 
vărul», şi aceasta s-a împlinit în ziua Cincizecimii. S-au 
împlinit cele învăţate de Hristos înainte de Patimi, din ca- 
pitolele 14, 15, 16 de la Ioan.” 


Oricine ÎI cunoaşte pe Hristos din experienţă, „faţă către 
faţă”, şi are rugăciune neîncetată înlăuntrul său, unul ca acesta, 
citind Vechiul Testament, ÎI vede peste tot pe Hristos, şi vede 
că Prorocii au experienţa Rugăciunii minții şi a vederii Înge- 
rului Marelui Sfat, a Îngerului Slavei. Și unul ca acesta e în mă- 
sură să tâlcuiască Vechiul Testament. 

„Ceea ce e important este că, începând cu Cincizeci- 
mea, când firea omenească a lui Hristos se împărtășește 
de energia lui Dumnezeu, care se împarte neîmpărțit în 
cei împărțiți, Hristos întreg se sălăşluieşte în fiecare cre- 
dincios, dar numai în acela în care Hristos «a luat chip» 
în el. Apostolul Pavel folosește acest termen. Hristos «ia 
chip» în fiecare. Lucrul acesta se săvârşeşte prin rugăciune, 

Prin urmare, acela Îl are pe Hristos înlăuntrul lui şi este 
templu al Duhului Sfânt, şi este Trup al lui Hristos, şi se 
face părtaş harismei Cincizecimii. Și din acest motiv, pen- 
tru că-L cunoaşte personal pe Hristos înlăuntrul lui şi e 
templu al lui Dumnezeu, acest om citeşte Vechiul Testa- 
ment şi-l înţelege. Pentru că vede ca şi Prorocii. Fiecare 
avea legătura aceasta personală cu Hristos, dar, iarăşi, prin 
rugăciune. Vasăzică, acesta este harisma prorocească.” 


Însă, în tradiţia apuseană, acest cuvânt al lui Hristos, că 
venirea Duhului Sfânt avea să le descopere „tot adevărul”, a 
fost interpretat diferit. 


„În tradiţia augustiniană, acest pasaj de la loan, ceea ce 
le spune Hristos Apostolilor, Augustin l-a interpretat că 
nu doar individul e călăuzit «la tot adevărul», ci şi că Bise- 
rica, treptat, e călăuzită «la tot adevărul». 

Pentru Părinţi, Apostolii au fost călăuziţi «la tot adevă- 
rul» în ziua Cincizecimii, când a fost desăvârşită Revelația, 
şi dincolo de Cincizecime nu mai există nimic. Oricine 
ajunge la îndumnezeire este călăuzit «la tot adevărul», pen- 
tru că se împărtășește de experienţa îndumnezeirii Cinci- 
zecimii. Aceasta înseamnă că lucrarea teologilor Bisericii 
nu este îmbunătăţirea sau aprofundarea învățăturii Bise- 
ricii, aşa cum cred papistaşii şi unii protestanți, ci cu totul 
și cu totul altceva.” 

„Toată această problemă a înţelegerii credinţei, cum că 
ar fi aprofundată treptat de Biserica însăşi, e linia papis- 
tașilor. Potrivit teologilor papistași, odată cu trecerea tim- 
pului, Biserica însăşi ar ajunge la o înţelegere superioară 
a credinţei. Câtă vreme la noi, cea mai profundă înţelegere 
a credinţei, care depășește înţelegerea, este Cincizecimea.” 


„Avem Cincizecimea, în care s-a revelat «tot adevărul», 
aşa că nu mai există nici o altă «prorocie» despre lucrurile 
viitoare, ci prorocia, de-acum înainte, este tâlcuirea pro- 
rociei Prorocilor. Şi de ce anume are nevoie cineva ca să-i 
tâlcuiască corect pe Proroci? De Rugăciunea minţii.” 


Prin urmare, „nu mai există nici o înţelegere mai presus 
de Cincizecime. Fiecare îndumnezeire este o repetare a 
Cincizecimii în Biserică. Iar această experienţă a Cincize- 
cimii depăşeşte înţelegerea, depăşeşte cuvintele şi înţele- 
surile, pentru că, în această experienţă, încetează şi cu- 
vintele, şi înțelesurile, nu în sensul că sunt desființate, 
deoarece cuvintele şi înțelesurile rămân, ca formă de ex- 
primare. Îndumnezeitul însuşi are o cunoaştere care de- 
pășeşte cunoaşterea, dar foloseşte şi cuvintele, şi înțelesurile, 
ca să le vorbească celorlalți”. 


„Mai presus de experienţa aceasta a Cincizecimii nu 
există nici o altă înțelegere mai profundă. Pentru că, în 
esenţă, experienţa Cincizecimii depășește înțelegerea şi 
exprimarea. Şi repet ceea ce spunea Sfântul Grigorie Teo- 
logul: «a-L exprima pe Dumnezeu este cu neputinţă, iar 
a-L înţelege, și mai cu neputinţă». 

Dar cei ce au experienţa Cincizecimii nici nu-L expri- 
mă, nici nu-L înţeleg pe Dumnezeu, pentru că experiența 
depăşeşte înţelegerea şi exprimarea. Cu toate acestea, 
Cincizecimea este totuși exprimată, în sensul că nu le trans- 
mitem altora Revelația, pentru că experiența aceasta 
este o Revelaţie, ci le transmitem cele despre Revelaţie.” 

Un alt aspect important, legat de taina Cincizecimii, este 
rugăciunea lui Hristos către Tatăl, ca Ucenicii să dobândească 
unitate între ei. În rugăciunea Sa arhierească, Hristos spune: 
„Ca să fie una, precum şi Noi” (loan 17, 11). În altă parte, spune: 
„Și Eu, slava pe care Mi-ai dat-o Mie, le-am dat-o lor, ca să fie una, 
precum Noi una suntem” (loan 17, 22). Şi, mai departe, se roa- 
gă: „Pe care i-ai dat Mie, voiesc ca unde sunt Eu şi aceia să fie îm- 
preună cu Mine, ca să vadă slaon Mea, care ai dat Mie” (loan 17, 
24). Şi, desigur, văzând această slavă, se vor desăvârşi: „Ca să 
fie ei desăvârşit întru una” (loan 17, 23). 


„«Părinte, pe care i-ai dat Mie, voiesc ca unde sunt Eu şi aceia 
să fie împreună cu Mine, ca să vadă slava Mea, care ai dat Mie, 
pentru că M-ai iubit pe Mine mai înainte de întemeierea lu- 
mii» (loan 17, 24). «Unde sunt Eu», aşa cum spusese mai 
devreme: «mai înainte Mă duc să gătesc vouă loc» (loan 14, 2). 
Acest «loc» e slava lui Dumnezeu. Vasăzică, una e slava pe 
care «le-am dat-o lor», deci slava pe care au primit-o deja, 
şi alta e locul despre care vorbeşte apoi: unde voi fi Eu, să 
fie şi ei. Şi pentru ce? «Ca să vadă slava Mea, care ai dat Mic, 
pentru că M-ai iubit pe Mine mai înainte de întemeierea lu- 
mii». Aşadar, ţine de trecut faptul că Apostolii au primit 
slava, şi ţine de viitor faptul că vor vedea slava. Au primit 
slavă, dar vor vedea slavă. Cu alte cuvinte, au ajuns la lu- 
minare şi se îndreaptă spre îndumnezeire.” 


„Aceasta se roagă (Hristos) să se săvârșească în viitor. 
Acum, toţi ai noştri se iau de mână cu protestanții și cred 
că Hristos se roagă pentru unirea Bisericilor. Absolut nici 
o legătură. Se roagă pentru îndumnezeire. Este o rugăciune 
pentru îndumnezeire. «Ca să fie una, precum şi Noi» (loan 
17, 11). Aşa cum Noi avem o slavă, şi ei vor deveni una în- 
tre ei dacă vor avea aceeaşi slavă. Așa că devenim una toţi 
împreună, unul cu celălalt, şi una cu Dumnezeu, pentru 

că toţi, Sfânta Treime şi noi, avem una şi aceeaşi slavă. 
Asta înseamnă unitatea întru slava lui Dumnezeu.” 


La Cincizecime, Apostolii, ca unii ce deveniseră în Du- 
hul Sfânt mădulare ale Trupului lui Hristos, au văzut slava lui 
Dumnezeu şi au primit darurile Sfântului Duh. 

Apostolii au primit limbile de foc şi au dobândit harisma 
învăţăturii. Vorbeau poporului, iar poporul auzea învățătura 
revelată în propria lui limbă. 


„La Cincizecime, Apostolii mai întâi au avut darul lim- 
bilor, şi după aceea au grăit. La fiecare Apostol s-a pogorât 
o limbă de foc întreagă, harul Duhului Sfânt. După aceea 
însă, urmarea acestei primiri a fost că vorbeau poporului 
şi propovăduiau. Poporul nu a văzut limbile; Apostolii au 
primit limbile şi au grăit poporului. Poporul înţelegea fie- 
care în propriul lui dialect, chiar şi în arabă, ce spuneau 
Apostolii. Fiecare auzea în limba lui. 

Apostolul Pavel le scrie corintenilor: «Cel ce grăieşte în 
limbă nu grăieşte oamenilor, ci lui Dumnezeu; că nimeni nu-l 
aude, iar cu duhul grăieşte taine» (I Corinteni 14, 2). Se pare 
că şi la Cincizecime nu a auzit nimeni harisma limbilor pe 
care a primit-o Apostolul, ci a auzit doar predica Aposto- 
lului, şi a înţeles-o în limba lui.” 


Experiența Cincizecimii este cea mai înaltă experiență a 
vederii dumnezeiești. 


„Experienţa Cincizecimii e cea mai înaltă experienţă 
a îndumnezeirii înainte de a Doua Venire. Nu există ni- 
mic mai înalt decât Cincizecimea.” 


„Şi de ce în teologia ortodoxă nu poate să mai existe 
nici o altă revelaţie după Cincizecime, ci revelaţia s-a sfârșit 


OÑ 

odată cu Cincizecimea, şi nu mai există alte revelații? De 
fiecare dată când un om ajunge la îndumnezeire, se repetă 
aceeaşi experienţă a Cincizecimii. Omul poate să ajungă 
la experienţa Cincizecimii. Nu poate să ajungă la nici o altă 
experienţă mai înaltă, pentru că aici se sfârșește revelația; 
«tot adevărul» este revelat la Cincizecime.” 


Un alt aspect important legat de Taina Cincizecimii e că, 
deşi experiența Cincizecimii este un eveniment care s-a petre- 
cut o singură dată în istoria Bisericii, totuși oamenii care împli- 
nesc premisele corespunzătoare se ridică la aceeași înălțime 
a experienţei Cincizecimii; așadar, experienţa Cincizecimii se 
repetă de-a lungul veacurilor. 


„lar după Cincizecime, toate experienţele îndumne- 
zeirii sunt pe o scală, mai sus sau mai jos în cadrul expe- 
rienţei Cincizecimii, pentru că întotdeauna, de-a lungul 
vieţii Bisericii, aceeaşi experienţă se va repeta în cei îndum- 
nezeiţi. Și din această experienţă rezultă sfintele moaşte, 
întreaga viață liturgică şi evlavia Bisericii Ortodoxe, pe care 
tare mi-e teamă că mai bine le înţeleg credincioşii simpli 
decât unii teologi, cel puţin. Cei care au evlavie la moaşte 
înţeleg sau simt ceva din fenomenul acesta al sfintelor 
moaşte. Deci, această repetare a experienţei Cincizecimi 
în istoria Bisericii, aceasta este coloana vertebrală atât a 
istoriei bisericeşti, cât şi a istoriei dogmelor în Biserica 
Ortodoxă.” 


„Potrivit Tradiţiei patristice, această experienţă a Cinci- 
zecimii se repetă şi după Cincizecime, Iar primul exemplu 
pe care îl avem e chiar în Sfânta Scriptură, în cazul lui Cor- 
nelie, care a ajuns la grăirea în limbi şi la îndumnezeirea 
Cincizecimii, de aceea l-a şi botezat Petru. 

Şi când a fost chemat să dea răspuns evreilor conserva- 
tori, Petru a descris experienţa lui Cornelie dinainte ca el 
să fie botezat ca fiind «întocmai darul» (Fapte 11, 17) pe care 
îl aveau Apostolii. Şi ne spune însuşi Apostolul Petru că, 
înainte de-a fi botezat, Cornelie avea acelaşi har pe care 
l-au avut Apostolii în ziua Cincizecimii. De aceea, luaţi, vă 
rog, Faptele Apostolilor, şi citiţi foarte atent ce scrie acolo 
despre Cincizecime şi cele două capitole referitoare la 
Cornelie, ca să vedeți că sunt acelaşi lucru (v. Fapte 10-11). 

Sfânta Scriptură însăși dă mărturie că după Cincizecime 
există Cincizecime, și este în viaţa acestor oameni care 
ajung la îndumnezeire. De-a lungul întregii istorii a Bise- 
ricii avem nenumărate cazuri de oameni care ajung la 
aceeaşi experienţă a Cincizecimii, așa cum au ajuns Apos- 
tolii, Cornelie etc. 

Din punct de vedere geografic, aceste lucruri se petrec 
nu doar în Răsărit, ci şi în Apus, pentru că experienţa Cinci- 
zecimii există şi în Apus, cel puţin până în Evul Mediu. 
Dacă vreţi să vedeţi astfel de exemple, luaţi viețile Sfinţilor, 
în special aşa cum se păstrează din epoca francilor mero- 
vingieni în statele papale ale Apusului, unde avem nu doar 
mărturia lui Ioan Casian, ci mai ales a lui Grigorie de Tours, 
care a scris multe vieţi de sfinţi, în care se vede clar expe- 
rienţa aceasta a îndumnezeirii. Mai avem şi exemple de 
oameni din Apus care au ajuns la o asemenea sfinţenie, în- 
cât li s-au păstrat și moaştele acestor oameni. Vasăzică, 
avem sfinte moaşte şi toate celelalte care vin împreună cu 
experiența îndumnezeirii. 

Avem fenomenul bizar că, deşi avem sfinte moaşte în 
Apus, avem, dimpotrivă, o teologie scolastică a francilor 
din Evul Mediu care nu se împacă deloc cu experiența 
aceasta a îndumnezeirii.” 


„Din moment ce orice experienţă a îndumnezeirii este 
o repetare a Cincizecimii, şi în toate veacurile au fost oameni 

care au ajuns la această experienţă, atunci, din punctul ăsta 
de vedere, ce sunt toţi aceşti Sfinţi ai Bisericii, şi care este 
cea mai înaltă înţelegere a Ortodoxiei? Dacă nu este Cin- 
cizecimea, atunci care este? Papa de la Roma? Sau vreun 
protestant care habar n-are ce zice şi se-apucă să tâlcuiască 
Scripturile?” 


Desigur, experiența Cincizecimii este o taină, şi nu este 
legată de rațiune. 


„Teologia ortodoxă are caracter ciclic. Este ca un cerc. 
Indiferent de unde ai apuca cercul, îl cunoşti în întregime, 
pentru că e același în orice punct. Toate încep la Cincize- 
cime: Tainele Bisericii - Preoţia, Cununia, Botezul, Spove- 
dania şi celelalte, hotărârile Sinoadelor etc. Aceasta este 
cheia teologiei ortodoxe: Cincizecimea. Aşadar, cel ce ajunge 
la îndumnezeire după Cincizecime este călăuzit «la tot 
adevărul». 

Și care este acest «tot adevărul»? Este ceva ce depășește 
raţiunea omului. Cuprinde firea omenească a lui Hristos 
şi se sălăşluieşte în omul care a ajuns la luminare şi în- 
dumnezeire. Toată taina Întrupării, a Sfintei Treimi, despre 
harul dumnezeiesc, despre tămăduirea personalităţii ome- 
neşti, despre mântuirea în trecut, în Vechiul Testament, de- 
spre viitor şi a Doua Venire, toate sunt în taina Cincizecimii. 

De aceea, teologia ortodoxă este uluitor de simplă. Alt- 
ceva e însă, dacă circumstanțele o impun, când se con- 
fruntă cu erezii, să vorbească cineva din partea Ortodoxiei, 
unul care-i cunoaşte foarte bine pe eretici, care cunoaște 
bine filosofia etc. Nu aceste lucruri sunt însă esenţa teolo- 
giei ortodoxe. Esenţa teologiei ortodoxe este curățirea, 
luminarea și îndumnezeirea.” 


„Dincolo de Cincizecime nu mai există nici o altă înţe- 
legere. Desigur, raţiunea participă la experienţă — participă 

şi trupul la experienţa aceasta —, dar Dumnezeu şi Întru- 
parea şi firea omenească a lui Hristos, care este izvor al 
Luminii datorită Întrupări i Cuvântului în firea omeneas- 
că, toate acestea rămân taine, şi nu pot fi înţelese filosofic 
sau speculativ.” 


Pentru că experienţa îndumnezeirii-Cincizecimii continuă 
de-a lungul veacurilor, de aceea şi Cincizecimea este baza ade- 
văratei istorii bisericeşti. Atunci când, în fiecare epocă, există 
Sfinţi care ajung la îndumnezeire, la experiența Cincizecimii, 
atunci acea epocă este caracterizată drept „veac de aur” al 
Bisericii. 


„Ori ce câte ori un creştin ajunge la luminare, se îm- 
părtășeşte deja de urmările experienţei îndumnezeirii, 
care este pregustată prin luminare şi este desăvârșită când 
omul ajunge la îndumnezeire. Vasăzică, «veacul de aur» 
poate fi descris, după părerea mea, în felul următor: când 
cea mai mare parte a creştinilor ajunge la luminare, la cu- 
răţirea inimii, iar mulţi dintre ei ajung şi la îndumnezeire, 
atunci avem un «veac de aur». Prin urmare, acesta este 
criteriul după care ne dăm seama unde suntem. Deci, 
aveau creştinii primelor veacuri lucrul acesta? Normal că-l 
aveau. Dau mărturie atât de multele moaşte pe care le 
avem din vremea aceea de la mucenici.” 


Prin urmare, centrul Revelaţiei-Cincizecimii este Hristos, 
pe Care Prorocii L-au trăit neîntrupat, iar Apostolii şi Părinţii, 
întrupat. Aceasta este esenţa tradiţiei ortodoxe. 


3. Biserica una, sfântă, 
sobornicească şi apostolică 


În Simbolul credinţei mărturisim că Biserica este „una, 
sfântă, sobornicească şi apostolică”. 

Este una, pentru că este Trupul lui Hristos. Este sfântă, pen- 
tru că este sfinţită de către Capul ei, iar toți cei ce se unesc cu 
ea se sfințesc. Este sobornicească, pentru că deţine „tot ade- 
vărul” şi făptuirea desăvârșită, dar şi pentru că este răspândită 
în întreaga lume. Și este apostolică, pentru că se întemeiază 
pe Apostoli, iar cei ce sunt mădulare ale Bisericii au tradiția 
apostolică, în timp ce clericii au succesiunea apostolică. 

Aşa cum s-a menţionat deja, Biserica exista și înainte de 
Întrupare, dar era netrupească, duhovnicească, era Împără- 
ţia şi slava necreată a Dumnezeului Treimic. După Întruparea 
lui Hristos şi Cincizecime, Biserica a devenit Trupul lui Hristos. 

Această slavă necreată este cea care îi mântuieşte pe cre- 
dincioşi, care sunt uniţi cu Biserica prin Taine. 


„Biserica este Trupul lui Hristos, care e alcătuit din cei 
ce cred în Hristos, care participă la prima înviere, au ar- 
vuna Duhului, sau chiar o pregustare a îndumnezeirii.” 


Prima înviere este împărtăşirea de harul cel necreat al lui 
Dumnezeu prin Sfintele Taine, când omul îşi trăieşte încă 


3. Biserica una, sfântă, sobornicească și apostolică 301 


viaţa biologică şi este mădular al Bisericii; iar a doua înviere 
este trăirea energiei îndumnezeitoare a lui Dumnezeu după 
moarte. 


„Mădulare ale Bisericii sunt toţi cei ce au arvuna Du- 
hului şi cei îndumnezeiţi.” 


Bisericii îi aparţin toți creştinii vii, care primesc harul Du- 
hului Sfânt ca arvună [sau logodnă], şi sfinţii adormiţi, care 
trăiesc nunta duhovnicească, şi se numesc îndumnezeiţi. 


„Ca Trup al lui Hristos, Biserica este sălaşul slavei ne- 
create a lui Dumnezeu. Nu-L putem despărţi pe Hristos 
de Biserică, și nici Biserica de Hristos. 

În papism şi protestantism se face o distincție clară între 
Trup şi Biserică. Cineva poate să fie părtaș al Trupului lui 
Hristos fără să fie membru al Bisericii papale. Acest lu- 
cru este cu neputinţă în Biserica Ortodoxă.” 


De aceea, nu există alte Biserici în afara Bisericii celei una, 
aşa cum un mădular al trupului nu poate să trăiască atunci când 
e tăiat de restul organismului trupului. 


„Biserica este văzută şi nevăzută. La protestanți predo- 
mină concepţia că Biserica este doar nevăzută, așa că Tai- 
nele Botezului şi Dumnezeieştii Euharistii sunt doar acte 
simbolice, şi numai Dumnezeu cunoaşte adevăratele mă- 
dulare ale Bisericii. Dimpotrivă, Biserica Ortodoxă subli- 
niază şi caracterul văzut al Bisericii.” 


* Gr. &ppaßóv însemna iniţial, în greaca veche, „garanție, gaj, zălog”, 
după care, în limba contemporană, a ajuns să însemne cu precădere „lo- 
Bodnă”. (n. trad.) 

Sfinții cunosc din experiență că elementul văzut al Bise- 
ricii coexistă cu cel nevăzut. Faptul că mulți sfinți se înfăți- 
şează mădularelor vii, îndumnezeite, ale Bisericii arată această 
realitate. De aceea, toți cei ce au experiență personală au o 
adevărată cunoaştere a ceea ce este Biserica. 


„După calvinişti, Hristos, de la Înălțare, locuiește în cer 
şi, prin urmare, este imposibil ca pâinea şi vinul să se pre- 
facă cu adevărat în Trupul şi Sângele lui Hristos. Hristos 
este absent cu desăvârşire. Cam acelaşi lucru susţin şi 
papistaşii, pentru că, prin rugăciunea preotului, Hristos, 
deşi nu era prezent, se pogoară din cer şi se face prezent. 
Deci Hristos e absent din Biserică.” 


În papism se face o distincție clară între Trupul lui Hristos, 
în care reprezentant al lui Hristos este papa, şi Pâinea euha- 
ristică. Însă, conform tradiţiei patristice, această concepție nu 
se susține. La Părinţii Bisericii există identitate între Trupul 
Bisericii şi Pâinea euharistică. 

Sobornicitatea Bisericii este exprimată de fiecare Biserică 
locală. Fiecare în parte este întregul. Acelaşi lucru se întâmplă 
şi în Taina Dumnezeieştii Euharistii. Când ne împărtășim cu 
un „mărgăritar”, cu o părticică a Pâinii euharistice, ne împăr- 
tăşim cu Hristos întreg. Acelaşi lucru se petrece şi cu Biserica, 
cea care este Trupul lui Hristos. 

Fiecare Biserică locală este Biserica întreaga în miniatură. 
Desigur, acest lucru înseamnă că fiecare Biserică locală, pen- 
tru a fi sobornicească, trebuie să păzească „tot adevărul” şi toa- 
tă făptuirea ce adevereşte adevărul şi călăuzeşte la trăirea lui. 


„În Biserica primară, când vorbeau despre Trupul lui 
Hristos şi despre Hristos - Capul Bisericii, nu voiau să 
spună că Hristos ar fi întins cu trupul în toată lumea şi ar 
avea, de exemplu, capul la Roma, o mână în Răsărit și 

cealaltă în Apus, ci că Hristos întreg există în fiecare Bi- 
serică locală, cu toate mădularele ei, adică sfinţii şi cre- 
dincioşii din lume. 

Astfel, după învățătura Părinților, atunci când săvârşim 
Dumnezeiasca Euharistie, nu doar Hristos este prezent, 
ci şi toţi sfinţii, după cum sunt prezenţi şi creştinii din 
toată lumea. Când ne împărtăşim cu o părticică din Sfânta 
Pâine, Îl primim pe Hristos întreg în noi. Când creştinii se 
adună împreună, întreaga Biserică se adună, nu doar o par- 
te din ea. Din motivul acesta, în Tradiția patristică, bise- 


rica unei mănăstiri a ajuns să se cheme katolikon’. 


Dogmele, care sunt punerea în cuvinte a adevărului re- 
velat, sunt strâns legate de Taine. Există o identitate între teo- 
logia ortodoxă și Taine. 


„Unde nu există dogmă ortodoxă, Biserica nu e în mă- 
sură să se pronunțe asupra validității Tainelor. Potrivit 
Părinților, dogma ortodoxă nu se desparte niciodată de 
duhovnicie. Acolo unde există dogmă greşită, există și du- 
hovnicie greșită, şi reciproc. Mulţi despart dogma de evla- 
vie. Aceasta este o greşeală. Când Hristos spune: «Fiţi desă- 
vârşiţi precum Tatăl vostru desăvârşit este», înseamnă că omul 
trebuie să cunoască sensul desăvârșirii. 

Pentru noi, ortodocşii, criteriul validității Tainelor este 
dogma ortodoxă, în timp ce, pentru eterodocşi, este succe- 
siunea apostolică. În tradiţia ortodoxă, nu este suficient ca 
hirotonia să vină de la Apostoli, ci trebuie să avem şi dog- 
mă ortodoxă. Evlavia şi dogma ortodoxă sunt unul şi ace- 
laşi lucru, şi nu pot fi despărțite. Unde există dreaptă 


* Biserica centrală a unei mănăstiri, în care se adună la slujbe toți mo- 
nahii acesteia. De la adj. gr. KaQoALK66, „conform cu întregul, care cu- 
prinde toate părţile unui întreg, universal”. (n. trad.) 

învăţătură, există şi dreaptă făptuire. Ortodoxia înseam- 
nă dreaptă credință şi dreaptă făptuire.” 


Părtăşia credincioşilor la Trupul Bisericii şi împărtăşirea 
de harul cel necreat al lui Dumnezeu, prin Taine şi rugăciune, 
îi izbăveşte de moarte, de diavol şi de păcat. 

Hristos îi mântuieşte pe oameni prin Biserica Sa, şi prin 
orice alt mijloc de EI ştiut, dar noi cunoaștem modul în care ne 
mântuim: prin Tainele Bisericii şi evlavia ortodoxă, care în- 
seamnă curăţire, luminare şi îndumnezeire — sau, altfel spus, 
prin făptuire (npáčn) şi vedere (Gcopia). 


„În afara Bisericii nu există mântuire. Hristos le dăru- 
ieşte harul mântuitor tuturor oamenilor. Atunci când cineva 
se mântuieşte în afara Bisericii văzute, asta înseamnă că 
Însuși Hristos îl mântuieşte. Dacă acesta este un mădular 
eterodox, atunci el se mântuieşte pentru că Hristos îl mân- 
tuieşte, iar nu «ramura» de care aparţine. Mântuirea lui, 
deci, nu este realizată de «ramura Bisericii» căreia îi apar- 
ţine, pentru că una este Biserica ce mântuieşte, şi aceea 
este Hristos.” 


4. Scopul Bisericii 


Scopul Bisericii nu este social, moral, filosofic etc., ci prin 
excelenţă soteriologic şi teologic. Acest lucru, între altele, se 
vede în relaţia dintre Paşte, Cincizecime şi praznicul Tuturor 
Sfinţilor. 


„Care este scopul Ortodoxiei? Se vede clar din calen- 
darul sărbătorilor. Avem întâi Paştele, apoi avem Cincize- 
cimea. La Paște avem botezul cu apă. La Cincizecime 
avem botezul cu Duh. Vasăzică, până la Cincizecime, cre- 
dincioşii sunt cercetaţi de Duhul Sfânt. Iar rezultatul, care 
este? Duminica Tuturor Sfinţilor. Cu alte cuvinte, toți orto- 
docşii să se numere în rândul Sfinţilor. Roada Duhului 
Sfânt la Cincizecime e sfințirea omului. Acesta este scopul 
Botezului. 

Acum, lucrul ăsta a ajuns doar scopul monahilor, «me- 
seria» lor de bază. Adică, cum, n-ar trebui toți să ajungem 
sfinţi? Numai călugării? Dar ce înseamnă asta? N-au toți, 
adică, nevoie de tămăduire? E ca şi cum am avea cancer, 
şi spunem că numai doctorii au dreptul la tratament, nu 
fitecine. Care ştiinţă medicală ar accepta să trateze doar un 
grup de oameni? Tămăduirea este pentru toţi bolnavii.” 


În perioada Paştelui se citeşte Evanghelia după loan, con- 
siderată a fi „evanghelie duhovnicească”, unde este cuprinsă 
Rugăciunea Arhierească a lui Hristos, care se referă la ve- 
derea slavei lui Dumnezeu de către Apostoli şi la dobândirea 

unității între ei, înlăuntrul slavei lui Dumnezeu. Acest lucru 
s-a înfăptuit în ziua Cincizecimii, fiind arătat şi de praznicul 
Tuturor Sfinţilor, care e rod al Cincizecimii. 

Scopul Bisericii, adică îndumnezeirea-sfințirea omului, este 
scopul iniţial al creării celor întâi-zidiţi. Acest lucru se vede din 
faptul că şi copiii mici pot ajunge la sfințenie. La naştere, min- 
tea (vouc) lor este luminată, energia noetică le funcţionează, 
dar această energie noetică le va fi întunecată de întunericul 
şi de condiţiile din mediul lor de viață. 

Biserica, unii o percep ca pe o religie care le satisface sen- 
timentele şi grijile lumeşti. Însă Biserica nu este o religie. 


„Avem oameni religioşi, care se duc la biserică, aprind 
o lumânare şi se roagă să li se mărite fetele cu bărbaţi cu 
stare, sau să-și găsească băieţii lor neveste cu zestre bună. 
Adică, cum, asta-i Biserica? Să batem metanii, cum ar veni, 
pentru averile noastre? Da, acestea țin fără doar și poate 
de religie, pentru că Dumnezeu se interesează de toate 
aspectele vieţii omului, nu-i aşa? Vasăzică, dacă avem o 
problemă, normal că o să-L rugăm să ne ajute.” 


Alţii consideră că scopul Bisericii nu e altul decât mântu- 
irea sufletului după moarte. 


„Vezi care e marea problemă în ziua de azi? Că Orto- 
doxia a ajuns să însemne grija pentru mântuirea sufle- 
tului după moarte. Asta-i problema. Că s-a redus la viața 
după moarte, şi nu mai există astăzi criteriul care să arate 
dacă e cineva mădular al Bisericii sau nu, dacă s-a tămă- 
duit sau nu, dacă s-a luminat sau nu. Nu mai aplicăm cri- 
teriile patristice la viața de astăzi a omului.” 


Biserica reprezintă un regim „politic” în care avem alte legi 
decât cele ce se aplică în regimurile seculare. 

„Ce este Ortodoxia? Desigur, Ortodoxia are legătură cu 
Dumnezeu, Ortodoxia ÎI slăvește pe Dumnezeu şi se îm- 
părtășește de slava lui Dumnezeu. Biserica este alcătuită 
din oameni, care sunt Trupul lui Hristos, dar se deosebesc 
între ei după starea lor duhovnicească. Adică în Ortodoxie 
nu avem democraţie şi egalitate absolută între cetăţenii 
Trupului lui Hristos, Avem inegalitate. Și, de fapt, de multe 
ori avem chiar o foarte mare inegalitate. 

Asta înseamnă că regimul «politic» al Bisericii nu are 
legătură nici cu democrațiile, nici cu dictaturile, cu abso- 
lut nimic. Este o societate harismatică de oameni care alcă- 
tuiesc Trupul lui Hristos, În rândul lor, se disting Patriarhii, 
Prorocii, Apostolii, episcopii, preoții, diaconii şi mirenii. 
Şi apoi, îndumnezgiţii, luminaţii, cei ce se curăţesc ş.a.m.d. 
Avem o foarte mare diversitate.” 


De asemenea, nu există hotare între Biserică şi lume. Lu- 
crul acesta înseamnă că mentalitatea lumească poate să pă- 
trundă şi între mădularele Bisericii. posibil şi ca unele mă- 
dulare să nu răspundă la activarea harului Botezului. Din această 
perspectivă, trebuie să vedem cine anume este mădular al 
Bisericii, care sunt mădularele Trupului lui Hristos. Mădulare 
ale Bisericii sunt toţi cei botezați şi mirunşi, care se împărtă- 
şesc cu Trupul şi Sângele lui Hristos şi au Rugăciunea minții 


în inimă. 


„După cum spun Părinţii Bisericii, mădulare ale Bise- 
ricii sunt toți care se află în această stare. Dacă-l luaţi pe 
Gură de Aur, de exemplu, omul care este «de sine», care 


Termenul gr. dun; are o istorie în sine şi reflectă diferitele grade de 
înţelegere și adâncire a versetului de la 1 Corinteni 14, 16. Astfel, traduce- 
rile în limba română au preluat sensul secundar de „om simplu” (ediția 
sinodală) şi „prost” (Biblia de la 1914), însă, conform interpretării Sfinţilor 
Părinţi, adecvat contextului este sensul principal, de om „particular, in 

spune «Amin»-ul, este mireanul în Biserică. Înseamnă că 
toţi ceilalţi nu sunt mireni. Atunci ce sunt? Ce sunt ei? 
Clerici'. Pentru că în Biserică există clericii şi poporul. 
Nu-i aşa? 

Vasăzică, cel ce spune «Amin»-ul, acolo, în capitolul al 
14-lea din Epistola întâi către corinteni, omul care este «de 
sine» al Apostolului Pavel, la Părinţii Bisericii este mi- 
reanul, care nu este cu ceilalți «pe care i-a pus Dumnezeu, 
în Biserică, întâi apostoli...» şi până la «felurile limbilor» (I Co- 
rinteni 12, 28). EL este în afară, adică omul «de sine.” 


Mădulare ale Bisericii sunt cei ce L-au primit pe Duhul 
Sfânt. Aceasta se vede din pasajul Apostolului Pavel: „Pe unii 
i-a pus Dumnezeu, în Biserică: întâi apostoli, al doilea proroci, al 
treilea învăţători; apoi cei ce au darul de a face minuni; apoi da- 
rurile vindecărilor, ajutorările, cârmuirile, felurile limbilor” (I Co- 
rinteni 12, 28). 


„Dumnezeu îi pune în Biserică întâi pe apostoli, al doi- 
lea pe proroci, al treilea pe învăţători etc., şi încheie cu «fe- 
lurile limbilor». Dumnezeu i-a pus în Biserică. Pentru că, în 
Biserica primară, mădular al Bisericii era considerat cel în 
care a venit şi s-a sălăşluit Duhul Sfânt. lar dovada sălăş- 
luirii Duhului Sfânt în om era grăirea în limbi. Cu alte cu- 
vinte, să grăiască Duhul Sfânt în om, să se roage în om, 
aceasta era Mirungerea.” 


dividual, de sine”, cu viaţă autonomă, care nu s-a integrat deplin în Tru- 
pul Bisericii. Este omul care nu a primit Duhul Sfânt, prin urmare nu are 
Rugăciunea minții (noetică), de aceea nu poate spune „Amin”-ul la rugă- 
ciunea „cu duhul” (I Corinteni 14, 16), tocmai pentru că nu o aude. Vezi ṣi 
capitolul Mireni şi clerici... p. 442. (n. trad.) 

* Aici se face referire la „preoţia împărătească” (I Petru 2, 9), univer- 
sală, nu la preoția sacramentală. Vezi capitolul Mireni şi clerici, pp. 443-456. 
(n. trad.) 

Astfel, cine nu-L are pe Duhul Sfânt înseamnă că nu are 


legătură cu Hristos, nu-L cunoaşte pe Hristos şi va ajunge să 
se lepede de Hristos. 


„De aceea, în Biserica primară, când se lepăda cineva 
de Hristos era dovada că nu se afla în starea luminării, deci 
nu era mădular al Bisericii. De aceea Apostolul Pavel spu- 
ne: «Pe care i-a pus Dumnezeu în Biserică, întâi pe apostoli... 
şi încheie cu «felurile limbilor». Cine nu este templu al Du- 
hului Sfânt înseamnă că nu este mădular al Bisericii, iar 
dovada că nu este mădular al Bisericii e că se leapădă de 
Hristos. 

De aceea, în Biserica primară, cine se lepăda de Hristos 
nu-i era îngăduit să se împărtăşească, decât pe patul de 
moarte. De ce? Nu pentru că Biserica ar fi aspră, ci pentru 
că cine se lepăda de Hristos însemna că nu era în starea 
luminării. Nu era o pedeapsă. Era o recunoaştere a faptu- 
lui că nu era luminat; drept urmare, nu se împărtășea.” 


Învățătura de bază a Părinților despre Biserică este defi- 
nirea Bisericii drept centru terapeutic, spital care îi tămădu- 
ieşte pe oameni de căderea lor, care este o rană adâncă 


„Să ne închipuim că Biserica, de la întemeierea ei, a fost 
o dinică, un spital, în care oamenii intrau ca să se tămădu- 
iască, iar tămăduirea aceasta era curățirea minţii, apoi lu- 
minarea minţii, apoi îndumnezeirea omului, astfel încât 
omul să ajungă la o stare firească, care stare firească este 
să iubească fără a se interesa de sine, să aibă, adică, dra- 
gostea care «nu caută ale sale» (| Corinteni 13, 5).” 


„Ca să fim în măsură să evaluăm și să identificăm pro- 
blema teologiei din Grecia, starea Bisericii, putem să de- 
finim Biserica primară drept un mare spital care îi tratează 

pe bolnavi. Vasăzică, directorul acestui spital se numește 
episcop, iar doctorii se numesc preoţi și diaconi. Diaconii 
şi diaconiţele, să zicem, sunt infirmierii. lar preoţii sunt 
doctorii. Episcopul este şeful preoțimii, adică al spitalului, 
adică al enoriei. E 

Vasăzică, spitalul este enoria. Înăuntru sunt cei care 
aplică terapia şi cei care sunt supuși terapiei. Acesta este 
spitalul. Nu-i aşa? Vasăzică, există tradiţia că am avea un 
spital excepțional, avem toate mijloacele să-i tratăm pe oa- 
meni cu un tratament de foarte mare succes, şi puţini mai 
ies din spital fără a fi tămăduiţi. Bine, în spital există şi o 
şcoală medicală. Ca în America, unde în marile spitale 
există de obicei o şcoală medicală în cadrul spitalului. Exis- 
tă o şcoală medicală în care sunt formați doctorii. 

Însă, dintr-un motiv anume, ştiinţa aceasta medicală 
a decăzut treptat şi, cu toate că în primii ani ai spitalului 
procentul celor vindecaţi era de 80-85%, bolnavii fiind tă- 
măduiţi de orice boală, odată cu trecerea timpului procen- 
tul ăsta începe să scadă. Să spunem, de la 85% scade la 
75%, 55%, 50%, ca să ajungem apoi la 30% ş.a.m.d. Asta 
înseamnă că medicina nu merge bine, pentru că ştiinţa me- 
dicală nu este urmată cum trebuie, nu există o tradiţie care 
să o păstreze cum trebuie, pentru că au intrat în sistem nişte 
doctori incompetenţi, pe care nu-i duce prea mult mintea, 
s-au limitat la puţin şi nu şi-au perfecţionat competența în 
precizie, lucrând mai mult la întâmplare. 

Vasăzică, cei 30% spun că nu merge deloc bine acum. 
Şi-au zis: «Nu-i mai bine să facem un alt spital, o anexă?». 
Şi o fac. Acesta este monahismul. Înţelegeți? Când au de- 
căzut enoriile, au plecat din enorii cei care aveau făptuire, 
curăţire, luminare şi îndumnezeire, adică Rugăciunea min- 
ţii, metaniile, toată învățătura ascetică, şi astfel a înflorit 
monahismul. 

Normal, protestanții nu pot în ruptul capului să accepte 
că monahismul e biblic, că monahismul își are rădăcinile 

în Sfânta Scriptură. Pentru ei, monahismul este un cancer 
care a apărut în Biserică. Monahismul este un cancer, n-ar 
fi ceva autentic creştin. Din cauza asta, protestanții sunt 
toţi porniţi împotriva monahismului. 

3 Acum au început fel de fel de mişcări, şi până şi ame- 
ricanii ajung la ideea de mănăstire, se întorc la gândul că 
trebuie să aibă neapărat monahi şi monahii. Dar în An- 
glia, de pildă, sunt nişte monahi, şi s-au dus unii de-ai noş- 
tri la o recepție, și nici n-au ajuns bine, că i-au și văzut pe 
monahii ăștia dansând rock'n'roll. Aşa că pe drept cu-vânt 
se intră la idee că poate-poate ceva nu merge bine în pri- 
vința asta, dacă se dansează rock'n'roll. 

Deci clădirea aceasta care se numește spital are o mică 
anexă, care se numește mănăstire. Acolo, în mănăstire, din 
cei care intră, aproape toţi se tămăduiesc, în timp ce, în clă- 
direa mare, iarăşi, 80% nu se tămăduiesc. Înainte 80% se 
tămăduiau, acum 80% nu se mai tămăduiesc.” 


„Avem spital, toate anexele şi tot echipamentul, tot ce 
e nevoie ca să funcţioneze bine spitalul şi să se vindece oa- 
menii. Dar avem un director de spital care habar n-are ce-i 
cu toate acestea. Avem doctori în spital care nu ştiu ce-i 
cu toate lucrurile acestea, şi-am ajuns în punctul în care ne 
întoarcem la epoca Sfântului Simeon Noul Teolog. 

Călugării au făcut un spital lângă celălalt, dar apoi au 
recâştigat ierarhia, şi-am intrat în perioada stăpânirii oto- 
mane cu ierarhia de partea noastră, datorită isihasmului, 
care l-a readus în Biserică pe episcopul şi pe clericul tera- 
peut, care ştie și să pună diagnosticul, şi să tămăduiască. 
Episcopul acesta a revenit în Biserică prin revigorarea 
monahismului, datorată Sfântului Simeon Noul Teolog.” 


„Ceea ce e însă important este că, dacă examinează ci- 
neva acum Biserica primară şi clerul, relaţiile dintre epis- 
copi, preoţi, diaconi, mireni, își dă seama imediat de-un 

lucru paradoxal: că teologia ortodoxă primară seamănă 
extrem de bine cu psihiatria de astăzi. Pentru că scopul 
teologiei ortodoxe, ca şi al psihiatriei, care este? Tămădu- 
irea omului. Iar tămăduirea omului se realizează printr-o 
metodă anume.” 


„Biserica, dacă e lăsată în pace, îşi face lucrarea ei. Şi 
care este lucrarea ei? Să-i tămăduiască pe oameni de sta- 
rea în care se află, să-i treacă de la curăţire la luminare. Aceas- 
ta este lucrarea Bisericii - să lumineze lumea.” 


Învățătura că Biserica este un spital duhovnicesc este le- 
gată de cealaltă învăţătură, conform căreia clericii sunt tera- 
peuţii-medicii care pun diagnosticul şi aplică terapia. Uneori, 
clericii îşi asumau şi alte atribuţii, mai ales în perioada stăpâ- 
nirii otomane, când episcopii aveau şi îndatoriri de etnarhi, 
cunoscând totodată foarte clar și lucrarea clericilor. 


„Există o legătură între Biserică şi societate, exact la fel 
cum există între medici şi societate. Clerul să presupunem 
că este un Colegiu al Medicilor care se ocupă cu diag- 
nosticul şi terapia. Când medicul ăsta, pe care-l vom numi 
episcop, îşi asumă şi sarcini de natură politică, n-o să spu- 
nem acum că încetează să mai fie medic. Acum e şi lider 
politic. 

Că are şi atribuţii politice, ăsta nu-i un motiv să confun- 
dăm ştiinţa medicală cu politica. Pentru că individul 
acesta, atunci când lucrează ca doctor, lucrează ca doc- 
tor. Tratează bolile. Când însă exercită atribuții de poli- 
tician, ştim cu toţii că exercită atribuţii de politician, şi 
nu confundăm atribuţiile doctorului cu atribuţiile poli- 
ticianului.” 

„Biserica are diagnostic şi terapie. Trebuie să faci asta, 
asta şi asta, ca să te tămăduiești. Și de ce ai nevoie de te- 
rapie? Pentru că o să vezi slava lui Dumnezeu şi, dacă per- 
sonalitatea ta n-a trecut printr-o transfigurare, dacă nu 
ţi-ai preschimbat dragostea egoistă în dragoste jertfelnică, 
dacă inima îţi este împietrită, atunci, în loc să-L vezi pe 
Dumnezeu ca slavă, o să-L vezi ca foc mistuitor şi întune- 
ricul cel mai din afară. Pricepi? 

Toţi o să-L vedem pe Dumnezeu, numai că unul o să-L 
vadă într-un fel, iar celălalt, într-un alt fel. Dacă nu te tă- 
măduieşti, o să-L vezi în felul acesta, şi o să vină Ziua Ju- 
decăţii, şi una, și alta. Pocăinţa, ce este pocăinţa? Pocăința 
(nerâvora) înseamnă schimbarea minţii (vooc). Trebuie 
ca mintea să se schimbe, să se curăţească ș.a.m.d.” 


Din păcate, în multe etape ale vieţii istorice a Bisericii, 
acest caracter terapeutic al ei s-a pierdut, și aceasta înseam- 
nă secularizare. 


„În aşa hal a ajuns Biserica, încât, în loc să fie spital, a 
devenit spaţiu de ritualuri magice. lar Ortodoxia, fără 
această perspectivă terapeutică şi fără acest tratament, 
care e curățirea, luminarea şi îndumnezeirea, este în pe- 
ricolul de-a sfârși într-o simplă superstiție. 


* Substantivul gr. are la bază verbul uetavod (-tw), format din prefixul 
peta- („după”), şi verbul voci („a înțelege”), de la care provine şi substanti- 
vul vobe („minte”). În terminologia ascetică, petávora nu denotă un sim- 
plu regret pentru faptele săvârșite, oricât de profund ar fi acesta, ci este 
folosit cu sensul de „schimbare a minţii (vobc)”, „schimbare a orientării 
minții (vovc)”. Astfel, schimbarea nu este una a gândirii, deci nu este le- 
gată de planul rațional, ci de planul noetic, omul schimbându-și, prin 
nevoinţă, mintea (voòc) şi dobândind „mintea lui Hristos” (I Corinteni 
2, 16). Pocăința reală îl preschimbă pe om cu totul, din fiinţă autonomă 
acesta devenind una cu Hristos, mădular al Trupului lui Hristos, și nu 
doar că nu mai săvârşeşte păcatul, ci Însuși Hristos lucrează de-acum în el. 
(n. trad.) 


314  Parteaa V-a Biserica, Trup al lui Hristos 


Singurul lucru care ne mântuiește sunt toate rânduielile 
liturgice, care ne-au rămas moștenire de la oameni aflați 
în starea luminării sau a îndumnezeirii. Deci cărțile noas- 
tre liturgice sunt foarte în regulă, hotărârile Sfintelor Si- 
noade sunt foarte în regulă - calapodul este în regulă, dar 
ceea ce îl umple, viaţa lăuntrică a Bisericii, asta e ceva care 
trebuie văzut mai îndeaproape.” 


„Aceasta este lucrarea Bisericii. Dar după cum a evo- 
luat Biserica, în loc să fie un sobor de Părinți duhovni- 
ceşti — cum ar fi un spital, care are, să zicem, cincizeci de 
medici —, au trecut două mii de ani şi a rămas spitalul fără 
doctori, deși încă se mai numesc doctori cei care sunt în 
spital, cu toate că nu mai vindecă pe nimeni. Există pe- 
ricolul să ajungem în situația acesta, și singurul lucru care 
ne mai poate salva este întoarcerea la Părinţii Bisericii.” 


Succesul Bisericii este văzut, de obicei, în funcţie de rela- 
ţia ei cu societatea şi cu mediul. Este și aceasta tot un aspect 
al luptei Bisericii. 


„De-a lungul parcursului acestuia, Biserica se confruntă 
şi cu evenimente istorice, care nu au formă sau caracter 
bisericesc intern, ci sunt lupta Bisericii cu structura s0- 
cietăţii. Avem o structură socială. Nu avem numai o struc- 
tură bisericească, avem şi o structura socială.” 


Succesul Bisericii însă constă în măsura în care îl sfințește 
pe om. 


„Criteriul de bază pentru Biserică, dacă merge sau nu 
merge bine, este succesul. Dacă într-un secol avem mii de 
îndumnezeiţi, atunci Biserica merge bine. Dacă suntem 
din ce în ce mai puțini, ceva nu merge bine. Aşa trebuie 

judecată istoria Bisericii. În epocile când avem foarte mulţi 
tămăduiți, adică luminaţi, Biserica merge bine. 

Criteriul nu e dacă suntem noi în vreme de prigoană sau 
dacă a căzut sau nu Constantinopolul. Criteriul e câţi ajung 
la luminare şi la îndumnezeire, indiferent de starea na- 
țiunii. În epoca modernităţii elene, ne-am învăţat să cân- 
tărim succesul Bisericii după succesul statului. Vasăzică, 
s-a pus semnul egal între succesul statului și succesul Bi- 
sericii. Din punct de vedere patristic, statul poate să aibă 
succes absolut, iar Biserica eşec absolut. Nu putem judeca 
ştiinţa medicală în funcţie de cum se-nvârte economia na- 
țională. Grecii moderni au suprapus însă destinul Bisericii 
peste destinul statului. Încearcă să explice căderea Impe- 
riului Bizantin făcând din Biserică țap ispășitor.” 


„Trebuie să avem în vedere lucrurile acestea, pentru că, 
astăzi, istoria Bisericii este redusă de obicei la o istorie de 
evenimente ieșite din comun - un Sinod Ecumenic, un 
scandal al vreunui papă de la Roma, un război sau o pri- 
goană. Adevărata istorie a Bisericii este însă lucrarea Du- 
hului Sfânt în inimile credincioşilor, şi trecerea lor de pe 
otreaptă a desăvârşirii pe alta. Aceasta este istoria Bisericii. 

Și marele praznic al Bisericii este calendarul Sfinţilor, 
calendarul sărbătorilor, când facem pomenirea Sfinților, 
pentru că fiecare Sfânt al Bisericii este triumful credinţei 
asupra puterilor diavolului 

Prin urmare, afară de faptul că, prin Taine, ne facem păr- 
taşi cu toţii Trupului lui Hristos şi suntem împreună pe cale 
către Ziua Judecăţii, trecem prin lupta aceasta ca să fim în 
regulă cu Dumnezeu în Ziua Judecăţii. 

În acest parcurs al Bisericii, marile ei biruinţe sunt sfin- 
ţirile oamenilor. Din acest motiv, după Trupul şi Sângele 
lui Hristos, avem chipul lui Hristos şi al Maicii Domnului, 
dar şi sfintele moaşte. Ele sunt semnul care arată că Biserica 

e pe drumul cel bun, pentru că-i are pe aceşti oameni pe 
post de conducători şi călăuzitori duhovniceşti. 

Scopul Bisericii e să producă sfinte moaşte. Nu există 
alt scop al Bisericii, pentru că în sfintele moaşte e cu- 
prins întregul edificiu dogmatic al Bisericii.” 


Succesul Bisericii, aşadar, nu este şi succesul statului, ci are 
cu totul alte coordonate care îl definesc. Prin urmare, când vor- 
bim despre succesul Bisericii, ne referim la faptul că există Pă- 
rinți isihaşti şi niptici care îi tămăduiesc pe creştini. 


„Aceasta este duhovnicia. Noi îi spunem «duhovni- 
cie» - este o terminologie modernă. Dar la Părinţii Biseri- 
cii nu există «duhovnicie» şi lucruri de genul ăsta. 

Și acum se mai creează încă o terminologie bizară — vor- 
bim de «Părinţii niptici ai Bisericii». De ce vorbim de «Pă- 
rinţii niptici ai Bisericii»? Toţi creştinii erau niptici în Bi- 
serica primară, pentru că, dacă nu erai niptic, cum puteai 
să te faci templu al Duhului Sfânt? Cum să ajungi la «fe- 
lurile limbilor»? Aceste «feluri ale limbilor» erau prima treap- 
tă în a fi mădular al Bisericii.” 


Există dovezi clare ale succesului Bisericii, iar acestea, 
după cum s-a menţionat anterior, sunt sfintele moaşte, care ara- 
tă împlinirea scopului Bisericii. 


„Experienţa îndumnezeirii îl cuprinde pe omul întreg, 
nu doar sufletul, ci şi trupul. Și, când a trecut cineva la 
Domnul, după moaşte știm că este vorba de un îndum- 
nezeit, şi automat e numărat în rândul Sfinţilor Bisericii. 

De aceea noi nu avem, ca papistaşii, o tradiţie de făcut 
sfinți, ci Dumnezeu este Cel care ni-i descoperă pe sfinți, 
de obicei prin moaşte şi minuni.” 

Existenţa sfintelor moaşte este o dovadă că Biserica se află 
pe calea cea dreaptă, conform scopului ei, care este sfințirea 
oamenilor. Sfintele moaşte sunt o realitate care arată biruința 
asupra morţii. Pentru că trupul omului este o alcătuire de ce- 
lule care se descompun prin moarte. Când însă trupul unui om 
rămâne nestricat, înseamnă că există o putere mai înaltă care 
nu-l lasă să se descompună. Această putere este energia ha- 
rului necreat al lui Dumnezeu. Aşadar, faptul acesta trebuie 
studiat atât din punct de vedere teologic, cât şi din punct de 
vedere biologic. 


„Sfintele moaşte, ce sunt? Nu sunt o realitate chimică? 
Sunt o realitate. De ce nu există nici o explicație? De ce nu 
le putem găsi o explicaţie biologică sau medicală? Nu 
există nici o explicaţie. Nu sunt şi aceste sfinte moaşte al- 
cătuite din celule? Sunt alcătuite din celule, şi totuşi nu 
se descompun. 

De ce nu există descompunere, din moment ce trupul 
e alcătuit din celule? Nu-i tot trupul un sistem celular? 
Normal, și celulele trec prin descompunere, de aceea se 
face trupul praf și pulbere. Dar cu moaștele ce se întâm- 
plă? Trec printr-o suspendare a descompunerii celulelor, 
de aceea se află în starea aceasta. 

Nu este ăsta un subiect pentru un biolog sau un chimist? 
Dar în Grecia, din păcate, cum doctorii sunt așa de com- 
plexați, singurii cărora le-au trezit interesul aceste ches- 
tiuni sunt cei care sunt împotrivă. S-au apucat de treabă 
şi apoi au lăsat baltă problema.” 


Există trupuri întregi ale sfinţilor care sunt nestricate, cum 
este cel al Sfântului Spiridon. Astfel, problema moaştelor ne- 
stricate este o realitate teologică de necontestat, 

„Sfintele moaşte ale Sfântului Spiridon, care se păs- 
trează întregi, sunt o suspendare a descompunerii siste- 
mului celular. Adică faptul că există pielea şi toate celelal- 
te înseamnă că sistemul celular nu s-a descompus. Asta 
înseamnă. 

Şi de ce nu s-a descompus? De ce au sfintele moaşte 
această bună mireasmă? Mă mir că pe biologii din Grecia 
nu i-a interesat subiectul acesta. Singurii care au arătat 
interes au făcut-o doar ca să-și râdă de moaşte, nu ca să 
facă un studiu obiectiv.” 


Apoi, scopul Bisericii, care este mântuirea mădularelor ei, 
continuă şi după moarte. De aceea, Biserica se roagă mereu pen- 
tru mădularele ei, pentru că şi după moarte există creștere 
în mântuire, adică un suiș continuu în părtășia la harul lui 
Dumnezeu, numai dacă și creștinul, prin pocăință, se află pe 
calea curăţirii şi a luminării minţii. 


S. Desăvârşirea duhovnicească 
a creştinilor 


Omul, prin crearea lui de către Dumnezeu, a primit după 
chipul şi după asemănarea. După chipul este un dat şi nu a dis- 
părut, nici nu a fost distrus prin cădere, doar s-a întunecat, în 
timp ce după asemănarea, care este același lucru cu îndumne- 
zeirea, e ceva la care omul trebuie să ajungă prin lucrarea ha- 
rului dumnezeiesc şi împreună-lucrarea sa. Parcursul omului 
de la după chip la după asemănare, care e cel mai profund scop 
al omului, se numeşte desăvârşire duhovnicească. lar această 
desăvârşire are loc în Biserică, adevăratul Trup al lui Hristos. 
În cele ce urmează vom pune în lumină câteva aspecte im- 
portante ale acestui subiect. 


a) Rob, năimit, fiu 


O învăţătură caracteristică a Sfintei Scripturi, în care se 
arată cum se dobândește desăvârşirea duhovnicească, este cea 
legată de trecerea omului prin stadiile de rob, năimit şi prie- 
ten-fiu. 

Omul, când a fost creat de Dumnezeu, se afla pe treapta 
luminării, avea o strânsă legătură cu Dumnezeu, mintea (vobc) 
îi era luminată de Lumina lui Dumnezeu, şi astfel tot trupul 
îi era luminat; chiar şi zidirea primea străluciri ale acestui har. 
După cădere, însă, mintea (voùç) i s-a întunecat, omul a pier- 
dut legătura cu Dumnezeu şi s-a robit patimilor şi lucrurilor 

create. Astfel, a devenit rob al rațiunii, al patimilor şi al lumii 
înconjurătoare. Ca rob, se închină zidirii în loc să se închine 
Ziditorului şi își făureşte dumnezei mincinoşi. 

Scopul Întrupării lui Hristos este slobozirea omului din 
robie şi readucerea lui la înfierea cea după har. Astfel, omul, 
în parcursul lui către îndumnezeire, la început se poartă ca un 
rob, apoi ca un năimit, iar în cele din urmă ajunge prieten-fiu 
al lui Dumnezeu. 

Acest lucru îl întâlnim în toată învăţătura patristică. Ca 
rob, omul se luptă să ţină poruncile lui Dumnezeu din frica 
Iadului; ca năimit, păzeşte voia lui Dumnezeu din dorinţa de 
a câştiga Raiul; iar ca fiu-prieten al lui Dumnezeu împlineşte 
poruncile Lui din dragoste față de EI, fără a aştepta răsplată. 

Cu puţin înainte de Patima Sa, Hristos le-a spus Ucenicilor: 
„Voi prietenii Mei sunteți de veți face câte Eu poruncesc vouă. De 
acum nu vă mai zic vouă slugi, că sluga nu ştie ce face domnul său, 
ci vouă v-am zis prieteni, că toate câte am auzit de la Tatăl Meu am 
arătat vouă” (loan 15, 14-15). 

Prin crearea noastră de către Dumnezeu suntem făpturi 
create, iar prin naşterea noastră duhovnicească şi crearea din 
nou am devenit fii ai lui Dumnezeu, dobândind înfierea. 
Evanghelistul Ioan spune: „ar câți L-au primit pe Dânsul, le-a 
dat lor stăpânire ca să se facă fii ai lui Dumnezeu, celor ce cred întru 
numele Său. Care nu din sânge, nici din poftă trupească, nici din 
poftă bărbătească, ci de la Dumnezeu s-au născut” (loan 1, 12-13). 
Înfierea cea după har este rodul şi urmarea naşterii din nou 
întru Hristos. Apostolul Pavel vorbeşte despre această înfiere, 
care este legată de îndumnezeirea omului: „Și nu numai acei, 
ci şi noi, care avem pârga Duhului, şi noi singuri întru noi suspinăm, 
așteptând înfierea, răscumpărarea trupului nostru” (Romani 8, 23). 

În altă epistolă, Apostolul Pavel leagă înfierea de Rugă- 
ciunea lăuntrică a minţii în inimă: „Iar zic: Câtă vreme moşteni- 
torul prunc este, nimic nu se osebeşte de slugă, măcar de este stăpân 
tuturor; ci sub epitropi şi iconomi este până la vremea cea rânduită 

de tatăl său. Aşa şi noi, când eram prunci, sub stihiile lumii eram 
robiți; iar când a venit plinirea vremii, a trimis Dumnezeu pe Fiul 
Său, Cel născut din femeie, Care s-a născut sub Lege ca pe cei de sub 
Lege să-i răscumpere, ca să luăm moştenirea fiiască. Iar căci sunteţi 
fii, a trimis Dumnezeu pe Duhul Fiului Său în inimile voastre, care 
strigă: Avva, Părinte!” (Galateni 4, 1-6). 

Pruncii sunt robi stihiilor lumii, câtă vreme fiii lui Dum- 
nezeu sunt slobozi de toată robia şi simt dragostea părintească 
a lui Dumnezeu. Așadar, ei sunt fii ai lui Dumnezeu şi-L stri- 
gă şi-L cheamă pe Tatăl în inimile lor. Și asta se întâmplă pen- 
tru că L-au primit pe Duhul Fiului lui Dumnezeu în inima lor, 
şi în numele acestui Duh se roagă cu inima, așadar nu mai 
sunt robi, ci fii, iar ca fii sunt și moştenitori ai Împărăției lui 
Dumnezeu. 

Această învățătură este extrem de clară. Omul, cu harul lui 
Dumnezeu, trăind în Biserică, trebuie să treacă prin aceste trei 
stadii: din rob să ajungă năimit, iar apoi fiu al lui Dumnezeu. 


„Menirea tuturor credincioşilor este îndumnezeirea. 
Îndumnezeirea aceasta este și scopul ultim al tuturor. De 
aceea, creştinul trebuie să urce din slavă în slavă, adică din 
rob să ajungă năimit, iar apoi fiu al lui Dumnezeu şi mă- 
dular credincios al lui Hristos. Acest lucru se săvârșește 
în Biserică.” 


Adevăraţii prieteni ai lui Hristos sunt Sfinţii, numiţi și 
„îndumnezeiţi”. Aceştia s-au unit cu adevărat cu Hristos şi se 
împărtășesc de slava Sa. 


„Îndumnezeirea sau vederea lui Dumnezeu sau vede- 
rea slavei Dumnezeirii lui Hristos presupune o schimbare 
radicală a stării duhovniceşti a omului. Din rob, sau năi- 
mit, sau vrăjmaş, omul trebuie se preschimbe în prieten al 
lui Dumnezeu. Prietenia aceasta se dobândește prin harul 

lui Dumnezeu şi împreună-lucrarea omului, prin împă- 
carea lui cu Dumnezeu prin taina Crucii şi a Învierii,” 


Prieteni ai lui Dumnezeu existau şi în Vechiul Testament, 
numai că se aflau sub stăpânirea morții. 


„Pomenirea neîncetată a lui Dumnezeu şi vederea lui 
Dumnezeu şi dragostea jertfelnică, care i-a preschimbat pe 
Proroci în prieteni ai lui Dumnezeu, lucra deja cu putere 
înainte de Întruparea Cuvântului. În tot cazul, înainte de 
Întrupare, vederea şi îndumnezeirea erau un mod şi o for- 
mă temporară de îndumnezeire — care era, totuși, o realitate, 
încă de-atunci de când prietenii lui Dumnezeu erau sub 
stăpânirea osândei morţii, iar prin moartea trupurilor ră- 
mâneau cu sufletele lor în lad (starea morţii), laolaltă cu 
toate sufletele tuturor morţilor. Şi cei care aveau să fie în- 
viaţi şi proslăviţi de Hristos, şi cei care, într-un sfârșit, aveau 
să fie osândiţi au rămas împreună în Iad până la Întrupa- 
rea şi Învierea lui Hristos.” 


Trecerea omului de la robie la înfierea cea după har şi 
nimicirea morții reprezintă esenţa Întrupării lui Hristos şi 
prezenţa Bisericii în lume. Acest fapt se petrece, în realitate, 
prin preschimbarea iubirii de sine în iubire de Dumnezeu, a 
dragostei egoiste în dragoste jertfelnică. 


„Robul face voia lui Dumnezeu din frica Iadului, năi- 
mitul lucrează pentru răsplată, în vreme ce prietenul le face 
pe toate ca rod al dragostei jertfelnice. Prin îndumnezeire 
Sau vederea lui Dumnezeu, prietenul lui Dumnezeu se 
apropie de starea de nepăcătoşenie, ajunge în cele din ur- 
mă la ea şi urcă neîncetat către treptele cele mai de sus ale 
desăvârşirii. Astfel el aduce roadă multă, şi roada lui ră- 
mâne în veac.” 

Robia se exprimă mai ales prin frica de moarte, în vreme 
ce starea fiului după har al lui Dumnezeu este dragostea. 
Apostolul Pavel defineşte Întruparea lui Hristos ca izbăvire 
a omului de frica de moarte. „De vreme ce pruncii s-au făcut păr- 
taşi sângelui şi trupului, în acelaşi fel şi El s-a împărtăşit aceloraşi, 
ca prin moarte să surpe pe cel ce are stăpânirea morții, adică pe 
diavolul, şi să izbăvească pe aceia care cu frica morții în toată viața 
erau supuşi robiei” (Evrei 2, 14-15), 


„Fără a fi părtaş la taina Crucii şi a Învierii lui Hristos, 
prin care — prin curăţire, luminare şi îndumnezeire - omul 
depășește egoismul sau iubirea de sine care-şi au rădăcina 
în frica de moarte, este cu neputinţă să ajungă să se împăr- 
tăşească de dragostea îndumnezeitoare a lui Dumnezeu, 
prin care I se face prieten.” 


Numai atunci leapădă frica de moarte: „Frică nu este întru 
dragoste, ci dragostea cea desăvârşită scoate afară frica, că frica pe- 
deapsă are, iar cel ce se teme nu este deplin întru dragoste” (| loan 
4,18). Îndumnezeiţii sunt prin excelenţă prietenii lui Dum- 
nezeu, pentru că au depăşit orice dependență şi orice robie, şi 
se îndreaptă spre „nesfârşita desăvârşire”. 


„Cine dobândeşte, prin taina Crucii şi a Învierii, cură- 
ţirea de patimi şi eliberarea de energiile demonice - depă- 
şind luminarea de la Botez prin îndumnezeire şi făcân- 
du-se prieten al lui Dumnezeu — e teolog şi Părinte du- 
hovnicesc prin excelenţă, pentru că este călăuzit «la tot 
adevărul» de Mângâietorul, Duhul Adevărului, aşa cum 
s-a întâmplat cu Apostolii în ziua Cincizecimii”. 


Ne-am referit mai sus la cuvintele Apostolului Pavel din 
Epistola către galateni (Galateni 4, 1-6), unde înfierea cea după 
har este legată de Rugăciunea minţii. 


B i 

„Spune Apostolul Pavel: «Când a venit plinirea vremii, 
a trimis Dumnezeu pe Fiul Său, Cel născut din femeie, Care 
s-a născut sub Lege. Ca pe cei de sub Lege să-i răscumpere, ca 
să luăm înfierea». Şi ce e înfierea aceasta? «Jar căci sunteţi fii, 
a trimis Dumnezeu pe Duhul Fiului Său în inimile voastre, 
Care strigă: Avva, Părinte!». 

Adică, asta înseamnă că cineva care L-a primit pe Du- 
hul Sfânt, Duhul Sfânt se roagă în el. Asta înseamnă să-L 
primeşti pe Duhul Sfânt. Nu că mergem noi la preot şi ne 
zice una, alta, mai ştiu eu ce, și-L primim aşa, magic, pe 
Duhul Sfânt. Duh Sfânt înseamnă chiar să-L primim pe 
Duhul Sfânt, pentru că Duhul Sfânt e Cel ce se roagă acum 
în noi, nu noi. Adică noi ne rugăm împreună cu Duhul, 
dar Duhul e Cel care se roagă, strigând «Avva, Părinte!». 

Așa că «nu mai eşti rob, ci fiu». Atunci încetezi să mai fii 
rob şi te-ai făcut fiu. Asta înseamnă înfierea, adică Rugă- 
ciunea minții. «lar de eşti fiu, şi moştenitor eşti lui Dumnezeu 
prin lisus Hristos» (Galateni 4, 4-7). 


Stările de rob, năimit şi fiu-prieten al lui Dumnezeu sunt 
strâns legate de celelalte suișuri duhovniceşti despre care se 
vorbeşte în toată tradiţia biblio-patristică - curățirea, luminarea 
şi îndumnezeirea. 


„În stadiile de rob şi de năimit, omul se face părtaş de- 
săvârșirii lui Dumnezeu prin împărtăşirea de harul cură- 
titor, luminător şi îndumnezeitor al tainei Crucii, care cu- 
răţeşte patimile şi-l luminează şi-l sfințeşte pe omul întreg; 
şi, împreună-lucrând omul, ajunge să rămână ascultător 
până la moarte de voia lui Dumnezeu. Prin ascultarea 
aceasta, harul lui Dumnezeu preschimbă dragostea ego- 
istă în dragoste jertfelnică, şi astfel omul se îndumnezeieşte 
şi se face prieten şi împreună-lucrător cu Dumnezeu, şi 

frate şi împreună-împărat cu Hristos după har, şi fiu în- 
fiat al Fecioarei.” 


Despre curăţire, luminare şi îndumnezeire vom vorbi în 
cele ce urmează. Cert este că prieteni-fii ai lui Dumnezeu sunt 
cei care Îi transmit mai departe voia Sa. Aceştia sunt îndrumă- 
torii poporului lui Dumnezeu, şi lor le datorăm ascultare. 


b) Curăţire, luminare, îindumnezeire 


În întreaga tradiţie biblico-patristică se vorbeşte despre 
desăvârşirea duhovnicească a omului, despre parcursul lui de 
la după chip la după asemănare. Înainte de cădere, omul se afla 
pe treapta lumină , dar, prin cădere, mintea (vobc) i 
s-a întunecat, după cum am văzut într-un capitol anterior. 
Acum, mintea trebuie să i se curățească, să revină la starea în 
care se găsea Adam în Rai, şi de acolo să ajungă la îndumne- 
zeire, la vederea slavei lui Dumnezeu. 

În acest context se vorbeşte despre curăţire, luminare şi 
îndumnezeire, parcurs definit drept pocăință (uerâvora) sau 
schimbare a minţii (vos). 

Pocăinţa este posibilă în om prin harul lui Dumnezeu, 
pentru că ispitirea a venit de la diavolul, din afară; nu omul 
e cel ce a generat răul, ci voinţa lui liberă a primit ispitirea 


minţi 


diavolului. 


„Asta înseamnă că omul a suferit un atac de la diavolul, 
din afara firii sale omeneşti, în așa fel încât el însuși, prin 
voia lui liberă, iar nu pentru că n-ar fi putut să se împotri- 
vească, a acceptat să i se schimbe mintea din starea acti- 
vă într-o stare pasivă. Starea activă e când mintea se ocu- 
pă doar cu vederea dumnezeiască sau cu pomenirea ne- 
încetată a lui Dumnezeu, care stare activă i-a luminat şi 
i-a sfinţit partea raţională şi trupul, în așa fel încât să fie 

hrănit şi susţinut de Însuşi Dumnezeu. Starea pasivă e 
când omul acceptă să i se înlocuiască vederea sau pome- 
nirea neîncetată a lui Dumnezeu cu pătrunderea în minte 
a grijii pentru trup şi pentru zidirea materială, despăr- 
țindu-se astfel pe sine de Izvorul vieţii, (stare) care este 
moartea. 

Prin pocăință şi prin ajutorul ce depinde totdeauna de 
Dumnezeu, omul ajunge capabil să întoarcă înfrângerea 
de la început în biruinţă, şi chiar înfrângerile ulterioare pe 
care le-a suferit din partea diavolului şi, în cele din urmă, 
să ajungă biruitor asupra satanei, dobândind pomenirea 
neîncetată a lui Dumnezeu, îndumnezeirea, ca şi schim- 
barea iubirii de sine în iubire dumnezeiască, ce nu cau- 
tă ale sale.” 


Așadar, diavolul nu poate să se pocăiască, aşa cum o poa- 
te face omul. 


„Deşi pentru diavolul şi îngerii căzuţi nu poate exista 
nici pocăință, nici mântuire sub forma îndumnezeirii, de 
vreme ce sunt netrupeşti şi au fost creaţi în dimensiunea 
veacurilor, pentru om există totuși pocăință datorită firii 
sale trupeşti, pentru că omul datorează slăbiciunii tru- 
pului său putinţa de-a se pocăi.” 


i. Tâlcuirea bisericească a treptelor 
desăvârşirii duhovniceşti 


Hristos a spus: „Fiţi, dar, voi desăvârşiți, precum Tatăl vostru 
cel din Ceruri desăvârşit este” (Matei 5, 48). Aceasta înseamnă 
că, prin harul lui Dumnezeu, creştinul trebuie să urce necon- 
tenit treptele desăvârşirii duhovniceşti. 

Desigur, când vorbim despre treptele desăvârşirii, nu în- 
țelegem niște puncte fixe, nişte trepte în timp şi spațiu, ci ne 

referim la felul cum lucrează harul lui Dumnezeu în om. Ha- 
rul necreat al lui Dumnezeu lucrează în întreaga zidire şi în 
om; când îl curăţeşte pe om, harul lui Dumnezeu se numeşte 
„curăţitor”, când îl luminează, „luminător”, iar când îl în- 
dumnezeieşte, „îndumnezeitor”. 

Vedem lucrul acesta în Sfânta Scriptură, unde se vorbeşte 
despre curățirea omului: „Să ne curățim pe noi de toată spurcă- 
ciunea trupului şi a duhului, făcând sfinţenie întru frica lui Dum- 
nezeu' (II Corinteni 7, 1). Un pasaj semnificativ, în care sunt 
arătate treptele desăvârşirii duhovniceşti, îl găsim în Epistola 
Întâi către Corinteni a Sfântului Apostol Pavel: „Ci v-aţi spălat, 
ci v-aţi sfințit, ci v-aţi îndreptat în numele Domnului lisus Hristos 
şi în Duhul Dumnezeului nostru” (I Corinteni 6, 11). „V-aţi spă- 
lat” este curățirea, „v-aţi sfințit” este luminarea, şi „v-aţi îndrep- 
tat” este îndumnezeirea 

Apoi, Hristos este Lumină, iar cei ce se unesc cu El primesc 
Lumină şi răspândesc Lumină. Hristos le-a spus Ucenicilor: 
„Voi sunteți lumina lumii” (Matei 5, 14) şi „Aşa să lumineze lu- 
mina voastră înaintea oamenilor, ca să vadă lucrurile voastre cele 
bune şi să-L slăvească pe Tatăl vostru cel din Ceruri” (Matei 5, 16). 

Acesta este cadrul în care se mişcă Sfinţii Părinţi. Sfântul 
Dionisie Areopagitul vorbeşte despre curăţire, luminare şi 
desăvârşire. Sfântul Maxim Mărturisitorul vorbeşte perma- 
nent despre filosofia practică, vederea naturală şi teologia mis- 
tică. Sfântul Simeon Noul Teolog scrie Capetele practice şi teo- 
logice, iar Sfântul Grigorie Palama vorbește despre Capetele 
naturale, teologice, morale şi practice etc. 

În parcursul său către îndumnezeire, omul se împărtăşeşte 
mai întâi de energia curăţitoare, apoi de energia luminătoare 
şi, în cele din urmă, de energia îndumnezeitoare a lui Dum- 
nezeu. Negreşit, pe calea aceasta există suişuri şi coborâ- 
şuri. Curăţirea constă în eliminarea gândurilor (A0y10 uoi) din 
inima omului, în așa fel încât să rămână acolo un singur 
gând: numele lui Hristos. În același timp, se curățeşte și partea 


Dio 

pătimitoare a sufletului, adică pofta şi iuțimea. În continuare, 
luminarea minţii se săvârşeşte când mintea (vobc) se desparte 
de rațiune (Aoyıxý) şi este strălucită de harul lui Dumnezeu; 
atunci are Rugăciunea minţii, iar mintea luminată stăpâneşte 
partea pătimitoare a sufletului. 

Cu toate că există un parcurs ascendent de la curăţire la 
luminare şi îndumnezeire, în același timp poate exista şi un 
parcurs descendent. Adică experiența vederii lui Dumnezeu 
durează un interval de timp mai mic sau mai mare, iar omul, 
după aceea, coboară la luminare. Se poate întâmpla și ca omul 
să piardă luminarea, lepădându-se practic de Hristos, motiv 
pentru care e socotit apoi în rândul celor ce se pocăiesc. 

În linii mari, aceasta este învățătura Sfinţilor Părinţi de- 
spre stadiile sau treptele desăvârşirii duhovniceşti. Vom ana- 
liza în continuare mai detaliat acest parcurs duhovnicesc, 

Deşi nimeni nu poate nega faptul că teologia despre desă- 
vârşirea duhovnicească este răspândită în întreaga tradiţie 
biblică şi patristică, totuși unii susțin că Apostolii şi Părinţii au 
fost influenţaţi în acest sens de filosofia greacă antică, în spe- 
cial de neoplatonism, care aborda aceste teme. 

Este adevărat că termenul de „curăţire” (xaQapo:c) şi sen- 
sul acestuia sunt întâlnite în tragedia antică, ce urmărea să cu- 
rățească de patimi sufletul spectatorului prin împreună-păti- 
mire şi teamă, iar mai apoi, după cum spunea Aristotel, să-l 
conducă la o stare mai înaltă decât cea în care se afla înainte 
de urmărirea tragediei. Temenul de „curăţire” (x4Qapoic) a 
mai fost folosit şi de Plotin şi neoplatonism în general, dar l-au 
definit ca plecare a sufletului din lumea senzorială şi din trup 
pentru a ajunge în lumea nenăscută a Ideilor. Astfel, bărbăţia 
îl curăţeşte pe om de frica de moarte, iar mărinimia, de lu- 
crurile stricăcioase. De asemenea, termenul „strălucire“ (EAAa- 

pun) este întâlnit la Platon, conform căruia omul, atunci când 
este permanent preocupat cu esenţa Binelui, i se aprinde din- 
tr-odată în suflet o lumină şi dobândeşte cunoașterea Binelui. 

Astfel, strălucirea şi luminarea, după Platon şi neoplatonişti, 
înseamnă cunoaşterea prin strălucire a arhetipurilor ființelor, 
care sunt Ideile nenăscute. 


„Există teoria că învăţătura despre desăvârşire a Sfin- 
ţilor Părinţi ai Bisericii ar fi de origine idolatră, şi că Pă- 
i ar fi fost, chipurile, influențați de aceste dis- 
tincții dintre curățire, luminare şi îndumnezeire - pentru 
că există paralele și cu neoplatonismul -, există împărțirea 
asta clară, adică, între treptele desăvârşirii. Şi, din cauza 
acestei asemănări, au preluat și-ai noştri teoria asta, care 
vine în special din studiile făcute de protestanți. 

Adică protestanții, din moment ce-au respins monahis- 
mul şi-au adoptat fie predestinarea absolută a lui Calvin, 
fie doctrina lui Luther despre mântuirea omului doar prin 
credinţă etc., și fiind împotriva unui monahism pe care-l 
întâlniseră în tradiţia franco-latinilor, care se întemeia pe 
merite; şi, din moment ce-au descoperit că învăţătura de- 
spre merite este greşită, din cauza asta au desfiinţat şi celi- 
batul, monahismul. Mai mult, în special Luther, dar şi 
Calvin, au declanșat o puternică contrareacție împotriva 
treptelor desăvârşirii. Mai târziu, istoricii protestanți, ocu- 
pându-se de acest subiect, au fost extrem de încântați să 
găsească uimitoarea asemănare între învățătura patristică 
şi învățătura idolatrilor, şi-au susținut că învățătura de- 
spre treptele desăvârşirii ar fi de origine idolatră. 

De-aceea şi-ai noştri, care bat din pinteni să studieze pe 
la universităţile străine — nu zic să nu meargă să studieze, 
dar măcar să meargă să studieze cu spirit critic, pentru că 
se duc fără spirit critic — şi vezi acum scrierile teologilor 
ortodocşi pline de teoria asta, peste tot te împiedici de ea, 
că Biserica ar fi fost influenţată de idolatri, în special în 
chestiunea treptelor desăvârşirii.” 

Vom vedea însă în continuare că Prorocii, Apostolii și Pă- 
rinţii, deși foloseau aceste cuvinte — „curăţire”, „luminare”, 
„îndumnezeire” — le dădeau un cu totul alt sens decât filosofii 
antici. De altfel, lucrul acesta se întâmplă cu mulţi alţi termeni, 
cum ar fi „esenţă”, „energie”, „persoană”, „nepătimire”, „îm- 
părțirea tripartită a sufletului”, „Fiinţă supremă” etc. Ca atare, 
nu trebuie cercetăm şi să investigăm dacă aceşti termeni au fost 
sau nu folosiţi de filosofia antică, ci să vedem sensul anume 
pe care l-au dat Sfinţii Părinţi. 

Învățătura patristică despre treptele sau stadiile desăvâr- 
şirii duhovniceşti este în mod clar diferită de învăţăturile ana- 
loage ale filosofilor antici. 


„Părinţii Bisericii nu acceptă realitatea desăvârşirii omu- 
lui în vedere în contextul platonician, neoplatonician sau 
augustinian al fericirii. Menirea omului nu e satisfacerea 
dorințelor lui egoiste prin posedarea a ceea ce-l face pe el 
fericit, ci mai degrabă transfigurarea iubirii de sine, ce cau- 
tă ale sale, în iubire ce nu caută ale sale. Astfel, înaintarea 
către desăvârşire este fără de sfârşit şi în viața aceasta, şi 
în cea viitoare. 

Asta înseamnă că, în sine, vederea nu reprezintă o ga- 
ranţie împotriva păcatului şi a căderii, nici în stadiile ei 
iniţiale, nici ulterioare. Astfel, e foarte probabil — fără ca lu- 
crul acesta să însemne vreo acuzație de nedesăvârșire îm- 
potriva lui Dumnezeu sau a făpturilor Sale — că satana, 


îngerii şi omul au căzut dintr-o stare sau de pe un nivel 
inferior al vederii.” 


Biserica urmăreşte tămăduirea omului, de vreme ce iu- 
birea de sine trebuie să devină iubire de Dumnezeu şi de oa- 
meni, iar dragostea egoistă, să devină dragoste jertfelnică. 


Vezi nota de la p. 131. (n. trad.) 

Aceasta se săvârşeşte prin lucrarea lui Dumnezeu şi împreună- 
lucrarea omului — ovvEpyeta, în sensul teologic al termenului. 

Dacă în orice ştiinţă este nevoie de o metodă pentru ca ea 
să-şi poată atinge scopul, acelaşi lucru se întâmplă şi în viața 
bisericească. Pentru a avea succes, omul trebuie să răspundă 
dragostei lui Dumnezeu, iar scopul acesta se împlinește prin 
treptele desăvârşirii duhovniceşti. 


„În orice ştiinţă avem o continuitate. Astronomii moş- 
tenesc de la astronomi o tradiţie şi o dezvoltă. Acelaşi lu- 
cru îl fac şi teologii, chimiştii, medicii etc. Orice ştiinţă are 
o tradiţie. Scopul ei este să transmită tradiția generaţiilor 
viitoare. Scopul fiecărei ştiinţe este transmiterea cunoş- 
tințelor științei respective. Iar transmiterea cunoaşterii ur- 
măreşte atingerea unor anume rezultate. Criteriul de bază 
al fiecărei ştiinţe este succesul scopului științei: pentru 
chirurgie, succesul în intervenţiile chirugicale, pentru bio- 
logie, în cercetarea şi descoperirea fenomenelor biologice. 
Fiecare ştiinţă cu scopul ei. 

Acum, Ortodoxia ce scop are? În teologia patristică, sco- 
pul e pocăinţa omului. Dar, la Părinţi, pocăinţa înseamnă 
schimbarea direcţiei minţii omului, tămăduirea minţii, 
curățirea, luminarea şi îndumnezeirea. lar cine nu trece 
prin tămăduirea aceasta nu este considerat teolog. 

Criteriul e succesul. Dacă are cineva tradiţia care-l că- 
lăuzeşte pe om de la curăţire la luminare, şi de la luminare 
la îndumnezeire, atunci este un continuator al tradiţiei, 
este în cadrele tradiţiei. Şi, călăuzindu-i pe alții la lumi- 
nare şi îndumnezeire, este nu doar el însuşi în tradiţie, ci 
îi aduce şi pe alții în tradiția aceasta. Şi astfel avem conti- 
nuitatea tradiției. 

Criteriul, care este? Este tămăduirea omului. Avem un 
tratament terapeutic, iar criteriul acestui tratament tera- 


` Vezi nota de la p. 313. (n. trad.) 

peutic este succesul, adică să ajungem să ne tămăduim. 
Din punctul ăsta de vedere, teologia nu diferă cu nimic de 
nici o altă ştiinţă, din cele pozitive. Toate ştiinţele au sco- 
pul acesta. Succesul în cercetare, analiza, şi apoi succesul 
în rezultatele acestei cercetări.” 


Omul trebuie să se împace cu Dumnezeu, să ajungă prie- 
tenul Său. Nu Dumnezeu trebuie să se împace cu omul, de 
vreme ce Dumnezeu nu vrăjmăşește pe nimeni, ci omul tre- 
buie să se împace cu Dumnezeu, omul trebuie să se întoarcă 
la prietenia cu Dumnezeu. 


„În primul stadiu, al curățirii, omul fuge de păcat. Adică 
omul se luptă cu păcatul. Însă când ajunge pe treapta lu- 
minării, păcatul însuşi începe să fugă de om. Şi dacă ajunge 
de-acum la îndumnezeire — care începe cu luminarea min- 
ţii, când mintea nu mai primește influenţe nici de la ra- 
ţiune, nici de la patimi, nici de la mediul înconjurător, ci 
doar de la Dumnezeu, pentru că înlăuntrul ei lucrează 
energia necreată a lui Dumnezeu -, atunci mintea devine 
sălaş al lui Hristos şi, prin Hristos, al Sfintei Treimi.” 


Sfinţii Părinţi au tâlcuit Vechiul Testament din perspec- 
tiva treptelor desăvârşirii duhovniceşti. Ei nu se opresc doar 
asupra unor evenimente istorice, ci văd cum Prorocii şi Drep- 
ţii trăiau curățirea, luminarea şi îndumnezeirea. 

Desigur, aşa cum s-a explicat în capitolele precedente, 
există o diferenţă între Vechiul şi Noul Testament, de vreme 
ce în Vechiul Testament se arăta Cuvântul neîntrupat, iar în 
Noul Testament, Cuvântul întrupat, iar omul, prin Hristos, bi- 
ruieşte moartea. Dar în privința modului şi treptelor desăvâr- 
şirii nu există nici o diferenţă. 


„Aceste trepte — curăţire, luminare, îndumnezeire — 
există foarte clar şi în Vechiul Testament. Iar dacă o să vă 

ocupați vreodată cu teologia patristică, nu din auzite, dar 
dacă o să vă ocupați vreodată chiar cu scrierile Părinților, 
o să tot vedeți lucrurile acestea la Părinții Bisericii. Nu în- 
tâmplător Grigorie de Nyssa, de exemplu, vrând să scrie 
despre desăvârşirea omului, a scris Viața lui Moise, Vasă- 
zică, Episcopul Nyssei propune drept pildă de desăvâr- 
şire — desăvârşire la care poate să ajungă omul - viața lui 
Moise. Dar Moise este din Vechiul Testament. 

Există în Grecia, chiar şi în ziua de azi, o idee precon- 
cepută, care vine de la protestanți, în special de la luthe- 
rani, că am avea o separare: Vechiul Testament ar fi cartea 
Legii, iar Noul Testament, cartea harului dumnezeiesc. 
Vasăzică, în Vechiul Testament evreii aveau Legea, iar noi, 
în Noul Testament, avem harul dumnezeiesc. Adică, vezi 
bine, acolo e păcatul, păcatul strămoșesc, toate păcatele 
sunt în Vechiul Testament, iar toate lucrurile bune, în Noul 
Testament. Dar în teologia patristică nu există separare 
între Vechiul şi Noul Testament. Separarea e doar între 
stadiile desăvârşirii. 

Adică Legea este valabilă şi în Vechiul Testament, dar 
şi în Noul Testament. Nu doar în Vechiul Testament este 
Legea. Şi în Noul Testament este Legea. De ce? Pentru că 
este «învăţătoare spre Hristos». O spune limpede Apostolul 
Pavel: «Legea învățătoare ne-a fost nouă spre Hristos» (Ga- 
lateni 3, 24). Dar când spune «învăţătoare spre Hristos», 
Apostolul Pavel nu înţelege, aşa cum cred lutheranii şi 
ceilalţi, că Legea Vechiului Testament este învățătoare [în 
sensul că ne-ar călăuzi] spre Noul Testament. Nu. Ci le- 
gea este învăţătoare în starea de curățire, [în sensul că ne 
călăuzește către luminare). 

Când cineva se află în starea de curățire, Legea, adică 
Legea creată, i se face învățătoare, până când omul va 
ajunge în starea de luminare. Iar când ajunge la luminare 
sau la vedere, atunci Legea, ca învățătoare, l-a inițiat pe om 
în Hristos, şi Hristos ia locul Legii în viaţa omului, dar 

Legea este scrisă în inimă etc. Şi Legea nu mai este scri- 
să «în tablele de piatră», ci în «tablele inimii celei trupeşti» 
(II Corinteni 3, 3), adică Legea este scrisă în inima lui, 

Dar asta nu o avem doar în Noul Testament, ci şi în Ve- 
chiul Testament. De aceea şi Noul Testament, când vor- 
beşte despre desăvârşirea Prorocilor, nu-i arată lipsiţi de 
desăvârşire. Prorocii au ajuns la desăvârşire. De aceea şi 
Grigorie de Nyssa s-a gândit automat la Moise ca să ex- 
plice cum a ajuns Moise la suprema desăvârşire. De fapt, 
Grigorie de Nyssa ne demonstrează că Moise a ajuns la 
dragostea ce «nu caută ale sale» (I Corinteni 14, 5). 

Deci nu există desăvârşire mai înaltă decât să iubească 
cineva fără a ţine cont de sine, din moment ce a ajuns şi la 
îndumnezeire, de care este nevoie pentru a ajunge la sta- 
rea aceasta. Și asta înseamnă că modul, mijlocul prin care 
se realizează desăvârşirea nu există doar în Noul Testament, 
ci şi în Vechiul Testament. Prin urmare, harul desăvârşirii 
îl avem în amândouă Testamentele. 

Tot timpul ne lovim de problema aceasta a celor cu 
elanuri pioase — mulţi, de altfel — care fie fac pe evlavioşii, 
fie vorbesc despre evlavie și morală, împărțindu-i pe oa- 
meni în buni și răi. În tradiţia ortodoxă nu-i împărțim pe 
oameni în buni și răi, morali și imorali. Nu există aşa ceva 
în Biserica Ortodoxă. În Biserica Ortodoxă există trepte de 
desăvârşire. Nu moral-imoral, bun-rău.” 


„Orice slujbă aţi lua, o să vedeți că tot interesul se în- 
vârte în jurul acestor trei categorii — curățirea, luminarea 
şi îndumnezeirea. Aceasta este temelia. În afara curățirii, 
nimic altceva nu mai există. 
Nu mai există teologie, adică. 

Pot să existe anumite centre de interes; cineva poate fi 
interesat, să zicem, ce-a făcut Nabucodonosor, sau Sam- 
son, sau David, şi să le ia pe toate acestea drept istorie. 
Căci sunt relatări istorice, şi-l pot interesa pe un istoric- 

Să le ia drept izvoare istorice, să se ocupe de personalită- 
tile acestea independent de ştiinţa teologiei ortodoxe — da, 
se poate, dar atunci aceste texte ajung să fie folosite în alt 
scop decât scopul pentru care au fost menite. 

Scopul textelor nu e pur şi simplu să facă istorie sau 
filologie sau relatări ale istoriei regilor etc. Scopul lor e să 
spună istoria unui popor care s-a consacrat împlinirii 
voii lui Dumnezeu. Şi voia lui Dumnezeu au aflat-o de la 
cei numiți Patriarhi sau Proroci. Pe ei i-au avut conducători. 

Dacă citeşte cineva cu luare-aminte Vechiul Testament 
să vadă cine sunt aceşti Patriarhi şi Proroci, va observa un 
lucru uimitor. Sunt aceiaşi oameni. Atât în vieţile Sfinţilor, 
cât şi în Noul Testament, Patriarh şi Proroc este cel care a 
atins îndumnezeirea - Părinţii numesc îndumnezeirea «ve- 
dere a lui Dumnezeu» =, cel care a trecut prin curăţire şi 
a ajuns la luminare. 

Vasăzică, Părinţii Bisericii, când citesc Vechiul Testa- 
ment, îl citesc ca şi cum ar exista deja în Vechiul Testament 
curățirea şi luminarea, pomenirea neîncetată a lui Dum- 
nezeu şi Rugăciunea minţii etc., şi în felul acesta tâlcuiesc 
psalmii. Psalmii se tâlcuiesc ca imne ce exprimă experienţa 
aceasta a curăţirii, luminării şi îndumnezeirii.” 


„Dacă citeşte cineva cu atenţie, de exemplu, Pentateu- 
hul sau Deuteronomul, toate dispoziţiile privitoare la Lege, 
vede că, în Vechiul Testament, Legea are caracter ascetic. 
Absolut nici o legătură cu teoriile despre lege ale lui Pla- 
ton şi Aristotel. Are în mod clar scop ascetic. lar scopul 
acestor lucruri e de a induce curățirea la credincioşi. Şi se 
pune chiar foarte mult accent pe tema curăţirii în Ve- 
chiul Testament. 

Scopul ritualurilor de curăţire, al întregii ascetici despre 
curăţire este ca omul să fie pregătit pentru pomenirea lui 
Dumnezeu zi şi noapte, chiar şi atunci când doarme. Să aibă 
pomenirea lui Dumnezeu, adică permanenta aducere-aminte 

de Dumnezeu, ceea ce înseamnă luminarea minţii (voùç), 
care exista deja în Vechiul Testament. 

Paradoxul e că, atunci când Părinţii Bisericii vorbesc 
despre desăvârşire şi vor să arate parcursul omului către 
desăvârşire, îl iau ca exemplu pe Moise, motiv pentru ca- 
re avem Viaţa lui Moise scrisă de Grigorie de Nyssa. Dacă 
citiți Viața lui Moise de Grigorie de Nyssa o să vedeți că, 
după Episcopul Nyssei, Moise a trecut prin toate stadiile 
desăvârşirii, a trecut de curăţire şi a ajuns la luminare şi 
la îndumnezeire. De ce? Pentru că, după Sfinţii Părinţi, în- 
dumnezeirea înseamnă vederea lui Dumnezeu. 

A avea cineva experienţa Sfintei Treimi, asta este şi Re- 
velaţia, dar şi desăvârşirea omului. Astfel, odată ajuns la 
îndumnezeire, omul ajunge și la desăvârşire, prin urmare 
acestea două sunt corelate, merg mână în mână. Nu poate 
să existe îndumnezeire fără desăvârşire, nici nu poate să 
ajungă omul la desăvârşire fără să ajungă la îndumnezeire. 
Nu putem niciodată să despărțim desăvârşirea de îndum- 
nezeire în Biserica Ortodoxă. 

Dacă stă cineva şi scrie despre desăvârşirea creştină şi 
nu scrie și despre luminarea minţii (vovc), şi n-are habar 
de vederea lui Dumnezeu, înseamnă că scrie despre o de- 
săvârşire care nu e nici ortodoxă, nici scripturistică. Pen- 
tru că, în Sfânta Scriptură, desăvârşirea este vederea lui 
Dumnezeu, care vedere a lui Dumnezeu e cea mai înaltă 
treaptă a curăţirii şi luminării omului. Pentru Părinţii Bi- 
sericii, Vechiul Testament în sine conţine treptele desă- 
vârşirii: curățirea, luminarea și îndumnezeirea. Iar temelia 
Vechiului Testament este experiența îndumnezeirii. De ace- 
ea şi Părinţii subliniază că Prorocii au atins aceste trepte. 

Repetăm că, atunci când Părinţii vor să prezinte stadiile 
desăvârşirii, îl iau pe Moise drept exemplu. Moise, desi- 

gur, e din perioada de dinainte de Întrupare. Asta înseam- 
nă că în Vechiul Testament nu exista doar desăvârşirea omu- 
lui, ci şi împăcarea, pentru că Prorocii Vechiului Testament 


S. Desăvârșirea duhovnicească a creștinilor 337 


sunt prieteni ai lui Dumnezeu. lar ca să fie cineva prieten 
al lui Dumnezeu trebuie să aibă parte de împăcarea cu 
Dumnezeu. 

După Părinţi Bisericii, Dumnezeu întotdeauna este prie- 
ten cu omul. Dumnezeu întotdeauna îl iubeşte pe om şi 
întotdeauna îi este prieten. Nu Dumnezeu îi este vrăjmaș 
omului, ci omul îi este vrăjmaș lui Dumnezeu. Și cum ajunge 
omul vrăjmaşul lui Dumnezeu? Omul ajunge vrăjmaşul 
lui Dumnezeu prin întunecarea minţii (vo56). Când mintea 
este întunecată şi nelucrătoare, înseamnă că nu lucrează, 
dar și când lucrează, lucrează demonic. Omul acesta a că- 
rui minte este întunecată e vrăjmaş al lui Dumnezeu, în 
sensul că nu face voia lui Dumnezeu, şi asta pentru că se 
află în întuneric. 

Deci nu Dumnezeu îi este vrăjmaș omului, ci omul îi 
este vrăjmaș lui Dumnezeu. Se poate însă ca şi în Vechiul 
Testament omul să se redreseze și să iasă din vrăjmăşia 
aceasta, să se nevoiasi să ajungă la curățirea minţii şi 
la luminarea minţii. Vasăzică, dacă ajunge la luminarea 
minţii, deja începe să se împace cu Dumnezeu, ceea ce în- 
seamnă că deja începe să se facă prieten al lui Dumnezeu. 
Şi dacă ajunge la îndumnezeire, de-acum chiar este prieten 
al lui Dumnezeu.” 


Trăsătura comună a tuturor Prorocilor, Apostolilor şi Sfin- 
ţilor este Rugăciunea minţii în inimă, care este dovada că omul 
a ajuns templu al Duhului Sfânt. 


„Părinţii învaţă că Rugăciunea minţii nu este doar în 
Noul Testament. Şi în Vechiul Testament există Rugăciu- 
nea minţii. Este o tradiţie a Vechiului Testament şi a Noului 
Testament şi a întregii tradiţii creştine.” 


„A fi templu al Duhului Sfânt este o experienţă. Dacă-l 
citim cu atenţie pe Apostolul Pavel, nu degeaba spune, ori 

de câte ori ÎI descrie pe Duhul Sfânt, că strigă «în inimile 
voastre: Avva Părinte!» (Galateni 4, 6), că se roagă în inima 
omului. Chiar asta e realitatea. Iar această tradiţie există 
şi în Vechiul Testament, nu doar în Noul Testament.” 


Diferenţa e că în Vechiul Testament se dă mărturie despre 
experiența Cuvântului neîntrupat, câtă vreme în Noul Testa- 
ment, despre experiența Cuvântului întrupat. 


„Mintea omului se face sălaş al lui Hristos şi, prin Hris- 
tos, al Sfintei Treimi. Nu doar în Noul Testament se în- 
tâmplă lucrul acesta, ci şi în Vechiul Testament, cu deose- 
birea că acolo Hristos este neîntrupat. Și, când Hristos se 
sălăşluiește în om, EI este prezent, dar, desigur, fără trup, 
pentru că nu se întrupase încă.” 


De altfel, scopul Sfintei Scripturi şi al întregii vieţi biseri- 
ceşti e să-l călăuzească pe om la îndumnezeire. Nu există alt 
scop — nici istoric, nici religios. 


„Singurul și unicul scop al limbajului Sfintei Scripturi, 
Părinților şi Sinoadelor este să fie folosit drept mijlocul 
duhovnicesc prin care omul să fie călăuzit pe treptele de- 
săvârşirii, sub îndrumarea Părintelui duhovnicesc. Nu 
are nici un alt scop.” 


Lucrul acesta se vede clar din rânduiala citirii cărților Evan- 
gheliilor în cadrul cultului Bisericii. 


„Oricum, în Sfânta Scriptură există clar această diferenţă, 
şi de aceea există o organizare corespunzătoare a materia- 
lului evanghelic. Avem Evanghelia după Marcu, a cărei 
lucrare e în mod clar lupta împotriva energiilor demonice, 
şi tot duhul Evangheliei după Marcu e preponderent despre 

curăţire. Acelaşi lucru este valabil şi cu Evangheliile după 
Matei şi Luca. Aceste Evanghelii au fost scrise cum au fost 
scrise în Biserica primară pentru că erau folosite înainte de 
Botez. Erau manualele catehetice pentru catehumenii aflați 
pe treapta curățirii. Iar după ce erau botezați, foloseau 
«Evanghelia duhovnicească», Evanghelia pentru cei care 
Il au pe Duhul. 

De vreme ce omul Îl primea pe Duhul Sfânt la Botez şi 
Mirungere, apoi se făcea o cateheză specială, pe baza Evan- 
gheliei lui loan. Din acest motiv, este evident că Evanghe- 
lia după Ioan nu se preocupă aproape deloc de diavol, în 
vreme ce Evangheliile pe care azi le numim «sinoptice» 
sunt foarte preocupate de demoni şi de alungarea lor. Va- 
săzică, este vizibil imediat, din însăşi organizarea mate- 
rialului evanghelic, că există o diferenţă evidentă între 
învăţătura pentru cei ce înaintează pe calea curăţirii, şi 
învățătura pentru cei ce L-au primit pe Duhul Sfânt şi se 
află în stare de luminare. 

De aceea, şi în calendarul bisericesc vedem că cele trei 
Evanghelii sinoptice se citesc şi se tâlcuiesc pe parcursul 
întregului an, iar când ajungem la Paște, Evanghelia Paş- 
telui de la A doua Inviere începe cu «La început era Cuvântul 
şi Cuvântul era la Dumnezeu şi Dumnezeu era Cuvântul...» 
(loan 1, 1). Iar de la A doua Înviere, de la Paște şi până la 
Cincizecime, în fiecare zi e tâlcuită cea de-a patra Evan- 
ghelie. Evanghelia după Ioan este, în principal, o Evanghe- 
lie apologetică și dogmatică, al cărei scop e luminarea, de 
vreme ce [credincioşii, la Paște,] în calitate de catehumeni, 
au trecut de treapta curăţirii şi sunt acum nou-luminați. 
Nu întâmplător Evanghelia după Ioan se citeşte şi se tâl- 
cuieşte de la Paşte până la Cincizecime. De aceea, și Părin- 
ţii Bisericii au numit-o «Evanghelia duhovnicească». Şi nu 
e pentru toţi, e pentru cei ce s-au botezat. Ce zic unii azi că 
a fost influenţată de filosofia greacă este — iertaţi-mi expre- 
sia — o aberaţie.” 


>. 

Tainele Bisericii sunt centrul vieţii sale, nucleul tradiţiei 
şi expresia vieţii sale lăuntrice. Dar toate Tainele urmăresc să-] 
suie pe creştin pe calea desăvârşirii — adică pe treptele cură- 
ţirii, luminării şi îndumnezeirii. Vedem acelaşi lucru în în- 
treaga tradiţie liturgică. 


„Faptul că Ortodoxia are aceeaşi bază cu metodologia 
folosită în ştiinţele pozitive trebuie valorificat corect, adi- 
că trebuie identificat foarte clar lucrul acesta şi pus în cen- 
trul interesului ortodocşilor, acolo unde şi trebuie să fie. 

De ce avem tradiţia noastră liturgică? Tradiţia liturgică 
este o expresie a acestei tradiţii [isihaste]; nu exprimă ni- 
mic altceva decât curățirea, luminarea, îndumnezeirea. 
Luaţi toate slujbele: Vecernia, Utrenia, Dumnezeiasca Litur- 
ghie, slujbele Botezului și Mirungerii, slujba Sfinţirii Mi- 
rului pe care o fac episcopii în Joia Mare, tunderea mo- 
nahală, Cununia, toate sunt despre curăţire, luminare, 
îndumnezeire.” 


Această metodă de desăvârşire nu este ceva exterior, ceva 
din afară, ci este parcursul firesc al omului, pentru că urmă- 
reşte restaurarea funcţionării minţii (voùc), care este un or- 
gan pe care toţi oamenii îl au. Nu este vorba, așadar, de ceva 
psihologic sau sentimental, nici măcar religios. 


„Există organul folosit în teologia ortodoxă, şi este ele- 
mentul indispensabil al teologiei ortodoxe, fără de care 
nu poate exista teologie ortodoxă. Este un organ numit 
«energie noetică» — un instrument şi acesta, dar nu unul 
din registrul ştiinţei, ci singurul instrument de care este 
nevoie în vederea lui Dumnezeu. 

Adică, dacă în celelalte ştiinţe construim telescopul, 
construim microscopul, construim cântarul, construim toate 
instrumentele, în teologia ortodoxă nu construim nici un 

instrument, adică îl avem gata construit, face parte din 
personalitatea omului, nu noi îl facem. Tot ce facem este 
să-l punem în funcţiune. Noi săvârșim curățirea, şi provo- 
căm luminarea şi îndumnezeirea. Noi doar le provocăm, 
nu săvârșim noi nici luminarea, nici îndumnezeirea. Dum- 
nezeu săvârșește luminarea şi îndumnezeirea. Lumina- 
rea şi îndumnezeirea sunt daruri de la Dumnezeu. Însă 
curățirea este lucrarea omului, cu ajutorul lui Dumnezeu. 

Pentru că, la urma urmei, ca să aibă loc curățirea min- 
ţii (ca să fie alungate gândurile) nu e nici măcar nevoie să 
fie cineva creştin. Pentru că asta face şi călugărul hindus. 
Face o gimnastică, adică. Nu-i nevoie să fie creştin ca să 
facă gimnastica asta. Însă curățirea minţii (alungarea gân- 
durilor) e una, iar curățirea de patimi e alta. Vasăzică, ceea 
ce determină venirea harului dumnezeiesc este curățirea 
nu doar a minţii, ci şi curățirea de patimi.” 


Sunt împrejurări când toată această tradiţie patristică de- 
spre curăţire, luminare şi îndumnezeire se deformează, se al- 
terează şi se secularizează. 


„În tot cazul, când s-a pierdut din vedere concepția pa- 
tristică despre curăţire, luminare şi îndumnezeire, deși 
slujbele noastre sunt pline de curăţire şi luminare - luaţi 
orice slujbă, noi ne rugăm permanent pentru curăţire, lu- 
minare şi îndumnezeire, le avem în toate troparele. Sluj- 
ba Botezului, a Mirungerii, Paraclisele, Pavecerniţa, tropa- 
rele, psalmii, toate sunt pline de învățătura aceasta. 

Însă, odată cu desființarea tâlcuirii patristice a acestor 
lucruri, curățirea a fost redusă la abstinența de păcate, care 
de obicei erau fie sexuale, fie morale, cum ar fi minciunile, 
furturile etc. A sfârşit prin a fi pur și simplu o morală lip- 
sită de tămăduire. Vasăzică, omul, în loc să fie preocupat 
de tămăduirea centrului personalităţii sale, aşa cum ar fi 

făcut un psihiatru, este preocupat de fapte exterioare, şi are 
o atitudine extrem de ipocrită. Se preface că n-ar avea is- 
pite, deși în realitate are. Şi crede că le poate depăşi, dar 
pe urmă vede că, de fapt, nu poate. Așadar, crede că cei- 
lalți n-au ispite, şi are mustrări de conştiinţă ş.a.m.d. lar 
tinerii sunt șocați ce ispite au. 

Câtă vreme în tradiţia patristică, problemele acestea se 
rezolvă prin Rugăciunea minții. Adică una e să înveţi pe 
cineva cum să se poarte, şi alta e să găsească şi resursele 
să se poarte în acest fel. Vasăzică, din moment ce nu reu- 
şeşte s-o facă, se preface c-a reuşit. Sunt foarte nostime 
lucrurile acestea, pentru că există în special multă ipocrizie 
printre creştini şi, cu cât sunt mai pioși, cu atât, adică, sunt 
mai ipocriţi în ziua de azi. Asta-i situaţia. Ce să facem?” 


Sfântul Maxim Mărturisitorul, care vorbeşte permenent 
în scrierile sale despre curăţire, luminare şi îndumnezeire, 
face şi o altă distincţie, și vorbeşte despre „făptuire” (rrpâcn) 
şi „vedere” (Bepia). Nu este vorba de o altă împărțire, ci, dacă 
studiem cu atenţie această învăţătură a lui, constatăm că prin 
„făptuire” înțelege curățirea, motiv pentru care vorbeşte de 
„filosofie practică sau făptuire”; iar prin „vedere“ înţelege 
luminarea (sau „vederea naturală”) şi îndumnezeirea — „teo- 
logia”. Învață că vederea începe de la luminarea minţii şi Ru- 
găciunea minţii, iar când omul se împărtăşeşte de harul lumi- 
nător al lui Dumnezeu, atunci, prin bunăvoirea lui Dumnezeu, 
în clipa când se aşteaptă mai puţin, ajunge şi la vederea lui 
Dumnezeu. Odată ce vederea s-a sfârșit, văzătorul de Dumne- 
zeu se întoarce la luminarea minţii, adică la Rugăciunea minții. 
Astfel, făptuirea este baza vederii. Despre făptuire (curăţire) 
şi vedere (luminare-îndumnezeire) se vorbeşte în toate scrie- 
rile Părinților, inclusiv la Sfântul Vasilie cel Mare, Sfântul Gri- 
gorie Teologul ş.a. 

Desigur, în Apus, în Evul Mediu, termenii „Făptuire” şi 
„vedere” au primit o interpretare diferită. Prin „făptuire” înțe- 
legeau lucrarea misionară, iar prin „vedere”/,„contemplare”” 
înțelegeau speculaţia asupra chestiunilor teologice. 

În tradiţia patristică însă, „făptuirea” înseamnă pocăinţa 
omului prin curățirea inimii, iar „vederea” înseamnă strălu- 
cirea-luminarea minţii (vovc) şi vederea Luminii necreate, prin 
îndumnezeirea omului 


„În monahismul de tip apusean se face o distincție în- 
tre viața practică şi viaţa contemplativă. Viaţa practică e 
când omul se dedică lucrării misionare: să se ducă în Afri- 
ca, în China, de exemplu, sau în administraţia Bisericii, adi- 
că să devină cardinal, sau paroh într-o enorie, sau mem- 
bru într-un ordin religios. Asta e viaţa practică. Toţi papii 
de la Roma sunt aleși din rândul celor cu viață practică. 
Pe urmă, în «Biserica» francă mai sunt câțiva, foarte, foar- 
te puţini, care se numesc «contemplativi», care se ocupă 
cu rugăciunea şi vederea, «contemplaţia» apusenilor. «Con- 
templaţia» e o speculație spirituală, complet străină de tra- 
ditja ortodoxă. În tradiţia ortodoxă avem făptuirea (pân) 
şi avem vederea (0twpia).” 


Treapta curățirii-făptuirii este treapta pocăinţei, iar de la 
luminare începe vederea. De aceea și teologia începe să se dez- 
volte începând cu luminarea minţii. Însă, când omul se află 
pe treapta luminării, se numeşte teologhisitor (BcoAopv), iar 
când se înalţă la îndumnezeire-vedere este teolog (Beo46y06) 
autentic. 


„Teologhisitorul se află pe treapta luminării şi teologhi- 
seşte pe baza experienţei depuse a celor îndumnezeiți, 


? Vezi nota de la p. 131. (n. trad.) 

adică pe baza Vechiului şi Noului Testament şi a scrierilor 
Părinților Bisericii. Când omul ajunge în starea luminării, 
foloseşte cererile liturgice şi cântările şi rugăciunile pe 
care le aude la biserică. Adică Duhul Sfânt se roagă în omul 
aflat în stadiul huminării cu cererile şi rugăciunile tradiţiei 
liturgice. Iar când se află pe treapta luminării, atunci teo- 
loghiseşte. Astfel, există o deosebire fundamentală între 
cel ce a ajuns la îndumnezeire, care este adevăratul teolog, 
şi teologhisitorul, adică cel aflat în starea luminării, cu toa- 
te că şi el gustă puţin din experiența îndumnezeirii. Așa- 
dar teologhiseşte teologul, dar teologhisesc şi teologhisitorii. 

Faptul că teologhisesc şi teologhisitorii nu înseamnă că 
sunt şi ei teologi. Teolog, în sensul propriu al cuvântului, 
este numai cel ce ajunge pe treapta îndumnezeirii şi-L ve- 
de pe Hristos întru slavă, așadar cel căruia i se descoperă 
tot adevărul, atât cât poate omul să cunoască în această 
viaţă. Hristos este Adevărul, care este ipostatic. Deci până 
să ajungă îndumnezeit, omul nu-i decât un teologhisitor, 
adică student la teologie. Absolvent în teologia aceasta 
este îndumnezeitul. Desigur, astăzi, absolvenţi de teologie 
sunt cei care şi-au luat diploma de licenţă la o facultate de 
Teologie a unei universități oarecare. Aceştia se autointi- 
tulează «teologi», însă n-au absolut nici o legătură cu ade- 
văraţii teologi ai tradiţiei patristice. 

Cât despre cine este cu adevărat teolog, dacă folosește 
cineva criteriile Apostolului Pavel şi ale Părinților Bisericii, 
de exemplu ale lui Simeon Noul Teolog, atunci își va da 
seama că teologia ortodoxă modernă de astăzi, care este 
influenţată de teologia rusă, nu este teologie patristică, ci 
o deformare a teologiei patristice, pentru că a fost scrisă 
de oameni care nu împlinesc condiţiile duhovniceşti de 
mai sus.” 


În cele din urmă, parcursul omului de la curăţire la lumi- 
nare şi îndumnezeire este adevăratul scop al teologiei. 

„Acolo e scopul teologiei, spun Părinţii. Unul e scopul 
teologiei: curățirea, luminarea şi îndumnezeirea. Teologia 
nu are nici un alt scop. Aţi înţeles? Nici un alt scop nu are 
teologia. Decât curăţire, luminare şi îndumnezeire.” 


Fără aceste trepte ale desăvârşirii nu există Ortodoxie. 


„Ce-ar fi Ortodoxia fără curăţire, luminare şi îndum- 
nezeire? Poate să-mi spună cineva? Nu ştiu dacă se poate 
trage concluzia asta, pentru că nici Biserica n-a făcut-o. De 
ce? Pentru că existau totuși mănăstirile. Adică felul cum 
se făcea curățirea, luminarea şi îndumnezeirea din punct 
de vedere tradiţional a devenit treptat lucrarea monahis- 
mului. Episcopul stătea, ca să zic aşa, şi se ocupa cu admi- 
nistraţia, şi zicea: «Eu am cinci mănăstiri. Dacă vreți să 
trăiţi o astfel de viaţă, mergeţi la mănăstire. Noi aici ne 
ocupăm cu administraţia».” 


Din păcate, această tradiţie a fost deformată şi, în princi- 
pal, acesta este punctul în care este evidentă secularizarea în 
teologie. 


„Curăţirea a devenit absolvirea de căderi morale, adică 
dintr-un punct de vedere moral. Se vede treaba că mintea 
grecului avea o problemă mai mare cu sexul decât cu orice 
altceva. Problema sexului a devenit o obsesie la grecii mo- 
derni. Vasăzică, curățirea, pentru cei pioşi, înseamnă să 
n-ai ispite trupeşti. 

Jar luminarea a devenit o şcoală catehetică, unde înveţi 
Sfânta Scriptură, istoria bisericească, vieţile câtorva sfinţi, 
adică să umplem cât putem rațiunea omului. În timp ce 
curățirea este luminarea minţii omului, ei s-au apucat să 
lumineze raţiunea omului. În loc să lumineze mintea (voùc), 
ei luminează în ziua de azi raţiunea (Aoy1kr)).” 

Trebuie să înţelegem că nimeni nu poate trăi o viaţă bise. 
ricească fără curăţire, luminare, îndumnezeire, 


„Fără curăţire şi luminare nu există mântuire. Aceasta 
este mântuirea: curățirea şi luminarea.” 


Sfinţii cunosc din experienţă că stadiile desăvârşirii duhov- 
niceşti decurg unul din celălalt. 


„Trebuie să fim atenţi și la faptul că, pentru Părinți, pe 
scara desăvârşirii, treptele nu sunt separate una de alta, 
nici nu există vreo delimintare între nedesăvârşit şi desă- 
vârşit. Există mai degrabă o scară ascendentă a desăvâr- 
şirii, care nu are sfârşit. Astfel, şi curățirea este tot un sta- 
diu al desăvârşirii, alături de strălucire şi vedere. Mai mult, 
în vederea dumnezeiască nu există sfârşit în urcuşul pe 
treptele cele mai înalte ale desăvârşirii. Așa stau lucrurile 
nu doar la om, ci şi la îngeri, fapt care indică în mod clar 
că învățăturile Părinților despre desăvârşire n-au nimic 
de-a face cu filosofii greci, sau cu oricare altă filosofie.” 


Este vorba despre un suiș continuu în vederea lui Dum- 
nezeu, cu harul necreat al lui Dumnezeu. Slăbirea harului 
dumnezeiesc are consecinţe asupra acestui parcurs. 


„Trebuie să subliniem, de asemenea, că existenţa trep- 
telor desăvârşirii nu înseamnă că o treaptă care este mai 
prejos decât o alta mai înaltă înseamnă o nedesăvârşire, 
nici măcar o nedesăvârşire relativă. Desăvârgirea este ace- 
eași, pentru că slava necreată se împarte neîmpărţit. Ea 
este aceeaşi între şi întru cei creaţi care se împărtăşesc de 
ea. Suișul fără de sfârșit în desăvârşire este o sporire, în sen- 
sul că omul primeşte tot mai multă slavă, pentru totdeauna 

Fără doar și poate, din moment ce dragostea celor pro- 
släviți a încetat să mai fie posesivă încă din stadiile cele 
mai de jos ale vederii, nu se mai pune problema în conti- 
nuare a satisfacerii altor dorințe nesatisfăcute. În schimb, 


există realitatea lărgirii veşnice şi creatoare a dragostei 
jertfelnice.” 


Aceasta înseamnă că dragostea nu cunoaşte sfârşit, ci o 
desăvârşire veşnică neîncetată. 

În continuare vom analiza pe larg ceea ce înseamnă cu- 
rățirea, luminarea şi îndumnezeirea. 


ii. Definiţia curăţirii 


Tradiţia noastră nu doar vorbeşte despre curăţire, ci îi de- 
finește şi sensul, deosebind-o de orice alt fel de curăţire, re- 
ligioasă, socială etc. Vom vedea acest lucru în analizele ce 
urmează. 

Mai întâi de toate, trebuie să examinăm ce anume este 
curățirea. De obicei, oamenii vorbesc despre curățirea socie- 
tății sau a statului. Negreșit, trebuie îmbunătăţite condiţiile 
sociale de viaţă. Însă, conform tradiţiei ortodoxe, curățirea 
este una lăuntrică. 


„Aici, în Grecia, toţi vorbesc despre curăţire, în sensul 
că trebuie să curățăm aparatul de stat de opozanți - adică 
cei de dreapta, când spun «curăţare», înţeleg să plece cei 
de stânga; iar cei de stânga, când spun «curățarea apara- 
tului de stat», că trebuie să plece cei de dreapta ş.a.m.d. 
Vasăzică, aici, în Grecia, curățirea înseamnă să ne desco- 
torosim de dușmanii noștri. 

Duşmanii noştri însă, dacă o luăm în sensul ăsta, nu 
mai sunt diavolul și gândurile, care n-au ce căuta în 
energia noetică, ci curățarea se face aici prin legislaţie şi 

supravegherea poliţiei, adică a celorlalţi. Aceasta este cu- 
răţarea, epurarea societăţii, așa cum vedem în regimurile 
totalitare. Însă curățirea reală se face nu prin legi, nici prin 
supravegherea unuia şi-a altuia. Curăţirea este o curăţire 
lăuntrică.” 


La început, curățirea are o orientare morală. 


„Curăţirea, în esenţă, este nevoința pe care o face omul 
când se fereşte să facă lucruri rele şi face lucruri bune. Adi- 
că începe cu o morală; are o orientare morală la început. 
Omul învaţă să postească și tot ce mai e nevoie pentru a 
înainta în stadiile de început.” 


Pentru că orice păcat şi patimă este un rezultat al conlu- 
crării dintre energia demonică şi propria noastră voinţă, de 
aceea și curățirea se dobândeşte odată cu alungarea din suflet 
a energiilor diavolului. 

În Evanghelii vedem că Hristos alunga demonii ca să-i 
elibereze pe oamenii stăpâniți de diavol. În această perspec- 
tivă ermineutică [a curățirii] trebuie să vedem tămăduirile 
demonizaților. 


Dar, desigur, Părinţii Bisericii definesc concret curățirea 
ca pe eliberarea inimii şi a minţii de sub stăpânirea gândurilor 
şi a patimilor. Ca să înțelegem la ce anume se referă Sfinții Pă- 
rinți când vorbesc despre curăţire, trebuie să subliniem, așa 
cum am menţionat și în capitolele anterioare, că sufletul omului 
are două energii: energia noetică şi energia rațională. Omul, 
prin energia noetică (vobc), intră în contact cu Dumnezeu, iar 
prin energia raţională (Aoy1x1)) cunoaşte lumea înconjurătoare. 
În starea lor firească, energia noetică se află în inimă şi are po- 
menirea lui Dumnezeu, iar energia raţională se află în creier 
şi alcătuiește gândurile. Când aceste energii se amestecă, iar 
gândurile din intelect iau în stăpânire mintea şi coboară în 

inimă - adică în partea pătimitoare a sufletului, unde se află 
pofta şi iuțimea -, atunci se naște necurăţia minţii şi a inimii. 
Astfel, curățirea, în tradiția ortodoxă, este înţeleasă ca elibe- 
rarea energiei noetice de gânduri (Aoyopoi) - nu doar de gân- 
durile rele, ci şi de cele bune. 


„Ce înseamnă curățirea? Curăţirea înseamnă să se ducă 
din minte toate gândurile şi să rămână numai un singur 
gând. lar gândul ăsta este pomenirea lui Dumnezeu, în- 
tipărirea în inima omului a pomenirii lui Dumnezeu, care 
lucrează de-acum 24 de ore din 24.” 


În starea de cădere, mintea (vovc) este stăpânită de multe 
gânduri (A0ytouoi), fiind în stare de nefuncţionare, de aceea 
trebuie activată. 


„Punem în funcţiune ceva nefuncțional, iar ceva-ul 
ăsta este mintea. O curăţim, o frecăm bine-bine, scoatem 
toate înțelesurile din minte, toate gândurile; mintea asta 
o facem de-un-singur-gând, începe rugăciunea de-un-sin- 
gur-gând; nu de multe gânduri, de-un-singur-gând. Și 
aceasta este tămăduirea minţii, aceasta este redobândirea 
pomenirii lui Dumnezeu. Și mintea aceasta își recapătă 
de-acum memoria pe care o pierduse.” 


Astfel, omul începe cu lucrurile exterioare, adică cu evi- 
tarea păcatului, iar după aceea înaintează spre lumea sa lă- 
untrică. 


„Vedem la Părinţi că există curățirea, există şi lumina- 
rea. lar curățirea am subliniat că nu înseamnă o curăţire 
în sens pur moral, ci într-un sens moral care are o semni- 
ficaţie ascetică. Vasăzică, la Părinţi, curățirea este o stare 
ascetică, la care omul ajunge după o luptă, nu doar de 

evitare a păcatului, pentru că evitarea păcatului face ori- 
cum parte din nevoinţă, parte intregrantă din nevoință, ci 
şi de curăţire a inimii. 

Curăţirea inimii nu înseamnă doar să eviți păcatul. Cu- 
răţirea inimii înseamnă să plece din inimă orice gând, şi 
să se ducă în rațiunea omului. Să fie ţinute în rațiune toate 
gândurile, adică modul în care gândește omul, iar inima 
să rămână fără gânduri. Numai cu un singur gând, numai 
cu rugăciunea. Acest lucru este extrem de important. Oda- 
tă dobândită, se numește Rugăciunea inimii; se mai nu- 
mește şi rugăciune de-un-singur-gând. Este un singur gând, 
care e însăşi rugăciunea, care înseamnă pomenirea neîn- 
cetată a lui Dumnezeu. Aceasta este curățirea inimii, după 
Sfinţii Părinţi. Nu doar evitarea păcatului. Aici, în Grecia, 
s-a impus o concepţie puritană despre starea de curăție 
a omului.” 


Este o învăţătură de bază a Părinților faptul că mintea (voùc) 
trebuie să se golească de toate gândurile (Aoy10 uoi), şi bune, 
şi rele. Desigur, gândurile, chiar şi gândurile viclene, trebuie 
să existe în rațiune (A0yLx1)), pentru că altfel omul nu poate să 
trăiască în mediul înconjurător; astfel, când Părinţii spun că 
trebuie să nu avem gânduri, nu înțeleg să eliminăm gândurile 
(Aopropoi) din raţiune-intelect, ci din mintea (vodg) care lu- 
crează în inimă. 


„Trebuie ca mintea omului să se curățească de toate pre- 
judecăţile. Dar ce anume înţeleg Părinţii prin asta? Ini 
leg şi prejudecățile morale, şi prejudecățile imorale, şi aici 
este ciudăţenia, că cineva trebuie să elimine absolut toate 
gândurile.” 


Unii care citesc scrierile patristice, şi nu au sesizat distinc- 
ţia dintre minte (voùç) şi intelect (ıávora), au impresia că 

trebuie să elimine toate gândurile viclene din rațiune (Aoyuki]) 
şi să lase acolo numai gândurile bune. Aceasta însă nu este o 
interpretare corectă, nici ceva care să poată fi realizat. 


„Cine face asta o să ajungă până la urmă puritan, ori mai 
degrabă o să ajungă la balamuc; nu aşa se fac lucrurile. Sco- 
pul nu e să elimini gândurile viclene, pentru că, dacă nu 
ştii ce-i un gând viclean, cum o să ştii de ce să te fereşti? 
Cum să elimini gândurile viclene? Este posibil așa ceva? 

E ca şi cum nu te-ai mai gândi deloc la lucruri rele, ci 
doar la lucruri bune. Bine, atunci cum o să fii Părinte du- 
hovnicesc şi-o să îndrumi lumea, dacă nu ai, ca să zic așa, 
în cap, adică în rațiunea ta, gânduri viclene? Trebuie să ştii 
ce sunt lucrurile acestea viclene. Dacă n-ai viclenia în cap, 
şi vine diavolul, o să-i cazi imediat în gheare, pentru că nu 
să ştii să discerni. Nu sunt posibile lucrurile acestea. 

Dar Părinţii nu vorbesc despre eliminarea gândurilor 
din rațiune (Aoy4x*1)), pentru că din rațiune n-ai cum să 
elimini gândurile, lucrul ăsta este exclus, pentru că scopul 
raţiunii e tocmai să raționeze, să gândească. Când spunem 
«gând» (Aoy1ou6c) înțelegem ceea ce avem în gândirea 
(Aoyıxý) omului, dar eliminarea gândurilor se face nu din 
gândirea omului, ci din mintea omului. Mintea (voic) tre- 
buie curăţită de gânduri şi să se golească de tot, ceea ce în- 
seamnă că mintea trebuie să scape nu doar de gândurile 
rele, ci şi de cele bune, și să se golească de tot. Şi numai 
atunci, din moment ce rațiunea se ocupă cu bazele Rugă- 
ciunii minţii, atunci poate rugăciunea să meargă din ra- 
tiune în minte, după ce a avut loc separarea lor. Asta înțeleg 
Părinţii când vorbesc despre curăţire.” 


E limpede că, în tradiția Părinților, curățirea de gânduri 
are loc în minte (voòç), pentru ca ea să lucreze în inimă doar 
cu un singur gând, rugăciunea de-un-singur-gând. 

„Părinţii Bisericii, când vorbesc despre curățirea minţii 
înțeleg că mintea trebuie să se golească nu doar de gându. 
rile rele, ci şi de gândurile bune. Pentru că atunci când min- 
tea se golește, iar patimile omului sunt biruite, atunci vine 
Duhul Sfânt şi-l cercetează pe om, și atunci Duhul preia 
Rugăciunea și Duhul Însuși se roagă în inima omului” 


„Când se goleşte mintea, pleacă toate gândurile. Aţi în- 
teles? Asta nu-i treabă de amatori, trebuie s-o facem ca pro- 
fesioniştii. Și sigur o să se întâmple. 

Și o să se întâmple, numai să facă omul ascultare. Dacă 
se duce la un Părinte duhovnicesc care are Rugăciunea min- 
ţii, şi ucenicul face o ascultare reală, sigur o să ajungă la 
asta. La urmă poate să meargă și-n Iad, dar de dobândit 
Rugăciunea minţii, sigur o va dobândi.” 


Cu alte cuvinte, când omul are un Părinte duhovnicesc 
isihast, poate ajunge să cunoască Rugăciunea minţii, însă de 
va cădea în greşeli duhovniceşti, va pierde acest dar şi se va 
osândi. 


„Rugăciunea Duhului Sfânt înlăuntrul inimii omului 
nu poate veni în om dacă mintea mai înainte nu s-a golit. 
Trebuie să se golească de tot. Și de gândurile bune, şi de 
gândurile rele. De toate gândurile. De ce se numesc «gân- 
duri» (Aoo poi)? Pentru că sunt energii ale gândirii, ale 
rațiunii (Aoyuxrj) care au pătruns în minte (voòç), dar nu 
trebuie să fie acolo. Gândirea are gânduri. De aceea, pe 
buie să plece din mintea (voòç) omului şi să rămână în gån- 
dire, în rațiune (Aoyıx). 

În minte să existe numai rugăciunea de-un-singur-gând. 
Un gând, şi nimic mai mult. Și acesta este începutul tă- 
măduirii omului. Rugăciune de-un-singur-gând înseam- 
nă să existe doar un singur gând, care e pomenirea lui 

Dumnezeu, şi nimic mai mult: «Doamne lisuse Hristoase, 
miluieşte-mă pe mine, păcătosul». Un gând, care e Dom- 
nul Slavei, în mintea omului. De aceea se numeşte «ru- 
găciune de-un-singur-gând».” 


„Când distinge cineva în mod clar deosebirea dintre 
minte şi rațiune, vede că și cultivarea minţii omului, prin 
curăţire şi luminare, nu exclude și cultivarea rațiunii. Pen- 
tru că și raţiunea se cultivă împreună, în paralel cu mintea, 
dar se cultivă de-o asemenea manieră, încât curățirea ra- 
ţiunii nu este o curăţire morală, nu este o curăţire care să 
aibă un scop moral. Scopul acestei curățiri e ascetic. De ce? 
Când are loc curățirea minţii, pleacă din memorie gându- 
rile rele, ca şi gândurile bune. Are loc o golire.” 


Ceea ce e important este că mintea omului e centrul celor 
cinci simţuri. Când mintea este distrasă în creaţie, se risipeşte 
prin cele cinci simțuri şi se întinează. Când însă se curăţeşte 
de prejudecăţi şi de diferitele gânduri, atunci toate simţurile 
se reunesc, şi are loc o mișcare unitară de întoarcere a minţii 
(voi). În asta constă curățirea minții. 


„Astăzi, când ne gândim la aceste subiecte, credem de- 
spre curăţire că înseamnă să încetăm noi să mai păcătuim; 
adică, dacă suntem hoţi, să nu mai furăm, dacă facem alte 
lucruri, să nu le mai facem, dacă spuneam minciuni, să nu 
mai spunem, şi am limitat sensul curăţirii la ideea de fap- 
te păcătoase. Adică, fapta păcătoasă e păcatul, iar curățirea 
omului e să încetezi să mai faci fapte păcătoase, nu-i aşa? 
Asta e concepția dominantă. 

Dacă te uiţi însă la Părinţi, curățirea nu e doar lucrul 
acesta; aceasta este doar o parte a nevoinţei. Sensul real al 
curăţirii e să se curăţească însăşi mintea, care e centrul tu- 
turor celor cinci simţuri, unde, în inima omului şi în minte, 

cele cinci simţuri sunt un singur simț — un singur simţ sunt, 
Acolo are loc reunirea celor cinci simţuri, ajung, aşadar, 
să fie unul. Și de aceea şi energia inimii trebuie să fie uni- 
tară. Unitară înseamnă că trebuie să aparțină categoriei luj 
«unu», să înceteze să mai fie cinci simţuri, şi să fie de-acum 
un singur simţ, unitar; și, în acest fel, când mintea va fi adu- 
nată sau când se va aduna în inimă, atunci îşi poate păzi 
și simţurile, pentru că este suficient să-şi păzească mintea. 
Şi, din moment ce mintea se ocupă numai cu rugăciunea, 
omul ajunge la această energie unitară a minţii în inimă, 
motiv pentru care se rezolvă şi problemele celor cinci sim- 
turi. Toate înțelesurile pleacă din inimă, din minte, tot ceea 
ce provine de la simţuri și de la rațiune, şi golirea asta a 
minţii este şi curățirea minţii; chenoza asta a minţii este cu- 
rățirea minţii. Şi apoi, după ce mintea a fost curăţită prin 
pomenirea neîncetată a lui Dumnezeu şi prin Rugăciunea 
minţii, înseamnă că, de-acum, singurul lucru care mai ocu- 
pă mintea este pomenirea lui Dumnezeu sau rugăciunea 
neîncetată, nimic mai mult. 

Și când ajunge omul la starea aceasta, de-acum stă ne- 
maipomenit de bine împotriva ispitelor. De aceea, la Părin- 
ţii nevoitori, care ajunseseră la Rugăciunea minţii, se ob- 
servă fenomenul acesta că obișnuiau să intre până şi-n bor- 
deluri ca să le scape pe curve, multe din ele fiind ținute aco- 
lo roabe. De ce? Pentru că se aflau în această stare, şi nu-i 
mai atingea de-acum mediul, nu-i mai influența de-acum 
mediul înconjurător. În loc să-i influențeze mediul încon- 
jurător, ei influențau mediul înconjurător, în loc să fie în- 
tunecaţi de mediul înconjurător, ei luminau și mediul în- 
conjurător. De aceea Părinţii îi numeau «făclii luminoase». 
Ei sunt făcliile luminoase.” 


Ceea ce în Sfânta Scriptură poartă numele de „inimă” („lă- 
untrică”, „duhovnicească”) este aşa-numita parte pătimitoare 
a sufletului - pofta şi iuțimea. Mintea curată trebuie să lucreze 

în această parte a sufletului şi să o conducă în mod corect, ast- 
fel încât inima să fie curată. Odată curăţită mintea (voùç), nu 
mai aduce în inimă (poftă şi iuţime) imaginile şi prejudecă- 
tile provenite de la lucrurile sensibile. În același timp, mintea, 
reunind toate simţurile şi rostind rugăciunea de-un-singur- 
gând, mişcă şi inima spre dragoste şi râvnă pentru Dumnezeu. 

Hinduşii ştiu ce înseamnă golirea minţii, de vreme ce res- 
ping toate gândurile, dar nu ştiu ce înseamnă curățirea inimii, 
şi mai ales nu ştiu cum lucrează harul lui Dumnezeu în inima 


omului şi ce înseamnă ca omul să devină templu al Duhului 
Sfânt. 


„Hinduşii ştiu cum se face curățirea minţii. Ceea ce nu 
ştiu cum se face e curățirea inimii. Există o diferenţă între 
inimă, care este o pompă care lucrează, şi minte. Locul ini- 
mii trebuie să se curățească, pentru ca mintea să se poată 
ruga în inimă. Hinduşii fac curățirea asta a minţii şi o go- 
lesc de toate gândurile, și bune, şi rele. 

Când vorbesc despre curățirea minţii, o golesc şi fac me- 
ditaţie. La ei asta se cheamă «meditaţie» (Becpia). Înen- 
gleză o numesc meditation, şi chiar transcendental meditation. 
Şi o fac de mai multe ori pe zi, unii de două, alţii de trei ori. 
Aşa ajung la o stare de bine, de relaxare. Lucrul acesta are 
şi consecinţe fiziologice, deoarece calmează nervii, și omul 
îşi petrece mai bine ziua. De exemplu, nu se mai ceartă aşa 
mult cu nevasta ş.a.m.d. Fără îndoială, hinduşii se folosesc 
mult de aceste exerciţii pe care le fac. Dar ce e straniu este 
că în tradiţia hindusă nu există rugăciune. Nimic. Pur şi 
simplu își golesc mintea şi-şi țin gândurile în rațiune. Şi 
fac gimnastica aceasta. 

Călugării noştri fac exact acelaşi lucru, dar prin asta 
fac şi curățirea de patimile care se încuibează în inima 
omului. Și are loc curățirea inimii. lar când omul e pregă- 
tit, având el credinţă în Hristos, în tradiţie ş.a.m.d., vine 

Duhul Sfânt, şi se roagă înlăuntrul omului. La hinduşi nu 
se întâmplă același lucru.” 


Chiar dacă în aspectele exterioare tradiţia patristică isi- 
hastă pare a avea unele asemănări cu asceza hinduismului, 
există totuşi diferenţe. În tradiţia ortodoxă, curățirea minţii este 
legată de curățirea de patimi şi de credinţa în Dumnezeu, 


„Nevoinţele sunt însoţite de curățirea mintii, curățirea 
de patimi, credinţa în Hristos şi rugăciune. Toate merg 


mână în mână. 


Curăţirea minţii şi a inimii exista şi în Vechiul Testament, 
De altfel, în Psalmul 50, printre altele, cerem de la Dumnezeu: 
„Inimă curată zideşte întru mine şi duh drept înnoieşte întru cele 
dinăuntru ale mele”. 


„Ne amintim de Vechiul Testament, care vorbeşte 
foarte mult de curățirea inimii, şi avem Psalmul 50, pe ca- 
re-l spun preoţii când tămâiază. Și vedem acolo o rugăciune 
întreagă să nu plece Duhul Sfânt, ca să existe curăţire. 

În acest punct, Părinţii subliniază că a nu pleca Duhul 
Sfânt înseamnă a nu pierde cineva Rugăciunea minţii, 
pentru că Părinții învață că Rugăciunea minţii nu este doar 
în Noul Testament şi în tradiţia creştină, de vreme ce şi Pro- 
rocii aveau Rugăciunea minții.” 


Din toate aceste motive, era nevoie ca, în Biserica primară, 
catehumenii să înveţe în practică cum se curățeşte mintea şi 
cum se întoarce în inimă, astfel încât mintea să conducă pofta 
şi iuțimea, ca ele să lucreze după fire şi mai presus de fire. 


„În tradiţia patristică, care e a Sfintei Scripturi, mai întâi 
se face curățirea, apoi omul e botezat, primeşte botezul 
apei, i se iartă păcatele, şi apoi se face mirungerea.” 

Din toate cele de mai sus, e limpede că orice om are po- 
sibilitatea să-şi curățească inima. 


„În Ortodoxie, până și cel mai rău dintre oameni poa- 
te să se curăţească şi să ajungă la luminare.” 


Curăţirea inimii este „o treaptă a cunoaşterii lui Dumne- 
zeu”. lar la aceasta ajută în mod eficient dogma. 


„Din acest motiv, dogma este o călăuză pentru cei care 
trec prin curăţire, şi continuă să fie o călăuză pentru cei 
care înaintează în luminare.” 


Astfel, curățirea minţii şi a inimii îl orientează pe om spre 
luminare. 


„Curăţirea este o orientare, o orientare practică, ex- 
trem de asemănătoare cu ordinea morală la care aspiră 
toți politicienii și filosofii. Comparativ, e similară cu lu- 
crurile acestea. Dar când ajunge cineva la acest nivel al 
nevoinţei, apoi are loc şi luminarea.” 


Din păcate, toată această viaţă de nevoinţă, aşa cum este 
trăită în viaţa Bisericii şi descrisă în tradiţia patristică, a fost 
denaturată în Apus de către creştinismul apusean, iar forma 
aceasta denaturată a fost adusă după aceea şi în Grecia. 


„Din acest motiv și curățirea a fost redusă astăzi la mo- 
rală. Curăţit, în ziua de azi, în Grecia, e omul moral.” 


Această deformare şi denaturare are urmări inclusiv asu- 
pra întregii vieți liturgice a Bisericii. 


„Din cauza pietismului care a pătruns în Grecia, cură- 
țirea, din ascetică, s-a transformat în curățire morală. Unde 

mai pui că ziceau unii că, din moment ce canoanele spun 
să ne împărtăşim în fiecare duminică, atunci ne vom îm- 
părtăşi în fiecare duminică. Adică, din moment ce am fost 
catehizaţi şi suntem morali, trebuie să ne împărtășim în 
fiecare duminică.” 


iii. Definiţia luminării minții (voðç) 


După curățirea inimii, vine luminarea minţii (voùc), care 
este al doilea stadiu al desăvârşirii duhovniceşti a omului. În 
cele ce urmează, în plus față de cele menționate deja, vom iden- 
tifica ce este luminarea minţii şi care sunt urmările ei pen- 
tru om. 

Mai întâi de toate, trebuie amintit că omul, în Rai, înainte 
de cădere, se afla pe treapta luminării minţii, care e prima 
treaptă a vederii lui Dumnezeu. Aceasta este starea paradisiacă 
a omului. 

Am subliniat anterior că sufletul omului are două energii 
care funcţionează în paralel, energia noetică şi energia raţională. 
În starea de cădere, aceste două energii se identifică, motiv pen- 
tru care se vorbeşte despre întunecarea minţii (vobg). Când 
aceste energii sunt separate, iar energia noetică funcționează 
independent de energia raţională, aceasta este luminarea min- 
ţii (vovc). 


„Ce este luminarea? Adevărata luminare nu este lumi- 
narea rațiunii. Bine, există şi-o luminare a rațiunii, când 
omul se roagă, merge la biserică, posteşte, se folosește de 
rațiune să facă binele, să-i elibereze pe robi, să-i ajute pe 
săraci, să meargă voluntar, să doneze sânge, mai ştiu eu 
ce, lucruri de genul ăsta.” 


„Luminarea, la Părinţi, e luminarea nu a rațiunii, ci a ini- 
mii. Curăţirea inimii, luminarea inimii, care nu este luminarea 

raţională, ci este luminarea duhovnicească - aceasta este 
luminarea. Deci aceasta este tămăduirea. Boala e întune- 
carea minţii, iar tămăduirea e luminarea minţii. 


După cum spun Părinţii, luminarea are loc în minte (voùs), 
nu în rațiune (Aoyıxr), pentru că, dacă ar fi avut loc în rațiune, 


omul nu ar fi putut să facă nici o muncă. Însă, în continuare, 
este influențată și rațiunea. 


„Omul trebuie să se îngrijească de traiul de zi cu zi, de 
familie, de societate, de serviciu etc. Aşa că, pe durata unei 
zile, omul se poate ruga cu rațiunea doar când și când, adi- 
că la Utrenie, Vecernie, Miezonoptică ș.a.m.d. În restul zilei, 
el ar putea încerca să se roage în timp ce lucrează, dar, 
dacă o să încerce prea mult, nu o să mai fie un muncitor 
corect, şi asta în cel mai bun caz. O să fie considerat un le- 
neş, un pierde-vară, adică nu poate fi un muncitor corect. 
Vasăzică, ceea ce trebuie el să facă e să-și separe energia 
noetică de energia rațională. Şi cum să facă asta? Trebuie 
să elimine din energia noetică, din minte (voùc), toate gân- 
durile (Aoy1ouo0i).” 


„Nu trebuie să fie cineva filosof ca să înveţe aceste lu- 
cruri. De aceea şi Părinţii spuneau că n-ai nevoie de știin- 
tă de carte pentru a ajunge la luminare. Nu știința şi învă- 
țătura îl conduc pe om la luminarea minţii, ci nevoinţa. Și 
lucrul acesta îl spun Părinţii iar și iar.” 


Luminarea minţii este definită în principal de prezenţa 
Rugăciunii noetice lăuntrice. Când mintea (vovc) se detașează 
de rațiune (Aoyıxń) şi este luminată de harul lui Dumnezeu, 
atunci se roagă neîncetat. 


„Unde există curățirea minţii, începe luminarea minţii. 
Întâi avem nou-botezatul, apoi luminatul, şi se presupune 

că luminatul e unul care are pomenirea neîncetată a Juj 
Dumnezeu. Mintea lui s-a eliberat de rațiune, de patimi 
etc. şi se ocupă doar cu rugăciunea, Rugăciunea minţii 
are pomenirea lui Dumnezeu.” 


„În tradiţia noastră, luminarea este curățirea inimii şi 
înlocuirea multelor gânduri cu un singur gând, care este 
o rugăciune simplă.” 


„Asta era acel «Neîncetat vă rugați» (I Tesaloniceni 5, 17) 
al Apostolului Pavel. Asta e luminarea propriu-zisă. Și asta 
e ceca ce descrie Apostolul Pavel drept luminare. Şi în Bi- 
serica primară, asta este luminarea.” 


„Cunoaşterea pe care o dobândeşte omul prin luminare 
nu este o cunoaștere filosofică, ci este rugăciune. Nu este 
o cunoaştere rațională [o cunoaștere a rațiunii], ci este o cu- 
noaştere a rugăciunii, deoarece cunoaşterea raţională se 
limitează la raţiunea omului.” 


„Luminarea este o stare neîntreruptă, durează 24 de ore 
din 24, chiar şi în timp ce dormi.” 


„Toate rugăciunile sunt cuvinte şi înţelesuri, așa că sunt 
folosite în experienţa luminării de Însuşi Duhul Sfânt, Ca- 
re preia cuvintele cu care noi ne rugăm, psalmii ș.a.m.d., 
preia însăși cuvintele şi înțelesurile acestea, şi Duhul se 
roagă în noi cu propriile noastre cuvinte.” 


Desprinderea minţii (voòç) de rațiune (Aoyıxý) se numeşte 
eliberare din robie. 


„Desființarea acestei robii are loc prin restaurarea po- 
menirii neîncetate a lui Dumnezeu în cel mai înalt punct 

al energiilor sufletului, numit «minte» (vovc), care este 
preschimbată din starea ei de putere robită şi împătimită.” 


luminarea munţii nu este o metodă tehnică prin care ener- 
gia noetică să se separe de energia raţională, ci este o stare de 
cercetare a Duhului Sfânt. Aceasta se săvârşeşte prin lucrarea- 
energia Duhului Sfânt. 


„Potrivit Părinților Bisericii, cine are cercetarea aceasta 
a Duhului Sfânt dobândeşte luminarea minţii. Duhul Sfânt 
vine în inima omului independent de rațiune. Duhul Sfânt 
e Cel ce ne dă rugăciunea, și dobândim Rugăciunea noe- 
tică, slăvirea noetică, «înțelegătoare». Noi Îi dăm lui Dum- 
nezeu slăvirea raţională, «cuvântătoare».” 


De altfel, lipsa Duhului Sfânt este întunecarea minţii. 


„Ce înseamnă minte întunecată? Nu-L are pe Duhul 


Sfânt rugându-se în inimă, 


Luminarea minţii este prima vedere, de la care omul urcă 
la vederea slavei lui Dumnezeu. 


„În general, aceste experiențe ale lui Dumnezeu se îm- 
part în stadiul luminării şi stadiul îndumnezeirii. Stadiul 
îndumnezeirii nu este o stare permanentă în această viață, 
ci durează doar atât cât omul atinge îndumnezeirea şi ri 
mâne în acea stare; după care se întoarce la luminare. 
Starea constantă duhovnicească e starea luminării.” 


Experienţa luminării minţii (voùc) este trăită prin Rugă- 
ciunea minţii (noetică), pentru că, dacă omul „are luminare, are 
și Rugăciunea minţii”. 


` Vezi nota de la p. 195. (n. trad.) 

„Îi avem pe cei de Dumnezeu insuflați, care se află în 
starea de luminare, care au Rugăciunea minţii, rugăciunea 
Duhului Sfânt în inimă. De ce sunt ei de Dumnezeu in- 
suflați? Pentru că Însuşi Duhul Sfânt se roagă în lăuntrul 
lor. Pentru că rugăciunea aceasta nu este a lor; Duhul e Cel 
ce se roagă în ei. Și aceasta este insuflarea dumnezeiască. 
Tar acestea două, în terminologia bisericească, sunt numite 
«vedere» (Becopia).” 


„Pentru Părinţii Bisericii, luminarea e alcătuită din cu- 
vinte şi înţelesuri, dar sub formă de rugăciune. Vasăzică, 
în rugăciuni, în starea de luminare există cuvinte şi înţe- 
lesuri. Iar la omul care are rugăciunea în starea luminării, 
adică Rugăciunea minţii în inimă, însăşi rugăciunea aceasta 
îi luminează mintea; și de-acum vede în inima lui prin cre- 
dinţă, cu mărturia Duhului Sfânt, lucruri pe care până 
atunci nu le vedea — dar le vede prin credinţă, şi înțelege 
duhovniceşte, nu filosofic, cuvintele şi înțelesurile. 

Citeşte Sfânta Scriptură și are înțelegerea cuvintelor şi 
a înțelesurilor, dar nu din punctul de vedere al metodei 
filosofice, ci din punctul de vedere al metodologiei. De ce? 
Pentru că aceste cuvinte şi înțelesuri sunt considerate me- 
dicamente pentru om. Adică, așa cum ia omul medicamente 
pentru că-i bolnav, atunci când se face bine le dă la o parte, 
nu-i aşa? Nu o să dăm medicamente la oamenii sănătoşi, 
ci la cei bolnavi, pentru că sunt bolnavi. Şi, pentru că omul 
e bolnav, de aceea ia medicamentul luminării. lar lumina- 
rea aceasta este alcătuită din cuvinte şi înțelesuri sub formă 
de rugăciune, Rugăciunea neîncetată în inimă. 

Vasăzică, starea aceasta de luminare este contactul omu- 
lui cu Dumnezeu, este prima comuniune cu Dumnezeu, 
şi astfel omul devine templu al Duhului Sfânt. De ce? Pen- 
tru că Duhul Sfânt se roagă în inima lui. 

Dacă luaţi Epistolele Apostolului Pavel şi le citiţi din 
perspectiva aceasta, o să înţelegeți punct cu punct că exact 

asta este realitatea, conform Apostolului Pavel. Și când 
vorbeşte despre grăirea în limbi, tot la asta se referă. Când 
spune: «<Ruga-mă-voi cu mintea...» (I Corinteni 14, 15), în- 
seamnă că mă voi ruga raţional, pentru că avem şi rugă- 
ciunea rațională; dar [când spune: „ruga-mă-voi cu duhul”, 
înseamnă că] mă voi ruga şi duhovniceşte, adică noetic. Și 
cu inima se roagă neîncetat, 24 din 24, în timp ce, cu rațiu- 
nea, omul se roagă când și când, pentru că, în rest, rațiu- 
nea e prinsă cu treburile de zi cu zi.” 


În vreme ce, la adult, Rugăciunea minţii lucrează prin cu- 
vintele pe care le cunoaște, la copiii mici lucrează fără cuvinte. 
Mintea (voie) se roagă prin cuvintele pe care le oferă rațiu- 
nea (oyi). Însă, la copiii mici, raţiunea nu are cuvintele for- 
mate, de aceea mintea se roagă în modul în care se exprimă 
rațiunea încă neformată a copilului. 


„Nu contează forma propriu-zisă a cuvintelor, e sufi- 
cient să fie din psalmi, din rugăciunile Bisericii etc. Duhul 
Sfânt se roagă cu aceleași cuvinte pe care le spui tu, cu ra- 
ţiunea ta. Însă copilul mic, din moment ce nu a conştien- 
tizat încă cuvintele, atunci când se întâmplă luminarea la 
un copil, se întâmplă fără cuvinte. Nu-i nevoie de aceste 
cuvinte, există doar pomenirea. Așadar, copiii mici au po- 
menirea aceasta. De aceea, când luaţi un copil mic şi-l în- 
văţaţi să creadă şi raţional, el ar putea să fie un sfânt. La 
doi-trei ani poți să-l înveţi şi Rugăciunea minţii.” 


În orice caz, Rugăciunea minţii în inimă nu este ceva emo- 
tional, ci o experienţă reală. 


„Rugăciunea în inimă este un fenomen empiric, pentru 
că omul, când are rugăciunea în inimă, chiar o aude, adi- 
că este martor la experienţa asta, nu-i vreo închipuire. Lu- 
minarea este experienţă, îndumnezeirea este experienţă. 

Apoi, mai avem încă un fenomen, încă o viziune asu- 
pra temei. E partea religioasă a problemei. Omul are o 
energie pe care o numim «energie noetică», care nu este 
energia rațională. Energia rațională are ca centru sistemul 
neurologic; energia noetică are ca centru inima omului, 
Astfel încât, atunci când energia noetică se separă de ener- 
gia raţională și are Rugăciunea, și energia noetică este ți- 
nută în spaţiul inimii, și stă în inimă şi lucrează ca preot 
şi psalt, 24 de ore din 24, atunci omul se face templu al 
Duhului Sfânt, datorită acestei experienţe.” 


„Să plece gândurile și omul să se pună sub paza unui 
Părinte duhovnicesc care să-l poată călăuzi, ca să devină 
cu adevărat templu al Duhului Sfânt, adică să ajungă să 
aibă Rugăciunea minţii în inimă, şi aşa să devină templu 
al Duhului Sfânt. Și aceasta este luminarea propriu-zisă, 
conform Părinților Bisericii. Rugăciunea, adică starea de 
rugăciune, aceasta este luminarea. 

Și când se află în starea aceasta, atunci rugăciunea poate 
să fie completă, poate să nu fie. În Biserica primară nu 
exista numai, să zicem, «Doamne Iisuse Hristoase, miluieşte-mă 
pe mine, păcătosul». În Apus, Rugăciunea minţii se făcea pe 
psalmii Vechiului Testament. Și e clar lucrul acesta la Apos- 
tolul Pavel, în Epistola către Efeseni, unde spune: «Cântând 
și psălmuind Domnului întru inimile voastre» (Efeseni 5, 19). 
Acolo, «cântând şi psălmuind» nu se referă la psalmodia 
modernă care se face în Biserică. Pentru că, în Biserica pri- 
mară, numele de «psalt» vine de la cel ce zice psalmi [cîntru 
inima lui»]. Vasăzică, acolo unde spune «cântând şi psăl- 
muind», astăzi am fi spus doar «psălmuind», nu l-am mai 
fi spus şi pe «cântând», pentru că «psălmuind» îl cuprinde 
deja pe «cântând». Pe atunci însă exista o deosebire între 


«cântând» şi «psălmuind». «Psălmuind» se referă numai 
la psalmi.” 

nlar când omul e restaurat în această stare, atunci este 
luminat, şi atunci devine firesc, are comuniune cu Dum- 
nezeu. Acesta este templu al lui Dumnezeu.” 


Unii confundă Rugăciunea minţii, Rugăciunea noetică, cu 


rugăciunea rațională. Rugăciunea pe metanier nu este Ru- 
găciunea minţii. 


„Am auzit până și maici zicând; «Acum o să fac Rugă- 
ciunea minţii». Adică se aşază, îşi iau metaniile în mână, 
şi cred că asta este Rugăciunea minţii. E suficient să se roage 


cu metaniile și gata, este Rugăciunea minţii. Nu înţeleg că 
rugăciunea trebuie să fie şi în inimă, nu doar pe metanier 
şi-n cap. Pentru că nu cunosc diferenţa dintre slăvirea ra- 
ţională şi slăvirea noetică. Nu sunt acelaşi lucru. Sunt 
diferite.” 


În primul stadiu, omul începe prin a repeta rugăciunea 
„Doamne Iisuse Hristoase, Fiul lui Dumnezeu, miluieşte-mă” 
cu gura, cu rațiunea și, la un moment dat, rugăciunea intră în 
inimă, 


„Începătorul, pentru că nu poate să ajungă la asta, din 
moment ce nu s-a făcut încă separarea dintre minte (voùç) 
şi rațiune (Aoy1K7]), de aceea se pune şi se roagă cât poa- 
te el cu rațiunea, sub călăuzirea Părintelui său duhovni- 
cesc, şi se roagă tot timpul, până în ziua când rugăciunea 
aceasta pe care-o făcea el cu raţiunea începe şi-o face cu 
mintea în inimă.” 


Şi ceea ce e uimitor este că atunci când mintea (voi) in- 
tră şi se roagă în inimă, raţiunea (Aoyıxń) stă în afară și ob- 
servă când mintea intră şi iese din inimă. 


„E clar ce spun Părinţii, că atunci când mintea se roagă, 
şi când intră şi iese din inimă, rațiunea interioară, adică 

rațiunea, stă şi o observă. Când se nevoiește, omul ajunge 
în punctul în care rațiunea lui poate să vadă mintea când 
intră şi iese din inimă, pentru că are de-acum controlul. Tar 
când omul vrea şi se adună, își ia mintea şi o pune în ini- 
mă, iar raţiunea observă lucrul acesta. 

Şi când mintea aceasta se roagă neîncetat, lucrul acesta 
se întâmplă - biologic, fiziologic - aici, în zona inimii. În 
inimă se întâmplă. Adică, la propriu, lucrul acesta se în- 
tâmplă în inima omului, iar raţiunea interioară a omului 
stă, şi chiar se bucură. Adică raţiunea se poate să nu se roage, 
şi numai inima să se roage. lar când cineva merge la bi- 
serică, se roagă şi inima, se roagă şi rațiunea, şi asta rela- 
tiv independent una de cealaltă. Și astfel raţiunea stă şi se 
uită la inimă şi la minte, şi ascultă. 

Deci lucrurile acestea, pe care le găsiți peste tot la Pă- 
rinţii Bisericii, o să le aflaţi într-un mod foarte minunat în 
cartea aceasta, Pelerinul rus, care pelerin, oriunde mergea, 
se ruga în inimă, purta cu el rugăciunea în inima lui. Este 
un fenomen uimitor.” 


Starea luminării minţii (vovg), exprimată prin Rugăciu- 
nea noetică lăuntrică neîncetată, nu este o stare abstractă, ci 
poate fi verificată şi probată de Părintele duhovnicesc, şi con- 
firmată de cei ce au aceeaşi experienţă. 


„Participarea în Biserică, în starea luminării, este o ex- 
periență care poate fi constatată, adică există un diag- 
nostic pentru lucrul acesta. Un Părinte duhovnicesc ştie 
dacă cineva este în această stare.” 


Părintele duhovnicesc care are experiența Rugăciunii mi 
ţii îşi ajută fiii duhovniceşti să dobândească Rugăciunea minții. 


„Cum să ajungă creştinul la luminare fără Părinte du- 
hovnicesc? Părintele duhovnicesc e cel care-l călăuzeşte 
la luminare, catehetul adică.” 

„Apoi avem luminarea inimii, care e starea aceasta de 
rugăciune. Așadar, în tradiţia patristică, luminarea e o anu- 
mită stare duhovnicească în care trebuie să se verifice dacă 
există sau nu Rugăciunea. Acest lucru numai un Părinte 
duhovnicesc îl poate face. 

Dar şi psihologul şi psihiatrul ar trebui să se ocupe de 
subiectul acesta. Pentru că este o stare a sufletului cu im- 


plicații aparte. Nu există doar rugăciunea, sunt şi anumite 
urmări.” 


Mai mult, cei ce au experienţa duhovnicească a luminării 
minţii (vobc) îşi dau seama, când citesc diferite texte, dacă și 
scriitorul are experienţa acestei stări. 


„Unii călugări spun că, atunci când citesc vreun Pă- 
rinte al Bisericii, ştiu că Părintele Bisericii scrie în diferite 
stări; se află într-o anumită stare de fiecare dată, şi-şi pot 
da seama când scrie în stare de îndumnezeire și când scrie 
în stare de luminare. Pentru că starea de îndumnezeire nu 
este permanentă; durează o vreme, poate fi câteva zile, poa- 
te fi o vedere continuă, poate fi strălucire iar nu vedere, şi 
apoi să revină la luminare. Şi iarăşi are Rugăciunea. lar 
când este în îndumnezeire, nu are rugăciune, Rugăciunea 
încetează. Deci, ei spun că unul care a trecut prin aceste 
stări, în momentul în care citeşte un scriitor, ştie în ce sta- 
re era când scria. 

Și apoi poate să-şi mai dea seama dacă era în stare de 
luminare şi nu ajunsese niciodată la îndumnezeire, sau 
dacă nu se afla nici pe treapta luminării, lucrul acesta îl în- 
țelege, adică, cineva. De aceea n-avem cum să ne ascun- 
dem de Părinţii duhovniceşti.” 


Luminarea minţii (vodc) nu este o stare abstractă, psiho- 
logică, emoţională, ci este insuflată de Duhul Sfânt şi trăită ca 

rugăciune neîncetată, cu urmări asupra întregului organism 
psiho-somatic al omului, cu implicaţii asupra întregii sale exis- 
tenţe. Vom pune în lumină câteva dintre ele. 

Rugăciunea minţii mai este numită şi „învierea minţii”, 
pentru că mintea întunecată a fost luminată şi pusă în lucrare, 
Acest lucru se deosebește în mod clar de tehnicile şi stările ana- 
loage ale spiritualităţii orientale. 


„Extazul sau învierea minţii în starea de strălucire prin 
Rugăciunea neîncetată sau pomenirea lui Dumnezeu, pre- 
cum şi în starea de vedere, nu are nici o legătură cu extazul 
filosofilor şi-al religiilor de mistere, ce caută să-și elibereze 
sufletul de trup şi de patimile lui. 

În stările creștine ortodoxe ale luminării și vederii, in- 
telectul, memoria și energiile fireşti ale sufletului şi ale tru- 
pului nu doar că nu-și încetează funcționarea, dar trec și 
ele prin curăţire, luminare și îndumnezeire. Omul întreg 
participă la curăţire, la luminare şi la unire (čvwgn), sau 
la vedere (Gewpia), sau la îndumnezeire (Geon), sau la 
proslăvire (5otaou6c). Ultimii patru termeni denotă ace- 
eaşi realitate revelată şi duhovnicească.” 


Omul luminat nu depinde de lume, nu este legat de bu- 
nurile materiale. 


„Unul din lucrurile de care are nevoie omul pentru a 
ajunge la luminare este lipsirea de averi. Dacă omul nu se 
lipseşte de averi, nu poate să ajungă la luminare. E impo- 
sibil lucrul acesta.” 


Dobândeşte eliberarea de patimi şi de mediul înconjurător. 


„Rugăciunea minţii este învierea minţii, eliberarea min- 
ţii de rațiune și de patimi și de trup şi de mediul înconjurător. 


S. Desăvârșirea duhovnicească a creştinilor 369 


Pentru că scopul pentru care există mintea (voie) este să 
fie în legătură doar cu Dumnezeu. lar scopul pentru care 
există raţiunea (Aoyıxi)) este ca omul să se adapteze la me- 


diu, la lucrurile create, și să poată trăi în armonie cu me- 
diul înconjurător.” 


Mediul nu mai are absolut nici o influenţă asupra omului 
aflat pe treapta luminării. 


„Rugăciunea minţii nu era doar pentru chinurile prigoa- 
nelor. De aceea şi călugării, prin nevoința lor, dobândeau 
în acest mod Rugăciunea minţii, şi de-acum şi stihiile 
naturii se îmblânzeau. Elementele naturii nu aveau asu- 
pra lor aceeaşi influenţă pe care o aveau asupra celorlalţi 
oameni.” 


Chiar dacă omul luminat se ocupă, prin rațiune (Aoyixń), 
de grijile lumești, totuşi mintea (voùç) lui poate să se roage 
neîncetat. 


„Vasilie cel Mare scrie că templu al lui Dumnezeu e 
omul a cărui pomenire neîncetată a lui Dumnezeu nu su- 
feră nici cea mai mică întrerupere din pricina grijilor zil- 
nice; cu alte cuvinte «toată grija cea lumească să o lepădăm». 
În tradiţie, care este înțelegerea acestor învățături ale lui 
Vasilie cel Mare? Care este? Este Rugăciunea minţii, adi- 
că omul trebuie să dobândească luminarea minţii, astfel 
încât, atunci când se ocupă cu grijile lumești, grijile acestea 
lumești să nu-l întrerupă de la pomenirea neîncetată a lui 
Dumnezeu. De ce? Pentru că raţiunea se ocupă cu grijile 
acestea lumești, în timp ce mintea lui se ocupă neîncetat 
cu pomenirea lui Dumnezeu. Lucrurile acesta se întâm- 
plă concomitent - concomitent se întâmplă, nu unul după 
celălalt.” 

Apoi, având comuniune cu Dumnezeu, ÎI are înlăuntrul 
său pe Duhul Sfânt și nu se simte singur. 


„Monahul nu e niciodată singur, pentru că-l. are înlă- 
untrul său pe Duhul, Care se roagă şi-i ține companie în 
singurătate, în pustie ș.a.m.d. În afară de asta, atunci când 
e nevoie, atunci când consideră Dumnezeu că e spre bi- 
nele lui, i se revelează.” 


Omul luminat este eliberat şi de lege, pentru că, în starea 
aceasta, adevărata lege, Duhul Sfânt, a pătruns în existenţa 
lui. Când există mulţi luminaţi, care-L au pe Duhul Sfânt, ei 
rezolvă şi aşa-nurnita „problemă socială”, alcătuind societatea 
perfectă, precum se vede în Faptele Apostolilor. 


„În societatea aceasta a parohiei sau a mănăstirii, în 
care toţi au ajuns cel puţin pe treapta luminării, mai întâi 
și mai presus de toate a fost desființată legea. Pentru că nu 
mai au nevoie de lege cei aflaţi pe treapta luminării. Pen- 
tru că în ei lucrează legea necreată a lui Dumnezeu, care 
este energie a Duhului Sfânt. 

Vasăzică, pentru oamenii aceştia, legea e Însuşi Hristos 
întru Duhul, Care se sălăşluieşte în inimile lor şi se roagă, 
iar ei sunt călăuziți de Însuşi Dumnezeu. Oamenii aceştia 
n-au nevoie de lege, nici de închisori, nici de tribunale. Și, 
din motivul acesta, judecătorul, pentru enorie, este epis- 
copul. Există un tribunal separat pentru nevoile creştinilor. 

Din motivul acesta, în primele veacuri nu-i era îngăduit 
creştinului să facă apel la tribunale seculare. Pentru că se 
considera că un creştin care a ajuns la luminare nu mai are 
nevoie de tribunale seculare. De ce? Pentru că el depăşise 
de-acum legile societăţii, chiar şi legile Vechiului Testa- 
ment, după măsura stării duhovniceşti în care se afla. Aṣa 

că parohia sau mănăstirea cu astfel de creştini e societatea 
ideală. Aceasta este societatea ideală.” 


Omul aflat pe treapta luminării minții se transfigurează 
deplin. 


„Lucrul acesta îşi are şi aspectul lui terapeutic. Pentru 
că omul care nu a ajuns la luminare este egocentric, do- 
minat de instinctul de autoconservare, ajunge hrăpăreţ, 
umblă să se îmbogăţească, să adune, să facă, să dreagă, să 
se aranjeze, şi are toate atitudinile acestea dubioase, duş- 
mănoase faţă de seamănul lui, că e în stare până să şi 
omoare, să fure, să mintă ş.a.m.d 

Aceste stări nu se vindecă doar prin credinţa în Evan- 
ghelie. Există foarte mulţi care cred în Evanghelie; stau po- 
pii de dimineaţa până seara şi ne zic să ne iubim unul pe 
altul, și nimeni nu ne spune și cum să iubim. Dragostea «nu 
caută ale sale» (I Corinteni 13, 5) - ei, cum să dobândim 
noi dragostea aceasta? Cum să ajung eu, concret, la acest 
lucru? 

Psihologii şi psihiatrii de azi au înţeles ei ceva, din mo- 
ment ce trebuie să intervină, cum s-ar spune, cu anumite 
tratamente asupra personalităţii omului, ca să-l vindece 
de stările anormale, de una, de alta, ca să-l facă să fie mai 
normal. Și «mai normal»-ul ăsta este vreo definiție de-a 
lor, despre ce e normalul omului din punct de vedere 
social şi din punctul de vedere al relaţiilor cu ceilalți 
oameni.” 


„Când începe această luminare a minţii şi a intelectului, 
şi devine o stare unitară şi constantă, atunci iubirea de sine, 
egoismul şi egocentrismul sunt înlocuite treptat de dra- 
gostea ce «nu caută ale sale» (I Corinteni 13, 5). 

Şi când ajunge cineva la acest nivel, atunci a ajuns la 
vedere (Bcupia) şi este pe treapta îndumnezeirii, i 


m 


voia şi harul lui Dumnezeu poate să dobândească un ex. 
taz al minții, când pomenirea neîncetată a lui Dumnezeu 
este înlocuită, mai presus de orice nădejde, de îndumne- 
zeire, ca să cunoască vederea lui Dumnezeu, la început 
printr-o scânteiere a strălucirii slavei lui Hristos, apoi prin 
vederea dumnezeieştii slave şi, în cele din urmă, ori la 
moartea trupului, ori dincolo de groapă, prin vederi con- 
tinue sau o vedere a slavei dumnezeieşti care radiază din 
firea omenească a lui Hristos către el şi către sfinți.” 

Omul luminat dobândeşte jertfelnicia, adică preschimbă 
dragostea din interesată, în jertfelnică, încetând să mai fie rob 
al iubirii de sine. 


„Acum, Rugăciunea are o foarte mare importanță în 
cultivarea personalităţii omeneşti. Nu numai importanță 
eshatologică, pentru Ziua Judecăţii, când o să-L vedem pe 
Dumnezeu ca lumină, nu ca foc, ca să scăpăm de Iad şi să 
ne facem părtași Raiului. Nu numai o importanţă eshato- 
logică are lucrul acesta, ci şi anumite implicaţii sociale. 
Pentru că omul care are această Rugăciune are şi relaţii dife- 
rite cu semenii lui față de relaţiile pe care le au ceilalți 0a- 
meni. Pentru că, mai întâi de toate, nu-l mai stăpânește ego- 
ismul. ÎI stăpâneşte jertfelnicia. 

Vasăzică, un om jertfelnic este produsul acestei metode 
duhovniceşti, ceea ce înseamnă că Rugăciunea are nu nu- 
mai implicații sociale, ci şi de tămăduire a personalităţii 
omeneşti. Pentru că, astăzi, psihiatrii şi psihologii au ajuns 
la concluzia, după ce au căutat ani de zile să găsească omul 
normal, adică ce este omul normal, după ce au scris cărți 
peste cărți şi au făcut studii peste studii, când au tras li- 
nie, au văzut că fiecare e mai mult sau mai puţin bolnav, 
şi că nici unul nu poate să fie caracterizat drept om normal.” 

„Cine este rob al păcatului e bolnav, pentru că perso- 
nalitatea lui suferă din cauză că energia lui noetică nu func- 
ţionează, sau funcţionează rudimentar. Desăvârşirea dra- 
gostei se împlineşte prin arătarea lui Hristos «întru slavă» 
celui trezvitor. Ajunge la îndumnezeire, şi vine dragostea, 
şi se desăvârşeşte. Aceştia sunt Sfinţii Bisericii. Nu unii 
care au făcut fapte morale, ci unii care s-au tămăduit în cen- 
trul personalităţii lor.” 


Nu este suficient ca omul să facă fapte bune, ci trebuie să 
aibă şi dragoste jertfelnică. 


„Şi aşa tâlcuiesc Părinții smochinul care s-a uscat, care 
era plin de frunze dar fără roade. Frunzele sunt faptele 
bune ale omului. Vasăzică, dacă are cineva fapte bune, dar 
nu are rodul dragostei jertfelnice, care este tot un rod al 
stării de luminare şi îndumnezeire, pe copacul acesta Hris- 
tos îl va blestema. Copacul acesta nu-i bun de nimic. Frun- 
zele - faptele bune — nu ajung ca omul să se mântuiască.” 


Rugăciunea minții schimbă în mod pozitiv întreaga per- 
sonalitate a omului. Este o transformare reală a omului, căci, 
prin lucrarea Sfântului Duh, au loc schimbări lăuntrice în mo- 
dul său de-a gândi, de-a acționa şi de-a se purta. 


„Cine ajunge la Rugăciunea minţii nu dobândește doar 
întoarcerea dragostei egoiste în dragoste jertfelnică, nu 
dobândește doar ceea ce-am putea numi «parte morală», 
ci dobândește și o schimbare psiho-biologică a percep- 
ției lui.” 


„Faptul că există energia noetică nu are nici o legătură 
cu teologia, pentru că toată lumea are energie noetică. La 
unii funcţionează, la alţii nu funcţionează. 


DD» : 

Acum, avem aici un fenomen uimitor, faptul că există 
puntea aceasta de bază, aici, în punctul ăsta, între teolo- 
gia patristică — sau teologia biblică, cum ar trebui s-o nu- 
mim — şi ştiinţa medicală. Ar trebui cercetat lucrul acesta, 
pentru că există în om o energie care poate fi pusă în func- 
ţiune ca să facă ceva anume, cu implicații asupra formării 
personalității omeneşti, cu implicații asupra societăţii, cu 
implicaţii şi asupra modului în care omul se poartă cu cei- 
lalţi oameni. Pentru că lăcomia e ținută în frâu, sălbăticia 
dispare, şi toate acestea sunt înlocuite cu o dragoste care 
îl covârşește pe om. 

Adică are loc o schimbare reală. Omul se schimbă în 
mod esențial. Nu mai avem un om normal, în sensul de om 
ca toţi oamenii. Este un om care se transformă în însăși 
structura lui sufletească, într-un asemenea fel, încât omul 
acesta devine altceva. Are dragostea care «nu caută ale sale». 
Se poartă cu ceilalţi oameni într-un mod care nu e mora- 
list. Și nu dintr-o «lege morală» îi vine. Nu că s-a dus el la 
şcoala catehetică şi-a învăţat lecţii frumoase despre Hris- 
tos şi sfinţii noştri, şi se-apucă să-i imite acum. Nu, ci apare 
o schimbare în însuşi centrul caracterului său. 

Schimbarea este esenţială. E o schimbare reală, o schim- 
bare dinlăuntru. Nu este exterioară, pentru c-am impune 
noi nişte legi, şi-am spune «să nu faci asta, să nu faci aia». 
Vasăzică, omul acţionează atunci de la sine şi judecă lu- 
crurile altfel decât toţi ceilalţi oameni. E o schimbare reală. 
Așadar, aici, în locul acesta (inima), unde se întâmplă 
schimbarea personalităţii omului, aici spun Părinţii că în- 
cepe teologia. În acest loc.” 


În starea luminării, omul dobândeşte libertatea duhului 


„Din acest motiv, pentru că i-am avut pe aceşti oameni 
în toată perioada stăpânirii otomane, de aceea nu s-a stins 
Ortodoxia. Dacă ortodocşii, atunci, în perioada stăpânirii 

otomane, ar fi fost ca cei din zilele noastre, Ortodoxia s-ar 
fi stins. Acesta e crudul adevăr istoric. 

Deci, potrivit Bisericii Ortodoxe, liber e cel ce se află în 
starea luminării. De aceca şi zicem în biserică: «Pace tu- 
turor», pentru că în felul acesta este pacea. «Pacea Mea dau 
ouă» (loan 14, 27). lar când spune că «vă dau pace» în- 
seamnă că «vă dau pe Duhul Sfânt», rugăciunea în inimă, 
şi astfel omul dobândeşte pacea, îndreptarea, împăcarea 
cu Dumnezeu, începe să devină prieten al lui Dumnezeu 
prin luminare şi, după aceea, la îndumnezeire e de-acum 
100% prieten al lui Dumnezeu şi liber. 

Aceasta este libertatea omului, când ajunge să se elibe- 
reze nu doar de propriul interes - lucru care se întâmplă 
atât în starea luminării, cât şi în starea îndumnezeirii se eli- 
berează de robia și de stihiile firii, pentru că este hrănit de 
Însuşi Dumnezeu, şi starea aceasta, dacă durează, poate 
să rămână ani și luni de zile. Va: , cel mai bun studiu 
e să ne întoarcem la viețile sfinţilor, să ne uităm acolo și să 
înţelegem că păcatul este lipsa luminării, iar libertatea în- 
cepe de la luminare până la îndumnezeire. Acestea sunt 
lucruri extrem de simple, şi sunt tămăduirea personalităţii 
omului. De aceea spun că, dacă s-ar arăta astăzi Ortodoxia 
la adevărata ei înălțime, iar nu în decădere, ca în zilele 
noastre, ar fi considerată din toate punctele de vedere o ştiin- 
ţă pozitivă, şi-ar fi mai presus de psihologie şi psihiatrie.” 


Când omul are Lumina lui Dumnezeu înlăuntrul său, el 
însuşi este lumină, aşa că se adevereşte cuvântul lui Hristos: 
„Voi sunteţi lumina lumii” (Matei 5, 14). 


„Când spune: «Voi sunteți lumina lumii» înseamnă că voi, 
cei ce vă aflaţi în starea de luminare, voi sunteţi lumina lu- 
mii, Nu sunteţi lumina lumii, voi, toți creştinii, doar pentru 
că pur şi simplu credeți în Hristos." 


3 


376 Partea a V-a Biserica, Trup al lui Hristos 


Când are Lumina lui Dumnezeu, omul cunoaşte ce este tra- 
diția ortodoxă, transmite tradiţia şi-i luminează şi pe ceilalţi. 


„Esenţa Sfintei Tradiții - când spunem Sfânta Tradiţie —, 
centrul Sfintei Tradiţii este luminarea, predarea făcliei; cu 
alte cuvinte, cine devine făclie aprinsă să-i lumineze şi 
pe ceilalţi. 

Așadar, esenţa creştinismului este luminarea. Cine e 
luminat luminează. Transmiterea Luminii, acesta este creș- 
tinismul, nimic altceva. Creştinismul nu-i nici vlădica, 
nici popa etc. Creştinismul e predarea Luminii, adică diag- 
nostic şi terapie. Iar terapia e luminarea omului. Din acest 
motiv spunem azi: «Îndreptatu-te-ai, miruitu-te-ai, luminatu- 
te-ai...». Numai că acest «luminatu-te-ai» pe care-l spunem 
noi azi e de multe ori luat în derâdere.” 


Cine este luminat de Lumina lui Dumnezeu vede totodată 
şi energia lui Dumnezeu în întreaga zidire. 

Omul ÎI iubeşte jertfelnic pe Dumnezeu şi devine prieten 
al lui Dumnezeu. 


„În starea luminării, omul depășește frica şi egoismul, 
şi ajunge în punctul în care începe și-L. iubește pe Dumne- 
zeu şi pe seamănul său fără a se mai gândi la sine şi la pro- 
priul interes. 

Tar când ajunge să fie prieten al lui Dumnezeu, încă se 
ia și la harţă cu Dumnezeu — nu ştiu dacă asta este expre- 
sia -, prietenul se ia la ceartă cu Dumnezeu pentru sea- 
mănul său, aşa cum a făcut Avraam. De ce? Omul devine 
împreună-împărat cu Hristos. Împreună împărat înseamnă 
că încetează să mai fie rob. Asta înseamnă că omul devine 
dumnezeu după har. Vasăzică, în societatea ortodoxă nu 
există slugărnicie,” 

Credinţa se împarte în „credinţă din auzire” şi „credinţă 
din vedere”. Această a doua credinţă au dobândit-o cei aflați 
pe treapta luminării minţii (vovc), de aceea o şi mărturisesc; 
aşa au îndurat toate muceniciile, pentru că Lumina lui Dum- 
nezeu le pătrunsese toată fiinţa lor. Când cineva nu îndura mu- 
cenicia, când nu mărturisea credinţa, când nu voia să muce- 
nicească, aceasta era dovada că nu se află în starea luminării 
minţii. 


„Firesc era însă ca, pe baza experienţei luminării, să nu 
cedeze şi să treacă prin mucenicie. În anii stăpânirii oto- 
mane avem aceeaşi tradiţie [a primelor veacuri] prin noii 
mucenici. 

Cei care se lepădaseră de Hristos şi se făcuseră musul- 
mani, sau cei care erau născuţi turci și deveniseră creştini 
erau ajutaţi să fugă în mănăstiri şi să petreacă în nevo- 
ință, ca să poată după aceea să meargă şi să mărturisească 
public credinţa în Hristos, şi să mărturisească fără să ce- 
deze. Mucenicia lor era un mare praznic al Bisericii, pen- 
tru că era mărturia că adevărul lui Hristos continuă să 
existe. 


Concepţia aceasta despre mucenicie e foarte limpede 
consemnată la Ignatie Teoforul. Și dacă-l citeşte cineva cu 
luare-aminte pe Sfântul Ignatie, vede în mod clar că e vor- 
ba de Rugăciunea minţii şi de mersul spre mucenicie cu 
această convingere înlăuntrul său.” 


Însuşi Hristos, vorbind despre mucenicia pe care aveau să 
o îndure Apostolii, a spus: „Paharul pe care Eu voi bea cu adevărat 
veți bea, şi cu botezul cu care Eu mă botez vă veţi boteza” (Mar- 
cu 10, 39). Mucenicia este un Botez și un rod al Rugăciunii 
minţii şi al vederii lui Dumnezeu. 

„Faptul că se lepăda cineva de Hristos era dovada că nu 
este în starea luminării. Pentru că, dacă ar fi fost în starea 
luminării, care e Rugăciunea minţii, nu s-ar fi putut lepăda 
de Hristos. Simplul fapt că s-a lepădat de Hristos arăta că 
nu este în starea Rugăciunii minţii, deci nu este în starea 
luminării, de aceea nici nu se putea împărtăşi. Nu pentru 
că Biserica ar fi vrut să-l pedepsească. Era nici mai mult, 
nici mai puţin, decât o recunoaştere a faptului că nu este 
în starea luminării.” 


„În Biserica primară, cine ceda în prigoană din cauza 
torturilor şi se lepăda de Hristos era considerat ca nefiind 
în stare de luminare. Vasăzică, dacă era cineva copleșit de 
frica mutilării trupești şi se lepăda de Hristos din frică, 
aceasta era dovada că nu avea harul lui Dumnezeu și, prin 
urmare, nu era în stare de luminare, deci nu trebuia să se 


împărtăşească.” 


Desigur, dincolo de toate, cine are minte luminată, ceea ce 
se numeşte „prima vedere”, are posibilitatea, dacă e voia lui 
Dumnezeu, să vadă şi slava Dumnezei 


„Dacă nu ajung la luminare, nu sunt pregătit să văd sla- 
va lui Dumnezeu.” 


Acest lucru îl vedem şi la Apostoli. Fuseseră luminaţi de 
Dumnezeu, de aceea li s-a arătat Hristos cel înviat. 


„Hristos li se arată ca să-i desăvârşească, aşa cum face 
cu toţi care au ajuns la luminare, adică [toţi care sunt deja 


pe calea] spre îndumnezeire.” 


Aceasta înseamnă că un astfel de om e părtaş la sfințenie. 

Luminarea minţii este dovedită şi de moaştele pe care le 
lasă sfinţii, căci harul lui Dumnezeu pătrunde, prin minte 
(vovc), şi în trupul omului. 


„Dacă a ajuns cineva la luminare şi la Rugăciunea min- 
ţii, înseamnă că, dacă rămâne credincios până la capăt, 
lasă sfinte moaşte.” 


„Aşa că, mă întreb acum: poate să existe curățire şi lu- 
minare fără să existe sfinte moaşte? Pentru că sfintele moaş- 
te sunt rezultatul luminării. Cine ajunge la starea de lu- 
minare ajunge, în cealaltă viaţă sau chiar din viaţa aceasta, 
și la îndumnezeire, care e vederea lui Dumnezeu. Și un 
astfel de om lasă sfinte moaşte, care răspândesc bună-mi- 
reasmă. Așadar, avem aici mărturia empirică a stării du- 
hovnicești a omului din timpul vieții sale: lasă sfinte moaşte 
care răspândesc bună mireasmă, şi fac şi minuni.” 


Aceasta este teologia Bisericii despre luminarea minţii. 
Din păcate însă, în Apus, luminarea a fost corelată cu rațiu- 
nea, cu speculaţia rațională. Acest lucru i-a influențat și pe mulţi 
ortodocşi, care leagă luminarea de cultivarea rațiunii (AoyLxrj), 
în loc să privească luminarea ca fiind corelată cu mintea (voùç) 
şi cu rugăciunea 


„Pentru Augustin, mintea se ocupă nu cu rugăciunea, 
ci cu arhetipurile. Aceasta e luminarea pentru Augustin. 
Din punct de vedere ortodox, lucrul ăsta este îngrozitor, 
o înşelare îngrozitoare.” 


Ca omul să dobândească luminarea minţii (vovc) şi Rugă- 
ciunea neîncetată a minţii, care e cercetarea Duhului Sfânt, este 
necesară prezenţa Părintelui duhovnicesc, care cunoaşte em- 
piric aceste lucruri şi-l poate călăuzi duhovniceşte pe om. 

„Ca să dobândească Rugăciunea minţii, omul are ne- 
voie de un Părinte duhovnicesc cu Rugăciunea minţii. Asta 
e baza bazei. Pentru că e imposibil, sau aproape imposibil 
să înveţe cineva Rugăciunea minţii numai citind despre 
Rugăciunea minţii. Cu cititul nu iese nimic. Trebuie să ai- 
bă un Părinte duhovnicesc. Asta e cât se poate de clar.” 


Părintele duhovnicesc, numit şi catehet, îl călăuzește pe 
om prin lucrarea-energia Duhului Sfânt, trecându-l de la cu- 
rățire la luminare. Mai este numit şi învăţător. 

În acest sens, cineva poate să fie călăuzitor duhovnicesc 
chiăr și fără a fi cleric. Nu este vorba aici despre Taina Spove- 
daniei, ci despre călăuzirea duhovnicească prin care omul ajun- 
ge la Rugăciunea minţii. 


„ȘI când a ajuns cineva la luminare, atunci e Părinte du- 
hovnicesc şi fără să fie hirotonit. Poate să fi ucis chiar și 
oameni, dar dacă şi-a curăţit inima şi s-a luminat, lumina- 
rea însăși îl face egal cu toţi ceilalţi. 

Şi dacă e egal duhovniceşte nu înseamnă neapărat că va 
fi și hirotonit. Poate să nu fie niciodată hirotonit, pentru 
că are impedimente și nu poate să fie hirotonit. Și totuși, 
el poate fi un mare sfânt al Bisericii. Terapia aceasta nu este 
monopolul clericilor. Terapia poate să fie făcută de oricine 
are Rugăciunea minţii, în timp ce clericul este un slujitor 
al Tainelor. Sunt două lucruri diferite. De aceea au fost în- 
totdeauna separate în Ortodoxie. Slujitorul se ocupă cu 
slujbele. Dar Părinte duhovnicesc este cel ce a ajuns la 
luminare.” 


Aceasta este o tradiție vie în Biserica Ortodoxă. Întotdea- 
una există organisme duhovniceşti vii, pe care omul care as- 
piră la această viață trebuie să le caute. 


„Însă unul care nu înţelege luminarea şi îndumnezeirea, 
poate să fie el și teolog, și profesor universitar, indiferent 

cât de citit ar fi, o să zică: «a mai lasă-mă cu astea! Îţi pierzi 
vremea cu basme și superstiţii!». Păi, dacă-i aşa, atunci am 
terminat-o cu Sfânta Scriptură, iar Moise nu mai face doi 
bani. 

Dar îi avem pe înșiși oamenii aceștia, în carne și oase, 
care sunt exact ca cei din vechime. Există asemenea oa- 
meni în viață, care au Rugăciunea minţii, care ajung la ve- 
derea lui Dumnezeu, şi experienţele acestea sunt realități 
cât se poate de concrete. Dar ca să ştie cineva că sunt rea- 
lități cât se poate de concrete trebuie să meargă să-i caute 
şi să-i găsească pe oamenii aceştia. Dacă oamenii aceştia 
nu există, şi tradiţia aceasta a dispărut, înseamnă că o în- 
treagă ştiinţă a dispărut. 

Adică, dacă în ziua de azi ar dispărea doctorii şi nu ne-ar 
mai rămâne decât cărţile lor, iar noi le-am citi fără să avem 
tradiţia vie a medicinii, ne-ar fi imposibil să readucem me- 
dicina la stadiul în care este astăzi. Acelaşi lucru este va- 
labil pentru orice altă ştiinţă, dacă tradiţia vie ar dispărea. 
De aceea şi Ortodoxia, dacă tradiţia vie ar dispărea, ar fi 
uitată. Aşa cum a dispărut în Apus: a fost uitată.” 


Calea Rugăciunii minţii este descrisă minunat în cartea 
Pelerinul rus. 


„Dacă vreţi să vă faceţi în foarte scurt timp o idee con- 
cisă asupra acestui lucru, vă rog mult să citiţi o cărticică nu- 
mită «Pelerinul rus» — aș fi putut, dacă aș fi vrut, să v-o 
impun ca parte a cursului, să vă ameninţ că vă întreb din 
ea — deci, vă rog, citiţi cartea aceasta, Pelerinul rus; măcar 
primul volum. Nu ştiu dacă sunt ambele volume în greacă, 
pentru că sunt două cărţi traduse, şi nu se ştie sigur dacă 
sunt de acelaşi autor. Era un rus, un pelerin, unul despre 
care am spune noi astăzi că era un ţăran şi-un incult - aşa 
am spune noi astăzi, că era un incult, deşi de multe ori in- 
culţii ăștia sunt mai cultivați decât culţii - şi a găsit el un 

Părinte duhovnicesc, şi a învăţat Rugăciunea minţii, şi 
zice acolo cum a dobândit-o.” 


Acest om simplu avea o asemenea tradiţie, încât citea Filo- 
calia, care circula în Imperiul Otoman înainte de Revoluţia din 
1821, fiind răspândită şi în afara Greciei, „în alte zone ale Ro- 
meităţii, Epir, Macedonia, Tessalia, Tracia, Pont, Capadocia, 
Asia Mică, în insule, în Creta, în tot Orientul Mijlociu până la 
Dunăre, până în Basarabia rusească”. 


„Și apoi, mai este o carte, care s-a publicat în greacă, de- 
spre Starețul Siluan. Și aceasta e foarte importantă, pentru 
mustește de teologie patristică, e patristică de la un cap la 
altul, are cele mai adânci probleme gnoseologice, fără ca 
Siluan însuşi să-şi dea seama. El, pentru că nu ştia filosofie, 
și istoria filosofiei, şi psihologie, psihiatrie ș.a.m.d. - nu 
avea de unde să știe lucrurile acestea, de aceea nici nu era 
în măsură să aprecieze ceea ce spune. Dar ceea ce spune 
şi scrie are o importanţă covârșitoare pentru istoria filo- 
sofiei şi a gnoseologiei. O importanţă covârșitoare. 

Și tare mi-e teamă că aici, în Grecia, cine citeşte Pelerinul 
rus și Cuviosul Siluan le citește pietist şi sentimental. E cea 
mai mare greşeală să citeşti aceste cărți sentimental şi 
pietist, pentru că aceste cărţi nu sunt sentimentale sau pie- 
tiste, nici una, nici alta. Sunt cărţi extrem de serioase din 
punct de vedere psihiatric, psihologic şi filosofic, şi trebuie 
citite cu toată seriozitatea, iar nu ca să dea apă la moară 
imaginaţiei pietiştilor. 

Așa se întâmplă aici, în Grecia. Lumea îi citește pe pie- 
tiști, şi poate să citească şi vreun Kierkegaard sau vreun 
francez, după care să citească vreun englez, apoi vreun reamţ 
despre rugăciune, poate să citească și viaţa lui Hristos de 
vreun italian, şi să citească şi Pelerinul rus şi Cuviosul Siluan 

şi să nu-și dea seama că este o diferenţă, şi să le facă tal- 
meş-balmeș. Să le amestece pe toate. Toate la grămadă. 
Poate să-i cadă în mână şi-o carte despre evlavie scrisă 
de diavolul însuși fără să-şi dea seama. De aceea e nevoie 
de foarte multă atenţie; atenţie şi foarte multă rugăciune. 
Deci acrivia în rugăciune este extrem de importantă.” 


iv. Definiţia îndumnezeirii (0207) 


După curățirea inimii şi luminarea minţii, urmează îndum- 
nezeirea omului, care este cel de-al treilea stadiu al parcursului 
său către desăvârşire. Îndumnezeirea este legată de vedere 
(Əewpia), adică de vederea slavei lui Dumnezeu. Prin urmare, 
când spunem „îndumnezeire”, înțelegem vederea energiei ne- 
create a lui Dumnezeu, care este văzută ca Slavă, ca Lumină. 
De aceea, curățirea trebuie să preceadă - adică alungarea tu- 
turor gândurilor (Aoytapo!) din inimă şi transfigurarea părții 
pătimitoare a sufletului (poftă și iuțime) —, ca şi luminarea 
minţii (vovc), adică Rugăciunea minţii (noetică). 

Dintru început, trebuie subliniat că îndumnezeirea este 
experienţă, nu speculație sau filosofie. 


„Îndumnezeirea este o stare empirică; nu are nici o le- 
gătură cu metafizica.” 


Omul nu este de la sine capabil să ajungă la această stare, 
ci primeşte putere de la Dumnezeu, de aceea îndumnezeirea 
este darul lui Dumnezeu pentru omul care s-a luptat să-l pă- 
zească poruncile. Psalmistul scrie: „Întru lumina Ta vom vedea 
lumină” (Psalmi 33, 9). 


„Omul nu are nici o capacitate să-L cunoască pe Dum- 
nezeu — lucrul acesta este exclus, nu are cum. Numai cine 
se află în Lumina necreată vede Lumina necreată. Adică 

trebuie să fie cineva întru Dumnezeu ca să-L vadă pe Dum- 
nezeu. Prin Dumnezeu ÎI vede omul pe Dumnezeu.» 


Această capacitate de a-L vedea pe Dumnezeu se numeşte, 
în tradiţia patristică, „ochi de-Sine-văzător necreat”. Sunt mul- 
te cuvinte care definesc îndumnezeirea. Cine este îndumne- 
zeit, când se află în această stare duhovnicească, vede Lumina 
necreată a lui Dumnezeu, se împărtăşeşte de Lumină, iar lu- 
crul acesta se numește „proslăvire”. Atunci omul se împăr- 
tășește de slava lui Dumnezeu. Îndumnezeirea este î împărtă- 
şirea de slava lui Dumnezeu, de Lumina necreată, tocmai de 
aceea poartă numele de „unirea omului cu Dumnezeu.” 


„Unire înseamnă aici îndumnezeire, vedere a lui Dum- 
nezeu.” 


Când omul se împărtăşeşte de Lumină, de slava lui Dum- 
nezeu, atunci dobândeşte unirea cu Dumnezeu, iar aceasta îi 
conferă o cunoaştere mai presus de cunoaşterea omenească. 


„În tradiţie, unirea însăşi se numeşte «proslăvirea omu- 
lui», «îindumnezeirea omului» ş.a.m.d. Omul devine dum- 
nezeu după har - adică în timpul vederii lui Dumnezeu, 
dacă ajunge vreodată în punctul acesta.” 


„Asta se numeşte «proslăvire» (50£aou6c). Când omul 
este proslăvit înseamnă că vede slava (56£a) în care se află. 
Acum, sunt pline paginile Vechiului Testament şi Noului 
Testament de experienţa aceasta a proslăvirii. De vreo câ- 
teva ori, îmi zice un profesor deştept de-aici, din Atena: 
«Unde vezi tu, domnule, îndumnezeire în Vechiul Testament? 
Nu există nicăieri! Cuvântul îndumnezeire nu există!». Nu 
există «îndumnezeire», dar există «proslăvire». «S-a pro- 
slăvib», spune Apostolul Pavel. Când cineva s-a proslăvit, 

trebuie să ne bucurăm, zice, cu cel ce s-a proslăvit (I Co- 
rinteni 12, 26). Şi cine este cel ce s-a proslăvit?” 


Este cel ce se îndumnezeiește, pentru că atunci omul este 
sfințit de harul lui Dumnezeu. 


„Sfințirea omului înseamnă îndumnezeire, împărtăşire 
de slavă.” 


De asemenea, îndumnezeirea este definită și ca vedere a 
lui Dumnezeu. 


„Pentru Părinții Bisericii, îndumnezeirea este vederea 
lui Dumnezeu, nimic altceva. Când Părinții spun «îndum- 
nezeire» sau «proslăvire», este vederea lui Dumnezeu, 
adică vederea slavei lui Dumnezeu. Când omul vede slava 
lui Dumnezeu, aceasta înseamnă îndumnezeire. Deci, din 
moment ce, în Vechiul Testament, Prorocii văd slava lui 
Hristos, asta înseamnă că ajung la îndumnezeire. Şi din 
moment ce şi în Vechiul Testament există îndumnezeire, 
există şi în Noul Testament îndumnezeire."” 


„Vederea lui Dumnezeu este îndumnezeirea, vederea 
(Bewpia). Îndumnezeirea este vederea lui Dumnezeu. Pen- 
tru că omul, fără a ajunge la vederea lui Dumnezeu, la în- 
dumnezeire, nu-L poate vedea pe Dumnezeu. Prin Dum- 
nezeu Îl vede pe Dumnezeu.” 


„Cea mai sigură cunoaștere despre Dumnezeu e îndum- 
nezeirea. Adică îndumnezeirea transcende înțelegerea, de 
aceea spune Sfântul Grigorie Teologul că «a-L înţelege pe 
Dumnezeu este cu neputinţă». Nici măcar cel ce ajunge la 
îndumnezeire nu-L înţelege pe Dumnezeu, de aceea nu le 
spune numai necredincioşilor, nefilosofilor, că «a-L înţelege 

pe Dumnezeu este cu neputinţă». «A-L înțelege pe Dum. 
nezeu le este cu neputinţă» tuturor oamenilor, îndumne- 
zeiţilor inclusiv. 

De aceea, nici măcar cel ce ajunge la îndumnezeire nu-L 
înţelege pe Dumnezeu, şi înţelege că nu-L înţelege. Tocmai 
de aceea cunoaşte fără a cunoaște, înţelege fără a înţelege, 
aude fără a auzi, vede fără a vedea etc. Toată această ter- 
minologie patristică, atunci când se vorbeşte despre în- 
dumnezeire, este o terminologie bazată pe realitate.” 


Prin urmare, experienţa lui Dumnezeu ca Lumină se nu- 
meşte „îndumnezeire”, „proslăvire”, „vedere a lui Dumnezeu”, 
„unire”, „cunoaştere”. Această stare este trăirea Cincizecimii. 


„Orice îndumnezeire este o repetare a Cincizecimii pen- 
tru noi, nimic altceva. Vasăzică, cine ajunge la îndumne- 
zeire are acelaşi har cu Apostolii Cincizecimii. Nu există 
nici o diferenţă, cel puţin din punct de vedere patristic.” 


Îndumnezeirea este legată de mântuirea omului. 
„Omul a fost făcut pentru îndumnezeire. Astăzi spu- 
nem că îndumnezeirea este mântuirea. Dar omul a căzut 


din starea de îndumnezeire.” 


Așa cum s-a menţionat anterior, există trepte ale îndum- 
nezeirii. 


„Ce este vederea (Gewpia), în tradiţia patristi 
derea are două stadii. Vedere este şi luminarea, adică Ru- 
găciunea minţii, vedere este şi îndumnezeirea. Şi amân- 
două se numesc «vedere». Şi avem aceste două stadii. Şi 
numai când omul ajunge la luminare şi îndumnezeire, dar 
în special la luminare, care e prima treaptă, numai unuia 

ă-i în- 


ca acestuia îi este îngăduit să teologhisească şi 
veţe pe alţii, adică să fie Părinte duhovnicesc.” 


„lar vederea (ecopia) are două niveluri: unul e starea 
Rugăciunii; dar tot vedere se numeşte și strălucirea, şi 
vederea, şi vederea continuă. Strălucirea este doar începu- 
tul îndumnezeirii, așa că în stadiul cel mai de jos al vede- 
rii nu avem încă îndumnezeire. Pe stadiile mai de sus avem 
şi îndumnezeire. 


Şi, în clipele când cineva se află în stare de îndumne- 
zeire, rugăciunea încetează. Locul rugăciunii îl ia însăşi ve- 
derea lui Dumnezeu, așa că omul nu se mai roagă, ci are 
vederea lui Dumnezeu, iar când încetează experienţa în- 
dumnezeirii, se întoarce la rugăciune. Așadar, starea de 
îndumnezeire nu este o stare permanentă. 

Acum a ieşit o carte, şi are un capitol despre îndumne- 
zeire, şi îţi lasă impresia că starea de îndumnezeire este per- 
manentă. Nu e o stare permanentă. Pentru că îndumne- 
zeirea poate să fie strălucire, care poate să dureze o clipă; 
apoi este vederea, care poate să fie de cinci minute, de o 
jumătate de oră, nu ştiu; apoi vederea continuă, de patru- 
zeci de nopţi, nu ştiu, poate să ţină şi-un an, cât vrea Dum- 
nezeu adică, și aceasta se numeşte «vedere continuă». 
Dar îndumnezeirea se sfârşeşte.” 


„Există o vedere care ține de îndumnezeire, şi o ve- 
dere care ţine de luminare. Aceste două stări sunt insuflare 
dumnezeiască. Dar starea de îndumnezeire nu este o stare 
permanentă. Poate să fie strălucire, poate să fie o simplă 
vedere care să dureze câteva secunde, cinci-zece minute, 
nu ştiu. Se poate să fie, adică, şi o vedere continuă. Dar nici- 
odată nu e permanentă, pentru că, după ce ajunge cineva 
la îndumnezeire, revine la luminare. 

Şi sunt cei care se află pe treapta luminării și nu ajung 
niciodată la îndumnezeire, pentru că nu au avut nevoia 

duhovnicească de a ajunge la îndumnezeire. Încdumneze. 
irea e dată de Dumnezeu nu doar pentru nevoia perso- 
nală a celui îndumnezeit; de obicei se dă pentru nevoia 
celorlalţi.” 


Pe durata îndumnezeirii sau a vederii sau a vederii lui Dum- 
nezeu sau a proslăvirii participă omul întreg, alcătuit din 
suflet şi trup. Cu alte cuvinte, nu este vorba de o stare psi- 
hologică, sentimentală sau sufletească. Şi trupul omului se 
îndumnezeieşte. 

În vreme ce învăţătura patristică vorbeşte mereu despre 
îndumnezeire şi o defineşte, adică leagă îndumnezeirea de 
proslăvire, de vederea slavei lui Dumnezeu, de vederea lui 
Dumnezeu, de unire, de comuniunea şi de cunoaştere, totuşi, 
la unii creştini se observă o răstălmăcire a acestei experienţe 
a vederii lui Dumnezeu. 


„Augustin habar n-avea de luminare şi îndumnezeire. 
În aceste chestiuni era complet paralel, pentru că mergea 
pe urmele platonicienilor. Francii l-au copiat, l-au citit, 
şi-așa a intrat în teologie toată spiritualitatea şi pietismul 
lui Augustin, până în epoca modernă.” 


„Cei ce au ajuns la îndumnezeire sunt Apostolii, care 
L-au văzut pe Hristos întru slavă. Aici avem o problemă, 
pentru că există preocuparea rusă modernă pentru subiec- 
tul îndumnezeirii - care i-a influenţat şi pe grecii de-aici, 
din Grecia -, care-şi închipuie îndumnezeirea ca pe-un fel 
de injecție cu dumnezeire, că facem noi, adică, un vaccin, 
şi-l băgăm în om şi-l umplem cu dumnezeire, adică e ceva 
ce intră în noi prin Taine etc. 

Însă nu aceasta este îndumnezeirea la Părinţi, pen- 
tru că, la Părinţi, îndumnezeirea este vederea lui Hris- 
tos întru slavă, Să-L vezi pe Hristos întru slavă, aceasta e 

îndumnezeirea. Aşadar, în Vechiul Testament, avem si- 
tuația în care un Proroc Îl vede pe Hristos întru slavă, şi 
aceasta este îndumnezeirea Prorocului.” 


„În orice caz, există o oarecare confuzie pe marginea 
acestor teme. 

Acum, îndumnezeirea a fost ştearsă din teologia neo- 
greacă şi, dacă te uiţi în manualele mai vechi, rar o să mai 
dai peste vreun cuvânt despre îndumnezeire, extrem de 
rar. Numai când se referă la Părinţi, din când în când se mai 
folosește cuvântul <îndumnezeire». Şi a fost înlocuit în 
principal prin «sfinţire».” 


Îndumnezeire există şi în Vechiul Testament, dar este o 
diferenţă între îndumnezeirea din Vechiul şi cea din Noul 
Testament. 


„Şi în Vechiul Testament avem îndumnezeirea, pro- 
slăvirea - că ar putea cineva să nu recunoască acum că e 
vorba de proslăvire atunci când Prorocul se află în slava 
lui Dumnezeu, vede slava lui Dumnezeu?” 


Există însă o diferenţă, pentru că, în Vechiul Testament, 
văzătorii de Dumnezeu ajungeau în Iad, de vreme ce moar- 
tea nu fusese nimicită încă. 

De asemenea, diferenţa majoră între îndumnezeirea din 
Vechiul Testament şi îndumnezeirea din Noul Testament este 
legată de firea cea omenească a lui Hristos. 


„Când omul ajunge, în Vechiul Testament, la îndum- 
nezeire, are vederea lui Dumnezeu, dar nu-L vede pe Hris- 
tos în trup, de vreme ce nu se întrupase încă. Îl vede pe 
Hristos neîntrupat, purtându-L pe Tatăl în Duhul Sfânt. 
Așadar, în Vechiul Testament, experiența îndumnezeirii 

înseamnă revelaţie a Sfintei Treimi. Și atunci, de Vreme ce 
şi în Vechiul Testament, în experienţa îndumnezeirii, avem 
revelaţie a Sfintei Treimi, întrebarea de bază e: care este 
diferenţa între Vechiul şi Noul Testament? 

Desigur, diferenţa cea mai de bază este că ori de câte 
ori se arată Cuvântul în Vechiul Testament, El este neîn- 
trupat, câtă vreme în Noul Testament este în trup, din mo- 
ment ce a avut loc Întruparea. Vasăzică, diferenţa cea mai 
de bază este Întruparea. După Întrupare este exclus să mai 
ajungă cineva la îndumnezeire, la vederea lui Dumnezeu, 
fără firea omenească a lui Hristos.” 


„În Vechiul Testament există îndumnezeire fără firea 
omenească a lui Hristos. Fiecare Proroc ajungea la îndum- 
nezeire fără să vadă firea omenească a lui Hristos, din mo- 
ment ce Cuvântul nu luase încă trup. Dar fiecare Proroc 
îi cunoştea pe Însuşi Hristos. Şi vorbea cu Însuşi Hristos, 
așa cum un prieten vorbeşte cu un prieten. Așadar, Hris- 
tos se arată prietenilor Săi nu numai după Întrupare, ci și 
înainte de Întruparea Sa. Hristos este deja în comuniune 
cu prietenii Săi încă din Vechiul Testament.” 


Vederea lui Dumnezeu exista şi în Vechiul Testament, şi 
înainte de Cincizecime, dar avem o diferenţă majoră faţă de 
vederea lui Dumnezeu de după Cincizecime,. 


„După cuvântul Părinților care tâlcuiesc Sfânta Scrip- 
tură, experienţa Cincizecimii este cea mai înaltă experienţă 
a îndumnezeirii înainte de a Doua Venire. Nu există nimic 
mai presus de Cincizecime. Nimic mai presus de Cincize- 
cime. De ce? Pentru că este îndumnezeirea care exista și 
în Vechiul Testament, dar având în plus Întruparea. Pen- 
tru că, în Vechiul Testament, îndumnezeirea nu are nici 
Întrupare, nici mântuire. Este îndumnezeirea fără mântuire, 
motiv pentru care şi îndumnezeiţii mureau. Se aflau în 

stăpânirea morții. Nu exista nici mântuire, nici Întru- 
pare în Vechiul Testament. Acum însă avem Întrupare la 
Cincizecime.” 


Dincolo de toate, scopul creării omului este de-a ajunge la 
vederea lui Dumnezeu, la vederea slavei lui Dumnezeu, la 
îndumnezeire. 


„Omul a fost făcut ca să fie în stare de luminare sau de 
îndumnezeire.” 


„Scopul Sfintei Scripturi este să-l călăuzească pe om la 
vederea lui Dumnezeu, la îndumnezeire, adică să-L va- 
dă pe Hristos întru slavă.” 


Orice om poate ajunge la această stare de îndumnezeire. 


„Să vă mai spun ceva: după cum merg lucrurile, ci- 
neva ar putea să intre cel puţin la idee că-i mai uşor în ziua 
de azi să ajungi la îndumnezeire în lume decât la mănăs- 
tire. Pentru că sunt mănăstiri şi mănăstiri, călugări şi călu- 
gări, adică. Asta-i problema.” 


În timpul experienţei îndumnezeirii-vederii au loc diverse 
modificări în constituţia psiho-somatică a omului. Adică omul 
rămâne acelaşi, nu pierde contactul cu realitatea, dar el însuşi 
este transfigurat şi trăieşte starea lui Adam de dinainte de că- 
dere şi starea sfinţilor de după a Doua Venire a lui Hristos. 


„Cine e îndumnezeit transcende înțelesurile şi cuvin- 
tele, şi vede realitatea necreată, care nu are nici o asemă- 


nare cu acestea.” 


„Dacă cineva, văzând o făptură creată, crede că-L ve- 
de pe Dumnezeu, înseamnă că n-o să ajungă în veci la 

îndumnezeire, pentru că a ajuns să vadă făpturi Create, 
care sunt provenite din energii demonice, şi crede că. je 
vede pe Dumnezeu. Numai când vede cele necreate a 
ajuns la îndumnezeire.” 


Pe durata vederii, Sfânta Scriptură, dogmele, şi însăşi Ru- 
găciunea minţii încetează. 


„Toate încetează în îndumnezeire. Desigur, când omul 
se întoarce din îndumnezeire, când nu mai are vederea lui 
Dumnezeu, atunci continuă iarăşi cu dogmele, cu rugă- 
ciunea, iar Duhul se roagă iarăși înlăuntrul său, ca şi mai 
înainte. În viaţa aceasta, îndumnezeirea nu este o stare 


permanentă. 


Apostolul Pavel le scrie corintenilor despre „vedeniile şi 
descoperirile Domnului”, când a fost răpit în Rai şi a auzit cu- 
vinte de negrăit (II Corinteni 12, 1-6). 

De asemenea, mai scrie că, în timpul vederii lui Dumne- 
zeu, cunoaşterea și prorociile se vor sfârși, iar rugăciunea va 
înceta. „Şi ori prorociile de se vor sfârși; ori limbile de vor înceta; ori 
cunoştinţa de se va sfârşi; pentru din parte cunoaştem şi din parte 
prorocim. lar când va veni ceea ce este desvârşit, atunci ceea ce este 
din parte se va sfârși” (I Corinteni 13, 8-10). 


„Potrivit teologiei patristice, în îndumnezeire Rugă- 
ciunea încetează. Nu mai există Rugăciune pe durata în- 
dumnezeirii. Când încetează îndumnezeirea, se întoarce 
Rugăciunea. 

Dar şi cunoaşterea se sfârșește. Teologia se sfârșește de- 
acum. Deci, când spune aici «cunoaştere», nu înţelege orice 
cunoaştere, înțelege doar cunoaşterea despre Dumnezeu, 
nu orice fel de cunoaştere. Cunoaşterea despre Dumnezeu 
se sfârșește, pentru că omul ÎI vede de-acum pe Hristos 

«faţă către faţă», ÎI vede pe Însuşi Dumnezeu. Însă cunoaş- 
terea lumii create pe care o are cineva nu se sfârșește, pen- 
tru că nu-şi pierde simţurile. Şi Apostolul Pavel a fost orbit 
de Lumină, dar vorbea şi auzea în starea aceasta, şi timp 
de trei zile nici n-a mâncat, nici n-a băut, pentru că a în- 
cetat aspectul acesta al funcţiilor fireşti. Când însă cineva 
se întoarce [din îndumnezeire] şi începe din nou Rugă- 
ciunea şi prorocia, continuă şi-i zideşte pe alții, ţine şi pre- 
dici, şi învaţă etc.” 


„Dacă ajunge cineva și la îndumnezeire din când în când, 
de două-trei ori, ştiu eu, atunci, pe treapta îndumnezeirii, 
în experienţa îndumnezeirii, Rugăciunea inimii încetează. 
Încetează. Prin urmare, şi cunoaşterea se sfârșește, adică 
se sfârșește cunoaşterea raţională a credinţei, se sfârșește 
şi cunoaşterea luminării, se sfârșește pentru că omul ÎI vede 
pe Dumnezeu prin Dumnezeu. Prin Lumina necreată vede 
Lumina necreată, prin Dumnezeu Îl vede pe Dumnezeu. 

Omul, de la sine, nu-L poate vedea pe Dumnezeu, pen- 
tru că Dumnezeu poate fi văzut numai prin revelaţie; dar 
vede cu o vedere mai presus de vedere, aude cu un auz mai 
presus de auz, miroase cu un miros mai presus de miros 
ş.a.m.d. Pentru că nu este o stare fiziologică, nu ține de 
cunoştinţele fireşti ale omului, nici de revelația suprana- 
turală = în sensul apusean de revelaţie supranaturală -, 
pentru că nu există înţelegere.” 


„În experiența îndumnezeirii nu există Rugăciunea 
minţii. Rugăciunea minții încetează. Şi, când încetează ex- 
perienţa îndumnezeirii, adică vederea lui Dumnezeu, re- 
începe Rugăciunea minţii. Și, când se află cineva în stare 
de luminare, proroceşte şi teologhiseşte, adică prin teolo- 
gie şi prin Sfânta Scriptură etc. Însă, când ajunge la îndum- 
nezeire, nu-L. mai cunoaşte pe Dumnezeu prin prorocii, 

nici prin cunoaștere, nici prin rugăciuni, ci ÎI cunoaşte di- 
rect, față către faţă.” 


Cu toate că, în timpul îndumnezeirii, Rugăciunea minţii 
încetează, pentru că mintea (vovc) vede slava lui Dumnezeu, 
totuși rugăciunea raţională nu încetează. Se poate ca văzătorul 
de Dumnezeu să se afle la Dumnezeiasca Liturghie şi în ace- 
lași timp să vadă realitatea necreată. Cu alte cuvinte, în tim- 
pul vederii lui Dumnezeu, el nu trece printr-un extaz neopla- 
tonician. 


„În îndumnezeire, Rugăciunea încetează. Și când cine- 
va, în starea de îndumnezeire fiind, stă de vorbă cu un «co- 
leg», foloseşte cuvinte. Însuși cel aflat în stare de îndum- 
nezeire se poate să liturghisească și să rostească rugăciu- 
nile Bisericii ca de obicei. 

Ceea ce a încetat înlăuntrul său este rugăciunea Sfân- 
tului Duh cu aceste cuvinte, pentru că vede acum cele ne- 
create. Când vede cele necreate, atunci Rugăciunea aceasta 
încetează înlăuntrul lui, dar slăvirea raţională”, nu înce- 
tează. Omul poate să liturghisească.” 


Există o legătură între făptuire (npáčn) şi vedere (Bwpia). 


„Avem făptuirea, care se desăvârșeşte în vedere. În tim- 
pul vederii însă nu este niciodată părăsită făptuirea. Nici- 
odată. Poate că exemplul cel mai clasic de vedere ortodoxă 
e Simeon Noul Teolog, la care, acolo, în biografia lui scri- 
să de Nichita Stithatul, vedem următorul paradox. Aşa cum 
Apostolul Pavel mai întâi a pătimit îndumnezeirea şi abia 
apoi a fost botezat - fenomen neobișnuit, pentru că mai în- 
tâi a văzut slava necreată pe drumul Damascului și s-a suit 


7 Vezi nota de la p. 200. (n. trad.) 
” Vezi nota de la p. 195. (n. trad.) 

până la al treilea cer, după cum însuşi scrie, şi după ex- 
perienţa aceasta a îndumnezeirii Apostolul Pavel s-a bo- 
tezat —, la fel şi Simeon Noul Teolog, mai întâi a avut expe- 
rienţa îndumnezeirii, şi abia apoi a fost tuns monah. 

Ceea ce înseamnă că, atunci când omul ajunge la în- 
dumnezeire, ca și pe parcursul îndumnezeirii, își încetează 
nevoinţa ş-a.m.d., datorită stării în care se află, Nici nu mă- 
nâncă, nici nu bea, nici nu doarme, nici nu merge, mă ier- 
taţi, la toaletă, pentru că are loc o suspendare a funcţiilor 
firești ale trupului său atâta vreme cât se află în starea de 
vedere a slavei necreate a lui Dumnezeu. Când însă revine 
din starea aceasta, continuă iarăși cu nevoinţa. Şi posteşte, 
şi se roagă, şi priveghează, şi are iarăși Rugăciunea minți 
În îndumnezeire însă încetează Rugăciunea minţii, rugă- 
ciunea de-un-singur-gând, pomenirea lui Dumnezeu, de 
vreme ce-L avem în faţa noastră pe Însuşi Dumnezeu. Po- 
menirea încetează, nu mai este nevoie de ea. 

Aceasta înseamnă că vederea cea mai înaltă, care e în- 
dumnezeirea, nu este o stare permanentă, fie sub forma 
strălucirii pentru o scurtă perioadă de timp, fie sub forma 
vederii, care poate să țină şi patruzeci de zile și de nopţi, 
ca în cazul lui Moise, dar când revine la starea de luminare, 
deşi are Rugăciunea minţii, iarăși se nevoiește, ține toate 
posturile, se înfrânează. Nu încetează nevoinţa.” 


Cu toate că nu are loc o suspendare a energiei raționale, 
totuși energiile trupeşti sunt suspendate. Sfinţii învaţă, din ex- 
perienţa lor, că în timpul vederii lui Dumnezeu, sunt suspen- 
date patimile fireşti şi ireproșabile, după cum, de asemenea, 
diavolul este făcut neputincios. 


„Din experienţa lui Moise pe Sinai şi a sfinţilor, care, 
asemenea lui Moise, au ajuns la vedere înainte de 
moartea trupului, știm că în timpul acestei experienţe a 


396  Parteaa V-a Biserica, Trup al lui Hristos 


îndumnezeirii, patimile fireşti şi ireproşabile sunt suspen- 
date, aşa că nu mai există foame, sete, oboseală, teamă, 
nelinişte şi somn. Este o asemenea stare de desăvârşire, 
încât diavolul devine, în mare măsură, dacă nu cu totul și 


cu totul neputincios.” 


Cel îndumnezeit, când se află în îndumnezeire, trăieşte în 
slava lui Dumnezeu, simte suspendarea energiilor fireşti ale 
trupului, nu ale sufletului, însă starea în care se află este 
firească. 


„În celelalte privinţe e firesc, vorbeşte, umblă etc. în sta- 
rea aceasta, îi învaţă pe ceilalți, până când încetează ve- 
derea lui Dumnezeu şi se întoarce la luminare. Atunci înce- 
pe iarăși Rugăciunea minții, care încetase pe parcursul 
îndumnezeirii, şi acesta este sfântul nostru. Avem o dife- 
renţă imensă față de hinduși. Nici cea mai mică legătură. 
Singura asemănare cu hinduşii e distincţia dintre minte 
(vovc) şi rațiune (Aoy1x1]). De asemenea, nu există nici cea 
mai mică legătură cu extazul religiilor de mistere sau al 
neoplatonismului. 

Acum, lucrul acesta nu prezintă nici un interes pentru 
nutriționiști? Că e posibil s-o ducă unul şi-un an de zile fără 
să mănânce, fără să doarmă, fără să bea şi fără să se ducă 
la toaletă? O asemenea stare poate să dureze o săptămână, 
două săptămâni, o lună, patruzeci de zile, patruzeci de 
nopţi, poate să țină şi-un an întreg.” 


Toate aceste lucruri nu sunt teoretice, ci sunt consemnate 
în vieţile sfinţilor, aşa-numitele Sinaxare ale Bisericii, care sunt 
adevărata istorie a vieţii bisericeşti. 


„În mod repetat, în vieţile sfinţilor — nu doar în Ră- 
sărit, ci şi în Apus, la sfinţii apuseni, la roméii Apusului 

adică —, întâlnim fenomenul acesta al îndumnezeirii aso- 
ciat cu suspendarea funcţiilor trupeşti. Dacă ţine o săptă- 
mână - poate să ţină și-o lună, poate să ţină şi-un an, şi ani 
de zile, depinde cât vrea Dumnezeu să stea cineva în sta- 
rea aceasta, şi de nevoile lui şi ale celor din jurul său.” 


Cei cunoscuţi sub numele de pustnici şi stâlpnici au trăit 
acest fenomen paradoxal pentru raţiunea omenească, şi nu 
doar că au revenit la starea de dinainte de cădere, dar au urcat 


încă şi mai sus, trăind stări eshatologice, adică pregustând viața 
sfinţilor din Rai. 


„Acolo, în pustie, ce făceau călugării? De ce avem toate 
aceste tropare despre pustii, despre lacrimile care au adă- 
pat pustia şi oamenii aceștia care trăiau acolo unde nu 
exista de mâncare? Cum trăiau? Adică stâlpnicii, ce erau? 
ÎI vedeau pe un Daniil Stâlpnicul, care în fiecare iarnă era 
acoperit de gheaţă, de zăpadă, şi nu ştiau dacă la primă- 
vară o să-l mai vadă viu. Cum trăia el în gheaţă şi-n z: 
padă? Pustnicii goi, cum umblau ei prin munţi și prin 
nămeţi?” 


Vederea lui Dumnezeu conferă adevărata teologie. Ade- 
vărata teologie este expresia experienței de Dumnezeu văză- 
toare. Aceasta înseamnă că un om începe să teologhisească 
numai atunci când ajunge la luminare. Dacă Dumnezeu îl în- 
vrednicește să ajungă la vederea lui Dumnezeu, la vederea 
energiei necreate a lui Dumnezeu, atunci, în ceasul acela al 
vederii lui Dumnezeu, însăşi teologia încetează, pentru că-L 
vede pe Însuşi Dumnezeu. Când experienţa văzătoare înce- 
tează, atunci începe teologia. 

Așadar, teologia este expresia şi punerea în cuvinte şi în- 
țelesuri create a realităţii necreate. 

„Trebuie să încetăm să mai facem o separație strictă în 
«teologie apuseană» şi «răsăriteană», după cum se obiș- 
nuieşte, şi să mergem să vedem care este rezultatul teolo- 
giei. Acolo unde există îndumnezeire, acolo fără discuție 
există şi teologia corectă. Acolo unde nu există îndumne- 
zeire, acolo cel mai probabil nu există nici teologia corectă, 
chiar dacă cei ce promovează o asemenea teologie își zic 
ortodocşi. 

Așadar, criteriile nu trebuie să fie dogmatice în mod 
formal, ci pur terapeutice. Teologia terapeutică şi numai 
ea este teologia corectă. Aceasta este teologia, aşa cum e 
exprimată în vieţile sfinților.” 


„În teologia patristică, temelia teologiei, temelia teolo- 
ghisirii e Rugăciunea minții. În Biserica primară, îi era în- 
găduit cuiva să teologhisească numai dacă ajunsese la 
luminare. Și era numit «teolog» dacă ajungea la îndumne- 
zeire. Aşadar, cineva teologhiseşte când are Rugăciunea 
minţii, şi e numit «teolog» când ajunge la îndumnezeire. 
Acesta este uzul istoric al acestor termeni.” 


„Cineva începe să devină teolog atunci când devine 
templu al Duhului Sfânt. Pentru că, fără să devină templu 
al Duhului Sfânt, cum să devină teolog? Și teolog al Bise- 
ricii, prin excelenţă, este cel ce a ajuns la îndumnezeire. 
Acesta este teologul. 

De aceea, şi în Biserica noastră, titlul acesta a fost dat cu 
zgârcenie până la întemeierea statului neogrec. Pentru că, 
înainte de înfiinţarea Universităţii din Atena, teologii Bi- 
sericii erau Grigorie Teologul, loan Teologul, Simeon Noul 
Teolog, şi încă vreo cinci-şase pe care-i numim «teologi» 
în Biserică. Şi principala trăsătură pentru care-i numim «teo- 
logi» este pentru că au ajuns la îndumnezeire, adică la ve- 
derea lui Dumnezeu. Acesta este teologul, teologul prin 

excelență — dar ce teolog! Pentru că, în starea de îndum- 
nezeire, teologia încetează,” 


„Teologia Bisericii este expresia experienţei îndumne- 
zeirii, a proslăvirii omului, adică atunci când omul ajunge 
la Revelaţie. Pentru că teologia se naște din vederea de Dum- 
nezeu a Prorocilor, Apostolilor, Sfinţilor etc., a celor ce au 
ajuns îndumnezeiţi. 

Este expresia unei realități inexprimabile, care expre- 
sie nu poate fi înţeleasă raţional, ci are scop terapeutic, ni- 
mic mai mult. Teologia ortodoxă nu are nici un alt scop — 
are scop terapeutic, nu are scop filosofic. Niciodată nu a 
avut scop filosofic.” 


„Teologia este un mijloc. Nu un scop în sine. Înţelesu- 
rile nu sunt un scop în sine. Sunt mijloace.” 


„Teologia ortodoxă înseamnă să vadă cineva şi, pe baza 
experienţei vederii lui Dumnezeu, a îndumnezeirii, să 
teologhisească. Pentru că, la îndumnezeire, ce vede el? 
Vede toate dogmele.” 


„Teolog, în esenţă, e unul la care teologia a încetat, de 
vreme ce a ajuns la experienţa îndumnezeirii. La el, teo- 
logia încetează - şi, pentru că trăieşte în stare de luminare, 
cunoaște scopul teologiei şi al rugăciunii, care sunt unul 
şi acelaşi lucru. Cel ce se roagă teologhiseşte, şi cel ce teo- 
loghiseşte se roagă. Adică teologia şi rugăciunea sunt unul 
și acelaşi lucru.” 


Teologia încetează pe timpul experienţei îndumnezeirii, 
pentru că ceea ce vede văzătorul de Dumnezeu nu poate fi de- 
scris în termenii cunoaşterii omeneşti. 


Sta 

Dincolo de toate, ceea ce vede văzătorul de Dumnezeu este 
că Dumnezeu e necreat, ceea ce înseamnă că există o diferență 
abisală între El și cele create. 


„Deci unul care ajunge la îndumnezeire nu L-a văzut 
niciodată pe Duhul Sfânt [ca fiind) creat, nici pe Cuvân- 
tul nu L-a văzut [ca fiind] creat. Ştie că este o slavă necreată 
a Sfintei Treimi, şi că este o slavă firească a energiei necre- 
ate a lui Dumnezeu, deoarece Cuvântul are slava de la 
Tatăl în mod firesc, nu după har, pentru că şi Duhul Sfânt 
are slava necreată de la Tatăl, nu după har, ci după fire. 

Toate aceste elemente centrale, care reprezintă ansam- 
blul teologiei ortodoxe, toate provin din experienţa îndum- 
nezeirii. Vasăzică Părinţii, când teologhisesc, nu teologhi- 
sesc numai din Sfânta Scriptură; teologhisesc din însăşi 
experiența lor.” 


Numai prin vederea lui Dumnezeu poate cineva să ajungă 
la cunoaşterea lui Dumnezeu. 

După experienţă-vederea lui Dumnezeu, cel ce este vă- 
zător de Dumnezeu-teolog foloseşte cuvinte create, simboluri, 
pentru a exprima pe cât îi este cu putinţă realitatea necreată. 


„De aceea, expresiile despre Dumnezeu sunt simbolice. 
Şi apoi avem şi termenul de «teologie simbolică», şi folo- 
sim simbolurile ca să vorbim despre Dumnezeu. Însă sco- 
pul acestor simboluri nu e să-L înţelegem noi pe Dumnezeu, 
ci, prin intermediul simbolurilor, să fim călăuziți la uni- 
rea cu Dumnezeu, care este îndumnezeirea ce transcende 
înțelegerea.” 


Prin această cunoaştere de Dumnezeu văzătoare, cel ce este 
văzător de Dumnezeu devine Părinte duhovnicesc”, deoarece 


* Vezi nota de la p. 156. (n: trad) +» r ' 

știe cum să-l tămăduiască pe om şi să-l călăuzească la îndum- 
nezeire. Boala care trebuie tămăduită este îndepărtarea omu- 
lui de Dumnezeu, iar sănătatea este comuniunea cu El, ve- 
derea lui Dumnezeu. 


„Există tâlcuirea aceasta, că teolog e cel «înaintat în 
vedere», că teologul e cel ce a ajuns la luminare sau la în- 
dumnezeire, şi că el este şi Părintele duhovnicesc, cel ce 
cunoaşte şi tămăduieşte. Așadar, cunoaşterea şi tămăduirea 
sunt unul și acelaşi lucru. Cunoaşterea este tratamentul 
terapeutic, şi tratamentul terapeutic este cunoaşterea; amân- 
două merg împreună.” 


Văzătorul de Dumnezeu are cuvinte de Dumnezeu insu- 
flate ca să-i călăuzească pe fiii săi duhovniceşti la îndumne- 
zeire. Îi călăuzeşte prin înţelesuri, ca să ajungă „prin curăţire, 
la luminare, şi în cele din urmă la îndumnezeire”. 

Experienţa îndumnezeirii, în afară de harisma teologiei, 
are şi alte urmări pentru cel îndumnezeit. Una dintre ele este 
că văzătorul de Dumnezeu devine liber de orice robie faţă de 
lucrurile create. 


„În starea de îndumnezeire, se slobozeşte de robie chiar 
şi faţă de stihiile naturii, pentru că este hrănit de Însuşi 
Dumnezeu şi, în această stare, dacă durează, poate să ră- 
mână ani şi luni de zile.” 


„Pentru Părinţii Bisericii, libertatea deplină este îndum- 
nezeirea, iar începutul libertăţii sunt curățirea şi luminarea.” 


Văzătorul de Dumnezeu dobândeşte adevărata dragoste, 
care este jertfelnică. 


Ea- 

„Îndumnezeirea, desăvârşirea omului pe baza unei dra- 
goste care «nu caută ale sale» (I Corinteni 13, 5) nu-i același 
lucru cu dragostea pe care o are un om bun. Pot fi asemă- 
nări, dar nu-i acelaşi lucru.” 


Întrucât se eliberează de patimi, iar cea mai mare patimă 
e iubirea de sine, de aceea dobândeşte iubire de Dumnezeu şi 
iubire de oameni. Toți cei îndumnezeiți dobândesc egalitate 
în energia noetică. Dacă în capacitățile omeneşti nu poate exista 
egalitate, pentru că există diferențe la nivelul rațiunii şi al ha- 
rismelor, totuşi în privința energiei noetice şi a teologiei, cei 
îndumnezeiţi dobândesc egalitate, ceea ce înseamnă că au ace- 
eaşi cunoaştere. Dar în același timp se detaşează de bunurile 
materiale şi se identifică cu săracii. 


„Noi niciodată nu am încetat să credem în egalitatea oa- 
menilor. De ce? Reflectaţi puţin asupra subiectului egali- 
tăţii. Egalitatea oamenilor, din punct de vedere ortodox, 
se bazează pe faptul că fiecare are energie noetică, care e 
separată de energia raţională. Vasăzică, un om poate să 
ajungă pe culmile energiei noetice, la îndumnezeire, iar în 
privința energiei raţionale să fie nul. 

E ceea ce spunem în troparul Cincizecimii, al Sfintei 
Treimi: «Binecuvântat eşti, Hristoase, Dumnezeul nostru...». 
Hristos a luat niște pescari şi i-a înălțat pe culmile îndum- 
nezeirii, şi au devenit suprapământeşti, i-au depăşit pe 
toţi oamenii în îndumnezeire. Cine? Nişte pescari analfa- 
beţi. Asta înseamnă că energia lor noetică a fost înălțată până 
la experienţa Cincizecimii, dar din punctul de vedere al fa- 
cultății raţionale, nimic! Dacă i-ar fi dat cineva Apostolului 
Petru o problemă de matematică, fiți siguri că nu era în sta- 
re să rezolve nici probleme de matematică, nici de geofizică, 
nici de politică. Și totuși el este întâiul între Apostoli. 

Pe de altă parte, omul poate să ajungă pe culmile in- 
telectualităţii raționale şi să fie praf în energia noetică, iar 
inima să-i fie împietrită. Pe de altă parte, este posibil să 
ajungă cineva atât pe culmile desăvârşirii noetice, cât şi pe 
culmile desăvârşirii raționale, pentru că are studii însem- 
nate. Pe culmile amândurora. 

Pe de altă parte, este posibil şi să ajungă unul la pragul 
cel mai de jos al energiei raționale, adică să fie prost de dă 
în gropi, fără minte şi zevzec, şi pe deasupra să mai fie şi 
împietrit la inimă. Pe de altă parte, este posibil să fie unul 
pe jumătate nebun şi să nu-i funcţioneze bine facultatea 
raţională, dar să aibă un Părinte duhovnicesc care să-l eli- 
bereze de neputinţele raţiunii, şi omul să ajungă până la 
îndumnezeire, şi să fie şi prost, adică, sub aspectul științei 
de carte. 

Deci, din punctul de vedere al egalităţii duhovniceşti, 
există o egalitate absolută a oamenilor, pentru că toţi oa- 
menii au energie noetică. lar culmile teologiei n-au nici o 
legătură cu energia raţională. Mă urmăriţi? Deci, din acest 
punct de vedere, în teologia ortodoxă avem o egalitate care 
nu există în nici un alt domeniu, pentru că, orice-am spune, 
n-o să existe niciodată egalitate în privinţa rațiunii. Pen- 
tru că energia raţională a omului este legată de materia ce- 
nuşie, de problemele ereditare, pe care le are de la părinţi 
ş.a.m.d. Orice-am face, unul dă examene şi intră la facul- 
tate, altul dă de cincisprezece ori examene şi nu intră la 
facultate, Unul ia bacalaureatul, altul nu ia bacalaureatul 
etc. E cât se poate de clar că nu există egalitate - şi totuși 
în teologie există egalitate. Vasăzică, noi, teologii orto- 
docși, ştim mai multe despre egalitate decât ştiu ceilalţi 
din societate. 

Apoi, egalitatea în desăvârşire înseamnă şi egalitate în 
bogății. Pentru că cine a ajuns la îndumnezeire este bogat, 
cu toate că, din perspectiva lumii, el devine sărac. Vasă- 
zică, pentru că e sărac, el se face egal cu toţi săracii lumii, 

devine egal cu ei. Așadar, din perspectiva aceasta nu mai 
există problemă socială, pentru că îndumnezeitul nu se 
identifică niciodată cu bogatul, ci cu săracul. Acest lucru 
vine de la sine în teologia ortodoxă, şi nici nu poate să fie 
altfel. Pentru că, dacă s-ar identifica cineva cu bogaţii, ar 
dovedi că nu are Rugăciunea minții. Ca să aibă Rugăciu- 
nea minţii trebuie să se identifice cu săracii.” 


O altă consecință a îndumnezeirii-vederii lui Dumnezeu 
este că trupul văzătorului de Dumnezeu devine sfinte moaşte. 
Deoarece la vederea lui Dumnezeu participă omul întreg, din 
acest motiv se îndumnezeiește și sufletul, şi trupul. Deci, când 
sufletul se desparte de trup, atunci harul lui Dumnezeu ră- 
mâne nedespărţit atât de suflet, cât şi de trup, și astfel avem 
sfintele moaşte. 


„Moaştele sunt rezultatele îndumnezeirii. Pentru că 
omul care a ajuns la îndumnezeire se află într-o stare sus- 
pendată între stricăciune şi nestricăciune. 

Aşadar, atunci când moare, trupul nu se descompune, 
pentru că se conservă. Există stricăciune, dar se conservă 
identitatea celulară, adică s-a conservat în mare parte, nu 
deplin, dar în mare parte. Însă trupul nu este nici nestricat, 
dar nici desăvârşit - n-aş vrea să folosesc cuvântul «stri- 
cat», pentru că în neogreacă are o conotaţie morală, câtă 
vreme, la Părinţi, stricăciunea înseamnă descompunere 
deplină.” 


„Ce sunt sfintele moaşte, conform Părinților Bisericii? 
Sfintele moaşte sunt o stare în care ajunge văzătorul de Dum- 
nezeu atunci când ajunge la îndumnezeire. Este o stare 
între nestricăciune şi mortalitate, adică. Avem stricăciu- 
nea, şi avem şi nestricăciunea. Așadar, cine ajunge la în- 
dumnezeire nu a devenit nestricat, ci a ajuns să trăiască 

nestricăciunea, pentru că experiența îndumnezeirii este 
descrisă ca fiind nestricăciune după har. Îndumnezeirea 
este nestricăciune după har, 

Cine a trecut prin experienţa aceasta lasă sfinte moaşte, 
care îşi păstrează semnalmentele biologice, celulele, de vre- 
me ce există piele, celulă - toate sunt acolo, nu-i aşa? Şi nu 
a trecut prin stricăciune; dar nu a ajuns nici la nestricăciu- 
ne, pentru că nestricăciunea ar fi însemnat ca organul să 
fie viu; el este mort, dar nu s-a descompus, nu-i aşa? Ăsta-i 
un fenomen. 

Acum, nici mumie, cum s-ar spune, nu este, nici nu s-a 
realizat lucrul acesta prin substanţe chimice, nici pentru 
că pământul în care a stat ar fi fost atât de uscat încât să nu 
se poată descompune, pentru că de multe ori moaștele se 
află într-un pământ extrem de umed.” 


Când cineva ajunge la vederea slavei necreate a lui Dum- 
nezeu, dobândeşte comuniune cu Dumnezeu. După vedere 
se întoarce la treapta luminării minţii (vovg), şi este pusă în lu- 
crare Rugăciunea minţii (noetică). Dar, dacă nu este cu luare- 
aminte, poate să ajungă până la a se lepăda de Dumnezeu. 


„Şi a avut loc în trecut o mare dispută între catari şi cei- 
lalţi ortodocşi, deoarece catarii spuneau că cine s-a lepă- 
dat de Hristos în prigoană trebuie să moară neîmpărtăşit. 
ÎI lăsau în mâinile lui Dumnezeu. 

Ceilalţi ortodocşi aveau argumentul: cum adică, din mo- 
ment ce însuşi Apostolul Petru a trecut întâi prin îndum- 
nezeire la Schimbarea la Faţă, şi după îndumnezeire s-a le- 
pădat de Hristos? Şi cum adică, Hristos, chiar după Înviere, 
l-a reabilitat și l-a pus din nou Apostol? Şi încă primul în- 
tre Apostoli? Vasăzică, vedem că nu doar după luminare, 
ci şi după îndumnezeire poate să cedeze şi să se lepede 
cineva.” 

Îndumnezeirea e desăvârșirea omului, şi acesta este sco- 
pul creării lui. Atunci omul transcende toate cele omeneşti şi 
trăieşte ca un înger în trup. Oamenii care au cuget lumesc nu 
pot să înțeleagă starea aceasta, pentru că ei duc o viață împo- 


triva firii. 


„În ochii lumii, nebuni nu sunt doar cei de la casa de ne- 
buni, ci pot să fie consideraţi nebuni, în ochii lumii, şi cei 
care sunt în stare de îndumnezeire. 

Vasăzică, din acest motiv, nu ne mai miră că unii orto- 
docşi îl consideră puțin nebun pe Simeon Noul Teolog. Pen- 
tru că, dacă-l citeşte cineva pe Simeon Noul Teolog și nu 
e orientat în ceea ce scrie, de ce scrie şi în ce stare se află 
când scrie, nu este greu să creadă că Simeon Noul Teolog 
era nebun.” 


Însă această „nebunie”, după mentalitatea oamenilor lu- 
meşti, este viaţa firească a omului, conform motivului şi sco- 
pului creării sale. 


c) Îndumnezeiţii, temelia vieţii bisericeşti 


Cei îndumnezeiţi, care se împărtăşesc de slava lui Dum- 
nezeu - adică Prorocii, Apostolii, Părinţii, cuvioşii, sfinţii — sunt 
temelia şi baza vieţii bisericeşti. Biserica nu este o organiza- 
ţie antropocentrică, ci Trupul îndumnezeit al lui Hristos și 


Există o diferenţă între îndumnezeirea lui Hristos ca om şi îndumne- 
zeirea oamenilor. Firea omenească a lui Hristos s-a îndumnezeit în chip de- 
plin şi desăvârşit din clipa zămislirii, după cuvântul Sfântului Ioan Da- 
maschinul («2% àkgas ovAAńyews», Exdogis âxpufris the GpBodotov 
niorewc 46, PG 94, 985 B Kotter II, 109 și urm.), iar această diferenţă este 
exprimată morfologic în greaca veche prin participiul perfect reQtcopui oc, 
„Cel ces-a îndumnezeit”, fiind vorba aici de un proces încheiat. În ce îi pri- 
veşte pe oameni, ei se află într-un proces continuu de îndumnezeire, 
într-o infinită desăvârşire a îndumnezeire; de aceea atributul folosit cu 
referire la oameni este un participiu prezent, 9roúpevoc, „cel ce se îndum- 
nezeieşte”. (n. trad.) 

societatea îndumnezeirii. Capul ei este Hristos, iar mădula- 
rele ei sunt cei ce participă în diferite grade la îndumnezeire 
şi se numesc „îndumnezeiţi””. 

Toţi cei ce au experienţa lui Dumnezeu sunt adevăratele 
mădulare ale Bisericii, din moment ce Biserica „nu este o idee 
abstractă”, ci „cei ce au experienţă”. Mădularele Bisericii nu 
sunt definite de constituția lor morală, ci de măsura în care par- 
ticipă la îndumnezeire şi sunt îndumnezeiţi. 


„Vasăzică, nu mai avem un om care e bun sau rău. Avem 
oameni care sunt luminaţi sau nu sunt luminaţi, sunt în- 
dumnezeiţi sau nu sunt îndumnezeiţi.” 


Cei îndumnezeiţi sunt autoritatea în Biserică, pentru că au 
dobândit cunoaşterea adevărată şi nerătăcită a lui Dumnezeu 
Poporul care îi urmează pe îndumnezeiţi are credința cea ade- 


vărată. Dar una e cunoaşterea lui Dumnezeu, şi alta e credinţa 
despre Dumnezeu. 


„Dacă ajunge cineva la luminare şi la îndumnezeire, 
atunci va avea aceeaşi experiență pe care o au toți îndum- 
nezeiţii şi, deci, exact aceeaşi cunoaştere pe care o au în- 
dumnezeiţii, de aceea toţi îndumnezeiţii, de-a lungul isto- 
riei, au una și aceeași cunoaştere a lui Dumnezeu. 

Cei ce ajung să cunoască despre Dumnezeu prin inter- 
mediul celor îndumnezeiţi sunt cei ce au dreapta credință 
despre Dumnezeu. Dar dreapta credinţă despre Dum- 
nezeu nu înseamnă şi cunoaşterea lui Dumnezeu. Una e 
să-L cunoaştem pe Dumnezeu «faţă către faţă», şi alta să 
credem noi corect despre Dumnezeu, avându-i călăuze 
pe îndumnezeiţi. Este ca studentul în astronomie față de 


Vezi nota anterioară. (n. trad.) 


N 


408 Partea a V-a Biserica, Trup al lui Hristos 


astronomul specialist, care se uită [empiric] prin telescop. 
Exact acelaşi lucru, aceeaşi relaţie există.” 


Îndumnezeiţii sunt învățătorii neînşelaţi în Biserică, şi pe 
învăţătura lor ne sprijinim pentru a-L cunoaşte și noi empiric 
pe Dumnezeu. Învățătura îndumnezeiţilor este formulată pe 
baza cuvintelor şi înțelesurilor create ale experienței necreate 
pe care au trăit-o. 


„Îndumnezeitul însuşi are o cunoaştere mai presus de 
cunoaştere, dar foloseşte cuvinte şi înțelesuri ca să le vor- 
bească celorlalţi. De aceea Sfânta Scriptură nu este dată la 
o parte, ci este folosită chiar de îndumnezeiţi, deoarece cu- 
prinde cuvintele şi înțelesurile prin care și ceilalţi sunt că- 
lăuziţi la aceeaşi experienţă.” 


Pentru că îndumnezeiţii sunt învățători cu autoritate, de 
aceea, când se întrunesc în Sinoade Locale sau Ecumenice, 
formulează învăţătura Bisericii în chip neînşelat şi cu dumne- 
zeiască insuflare. 


„De aceea găsim sfinţi îndumnezeiţi nu doar în Răsă- 
rit, ci şi în Apus, veacuri de-a rândul. Oamenii aceştia, când 
se întruneau în Sinod, cunoşteau imediat ce este învăţă- 
tura Bisericii.” 


Pentru că, în Biserică, un criteriu de bază care stabileşte 
autenticitatea mădularelor ei sunt cei îndumnezeiţi, de aceea 
în Biserica primară se observă că episcopii şi preoţii erau aleşi 
din rândul acestor îndumnezeiţi şi Proroci. Vedem lucrul 
acesta în Faptele Apostolilor, la alegerea Apostolului Matia, 
care a luat locul lui Iuda. Trebuia să fie martor al Învierii lui 
Hristos. 

Trebuia ca, de altfel, clericii să fie îndumnezeiţi, pentru că 
numai atunci erau doctori adevăraţi, ştiau cum să-i tămădu- 
iască pe oameni şi să-i călăuzească de la întunecarea minţi 
(voùç) la luminarea minţii (vovc) şi la îndumnezeire. Unul din 
scopurile şi misiunile Bisericii este îndumnezeirea oamenilor. 
Biserica, aşa cum am afirmat deja de atâtea ori, este asemenea 
unui spital, iar clericii, asemenea doctorilor. 

Aceasta este perspectiva în care trebuie să vedem virtutea 
ascultării. Nu ascultăm de orice învăţătură care apare, ci de cei 
îndumnezeiţi, care au experiența lui Dumnezeu, pentru că 
doar în felul acesta ascultarea ne va duce la îndumnezeire, la 
împărtăşirea de slava necreată a lui Dumnezeu. 


„În Biserica Ortodoxă, ascultarea nu a fost niciodată în- 
țeleasă drept ascultare oarbă faţă de cineva, care are o au- 
toritate bazată doar pe hirotonie, doar pentru că ar fi epis- 
cop sau egumen ş.a.m.d. Nu! Autoritatea este o autoritate 
duhovnicească. 

Când cineva e îndumnezeit sau luminat, și a dobândit 
experienţă în călăuzirea altor oameni la tămăduire, vom 
face ascultare de el ca să învăţăm metoda, până ce vom 
ajunge noi înșine într-un anume punct. De acesta vom face 
ascultare. Nu de fitecine.” 


Este nevoie să facem ascultare de cei „inițați prin experienţă” 
pentru a înainta către îndumnezeire. Aceasta nu înseamnă că 
este subminată sau desconsiderată instituţia canonică a Bisericii 

Și rugăciunea către sfinţi este, de asemenea, importantă, 
pentru că ei rămân îndumnezeiţi, sunt prieteni ai lui Dumne- 
zeu şi au îndrăzneală către EI, prin urmare mijlocirile lor au 
efect. 


„Îndumnezeitul, când se mută la Domnul, rămâne în- 
dumnezeit, nu încetează să fie îndumnezeit şi să se împăr- 
tăşească de slava lui Dumnezeu, de vederea lui Dumnezeu. 

Şi din acest motiv ne rugăm acestor oameni, şi-i chemăm 
să mijlocească pentru noi.” 


Prin urmare, îndumnezeiţii sunt baza şi temelia vieţii bise- 
riceşti, trăiesc viaţa celor întâi-zidiţi de dinainte de cădere, dar 
participă şi la Trupul îndumnezeit al lui Hristos. Părinţii tâl- 
cuiesc subiectele teologice prin propria lor experienţă, iar nu 
prin speculaţii raționale. 

S-a lăsat impresia că istoria Bisericii înseamnă diferitele 
evenimente legate de activitatea exterioară a membrilor ei: pri- 
goanele, Sinoadele Locale şi Ecumenice, schismele şi divizările, 
ereziile şi războaiele etc. Este și aceasta o parte a istoriei care 
se predă în facultățile de teologie şi în şcoli ca materie aparte. 

Însă adevărata istorie bisericească este viaţa sfinţilor, lucra- 
rea-energia Sfântului Duh în inima credincioşilor, parcursul 
de la Duminica lăsatului sec de brânză până la Paşte, şi de 
acolo la Cincizecime şi la Duminica Tuturor Sfinţilor. Aceste 
evenimente nu sunt doar exterioare, istorice, nu sunt eveni- 
mente singulare, ci se repetă în viaţa fiecărui credincios care, 
prin pocăință şi prin curățirea inimii, ajunge la Cincizecime, 
adică se împărtăşeşte de energia de Dumnezeu văzătoare şi 
prăznuiește la Praznicul Tuturor Sfinţilor. 


„lar acest lucru este vizibil din calendarul Bisericii. Avem 
ziua de Paşte. Inainte au fost botezurile din Sâmbăta Mare. 
Apoi ajungem până la Cincizecime cu Evanghelia după 
Ioan, care este «Evanghelia duhovnicească» a Bisericii, 
pentru cei ce s-au botezat. Apoi ajungem la ziua Cincize- 
cimii, şi apoi vine Duminica Tuturor Sfinţilor. Acesta este 
scopul Cincizecimii.” 


„Deci acestea sunt predicile vii ale Ortodoxiei, de 
aceea Ortodoxia se sprijină întotdeauna pe vieţile sfinți- 
lor. Așa că sinaxarul sfinţilor e coloana vertebrală a teolo- 
giei ortodoxe.” 


6. Tainele Bisericii 


Biserica nu este o ideologie, nici o organizaţie socială sau 
religioasă, ci Trupul lui Hristos. Credinciosul care participă 
la viaţa bisericească în realitate participă la viața lui Hristos. 
Aceasta se săvârşeşte prin Taine, prin care omul primește ha- 
rul cel necreat al lui Dumnezeu și se unește cu Hristos, este 
hrănit de El şi este proslăvit. Astfel, înțelegem că Biserica „este 
întruchipată în Taine”, iar harul, prin Taine, lucrează în om în 
diverse moduri. Apostolii și Părinţii stabilesc un cadru în care 
poate fi interpretată viaţa bisericească. 


a) Unitatea Tainelor 


Biserica însăși, ca Trup al lui Hristos și societate a îndum- 
nezeirii, este o taină, și viața omului în sânul ei este o împăr- 
tăşire de taina îndumnezeirii. Astfel, tot ceea ce se petrece în 
Biserică este taină, chiar şi rugăciunea însăși, din moment ce 
Rugăciunea minţii este semnul că omul a ajuns la luminarea 
minții (vovc) şi trăieşte energia luminătoare a lui Dumnezeu. 

În general, așa cum am văzut mai înainte, creştinul credin- 
cios, prin curăţire, luminare și îndumnezeire, se împărtășește 
de energia curăţitoare, luminătoare și îndumnezeitoare a lui 
Dumnezeu, și aceasta este o împărtășire de taina Bisericii. 


„Îndumnezeirea este taina Bisericii prin excelen 


Aceasta este taina. Şi luminarea este o manifestare a tainei 

îndumnezeirii. Pentru că îndumnezeirea este chiar această 
Cincizecime, așa cum s-a arătat îndumnezeirea în faza ei 
finală. Așadar, când spunem îndumnezeire, înțelegem Cinci- 
zecimea, care Cincizecime e taina Bisericii prin excelenţă.” 


„Când omul ajunge la stadiul de-a «cunoaşte tainele Îm- 
părăției lui Dumnezeu» înseamnă că se află în stadiul lu- 
minării și al îndumnezeirii.” 


Astfel, taina prin excelenţă este prezența lui Dumnezeu și 
împărtășirea de această slăvită prezență. La trăirea acestei 
taine a Bisericii se ajunge în urma călăuzirii de către un Pă- 
rinte duhovnicesc experimentat. 


„Cine vrea să învețe taina Bisericii din punct de ve- 
dere patristic trebuie să găsească un Părinte duhovnicesc 
bun, să aibă metaniile în mână și să treacă prin diferitele 
trepte ale desăvârșirii, de la curăţire la luminare. lar când 
ajunge la îndumnezeire, atunci va cunoaște despre Bise- 
rică tot ceea ce poate să cunoască un om în această lume. 
Din punctul de vedere al posibilităţilor omenești, aceasta 
e cunoașterea deplină a ceea ce este Biserica.” 


Parcursul oamenilor de la curățire la luminare și la îndum- 
nezeire, după Întruparea lui Hristos şi transformarea Bisericii 
în Trupul lui Hristos, se realizează prin Tainele Bisericii, prin 
care omul se împărtășește de harul cel necreat al lui Dumnezeu. 

In perioada Noului Testament, curățirea, luminarea și în- 
dumnezeirea sunt legate de Botez, Mirungere şi Dumnezeiasca 
Euharistie; astfel, există o unitate între Tainele Bisericii şi via- 
ţa duhovnicească, care este împărtășirea de harul cel necreat 
al lui Dumnezeu. 


„Tradiţia Bisericii este alcătuită din Taine. Aceste Tai- 
ne sunt centrul vieţii Bisericii. Dumnezeiasca Euharistie, 

Botezul, pocăința ș.a.m.d., acestea sunt nucleul tradiţiei şi 
expresia vieții lăuntrice a Bisericii. Toate Tainele Biseri- 
cii se sprijină pe întreaga strădanie a creștinilor ortodocşi 
de-a urca treptele desăvârșirii. Iar acestea sunt sintetizate 
de Părinţi în termenii pe care i-am menționat deja de atâ- 
tea ori: curățire, luminare, îndumnezeire. Acesta este nu- 
cleul tradiţiei ortodoxe. 

Și toate slujbele Tainelor Bisericii, toate rugăciunile Bi- 
sericii, toată nevoinţa postului și toate au acest unic scop: 
ca toți creștinii să înainteze împreună către luminare și, 
prin luminare, către îndumnezeire.” 


În tradiţia Bisericii, Taina Botezului este strâns legată de 
Taina Mirungerii, omul fiind eliberat prin ele de sub tirania 
diavolului și primind înfierea Duhului. 


„Calea prin care omul se eliberează de diavol este deo- 
sebit de grea și cere o lungă perioadă de rugăciune, post 
și instruire în învăţăturile Prorocilor și ale lui Hristos. Ini- 
ma trebuie să se îndepărteze de rău și să se întoarcă spre 
Hristos. Omul trebuie să-și lase interesul propriu și să se 
umple de dorința de-a muri împreună cu Hristos în Botez. 

Botezul trebuie să fie precedat de sporirea duhovni- 
cească printr-o pregătire treptată pentru răstignire şi moar- 
te în apele Botezului, și pentru înfierea prin pecetea Duhului.” 


Înainte de Botez, omul se afla în viața de după cădere, sub 
stăpânirea diavolului, trăind în moarte și în stricăciune. Prin 
Botez şi Mirungere, omul dobândește comuniunea cu Dum- 
nezeu. Însă Botezul și Mirungerea trebuie să fie însoțite de îm- 
părtăşirea cu Trupul și Sângele lui Hristos, pe care omul le pri- 
mește în Taina Dumnezeieștii Liturghii. Astfel, aceste trei Taine, 
adică Botezul, Mirungerea și Dumnezeiasca Euharistie, sunt 
strâns legate între ele. 

„Comuniunea anterioară cu moartea Și cu stricăciunea 
trebuie preschimbată în comuniune cu viața lui Dumne- 
zeu. Omul, prin moartea în Botez, este înviat la o nouă 
viaţă prin pecetea de viață făcătoare a darului Sfântului 
Duh, ce consfinţește înfierea omului de către Dumnezeu, 
Sălășluirea lui Dumnezeu în om prin Duhul Sfânt îl face 
pe om capabil să participe la viața de un singur Trupa 
Euharistiei.” 


Participarea omului la Tainele Bisericii nu este una for- 
mală, nici magică, adică nu primește harul lui Dumnezeu in- 
dependent de propria lui strădanie. Desigur, Dumnezeu lu- 
crează, dar omul împreună-lucrează. Și după Taine se cere 
luptă împotriva puterilor întunericului. 


„Restaurarea comuniunii omului cu Dumnezeu şi cu 
aproapele prin moarte în Botez și prin darul Sfântului 
Duh nu reprezintă nici un fel de garanţie magică împotriva 
unei eventuale posibilități de-a ajunge iarăși rob al diavo- 
lului și de-a se rupe de Trupul lui Hristos, La Botez se de- 
clară un război necruţător împotriva diavolului și-a pute- 
rilor dezbinării și stricăciunii. Acest război se continuă 
în viaţa de un singur Trup a Bisericii. Dezertarea din lupta 
aceasta aduce după sine osândirea.” 


Între cele trei stadii ale vieţii duhovnicești (curăţire - lu- 
minare - îndumnezeire) și cele trei Taine fundamentale ale 
Bisericii (Botezul - Mirungerea - Dumnezeiasca Împărtă- 
șanie) este o unitate indisolubilă. Tot la fel cum și întreaga via- 
ță liturgică a Bisericii este indisolubil legată de viața isihastă 
a tradiţiei ortodoxe. 


„Biserica trăiește în cadrele Cincizecimii. Iar luminarea, 
care e scopul Botezului și se presupune că se identifică cu 

Mirungerea - pentru că Mirungerea este luminarea =, lu- 
minarea e inima Tainelor, iar Cincizecimea e inima inimii. 
Amândouă merg împreună. Pentru că cine atinge lumina- 
rea, când vrea Dumnezeu şi dacă vrea Dumnezeu, ajunge 
și la îndumnezeire. Dar îndumnezeirea nu este o stare per- 
manentă, aşa că omul se întoarce apoi la luminare. Îndum- 
nezeirea nu este o stare permanentă în viața aceasta. Aṣa- 
dar, se presupune că luminarea este o stare permanentă. 
Tar cine nu se află în luminare înseamnă, după Părinţii Bi- 
sericii, că a căzut. Și prin Taina pocăinţei se întoarce la 
luminare, 

Vasăzică, avem primul Botez, avem Mirungerea, şi apoi 
avem al doilea Botez. Al doilea Botez poate să fie pocăința 
monahului pentru a trece la luminare, pe care nu a aflat-o 
la Botez, sau poate să fie Taina pocăinței, care este înso- 
ţită uneori și de Mirungere, în cazul celor care s-au lepă- 
dat de Hristos. 

În acest cadru se poate vedea cât este de concentrată în 
Tainele Bisericii aşa-numita tradiţie isihastă. Nu există în 
Biserica Ortodoxă misticism în afara Tainelor Bisericii. Nu 
există așa ceva. 


Iar noi, în teologia ortodoxă, nu vorbim despre misticism. 
Vorbim despre teologie mistică şi mistagogie. Există mis- 
tagogie'. lar mistagogia trece prin stadiile curățirii, lumi- 
nării, îndumnezeirii. Vorbim de mistagogia Sfântului Duh — 
este inițierea care-l călăuzeşte pe om la îndumnezeire. Pen- 
tru că scopul întregii teoriei acesteia este îndumnezeirea.” 


* În terminologia teologiei creștine, subst. gr. uvorayoyia înseamnă 
„introducere, inițiere, catchizare” în Tainele credinței şi ale Bisericii. O lu- 
crare de referință în acest sens este Mistagogia Sfântului Maxim Mărturisi- 
torul (PG 91, 657-718), „care explică ce simbolizează cele ce se săvârșesc în 
Sfânta Biserică în timpul Liturghiei”: Sfântul Maxim Mărturisitorul, Mys- 
tagogia, cosmosul și sufletul, chipuri ale Bisericii, introducere, traducere și note 
de Pr. Prof. Dr. D. Stăniloae, Editura Institutului Biblic și de Misiune al Bise- 
ricii Ortodoxe Române, București, 2000. (n. trad.) 

Taina Botezului este „Taină introductivă”, prin care omul 
este introdus în Biserică. Însuși Hristos le-a poruncit Uceni- 
cilor să-i boteze pe cei ce cred în El. 

„Și apropiindu-se lisus, le-a grăit lor, zicând: Datu-Mi-s-a toa- 
tă puterea în cer și pe pământ. Drept aceea, mergând învățați toate 
neamurile, botezându-i pe ei în numele Tatălui și al Fiului şi al 
Sfântului Duh, învățându-i pe dânşii să păzească toate câte am po- 
runcit vouă; şi iată Eu sunt cu voi în toate zilele, până la sfârşitul 
veacului; amin” (Matei 28, 18-20). 

Apostolul Pavel leagă Taina Botezului de moartea și În- 
vierea lui Hristos, și astfel, prin Botez, creștinul moare păca- 
tului și trăieşte o viață înviată după Hristos. 

„Au nu știți că ori câți în Hristos lisus ne-am botezat, întru 
moartea Lui ne-am botezat? Împreună cu El ne-am îngropat prin 
botez întru moarte; ca în ce chip s-a sculat Hristos din morți prin 
slava Tatălui, aşa şi noi întru înnoirea vieţii să umblăm. Că de vre- 
me ce împreună-odrăsliți ne-am făcut cu asemănarea morții Lui, deci 
şi învierii Lui vom fi părtaşi. Aceasta ştiind, că omul nostru cel vechi 
cu Dânsul împreună s-a răstignit, ca să se strice trupul păcatului, 
ca să nu mai slujim noi păcatului. Pentru că Cel ce a murit s-a în- 
dreptat de păcat. Că de am murit împreună cu Hristos, credem că vom 
şi via împreună cu Dânsul, ştiind că Hristos, Cel ce a înviat din morți, 
nu mai moare, că moartea pe Dânsul nu-L mai stăpâneşte. Că ce a 
murit, păcatului odată a murit, iar ce viază, viază lui Dumnezeu. 
Aşa şi voi, socotiţi-vă pe voi a fi morți păcatului și vii lui Dumnezeu, 
în Hristos lisus, Domnul nostru” (Romani 6, 3-11). 

Desigur, Botezul, ca și toate celelalte Taine ale Bisericii, nu 
sunt simple ritualuri formale, ci Taine prin excelență, prin 
care omul se împărtășește de harul cel necreat al lui Dumne- 
zeu. Dar lucrul acesta presupune și o participare personală 
din partea omului. De altfel, Dumnezeu lucrează și omul îm- 
preună-lucrează. Astfel, Tainei Botezului îi precede cateheza, 

care nu este o simplă învățătură, ci un parcurs al nașterii din 
nou a omului întru Duhul. Înainte de Botez se făcea cateheza, 
care era legată de exorcisme, adică de alungarea diavolului și 
a puterilor-energiilor demonice din inima omului. La aceasta 
se referă Canonul al 7-lea al Sinodului II Ecumenic: 

„Și în prima zi îi facem creştini, a doua zi îi catehizăm, iar a treia 
zi le facem lepădările de satana, după ce s-a suflat asupra lor de trei 
ori în faţă şi în urechi, şi astfel îi catehizăm şi facem să petreacă 
timp îndelungat în biserică şi să asculte Scripturile, şi atunci îi 
botezăm”. 


În acest cadru se făcea cateheza de dinainte de Botez. 


„Când suntem botezați - dacă citim cu atenție slujbele 
de dinainte de Botez, avem curățirea, din Biserica primară 
şi până acum o vreme. Înainte de Botez sunt lepădările. 
Tot Postul Mare citim lepădările pentru candidaţii la Botez. 
Nu doar în ziua Botezului citim lepădările. Și citim multe 
lepădări, și de multe ori. Pentru ce? Pentru că toată lup- 
ta era să se slobozească cel chemat la Botez de energiile dia- 
volului. Aceasta este principala grijă a curățirii. 

Dar acum să ne gândim la starea credinţei într-o peri- 
oadă în care-i pregătim pe candidați cu morala. «Să fiţi co- 
pii buni, să nu faceți asta, să nu faceţi aia» ș.a.m.d. Și, din 
moment ce-și reduc faptele rele, se abţin de la faptele rele, 
vasăzică, atunci când ajung în punctul de-a se abţine de la 
faptele rele și trec totodată prin cateheză și-și umplu ra- 
țiunea de cunoaștere - Vechiul Testament, Noul Testament, 
Crezul ș.a.m.d. =, dau probe, trec prin probe și sunt bote- 
zaţi - și acesta e Botezul. 

Şi credem acum că omul acesta a devenit templu al lui 
Dumnezeu doar pentru că s-a botezat. Spunem «miru- 
itu-te-ai, botezatu-te-ai, spălatu-te-ai». Vasăzică, s-a botezat, 
şi rugăciunile spun că este templu al lui Dumnezeu. De ce? 

Pentru că a fost miruns. Da, slujbele spun toate acestea, iar 
noi suntem de acord cu ce spun slujbele, şi credem azi că, 
de vreme ce omul s-a făcut moral, și-a fost catehizat, şi-a 
fost botezat, şi-a fost miruns, acum e templu al lui Dum- 
nezeu. Da, dar pe vremea Părinților, templu al lui Dum- 
nezeu era cel ce avea pomenirea neîncetată a lui Dumne- 
zeu în mintea (vovc) lui, ceea ce înseamnă că, de fapt, cate- 
heza era mai mult decât o simplă cateheză formală. Era 
ceva mult mai mult decât atât. Vasăzică, luminarea nu este 
o cateheză. Luminarea nu are nici o legătură cu cateheza. 
Cateheza este ceva despre care am putea spune că se în- 
văţa intelectual.” 


Templu al lui Dumnezeu nu este cel ce doar a fost botezat, 
ci cel ce are în el lucrător harul lui Dumnezeu. De aceea Bo- 
tezul era precedat de cateheză, care este o întreagă practică 
a Bisericii. 


„Cine e templu al lui Dumnezeu? Nu pur și simplu cel 
botezat. Vasilie cel Mare nu ne spune că tot creștinul bo- 
tezat e templu al lui Dumnezeu. Asta spunem noi astăzi. 
Asta predăm astăzi la facultate, toți popii spun că acum, 
când s-a botezat omul, s-a făcut templu al lui Dumnezeu. 
Și că toți care suntem botezați ÎI avem pe Dumnezeu în 
noi. 

Și eu am ținut multe predici de genul ăsta, că «suntem 
temple ale lui Dumnezeu», «sunteţi temple ale lui Dum- 
nezeu» ş.a.m.d. Ca să avem noi de unde să spunem pre- 
dicile acelea frumoase, că nu putem să facem ce vrem cu 
trupul nostru, că trebuie să avem grijă, că suntem temple 
ale lui Dumnezeu și nu trebuie să facem una și alta șia. 
m.d. Ținem predici în care ne batem cu pumnul în piept 
că, de vreme ce suntem botezați, suntem temple ale lui 
Dumnezeu. 

Da, dar dacă vă uitaţi mai atent la textele patristice, o 
să vedeţi că templu al lui Dumnezeu este cel care a primit 
cercetarea Duhului Sfânt. Atunci înțelegem de ce Vasilie 
cel Mare şi Grigorie Teologul au amânat Botezul și s-au bo- 
tezat târziu. Profesorii noștri din America spun: știi, e bine 
să amâne omul Botezul, pentru că așa poate să păcătuiască 
şi să-şi facă de cap. Și, când se botează, i se spală toate pă- 
catele şi, din moment ce e stors de vlagă deja, se botează 
şi ajunge un bun creștin şi este în afara oricărui pericol. 

Am o bănuială, o vagă bănuială: mai degrabă pentru că 
era dificilă curățirea, și pentru că trebuia să treacă prin cu- 
rățire, care nu era o simplă cateheză și morală, de aceea 
nu erau botezați; nu din motive morale, ci pentru că nu tre- 
cuseră prin asceza curățirii minţii: să se ducă toate gându- 
rile, să rămână un singur gând - pomenirea neîncetată a 
lui Dumnezeu. Așadar, cateheza și exorcismele erau înso- 
tite de nevoinţă. Așadar, ca să se boteze cineva, trebuia să 
facă nevoinţă, nu doar să-şi îndrepte moral viața. Pregă- 
tirea pentru Botez nu este o îndreptare morală. Pregătirea 
pentru Botez este o nevoință. 

De aceea și avem paralelismul acesta ciudat acum, că 
slujba tunderii monahului se numește «al doilea Botez», 
şi are loc o repetare a lepădărilor de satana. La slujba tun- 
derii se repetă ceea ce se presupune că a avut loc la Botez. 
Dar de ce se repetă? Pentru că acolo, la Botez, a avut loc 
fără curăţire. Acum, la tundere, are loc și cu curăţire. Ceea 
ce nu s-a întâmplat la Botez se întâmplă acum la tunderea 
în monahism.” 


Cateheza, în realitate, urmărea separarea energiei noetice 
de energia rațională. 


„Paradoxul nevoinţei ortodoxe este că omul care se 
nevoieşte pentru a fi botezat - sau acum, când avem 
botezul pruncilor, care s-a încetățenit și avem o situație 

particulară în Biserică -, deci acela care se nevoieşte să 
ajungă la starea luminării, așa cum înțeleg Părinții această 
luminare, trebuie să se nevoiască în așa fel încât energia 
noetică să se separe de energia rațională. Energia raţio- 
nală se ocupă cu rugăciunea, dar nu poate să se ocupe per- 
manent cu rugăciunea, nu-i aşa?” 


Astfel, ceea ce nu se mai face acum, din cauza introducerii 
botezului pruncilor, are loc la tunderea monahului, care este 
numită „al doilea Botez”. În esență, este vorba de pocăință, care 
pune în lucrare harul Botezului și al Mirungerii. 


„În Ortodoxie, lucrul acesta, adică cercetarea Duhului 
Sfânt, se numește «al doilea Botez» - e tunderea în mona- 
hism. Ceea ce nu se întâmplă la Botez, la Botezul ritualic, 
se presupune că are loc la botezul monahal, şi se numeşte 
«al doilea Botez». La tunderea în monahism se repetă ceea 
ce avusese loc la Botez, atunci când copilul era prunc. Deși 
nu a avut loc acolo, vine monahismul și face ceea ce nu s-a 
făcut la Botez. Aceasta este tunderea în monahism. 

Acum trebuie să mai găsim ceva, pentru că în mona- 
hism nu se întâmplă totdeauna lucrul acesta, ci uneori 
poate să aibă loc și un simplu ritual mecanic. Vasăzică, 
nu e ceva care să poată fi stabilit cu exactitate, ritualic cel 
puţin.” 


Din această perspectivă teologică a fost definită și practica 
liturgică, de cult, a Bisericii. 


„Credinţa trebuie să fie convertită în cunoaștere, iar 
aceasta se întâmplă după Botez. Desigur, în Biserică, pre- 
cum se ştie, înainte de Botez se făceau lecţii pe baza Ve- 
chiului Testament, a Evangheliilor după Marcu, Matei și 
Luca. După Botez, Biserica tâlcuia cea de-a patra Evanghelie, 

adică a lui Ioan. Din acest motiv începem în Duminica 
Paștelui cu: «La început era Cuvântul, şi Cuvântul era la 
Dumnezeu» (loan 1, 1), și citim Evanghelia lui loan până 
la Cincizecime și, de atunci încolo, cateheza se făcea pe 
baza Evangheliei după Ioan. 

Pentru că era considerată Evanghelia despre tainele Bi- 
sericii și despre dogmă, pentru că înainte de Botez era in- 
terzis să li se vorbească catehumenilor despre tainele Bise- 
ricii. Abia în Săptămâna Mare începeau catehumenii să afle 
câte ceva despre tainele Bisericii, și abia după Botez era de- 
finitivată cateheza, pe baza tainelor și a dogmelor. 

Deci, de aceea avem ordonarea catehetică a lecturilor 
Bisericii, pe baza acestei clasificări din Biserica primară a 
cărților Noului şi Vechiului Testament.” 


În Biserica primară, omul, în timpul catehezei, trecea prin 
stadiul curățirii, și abia după aceea urma Botezul. Acestea erau 
condiţiile în care se săvârșea Botezul. Când însă a fost intro- 
dus Botezul pruncilor, Biserica a dat o mare însemnătate pă- 
rinților și naşilor creștini, care aveau să-l catehizeze pe prun- 
cul botezat atunci când urma să crească. Din acest motiv na- 
şul rostește Crezul și spune în numele pruncului: „M-am 
lepădat”. 


„Pentru că a trecut prin curăţire, îl botezăm. Alta e însă 
problema botezului pruncilor. Acolo se presupune că na- 
şul e luminat, la fel şi părinții. 

Dar avem acum altă problemă. Mergem la biserică pen- 
tru un Botez. Nu știu care-i treaba în Grecia, dar în Ame- 
rica vine doamna Fifi, spatele gol, fardată, părul vopsit, și 
stă ea acolo, o doamnă bine, nașa, cică, și preotul spune: 
«Te lepezi de satana?», și ea răspunde: «Mă lepăd!!». Și mai 
încolo ajunge la întrebarea: «Te-ai lepădat?». De la «Mă le- 
păd» şi până la «M-am lepădat» se așteaptă cineva la vreo 

minune? Acum, ea a zis «Mă lepăd!!», și-o spune în așa fel, 
că până și preotul ar putea să cadă pe spate. «Mă lepăd.. 
M-am lepădat!!». La urma urmei, doar e nașa, ce vreţi” 


Când precede cateheza, împreună cu întregul proces al 
curățirii, cel ce se botează trăieşte prima Înviere. 


„Prin Botez participăm la prima Înviere — şi Botezul 
chiar este prima Înviere, conform teologiei patristice. Are 
loc curățirea, pe urmă vine Botezul, ungerea cu mir, şi omul 
devine Trup al lui Hristos. Şi faptul că devine Trup al lui 
Hristos și participă la Trupul lui Hristos, care este Biserica, 
aceasta este prima Înviere. Aceasta este Învierea.” 


Cu aceste premise ortodoxe şi cu Mirungerea care urma, 
omul devenea templu al Duhului Sfânt. 


c) Taina Mirungerii 


În practica liturgică contemporană a Bisericii, Taina Bote- 
zului este legată de Taina Mirungerii, fiind săvârșite amândouă 
în cadrul aceleiași slujbe. Cu toate acestea, sunt două Taine 
diferite ale Bisericii. 

Taina Botezului se săvârșeşte prin întreita afundare a 
omului în apă și prin chemarea Numelui Dumnezeului Trei- 
mic, iar Mirungerea se săvârşeşte prin ungerea cu Sfântul Mir, 
împreună cu rostirea cuvintelor „pecetea darului Duhului Sfânt”. 
În Biserica primară, Botezul era încheierea curăţirii omului și 
intrarea în Trupul lui Hristos, iar Mirungerea era confirma- 
rea că omul are mintea (vouc) luminată şi este templu al Du- 
hului Sfânt. 

În Faptele Apostolilor se observă practica săvârșirii Mi- 
rungerii prin punerea mâinilor Apostolilor. Filip, în Samaria, 
ÎI propovăduia pe Hristos, şi propovăduirii îi urmau minunile. 

Din mulți care aveau duhuri necurate, ele ieșeau „strigând cu 
glas mare”. Cei ce credeau în propovăduirea Apostolului Filip, 
care propovăduia „despre Împărăția lui Dumnezeu și numele lui 
lisus Hristos, se botezau bărbați şi femei” (Fapte 8, 5-12). În con- 
tinuare, au fost trimiși Petru și Ioan, „care, pogorându-se, s-au 
rugat pentru ei, ca să ia Duh Sfânt. Pentru că încă nu se pogorâse 
peste nici unul dintre ei, ci numai erau botezați în numele Dom- 
nului lisus. Atunci puneau mâinile peste ei și luau Duh Sfânt” 
(Fapte 8, 14-17). 

În acest pasaj este clară deosebirea între Taina Botezului 
şi Taina Mirungerii. Prin Sfântul Botez, omul primeşte cuvân- 
tul Împărăției lui Dumnezeu, după ce mai înainte demonii au 
fost alungați şi inima a fost curățită, iar prin Sfânta Mirungere 
se pecetluiește prezenţa Duhului Sfânt în om. 


„Eu, unul, am o bănuială: că, în Biserica primară, Mirun- 
gerea era făcută atunci când omul primea cercetarea Sfân- 
tului Duh, așa cum se întâmplă în monahism, adică. Ci- 
neva trece prin curăţire, și apoi așteaptă cercetarea Sfân- 
tului Duh, ceea ce înseamnă că Sfântul Duh vine la om, și 
de acum înainte se roagă Însuși Duhul Sfânt în om, în ini- 
ma omului.” 


Când citeşte cineva cu luare-aminte rugăciunile slujbei Bo- 
tezului și rugăciunile slujbei Mirungerii, vede cum lucrează 
harul lui Dumnezeu prin amândouă aceste Taine. Taina Mi- 
rungerii era „pentru cei ce primiseră cercetarea Sfântului Duh 
în inima lor, adică pentru cei luminaţi”. 


„Se pare că, în Biserica primară, Taina Mirungerii nu 
era săvârșită odată cu Taina Botezului. Taina Botezului 
era săvârşită «spre iertarea păcatelor», în timp ce Taina Mi- 
rungerii se făcea pentru cei ce deveniseră deja mădulare 
ale Trupului lui Hristos. Pentru că se presupune că la aceștia 

venise deja Sfântul Duh şi se ruga în inima lor, adică erau 
de Dumnezeu chemați. 

Taina Mirungerii era săvârșită ca o pecetluire a acestui 
fapt. De aceea, în timpul săvârșirii acestei Taine, preotul 
rostea: «Pecetea darului Sfântului Duh», când îl ungea pe 
creştin. Pecetluirea aceasta era atunci confirmarea din par- 
tea Bisericii că acel creștin, care tocmai fusese miruns, se 
afla în starea luminării. De aceea, în tradiţia latină, Mirun- 
gerea se numește confirmatio, confirmare. Confirmare că 
acel creștin, după ce trecuse prin curăţire, ajunsese în sta- 
rea luminării. Vasăzică, vine Biserica şi-l pecetluiește, și de 
atunci e considerat mădular al Trupului lui Hristos. 

Astfel, în Biserica primară, cel botezat era considerat 
mădular al Bisericii doar prin Mirungere. La Botez primea 
iertarea păcatelor, iar la Mirungere devenea mădular al 
Bisericii. Astăzi Mirungerea se săvârşeşte la prunci ime- 
diat după Botez.” 


„Desigur, nu mi-am terminat cercetarea pe această te- 
mă, dar acolo trimite, pentru că altfel termenul n-ar avea 
nici un sens.” 


E deosebit de importantă învățătura Apostolului Pavel de- 
spre creștini ca temple ale Duhului Sfânt. 

„Au nu știți că sunteți templul lui Dumnezeu şi Duhul lui Dum- 
nezeu locuiește în voi? De va strica cineva casa lui Dumnezeu, stri- 
ca-l-oa pe acela Dumnezeu; căci casa lui Dumnezeu sfântă este, care 
sunteți voi” (I Corinteni 3, 16-17). Și, în altă parte: „Au nu știți 
că trupul vostru este templu al Duhului Sfânt ce locuiește întru voi, 
pe care ÎL aveți de la Dumnezeu, şi nu sunteți ai voştri? Că sunteți 
cumpăraţi cu preț; proslăviți dar pe Dumnezeu în trupul vostru Și 
întru duhul vostru, care sunt ale lui Dumnezeu” (I Corinteni 6, 19-20). 


„În Biserica primară, când spuneau «templu al Duhului 
Sfânt», nu înțelegeau doar un om care fusese botezat și 

primise Botezul aşa cum facem noi astăzi cu copiii mici, 
şi spunem că omul acesta a devenit templu al Duhului 
Sfânt pentru că a fost botezat. În terminologia patristică, 
templu al Duhului Sfânt este acea minte care-L are pe Du- 
hul Sfânt rugându-se înlăuntrul ei, independent de slă- 
virea rațională.” 


Dovada că cineva a ajuns templu al Duhului Sfânt este 
existenţa înlăuntrul său a Rugăciunii minţii. Iar lucrul acesta 
se întâmpla prin Botez și Mirungere. 


„Când Părinţii spun «templu al Duhului Sfânt», înțeleg 
la propriu templu al Duhului Sfânt, care înseamnă o minte 
şi o inimă în care Însuşi Duhul Sfânt se roagă, şi de aceea 
este omul templu al Duhului, nu pentru că ar fi fost bo- 
tezat cu apă. Asta îl face pe om templu al Duhului Sfânt. 
Prin urmare, participarea în Biserică, în starea luminării, 
este o experienţă care poate să fie constatată, adică există 
un diagnostic pentru lucrul acesta. Un Părinte duhovni- 
cesc știe dacă cineva este în această stare, şi cine este în 
această stare ştie bine că este în această stare. 

Nu există în Biserică o percepție vagă asupra participă- 
rii reale la Taine.” 


„Când spunem că-L avem pe Duhul înlăuntrul nostru 
înseamnă că Duhul se roagă înlăuntrul nostru. Pentru că 
toți ÎI au pe Duhul înlăuntrul lor, dar nu toți sunt temple 
ale Duhului Sfânt. Numai cine Îl are pe Duhul rugându-se 
înlăuntrul său e templu al Duhului Sfânt. Aceasta este di- 
ferența. Așa că cine se crede templu al Duhului Sfânt doar 
pentru că a fost botezat este foarte departe de realitate.” 


„Rugăciunea minţii este un dar de la Dumnezeu şi do- 
vada că omul a devenit templu al Duhului Sfânt. Astăzi, 


* Vezi nota de la p. 195. (n. trad.) 

când profesorii de Noul Testament îl interpretează pe Apos- 
tolul Pavel, spun că oricine a trecut prin Botez e templu al 
Duhului Sfânt. Și, din moment ce suntem botezați de mici 
copii, automat suntem și temple ale Duhului Sfânt. Doar 
pentru că suntem botezați. Câtă vreme în Tradiţia patris- 
tică, templu al Duhului Sfânt e numai cel care-L are înlă- 
untrul său pe Duhul Sfânt rugându-se neîncetat, zi şi noap- 
te, chiar și atunci când doarme. Acesta e templu al Duhului 
Sfânt. 

Bine ar fi, din curiozitate, să luaţi capitolul Sfântului 
loan Damaschinul, «Despre sfinți și moaștele sfinților», din 
Expunerea exactă a credinței ortodoxe, și-o să vedeți acolo de 
ce sunt ei sfinte moaşte şi de ce sunt sfinţi. lar răspunsul 
e: pentru că sunt temple ale Duhului Sfânt. 

Vasăzică, interpretarea aceasta, dacă o vom corela cu 
interpretarea contemporană a profesorilor de Noul Testa- 
ment, o să deducem că toţi suntem sfinţi, din moment ce 
suntem botezați. Și ne spun profesorii noștri că suntem 
temple ale Duhului Sfânt pentru că suntem botezați şi ne 
mai și împărtășim din când în când.” 


Întrucât aceasta era viața duhovnicească a primilor creş- 
tini şi-L aveau pe Duhul Sfânt înlăuntrul lor şi erau temple ale 
Duhului Sfânt, de aceea nici nu foloseau multe icoane în cult. 


„În Biserica primară nu existau multe icoane, nu exis- 
tau multe auxiliare liturgice, slujbe lungi şi altele. De ce? 
Nu era nevoie. De ce nu era nevoie? Pentru că orice creştin 
botezat trecuse deja prin stadiul de nou-luminat ca să in- 
tre în stadiul luminării. Cine? Orice creștin - adică toți creș- 
tinii, tot clerul” era în stare de luminare. 


* Vezi nota de la p. 308. (n. trad.) 

Deci, când se află cineva în starea aceasta de luminare, 
mai are nevoie de vreo icoană ca să-și aducă aminte de 
Hristos? Mai are nevoie de Sfânta Scriptură? De vreme ce 
are pomenirea neîncetată a lui Dumnezeu, a lui Hristos, 
în inima sa, iar mintea (voc) lui se roagă neîncetat, indi- 
ferent ce-ar face, 24 de ore din 24, săptămână de săptămână, 
în orice zi din săptămână și în orice săptămână din an, nu 
mai are nevoie de cine știe ce auxiliare exterioare. De ace- 
ea nici nu existau în Biserica primară.” 


Darul Mirungerii este adeverit de prezența Rugăciunii 
minţii. Atunci grăiește Duhul Sfânt în inima omului, și aceas- 
ta era „grăirea în limbi” (yAwoooAaAia) din Biserica primară. 
Astăzi, harisma grăirii în limbi se manifestă prin strigătul Du- 
hului Sfânt în inima omului. 


„În Biserica primară, era considerat mădular al Bisericii 
cel în care venise și se sălășluise Duhul Sfânt. Și dovada 
că Duhul Sfânt se sălășluise în om era grăirea în limbi, adi- 
că Duhul Sfânt să grăiască în om, să se roage în om. Aceas- 
ta era Mirungerea.” 


Această cercetare a Duhului Sfânt în inima omului îl face 
pe om „preoție împărătească”, după adeverirea și mărturia Apos- 
tolului Petru. „Și voi înşivă, ca nişte pietre vii, vă zidiți casă du- 
hoonicească, preoție sfântă, ca să aduceți jertfe duhovnicești, bine 
primite de Dumnezeu prin lisus Hristos” (I Petru 2, 5). 


„Clerul Bisericii, acesta era «preoția împărătească» — toţi 
care erau templu al Duhului Sfânt. Din acest motiv, dacă 
luaţi slujba Mirungerii sau slujba Sfinţirii Mirului pe care 
o fac episcopii, se spune clar acolo că Mirungerea se face 
«ca să fie popor ales, preoție împărătească». Adică cei care vor 
primi Mirungerea vor fi popor ales, preoție împărătească, 

iar Mirungerea este hirotonia în clerul Bisericii, care-i cu- 
prinde pe toți credincioșii. Ei au aceeași preoție. 

Asta, normal, nu e același lucru cu episcopii etc. din Bi- 
serică, cu cei care slujesc Liturghia și săvârșesc Tainele. 
Nu e același lucru. Pentru că în «preoția împărătească» 
sunt și femei, nu doar bărbați. Sunt toți acolo, laolaltă. Dar 
ca să fie cineva membru al acestei Biserici şi să aparţină cle- 
rului, trebuie să fie templu al Duhului Sfânt. Pentru că da- 
că nu e templu al Duhului Sfânt înseamnă că a pierdut 
harisma Mirungerii.” 


Toţi creştinii care ÎI au pe Duhul Sfânt înlăuntrul lor apar- 
ţin „preoţiei împărătești”, au aceeași preoție duhovnicească. 
Dar preoția sacramentală o au numai clericii, așa cum vom ve- 
dea în continuare. 


d) Taina Dumnezeieștii Liturghii 


Dumnezeiasca Liturghie este centrul vieții bisericești. În- 
truparea Fiului şi Cuvântului lui Dumnezeu a avut loc pen- 
tru ca firea omenească să fie îndumnezeită și Hristos să se 
dăruiască omului, ca omul să se împărtășească de Trupul și 
Sângele Lui. Acesta este și scopul cel mai înalt al Tainelor. 
Toate Tainele converg spre împărtășirea cu Trupul şi Sângele 
lui Hristos. Hristos a spus: „De nu veți mânca trupul Fiului Omu- 
lui şi de nu veți bea sângele Lui, nu veți avea viață întru voi” (loan 


6, 53). Suntem botezați și mirunși ca să ne împărtășim, ca mă- 
dulare ale Bisericii și mădulare ale Trupului lui Hristos. 


„Din principiile de bază ale slujbelor Botezului, din ru- 
găciunile Liturghiilor și din canoanele Bisericii e clar că a 
fi mădular al Trupului lui Hristos înseamnă nu doar a par- 
ticipa la rugăciunile comune ale Bisericii, ci și a te împăr- 
tăşi cu Trupul și Sângele lui Hristos. Orice separare între 

rugăciune și împărtășire e de neconceput, pentru că în- 
tregul Trup al Bisericii locale se roagă «cu o gură și o inimă», 
întreaga Biserică spune «Amin» la sfârșitul rugăciunii euha- 
ristice, şi întreg trupul Bisericii este chemat de Hristos la 
împărtășanie.” 


Pruncul, după naștere, după ce iese din pântecele maicii 
sale, trebuie să fie hrănit ca să trăiască, pentru că altfel va muri. 
Creştinul, de îndată ce iese din pântecele duhovnicesc al Bi- 
sericii, care e sfânta colimvitră, și este confirmat prin Mirun- 
gere ca mădular al Trupului lui Hristos, al Bisericii, trebuie să 
se împărtășească cu Trupul şi Sângele lui Hristos. 


„Omul nu are viață proprie. Poate să aibă viață numai 
dacă moare pentru stihiile lumii acesteia şi trăieşte viața 
dragostei în viața euharistică a comunității. Mântuirea lui, 
deci, nu poate veni dintr-un pietism moralist individual. 
E dobândită doar prin har, și după măsura luptei împo- 
triva diavolului și-a deșertării de sine întru viaţa lui Hris- 
tos, al Cărui Trup, Biserica, e alcătuit din oameni adevărați.” 


Însă Dumnezeiasca Împărtășanie cu Trupul și Sângele lui 
Hristos nu se primește necondiționat, ci trebuie îndeplinite 
niște condiţii clare pentru ca Dumnezeiasca Împărtășanie să 
lucreze spre viață, iar nu spre moarte. 

De vreme ce omul are energie rațională și energie noetică, 
înseamnă că există, pe de o parte, slăvire rațională, „cuvântă- 
toare”, iar pe de altă parte, slăvire noetică, „înțelegătoare””. 
Slăvirea rațională se săvârşeşte prin cuvinte rostite, în vre- 
me ce slăvirea noetică se săvârşeşte lăuntric, prin rugăciunea 
în inimă. Dumnezeiasca Liturghie este o slăvire raţională, dar 
înlăuntrul ei se săvârşeşte și o slăvire noetică de către cel ce 


* Vezi nota de la p. 195. (n. trad.) 

şi-a pus în lucrare energia noetică. Din acest motiv, cea mai 
bună participare la Dumnezeiasca Liturghie este a celui ce adu- 
ce și slăvire noetică. 


„De aceea spunem în Liturghie: «Încă aducem Tie aceas- 
tă slujbă cuvântătoare». Noi Îi aducem lui Dumnezeu slă- 
vire «cuvântătoare», raţională, iar Dumnezeu ne dă slăvi- 
rea «ânţelegătoare», noetică. Acesta este un dar al lui Dum- 


nezeu către om. Și când avem cercetarea aceasta a Duhu- 


lui Sfânt, e dovada că suntem templu al Duhului Sfânt.” 


Cei ce participă la Dumnezeiasca Liturghie se folosesc du- 
pă măsura stării lor duhovnicești. 


„De aceea, Dumnezeiasca Liturghie e slăvire rațională. 
Dar slăvirea rațională nu-l foloseşte pe om dacă nu are și 
slăvire noetică. Pentru că omul nu este doar energie rațio- 
nală; este şi noetică. De aceea omul nu trebuie să se roage 
numai cu raţiunea, ci trebuie să aibă și rugăciunea Duhu- 
lui Sfânt în inimă, care e rugăciunea neîncetată. Deci, con- 
form Părinților Bisericii, doar cei aflaţi în această stare sunt 
mădulare ale Biserici 


Știm că energia necreată a lui Dumnezeu „se împarte ne- 
împărțit în cei împărțiți şi se înmulțește neînmulțit în cei mulți”. 
După Întruparea lui Hristos, când firea cea omenească s-a unit 
cu firea cea dumnezeiască în chip nedespărțit, neîmpărțit, ne- 
schimbat, neamestecat, firea cea omenească a lui Hristos a de- 
venit, de asemenea, izvor al energiei necreate a lui Dumnezeu. 


„Modul în care Dumnezeu se arată și se revelează omu- 
lui este și prin firea omenească a lui Hristos, care și ea, 
acum, se împarte neîmpărțit în cei împărțiți şi se înmul- 
țeşte neînmulțit în cei mulți.” 

Acestea spune preotul când împarte Sfântul Trup în multe 
părticele: „Se sfărâmă şi se împarte Mielul lui Dumnezeu, Cel ce 
se sfărâmă şi nu se desparte, Cel ce se mănâncă pururea şi niciodată 
nu se sfârşeşte, ci pe cei ce se împărtăşesc îi sfințește”. 


„Când ne împărtășim cu Trupul și Sângele lui Hristos, 
nu luăm doar o bucăţică din Hristos în noi, ci fiecare din 
cei ce se împărtășesc ÎI primește pe Hristos întreg întru sine. 
Asta nu înseamnă însă că ar exista mai mulți Hristoși. Hris- 
tos este unul, și acest Hristos, Care este unul, se află întreg 
în fiecare dintre credincioșii care s-au împărtăşit cu Prea- 
curatele Taine. Adică, pe Sfântul Disc, acolo unde Mielul 
este împărțit în părticele de către preot, nu este împăr- 
tit în părticele Hristos, ci se înmulțește neinmulţit în mulți. 
Adică Hristos întreg există în fiecare părticică din Sfântul 
Trup. Aceasta este taina prezenţei lui Dumnezeu în om.” 


Mai înainte s-a vorbit despre participarea la Dumnezeiasca 
Împărtășanie urmând anumite condiţii de rigoare. Acesta este 
un subiect extrem de important. Apostolul Pavel, vorbind de- 
spre Taina Dumnezeieștii Împărtășanii, pune și condiţiile ne- 
cesare apropierii de ea. 


„Drept aceea, oricare va mânca Pâinea aceasta sau va bea Paha- 
rul Domnului cu nevrednicie, vinovat va fi Trupului şi Sângelui 
Domnului. Ci să se ispitească omul pe sine şi aşa să mănânce din pâi- 
ne și să bea din pahar. Căci cel ce mănâncă şi bea cu neurednicie, ju- 
decată luiși mănâncă și bea, nesocotind Trupul Domnului. Pentru 
aceasta, între voi mulți sunt neputincioşi și bolnavi, şi au murit 
mulți” (I Corinteni 11, 27-30). 


Ispitirea nu constă într-o examinare morală, ci se exami- 
nează în ce măsură creştinul este cu adevărat mădular al Bi- 
sericii, în ce măsură este templu al Duhului Sfânt sau, cel puțin, 

se examinează dacă se află în starea curățirii, sau pe cale, 
Pentru că Hristos este curățirea celor ce se curățesc, luminarea 
celor ce se luminează și îndumnezeirea celor ce se îndumne- 
zeiesc. Tot astfel, Hristos devine și Iadul celor necurați, așa cum, 
de altfel, va fi şi la a Doua Venire. Atunci, Același Hristos le 
va fi celor drepți Lumină, iar celor nepocăiți, foc, după cum vom 
vedea în capitolul următor. 

În Biserica primară, încredințarea că un creştin se poate 
împărtăși cu Trupul și Sângele lui Hristos nu însemna încre- 
dinţarea că viaţa lui este morală, ci în ce măsură se află în stare 
de luminare. 


„La noi întotdeauna a fost așa. Potrivit Părinților, cine 
se împărtășește este în stare de luminare. Când se încre- 
dințau că nu este în stare de luminare, atunci nu se împăr- 
tăşea. Acesta era criteriul. Prin «cei care se împărtășesc cu 
vrednicie», când spunem «cu vrednicie», nu-i înțelegeau 
pe cei care se fereau de păcat şi erau în regulă din punct 
de vedere moral, ci pe cei care erau în stare de luminare, 
și tocmai de aceea se împărtășeau. Bine, luminarea avea 
temeiuri morale, dar nu se identifica cu morala.” 


Se împărtășește cineva cu Trupul și Sângele lui Hristos 
atunci când face parte din Biserică, cea care este Trupul lui Hris- 
tos. Adică se împărtășește ca mădular al Bisericii, ca mădular 
al Trupului lui Hristos. Dar creştinul trebuie să aibă clar sim- 
ţirea că este mădular al Trupului lui Hristos. 


„Este Trupul lui Hristos, care se alcătuiește prin pogo- 
rârea Duhului Sfânt. Experiența vederii lui Dumnezeu 
este şi experiența firii omenești a lui Hristos în om. De aceea 
şi Părinţii subliniază că cine nu-L simte pe Hristos înlăun- 
trul lui, acela nici nu-L are pe Hristos în el. Nu-i suficient 
numai să spunem că suntem Trupul lui Hristos, ci trebuie 

să avem și simțirea că suntem mădulare ale Trupului lui 
Hristos. Unul care simte că nu simte, acela chiar nu simte. 
Acela însă care simte, care are simţirea înlăuntrul lui, ace- 
la are mărturia înlăuntrul lui. 

Una din cele mai mari probleme care există astăzi în 
Ortodoxie e mișcarea aceasta a lui Makrâkis” și a membri- 
lor «Zoi»”. Au distrus conceptul acesta. Pentru că, după 
Părinţii Bisericii, în Biserica primară se împărtășeau în 
fiecare duminică. lar Canoanele Bisericii presupun în mod 
firesc să se împărtășească creștinii în fiecare duminică. Da, 
dar asta numai până când se dovedea că au căzut din lu- 
minare. Dacă vreunul cădea din luminare însemna că apoi 
nu se mai putea împărtăși. Pentru că Dumnezeiasca Îm- 
părtăşanie este pentru cei luminaţi. Cade din luminare — 
înseamnă că nu se mai împărtășește. 

De aceea Părinţii au construit Sfântul Altar cu dvere etc. 
Marea parte a credincioșilor nu se mai afla în starea de lu- 
minare, în care erau mai mult călugării și câţiva credin- 
cioși de pe la țară, așa că slujbele se săvârşeau cam cum se 
săvârșesc astăzi în mănăstiri. De aceea şi monahii se feresc 
să se împărtășească regulat, și se împărtăşesc la răstimpuri, 
după starea duhovnicească în care se află. 


Bine, acum, dacă se află cineva în starea luminării şi-L, 
vede pe Dumnezeu, poate să se împărtășească în fiecare 
săptămână. Cine nu se află, nu se împărtășește. Însă Pă- 
rintele duhovnicesc știe dacă fiul său duhovnicesc se află 
în starea luminării. 


 Apostolos Makrâkis (1831-1905), teolog şi filosof creştin grec cu vederi 
protestante și pietiste. Își întemeiază propria Biserică”, independentă de 
orice autoritate bisericească oficială, în care era subminată sfințenia Tainei 
Dumnezeieştii Euharistii. (n. trad.) 

~ „Zoi” (gr. Cuor, viaţă”) este o organizaţie ortodoxă filantropică şi 
misionară, de influenţă protestantă și pietistă, care activează în Grecia de 
la începuturile secolului XX. (n. trad.) 

Au venit acum deştepții din ziua de azi, au citit canoa- 
nele Bisericii și gata, zic că trebuie să ne împărtăşim în fie- 
care duminică. Canoanele nu spun că noi trebuie să ne îm- 
părtășim în fiecare duminică. Spun că cei luminaţi trebuie 
să se împărtășească în fiecare duminică. Și au făcut acum 
din Dumnezeiasca Împărtășanie un soi de magie, în spe- 
cial printre cei evlavioşi. O să ne ducem acolo, o să ne îm- 
părtăşim etc. 

Şi fix aceiași oameni care au făcut asta, care vorbeau de 
deasa Împărtășanie, s-au apucat să ne desființeze şi mona- 
hismul. Le spuneau tinerilor: «Să nu vă duceți la mănăs- 
tire». Călugării ar fi, cică, o adunătură de analfabeți. Abia 
acum, în ultimii ani, au început să se mai deştepte un pic.” 


Dincolo de toate, Dumnezeiasca Împărtășanie lucrează în 
funcție de starea duhovnicească a omului, adică îi curățește 
pe cei care se curăţesc, îi luminează pe cei ce se luminează și 
îi îndumnezeiește pe cei îndumnezeiți, după cum îi şi arde pe 
cei ce nu trec prin curățire. 


„În Dumnezeiasca Împărtășanie ne împărtășim cu Tru- 
pul și Sângele lui Hristos. Dacă suntem în stare de lumi- 
nare, ne folosim. Dacă nu suntem în stare de luminare, 
Împărtășania aceasta nu ne ajută. Și asta se înțelege prin 
«cu vrednicie». Cine vine cu vrednicie se folosește. Cine 
vine cu nevrednicie nu se foloseşte, ci mai degrabă îi este 
spre moarte, pentru că rămâne mort, și nu viu în Hristos. 
Această Împărtășanie cu Trupul și Sângele lui Hristos în 
mod empiric nu doar că este o realitate, ci devine și vă- 
zută. Și acesta este scopul Dumnezeieştii Euharistii: în- 
dumnezeirea credincioşilor. Citiţi rugăciunile Dumne- 
zeieștii Împărtăşanii şi-o să vedeți clar care este scopul 
Dumnezeieştii Euharistii. 

Acum, recent, un episcop a afirmat undeva, unde eram 
şi eu de faţă, că toți suntem îndumnezeiți, din moment ce 
la rugăciunea Împărtăşaniei citim că «mă îndumneze- 
iește şi mă hrănește». Bine, asta e rugăciunea lui Simeon 
Noul Teolog, şi se referă la experienţa lui strict personal 
nu la experiența oricărui creştin ortodox care se împărtă- 
şeşte în ziua de azi. Asta e rugăciunea lui Simeon Noul 
Teolog. Prin urmare, când ne rugăm în felul acesta, spu- 
nem și noi că «mă îndumnezeiește și mă hrănește», dar nu 
înseamnă că «mă îndumnezeiește și mă hrănește» pe 
mine - pentru că numai cine se împărtășește cu vrednicie 
se îndumnezeieşte și se hrănește ca Simeon Noul Teolog.” 


Din păcate, Taina Dumnezeieștii Euharistii s-a secularizat, 
creştinii se împărtășesc necondiționat, sau, în cel mai bun caz, 
se pregătesc cu post și cu o spovedanie formală. 


„Astăzi, lucrurile au ajuns într-un asemenea hal, că nici 
preotul n-ar trebui să se mai împărtășească. Și, dacă-l ci- 
teşti pe Vasilie cel Mare, care vorbeşte despre pregătirea 
clericului pentru Liturghie, e clar că Vasilie cel Mare ara- 
tă că cel puţin clericul trebuie să fie în stare de luminare 
ca să săvârşească Dumnezeiasca Liturghie.” 


Pentru că lucrurile s-au schimbat, și adevăratele premise 
ortodoxe au fost denaturate, de aceea Biserica a pus niște res- 
tricţii. A așezat sfinte canoane care stabilesc felul în care ar tre- 
bui să participe omul la Dumnezeiasca Euharistie, a rânduit 
Taina Sfintei Spovedanii, care implică pocăinţa, ca o condiţie 
de bază, și a făcut unele ajustări în lăcașul de cult și în modul 
de citire a rugăciunilor. În Biserica primară, întregul lăcaș de 
cult era un singur compartiment, și rugăciunile se citeau cu 
glas tare. Însă, pentru că au fost desființate aceste clase - a ca- 
tehumenilor, a celor pentru luminare, a credincioșilor și a 

celor îndumnezeiți -, de aceea au fost puse şi unele separări 
exterioare. 


„De aceea a apărut iconostasul. La început nu exista 
iconostas. Pentru că naosul era doar pentru luminaţi. Ca- 
tapeteasma era practic intrarea în naos. Nu era catape- 
teasmă de lemn, ca astăzi. De aceea, în mănăstirile din 
Sfântul Munte, sau la Kalambaka, la Meteore, acolo, intra- 
rea în naos este un iconostas pictat cu icoane. Iconostasul 
se afla pe pereţii de la intrarea în naos, iar spaţiul Altarului 
era deschis; avea cel mult un suport pe care puneau o icoa- 
nă a lui Hristos și una a Preasfintei. 

Acesta a fost la început iconostasul. Apoi iconostasul 
celălalt a fost făcut mai înalt, iar Liturghia a fost alcătuită 
în așa fel încât, din moment ce li se îngăduia și celor ne- 
luminaţi să participe la Liturghie, accesul celor nelumi- 
naţi la Dumnezeiasca Împărtășanie a fost limitat doar la 
anumite posturi din an. Pentru că se presupune că la Botez 
primiseră luminarea prin Mirungere, dar prin viața pe 
care o duceau nu mai aveau înlăuntrul lor mintea luminată, 
aşa că nu se mai împărtășeau. 

Clericii slujeau Liturghia în spatele dverei, de-acum 
ascunși de popor, pentru că nu trebuia ca Tainele să fie vă- 
zute de cei care nu erau în starea luminării. De aceea ni 
nu luau parte la rugăciuni. Și rugăciunile au început să fie 
făcute în taină, pentru că sunt pentru cei luminaţi, nu pen- 
tru toată lumea.” 


Una din lucrările de bază ale episcopilor şi clericilor este 
formarea creștinilor, astfel încât să fie trecuţi de la curățire la 
luminare și la îndumnezeire, pentru a se împărtăși cu Tru- 
pul și Sângele lui Hristos, iar Dumnezeiasca Împărtășanie 


Este vorba de catapeteasma care există în zilele noastre, care delimi- 
tează naosul de altar. (n. trad.) 

să lucreze spre curăţire, luminare și îndumnezeire. Credincio- 
sul trebuia să trăiască slăvirea noetică, pentru a participa cu 


vrednicie la slăvirea rațională. Aceasta este lucrarea Părinților 
duhovnicești. 


„Nu mă refer la duhovnicul din parohiile de azi, la care 
toată lumea merge să primească sfaturi sociale sau fami- 
liale, iar la final duhovnicul le citește o rugăciune de ier- 
tare, şi toată lumea pleacă mulțumită c-a fost iertată și poate 
de-acum să meargă să se împărtășească, fără ca preotul sau 
cel ce se spovedește să aibă idee de Rugăciunea minţii. În 
Biserica primară, era un fapt simțit dacă unul era luminat, 
iar altul nu. Unul se împărtășea, altul nu se împărtășea. 
Era un fapt simțit în Biserica primară. Acum, aceste lucruri 
nu mai sunt simţite. Și toți simt doar o mângâiere la spo- 
vedanie, la Dumnezeiasca Împărtășanie — dar atât, şi ni- 
mic mai mult.” 


Pe vremuri, în Biserică, episcopul era Părintele duhovni- 
cesc prin excelență, care îi pregătea pe credincioși pentru Dum- 
nezeiasca Împărtășanie. Tot el îi pregătea și pe preoți pentru 
a deveni buni Părinţi duhovnicești. Se întâmpla la fel ca în cu- 
noașterea omenească. 


„Profesorul de astronomie le predă doctoranzilor, ca să 
ajungă și ei profesori tot la fel de buni ca el. De ce? Ca să 
lase pe cineva în urmă, ca să fie continuată tradiţia astro- 
nomici, pentru că, dacă va înceta această învățătură și pre- 
gătire a doctoranzilor, a viitorilor profesori care să-i con- 
tinue pe astronomii de astăzi, atunci astronomia, ca știință, 
va dispărea.” 


Acest lucru se întâmplă şi în Biserică, în privința metodei 
terapeutice de pregătire pentru Dumnezeiasca Împărtășanie. 

De aceea, în învățătura Sfântului Simeon Noul Teolog, învă- 
țătura-cateheza este legată de spovedanie-pocăință, fiind lu- 
crarea episcopului, la fel ca în exemplul astronomului de 
mai sus. 


„Exact acelaşi lucru se întâmpla în Biserica primară. 
Episcopul este profesorul universitar și le predă doctoran- 
zilor. Cine sunt doctoranzii? Sunt călugării, care-l vor con- 
tinua pe episcop. De ce-l vor continua pe episcop? Nu pen- 
tru că sunt călugări în sensul de azi al cuvântului, ci pentru 
că sunt cei ce învaţă [de la episcop] pomenirea neîncetată 
a lui Dumnezeu şi modul cum se curățește mintea, cum se 
ajunge la luminare şi cum se ajunge la îndumnezeire. De 
aceea episcopul este învățătorul monahilor. 

Apoi, am ajuns la jalnica perioadă pe care o descrie Si- 
meon Noul Teolog, care se luptă și se contrazice cu mulți 
din vremea lui, pentru că începeau călugării să devină în- 
vățători, câtă vreme, mai înainte, doar episcopul era învă- 
țător, iar acum călugării deveneau învățători. Deci care era 
argumentul episcopilor? Că numai episcopul se cade să-i 
înveţe pe ceilalți, monahul nefiind învăţător. 

Acum, fiți foarte atenți la lucrul acesta. Episcopul este 
învățătorul, monahul este ucenicul; nu poate monahul să 
facă pe învățătorul. Dar care era problema? Dacă sunteți 
atenţi, disputa era legată de Taina spovedaniei, Taina po- 
căinței, dacă le e îngăduit monahilor să spovedească. Pen- 
tru că, în Biserica primară, doar episcopul spovedea. Dar 
s-a ajuns apoi ca episcopul acesta să le îngăduie și preo- 
ţilor să spovedească. Aici însă avem şi monahi care spo- 
vedesc. Și, în acest punct, disputa pendulează. Uneori se 
referă la spovedanie, alteori la învăţătură. 

Dacă citiţi cu atenţie, Simeon Noul Teolog echivalează 
învățătura cu spovedania, cu Taina pocăinţei. De ce le 
echivalează? Pentru că, în Biserica primară, lucrarea 

episcopului era să-i învețe pe oameni cum să treacă prin 
stadiul curățirii și să ajungă la luminare, lucru pe care-l fă- 
ceau Părinţii duhovnicești, preoții în parohiile lor, sub su- 
pravegherea episcopului. Pentru că, în anii aceia, nu erau 
cinci-șase catehumeni, ci sute. Era un întreg, sistem edu- 
caţional în Biserică. Erau sute de catehumeni în fiecare an, 
şi îi botezau de obicei în Sâmbăta Mare. 

Pentru a fi organizată cateheza în mod corect, preotul, 
sub călăuzirea episcopului, își asuma să-i înveţe pe nou- 
botezați, pe cei luminaţi, pe anumiţi catehumeni, iar apoi 
diaconii, pe restul catehumenilor. Aceste lucruri le de- 
scrie foarte detaliat Dionisie Areopagitul. Dacă vreți să ve- 
deţi practica Bisericii primare, puneţi mâna și-l citiți pe 
Dionisie Areopagitul, Despre ierarhia bisericească. Le veți 
găsi pe toate acolo. 

Deci episcopul era considerat învățătorul monahilor. 
Și pentru ce? Pentru că, în acei ani, cineva trecea prin sta- 
rea curăţirii, ajungea la luminare și avea putere duhovni- 
cească etc. Adică pe cel botezat de curând îl prelua după 
aceea episcopul, şi el era ultimul care-l învăţa. Pentru ce? 
Ca să-l desăvârșească pe om, ca să-l facă «doctor în teolo- 
gie». Ce înseamnă «doctor în teologie»? Pomenirea neîn- 
cetată a lui Dumnezeu, Rugăciunea minții ș.a., care se li- 
mitaseră în mare măsură la cercurile monahilor, pentru 
că monahii se pregăteau în acest fel. În continuare, din cea- 
ta monahilor erau aleși episcopii Bisericii; nu întotdea- 
una, dar putem spune că în mare parte din cazuri.” 


Odată cu trecerea timpului, această tradiție s-a pierdut, mo- 
tiv pentru care și monahii erau învățători, adică nu săvâr- 
şeau Taina spovedaniei, dar învățau-catehizau, cu alte 
cuvinte îi ajutau pe credincioși să se elibereze de gânduri, 
astfel ca energia noetică să se separe de energia rațională şi 

să înceapă Rugăciunea minţii. În felul acesta înțelegem ce 

este învățătura, ce este pocăinţa și care este legătură lor cu 
Dumnezeiasca Împărtășanie. 


„Dacă luăm scrierile lui Simeon Noul Teolog, când vor- 
beşte despre învățătură, la ce se referă? Cine este învăj 
torul? Adică explică de ce au devenit şi călugării învăță- 
tori, deși, în epoca mai veche, călugărilor nu li se îngăduia 
să fie învățători. Pentru că, spun Părinți din vechime, călu- 
gărul este ucenic, iar învățător este episcopul. Și explică de 
ce călugării din vremea lui au devenit învățători, şi ce este 
învățătura. Înţelege prin aceasta spovedaniile şi iertarea 
păcatelor. 

Când Simeon Noul Teolog vobeşte despre învățătură 
şi despre călugării care au datoria să învețe, se referă la da- 
toria de a spovedi. Pentru că învățătura Bisericii prin ex- 
celenţă este spovedania, pentru că în Taina spovedaniei 
se făcea învățătura despre curățire și despre cum să ajungă 
cineva la luminare. 

Câtă vreme astăzi, când spunem «învățător», n-are ab- 
solut nici o legătură cu spovedania. Învățătorul, în ziua de 
azi, este un catehet, un profesor universitar, un profesor 
de Religie, însă, atunci când predă, predă raţiunii (Aoy1!)) 
omului, nu mai antrenează mintea (voðç) omului. De-aceea 
nici învățătura nu mai are nici o legătură cu călăuzirea du- 
hovnicească; are doar o legătură indirectă în ziua de azi. 
De-aceea și călugărul a devenit învățător sau Părinte du- 
hovnicesc, pentru că, în vremea lui Simeon Noul Teolog, 
episcopii nu-și mai făceau treaba în acest sens.” 


Din acest punct de vedere trebuie să privim și predica de 
la Dumnezeiasca Liturghie, care se referă la cum să dobândim 
o relaţie cu Dumnezeu, cum să trăim îndumnezeirea, cum să 
dobândim dragostea. Faptul că astăzi predicile din Biserică nu 
vorbesc prea mult despre cum, ci despre ce, arată că nu se mai 


6. Tainele Bisericii 441 


pun în acord cu Dumnezeiasca Euharistie, Astfel de predici 
nu sunt nici euharistice, nici bisericeşti, 


pentru că nu implică 
isihasmul. 


„Aici avem cea mai mare problemă a creştinismului de 
azi. Auzim predici frumoase de la amvon, toți preoții vor- 
besc despre dragoste, îndrugă verzi și uscate. 

Eu am scris o carte întreagă numită Păcatul strămoșesc 
şi, când am scris-o, habar n-aveam cum poate să ajungă ci- 
neva la dragostea aceasta jertfelnică. Acolo am descris-o, 
să spunem, analitic, dar metoda de-a ajunge la ea, care este? 
Stăm şi vorbim despre dragostea jertfelnică. Dar cine este 
în stare să ajungă jertfelnic? Și cine a ajuns la jertfelnicie? 
Cine a ajuns la dragoste? Și, când stăm și spunem că avem 
dragoste, ce suntem? Avem noi cu adevărat dragostea, sau 
doar ne facem c-o avem? Asta-i problema. 

Și sunt ceva de nedescris predicile acestea, umplu am- 
vonul, lucruri frumoase, creștinii stau și se entuziasmează 
când le ascultă, dar tot ascultăm la predici, și eu unul n-am 
auzit cum-ul. Ce-urile, da, unde-urile, da. Cum-ul? De obi- 
cei, cum-ul e să nu faci una, să nu faci alta, asta-i păcat, 
cealaltă-i păcat, să faci aia, să faci fapte bune - da, toate bu- 
ne și frumoase, dar fapte bune poate să facă oricine, iar la 
sfârșit, în loc să ajungă-n Rai, ajunge-n Iad.” 


În Biserica primară, în loc să țină predici proprii, citeau cu- 
vinte de la Părinți. 


„La Părinţii Bisericii, e suficient să citească omul pre- 
dicile lui loan Gură de Aur ca să vadă cât de dezvoltat era 
simţul dreptăţii sociale la loan Gură de Aur, care e unul 
din marii Părinți ai Bisericii, citit de-a lungul veacurilor de 
toți ortodocșii. 

În trecut exista frumosul obicei ca, în loc să-l ascultăm 
pe preot cum explică duminică de duminică Evanghelia, 
predicile astea pietiste, citeau la fiecare Evanghelie predici 
patristice.” 


În definitiv, întreaga tradiţie liturgică ortodoxă și toate ce- 
lelalte Taine și slujbe îi privesc pe membrii Bisericii și urmă- 
resc participarea la Taina Dumnezeieștii Euharistii, astfel încât 
Hristos să le fie curățire, luminare, îndumnezeire. Nu există 
alte scopuri. Nu există Taine pentru ele însele. Nu pot fi des- 
părțite toate celelalte slujbele bisericești de împărtășirea cu 
Trupul şi Sângele lui Hristos. Iar toate acestea nu pot fi sepa- 
rate de adevărata taină - care este curățirea, luminarea și în- 
dumnezeirea. Există o unitate foarte clară între dogmă, rugă- 
ciune, Taine, nevoinţă și Dumnezeiasca Euharistie. Toate aces- 
tea sunt axele în jurul cărora se învârte viaţa bisericească. 


e) Clerici, monahi și mireni 


În Biserica primară, catehumenii erau pregătiți pentru a 
primi Botezul și Mirungerea, pentru a deveni credincioși, mă- 
dulare cinstite ale Bisericii, mădulare ale Trupului lui Hristos, 
temple ale Duhului Sfânt. Biserica, aşa cum s-a spus deja, este 
Trupul real al lui Hristos în care omul se mântuiește, se în- 
dumnezeiește. În epoca apostolică, Apostolii, care-l. primi- 
seră pe Duhul Sfânt, erau cei ce conduceau Bisericile locale și 
le călăuzeau, precum se vede din Epistolele Apostolilor. 

Însă, odată cu trecerea timpului, a fost nevoie să se organi- 
zeze şi clerul după cele trei trepte ale preoţiei — diaconii, preoții, 
episcopii -, pentru a împlini lucrarea Bisericii, care este mân- 
tuirea oamenilor, împărtășirea de energia curățitoare, lumină- 
toare și îndumnezeitoare a lui Dumnezeu. Astfel, în Biserică 
au apărut categorii speciale de creștini, care aveau diferite 

harisme-slujiri. Apostolul Pavel, în Epistola sa către corinteni, 
face referire la aceste harisme, şi chiar într-o ordine ierarhică. 

La început scrie: „Iar voi sunteți Trupul lui Hristos şi mă- 
dulare fiecare în parte”. Şi continuă: „Și pe unii a pus Dumnezeu 
în Biserică, întâi pe apostoli, al doilea pe proroci, al treilea pe dascăli, 
după aceea pe puteri, apoi darurile tămăduirilor, ajutorinţele, is- 
prăoniciile, felurile limbilor. Au doară toți sunt apostoli? Au doară 
toți sunt proroci? Au doară toți dascăli? Au doară toți puteri? Au 
doară toți au darurile tămăduirilor? Au doară toți în limbi grăiesc? 
Au doară toți tălmăcesc? Ci să râvniţi darurile cele mai bune” (| Co- 
rinteni 12, 27-31). 

În continuare, s-au format în Biserică două „cete” de mem- 
bri, mirenii şi clericii, la care s-au adăugat mai târziu monahii. 


Mireni și clerici 


Credincioșii, prin Tainele Botezului și Mirungerii şi prin 
strădania lor de a împlini poruncile lui Dumnezeu, aveau o 
anume harismă duhovnicească, cel puţin Rugăciunea minţii 
în inimă, și aparţineau „preoţiei împărăteşti”. Apostolul Pavel, 
în enumerarea harismelor din versetul de mai sus, pune la 
urmă harisma grăirii în limbi - „felurile limbilor” — care este Ru- 
găciunea minții. Și din alte Epistole ale Apostolilor reiese în 
mod clar faptul că toţi membrii Bisericii aveau Rugăciunea 
minţii, care este dovada că omul e templu al Sfântului Duh și 
ÎI iubeşte pe Dumnezeu. 

Astfel, toţi credincioșii, inclusiv femeile, aveau preoția du- 
hovnicească, „preoția împărătească ”, erau luminaţi, afară numai 
dacă unul dintre ei nu cădea în păcat, motiv pentru care pier- 
dea rugăciunea și era numărat iar între catehumeni, ca unul 
ce se pocăia. În orice caz, credincioşii nu erau unii care să nu 
aibă nici o harismă, ci aveau cel puțin harisma Rugăciunii 


minţii. 

Apostolul Pavel vorbeşte despre oamenii care se rugau 
noetic: „Ruga-mă-voi cu duhul, ruga-mă-voi şi cu mintea”, dar şi 
despre cei ce sunt „de sine”, care nu au această Rugăciune noe- 
tică. „Pentru că, de vei binecuvânta cu duhul, cel ce este de sine, cum 
va zice «Amin», după mulțumirea ta?” (I Corinteni 14, 16). Şi mai 
jos scrie: „Deci de s-ar aduna toată biserica împreună, şi toți ar grăi 
în limbi şi ar intra și cei ce sunt de sine sau cei necredincioşi, au 
n-ar zice că sunteți nebuni?” (I Corinteni 14, 23). Este evident că, 
în Biserica primară, după descrierea Apostolului Pavel, exis- 
tau pe de o parte oameni harismatici, cu o ierarhie de ha- 
risme, şi pe de altă parte cei ce erau „de sine” ~ mirenii. În 
afara Bisericii erau cei necredincioși. 


„În acest context vedem însă o evoluţie curioasă în is- 
toria Bisericii, de-a lungul căreia preoţia împărătească a 
Bisericii nu a rămas calitativ ceea ce era la început. La în- 
ceput, adică în epoca primilor creștini, avem mireni și clerici. 
Apostolul Pavel îi numește pe mireni «cei care sunt de sine», 
iar Părinţii Bisericii îi tâlcuiesc pe «cei care sunt de sine» 
ai Apostolului Pavel ca fiind mirenii. Mirean este cel bo- 
tezat, dar care încă nu a fost chemat de Sus, astfel încât să 
devină «preoție împărătească», adică cleric. 

Cleric era considerat cel de Dumnezeu chemat, adică 
cel ce primise cercetarea Duhului Sfânt în inima sa şi în 
care Duhul începuse să se roage. Adică cel ce devenise 
templu al Duhului Sfânt și, prin urmare, mădular al Tru- 
pului lui Hristos, adică al Bisericii.” 


Aceasta înseamnă că, în Biserica primară apostolică, toți 
credincioșii erau harismatici și aparțineau „preoţiei împărăteşti”. 


` Vezi nota de la p. 307. În acest context, la I Corinteni 14, 16, „de 
sine” este tradus prin „cel prost” (Biblia 1914) sau „omul simplu” (ediția 
sinodală), iar la I Corinteni 14, 23, cei ce sunt „de sine” sunt văzuţi ca 
„cei neînvățaţi” (Biblia 1914) sau „neștiutori” (ediția sinodală). (n. trad.) 

Aveau preoția duhovnicească, pentru că toţi aveau cel puțin 
Rugăciunea minţii, care este o ierurgie duhovnicească. 

Dintre aceşti credincioși se alegeau câţiva pentru a fi făcuţi 
diaconi, preoți și episcopi, astfel încât să aibă harisma specială 
a preoţiei, cu care urmau să săvârșească Tainele și să călău- 
zească duhovniceşte mădularele Bisericii. 

Când Apostolii erau pe cale să-i hirotonească pe primii 
diaconi, le-au spus credincioșilor: „Socotiţi, drept aceea, fraților, 
dintre voi şapte bărbaţi mărturisiţi, plini de Duhul Sfânt şi de înțe- 
lepciune, pe care să-i rânduim la treaba aceasta” (Fapte 6, 3). În- 
tâiul Mucenic Ștefan era „un bărbat plin de credință și de Duhul 
Sfânt” (Fapte 6, 5). Pentru a fi aleși să devină diaconi, trebuia 
să-L aibă pe Duhul Sfânt. Faptul că-L aveau pe Duhul Sfânt 
înseamnă că aveau Rugăciunea minții, care e dovada cea mai 
clară a prezenței și lucrării Duhului Sfânt, lucru ştiut de mă- 
dularele Bisericii, care îi recunoșteau, de bună seamă, pe ast- 
fel de oameni, prin darul duhovnicesc pe care ei înșiși îl aveau. 

În Biserica primară, clericii, așa cum au fost rânduiți pe 
treptele preoţiei - diaconi, preoți şi episcopi -, aveau o ha- 
rismă duhovnicească, și în felul acesta săvârșeau Tainele, dar 
în același timp îi călăuzeau și pe credincioși la împărtășirea de 
energia curățitoare, luminătoare și îndumnezeitoare a lui Dum- 
nezeu, astfel încât, cu aceste premise, să ia parte la Taine cu 
vrednicie. Aceasta este calea prin care sunt tămăduiţi creştinii. 
Treptele preoţiei corespundeau treptelor vieţii duhovnicești. 


„Dionisie Areopagitul ne spune clar că diaconul cores- 
punde treptei curăţirii, preotul, treptei luminării, iar epis- 
copul, treptei îndumnezeirii.” 


Acest fapt reiese și din practica Bisericii, conform căreia 
un creştin nou-botezat nu trebuia să fie făcut cleric. Întâlnim 
lucrul acesta și în porunca pe care Apostolul Pavel i-o dă 
Episcopului Timotei: „Însă se cade episcopului să fie (..) nu de 


446 Partea a V-a Biserica, Trup al lui Hristos 


curând botezat, ca nu umflându-se, în osânda diavolului să cadă” 
(| Timotei 3, 2,6). 


„ȘI-I hirotonim când ajunge la luminare. Atunci îl hiro- 
tonim. Nu hirotonia îl face luminat. Ci pentru că este lu- 
minat îl hirotonim.” 


„Avem facultate, avem liceu, avem școală primară. Ca 
să devină cineva episcop sau cleric în Biserica primelor 
veacuri trebuia să nu fie nou-botezat, de aceea și există un 
canon care-i interzice nou-botezatului să fie hirotonit. 

De ce-i interzice nou-botezatului să fie hirotonit? Pentru 
că nou-botezatul nu ajunsese încă la pomenirea neîncetată 
a lui Dumnezeu; abia trecuse de stadiul curăţi 
nou-botezat, învăţa cele ce țineau de treapta luminării, şi 
apoi, odată cu pomenirea neîncetată a lui Dumnezeu, se 
considera că a intrat în stadiul vederii. Acest stadiu al ve- 
derii, care e prima treaptă, este cea mai înaltă treaptă a lu- 
minării și prima treaptă către îndumnezeire. 

Episcopii erau aleși din rândul celor care se aflau în 
această stare, de aceea nu erau făcuţi episcopi nou-bote- 
zaţii, ci luminaţii. Luminatul acesta nu e unul care să fi ab- 
solvit Universitatea din Atena sau vreo Academie din 
Rusia, ci unul care a dobândit luminarea, pomenirea ne- 
încetată a lui Dumnezeu, Rugăciunea minții etc. - în esență, 
unul care se curățise.” 


Însă, odată cu trecerea timpului, Biserica se secularizează. 
La început, clericii erau hirotoniți din rândul credincioșilor 
care aveau rugăciune, dar, mai târziu, au ajuns să fie hiro- 
toniți oameni care aveau doar o bună purtare exterioară, însă, 
din moment ce nu aveau nici o harismă, nu știau cum să-i tă- 
măduiască pe oameni. Cu toate acestea, continuau să săvâr- 
şească Tainele. 

„Clerul este un grup de oameni care se află cel puţin pe 
treapta luminării, după învățătura Părinților. Dacă nu se 
află în starea luminării, atunci trebuie suplinite neputințele 
clerului. De-a lungul veacurilor, ori de câte ori clerul, în 
general, a căzut din starea luminării, a avut loc o decădere 
generalizată, nu doar a clerului sacerdotal, adică a preo- 
ţilor şi diaconilor etc. Decăderea a fost într-atât de gene- 
ralizată, că i-a cuprins şi pe episcopi. Şi episcopii au căzut 
din starea aceasta a luminării, ba nu mai ajungeau nici mă- 
car să treacă prin starea curățiri 


„Aceste lucruri, dacă le are cineva în vedere și se-apucă 
să-i studieze pe clericii Bisericii primare, vede că acei creş- 
tini care treceau prin curățire și ajungeau la luminare, la 
vedere, erau de la sine învățători, pentru că ajungeau la o 
anumită stare duhovnicească. 

Din acest motiv, avem fenomenul acesta paradoxal că 
parohiile Bisericii primare aveau foarte mulţi preoți. În epo- 
ca lui Heraclius, Aghia Sofia avea optzeci de preoți și o sută 
cincizeci de diaconi, și asta după ce numărul lor fusese 
redus! Erau mult mai mulți, dar știm doar numărul ră- 
mas după ce-a fost redus, nu de dinainte. Hirotonia era o 
practică a Bisericii prin care Biserica adeverea că este cineva 
bun de preot, din moment ce ajunsese într-un anume punct, 
şi de aceea era bun de Părinte duhovnicesc. Dacă însă nu 
ajunsese acolo, nu era bun de Părinte duhovnicesc, prin 
urmare nici nu putea ajunge să fie hirotonit preot sau 
episcop. 

Asta înseamnă că, în Biserica primară, parohia era for- 
mată din cei luminaţi, dar nu pentru că ar fi dobândit ei 
cunoștințe raţionale - pentru că cel mai «luminat» din 
punctul ăsta de vedere ar trebui atunci să fie diavolul; 
el e cel mai bun teolog dintre cei aflaţi în afara Raiului.” 

„În Noul Testament, cei care ajung la îndumnezeire se 
numesc Apostoli sau Proroci. Din rândul lor erau aleși 
episcopii, din rândul celor îndumnezeiţi, dintre Proroci 
erau episcopii și preoții. Apoi veneau învățătorii și toți cei- 
alţi din Biserică. În fruntea fiecărei parohii sunt Proroci, 
Adică ei sunt doctorii spitalului. Printre doctorii spitalu- 
lui există și un doctor care este director. După doctori vin 
asistentele şi toți ceilalţi care alcătuiesc spitalul. 

Ceea ce s-a petrecut în Biserică e în felul următor; votul, 
cum s-ar spune, dreptul de-a alege episcopi îl aveau Pro- 
rocii, pentru că ei administrau Biserica. Și nu erau Proroci 
pentru că ar fi fost aleşi Proroci de popor, ci pentru că erau 
chemaţi de Dumnezeu, de aceea îi și avem pe cei «de 
Dumnezeu chemaţi». Vasăzică, Părinţii Bisericii spun că 
omul, ca să devină cleric, trebuie să aibă chemare de la Dum- 
nezeu. Acum, să ai chemare de ia Dumnezeu înseamnă ca 
Însuși Duhul Sfânt să vină şi să se sălășluiască în tine și să 
se roage. De aceea și Apostolul Pavel spune: «Și pe unii a 
pus Dumnezeu în Biserică, întâi pe apostoli, al doilea pe proroci, 
al treilea pe învățători» (I Corinteni 12, 28) etc. Ei formează 
acum personalul medical, adică doctorii, care aleg dintre 
ei și un director al spitalului, numit episcop, și aceştia ad- 
ministrează Biserica.” 


Biserica era considerată un spital duhovnicesc, iar clericii — 
doctori duhovnicești, care tămăduiesc bolile duhovnicești ale 
oamenilor. 


„Clerul Bisericii e corpul medical, adică doctorii spita- 
lului. Și după ei vin cei aflați la luminare — adică cei 
aflați la luminare sunt asistentele spitalului. lar după 
asistente îi avem pe cei cei ce se curățesc, adică bolnavii 
spitalului. 

Bine, nu-i o comparație exactă, ci aproximativă. Odată 
cu trecerea timpului, treptat, dintr-un anumit spital dis- 
pare îndumnezeitul, doctorul; și după ce-au dispărut doc- 
torii, în locul lor vin cei luminați; și treptat dispar și ei, și 
în locul lor vin cei bolnavi. Acum spitalul este condus de 
bolnavi. 

De aceea şi Simeon Noul Teolog spune că în ziua de azi 
ajung episcopi cei care, în vremea Apostolului Pavel, spu- 
neau «Amin»-ul, adică cei ce sunt «de sine», mirenii. Pentru 
că cine spune «Amin»-ul, în capitolul 14 și 13 din Epistola 
întâi către corinteni, cei care sunt «de sine», după Părinții 
Bisericii, aceștia sunt mirenii. Iar acum, cei care spuneau 
doar «Amin»-ul, zice Simeon Noul Teolog, acum aceştia 
sunt episcopii Bisericii. Adică n-au nici îndumnezeire, nici 
luminare, și totuși au ajuns episcopi ai Bisericii. 

Întrebare a unui student: Și nici măcar nu știu aceste 
lucruri? 


Răspuns: Nici măcar nu știu. Și, dacă le spui cumva, nu-i 
exclus să te facă și eretic. Din fericire, Biserica l-a recunos- 
cut pe Simeon Noul Teolog ca sfânt al Bisericii şi, dacă 
spunem ceva ce spune Sfântul Simeon Noul Teolog, nu ne 
punem în pericolul de-a fi condamnaţi ca eretici.” 


Clericii cunoșteau metoda de diagnosticare şi de tratare 
a bolii, la fel ca doctorii trupului. 


„m Se duce și se face doctor după ce învaţă să pună 
diagnosticul și să aplice terapia. 

Deci omul trecea prin curățire ca să ajungă la Botez; du- 
pă care era botezat, era luminat, ajungea templu al lui Dum- 
nezeu și, după ce ajungea templu al lui Dumnezeu, atunci, 
luminat fiind, îi lumina și pe ceilalți. 

Vasăzică, nu hirotonia îl luminează pe candidatul la 
preoție, ci hirotonia implică deja luminarea candidatului. 
Se presupune că un candidat la hirotonie a fost ales pentru 


A 

hirotonie tocmai pentru că e luminat, pentru că are deja 
capacitatea să fie Părinte duhovnicesc. Nu devine Părinte 
duhovnicesc pentru că i-am citit noi o rugăciune magică 
pe cap; nu l-am făcut duhovnic pentru că i-am zis o rugă- 
ciune. Luaţi un popă țicnit, citiți-i o rugăciune, și o să-n- 
ceapă să nenorocească mii de oameni. În loc să-i trimită în 
Rai, un popă care nu știe cum să spovedească o să-i tri- 
mită fix în lad. 

Deci, pe Părintele duhovnicesc îl recunoaștem după 
faptul că se află într-o anumită stare duhovnicească, și 
tocmai de aceea îl hirotonim. Însă, pentru că tradiția aceas- 
ta a suferit o alterare, de-aceea a apărut şi cealaltă tradiţie 
în care episcopul, care are răspunderea, care e Părintele 
duhovnicesc prin excelenţă, așadar episcopul, când are un 
preot care este bun și știe aceste lucruri, atunci când are în- 
credințarea că a ajuns pe-o anumită treaptă duhovnicească, 
îl face duhovnic, îl hirotesește duhovnic, iar acela primeşte 
un certificat că e duhovnic. El poate să spovedească etc. 
Acum, însă, ce legătură are asta cu subiectul diagnosti- 
cului și al terapiei, așa cum le vedem în Biserica primară? 
Aceasta este problema numărul unu 

Evoluţia istorică a concepțiilor pe care le avem noi as- 
tăzi despre episcop - adică la noi există de foarte curând 
o concepţie nouă despre episcop, dar în Apus există o lungă 
istorie a evoluţiei episcopatului, din care evoluţie se poate 
înţelege de ce episcopul, în Apus, a ajuns să fie considerat 
administrator. Titlul lui este de «administrator al Bisericii». 
Adică face administraţie. 

Și astăzi, de regulă, s-a ajuns într-un asemenea hal, în- 
cât cel care săvârşeşte liturghia e preotul de parohie -asta 
se întâmpla în Apus, iar acum se întâmplă și la noi -, în 
timp ce episcopul se duce la biserică şi, de obicei, dacă este 
de față, prezidează slujba [dar nu slujeşte], în vreme ce, în 
Biserica primară, şi până la căderea Constantinopolului, 
şi până la Revoluţia elenă, episcopul slujea duminică de 

duminică. Aceasta este treaba lui, să slujească duminică 
de duminică, şi să învețe oamenii, și să supravegheze în- 
treaga cateheză și întreaga lucrare a parohiei și a Bisericii, 
nimic altceva. 

În tot cazul, nu văd nici o diferenţă între concepţia pa- 
tristică despre creştinism și știința medicală. Nu pot ve- 
dea nici o diferență. Ați înțeles? Absolut nici o diferență. 
Atâta vreme cât, desigur, în știința medicală este inclusă 
şi psihiatria. Aici avem ceva şi mai fundamental decât ce 
ştie psihiatria zilelor noastre. 

Prin urmare, succesiunea apostolică face parte din tra- 
diția apostolică. Iar diferitele trepte ale preoţiei există pen- 
tru acest scop: diagnostic şi tămăduire. Aşadar, când cineva 
este tămăduit, atunci este tămăduit, iar parohia îl recu- 
noaște ca tămăduit, de aceea îl şi aleg să le fie conducător, 
episcop sau cleric. Nu-l fac cleric în speranţa că pe par- 
curs o să înveţe el diagnosticul şi terapia. Pentru că este 
tămăduit, de aceea îl fac episcop.” 


Episcopul este garantul acestei metode de tratament te- 
rapeutic. 


„Astăzi, de obicei, se spune că ceea ce garantează trans- 
miterea tradiției ortodoxe e treapta episcopală, episcopatul. 
Aşa se spune astăzi de obicei. Normal, avem această tra- 
diţie patristică, conform căreia tradiția se transmite în prin- 
cipal prin episcopi, care sunt centrul tradiției, centrul uni- 
tăţii Bisericii, centrul datoriei de-a învăţa a Bisericii, cen- 
trul vieţii liturgice a Bisericii, al vieţii sacramentale a Bise- 
ricii, iar fără episcop nu se poate face nimic. Aceasta este 
o realitate. De ce este o realitate? Pentru că aveau o pu- 
nere a mâinilor neîntreruptă din vremea Apostolilor? Sau 
pentru că aveau harul terapeutic? 

Să mutăm discuţia în ştiinţa medicală. Să-i luăm pe chi- 
rurgi. Chirurgii sunt «hirotoniți» prin examene. Se duc 

la cursuri, fac practică, învaţă prin examene în laborator 
şi, din momentul în care profesorii îi consideră pregătiți, 
le dau o diplomă și sunt numiţi chirurgi. 

Episcopii Bisericii sunt profesorii universitari în Bise- 
rica primară. Acum episcopii au ajuns studenții profeso- 
rilor. În Biserica primară, episcopii sunt profesorii. Ei pro- 
duc fii duhovniceşti. Au toată răspunderea pentru trata- 
mentul terapeutic în parohie etc., şi acesta este motivul 
pentru care episcopul îi dă dreptul preotului să se facă 
Părinte duhovnicesc. Nu are preotul dreptul să fie Părinte 
duhovnicesc doar prin hirotonie, așa cum spun unii, pen- 
tru că a fi Părinte duhovnicesc nu e ceva care să vină prin 
hirotonie. Hirotonia este pentru săvârşirea Sfintelor Taine, 
pentru cultul public al Bisericii şi Tainele după tipic. Fap- 
tul că preotul nu devine Părinte duhovnicesc prin hiroto- 
nie înseamnă că hirotonia nu le dă pe toate. 

Dar cineva poate să fie făcut Părinte duhovnicesc doar 
de un Părinte duhovnicesc. Și aceasta este esența succe- 
siunii apostolice și a tradiției apostolice. Adică, așa cum 
profesorul-chirurg produce medici chirurgi, la fel şi Pă- 
rinţii duhovniceşti produc Părinți duhovnicești. Nu poate 
cineva să devină Părinte duhovnicesc doar prin hirotonie. 
Este cu neputinţă. 

Deci, din punctul acesta de vedere, episcopul era un 
purtător. Pentru că se presupune că episcopul e Părintele 
duhovnicesc prin excelență şi purtătorul tradiției de diag- 
nostic și terapie a Bisericii. Şi el, prin excelenţă, știe și să 
pună diagnosticul corect, şi să aplice terapia corectă. Şi, în 
felul acesta, episcopatul predă, de la o generație la alta, 
tradiţia apostolică, al cărei nucleu este diagnosticul şi te- 
rapia, culminând cu îndumnezeirea.” 


* Vezi nota de la p. 156. (n. trad.) 

„Şi ajung ei în punctul în care — ne informează Simeon 
Noul Teolog - mulți episcopi din ziua de azi, din Biserică, 
ar fi fost doar mireni, nu clerici, în Biserica primară. Deci 
asta înseamnă că există o diluare în spital și, în loc să avem 
doctori adevăraţi, întâi au fost înlocuiți de asistente, ca- 
re, oricum ar fi, o asistentă tot mai ştie câte ceva. Apoi, nici 
măcar de asistente. Și ajungem în punctul în care spitalul 
este plin de şarlatani.” 


Astăzi lucrurile s-au deteriorat încă și mai mult. Clerici 
săvârșesc Tainele, dar mulţi dintre ei nu cunosc metoda tera- 
peutică şi nu-i pot vindeca pe oameni conform tradiţiei orto- 
doxe, adică nu ştiu și nu sunt în stare să-i ajute pe creştini să 
treacă de la curăţire la luminare și la îndumnezeire. 


„Cât despre teologia ortodoxă din ziua de azi, practica 
bisericească a fost împărțită în două zone. Pe de-o parte, 
promitem o tămăduire viitoare, după moarte; adică ne-am 
făcut doctori nu pentru acum, ci pentru după moarte. Și 
cum așa? Primim o hirotonie, şi pe urmă începem: «Bine- 
cuvântată este Împărăția...». Executăm ritualul, și după aceea 
spunem că cine se împărtășește cu Sfintele Taine va avea 
viață după moarte și va ajunge în Rai. Cine nu se împăr- 
tășește va ajunge în Iad. Vasăzică, am lăsat tămăduirea pe 
seama vieții viitoare a omului. 

Preotul însuși nu mai tămăduiește pe nimeni, nu face 
decât liturghii. Episcopul nu mai tâmăduiește pe nimeni, 
nu face decât liturghii. Cine-i mai învaţă azi pe oameni? 
Cine-i mai aduce, adică, de la curățire la luminare? 

Viaţa liturgică a Bisericii Ortodoxe astăzi - nu doar în 
Grecia, ci peste tot — nu mai are nici o legătură cu tămădu- 
irea omului, din punctul de vedere al curăţirii și al lumi- 
nării. Dacă vrei astăzi curățire și luminare, tot ce poți să 
faci e să te duci la o mănăstire. Dar trebuie să fii atent și la 

ce mănăstire; nu te duci aşa, la orice mănăstire. Asta e 
Ortodoxia zilelor noastre.” 


„Am ajuns în punctul în care doar conservăm niște 
texte liturgice, și nimic mai mult. Asta în afară de viaţa vii- 
toare, pe care o promitem tuturor: «Veniţi la biserică, alt- 
fel o să ajungeţi în Iad! Dacă veniţi, o să ajungeţi în Rai». 
Ăsta-i mesajul de azi. Da, dar și dintre cei care vin astăzi 
la biserică, câți se tămăduiesc, și câți preoți mai știu cum 
să tămăduiască? Aceasta este întrebarea. 

Și acum, încă un lucru. Ne preocupă viața de dincolo. 
Mare parte din cei ce suferă de psihoza asta și se tem de 
Iad ar trebui în mod normal să se ducă la mănăstire și 
de-acum înainte să-și poarte grijă de suflet, ca să-și asigure 
un loc în Rai, că doar asta e «meseria» monahilor. 

Apoi, preoții de parohie, ce treabă au în parohiile lor, 
dacă nu duc lumea de la curățire la luminare? Aceştia 
sunt oamenii care se ocupă cu viața de acum. Că doar exis- 
tă atâţia taţi în căutare de gineri buni pentru fetele lor, 
așa că le fac paraclise, rugăciuni. Merg și le sfinţesc casele, 
magazinele, ca să le meargă bine afacerile, mai fac sfeş- 
tanie la câte-un vapor, ca să se umple de bani armatorul, 
permanent fac rugăciuni, sfeştanii, parastase. Ajunge, va- 
săzică, un executant de rutină - însă preotul de parohie nu 
se mai ocupă de curățirea și luminarea poporului, lucru 
care ar fi trebuit să fie grija lui de căpătâi, cel puțin aşa re- 
iese din cărțile liturgice.” 


„E atât de bine conservată viața liturgică a Biseri 
Liturghii frumoase, veşminte frumoase, mai știu eu ce, mu- 
zică, icoane frumoase, una, alta - dar tămăduire, ioc! As- 
ta-i problema. 

Vasăzică, am ajuns în punctul în care nu numai că ex- 
trem de rar mai dai peste vreun duhovnic sau preot care 
să fie în starea de luminare, dar, şi dacă-i întrebi, să zicem, 

de Părinţi, de luminare, de îndumnezeire şi curățire, ha- 
bar nu au - și nu doar clericii; ci şi profesorii universitari.” 


O episcopie are succes dacă episcopul şi clericii cunosc 
metoda terapeutică, adică dacă ei înşişi urmează calea de sfin- 
țire. În caz contrar, are loc un eşec. 


„Dacă un episcop ajunge el însuși sfânt, și clericii lui 
ajung sfinţi, şi o mare parte din turmă se sfințește, asta în- 
seamnă succes. Dacă însă într-o episcopie nici episcopul 
nu ajunge la sfințenie, nici clericii, nici vreunul din mădu- 
larele Bisericii, din moment ce episcopia asta e lipsită de 
oameni care să treacă de curățire și să ajungă la luminare 
și la îndumnezeire, asta înseamnă, din perspectiva crite- 
riilor strict ortodoxe, un imens eşec.” 


Desigur, faptul că astăzi clerul nu mai cunoaște metoda de 
tămăduire nu înseamnă că nu mai avem nevoie de cler. Așa 
cum am subliniat mai sus, clericii au o îndoită lucrare: de a să- 
vârşi Tainele și de a-i tămădui pe oameni, ca să participe cu 
vrednici la Taine. E cu putinţă clericii să nu cunoască meto- 
da ortodoxă de tămăduire, dar să săvârșească Tainele în mod 
canonic, afară doar de cazul în care nu au fost caterisiţi oficial 
de Biserică. 


„Preotul sau episcopul poate fi cel mai rău om din lume. 
Câtă vreme nu există însă nici un act bisericesc împotriva 
lui, câtă vreme omul nu a fost caterisit, toate Tainele pe care 
le săvârşeşte ca reprezentant al ierarhiei sunt valide. Și 
Botezurile sunt valide, și hirotoniile lui sunt valide, și 
chiar și rugăciunile lui de dezlegare sunt valide, deși el 
poate fi un ticălos. Toate sunt valide. 

Însă, din clipa în care e caterisit, nimic din ceea ce face 
nu mai este valid. Același om e și înainte de caterisire, şi 

după caterisire, dar caterisirea a schimbat situația, pentru 
că avem acolo o hotărâre oficială a Bisericii că e caterisit 
acum. 

Același lucru se întâmplă şi cu cei care au fost afuri- 
siți. Cât timp Biserica nu a afurisit oficial un om şi nu a luat 
nici o atitudine și l-a înmormântat, asta înseamnă că ru- 
dele acestui om au tot dreptul să-i facă parastas în Biserică. 
Dacă însă a fost afurisit, pentru că era mason sau eretic, 
unul ca acesta nu mai este înmormântat [de Biserică]. Și, 
nefiind el înmormântat [de Biserică], nu-i vom face nici 
parastas.” 


În general, preoţia ca harismă are o mare valoare în Bise- 
rică. În același timp, toți creștinii, pentru a fi mădulare vii ale 
Bisericii, trebuie să dobândească preoţia împărătească, după 
cuvântul Apostolului Petru: „Iar voi, rod ales, preoție împărătească, 
neam sfânt, norod spre câştigare; ca să vestiți bunătăţile Celui ce 
v-a chemat pe voi dintru întuneric la minunata Sa lumină; care odi- 
nioară nu erați norod, iar acum norodul lui Dumnezeu, care erați 
nemiluiți, iar acum miluiți” (I Petru 2, 9-10), şi după cuvântul Apos- 
tolului Pavel către coloseni: „Cu bucurie multumind Tatălui, 
Care ne-a învrednicit pe noi în partea preoţiei sfinților întru lu- 
mină” (Coloseni 1, 11-12). 


Monahi 


În Biserica primară, așa cum se păstrează în Epistolele 
Apostolului Pavel, creștinii Îl aveau pe Duhul Sfânt lucrător 
în inimile lor, erau temple ale Duhului Sfânt, aveau harisma 
Rugăciunii minții şi diferite alte harisme ale Duhului Sfânt. 
Despre aceasta dau mărturie, între altele, cele două Epistole 


` Gr. KAÑpoc, „soartă” (Biblia 1914), „moştenire” (ediţia sinodală). Am 
optat pentru sensul secundar de „cler, preoție”, pentru a rămâne consec- 
venţi contextului (n. trad.) 

ale Apostolului Pavel către corinteni. Din rândul acestor cre- 
dincioşi-mireni harismatici erau aleşi clericii. 

Insă, odată cu trecerea timpului, Bisericile locale și paro- 
hiile au început să se secularizeze, iar această tradiţie să se 
piardă, mutându-se la început în pustie, şi după aceea în schi- 
turi şi în mănăstiri. Astfel, ceea ce în perioada Bisericii primare 
se realiza în parohii, acum se realizează în monahism. 


„Odată cu trecerea anilor, ajungem în punctul în care 
episcopul, în loc să fie ales din rândul doctorilor, este ales 
din rândul asistentelor și, încet-încet, din rândul bucăta- 
rilor, al femeilor de serviciu ș.a.m d. Adică, în spital, Pro- 
rocii sunt dați la o parte, ca să zic așa, în mod democratic 
din ierarhie, și din acel moment se adună în pustie și devin 
călugări în mănăstiri, şi se creează o discrepanţă între mă- 
năstiri şi parohii. De aceea, unul din primele nume ale mă- 
năstirii este de «spital». Se obișnuia ca însăși mănăstirea 
să fie numită spital, în loc de biserică. 

Şi ce viață duceau în spitalul acesta? Îi ziceau viață apos- 
tolică. Aceasta era viața apostolică, cea care se păstrează 
mai degrabă în mănăstiri decât în parohii. Şi vedem exem- 
ple de pelerini care pleacă din lume în pustie şi se întâl- 
nesc cu pustnici, și pustnicul îi întreabă dacă mai există Bi- 
serică în lume. Nu înţelege prin asta dacă mai există epis 
copi, preoți şi enoriaşi în lume, ci înțelege dacă în lume 
mai există încă grăirea în limbi, dacă mai există Rugăciu- 
nea minţii, pentru că asta înseamnă mădular al Bisericii. 
Și se ajunge în punctul în care mădular al Bisericii este cel 
«de sine», cel care spune «Amin»-ul - acesta este mirea- 
nul, potrivit Părinților Bisericii.” 


„De aceea, monahismul nu e un fenomen nou în Bise- 
rică. Monahismul exista în orice parohie, pentru că toți 
creștinii erau călugări în Biserica primară.” 


' Vezi nota de la p. 307. (n. trad.) 

În realitate, prin apariția monahismului și înființarea mă- 
năstirilor, Biserica își duce mai departe scopul său, care este 
sfințirea oamenilor. Acest scop, desigur, este continuat și în 
parohii de către cei care urmează învăţătura ortodoxă. Epis- 
copii cunoșteau dogmele și făceau O mărturisire la hirotonie 
că le vor păzi nealterate. Creștinii erau catehizați de episcopi 
pe baza dogmelor, iar unii dintre ei, care aveau mai multă râv- 
nă, mergeau la mănăstire „ca să convertească dogmele în viață”. 
Astfel, mănăstirile ajung spații în care oamenii devin temple 
ale Duhului Sfânt, împlinind scopul Botezului și al Mirungerii. 


„Dacă privește cineva monahismul din perspectiva 
aceasta, vede în mod clar că mănăstirea Evului Mediu și-a 
perioadei stăpânirii otomane nu este nici mai mult, nici 
mai puţin, decât continuarea vieţii de parohie a Bisericii 
primare. 

În Biserica primară, fiecare parohie era condusă de ast- 
fel de Părinți duhovniceşti care practicau nevoința aceasta 
[isihastă] și erau capabili să-i călăuzească pe credincioși 
la luminarea minţii (vobc). Şi, când parohia a decăzut și a 
ajuns laxă în această privinţă, adică nu prea se mai găseau 
Părinţi duhovnicești care să călăuzească poporul, din acel 
moment au înflorit mănăstirile. Că s-a ajuns pe urmă și la 
situaţia în care parohia, și însăşi episcopia, să fie doar un 
stadiu pregătitor, și apoi desăvârșirea convertirii dogmei 
în trăire să fie lăsată pe seama Părinților care se adunau în 
jurul sihăstriilor și mănăstirilor.” 


Oricine intra în mănăstire era tratat ca un catehumen ce 
trebuia să ajungă la luminare, adică să-și pună în lucrare ha- 
rul primit la Botez și la Mirungere. Astfel, terapia, care este 
metoda vieţii ortodoxe, era trăită în mănăstiri, care erau centre 
ale vieții duhovnicești și bisericești. 


„Când a luat amploare monahismul, adevărata tera- 
pie s-a mutat în mănăstiri, iar parohiile au rămas în 

urmă. Acolo se făceau diagnosticul şi terapia. Și s-a impus 
ca episcopul, cel puţin - adică mitropoliţii, arhiepiscopii, 
patriarhii, cel puţin - să fie provenit din mănăstire, așa că 
avem mitropoliți necăsătoriți ș.a.m.d. Și se pare că s-a im- 
pus tradiţia aceasta, să fie proveniţi mai ales din rândul 
celor necăsătoriți. 

Și de aceea trebuie să-l citim cu mare atenţie pe Vasilie 
cel Mare: de ce fuge cineva la pustie? Deoarece fecioria și 
fuga din lume îl ajutau să dobândească pomenirea neîn- 
cetată a lui Dumnezeu. ÎI ajutau, pentru că atunci când 
cineva este extrem de ocupat și angrenat în fel de fel de 
lucruri, nu poate să se mai dăruiască ușor pe sine. Pentru 
că e mare lucru să se mute pomenirea lui Dumnezeu de aici 
(din rațiune) mai jos (în inimă), şi-apoi pomenirea aceasta 
să fie neîncetată. Lucrul acesta cere multă nevoinţă, nu se 
ajunge aici cu una, cu două. Și atenţia omului trebuie să 
nu fie distrasă ca să poată să ajungă acolo. 

Când însă cel care a dobândit Rugăciunea aceasta, Ru- 
găciunea de-un-singur-gând, ajunge în acest punct, atunci 
poate să devină și episcop și poate să se ocupe și cu ad- 
ministraţia, pentru că are Rugăciunea și, orice ar face şi 
oriunde s-ar duce, el are Rugăciunea. Vasăzică, pleacă din 
lume să o dobândească, și pe urmă revine în lume. Aţi în- 
teles? Nu-i așa? Și revine, şi are Rugăciunea, și continuă 
să fie un nevoitor.” 


Scopul creștinului este să devină sfânt, după îndemnul: 
„Căci scris este: fiti sfinţi, că Eu sfânt sunt” (| Petru 1, 16), Din pă- 
cate, mulţi consideră că acest scop poate fi trăit doar în mona- 
hism, câtă vreme, în Biserica primară, toți creștinii duceau o 
viaţă de nevoinţă, astfel încât și Apostol Pavel a spus: „Vremea 
de acum scurtă este; că și cei ce au femei să fie ca și cum n-ar avea; 
şi cei ce plâng, ca și cum n-ar plânge; și cei ce se bucură, ca şi cum 
nu s-ar bucura, şi cei ce cumpără, ca și cum n-ar stăpâni. Și cei ce 
se folosesc cu lumea aceasta, ca și cum nu s-ar folosi, că trece chipul 

lumii acesteia. Și voiesc ca voi fără de grijă să fiți” (1 Corinteni 7 
29-32). 

Astfel, monahismul nu este o formă de viață antiscrip- 
turistică, nici nu este ceva care să fi provenit din influențe 
străine, nici ceva adăugat, care să fi pătruns ulterior în Bise- 
rică, ci este autentica viața creştină și evanghelică. 


„Monahismul nu este rezultatul vreunei influențe si- 
riene. Nu știu de ce istoricii caută de unde provine mo- 
nahismul.” 


Monahismul este aplicarea poruncilor evanghelice. Aceasta 
este perspectiva în care se mișcă monahismul ortodox. În mă- 
năstire era trăită nevoința ortodoxă. 


„Practica ascetică a Bisericii Ortodoxe este pentru toți 
creștinii, dar succesul ei, istoric cel puțin, a fost înregistrat 
mai ales în centrele monahale și ascetice ale Bisericii. Și, 
de-atunci înainte, monahismul devine foarte puternic. 
Nu doar în pustie, ci și în cetăți erau mănăstiri, și Constan- 
tinopolul însuși era plin de mănăstiri, dacă vă amintiţi. Nu 
erau mănăstiri doar în afara Constantinopolului, ci și în 
Constantinopol erau mănăstiri. 

Tendinţa de azi e să se scoată mănăstirile din orașe și 
să se mute în munți, ca să nu mai influenţeze așa de mult 
lumea şi să contamineze neoelenismul, care a vrut dintot- 
deauna să ducă modul de viață burghez, ca să se dezvolte 
societatea burgheză - la bourgeoisie — europeană şi ameri- 
cană. Normal, monahismul era periculos pentru burghez. 
Acum, nu pot să pricep şi pace de ce comuniștii cred că mo- 
nahismul și religia sunt periculoase.” 


„Astăzi predomină concepţia că tradiţia aceasta [isi- 
hastă] ar fi doar pentru călugări, nu și pentru ceilalți. Bine, 
adică numai călugării sunt bolnavi? Nu suntem și noi, 

restul, bolnavi? Adică ei au nevoie şi noi să n-avem ne- 
voie? De ce? Pentru că, dacă cineva nu parcurge drumul 
acesta, e exclus să ajungă la dragostea care «nu caută ale 
sale» (I Corinteni 13, 5). Nici nu încape vorbă, nu are cum 
să ajungă acolo, este cu totul imposibil. Doar prin harul lui 
Dumnezeu poate să ajungă omul la dragostea aceasta 


jertfelnică.” 


„În mănăstire parcurgeau cele trei stadii ale desăvârşirii 
şi, după ce ajungeau cel puţin la luminare, pe oamenii 
aceștia îi luau mitropoliţii şi-i puneau episcopi în epis- 
copii sau în mitropolii, sau mitropoliți în patriarhii.” 


Într-o rugăciune la tunderea în schima mare, preotul îi 
spune celui ce urmează să se tundă: „O, chemare nouă! O, dăru- 
ire a tainei! Al doilea botez iei astăzi, frate, prin bogăţia dăruirilor 
Iubitorului de oameni Dumnezeu, şi păcatele tale le curățeşti, şi fiu 
al Luminii te faci, şi Însuşi Hristos Dumnezeu împreună se bu- 
cură cu sfinţii Săi îngeri de pocăința ta, junghiind ţie vițelul cel bine- 
hrănit”. Este vorba de pocăință ca adevărată curățire a ini- 
mii şi cale spre luminare, fiind punerea în lucrare a harului 
Botezului. 


„Slăvirea noetică' nu este săvârşită însă de către om. 
Nu omul e cel ce săvârşeşte slăvirea noetică, ci Duhul Sfânt 
o săvârşeşte. Și, când întreba cineva cine e templu al Du- 
hului Sfânt, Părinții îi răspundeau că templu al Duhului 
Sfânt e cel în care a venit și s-a sălășluit Duhul Sfânt. Și 
cum știau ei că a venit și s-a sălășluit Duhul Sfânt? Dacă 
avea Rugăciunea în inimă. Acesta era criteriul. Şi astfel 
știau Părinţii duhovnicești cine e templu al Duhului Sfânt 
și cine nu. Nu era, adică, ceva care să țină doar de Botez şi 


` Vezi nota de la p. 195. (n. trad.) 

de Mirungere, în mod automat, ci era această realitate a 
cercetării Duhului Sfânt.” 


Astfel, monahismul continuă viața Bisericii primare, fără 
ca lucrul acesta să însemne, desigur, că ar fi fost desființată Bi- 
serica în lume - dimpotrivă, monahismul fiind manifestarea 
ei vie. Așadar, după secularizarea creștinilor, monahismul de- 
vine „purtătorul spiritualității ortodoxe”, „purtătorul tradi- 
ţiei ortodoxe, numită psihiatrie duhovnicească”, fapt care în- 
seamnă „tămăduirea energiei noetice a omului”. 

Deoarece monahii au dobândit experiența dogmei și nu 
speculează raţional, nici nu folosesc silogisme, așa cum se în- 
tâmplă în teologia scolastică, de aceea sprijină în permanență 
tradiţia ortodoxă și sunt apărători ai dogmelor Bisericii. 


„Una din cheile spiritualităţii ortodoxe este monahis- 
mul. Și ceea ce e uimitor este că monahii sprijină în per- 
manenţă tradiţia ortodoxă. Pentru că, deși mulți dintre ei 
nu sunt cultivați din punct de vedere lumesc, cu toate aces- 
tea cunosc dogmele Bisericii din experienţă.” 


Este firesc ca episcopii, care sunt învățătorii creştinilor şi 
ai monahilor, să provină din mănăstiri, după ce mai înainte au 
dobândit cunoașterea empirică a adevărurilor de credinţă. În 
acest sens se spune că episcopul este învățătorul monahilor, 
iar monahii sunt ucenici. 


„În epoca lui Fotie cel Mare, episcopului îi era interzis 
să se facă monah, pentru că monahul era ucenic, în timp 
ce episcopul se presupunea că e învăţător. La Dionisie Areo- 
pagitul, episcopul este numit «învățătorul monahilor». 


Există şi o explicație importantă a acestui lucru: 

„Episcopul este prin excelenţă învățătorul monahilor. 
De ce? Pentru că episcopul era responsabil cu pregătirea 
urmașilor săi, aşa cum face un astronom: studiază cineva 
astronomie la școala primară, apoi merge la liceu, apoi 
merge la universitate, iar la universitate îl are profesor pe 
unul care ştie cum să folosească telescopul și toate hărțile, 
ştie clasificarea aștrilor, măsurarea aștrilor, metoda de 
analiză a aștrilor ș.a.m.d. Și profesorul acesta de astro- 
nomie de la universitate are mai întâi studenți, care stu- 
diază pentru o diplomă de licenţă, și îşi iau o anumită spe- 
cializare legată de astronomie. Și după aceea va veni și 
doctoratul”. 


Același lucru se întâmpla și în Biserica primară. Episcopul 
provenea din monahism, avea o cunoaştere empirică a dog- 
melor Bisericii, și apoi îi învăța pe monahi, pentru a dobândi, 


la rândul lor, „conștiință dogmatică! 


„Episcopul era considerat învățătorul monahilor, în spe- 
cial al monahilor. De ce? Dacă mergeţi în Paros, o să vedeți 
acolo catedrala, care este Katolikonul' mănăstirii. Acolo exis- 
tă o mănăstire: catedrala din Paros are de jur-împrejur 
chilii, e mănăstire. De aceea şi episcopul sau mitropolitul 
au protosinghel”. Ce înseamnă protosinghel? Mănăstirea, 
din ce-i formată? Din chilii. [Cei ce locuiesc în aceeași 
mănăstire, la chilii, se numesc] singheli. Singhelii sunt că- 
lugării mănăstirii, și primul singhel (proto-singhelul) este 
primul între monahi. lar monahii, desigur, îl au egumen 
pe episcop. Episcopul este egumenul mănăsti 


* Vezi nota de la p. 303. (n. trad.) 

~ Gr. npwtosúykeAoc, „primul singhel”, unde „singhel” provine din 
gr. oúyxedog, cu sensul de „impreună-chileot” (avy-xeAAoc), cu referire 
Ja cei ce viețuiesc la chilii (KEAALĂ), în aceeași mănăstire. În tradiția ele- 
nă, protosinghelul este clericul care îl secondează pe episcop, care era pe 
vremuri şi egumenul mănăstirii în cadrul căreia activa episcopia. (n. trad.) 

Chiar și Aghia Sofia din Constantinopol e numită, în 
tradiția populară, «Marea Mănăstire». De ce «Marea Mă- 
năstire»? Pentru că e catedrală, acolo există o mănăstire, 
iar patriarhul e egumenul. Asta înseamnă catedrală; iar ca- 
tedrala are un protosinghel, care e «primul între monahi». 
Acum, în America au protosinghel căsătorit. Protosinghelul 
Arhiepiscopiei Americii este preot de mir. O să le cer și eu 
să mă facă protosinghel aici, în Grecia. 

Deci episcopul este învățătorul monahilor, îi învăța pe 
monahii aceștia și, desigur, monahii aceştia erau în mă- 
sură apoi să devină mitropoliți şi patriarhi. De ce? Pentru 
că aveau diagnosticul și terapia. De ce era episcopul în- 
vățătorul monahilor? Ca să-i înveţe diagnosticul și tera- 
pia, ca să poată să facă şi ei același lucru cu ceilalți.” 


Așadar, viața monahală este o cale de cunoaștere a lui Dum- 
nezeu, prin metoda pe care o urmează monahii: curățirea, 
luminarea şi îndumnezeirea. Din acest motiv, unii monahi cul- 
tivaţi, cu toate că studiau, cunoșteau și copiau lucrările filo- 
sofilor antici greci, totuşi nu le urmau învăţătura. Unii cercetă- 
tori, ignorând acest fapt, îi cataloghează drept „inculți”. 


„Nu exista în Biserică episcop care să nu fie monah. Și 
ieşeau monahii din mănăstiri, şi de fiecare dată când vedeau 
un înțelept, fugeau după el. Călugării nici nu voiau să audă 
de filosofii antici greci. Când auzeau de Platon și Aristotel, 
repetau ceea ce spuneau Părinţii despre Platon şi Aristotel. 
Îi luau peste picior şi pe unul, și pe altul. Și vine Korais şi-i 


* Adamântios Korais (1748-1833), reprezentant al iluminismului neoe- 
len, unul din creatorii limbii și literaturii greceşti moderne. A avut de ase- 
menea un rol important în elaborarea primei Constituţii a statului elen 
modern, fiind influențat de iluminismul francez, în special de Montes- 
quieu. Raportarea sa la Biserică este însă una problematică, dar reprezen- 
tativă pentru mentalitatea modernităţii europene, care aspiră la remoda- 
larea Ortodoxiei după criteriile sineretiste ale pluralismului religios, Încă 

face inculţi pe acești călugări, că n-ar avea habar ce spun 
ş.a.m.d.” 


Monahii aveau înlăuntrul lor puterea şi energia Duhului 


Sfânt, aveau experienţa Cincizecimii - putere ce era superioară 
cunoașterii filosofilor. 


„Sunt unii care-i cataloghează drept inculți pe monahi. 
Şi-ți zici, în sinea ta: «Haida-de! Un om care este în stare 
să ia un musulman care s-a făcut ortodox, să-l învețe Ru- 
găciunea minții, ca să se ducă în piaţă şi să-L mărturisească 
public pe Hristos, și apoi să treacă prin asemenea chinuri 
şi să nu se lepede de Hristos, călugărul ăsta, care l-a în- 
văţat Rugăciunea minţii, îmi zici tu mie că-i incult?».” 


Există unii care-i acuză pe monahi, mai ales pe isihaști, că 
ar fi contribuit la căderea Constantinopolului. Dar lucrul acesta 
nu este adevărat, pentru că există o diferenţă între politică şi 
teologie, tot la fel cum există o diferență între știința politică 
și ştiinţa medicală. Spitalele și doctorii continuă să vindece in- 
diferent de situația politică. De altfel, isihasmul e cel ce a păs- 
trat învățătura ortodoxă în anii stăpânirii turcești. 


„Sunt unii care spun că de vină sunt călugării pentru 
căderea Imperiului de la Constantinopol. «Călugării au 


de la începuturile Revoluţiei elene, a enunțat necesitatea reformării Biserici 
Elene după modelul reformelor de tip protestant introduse în Biserica Rusă 
de Petru cel Mare, precum şi redefinirea relațiilor dintre Biserică și noul stat 
elen din perspectiva gândirii politice liberale. Este un critic acid al mona- 
hismului și al ignoranței clerului ortodox, pe care le evaluează cu un rațio- 
nalism exacerbat; astfel, pentru Korais, monahii sunt nişte „cetăţeni lenes 
„unităţi economice lente” şi „purtători ai unei culturi obscurantiste”, 
practica politică se dovedește însă inconsecvent, deoarece, pe de o parte, 
militează pentru secularizarea averilor mănăstirești, iar pe de altă parte nu 
protestează atunci când aceste averi ajung pe mâna milionarilor capitaliști, 
iar nu la agricultorii săraci. (n. trad.) 

ruinat Bizanțul. Călugării sunt de vină pentru toate neno- 
rocirile care s-au abătut asupra neamului ș-a.m.d.». Asta 
e ca şi cum am spune că doctorii ăştia bătrâni, care au găsit 
Jeacul pentru cancer, pentru tuberculoză, care au găsit tra- 
tamentul pentru atâtea şi-atâtea boli înainte de căderea 
Constantinopolului, ei sunt de vină că a căzut Constan- 
tinopolul. 

Nu mai spune! Ce treabă are medicina cu politica? 
Una e medicina, alta e politica. N-au nici o legătură. Nor- 
mal, doctorii s-au dat peste cap să salveze Imperiul, dar 
Imperiul ajunsese într-un asemenea hal, că nu mai avea 
cum să fie salvat. Dar știința medicală a fost salvată. Şi-a 
fost păstrată de-a lungul perioadei stăpânirii turcești. Și 
ceea ce e strigător la cer este că inclusiv statul grec a di 
trus știința medicală, care opera cu succes de atâția ani.” 


Când vorbim despre știința medicinii duhovniceşti, înțe- 
legem metoda bunei-cinstiri ortodoxe — tradiția isihastă. Însă, 
după eliberarea Greciei de sub jugul otoman, a avut loc o ten- 
tativă de dezrădăcinare a monahismului patristic și de intro- 
ducere, în schimb, a unui monahism străin de tradiția ortodoxă, 
așa-numitul monahism apusean. 


„Câţiva din neogrecii conservatori s-au întors acum în 
favoarea monahismului. Dar ei, când se întorc în favoarea 
monahismului, se întorc în favoarea unui monahism de tip 
apusean, nu în favoarea monahismului patristic. Bine, ei 
spun că sunt în favoarea monahismului patristic, pentru 
că-și închipuie că Părinţii din vechime aveau un monahism 
care semăna mai degrabă cu monahismul apusean al zi- 
lelor noastre decât cu monahismul din perioada stăpânirii 
otomane. 

Așadar, ei spun că monahismul din perioada stăpânirii 
otomane și al Constantinopolului robit și al isihasmului, 

monahismul acesta trebuie smuls din rădăcini, ca să ne pu- 
tem noi întoarce la vechiul monahism al lui Vasilie cel Mare 
şi Gură de Aur, care, după proşti ăştia, ar fi cam ca mona- 
hismul pe care-l au apusenii, cu spitalele și tot restul. Desi- 
gur, monahii din vechime făceau şi spitale, dar nu acesta 
era scopul lor, nu acesta era scopul monahismului. E o con- 
fuzie aici în Grecia, din cauza lui Korais.” 


În această perspectivă trebuie integrată și decizia Bisericii 
Greciei, ca și decizia Conferinţei Panortodoxe din 1930, ca mo- 
nahismul să fie folosit pentru lucrări sociale și filantropice. 


„Este cunoscută hotărârea Bisericii Greciei din anul 1930 
de a propune la Conferinţa Panortodoxă a Bisericilor Orto- 
doxe — unde? în Sfântul Munte! — că noi, ortodocșii, trebuie 
să desființăm monahismul tradiţional și să primim mona- 
hismul de tip apusean. Erau ăștia insuflați de Dumnezeu? 
Erau ăştia Părinţi insuflați de Dumnezeu, din moment ce-au 
hotărât, cu alte cuvinte, desființarea a însăşi insuflării de 
Dumnezeu? De ce? Pentru că, pentru Părinţii Bisericii, in- 
suflarea de Dumnezeu este rugăciunea neîncetată a Du- 
hului Sfânt în inima omului. 

Acesta este scopul monahismului ortodox, iar episco- 
pii ăștia au hotărât - ce?! Să desființeze teologia ortodoxă. 
Asta au hotărât, cu alte cuvinte. Și de ce să desființeze teo- 
logia ortodoxă? Pentru că au hotărât să desființeze terapia. 
Au hotărât s-o termine cu metoda de diagnostic patristică 
şi scripturistică.” 


Astfel, oricine luptă împotriva monahismului ortodox lup- 
tă, practic, împotriva Ortodoxiei. 


„Fie că vorbeşte împotriva monahismului, fie că vor- 
beşte împotriva sfintelor moaște înseamnă că este un duş- 
man al Ortodoxiei.” 


7. Erezii şi Sinoade 


Încă de la întemeierea Bisericii au apărut diverse erezii, 
pe care Biserica le-a înfruntat sinodal. 

Cuvântul „erezie” denotă o concepţie ce se abate de la în- 
vățătura oficială a unei religii sau a Bisericii — adică este o falsă 
învăţătură, o etero-învățătură. Apostolul Pavel, în cuvântul 
său către preoții din Efes, vorbește despre ereticii care aveau 
să provină din însuși sânul Bisericii. „Că eu știu aceasta, că după 
ducerea mea vor intra lupi grei între voi, care nu vor cruța turma, 
Şi dintre voi înşivă se vor scula bărbaţi, grăind îndărătnicii, ca să 
tragă pe ucenici după dânşii” (Fapte 20, 29-30). 

Într-una din Epistolele sale, Apostolul Pavel se referă la 
ereziile care începuseră să se dezvolte încă din Biserica primară: 
„Căci trebuie să fie între voi şi eresuri, ca să se învedereze între voi 
cei încercaţi” (I Corinteni 11, 19). Apariţia ereziilor îi dove- 
deşte încercaţi pe creştini, pentru că le arată statornicia. În- 
tr-o altă epistolă a sa vorbește despre cum trebuie înfruntat 
ereticul: „De omul eretic, după una şi a doua sfătuire, te fereşte, 
ştiind că s-a abătut unul ca acesta și păcătuieşte, fiind singur de sine 
osândit“ (Tit 3, 10-11). 

Biserica primară combătea ereziile atât personal, cât și sino- 
dal. În Epistolele sale, Apostolul Pavel înfruntă multe asemenea 
false învățături, dar și Biserica a convocat Sinodul Apostolic 
la Ierusalim, ca să se ocupe de modul intrării în Biserică a iu- 

deilor care voiau să se boteze (Fapte 15, 6-29). Acest prim Sinod 
Apostolic a devenit modelul tuturor celorlalte Sinoade convocate 

ulterior în Biserică. În continuare vom arunca o privire mai 
atentă asupra subiectului ereziilor şi Sinoadelor. 


a) Ereziile 


Erezia este formulată de unul sau mai mulţi oameni care 
susţin o falsă învățătură și formează diverse grupări eretice, 
care la început acționează în interiorul Bisericii, dar ulterior 
o părăsesc şi activează în afara Bisericii, luptând în diverse mo- 
duri împotriva credinţei revelate. 


i. Ce este erezia? 


Erezia, în relație cu învățătura dogmatică a Bisericii Orto- 
doxe, este de obicei o falsă învățătură, articulată și formulată 
prin false dogme. Însă, datorită faptului că dogmele, învăță- 
turile teoretice, sunt strâns legate de viața practică, la fel şi ere- 
zia este strâns legată de modul de viaţă al celor ce o propovă- 
duiesc. De pildă, concepţia conform căreia Cuvântul este o făp- 
tură creată a lui Dumnezeu Tatăl dezvăluie că cel ce o propo- 
văduieşte nu are o adevărată cunoaștere duhovnicească a lui 
Dumnezeu, căci, dacă ar fi fost un adevărat teolog-văzător de 
Dumnezeu, ar fi știut că Hristos, ca Dumnezeu, este necreat, 
și slava firii dumnezeiești este necreată. Așadar, este un filosof 
speculativ, iar nu un văzător de Dumnezeu. 

Erezia se limitează de obicei la învățătura teoretică, iar ere- 
tic este considerat cel ce se abate de la dogmele consacrate ale 
Bisericii. Va trebui să privim însă erezia în dimensiunea ei lă- 
untrică. Pentru că, așa cum dogmele sunt o expresie a Reve- 
laţiei, iar punerea în practică a dogmelor conduce la experiență, 
la fel și erezia, este o abatere de la Revelaţie, dar în același timp 
desființează calea ce duce la îndumnezeire. Este asemenea 
unui spital care nu-l poate tămădui pe om. 


ID! 

„Când Biserica înfruntă o erezie, criteriul că este vorba 
despre o erezie constă în faptul că răstoarnă experiența 
Cincizecimii, când a fost revelat tot adevărul, şi blochează 
parcursul oamenilor către îndumnezeire. De aceea este 
erezia primejdioasă.” 


Răsturnarea experienței Cincizecimii survine deoarece 
ereticii resping învățătura Părinților de Dumnezeu văzători 
ai Bisericii, adică leapădă adevărul revelat pentru a se sprijini, 
în principal, pe propria lor rațiune și speculație. 


„Schimbă tradiţia din cauza schemelor raționale pe care 
le concep. Au mai multă încredere în raţiunea lor decât în 
experienţa celor îndumnezeiţi, de aceea concep cu raţiunea 
lor ceva, după care îl identifică cu realitatea despre Dum- 
nezeu. Toate ereziile provin dintr-o asemenea bază eronată.” 


Aceasta înseamnă că ereticii se sprijină în principal pe filo- 
sofie - care e plină de gânduri (A0ytø 40i), speculații și închi- 
puiri —, și nu se sprijină pe revelațiile lui Dumnezeu. Și, din 


cauză că se sprijină pe principii filosofice, resping, în fapt, şi 
învățătura ce călăuzește la vederea lui Dumnezeu. 


„Arianismul nu e o erezie doar din punctul de vedere 
al științei teoretice și al speculațiilor greșite. Arianismul 
este o erezie pentru că distruge învățătura despre îndum- 
nezeire. Nu înțelege problematica îndumnezeirii, relaţiile 
dintre creat și necreat etc. Şi o erezie nu poate în veci să con- 
vertească dogma în trăire, pentru că întotdeauna dogma 
ei se sprijină pe o trăire eronată, nefiind trăirea îndumne- 
zeirii. Și, dacă vă uitaţi la toate ereziile, o să vedeți că întot- 
deauna criteriile [diagnosticării] ereziilor sunt duhovni- 
cești. Ereziile sunt erezii pentru că nu conduc acolo unde 

ar trebui să conducă. lar erezia nu poate să conducă la o 
viață duhovnicească sănătoasă. 


„Erezia se naşte din lipsa curăţirii și a luminării. Când 
cineva nu are luminare, îl paşte pericolul să cadă în erezii, 
deoarece confundă ceea ce-și închipuie el despre Dum- 
nezeu cu Însuși Dumnezeu.” 


Ereticul nu-L poate cunoaște pe Dumnezeu, pentru că nu 
cunoaște metoda de cunoaştere a lui Dumnezeu. Orice ştiin- 
tă are o teorie, și această teorie este confirmată prin experiment, 
iar orice verificare prin experiment va conduce de fiecare dată 
la aceeași teorie. 


„Ereticul nu deţine metoda curățirii, luminării şi în- 
dumnezeirii, tocmai de aceea e imposibil să învețe cine- 
va de la el metoda îndumnezeirii.” 


„Erezia constă în incapacitatea cuiva de-a face deose- 
birea între energiile create şi energiile necreate, întrucât 
erezia provine din faptul că mintea (vovc) este întunecată. 
Și, pentru că mintea (vovc) este întunecată, omul teolo- 
ghisește prin închipuire și speculație, câtă vreme teologia 
patristică nu e speculativă. Părinţii duhovniceşti nu spe- 
culează, pentru că, dacă ar specula, n-ar mai exista nici o 
modalitate prin să scape cineva de diavol. Și chiar e cu pu- 
tință să scape cineva de uneltirile diavolului.” 


Erezia nu se referă doar la chestiunile dogmatice, ci și la 
viața duhovnicească. De exemplu, separarea vieții creștine în 
„teorie” (dogmă) şi „practică” (ascetică) este o înşelare. Unii 
acceptă dogmele și resping premisele dogmelor. 

ii. Diferenţa dintre ortodocşi și eretici 


E limpede din cele de mai sus că, așa cum există o dife- 
renţă între adevăr şi erezie, la fel există o diferenţă între orto- 
docşi și eretici. Aşa cum dogmele sunt formulate de anumiţi 
oameni, de cei îndumnezeiţi, la fel şi ereziile sunt formulate 
de teologi care filosofează. 

Părinţii ortodocși cunosc terminologia despre Dumnezeu, 
dar cunosc și metoda prin care se ajunge la cunoașterea per- 
sonală a lui Dumnezeu. 


„Îndumnezeitul ştie cum să folosească terminologia 
despre Dumnezeu, și nu-și îngăduie nici lui, nici catehu- 
menilor, nici fiilor săi duhovnicești să cadă în greşeală, 
adică să creadă că ar fi posibil să-L conceapă pe Dumne- 
zeu prin intermediul rațiunii.” 


Diferenţa între ortodocși și eretici trebuie formulată în 
termeni medicali. Părinţii ortodocși sunt adevărații medici spe- 
cialiști, câtă vreme ereticii, care folosesc o altă metodă (spe- 
culația), nu sunt decât niște șarlatani (pseudo-medici). 


„În Evul Mediu, conducătorii poporului ştiau foarte 
bine care este diferenţa între Ortodoxie şi erezie. Care este 
diferența? Diferenţa este extrem de simplă: în erezie nu 
avem tămăduirea minţii omului. Însă în Ortodoxie, mintea 
omului este tămăduită. În Ortodoxie există tămăduirea 
personalității omenești, iar sfinții sunt dovada. 

Ereticii erau oarecum corespondentul șarlatanilor, 
venind cu promisiunea unui soi de viaţă de după moar- 
te. Însă în viața de aici nu ofereau nici o tămăduire cre- 
dincioșilor lor, nici nu ofereau nimic altceva decât o su- 
perstiţie în plus. Ereziile au fost - şi sunt — religii de «după 
moarte». Eretic era cel ale cărui dogme nu erau ortodoxe 

şi, în consecință, nu-i permiteau să ajungă la curăţire și lu- 
minare. Ortodoxia însă oferă tămăduirea aceasta, călău- 
zindu-l pe om la curățire și luminare.” 


„Care era diferenţa între eretici și ortodocşi? Unii aveau 
tămăduirea energiei noetice - curăţire, luminare și îndum- 
nezeire —, iar ceilalți n-o aveau. Aceasta era diferența dintre 
ei. În erezie nu există terapia corectă.” 


„Dacă am dobândit cheile ermineutice patristice, din 
perspectiva aceasta se poate constata ce-i ortodox și ce-i 
eretic, iar criteriul de bază e succesul. Succesul unei cre- 
dinţe însemna tămăduirea omului. Adică tradiţia ortodoxă 
oferea o tămăduire reală, iar dovada era însăşi starea de 
luminare, câtă vreme la eretici starea de luminare nu exis- 
ta. Aceasta era problema. Criteriul consta în faptul că unii 
rămâneau netămăduiţi, iar ceilalți se tămăduiau. Vasăzică, 
așa cum s-ar purta astăzi o distincţie între șarlatani și ade- 
văraţii doctori, la fel şi pe baza acestor criterii ale curățirii, 
luminării și îndumnezeirii, pe care ereticii nu le aveau, pe 
baza acestor criterii, statul hotăra' că ereticii sunt șarlatani.” 


„Cei mai mulţi dintre eretici — dacă o să cercetaţi vie- 
ţile ereticilor, o să vedeți că ereticii erau, în genere, oameni 
buni. Dacă n-ar fi fost oameni buni, n-ar fi avut adepți. Și 
nu erau — cum se cheamă ăștia care-i duc de nas pe ceilalţi? — 
nu erau demagogi, pentru că demagogul, de obicei, e unul 
care vorbeşte bine, convinge lumea, e persuasiv, spune lu- 
cruri faine, se ocupă cu vorbele frumoase —, iar lumea le 
primește ereziile, pentru că există destui demagogi şi prin- 
tre eretici care să îmbrace ereziile în cuvinte frumoase. 


~ În Imperiul Bizantin, religia oficială a statului era creştinismul or- 
todox, de aceea şi toate hotărârile Bisericii, validate în Sinoade Ecume- 
nice, constituiau legi ale statului. (n. trad.) 

Pentru că, dacă ar spune cineva cuvinte urâte, cum va mai 
strânge adepți? Va strânge adepţi pentru că spune cuvinte 
frumoase. Nu-i așa? Aduce a frumos, aduce a adevăr - la 
fel ca șarlatanul, adică.” 


Ereticii care au fost osândiţi sau care ei înșiși s-au înde- 
părtat de Biserică nu aparţin Trupului Bisericii. Acesta este mo- 
tivul pentru care ortodocșii nu se roagă împreună cu etero- 
docșii-ereticii. 

Mădularele Bisericii se adună pentru a se ruga ca mădu- 
lare ale Bisericii. Biserica se roagă concret pentru fiecare caz 
în parte: se roagă de obşte pentru cei ce se curățesc, ca să se 
curățească și să fie călăuziți la îndumnezeire, iar pentru cei în- 
dumnezeiţi, ca să fie călăuziți din slavă în slavă. 

Astfel, Biserica se roagă şi pentru eretici, ca să se întoarcă 
la credința ortodoxă. În Dumnezeiasca Liturghie a Sfântului 
Vasilie cel Mare avem rugăciunea: „Pe cei rătăciți îi întoarce şi-i 
uneşte cu sfânta Ta sobornicească şi apostolească Biserică”. 


„Dacă avem un Părinte duhovnicesc care este în stare 
de luminare și are Rugăciunea minții, putem să ne punem 
la rugăciune pentru luminarea lui? Nu merge, adică este 
o prostie. De aceea se spune că trebuie să ne rugăm în 
funcţie de starea în care se află fiecare. Ceea ce înseamnă 
că, potrivit Părinților Bisericii, există moduri prin care pu- 
tem şti precis unde se află fiecare, și să ne rugăm ca atare. 

Când avem în vedere aceste lucruri, atunci ne sare-n ochi 
prostia ortodocșilor din ziua de azi care se roagă în comun 
cu eterodocșii - nu pentru că eterodocșii ar fi oameni răi; 
nu, ei nu sunt oameni răi. Mai degrabă să ne rugăm de mii 
de ori pentru eterodocşi, asta da. Să ne rugăm pentru ete- 
rodocşi, asta suntem obligaţi s-o facem. Dar să ne rugăm 
în comun cu ei, ce rost are? 

Din moment ce nu ne putem ruga în comun, dacă sun- 
tem în stare de luminare, nu ne rugăm în comun nici mă- 
car cu catehumenii, nu ne rugăm în comun nici cu cei afu- 
risiți, nu ne rugăm în comun nici cu cei aflați în ceata celor 
ce se pocăiesc'. Ne rugăm pentru eretici, dar nu ne rugăm 
în comun cu ei.” 


Acest lucru se întâmplă pentru că Biserica se roagă întot- 
deauna la slujbe și în Taine ca un Trup. 


iii. Dialoguri între Biserica Ortodoxă 
şi alte confesiuni 


Îndepărtarea unor grupări eretice din Biserică a generat 
felurite probleme, și se urmărește aducerea lor înapoi - de- 
mers cunoscut sub numele de „unirea Bisericilor”. Au loc dia- 
loguri pentru a se identifica ce le desparte și ce le unește, sunt 
examinate punctele comune și diferenţele. Dialogurile pot 
avea loc, dar trebuie să aibă loc într-un mod corect. 


„În acest context, dialogul dintre «Biserici» e bun, nu 
vatămă cu nimic, ba chiar ne face bine şi nouă, și celor- 
lalţi creștini. Nouă, pentru că ne obligă să ne gândim mai 
serios și mai științific și mai istoric, iar pe ceilalți îi va fo- 
losi foarte mult, pentru că până în clipa de față e uimitor 
cât de ignoranţi sunt protestanții și papistașii în privința 
tradiției ortodoxe. 

Deci dialogul trebuie purtat în toate direcțiile. Dar cred, 
totuși, că dialogul cu științele pozitive ar trebui să aibă 


- Este vorba de ceata energumenilor, a celor care, după Botez, au să- 
vârșit păcate opritoare de la Împărtășanie, au căzut din luminare, exclu- 
zându-se pe ei înşişi dintre membrii Bisericii şi revenind practic la starea 
catehumenilor, de aceea trebuie să treacă prin pocăință pentru a redobândi 
harul lui Dumnezeu. (n. trad.) 

prioritate, pentru că acest dialog cu ştiinţele pozitive va in- 
fluența foarte mult și dialogul cu ceilalți creştini, protes- 
tanţi, papistași și monofiziți.” 


Dialogul între Biserica Ortodoxă și celelalte confesiuni 
poate să identifice diferențele, dar unire nu poate să aibă loc 
dacă ereticii nu se îndreaptă. Și asta pentru că premisele de la 
care pornesc sunt diferite. Nu poate exista unire între ortodocși 
și eretici, așa cum nu poate exista unire între oamenii de știință 
astronomi și astrologii care speculează. 


„Vechea astronomie se chema astrologie, și avem aici 
o distincţie clară între astronomie și astrologie. Astronomia 
este o știință care se bazează numai pe experienţă, numai 
pe realitate. Dimpotrivă, astrologia se bazează atât pe ob- 
servaţie, cât și pe speculație. În domeniul observaţiei însă, 
astrologia era deficitară, pentru că se folosea de ochiul 
liber și nu lua în calcul posibilitatea de-a folosi sau de-a 
construi instrumente științifice care să ajute la amplificarea 
puterii ochiului şi-a capacității omului de observație, pen- 
tru a vedea realitatea cu mai multă precizie. 

Astronomul îşi foloseşte ochii, simțurile, dar ajutate de 
instrumente pe care omul însuși le-a inventat. Astrologia 
însă face un pas în afara observaţiei şi, prin speculație şi 
prin intermediul superstițiilor, crede că ar putea chiar să 
practice o religie prin astrologie, şi să facă profeţii, şi să 
aducă venerație, şi să explice diverse fenomene, și pe dea- 
supra să mai prezică și viitorul. 

Vasăzică, astrologia iese din hotarele științei verificabile 
empiric și experimental și-o ia pe arătură, și uite-așa a ajuns 
astrologia să fie identificată de-acum cu superstiția 

Imaginaţi-vă acum că ni s-ar cere, prin plângeri perma- 
nente ale politicienilor, să facem un efort pentru binele so- 
cietăţii şi să găsim o cale prin care astrologia să se unească 

cu astronomia, ca să nu se mai certe între ei astrologii cu 
astronomii, şi să vină un ordin, și presiuni din partea so- 
cetății contemporane să se unească astrologii cu astronomii, 
ca, în loc să fie două asociații diferite, să se subordoneze 
unei singure asociații mondiale. 

Să presupunem că ar exista două-trei associations de as- 
trologi și-o asociație de astronomi. Ar fi oare posibil astăzi, 
pentru orice om serios din lumea aceasta, fie el conducător 
sau condus, ar fi oare posibil vreodată să se facă un efort 
serios ca cei de la putere, liderii politici și tof 


i, să facă pre- 


siuni ca astrologia să se unească cu astronomia? Și să de- 
vină o singură știință, cu oameni de știință de rang egal şi 
o administrație unitară? Este realizabil un asemenea lucru? 
Întreb, adică. N-ar fi de râsul lumii și numai dacă ar pro- 
pune cineva aşa ceva? Întreb. Ce părere aveţi? Ar fi de tot 
râsul. N-ar fi de tot râsul? Normal c-ar fi de tot râsul.” 


„În orice caz, în astronomie şi astrologie niciodată nu 
i-ar trece cuiva prin cap ideea, în ziua de azi, că ar trebui 
să existe o mișcare ecumenică pentru unirea astronomilor 
și astrologilor.” 


Aceasta se poate vedea și în diferența dintre medicină şi 
magie. 


„Același lucru cred că s-ar întâmpla și în știința medi- 
cală. Adică, am putea să ne imaginăm vreodată o propu- 
nere ca știința medicală modernă - care cere pregătire la 
Facultatea de Medicină de la Universitate, care Universi- 
tate e recunoscută de universităţile din Europa şi America, 
din spaţiul occidental, şi poate şi din Rusia, pentru că și 
acolo medicina e foarte bună — să se unească cu astrologia 
sau magia? 

E posibil să-și dea seama cineva de exigenţele recu- 
noașterii acestor facultăţi de medicină de către facultăţile 

de medicină din Europa, Rusia şi America, iar Facultatea 
de Medicină a Universităţii din Atena să ceară recunoaş- 
tere din partea acestor «doftori», exponenţi ai lui Buddha, 
adică a celor care practică budismul prin America, sau a 
vrăjitorilor din Africa, sau a vracilor care, atunci când mi 
ti se îmbolnăvește câte unul, se-apucă și învârt licori magice, 
și pot să-ți joace chiar şi tontoroiul, să țopăie împrejur ca 
să plece spiritele rele? 

Deci, şi-ar putea imagina cineva vreodată o unire între 
niște doctori care au terminat o universitate de tip euro- 
pean, cu niște doctori care nu și-au terminat nici măcar 
liceul, dar au dobândit știința medicală dintr-un sistem de 
magie? Și-aţi fi în stare să credeţi că ăștia, prin magie, 
chiar pot să vindece bolnavi?” 


Aceste două exemple ale imposibilității unirii dintre as- 
tronomi și astrologi, ca și dintre doctori şi vrăjitori, arată că nu 
poate să existe unire între ortodocşi, care cunosc adevăratul 
mod de tămăduire a omului, şi eterodocși, care nu ştiu și nu 
pot să-l tămăduiască pe om. 


„În orice caz, ar fi inadmisibil ca liderii politici - sau orice 
alți lideri — să le pretindă doctorilor să facă o asociaţie îm- 
preună cu vracii, care n-au terminat o facultate de medicină 
de tip european. Așa-i sau nu-i așa? 

Nu există oare și în religie un criteriu de genul acesta? 
Adică, nu există o religie sau o formă de creștinism care 
să aibă în metoda ei ştiinţifică o oarecare asemănare cu as- 
tronomia, și apoi o altă grupare creştină, care în metoda 
ei să n-aibă nimic care să semene cu astronomia, ci mai de- 
grabă cu astrologia — am putea spune, serios vorbind, că 
aceste două grupări de creştini ar trebui să renunţe la di- 
ferenţele lor și să se unească, așa, doar de dragul nevoii de 

unire a creștinilor? Adică, din ce motiv s-ar uni teologii 
astronomi cu teologii astrologi?” 
O asemenea „unire” însă nu poate să fie validă, deoarece 
metodologiile şi scopul sunt diferite. 


„Mai întâi de toate, din punctul de vedere al rigorii știin- 
ţifice, nu-i este niciodată permis unei metode ştiinţifice de 
tipul astronomiei să se amestece cu o metodă ştiinţifică de 
tipul astrologiei și să devină una. Din punct de vedere știin- 
tific, lucrul acesta nu se susține. Pe de altă parte, în ştiinţa 
medicală e încă şi mai rău dacă o metodă tămăduiește, iar 
cealaltă metodă nu tămăduieşte - și nu numai că nu tămă- 
duieşte, ci chiar dăunează grav sănătății. 

Cum să se unească și să se facă una aceste două meto- 
de teologice sau medicale? Pot ele să se facă una? Adică, 
o metodă operează cu succes în majoritatea cazurilor, face 
operaţii, intervenţii chirurgicale etc. și au succes, prescrie 
medicamente cu un mare procent de reușită, și să presu- 
punem că are 85% succes în vindecarea bolnavilor. Cealaltă 
metodă are o rată a succesului de 10%, iar aceste 10% din 
succese pot fi explicate ca fiind datorate unor procese fi- 
ziologice ale omului și unei vindecări fiziologice, iar nu unei 
vindecări obținute de vraci. Pot să se unească acestea două? 
Aceasta este întrebarea. Da ori ba? 

Nu există și-n teologie ceva asemănător? De aceea am 
și atins deja subiectul în câteva aspecte, ca să putem face 
o comparaţie între anumite premise ale teologiei creştine, 
pe care le poate dobândi cineva dintr-o simplă descriere 
a realităţii teologiei patristice, în comparație cu teologia 
protestanților, a papistaşilor şi a monofiziţilor, ca să vadă 
ce coordonate are fiecare, ce analiză despre căderea omu- 
lui și ce tratament oferă fiecare din grupările acestea de 
creștini.” 

Toate aceste probleme sunt menţionate aici deoarece teo- 
logia patristică diferă în mod clar de teologia apuseană, sco- 
lastică și protestantă. Interpretarea medicală a acestui subiect 
ne ajută să vedem atât mentalitatea ereticilor, cât şi modul în 
care se urmăreşte unirea. Însă unirea va avea loc doar dacă se 
vor dobândi adevăratele criterii duhovnicești. 


„Vasăzică, așa cum nu e cu putință să aibă loc vreodată 
o unire între o asociaţie de doctori șarlatani și Colegiul 
Medicilor, tot la fel nu-i cu putință să aibă loc o unire între 
ortodocşi şi eretici. Un adevărat doctor nu este unul care 
doar stă şi citește cărţi peste cărţi de medicină, ci unul 
care a absolvit o facultate de medicină a unei universități, 
şi în acelaşi timp a ucenicit o vreme pe lângă un profe- 
sor experimentat, cu o capacitate dovedită de a vindeca 
bolnavi.” 


Se ştie însă că, în creştinismul apusean, pentru a-L cu- 
noaște pe Dumnezeu a fost folosită rațiunea, speculația, des- 
fiinţându-se stadiile desăvârșirii duhovnicești - curățirea, lu- 
minarea și îndumnezeirea. Modul de viaţă isihast a fost pierdut. 
Deci, problema nu e pur şi simplu identificarea deosebirilor 
și a falselor învățături, ci restaurarea acestui mod de viaţă isi- 
hast-terapeutic. Pentru că nu vorbim aici despre o diferență 
de terminologie, ci despre un mod de terapie. 


„De aceea pun problema cheilor ermineutice, pur știin- 
ţific adică, nu doar a preocupării cu subiectul sau a unei 
anumite tradiții. Aceasta nu este o problemă care să țină 
de-o anumită tradiţie; este o problemă de tratament, o pro- 
blemă terapeutică. Vorbim din punctul de vedere al ştiin- 
tei medicale, nu al teologiei.” 


Când există mai mulți doctori, și fiecare susține că el e 
cel care cunoaște medicamentul care vindecă de cancer, nu 

ne rămâne decât să cercetăm care din ei este în stare să şi 
vindece. 

În acest cadru putem aborda așa-numita „Mișcare Ecu- 
menică”. 


„Unde este vindecarea? Există sau nu vindecare? Deci, 
vine un doctor şi zice: «Am descoperit metoda de vinde- 
care a cancerului». Mai vine unul și declară şi el: «Am des- 
coperit metoda de vindecare a cancerului». Apare și-un al 
treilea şi zice: «Am descoperit metoda de vindecare a can- 
cerului». Deci, din moment ce avem trei declarații despre 
vindecarea cancerului, spunem: «Bine, acum, să le pro- 
băm pe toate trei, să vedem care din ele vindecă într- 
adevăr cancerul». 

Deci, doctorul anglican susține: «Eu cred că toate trei 
pot să vindece cancerul». Vine papistaşul şi spune: «Acest 
cancer îl vindecă numai cei care acceptă infailibilitatea Pa- 
pei de la Roma, numai ei vindecă acest cancer, numai acești 
doctori». Apoi mai vine unul și zice: «Numai doctorul 
protestant e în stare să vindece de cancer». Pe urmă vine 
şi-un ortodox și zice: «Numai doctorul ortodox știe să vin- 
dece de cancer». 

Deci, să stăm acum și să vedem care din toți aceşti doc- 
tori vindecă de cancer și, dacă putem să fim siguri că toți 
vindecă de cancer, atunci să-i dăm înainte cu Mişcarea Ecu- 
menică — și cui nu-i convine, n-are decât să strige cât o vrea — 
şi să-i băgăm pe toți creştinii, la grămadă, într-o oală, şi-o 
să vedem dacă din oala asta poate să iasă un creştinism 
unit.” 


Aceasta înseamnă că va trebui să examinăm cine îl tămă- 
duiește în mod real pe om, cine îl poate călăuzi pe creștin la 
îndumnezeire, la comuniunea cu Dumnezeu. Latinii au ajuns 
în punctul în care îl considera pe papă infailibil ca instituție, 

însă au desființat metoda care îl călăuzește pe om la teologia 
neînşelată. Atunci cum ar putea să fie papa infailibil? Infailibil, 
adică neînșelat, e numai cel ce ajunge la îndumnezeire. 


„Din acest motiv, le spuneam latinilor că eu n-aș avea 
nimic împotrivă să-i accept «infailibilitatea» papei, dacă 
aș putea să mă asigur că papa e în stare de îndumnezeire. 
Vasăzică, orice ar spune papa ar fi neînșelat. Când însă 
papa nu știe nici măcar ce e vederea (Jewpia), și nu ştie ce 
e făptuirea (npăzic), şi nu știe ce e Rugăciunea minții, și 
nici n-o practică, şi habar n-are de existența ei, cum aș putea 
să accept că papa este infailibil? 

Bine, sunt de acord că Apostolul Petru era infailibil, 
pentru că a fost şi la Schimbarea la Faţă, și la Cincizecime. 
Dar papa de la Roma, cum să accept în mod automat că 
este infailibil, atâta timp cât n-am dovezi că e părtaş la ex- 
perienţa îndumnezeirii și e îndumnezeit? Doar pe baza 
hirotoniei lui? Asta n-o pot face. Ştiinţific nu se susține, 
psihiatric vorbind. De asta, cine crede în infailibilitatea 
papei probabil că şi-o caută pe la spitalul de nebuni. Nu 
poate fi normal omul acesta. 

De asta, problema trebuie privită din punct de vedere 
ortodox, iar nu cu lozinci. Pentru că aici, în Grecia, există 
multă lozincăreală pe tema infailibilității bietului Papă. 
Un cercetător academic nu poate însă exclude nimic. Ci tre- 
buie să cerceteze care este criteriul infailibilității, ce în- 
seamnă infailibil, ce înseamnă neînșelat etc. Pentru că în 
propria noastră tradiție există conceptul de «neînșelat». 
Dar cine sunt aceştia care au harisma deosebirii duhurilor, 
care-i face teologi, astfel încât să nu facă greşeli când teo- 
loghisesc despre energiile demonilor și energiile făptu- 
rilor create?” 


Latinii se sprijină pe autoritatea papei. 

„Într-o discuţie pe care am avut-o cu un papistaş, îl 
întreb: 


- Dar voi chiar vreți unirea? 

Îmi răspunde: 

- Da, chiar o vrem. 

- Să vă dau un plan pentru unire, i-am zis, şi unirea va 
avea loc imediat. 

Ca să aibă loc unirea dintre ortodocși și latini pe-o te- 
melie papistașă, sunteţi obligaţi să-l convingeţi pe fiecare 
ortodox în parte s-o accepte. Sunt două sute de milioane 
de ortodocși, imaginaţi-vă câţi ani o să vă ia să-i convin- 
geti pe toti. În timp ce, din punctul vostru de vedere, unul 
singur trebuie convins să se schimbe: papa. La noi trebuie 
să se schimbe două sute de milioane. Haideţi, deci, con- 
vingeți unul, pe papă, şi unirea va avea loc imediat.” 


În general, erezia este o abatere de la învățătura Prorocilor, 
Apostolilor și Părinților, o abatere de la hotărârile Sinoadelor 
Locale și Ecumenice, dar și o deviere de la premisele dogmei 
ortodoxe, care sunt sfântul isihasm şi treptele desăvârșirii du- 
hovnicești, anume curățire, luminare, îndumnezeire, sau făp- 
tuire și vedere. 


b) Sinoadele Bisericii 


Sinoadele au fost convocate pentru a se înfrunta ereziile, 
deoarece Biserica ia hotărâri sinodal. Modelul acestei struc- 
turi sinodale, așa cum s-a menţionat mai înainte, a fost primul 
Sinod Apostolic. Acest lucru se vede și din Epistolele Apos- 
tolului Pavel, în care îi amintește pe cei împreună-lucrători 
cu el. 

În primul volum, la capitolul „Teologia de Dumnezeu in- 
suflată a Părinților”, a fost subliniat în mod special faptul că 
Părinţii îndumnezeiți sunt cei ce au conferit valoare Sinoadele 


N 

Ecumenice, iar nu invers. În acest capitol vom cerceta subiec- 
tul Sinoadelor Locale și Ecumenice, precum şi nevoia întrunii 
lor pentru Biserică. 

Trebuie înțeles că Biserica funcţionează şi lucrează într-un 
anume spațiu și timp, iar pentru forma și structura ei canonică 
recurge la circumstanțele exterioare pe care le întâlnește. În felul 
acesta, și pentru unitatea ei, a adoptat modul de funcționare 
a societăţii din epoca respectivă. 


„Se observă ceva uimitor în istorie: criteriile de adap- 
tare a Bisericii la lumea din jur sunt menționate în Drep- 
tul Canonic, adică are loc o adaptare a Bisericii la lumea 
din jur. 

Acest lucru îl vedem foarte clar din dezvoltarea siste- 
mului sinodal în Biserica primară. Biserica se adapta la 
mediul roman. Așadar, vedem că mitropolitul este epis- 
copul metropolei unei provincii romane. Toţi ceilalți epis- 
copi din Sinod sunt în sate mai mici sau în orașe. Și, au- 
tomat, preşedintele Sinodului este mitropolitul. Transfe- 
rurile dintr-o eparhie în alta nu erau permise niciodată în 
Biserica primară, așadar episcopii Bisericii primară nu 
aveau pretenția niciodată să obțină poziţii mai înalte.” 


Astfel, s-a creat ceea ce poartă numele de sistemul mitro- 
politan, iar mai târziu sistemul patriarhal de administrare a 
Bisericii. Pe baza acestui sistem de administrare au fost con- 
vocate Sinoadele Locale, iar mai târziu Sinoadele Ecumenice, 
care au fost o mai bună reprezentare a sistemul de adminis- 
trare a Bisericii. 


i. Sinoade Locale și Ecumenice 


Sinoadele se împart în Locale, care sunt alcătuite din epis- 
copi ai provinciilor locale, şi Ecumenice, la care participă toți 

episcopii Imperiului Roman. Întâi de toate, hotărârile Sinoa- 
delor au o mare însemnătate, la fel ca și textele Sfintei Scrip- 
turi. În Biserica Ortodoxă, vorbim despre Sfânta Scriptură și 
Sfânta Tradiţie, iar în Sfânta Tradiţie sunt cuprinse şi hotărârile 
Sinoadelor Ecumenice. Textele acestea sunt medicamente care 
călăuzesc la curăţire, luminare şi îndumnezeire. Doar când 
ajunge cineva la îndumnezeire, la trăirea cuvintelor de ne- 
grăit, atunci sunt depășite cuvintele şi înțelesurile create, fără 
a fi însă şi înlăturate. 

Sinoadele Locale, care se întruneau în diferite eparhii, erau 
instituții sinodale mai vechi și mai bisericești. 


„Dacă nu ar fi avut loc nici un Sinod Ecumenic, dacă 
Biserica nu ar fi ajuns să predomine în Imperiul Roman, 
dacă împărații nu ar fi hotărât ca Biserica Ortodoxă să fie 
Biserica oficială a statului, ce instituție am fi avut în schimb? 
Ar mai fi fost instituţia aceasta ceea ce a fost dintotdea- 
una? Episcopii - organizați în Sinoade Locale, care erau 
sinoadele ce supervizau hirotonia episcopilor -, aceștia 
supervizau hirotonia, apoi un sinod îi trimitea celuilalt si- 
nod scrisori de pace. În special când era ales conducătorul 
unui sinod se trimiteau scrisori celorlalte sinoade, în care, 
să zicem, se anunțau alegerea și hirotonia. Şi acestea își tri- 
miteau reprezentanți pentru a participa la hirotonie. Deci, 
când apărea o erezie într-o Biserică, era condamnată de 
însăşi Biserica locală respectivă, iar apoi hotărârile erau 
trimise celorlalte Biserici, și toți erau de acord că cel osân- 
dit este eretic.” 


Arie a fost condamnat ca eretic iniţial de Sinodul Local din 
Alexandria, unde slujea ca preot, atunci când a susţinut că Lo- 
gosul-Cuvântul este făptură creată. 

Înainte de-a fi convocat Sinodul I Ecumenic, multe erezii 
făcuseră apariția în Biserică, și pe toate le înfruntaseră 


DD = 

Sinoadele Locale. Sinodul 1 Ecumenic a fost convocat de Împă. 
ratul roman Constantin, pentru a i se aduce la cunoștință care 
este credința Bisericii. Alți împărați au vrut să instaureze creg- 
tinismul ca religie oficială a statului. Exact același lucru s-a în- 
tâmplat și cu Sinoadele Ecumenice ulterioare. 


„Sunt unii fără minte care cred că arianismul a fost con- 
damnat la Sinodul I Ecumenic. Asta-i o prostie. A fost con- 
damnat în Alexandria mai întâi. Și condamnarea arianis- 
mului în Alexandria a fost acceptată de toate Sinoadele Lo- 
cale ale Bisericii Ortodoxe, şi în Apus, și în Răsărit. Con- 
damnarea începe din Alexandria, și apoi condamnarea 
aceasta este comunicată tuturor celelalte Biserici, și condam- 
narea lui Arie e acceptată de toți ortodocșii. 

Cu alte cuvinte, uniformitatea în credinţă exista dinainte 
de convocarea Sinodului I. După aceea s-a convocat Si- 
nodul I Ecumenic și l-au condamnat pe Arie episcopii 
care deja îl condamnaseră în Sinoadele Locale. Vasăzică, 
arianismul nu a fost condamnat prima oară la Sinodul I 
Ecumenic. 

Acum, dacă n-ar fi existat un împărat creştin, şi dacă unii 
conducători ai Imperiului Roman n-ar fi vrut să instaureze 
creştinismul ca religie a statului roman, n-am mai fi avut 
nici Sinodul I Ecumenic, nici pe-al II-lea, nici pe-al III-lea, 
nici pe-al VIII-lea etc. Am fi avut niște Sinoade Locale ale 
episcopilor, care s-ar fi ocupat local de erezii, ar fi făcut cu- 
noscută hotărârea lor tuturor celorlalte Sinoade ale Bise- 
ricii, care Sinoade ar fi recunoscut imediat că respectivul 
este eretic și fusese pe drept condamnat. 

Înainte de Sinodul Ecumenic, prima erezie în Biserică 
nu a fost a lui Arie. Au mai fost și alte erezii. Cele mai fla- 
grante au fost erezia sabelienilor şi erezia samosatienilor. 
Avem două erezii: a lui Pavel de Samosata adică, și a lui 

Sabelie, care par diametral opuse, dar nu sunt diametral 
opuse.” 


Sinoadele Ecumenice sunt, de fapt, „o extindere și o uni- 
ficare” a tuturor Sinoadelor Locale, fiind rezultatul nevoii sta- 
tului de-a introduce hotărârile Sinoadelor Ecumenice în pro- 
pria legislaţie, pentru a se putea impune unitatea în Imperiul 
Roman 


„De ce a avut loc Sinodul I Ecumenic? Pentru că avem 
disputa ariană. Adică arianismul izbucnise ca erezie în sâ- 
nul Bisericii, iar statul recunoscuse Biserica drept religie 
a Imperiului. Deci avem o Biserică recunoscută de stat, iar 
acum episcopii se ceartă între ei. 

O partidă sunt arienii, şi cealaltă sunt ortodocşii. Dat fiind 
că e religia oficială a statului, statul trebuie să știe care este 
credinţa Bisericii. Vasăzică, împăratul este obligat să convoace 
reprezentanți ai tuturor Sinoadelor Ortodoxe ale Bisericii, 
să se adune undeva și să se ocupe de toate problemele — 
de problema Paștelui, pentru că Imperiul dorea ca toți creș- 
tinii, cel puțin cei din interiorul Imperiului, să sărbătorească 
împreună Paștele. Cei din Asia Mică sărbătoreau la echi- 
nocţiu, pe 14; sărbătoreau Paștele odată cu evreii, indiferent 
de ziua săptămânii. Toţi ceilalţi sărbătoreau Paştele în du- 
minica de după Paștele evreiesc. Asta era practica Bisericii. 

Așadar, și acest subiect a fost de interes pentru Sinod, 
poate mai mult chiar decât dogma lui Arie. Arie a fost con- 
damnat imediat, pentru că toți știau că este eretic. Nu s-a 
discutat cine ştie ce la Sinod despre doctrina lui Arie. Va- 
săzică, Arie fusese deja condamnat de toate Sinoadele Lo- 
cale, în afară de Sinoadele unde nu exista arhiepiscop orto- 
dox, tocmai pentru că unele Biserici aveau o tendinţă ariană. 

În tot cazul, în general, concluzia pe care o poate trage 
ușor cineva din studiul Actelor Sinoadelor Ecumenice, 

cel puţin din cele care se păstrează, e că acest Sinod este o 
lărgire, o unificare a tuturor Sinoadelor Locale, și că Sino- 
dul nu a fost convocat pentru nevoile Bisericii - pentru că 
Biserica nu avea nevoie de nici un Sinod Ecumenic. Toate 
ereziile care au fost condamnate în Sinoadele Ecumenice 
fuseseră deja condamnate în Sinoadele Locale. Așadar, Bise- 
rica nu avea nici o nevoie de acest Sinod. Statul era cel care 
avea nevoie de Sinod, ca să poată legifera Ortodoxia și Drep- 
tul Canonic al Bisericilor Ortodoxe ca legi ale Statului.” 


Biserica știa că Arie este eretic. La Sinodul I Ecumenic doar 
s-a confirmat și s-a ratificat că Arie era eretic. Sunt însă unii 
care privesc Sinoadele de-o asemenea manieră, ca și cum între 
Părinți şi Arie ar fi avut loc o dispută rațională pentru aflarea 
adevărului. 


„Şi cum s-a ocupat Sinodul I Ecumenic de problemă? 
Ai noştri răspund speculativ. Cum că, adică, exista filoso- 
fia Părinților despre Dumnezeu, și filosofii creștini se cer- 
tau între ei despre Dumnezeu: Arie cu Atanasie, și cu unul, 
și cu altul, şi-apoi a venit Duhul Sfânt să le spună ce este 
ortodox și ce este eretic, 

Vasăzică, nu știau ce este eretic până n-a venit Sinodul 
să condamne erezia. Atunci aflau ei ce-i eretic, la Sinod, adică. 
Înainte de Sinod nu știau că Arie era eretic? Era nevoie să 
se întrunească Sinodul ca să ne spună că Arie era eretic? 
E ca și cum am zice că vine astăzi un şarlatan, un chirurg- 
măcelar, și alți doi medici nu-și dau seama că-i măcelar, 
până nu se-adună într-o conferinţă şi hotărăsc ei acolo că-i 
măcelar. Adică, nu-şi dau singuri seama că-i măcelar din 
faptul că omoară oameni. Nu-i de-ajuns că omoară oa- 

meni, trebuie să se hotărască şi oficial lucrul acesta, că 
este măcelar. 

Cam aşa ceva se-ntâmplă şi în Biserică. Nu ştiam că Arie 
este eretic, pentru că, vezi Doamne, e om bun, învaţă lu- 
cruri faine, filosofice, frumoase — şi trebuie să se întru- 
nească Sinodul ca să ne arate că Arie este eretic?” 


Biserica, ori de câte ori apărea o erezie, o înfrunta după 
criterii teologice și eclesiologice. Când însă statul voia să dea 
legi bisericești pentru unitatea Imperiului, dorea să fie infor- 
mat de episcopii tuturor provinciilor despre hotărârile lor. În 
acest cadru funcționau Sinoadele Ecumenice. 


„Avem Sinodul II Ecumenic. Bine, așteptau Bisericile 
convocarea Sinodului II Ecumenic ca să-i condamne pe 
pneumatomahi şi eunomieni? Pe pneumatomahi și eu- 
nomieni îi întorseseră pe toate părțile aceiași episcopi ai 
Bisericii înainte de-a se convoca Sinodul II, iar doctrinele 
lor fuseseră deja condamnate de Sinoadele Locale, şi abia 
apoi se întrunește Sinodul II și-i condamnă. Nu face de- 
cât să reitereze condamnarea. 

Acelaşi lucru se întâmplă şi cu Sinodul III Ecumenic. 
Acolo, Nestorie fusese condamnat, oficial de-acum, de Si- 
nodul Alexandriei. Hotărârea fusese comunicată și celor- 
lalte Sinoade. Cele două Biserici care nu au acceptat hotă- 
rârea Alexandriei au fost Biserica Constantinopolului, unde 
Nestorie însuși era Patriarh, și apoi Biserica Antiohiei, care 
era dezbinată, pentru că toți discipolii lui Teodor de Mo- 
psuestia se aflau în Antiohia. Vasăzică, exista o dificultate, 
şi exista un dezacord radical privind chestiunea lui Nes- 
torie. Biserica Romei l-a condamnat imediat pe Nestorie.” 


„Apoi avem Sinodul IV Ecumenic. Și iarăși, Eutihie n-a 
fost condamnat la Sinodul IV Ecumenic - fusese deja con- 
damnat la Sinoadele Locale din Constantinopol. Și aceste 
hotărâri au fost acceptate de Roma și Antiohia, în timp 
ce Alexandria a fost oscilantă, pentru că nu era cert care 

anume era doctrina lui Eutihie. Cert este însă că Alexan- 
dria a condamnat erezia lui Eutihie fără să facă referire la 
persoana lui Eutihie, pentru că nu aveau certitudinea că 
Eutihie învăţa cele de care fusese acuzat.” 


Prin urmare, Sinodul Ecumenic a fost instituționalizat de 
Imperiul Roman pentru a fi soluționate chestiunile ecleziale 
ce preocupau toate provinciile, astfel încât hotărârile lor să de- 
vină legi ale statului şi să fie pace în Imperiu. Asta înseamnă 
că Sinoadele Ecumenice nu înlocuiau sau substituiau Sinoa- 
dele Locale, ci erau o ratificare a lor pe bază ecumenică. Statul, 
în măsura în care urmărea unitatea politică, în aceeași măsură 
urmărea și unitatea lui religioasă. 


„Sinoadele Ecumenice sunt o adunare de Sinoade Locale 
pe o bază imperială, adică Sinodul Ecumenic are loc sub 
egida împăratului, așa încât Sinoadele Locale să poată in- 
forma statul, Imperiul, în chestiunile de credinţă și de prac- 
tică ale Bisericii. Și atunci era un prilej pentru Biserică, în 
ansamblul ei, sau pentru Bisericile locale, să se adune și să 
informeze statul atât despre credinţa Bisericii, cât și despre 
practica Bisericii, astfel încât hotărârile pe care le luau să 
fie comune pentru tot Imperiul. 

De aceea, canoanele Sinoadelor Ecumenice nu aveau 
drept scop să înlocuiască canoanele Sinoadelor Locale. Si- 
noadele Locale aveau canoane, adică existau canoane ale 
Sinoadelor Locale, canoane de funcționare a Sinodului sau 
a diferitelor Biserici ale Sinodului, și era o ocazie de-a se 
da o formă legală practicii comune a Bisericii, de-a se întoc- 
mi canoane ale Sinoadelor Ecumenice care urmau să fie 
recunoscute ca legi ale Bisericii de către stat. Și formu- 
larea credinței, și tot ce ținea de credinţă.” 


„Când studiem cu atenţie fundamentele istorice, con- 
textul istoric dimpreună cu tradiția Bisericii de până la 

Sinodul I Ecumenic, vedem clar că, izbucnind acest con- 
flict major dintre arieni și ortodocși, statul a vrut să ia pozi- 
ție în această chestiune. Pentru că exista ideea că — deși statul 
a fost dintotdeauna divizat în privinţa chestiunii religioase 
şi exista o unitate politică bazată mai ales pe arme şi poli- 
ţie; exista şi o identitate naţională între romani, mai ales 
după legislația lui Caracalla din 212, când toți cetățenii 
beri din Imperiu au obținut cetățenie romană și drepturile 
de cetățeni romani, din 212 până în 313 - după o sută unu 
ani, deci exista ideea că, pentru a putea supravieţui, înflori, 
crește, pentru a se consolida acest Imperiu, era nevoie şi 
de-o unitate religioasă în acest stat.” 


Cu toate că Sinoadele Ecumenice au fost create de Statul 
Roman, totuși își au și semnificaţia lor teologică, pentru că la 
ele participă episcopi care discută chestiuni teologice și dog- 
matice, lărgind astfel lucrarea Sinoadelor Locale. Aceasta în- 
seamnă că și Sinoadele Locale, când se întrunesc pe baza unor 
premise ortodoxe, sunt de Dumnezeu insuflate. 


„Instituţia Sinoadelor Ecumenice este pur romană, și nimic 
mai mult. Dacă Biserica n-ar fi fost recunoscută de Impe- 
riul Roman, mă îndoiesc că am mai fi avut Sinoade Ecu- 
menice, pentru că asta era treaba împăraţilor, în fond. 

De aceea, după căderea Constantinopolului, există pă- 
rerea printre ai noștri că nu mai putem avea de-acum Sinoa- 
de Ecumenice, din moment ce nu mai avem împărat. Știţi, 
profesorii de Drept Canonic încearcă acum să-l înlocuiască 
pe împărat cu Patriarhul Constantinopolului. 

În tot cazul, avem pe de-o parte chestiunea istorică, iar 
pe de altă parte chestiunea teologică, adică dogmatică. 
Chiar și înainte de căderea Constantinopolului s-a ivit la 
noi aceeași idee, că autoritatea supremă în Biserică este 
Sinodul Ecumenic, și că numai Sinodul Ecumenic are 

autoritatea de-a legifera lucruri pe care ierarhia urma să 
le execute de-a lungul evoluției istorice a Bisericii. Și lucrul 
acesta este legat, astăzi cel puţin, și de subiectul insuflării 
dumnezeiești. 

Vasăzică, toată lumea e în general de acord că Sfânta 
Scriptură este de Dumnezeu insuflată. Există insuflarea 
dumnezeiască a celor ce au scris Sfânta Scriptură, apoi mai 
există și cei care cred că există insuflare dumnezeiască și 
la Sinodul Ecumenic. Dintre aceștia însă, nu se găsesc prea 
mulţi care să fie de acord că poate exista insuflare dumne- 
zeiască și la un Sinod Local. Mai degrabă Sinodul Ecumenic 
are dumnezeiască insuflare, care se manifestă și prin in- 
termediul ierarhiei, atunci când se pune de acord asupra 
unui subiect.” 


La Sinoadele Ecumenice, Părinţii nu participau doar ca 
persoane particulare, ci și ca reprezentanţi ai unor Biserici Lo- 
cale în ansamblu. Aceasta înseamnă că nu exista o diferență 
între Sinoadele Locale și Ecumenice, în sensul că unele ar fi 
superioare iar celelalte inferioare, ci mai degrabă în sensul că 
Sinoadele Ecumenice erau o prelungire a Sinoadelor Locale. 


„Așadar, avem Senatul Roman, adunarea bătrânilor ro- 
mani și Senatul Romanilor, şi-l avem pe împărat, care de- 
creta legile. Senatul adopta decretele împăratului și punea 
pecetea ş.a.m.d. Și, când împăratul semna o lege, devenea 
lege a statului, și era inclusă de-acum în Dreptul Roman. 
Statul a aplicat aceeaşi metodă legislativă și în chestiunile 
religioase. Vasăzică, împăratul nu putea hotări care era 
dogma Bisericii. Biserica era cea care trebuia să hotărască. 
Marele Constantin, în urma unei insuflări, nu știu dacă a 
fost sau nu insuflare dumnezeiască, a convocat Sinodul I 
Ecumenic, nu numai ca să afle care este credința Bisericii, 
ci și ca să poată norma legislativ credinţa Bisericii. 

Așadar, Biserica se întrunește în Sinod Ecumenic, toate 
Bisericile își trimit reprezentanţii, şi este extrem de impor- 
tant că Sinoadele Locale sunt reprezentate la Sinodul Ecu- 
menic. Episcopii nu merg acolo ca episcopi. Episcopii merg 
întotdeauna la Sinodul Ecumenic ca membri ai Bisericii de 
care aparțin. Așadar, șeful fiecărei delegații este mitropo- 
litul sau arhiepiscopul fiecărei Biserici, care apoi devine 
patriarhul sau reprezentantul patriarhului, 

La fiecare Sinod Ecumenic, episcopii vorbesc nu ca in- 
divizi, ca membri ai Bisericii Panortodoxe, ci vorbesc ca re- 
prezentanţi ai Sinodului lor local. La fel cum se-ntâmplă 
azi la Conferinţa Panortodoxă. Nimeni nu se duce la Con- 
ferința Panortodoxă ca să se reprezinte pe sine, ci se duce 
ca reprezentant al Bisericii lui, și fiecare Biserică are aceeaşi 
reprezentare, același vot etc. De aceea, şi în Actele Sinoa- 
delor care s-au păstrat, nu episcopii vorbesc la Sinoade, ci 
vorbesc mitropoliţii, vorbeşte președintele fiecărui Sinod, 
sau unul pe care îl desemnează să expună părerea Sino- 
dului său. Vasăzică, la fiecare Sinod Ecumenic este expri- 
mată părerea Bisericii Locale. 

Cel mai clasic exemplu îl vedem la Sinodul IV Ecumenic. 
Episcopii Egiptului, când au fost chemaţi să semneze Ac- 
tele, au spus: «Nu putem să semnăm Actele, pentru că nu 
avem Arhiepiscop». Cu alte cuvinte, ca să semneze Actele, 
Biserica Egiptului trebuia să se întrunească ca Biserică, cu 
întâi-stătătorul ei ca preşedinte, și Sinodul Egiptului tre- 
buia să hotărască să semneze Actele. Dar nu aveau întâi- 
stătător, pentru că Dioscur fusese condamnat la Sinodul 
IV Ecumenic. 

Această justificare este un indiciu clar despre cum ve- 
deau Sinoadele Locale Sinodul Ecumenic. Nu considerau 
Sinodul Ecumenic superior Sinodului Local; desigur, nici 
inferior. Nu e nici superior, nici inferior, e doar o prelun- 
gire a Sinodului Local. Și încă un lucru foarte important 
este că Sinodul II Ecumenic nu a făcut adaosuri la Crez, 

ci doar a îndreptat Crezul pe baza noii terminologii, care 
nu exista în epoca Sinodului I Ecumenic. Se face o îndrep- 
tare din punctul de vedere al terminologiei, dar nu din punc- 
tul de vedere al învățăturii; nu s-a făcut nici un adaos din 
punctul de vedere al învăţăturii. S-au făcut anumite ajus- 
tări la terminologie, care se impusese de-acum în toate Bi- 
sericile. Pentru că Bisericile aveau credința comună, dar 
doreau să aibă şi terminologia comună. Nu mai era sufi- 
cient să aibă o credință comună, trebuia să aibă și o ter- 
minologie comună. 

Adoptă canoane ca toate Bisericile să aibă o practică co- 
mună. Era un bun prilej să actualizeze și Dreptul Canonic; 
era un prilej, şi o făceau. Dar de ce o făceau? Pentru că ho- 
tărârile Sinodului Ecumenic şi Canoanele Sinoadelor Ecu- 
menice, după ce erau semnate de împărat, deveneau legi 
ale statului. Aşadar, trebuia ca practica aceasta a Bisericii 
Locale să intre în Dreptul Canonic = care, acum, pentru pri- 
ma oară, este întocmit pe baza marii unităţi imperiale, 
pentru a putea fi înregistrat în Dreptul Roman, astfel încât 
orice judecător, orice demnitar roman al Imperiului să fie 
obligat să aplice această hotărâre, care devine de-acum 
lege a statului. Deci, avem Sinodul I, II etc. — o întreagă serie 
de Sinoade Ecumenice cu hotărâri canonice, dogmatice 
etc., care devin legi ale statului. 

În acest cadru trebuie văzut Sinodul Ecumenic. Concep- 
ţia aceasta «ortodoxă» modernă, cum că Sinodul e convocat 
ca să afle Biserica care îi este învățătura, sau ca să hotărască 
Sinodul ce să înveţe Biserica, astea-s prostii. Prostie pură. 
Nici o legătură cu realitatea.” 


Împărații, atunci când întruneau Sinoade Ecumenice, în 
afara faptului că doreau să cunoască poziţiile Bisericilor Locale 
pentru a pune la punct o legislație comună, în același timp în- 
țeleseseră și caracterul terapeutic al Bisericii Ortodoxe, aşa că 

doreau să impună credința ortodoxă pentru locuitorii Impe- 
riului ca sistema terapeutic. Cu alte cuvinte, doreau să sprijine 
coeziunea cetăţenilor pe o adevărată metodă terapeutică. 


„Criteriul de bază al împăratului și al statului era faptul 
că ştiau că Biserica, prin curățire şi luminare, tămăduiește 
energia noetică. Acest lucru îl ştiau toți, nu exista om care 
să nu ştie asta. În Actele Sinoadelor, oricine poate să vadă 
că împăratul zice: «Să judece fiecare cu mintea say. «Fie- 
care cu mintea (voòç) sa» nu înseamnă «cu raţiunea (Ao- 
yıxń) sa». Înseamnă cu duhul pe care îl are în inima sa.” 


Astăzi prevalează opinia că nu mai poate fi convocat un 
Sinod Ecumenic, pentru că nu mai există împăratul ca să-l con- 
voace, de aceea se vorbeşte despre un „Sinod Panortodox” sau 
de un „Sfânt şi Mare Sinod”. Sinoadele Panortodoxe sunt con- 
vocate de Patriarhul Ecumenic, în vreme ce Sinoadele Ecume- 
nice cunoscute erau convocate de Împăratul Roman. 


„Patriarhul Ecumenic are dreptul să convoace un Sinod 
Ecumenic cu încuviințarea tuturor celorlalte Biserici. Bine, 
fără doar și poate că există un asemenea drept, pentru că, 
dacă Bisericile Ortodoxe vor să se sfătuiască și să se întru- 
nească într-un Sinod, e dreptul lor, până la urmă. 

Dar nu trebuie confundat lucrul acesta cu tradiţia Sinoa- 
delor Ecumenice. Pentru că tradiţia Sinoadelor Ecumenice 
înseamnă tradiţia Sinoadelor Imperiale. Adică, atunci când 
romanii spuneau olxovpévy (lumea locuită), oikovutvn 
însemna, pe latinește, universa Romana, Universul Roman, 
Romania! Ecumenică, adică Imperiul Universal. Și, atunci 
când romanii spuneau oixovpévn, nu înțelegeau întreaga 
lume; înțelegeau Imperiul. 


* Vezi nota de la p. 30. (n. trad.) 

De aceea, la Constantinopol, exista învățător «ecumenic», 
cutare «ecumenic», cutare şi cutare «ecumenic» — fiecare 
lucru avea şi un atribut «ecumenic»; cel mai mare din Im- 
periu, în orice poziţie, era numit «ecumenic». Și nu doar 
Patriarh «ecumenic». Altfel spus, cuvântul «ecumenic» la 
Constantinopol avea sensul de «imperial», cum am spune 
astăzi: «cutare oficial guvernamental.” 


Premisele ortodoxe ale Sinoadelor 


Acest cadru istoric al Sinoadelor Ecumenice, pe care l-am 
văzut în cele de mai sus, nu alterează marea lor valoare și im- 
portanță, având în vedere faptul că au dobândit o mare însem- 
nătate în viaţa Bisericii. Nu are importanţă nici de ce, nici cine 
le-a convocat, ci valoarea lor constă în premisele teologice și 
ecleziale sub care erau convocate. 


„Premisa de bază, nu doar a Sinoadelor Ecumenice, ci 
și a Sinoadelor Locale, este că cei ce se întrunesc într-un 
Sinod Local sau Ecumenic sunt cel puţin în stare de lumi- 
nare. Dar starea de luminare nu începe din momentul când 
zic ei rugăciunea de inaugurare a unui Sinod Ecumenic. 
Nu atunci începe luminarea. 

Vasăzică, unii fundamentaliști ortodocși, nu știu cum 
să descriu asta, şi-i închipuie pe episcopii din istorie ca pe 
episcopii din ziua de azi, care habar n-au de dogme, dar 
îi au după ei pe dogmatiști, adică pe consilieri, care-i con- 
siliază despre dogme. Vlădica-i om bun, care se ocupă cu 
orfelinatele, cu casele de bătrâni, cu spitalele, face fapte 
bune, construiește biserici şi mai ştiu eu ce, adună fonduri 
ca să ajute sărmanele victime ale cutremurelor; ăsta-i vlă- 
dica, e omul de acțiune adică, sau mai degrabă de fierbere, 
nu ştiu precis care. Pentru că, îmi zice un prieten comun, 
mitropolit, că-i spunea duhovnicul său: «Acţiune, acțiune, 

acţiune, apoi fierbere, fierbere — şi aburi», adică la sfâr- 
şit nu se-alege cu nimic. 

Își închipuie unii că s-au adunat toţi episcopi ăştia - care, 
pe când erau studenți la Teologie, treceau examenele cu 
5, şi oricum nu pricepeau o iotă - şi, după ce se întrunesc 
ei în Sinod, vine Duhul Sfânt aşa, ca un topor, și le dă una-n 
cap, le despică țeasta și Duhul Sfânt intră pe-acolo, și-apoi, 
de pe buzele lor, ca să zic așa, se revarsă numai cuvinte de 
înţelepciune, Adică intervine Duhul Sfânt în Sinodul Ecu- 
menic sau într-un Sinod Local și-i luminează în felul acesta 
pe episcopi, ca să emită ei hotărâri corecte.” 


Ceea ce determină caracterul ortodox a! unui Sinod, Local 
sau Ecumenic, este în ce măsură majoritatea episcopilor care 
iau parte la el se află în starea de luminare a minţii (vobc). Stu- 
diul Sinoadelor Locale și Ecumenice dă mărturie că hotărârile 
lor sunt ortodoxe pentru că s-au sprijinit pe acei Părinţi care 
aveau nu doar cunoașterea teoretică a teologiei Bisericii, ci erau 
şi purtători ai Revelaţi 
sunt cei ce au validat Sinodul, iar nu Sinodul i-a validat pe 
Părinți. 


„Prin urmare, Părinţii îndumnezeiţi 


„Și se presupune că, atunci când reprezentanții Biseri- 
cilor Ortodoxe erau convocați la Sinodul Ecumenic sau la 
un Sinod Local, cel puţin majoritatea episcopilor, pe vremea 
aceea, se afla măcar în stare de luminare, și poate că unii 
ajunseseră uneori până la îndumnezeire. Însă erau oameni 
care știau foarte bine lucrurile acestea în discuţie. 

De aceea, ei nu vorbesc niciodată despre credinţa Sfintei 
Scripturi. Eu n-am auzit niciodată de lucrul ăsta până acum, 
«credinţa Vechiului şi-a Noului Testament». Astăzi, pen- 
tru că am data o parte experiența Prorocilor şi-a Apostolilor, 


* Vezi nota de la p. 22. (n. trad.) 

cu alte cuvinte, am desființat luminarea și îndumnezeirea, 
și vorbim despre învățătura Vechiului Testament şi-a Nou- 
lui Testament, în timp ce Părinții Bisericii vorbesc despre 
credinţa Prorocilor şi-a Apostolilor şi-a Sfinţilor. Nu vor- 
besc niciodată despre credința unei cărți.” 


„Părinţii Sinoadelor Ecumenice — vorbim acum în ter- 
menii teologiei ortodoxe moderne — în hotărârile Sinoa- 
delor Ecumenice, erau infailibili. Adică, pe durata Sinoa- 
delor Ecumenice, Părinţii erau de Dumnezeu insuflați și 
luau hotărâri cu dumnezeiască insuflare despre dogmele 
Bisericii. Foarte bine. Lucrul acesta a fost moștenit din tra- 
diţie. Dar cum se explică? Când episcopii care se întrunesc 
într-un sinod se ocupă de subiecte dogmatice, de subiecte 
pastorale etc., au anumite criterii. 

Primul criteriu este Sfânta Scriptură, Vechiul şi Noul Tes- 
tament. Ei nu pot să înveţe nimic care să contravină Sfin- 
tei Scripturi. Apoi, este tradiția continuă a Bisericii, a Părin- 
ților, a Sfinților: tradiţia bisericească. După aceea, avem 
hotărârile Sinoadelor Locale. Apoi mai avem însă și starea 
duhovnicească a episcopilor care se întrunesc. Pentru că, 
pe vremea aceea, exista încă tradiţia ca episcopii, cel pu- 
ţin, să fie aleşi din rândul celor ce ajunseseră la proslă- 


vire. Adică, ei sunt cei pe care Apostolul Pavel îi numește 
«Proroci». 


Dacă vrea cineva să cerceteze mai îndeaproape aceste 
puncte de vedere, le găseşte cât se poate de clar în Jerarhia 
Bisericească a Sfântului Dionisie Areopagitul. Sunt expuse 
acolo foarte bine. Că episcopul e cel ce a ajuns la unirea cu 
Dumnezeu. «Unire» înseamnă aici îndumnezeire, vederea 
lui Dumnezeu ș.a.m.d. E «Prorocul» Apostolului Pavel, 
pentru că, în Biserica primară, episcopul era numit «Pro- 
roc». Pe a doua treaptă îi avem pe preoți și pe toți ceilalți 
derici, care se află pe treapta luminării, cel puțin. Aşadar, 
pentru că Părinții se întrunesc în Sinod având o asemenea 

stare duhovnicească, atunci, firește, Duhul Sfânt vorbeşte 
prin episcopi. 

Și de aceea Părinții spun: «Părutu-s-a Duhului Sfânt şi 
nouă». Invocă faptul că așa voiește Duhul Sfânt. De unde 
ştiu ei că așa voiește Duhul Sfânt? Dacă se adună un grup 
de-o sută de episcopi, și douăzeci şi cinci de episcopi se află 
în starea de luminare, aceşti douăzeci şi cinci vor fi cei ce 
călăuzesc Sinodul. Ceilalţi îi vor urma. De ce? Pentru că 
nu doar că vorbesc din experiență despre aceste lucruri, 
dar fac apel și la Vechiul și Noul Testament, şi la tradiţia 
patristică, şi fac o tâlcuire corectă. Așadar, cei ce urmează 
această tâlcuire, pe care o fac aceşti Părinţi luminaţi ai Bi- 
sericii, sunt convinşi de argumente și acceptă aceste puncte 
de vedere ale lor, chiar dacă ei înșiși nu sunt neapărat în 
stare de luminare. 

Acum, pe de altă parte, dacă se întrunesc o sută de epis- 
copi şi nici unul nu este în stare de luminare, şi nu doar că 
nu sunt în starea aceasta, dar nici măcar nu știu ce e starea 
aceasta, n-au auzit niciodată de Rugăciunea minţii, nici de 
rugăciunea neîncetată a Duhului Sfânt în inimă, și n-au în- 
tâlnit niciodată un Părinte duhovnicesc care să aibă fii du- 
hovnicești în starea aceasta, este oare posibil ca suta asta 
să emită hotărâri ortodoxe? Pun problema.” 


„Şi chiar la un Sinod, al VI-lea, cred, se face referire la 
«fiecare» ca având mărturia minţii (voùc) sale, astfel încât 
împreună-mărturia minții (voùc) tuturor să emită hotărârea 
Sinodului. Cu alte cuvinte, este un acord al celor cu minte 
(vovg) luminată, care au aceeași experiență; aceștia vor 
emite hotărârea dacă Hristos are două voințe firești, pen- 
tru fiecare energie în parte, sau o voință și o energie firească.” 


Sinoadele Locale şi Ecumenice erau alcătuite din „epis- 
copi care cunoşteau metoda terapeutică a Bisericii. Sino- 
dul se întrunea cu scopul nu doar de-a păstra dogma și 

rânduiala liturgică a Bisericii, aşa cum se întâmplă astăzi, 
ci și metoda terapeutică a Bisericii. Vasăzică, un adevărat 
episcop este un expert în metoda terapeutică a Bisericii”, 


Această metodă terapeutică este, în realitate, isihasmul 
ortodox. 


„Această experiență a îndumnezeirii este coloana ver- 
tebrală a tradiţiei ortodoxe, precum și temelia Sinoadelor 
Locale și Ecumenice, a Dreptului Canonic al Bisericii și 
a vieţii liturgice a Bisericii până astăzi.” 


„Instituţia Sinoadelor Ecumenice este o instituţie haris- 
matică, nu o instituţie instituționalizată. Câtă vreme, în 
ceea ce priveşte Sinoadele Locale, există canoane care sta- 
bilesc cât de des trebuie să se întrunească un Sinod Local, 
nu există canoane referitoare și la convocarea unui Sinod 
Ecumenic, Sinoadele Ecumenice erau convocate drept răs- 
puns la anumite circumstanţe, conform nevoilor Bisericii. 

Sinodul Local este considerat de Dumnezeu insuflat în 
hotărârile lui atunci când este în acord cu tradiția, adică 
atunci când este în acord cu diagnosticul și tratamentul 
terapeutic al Părinților Bisericii, și are tradiţia teologică ce 
conduce la ele. Poate să se întrebe cineva, din punctul 
acesta de vedere, dacă s-ar întruni astăzi Biserica Ortodoxă 
într-un Sinod Ecumenic, la ce rezultate s-ar ajunge? De aceea 
sunt unii teologi ortodocși care au mari dubii şi rețineri în 
privinţa acestui Sinod Ecumenic sau «Mare Sinod» ce ur- 
mează a fi convocat.” 


Duhul Sfânt lucrează în Biserică în funcţie de starea mem- 
brilor Bisericii. În toate aspectele se aplică conceptul teologic 
al sinergiei, de vreme ce Dumnezeu lucrează, iar omul împre- 
ună-lucrează. Acest lucru este valabil și la Sinoadele episcopilor. 


7. Brezii și Sinoade SOL 


Este nevoie de împreună-lucrarea episcopilor pentru ca ha- 
rul Duhului Sfânt să lucreze. Cu alte cuvinte, Duhul Sfânt lu- 
crează nu doar în rațiunea omului, ci şi în inima lui curată, în- 
lăuntrul căreia se săvârşeşte rugăciunea. 


„Astăzi însă, când Rugăciunea minţii e tot mai rară la 
episcopi, dacă s-ar întruni un Sinod al episcopilor și s-ar 
ridica ei în picioare la inaugurare să spună toți laolaltă: 
«Impărate Ceresc, Mângâietorule, Duhul Adevărului, Cela ce 
pretutindenea ești și toate le plinești...», va veni necondițio- 
nat Duhul Sfânt să-i lumineze? Doar pentru că sunt ei epis- 
copi canonici şi se întrunesc în Sinod și fac o rugăciune? 

Însă Duhul Sfânt nu așa lucrează, doar cu aceste premise. 
Mai e nevoie şi de altele. E nevoie ca cel ce se roagă să aibă 
deja Rugăciunea minții lucrătoare înlăuntrul său atunci 
când se roagă în Sinod, ca să-l lumineze harul lui Dumne- 
zeu. La pseudo-sinoade, cei care se întruneau nu aveau sta- 
rea aceasta de rugăciune. 

Episcopii din vechime însă aveau o astfel de experiență 
duhovnicească și, când se întruneau ca Trup, știau ce le 
vestea Duhul Sfânt în inimă într-o anumită chestiune. Și, 
când luau hotărâri, ştiau că hotărârile lor sunt corecte, 
pentru că se aflau în stare de luminare, iar unii dintre ei 
ajunseseră și la proslăvire, adică la îndumnezeire.” 


În aceste condiţii, Sinoadele Ecumenice sunt infailibile, 
deoarece la ele luau parte Părinţi care se aflau în stare de lu- 
minare şi îndumnezeire. 


iii. Hotărârile dogmatice şi canoanele Sinoadelor 


Sinoadele Locale şi Ecumenice au adoptat hotărâri dog- 
matice şi sfinte Canoane. Hotărârile dogmatice ale Sinoadelor 
Ecumenice se refereau la triadologie și hristologie, adică la 
chestiuni dogmatice, iar sfintele Canoane se refereau la viața 

liturgică, administrativă și pastorală a Bisericii. Hotărârile Si- 
noadelor Ecumenice în privința chestiunilor dogmatice se nu. 
mesc „hotare”/„definiţii”” sau „dogme” sau „Simboluri de cre- 
dință”. Dogmele, alături de textele Sfintei Scripturi și ale Pš- 
rinților, sunt cuvinte și înțelesuri create, prin care se transmit 
cuvintele de negrăit, [necreate], primite de îndumnezeiţi în 
timpul experienţei lor. 


„Sfânta Scriptură, scrierile patristice și hotărârile Sinoa- 
delor sunt Simbolurile de Credinţă. Pentru că Simbolurile 
de Credinţă sunt cele ce consemnează cuvinte și transmit 
înţelesuri. Toate cuvintele de Dumnezeu insuflate, care 
transmit înțelesuri de Dumnezeu insuflate, sunt insuflate 
pentru că sunt diagnostic şi tămăduire. Și tămăduirea 
aceasta este mântuirea. Şi din acest motiv Biserica are în 
vedere aceste scrieri, pentru că erau temeliile metodei ei 
de diagnostic și tămăduire. 

Însă, din momentul în care cineva confundă teologia cu 
metoda filosofică, şi se încurcă indiferent cu care meto- 
dă filosofică și gnoseologie, fie ea a lui Aristotel sau Pla- 
ton, Kant sau Mar», atunci smulge tradiția patristică din 
temeliile ei firești, smulge, practic, temeliile din teologia 
patristică. 

Şi ia cuvintele şi înțelesurile — fie ale Sfintei Scripturi, 
fie ale Părinților sau ale Sinoadelor Ecumenice — drept niște 
exerciții filosofice, şi caută să înțeleagă aceste cuvinte şi 
înțelesuri printr-un soi de gnoseologie filosofică. Un astfel 
de om e foarte departe de tradiţia scripturistică și pa- 
tristică, și îi este imposibil să înțeleagă Sfânta Scriptură și 
pe Părinţii Bisericii și hotărârile Sinoadelor Ecumenice. 
Practic, îi este imposibil.” 


` Gr. âpoș, cu sensul inițial de „bornă, piatră de hotar, hotar, limită, 
frontieră”, ulterior căpătând și sensul de „definiție a unui cuvânt, termen”. 
(n. trad.) 

Însă dogmele, hotărârile dogmatice, nu au fost formulate 
din rațiuni filosofice, ci pentru a-i ocroti pe credincioşi de ere- 
tici şi a-i catehiza în viața întru Hristos. 


„De aceea și Părinţii, în mod repetat, îi condamnă pe 
eretici pentru abordarea chestiunilor dogmatice prin meto- 
da filosofică, în timp ce, pentru Părinţi, metoda teologiei 
e o metodă pur duhovnicească.” 


„Era însă nevoie de formularea dogmei din motive ca- 
tehetice şi pentru a-i ocroti pe credincioși de eretici; ca să 
știe cine sunt învățătorii neînșelați, ca să fie capabili să afle 
tămăduirea, care tămăduire nu exista la eretici.” 


iv. Condamnarea ereticilor 


Interpretarea conform căreia ereticii sunt doctori mincinoși, 
şarlatani, care nu-i pot tămădui pe oameni, ci mai rău îi îmbol- 
năvesc, arată de ce au fost condamnaţi de Biserică. Acest lucru 
nu s-a făcut din patimă, ură sau fanatism, ci în același fel în 
care medicii de profesie sunt separați de şarlatani. În tot ca- 
zul, scopul Bisericii este tămăduirea oamenilor, în timp ce doc- 
torii mincinoși, eretici, nu doar că nu-i tămăduiesc pe oameni, 
ci îi împing și la moarte veşnică. 


„Ce este erezia? În tradiția patristică, erezia este o for- 
mă de șarlatanism. De ce e condamnată erezia? Pentru că 
nu s-ar pune de acord în privința dogmei? Asta este pro- 
blema? E condamnată pentru că în erezie nu există tămă- 
duire. Și, de vreme ce nu există tămăduire, înseamnă că e 
periculoasă pentru om. Părinţii vedeau erezia ca pe-o formă 
de șarlatanism în care nu există tămăduire.” 


„Cred că putem înțelege diferența de bază dacă luăm 
ca exemplu ştiinţa medicală. Acolo îi avem pe medicii care 

fac parte din Colegiul Medicilor. Dacă un medic nu este 
membru în Colegiul Medicilor, nu poate profesa ca medic. 
Ca un medic să fie în legalitate, nu-i suficient numai să fie 
absolventul unei facultăţi de medicină recunoscute, ci 
trebuie să fie și membru în Colegiul Medicilor. Același lu- 
cru este valabil și pentru avocaţi. În aceste ştiinţe există 
o evaluare continuă; pentru că, dacă vreunul o ia razna și 
nu mai profesează corect din punctul de vedere al prac- 
ticării corecte a profesiei, atunci e condamnat de organul 
competent al asociaţiei profesionale din care face parte şi 
e eliminat din corpul profesional. 

Exact același lucru se întâmplă și în Biserică. Procedura 
corespunzătoare în Trupul Bisericii, adică excluderea sau 
tăierea vreunuia din mădularele ei, se numește «afurisire», 
iar când e vorba de vreo demnitate bisericească, «caterisire», 
Astfel, ereticii sunt afurisiți, sunt excomunicați din Trupul 
Bisericii. Așa cum în domeniul medical nu i se poate per- 
mite unui șarlatan (unui pseudo-medic) să trateze bolna 
la fel nici în Biserică nu este posibil să-i fie permis unui 
eretic să trateze sufletele oamenilor. Pentru că, eretic fiind, 
nu ştie și nu poate să tămăduiască.” 


„Și, atunci când examinăm învățăturile Sinoadelor Ecu- 
menice, vedem că fiecare erezie care a fost condamnată de 
Biserică desființa automat învăţătura Bisericii despre în- 
dumnezeire și luminare, şi astfel se pierdea orice posibi- 
litate de tămăduire. Vasăzică, erezia este erezie pentru că 
distruge posibilitatea tămăduirii omului. Acesta e motivul 
pentru care este erezie.” 


Biserica, prin condamnarea ereticilor, a reușit să păstreze 


metoda terapeutică duhovnicească prin care omul este călău- 
zit la îndumnezeire. 

„Dar, dincolo de toate, se poate naște tulburare, şi din 
acest motiv dau ei o hotărâre că ceea ce spune popa Tase 
este o aberaţie. E rezultatul identificării filosofiei cu meto- 
da teologică. De aceea îl condamnau, ca să nu se mai ia ni- 
meni după el, pentru că, dacă urmează cineva această cale, 
nu o să mai treacă niciodată de la curăţire la luminare, și 
de la luminare la îndumnezeire, Pentru că cine este în lu- 
minare nu poate să spună asemenea prosi 


Este extrem de important să fie păstrate adevăratele cri- 
terii prin care omul e tămăduit. Dacă nu surt stabilite criteriile 


bolii și ale tămăduirii, nu poate fi recunoscută diferenţa dintre 
ortodocși și eretici. 


„Deci, cum să mai înțeleagă cineva ceva, de vreme ce 
ortodocșii înșiși sunt niște șarlatani - adică, de ce să-i mai 
condamnăm pe eretici? Rezultatele nu sunt aceleași? Pen- 
tru că, fie că mergi la „biserica” evanghelică din Atena, fie 
la cea papistașă, fie la sinagoga evreiască, fie că mergi la 
biserica ortodoxă, toţi sunt în aceeaşi stare, nici unul nu-i 
luminat, nici ortodocșii, nici evreii. Vasăzică, din punc- 
tul ăsta de vedere, propriii noștri şarlatani nu se deosebesc 
cu nimic de șarlatanii altora. Cine să mai condamne pe cine? 

Pentru că, dacă facem astăzi distincţia aceasta [între ere- 
tici și ortodocși], primii pe care ar trebui să-i dăm afară ar 
fi propriii noștri duhovnici. Ce criterii să mai folosim în 
aplicarea criteriilor istorice? Așa că lăsăm lucrurile așa cum 


sunt şi spunem: «Întorceţi-vă către monahism și uitați-vă 
ce fac călugării» = dar și acolo există șarlatani, chiar și în 
mănăstiri, în ziua de azi. 

De aceea, problema criteriilor este cea mai importantă. 
Adică, dacă avem aceste criterii şi ne gândim la ce făceau 
în trecut cu eretici, este exact ce facem noi astăzi cu me- 
dicii șarlatani. Le interzicem să mai practice profesia de 

medic. Nu poți să ai un medic șarlatan într-un spital, sau 
medicamente false pe piață.” 


Ereticii erau condamnaţi de Părinţii Sinoadelor Ecumenice 
pentru că susțineau false învățături care desființau metoda 
terapiei. Pentru prima dată la Sinodul de la Frankfurt din 794, 
francii au condamnat un popor întreg, numindu-i „eretici” pe 
greci, în loc să condamne o anumită persoană. 


„La Sinodul de la Frankfurt din 794, pentru prima oară 
în istorie a fost condamnat ca eretic un popor întreg, câtă 
vreme până atunci ereticii erau indivizi: Arie, Nestorie etc, 
E condamnat fie capul ereziei, fie însăşi erezia, nu însă un 
întreg popor. Francii sunt cei care pentru prima oară con- 
damnă un întreg popor, pentru că-i condamnă pe greci ca 
eretici.” 


„Apoi mai avem și problema modului în care politica 
unei epoci influențează dogma. Atunci când privim apa- 
riția ereziilor din punct de vedere istoric, din epoca apos- 
tolică şi până în Evul Mediu, ereziile, de obicei, sunt nu- 
mite după fondatorul lor. Sunt descrise după numele 
ereziarhului sau, în alte cazuri, după numele ereziei, cum 
este monofizitismul. Avem, de asemenea, gnosticismul, 
care este și o religie străină etc. 

În Evul Mediu, pe la mijlocul secolului al VIII-lea, apar 
scrieri care se păstrează în latină cu titlurile lor, sintetizate 
în Contra Errores Graecorum (Împotriva rătăcirilor grecilor). 
Din câte ştiu, e pentru prima oară când, în loc să se înfie- 
reze ereziarhul sau erezia, e înfierat un întreg popor. Va- 
săzică, ceva e putred, pentru că vedem o nouă tradiție în 
lupta contra ereziilor. 

Apoi, ne ducem la Actele Sinodului de la Frankfurt, din 
794, să vedem de unde vine acest Contra Errores Graecorum, 

tradiţia aceasta. Și găsim acolo, în hotărârea Sinodului, 
faptul că grecii sunt condamnaţi ca eretici. Ca eretici, dar 
ce fel de eretici? Pentru că, destul de straniu, la Sinodul 
acesta sunt condamnaţi și iconoclaștii, și iconofilii. Sunt 
condamnați și unii, și alții. Bine, erau francii așa de deş- 
tepți încât să-și poată da seama că amândouă părţile care 
se confruntau în Imperiu erau eretice? Cum pot să fie ere- 
tici și unii, şi alții? Trebuia să fi luat poziție fie pentru, fie 
contra iconofililor. Ei nu iau poziţie nici pentru unii, nici 
pentru alţii. Pur și simplu îi condamnă și pe unii, și pe alții. 

Ca să-i condamne și pe unii, și pe alţii, trebuie că se-as- 
cunde ceva în spatele acestui lucru. Ceva nu e-n regulă, 
pentru că francii erau barbari - și totuși, ciudat, la Sinod 
grecii au fost condamnaţi. Dar chiar înainte de Sinod exis- 
tau așa-numitele Libri Carolini, despre care tradiția spune 
că ar fi fost scrise de însuşi Carol cel Mare, însă teoriile sunt 
că au fost scrise de anturajul lui teologic. Acolo, în Libri Ca- 
rolini, e foarte caracteristică ura faţă de romani, nu faţă de 
greci. Acolo este înfierat neamul romanilor şi tot ce este 
roman. Vasăzică, acolo se află punctul zero de plecare al 
gândirii francilor despre romei.” 


Prin urmare, erezia este o abatere de la adevărul revelat, 
dar şi de la metodologia care călăuzeşte la îndumnezeire. Si- 
noadele, la care participă Părinţii îndumnezeiți — cea mai mare 
parte a lor, cel puțin - defineau Revelația, pentru ca nici Reve- 
laţia, nici calea ce călăuzește la vederea lui Dumnezeu să nu 
fie pervertite. 

Ereticii cred într-un dumnezeu pe care l-au creat cu rațiu- 
nea și închipuirea lor. Dumnezeul în care cred ei nu este Dum- 
nezeul Revelaţiei, ci un dumnezeu al descoperirii raționale şi 
al gândirii speculative. Un asemenea dumnezeu nu există. 


„Părinţii îi numeau «atei» și pe eretici. Ce înţelegau prin 
cuvântul «ateu»? Înțelegeau că dumnezeul acesta în care 
cred ei nu există. E inexistent. Asta înțelegau Părinții Bi- 
sericii prin inexistența dumnezeului în care crede un eretic 
sau un idolatru. Dumnezeul acesta nu există. Dar care Dum- 
nezeu există? Dumnezeul lui Avraam, al lui Isaac, al lui 
Iacov. Adică, pentru Părinţi, singurul Dumnezeu Care 
există este Dumnezeul văzut «de Prorocii, Apostolii și 
Sfinţii Bisericii».” 


Când creștinii apuseni cred că Duhul Sfânt purcede și de 
la Fiul ca existență (Filioque), şi când filosofii scolastici caută 
să dovedească existenţa lui Dumnezeu prin argumente rațio- 
nale, aceasta înseamnă că nu au experiența personală a lui Dum- 
nezeu și că un astfel de dumnezeu în care cred ei nu există. 


„Părinţii Bisericii ne spun deja de secole că dumne- 
zeul lui Filioque sau al teologiei scolastice nu există. Când 


` Gr. deo, format din prefixul negativ „ă-” („fără, lipsit de”) şi 
„Bt6c”(„Dumnezeu”), cu sensul de „om fără de Dumnezeu”. (n. trad.) 

vine Nietzsche și spune că «dumnezeu a murit», bine 
face, așa este. Pentru că, atunci când Nietzsche spune «dum- 
nezeu», se referă la dumnezeul metafizicii, al tradiţiei sco- 
lastice a francilor. Dumnezeul acesta nu există. Și sunt mulți 
europeni în ziua de azi care sunt cât se poate de acord 
cu ideea că dumnezeu nu există, și merg pe linia asta, că 
«dumnezeu a murit». În regulă, trebuie să fim și noi de 
acord. Desigur, dumnezeul acesta în care au crezut euro- 
penii de ani și ani, dumnezeul acesta nu există. E inexis- 
tent. Bine fac că l-au renegat. Numai când spune cineva că 
Dumnezeul ortodocșilor nu există, atunci trebuie să stăm 
de vorbă.” 


Religia este preocupată de viaţa aceasta a omului, ca să-l 
ajute să înfrunte bolile, necazurile, supărările, calamitățile, răz- 
boaiele, „cu alte cuvinte, ca Dumnezeu să le rezolve pe toate 
după trebuinţa și dorința omului”, dar este interesată și de 
viața viitoare, ca să se instaureze dreptatea, iar sufletul omu- 
lui să se întoarcă la eudemonie'. 

Astfel, oamenii au nevoie de religie pentru că restabilește 
armonia în natură și în viaţa lor. 


„Odată cu dezvoltarea științei contemporane, au fost 
găsite dovezi care atestă faptul că existau religii care nu 
credeau în existenţa vieții de după moarte pentru toți 
oamenii. Mai sunt și alte religii care pur și simplu nu dă- 
deau o prea mare atenție credinţei în viața de după moarte, 
pentru că, pe atunci, religia era știința acelei vremi, în care 
puterile naturii erau divinizate, și se credea că principala 
lucrare a religiei este magia. Vasăzică, după ce observau 
puterile naturii, vedeau că în natură există o luptă funda- 
mentală - nu între clase, ci între zei, mai precis între zeii 
armoniei şi zeii dizarmoniei.” 


* Vezi nota de la p. 50. (n. trad.) 

Multe religii căutau să rezolve aceste probleme. 


„Au înţeles că în natură există armonie și dizarmonie 
şi, pentru a se menţine un echilibru, credeau că există zeul 
morții şi zeul vieţii; iar fecunditatea, de obicei, era adorată 
ca zeiță a fecundității. Și aveau în ceremoniile lor religioase 
o reprezentare a puterilor naturii, în care zeițele fecundi- 
tăţii triumfau, iar zeii buni anihilau puterile zeilor morții 
și ai dizarmoniei. Și, în felul acesta, credeau că prin aceste 
ceremonii magice asigură și armonia în natură. Vasăzică, 
armonia naturii era rezultatul formulelor magice ale preo- 
ţilor, ca să-și poată asigura cele necesare traiului. La înce- 
put, acest efort nu avea nici o legătură cu viața de după 
moarte, ci această religiozitate exista pentru a se asigura 
cele necesare traiului acestei vieți.” 


Ulterior, religia a fost considerată necesară şi pentru viața 
viitoare a oamenilor, pentru viața de după moarte. 


„Am pus problema dacă religia se identifică cu o învă- 
ţătură despre viața aceasta și cu o învăţătură despre exis- 
tenţa lui Dumnezeu pentru viața viitoare, pentru a fi insta- 
urată dreptatea deplină. Pentru că trebuie să existe un 
Dumnezeu drept, care să tragă linie la judecata finală a 
omului, ca să fie pedepsiţi cei nedrepți în Iad, iar băieții 
buni să primească răsplată în Rai. Vasăzică, trebuie să exis- 
te o religie ca să se instaureze dreptatea, iar aspirația omu- 
lui către eudemonie să fie satisfăcută.” 


Amândouă aceste motive, care arată de ce este necesară 
religia, se întemeiază pe fundamente psihologice. Dar, dincolo 
de asta, există și fundamente metafizice ale religiei, după cum 
vedem în platonism și în alte tradiţii filosofice ale Antichității. 

Însă, în Apus, atunci când metafizica a fost dărâmată, a fost 
dărâmată și religia, care era asociată cu ea. 


Ş „Una dintre caracteristicile principale ale lui Karl Marx 
şi Lenin și Troțki şi ale tuturor celor de teapa lor e că res- 


ping metafizica din cauză că au identificat religia cu 
metafizica.” 


„Marxiștii cu gura lor spun că religia e falimentară, din 
moment ce și metafizica e falimentară, pentru că, după 
mintea lor, fundamentul religiei este metafizica. Acum, 
dacă fundamentul religiei este metafizica, atunci de ce că- 
lugării respingeau metafizica? Nu cumva aveau un alt 
fundament? 

Deci comuniștii trăiesc cu impresia că, dacă în ziua de 
azi lovesc în metafizică, atunci dau de pământ și cu reli- 
gia. Deși ar fi trebuit să intre cel puţin la idee că, din mo- 
ment ce Biserica s-a opus lui Korais”, poate că totuși Orto- 
doxia n-are un fundament metafizic, din moment ce-i ve- 
dem pe Părinți că iau poziţie împotriva lui Aristotel și 
Platon și a tuturor filosofilor vremii lor. Lucrul acesta este 
semnificativ.” 


În orice caz, metafizica și idolatria, care sunt tradiţii reli- 
gioase, făceau confuzie între necreat și creat. 


„Prin termenul «religie» înțelegem orice identificare 
a necreatului cu creatul, în special orice identificare a 
reprezentărilor necreatului cu înțelesuri și cuvinte ale 
gândirii omenești, fapt care este fundamentul închinării 
la idoli.” 


* Vezi nota de la p. 464. (n. trad.) 

De asemenea, religia confundă și identifică rațiunea cu 
energia noetică' a omului. Acest fapt generează o mare proble- 
mă, deoarece, atunci când energia noetică funcționează corect, 
ea menține patimile ireproșabile într-o stare nevinovată, îm- 
piedicându-le să devină patimi vinovate. De exemplu, patima 
ireproşabilă a foamei poate fi satisfăcută fără a se transfor- 
ma în patima vinovată a lăcomiei. În același timp, energia noe- 
tică ajută patimile vinovate (cum ar fi lăcomia) să devină ire- 
proșabile (dacă sunt folosesite doar cele necesare traiului), 
Însă, când energia noetică nu funcţionează firesc, omul este stă- 
pânit de patimi, și lucrul acesta se răsfrânge și asupra relației 
lui cu Dumnezeu. 


„În starea ei firească, energia noetică reglează patimi pre- 
cum foamea, setea, somnul și instinctul de supravieţuire, 
așa-numitul instinct de conservare, astfel încât să rămână 
ireproșabile. În starea lor bolnavă, aceste patimi devin vino- 
vate și, împreună cu imaginaţia scăpată de sub control, 
dau naștere la religii magice pentru îmblânzirea stihiilor 
naturii, sau chiar pentru izbăvirea sufletului de materie în 
starea de eudemonie, sau pentru eudemonia trupului 
și-a sufletului.” 


„înțelesurile creierului, care provin toate din mediul în- 
conjurător, ajung înţelesuri ale energiei noetice, care e per- 
manent înrădăcinată în inimă. Astfel, pătimașul devine 
robul propriului său mediu. În consecinţă, confundă anu- 
mite înţelesuri care vin din mediu cu dumnezeul sau cu 
dumnezeii lui.” 


Din toate acestea reiese că religiile sunt strâns legate de 
magie, în sensul de împăcare cu Dumnezeu; de superstiție, în 
sensul de identificare a lui Dumnezeu cu zidirea, așa cum 


* Vezi nota de la p. 22. (n. trad.) 

consideră, de altfel, şi panteismul; dar și de misticism, în sen- 
sul de întoarcere a sufletului, nemuritor din fire, în lumea nenăs- 
cută a Ideilor din care a căzut. Toate aceste trei instanţe (magie, 
superstiție, misticism) reprezintă o boală duhovnicească, de 
vreme ce sunt o credinţă într-un dumnezeu care nu există. Asu- 


pra acestui punct se concentrează toată lupta Prorocilor, Apos- 
tolilor şi Sfinţilor. 


„Patriarhii și Prorocii Vechiului Testament, ca şi Apos- 
tolii și Prorocii Noului Testament și urmașii lor cunosc ex- 
trem de bine boala religiei și pe doctorul care o tămădu- 
iește, adică pe Domnul Slavei (lahve). Acesta este Doctorul 
sufletelor şi al trupurilor noastre. A tămăduit această boală 
în prietenii și credincioșii Săi înainte de Întruparea Sa, și 
continuă să o tămăduiască și ca Dumnezeu-om.” 


Astfel, Biserica nu este o religie, pentru că nu crede într-un 
dumnezeu care nu există, și nici nu folosește magia, supersti- 
tia şi misticismul, ci este Trupul Dumnezeu-omului Hristos. 
Ceea ce deosebeşte Biserica de magie, de superstiție și de mis- 
ticism sunt Tainele Bisericii - Botezul, Mirungerea și Dumne- 
zeiasca Euharistie - legate de curăţire, luminare și îndumne- 
zeire, care sunt o practică terapeutică precisă. Prin această 
metodologie, energia noetică este separată de energia raţională, 
mintea (vovc) nu mai este influenţată de patimi şi de mediul 
înconjurător, iar necreatul nu mai este confundat cu creatul. 


„Metodologia pe care o urmează un creștin ortodox 
este foarte diferită de metodologia pe care o urmează 
adeptul oricărei alte religii. Acum, psihologic, lucrul 
ăsta poate şoca, pentru că ne-am obişnuit să-i numim 
«atei» doar pe marxiști şi, în rest, pe nimeni altcineva.” 


Așa cum am subliniat mai sus, Părinţii, pe baza unor pre- 
mise pur teologice, îi consideră „atei“ [fără de Dumnezeu”) 

pe adepții religiilor și pe eretici, din moment ce cred și se în- 
chină unui dumnezeu care nu există. Aceasta nu se întâmplă 
în Biserica Ortodoxă. 


„Cred că, pentru a pune întrebările acestea în mod co- 
rect, trebuie să renunțăm la ideea că Ortodoxia este o reli- 
gie ca celelalte religii. Ortodoxia nu este o religie.” 


Desigur, în Biserica Ortodoxă pot fi observate unele tră- 
sături exterioare pe care le întâlnim și în celelalte religii, dar 
marea diferență constă în metodologia cunoașterii lui Dumnezeu. 


„Ortodoxia nu este doar o religie. Bine, dintr-un punct 
de vedere, Ortodoxia nu este deloc o religie. Eu aș spune 
că nu este doar o religie. Dar, cel puțin, nu este o religie 
care să poată să fie identificată cu superstiţia.” 


„Personal, cred că Ortodoxia are o legătură directă cu 
psihiatria, cu psihologia, cu medicina, cu biologia și cu chi- 
mia - adică, în general, cu toate ştiinţele pozitive. Și cel mai 
mare rău care putea să se întâmple în Ortodoxia greacă, 
şi poate în toate Bisericile Ortodoxe, este orientarea aceas- 
ta a neoelenismului şi a teologiei neoelene, orientarea aceas- 
ta prostească spre filosofia greacă antică și spre orice alt 
fel de filosofie. Ar fi trebuit să adaptăm teologia la știin- 
tele pozitive, și ar fi trebuit să folosim concepția patristică 
ortodoxă despre om, care, desigur, este concepţia biblică 
despre om.” 


Din păcate, după eliberarea spațiului grec și formarea sta- 
tului grec, Biserica a fost transformată „într-o religie morală”, 
utilă statului, pentru că aducea un echilibru în societate, ea în- 
săşi având nevoie, la rândul ei, de stat. Aşa se explică prigoana 
împotriva monahismului, care [nu era moralist, ci] trăia meto- 
da terapeutică, anume curățirea, luminarea și îndumnezeirea. 

„În anii de după revoluția greacă a avut loc o prigoană 
împotriva monahismului; călugării erau de vină pentru 
toate nenorocirile care s-au abătut asupra neamului. Din 
cauza monahilor a căzut Constantinopolul. Din cauza mo- 
nahilor s-a distrus armata, s-a dizolvat statul, am ajuns 
analfabeți şi nu suntem acum europeni. Călugării sunt de 
vină pentru toate. 

Aici am trăit sub turci, luptând laolaltă împotriva unui 
vrăjmaş cumplit, care ar fi putut să ne spulbere de pe fața 
pământului din cel mai mic motiv, și totuşi am supravie- 
tuit atâtea secole. Dar am ajuns astăzi în punctul în care mai- 
mai că avem nevoie de sprijinul statului ca să susţinem 
Biserica. 

Cine se uită la Biserica primară, vede că, de fapt, clerul 
de atunci seamănă mai degrabă cu o echipă de doctori de- 
cât cu o echipă de clerici din zilele noastre. Dacă iei un cleric 
ortodox din zilele noastre și-l compari cu preotul din ve- 
chime sau cu episcopul din Biserica primară, şi dacă iei un 
psihiatru și-l compari cu clericul din vechime, o să vezi o 
mai mare asemănare între psihiatrul de azi și episcopul 
sau preotul din Biserica primară, decât între clericul de 
azi și clericul din vechime. Nu din punctul de vedere al 
credinţei — ci al metodei.” 


Prin urmare, Biserica Ortodoxă crede în Dumnezeul Pro- 
rocilor, Apostolilor și Sfinților, este Trupul lui Hristos şi își sfin- 
țește mădularele sale. Creștinii sunt învățați și ajutaţi de Hristos 
să lepede magia, superstiția, misticismul, să renege idolii și în- 
chinarea la ei şi să se împărtășească în diverse măsuri de ener- 
gia necreată a lui Dumnezeu. Astfel, creștinii nu sunt „fără de 
Dumnezeu [„a-tei”] în lume” (Efeseni 2, 12), ci sunt răstigniți 
pentru patimi şi dobândesc cunoașterea Dumnezeului celui 
adevărat. 


Partea a VI-a 


Viaţa de după moarte 


Viața de după moarte 


Omul a fost creat de Dumnezeu din neființă întru ființă, 
de la inexistenţă la existenţă și, în ciuda căderii, nu se întoarce 
la inexistenţă, la neființă. Este veșnic, și de el însuși depinde 
în ce formă de existenţă va trăi în veșnicie, pozitivă sau negativă. 

Unul dintre capitolele dogmaticii este aşa-numita eshato- 
logie. Însă prin termenul de „eshatologie” nu înțelegem doar 
cele ce vor avea loc după moarte şi după cea de-a Doua Ve- 
nire a lui Hristos, ci și trăirea „celor din urmă” (Tá ioxara) 
începând încă din viaţa aceasta. Hristos, Care este eshatonul 
istoriei, a intrat în istorie, și oricine se unește cu Hristos tră- 
iește deja ceea ce poartă numele de „viață eshatologică”; ast- 
fel, „cele din urmă” sunt viaţa Sfinţilor în Împărăţia lui Dum- 
nezeu, de care ei se bucură din viața actuală. Prin urmare, atât 
viața de după moarte, cât şi viaţa eshatologică sunt o ches- 
tiune de experienţă, de care se bucură sfinții încă din viaţa 
aceasta. 


Gr. 2axazoc, „ultimul, cel din urmă, al sfârșitului”. Hristos este „Cel 
dintâi şi Cel de pe urmă (ó taxatos)” (Apocalipsa 1, 17), „Alfa şi Omega, Cel 
dintâi şi Cel de pe urmă (6 EoXazoc), începutul şi sfârşitul” (Apocalipsa 22, 13). 
Astfel, în contextul eshatologiei creştine, eshatonul are atât o dimensiune 
temporală, referindu-se la sfârșitul istorici și la a Doua Venire a lui Hristos, 
cât şi una calitativă, exprimând deplinătatea unirii cu Hristos și dobândirea 
sfințenie, care constituie realizarea scopului istoriei şi finalizarea acesteia 
în persoana fiecărui sfânt încă din viața aceasta. (n. trad.) 


1. Moartea omului 


În urma păcatului celor întâi-zidiţi, moartea a intrat în om. 
Dumnezeu a zis: „Din toți pomii din Rai poți să mănânci, dar din 
pomul cunoștinței binelui şi răului să nu mănânci, căci în ziua în 
care vei mânca din el, vei muri negreşit!” (Facerea 2, 16-17). 

Îndată după cădere a survenit moartea duhovnicească, 
adică despărţirea omului de Dumnezeu, urmând apoi şi moar- 
tea trupească, despărțirea sufletului de trup. Teologia apuseană 
a interpretat moartea drept pedeapsă de la Dumnezeu pen- 
tru neascultarea lui Adam și Evei. 


„Concepţia aceasta despre cădere a fost legată de-o altă 
concepţie a lui Augustin, despre păcatul strămoșesc văzut 
din perspectivă legalistă, cum că, adică, păcătuind Adam 
și Eva, vinovăția lui Adam şi Evei s-a transmis şi urma- 
șilor şi, de vreme ce suntem toţi vinovaţi, din cauza 
aceasta suntem toți urmăriţi de moarte şi de îndepărtarea 
de Dumnezeu.” 


Însă Părinții Bisericii învață că nu Dumnezeu este răs- 
punzător pentru moarte, nici moartea nu este pedeapsa lui 
Dumnezeu pentru om, ci moartea este urmarea păcatului și 
a îndepărtării omului de Dumnezeu, Cel ce este adevărata 
viață. 


„Spre deosebire de tradiția augustiniană a franco-la- 
tinilor, a latinilor și-a protestanților, Părinţii ortodocși 

subliniau că Dumnezeu «nu a făcut moartea», ci a îngă- 


duit-o, din dragoste şi milostivire, «ca răul şi păcatul să 
nu ajungă veșnice». 


Astfel, moartea nu e o pedeapsă de la Dumnezeu, ci o 
boală ce a survenit prin îndepărtarea omului de Dumnezeu, 
Izvorul vieţii. Acest lucru are și o explicaţie biologică, deoa- 
rece stricăciunea și moartea sunt legate de celulele organismu- 
lui uman. 

În Apocalipsa lui Ioan se vorbește despre cea de-a doua 
moarte. „Fericit şi sfânt este cel ce are parte de învierea cea dintâi. 
Peste aceştia moartea cea de a doua nu are putere” (Apocalipsa 
20, 6). Prima înviere este harul naşterii din nou, pe care îl pri- 
meşte omul prin Botez, Mirungere şi viața în Biserică, iar a 
doua înviere este învierea cea din morți. Extrapolând, prima 
moarte este pierderea harului dumnezeiesc, iar cea de-a doua 
moarte este îndepărtarea totală a omului de Dumnezeu sau, 
așa cum vom vedea în continuare, trăirea lui Dumnezeu ca foc. 


„Toţi cei ce au parte de prima înviere vor participa şi la 
a doua înviere. Toţi cei ce au parte de prima moarte vor 
muri și la a doua moarte. Prima moarte este pierderea 
harului lui Dumnezeu în această viaţă, iar a doua moar- 
te este învierea trupului la sfârșitul veacurilor pentru Ju- 
decată, când cei ce nu-L ascultă pe Hristos până la moarte 
vor vedea slava lui Hristos ca foc veșnic și întunericul cel 
mai dinafară.” 


2. Starea intermediară a sufletelor 


Odată cu moartea biologică, sufletul se desparte de trup. 
Va veni însă acea vreme când va avea loc învierea trupurilor 
tuturor oamenilor, și vor fi judecați de Hristos la a Doua Sa Ve- 
nire. După moarte, sufletele trăiesc fără de trupuri, fapt ce 
poartă numele de „stare intermediară a sufletelor”. 


„Între prima şi a doua înviere, și între prima și a doua 
moarte există judecata parţială, care-i include în primul 
rând pe Sfinţi, ce au o pregustare a slavei lui Hristos ca Lu- 
mină și, ca prieteni ai lui Hristos, au îndrăzneală înaintea 
lui Dumnezeu pentru frații lor. În al doilea rând, pe acei 
credincioși care n-au ajuns în această viață la îndumneze- 
ire și-și continuă pregătirea duhovnicească pentru ziua 
Domnului, având și ei o pregustare din viitoarele roade 
ale îndumnezeirii, și de aceea se bucură. Și, în al treilea rând, 
pe cei ce au murit cu prima moarte, și ştiu că focul cel veș- 
nic le va fi lor foc veșnic, pentru că şi-au împietrit inimile 
în iubirea de sine şi nu mai sunt deschişi la a se desăvârși 
duhovniceşte în dragostea care „nu caută ale sale” şi care 
reprezintă premisa vederii dumnezeieștii slave a lui Dum- 
nezeu ca Lumină.” 


Cei îndumnezeiți, după moarte, „se împărtășesc de slava 
lui Dumnezeu”, de vederea lui Dumnezeu, se interesează de 
noi, se roagă pentru noi, iar noi le cerem mijlocirile. 


2. Starea intermediară a sufletelor 523 


„li chemăm pe sfinţi să ne fie mijlocitori, să mijlocească 
pentru noi, pentru că știm că prietenii lui Dumnezeu au 
dreptul și curajul, chiar obrăznicia de-a se certa cu Dumne- 
zeu, pentru că au îndrăzneală la Dumnezeu. 

Şi ştim că cine are îndrăzneală înaintea lui Dumnezeu 
poate să ne ajute, Și avem exemplul, acolo, cu Sodoma şi 
Gomora, când Avraam stătea cu Dumnezeu de vorbă, şi 
zice: «Dacă există atâţia și-atâția drepți, îi vei pierde pe ei? 
Şi dacă există atâția și atâția», ştiu eu, «şi dacă sunt numai 
zece» etc. Și vedem că vorbește cu îndrăzneală cu Dum- 
nezeu pentru poporul său. Și pe Moise îl vedem că-I spune 
lui Dumnezeu cu îndrăzneală: «Dacă pe ştergi poporul 
acesta din cartea Ta, șterge-mă și pe mine! O să-i pierzi pe 
aceştia? Pierde-mă și pe mine!» (vezi Ieșirea 32, 30-34). Și 
se ceartă cu Dumnezeu. 

Deci, această îndrăzneală o are prietenul lui Dumnezeu. 
Și cine este prieten al lui Dumnezeu? Cel ce a ajuns la lu- 
minare, care, atunci când trece la Domnul, ajunge sfinte 
moaște, adică Sfânt al Bisericii. Unul ca acesta are îndrăz- 
neală la Dumnezeu, și din acest motiv și noi - de vreme ce 
ne e cât se poate de clar că Sfinții aceştia sunt părtași la 
prima înviere, din acest motiv şi credem că se roagă pen- 
tru noi, după cum și noi ne rugăm pentru ei. Desigur, într-un 
mod diferit, dar totuși ei se roagă pentru noi, iar noi le cerem 
și rugăciunile și ajutorul. Și avem exemple în care Sfinții 
li se arată oamenilor și-i ajută. Toate viețile sfinților sunt 
pline de asemenea exemple. Deci, aceasta este o realitate 
empirică, care nu provine din nici un fel de filosofie, ci 
doar din comuniunea sfinților cu noi, cei care suntem din- 
coace de mormânt.” 


Desigur, există și aceia care nu sunt pregătiți să vadă slava 
lui Dumnezeu. 


Există şi cei ce „nu sunt pregătiţi, pentru că, dacă ar 
vedea slava lui Dumnezeu în starea în care se află, o vor 

vedea ca foc mistuitor, iar nu ca lumină luminătoare şi, din 
moment ce nu sunt pregătiţi, de aceea Dumnezeu nu-Și 
descoperă slava Sa acestor oameni”. 


Prin urmare, „stare intermediară a sufletelor” este nu- 
mită starea sufletelor oamenilor după ieșirea din trup și până 
la învierea trupurilor la cea de-a Doua Venire a lui Hristos. În 
plus, prin „stare intermediară a sufletelor” înțelegem şi desă- 
vârşirea pocăinţei sufletelor celor ce intraseră deja în stadiul 
pocăinţei, dar nu ajunseseră să o desăvârșească. 

Creștinii se roagă pentru toți cei adormiţi, dar pentru fie- 
care se roagă într-un mod diferit. Se roagă Sfinţilor, despre care 
ştiu, datorită moaștelor și minunilor pe care le săvârșesc, că 
sunt prieteni ai lui Dumnezeu, și de aceea le cer mijlocirile. Și 
se roagă lui Dumnezeu pentru ceilalți, ca să afle și ei milă îna- 
intea Domnului. 


„Rugăciunea este o rugăciune a Trupului lui Hristos, 
este o rugăciune a Bisericii. Și, când devenim mădulare ale 
Bisericii, ne rugăm ca mădulare ale Bisericii. Din acest mo- 
tiv, atunci când preotul e de față, preotul se va ruga. N-o 
să-i spunem lui țața Marița să spună rugăciunea; o va spune 
popa Tase, o va spune vlădica, dacă e de față. De ce? Pen- 
tru că ne rugăm cu toții împreună. Cum ne rugăm? Ca un 
singur trup, pentru că suntem Trupul lui Hristos, Din acest 
motiv, rugăciunea are prin excelenţă o semnificaţie colectivă. 

Din acest motiv, fiecare sâmbătă e închinată sufletelor 
celor adormiti, și slujba de sâmbătă e pentru cei adormiţi. 
Atunci se făceau parastasele, și din acest motiv a avut loc 
și toată acea dispută despre parastase, dacă trebuie sau nu 
trebuie să se facă duminica’. Şi, desigur, nu trebuie să se 


` La jumătatea secolului al XVIII-lea s-a iscat în Sfântul Munte o dispu- 
tă legată de săvârșirea parastaselor în zi de duminică, precum și despre 
frecvenţa primirii Împărtășanie. „Mişcarea colivarilor”, cum a fost numită 

facă duminica, pentru că ziua parastaselor este sâmbăta. 
Dat fiind că Biserica se roagă ca organism colectiv pentru 
cei adormiţi, înseamnă că se roagă pentru întreg Trupul 
lui Hristos, care este și trupul celor adormiţi. În această 
parte a Trupului lui Hristos sunt cuprinși și cei adormiți 
care poartă numele de Sfinți ai Bisericii, și încă şi Maica 
Domnului. 

Vasăzică, pentru fiecare avem și rugăciunea corespun- 
zătoare. Rugăciunea, desigur, este o manifestare a dragos- 
tei pentru toate mădularele Trupului, pentru că Biserica 
nu face nici o separare între Biserica de după moarte și Bi- 
serica de dinainte de moarte, și toţi împreună — și cei de 
dincolo de mormânt, și cei de dincoace de mormânt — 
suntem o Biserică. Nu există două Biserici. Nu există o «Bi- 
serică nevăzută» şi o «Biserică văzută»; există o singură 
Biserică, un singur Trup al lui Hristos, 

Prin urmare, dat fiind că rugăciunea este colectivă şi ne 
rugăm unii pentru alții, fiecare se roagă pentru celălalt, din 
acest motiv credem că cei de dincolo de mormânt se roagă 
şi ei pentru noi, şi noi ne rugăm pentru cei de dincolo de 
mormânt, în funcţie de nevoile fiecăruia și în funcţie de sta- 
rea duhovnicească în care se află fiecare. Şi în acest fel sunt 
rânduite toate slujbele Bisericii. 

Deci, ceea ce are prioritate, în afară de lucrul acesta, este 
chestiunea desăvârșirii, faptul că desăvârșirea e o mișcare 
nesfârșită către cele de sus. E o mișcare nesfârșită, și lu- 
crul acesta are o deosebit de mare importanţă.” 


Din acest motiv săvârşim sfintele parastase. 


peiorativ, a fost cunoscută și sub numele de „Mișcarea filocalică”, deoarece 
a urmărit revigorarea vieţii bisericeşti pe temeiul tradiţiei isihaste. În ca- 
drul acestei mişcări a avut loc și editarea colecției Filocaliei, de aceea „Părinţii 
colivari” sunt cunoscuţi și sub numele de „Părinți filocalici”. Printre cei mai 
cunoscuți îi amintim pe Sfântul Nicodim Aghioritul, Sfântul Macarie No- 
tará, Episcopul Corintului, şi Cuviosul Atanasie din Paros. (n. trad.) 


Pe, 

„Parastasul este o expresie a dragostei celor vii, care se 
roagă pentru cei adormiţi. Da, Biserica se roagă să se màn- 
tuiască toate mădularele ei. Spunem «odihnește-i în pămân- 
tul celor vii» etc. În rugăciuni ne rugăm ca omul acesta să 
ajungă sfânt - asta înţelegem prin «cu Sfinții odihneşte...» 
Ce înseamnă asta? Să ajungă sfânt, asta ne rugăm. Dar da- 
că lucrul acesta se întâmplă în acest moment, sau dacă se 
întâmplă peste cincizeci sau peste o sută de ani, aceasta 
e cu totul altă discuţie.” 


Parastase facem pentru toți cei adormiţi, sfinți și păcătoşi, 
și pentru toți aducem colivă. Însă rugăciunea pe care o spu- 
nem pentru fiecare este diferită. În pugăciunile pentru Sfinți 
le cerem mijlocirile şi ne rugăm să primească şi mai multă slavă, 
iar pentru păcătoşi ne rugăm ca pocăinţa lor să fie desăvârșită. 


„Avem colivă pentru toată lumea, avem colivă la paras- 
tase și pentru cei morţi - prieteni, rude, cunoscuți etc, dar 
avem colivă și pentru sfinți, avem colivă și pentru Maica 
Domnului, și avem și rugăciunile corespunzătoare. Coli- 
vele nu sunt doar pentru nesfinți, sunt şi peniru sfinţi. 

Normal, nu spunem aceeaşi rugăciune. De ce nu spu- 
nem aceeași rugăciune? Pentru asta ar trebui să luaţi scrie- 
rile lui Simeon Noul Teolog despre rugăciune, niște omilii 
foarte frumoase, în care spune următorul lucru: nu ne pu- 
tem ruga la întâmplare. Când te rogi, trebuie să te rogi cu 
o precizie ştiinţifică. Rugăciunea nu înseamnă niște cuvinte 
aruncate în vânt, cu speranța că poate-poate nimerim noi 
ceva.” 


Rugăciunea pentru adormiţi este necesară deoarece, în 
starea intermediară a sufletelor, există o anumită îmbunătă- 
tire şi înaintare pentru cei ce au intrat deja pe treapta pocă- 
inței, cel puţin. 

„După moarte nu mai există pocăință, dar există desă- 
vârşire a pocăinței. Sunt două lucruri diferite. Pocăinţa în- 
cepe aici şi se desăvârșește dincolo. Și continuă până la 
îndumnezeire. Așa este. Aceasta este experienţa sfinţilor.” 


„La Părinţii Bisericii, pentru că există învățătura aceas- 
ta despre înaintarea veşnică, o să găsiţi din loc în loc și re- 
feriri la faptul că, după moarte, omul înaintează, înaintarea 
lui nu se opreşte. Prin urmare, una e pocăința, alta e înain- 
tarea continuă. Sunt două lucruri diferite. 

După cuvântul Părinților, cei nepocăiţi, atâta vreme cât 
nu se pocăiesc în viaţa aceasta, nu au parte de pocăință nici 
după moarte. Prin urmare, aici este pocăința - dar pentru 
că aici se pocăiește omul nu înseamnă că o să sară direct 
din pocăință în desăvârşire; nu face un salt, nu sare în de- 
săvârșire, ci există o înaintare treptată.” 


„În orice caz, în dogmatica ortodoxă a apărut o «stare 
intermediară a sufletelor». Starea intermediară înseamnă 
că se aşteaptă Judecata, iar cine este osândit ştie că va fi osân- 
dit, iar cine se va mântui are mângâierea aceasta. Există 
starea aceasta intermediară. 

Acum, ar trebui să se facă o cercetare, să se vadă de 
unde provine starea aceasta intermediară la unii Părinți 
ai Bisericii etc., care există și în experienţa Bisericii. Avem 
și moartea pruncilor, și oamenii îi văd uneori în vise pe acești 
copii învățând, cum ar veni, într-un anume loc, şi pregă- 
tindu-se, cum ar veni, pentru Rai. Cu alte cuvinte, există 
şcoală pentru cei ce au nevoie de şcoală. 

Oricum, ceea ce e clar este că după moarte există o îna- 
intare. Desigur, cei care se numără în rândul sfinților îna- 
intează continuu din slavă în slavă, şi există veşnic o îna- 
intare. În privinţa aceasta nu avem nici un dubiu, pentru 
că desăvârșirea este nesfârşită; la nesfârşit există desăvârşire. 


> 

Chiar şi la Dionisie Areopagitul, dacă-l citim cu atenție, 
vom vedea acolo că şi îngerii se desăvârşesc neîncetat - și 
acolo, Tronuri, Domnii, Îngeri, Heruvimi, Serafimi -, în 
tot cazul, îngerii se desăvârșesc. Și există, într-adevăr, o 
puternică tradiție, că până și Născătoarea de Dumnezeu 
se desăvârșeşte, așadar și îndumnezeiții se desăvârșesc, 

Ce se întâmplă cu cei ce nu au ajuns la îndumnezeire — 
fără a-i mai lua în calcul pe cei osândiți, pentru care nu 
există pocăință după moarte? Cei împietriți se pare că n-au 
parte de pocăință după moarte, tocmai pentru că sunt îm- 
pietriţi. Cât despre ceilalți însă, se pare că, de vreme ce se 
aflau într-o stare de pocăință când au murit, vor fi şi ei așe- 
zați în Rai, dar nu chiar în clipa asta, când ne rugăm noi, 
pentru că aici ne rugăm să se întâmple acum, imediat. De 
pildă, spunem «așază-i în Rai», adică nu spunem «cu tim- 
pul aşază-i în Rai», nici «la a Doua Venire așază-i în Rai», 
ci spunem «așază-i» acum. Deci, de aici, din toată slujba 
înmormântării reiese clar învățătura despre care am vor- 
bit mai înainte. Și, oricum, există părerea asta că avem parte 
de o înaintare după moarte.” 


Este posibil și pentru cel care nu este creștin să-L cunoască 
pe Hristos după moarte. 


„Și unul care este în afara tradiţiei, dacă răspunde cu 
putere lucrării lui Dumnezeu, e cu putinţă să treacă din- 
colo de stadiul virtuţii și să ajungă la ceva mai înalt. Unui 
astfel de om poate să i se predea creștinismul şi după 
moarte, din moment ce el vede de-acum energia necreată 
a lui Dumnezeu, și din moment ce este deschis - în loc să 
rămână împietrit în inima lui, el poate să fie deschis îna- 
intării, făcându-se următor al lui Hristos după moarte, 
așa cum s-a întâmplat când Hristos s-a pogorât la lad și au 
crezut în El toți cei care erau pregătiți, și care se numără 
acum în rândul sfinților.” 

Apusenii, fără a interpreta corect această învățătură pa- 
tristică despre desăvârșirea pocăinței după moarte prin rugă- 
ciunea Bisericii, au transformat-o în învățătura eretică despre 
„focul curăţitor” [al purgatoriului], conform căreia păcăto- 
şii trebuie să fie pedepsiţi în focul creat, după care vor fi mân- 
tuiţi. Pentru sfinții noștri Părinţi însă, curățirea se desăvâr- 
șește prin harul cel necreat al lui Dumnezeu, care îl curățește 
pe om prin rugăciunea Bisericii. 


„Acum, vin francii și iau textele patristice, și citesc ei 
acolo despre înaintarea de după moarte, și iau înaintarea 
aceasta de după moarte drept «foc curăţitor». De ce? Pen- 
tru că Părinţii spun că omul își continuă curățirea și lu- 
minarea pentru a ajunge la indumnezeire şi după moarte. 

Vasăzică, acolo unde Dumnezeu este Lumină, El este 
și foc; ca foc îl curățeşte pe om, așa cum focul curățește au- 
rul și-l topește, pentru ca aurul să se curețe de impuri- 
tăţi şi să strălucească, şi să fie frumos şi curat etc. Deci 
există unele asemănări de acest genul între aur (sau dife- 
rite alte materiale) şi curățirea care se realizează în om 
şi după moarte. Vasăzică, dacă omul se pocăieşte aici nu 
înseamnă automat că a și trecut de treapta curățirii, nu- 
mai prin simplul fapt că se pocăieşte, pentru că, pentru a 
trece de treapta curățirii, trebuie să fi avut loc curățirea 
minţii (vov6).” 


* Gr. xaGaprripto nvp, „focul purificator, curățitor”, sau xaBaprriplo, 
„purgatoriu”, corespunde latinescului purgatorium, și se referă la o dogmă 
eretică a romano-catolicismului despre un aşa-zis foc creat purificator. Po- 
trivit acestei dogme, cei ce mor în „harul şi prietenia lui Dumnezeu, dar 
imperfect purificaţi, deşi sunt siguri de mântuirea veșnică, suferă după 
moarte o purificare ca să dobândească sfințenia necesară pentru a intra în 
bucuria cerului” (Catehismul Bisericii Catolice, Arhiepiscopia Romano-Ca- 
tolică de Bucureşti, 1993). (n. trad.) 

„Francii au luat textele patristice și n-au fost în stare să 
discearnă cum trebuie lucrurile, și focul necreat l-au făcut 
creat, și înaintarea au interpretat-o ca fiind pedeapsă de 
la Dumnezeu, prin care să-și achite ei păcatele. Erau niște 
creștini teribil de întreprinzători, și-au înțeles creștinis- 
mul ca pe-o afacere, adică pentru tot ce faci, primeşti și-un 
premiu.” 


3. Rai şi Iad 


Hristos ne-a descoperit că va veni la a Doua Sa Venire ca 
să judece viii şi morţii. Este binecunoscută pericopa Jude- 
căţii Viitoare, în care îi va despărți pe oameni așa cum desparte 
păstorul oile de capre și, după un scurt dialog, Drepţii vor mer- 
ge „la viață veșnică”, iar păcătoşii, „la osândă veşnică” (Matei 25, 
46). Și în Crez mărturisim: „Și iarăși va să vină, cu slavă, să 
judece viii și morții”. 

Înainte de a Doua Judecată va avea loc învierea trupurilor 
oamenilor. Am vorbit mai înainte despre prima și a doua în- 
viere. Prima înviere este trăită prin Botez și Dumnezeiasca Îm- 
părtășanie, iar a doua înviere va avea loc după cea de-a Doua 
Venire a lui Hristos, pentru ca întregul om, atât sufletul, cât 
şi trupul, să trăiască „existenţa cea veşnic bună” sau „existența 


cea veşnic nefericită”. 
În reprezentarea iconografică a celei de-a Doua Veniri a 
lui Hristos ni se arată ce este Raiul și ce este Iadul. 


„Să mergeţi, vă rog, şi să găsiţi icoana celei de-a Doua 
Veniri, şi o să vedeți că în jurul lui Hristos sunt cei din Rai, 
care se află într-o lumină aurie. Lumina care-i învăluie e 
aurie. Aceeași lumină aurie, pe măsură ce se îndepărtează 
de Hristos, începe și își schimbă culoarea și, treptat, din 
aurie, pe măsură ce se îndepărtează, se face roșie, și în lu- 
mina aceasta roșie se află cei osândiţi. Și cei mântuiți ÎI 
văd pe Hristos, dar într-o culoare aurie, dar și cei osândiţi 


Baa, | 

ÎI văd şi ei pe Hristos, de la depărtare, însă lumina lui Hris- 
tos o văd roşie, pentru că, pentru unii, lumina e slava lui 
Dumnezeu, iar pentru ceilalți, e focul veşnic, «întunericul 
cel mai dinafară» şi «focul cel mistuitor». 

Prin urmare, din această perspectivă, noi, ortodocșii, 
suntem în acord cu cei mai liberali oameni din lume. Nu 
există mesaj mai liberal decât al Părinților Bisericii, care nu 
doar că afirmă: «Fiule, toți o să ne ducem în același loc», 
așa cum îmi spunea mie o bătrână, dar mai afirmă și că 
Dumnezeu îi iubeşte pe toți oamenii la fel - şi pe osândiţi, 
și pe mântuiți, și pe îndumnezeiţi, și pe sfinţi, și pe îngeri, 
și pe diavoli, și pe buni, și pe răi, și pe curve, și pe fecioare. 
Dumnezeu îi iubește pe toţi oamenii la fel, Dumnezeu îi 
iubește pe toți oamenii fără deosebire. Vasăzică, din pers- 
pectiva lui Dumnezeu, Dumnezeu îi mântuiește pe toți 
oamenii, vrea mântuirea tuturor oamenilor, și Dumnezeu 
pe toți oamenii i-a predestinat la mântuire, 

Și de unde ştim noi lucrul acesta? Pentru că inclusiv la- 
dul este mântuire (ființa omenească nu piere), şi Iadul este 
un mod de desăvârșire - dar este Iad, nu Rai. Pentru că 
însuși cel osândit nu e deschis înaintării, el însuşi nu se 
deschide înaintării în desăvârșire. De ce? Pentru că a su- 
ferit o împietrire a conștiinței, adică inima i s-a împietrit, 
şi a rămas atât de egoist și egocentric, încât personalitatea 
lui nu mai poate evolua de la egoism la jertfelnicie. Din mo- 
ment ce nu mai poate evolua, înseamnă că se desăvârșeşte 
doar în egoismul său. Dar și Iadul e rău pentru el, cu toate 
că, din perspectiva lui Dumnezeu, nu este o pedeapsă, ci 
numai din perspectivă omenească este o pedeapsă. 

Altfel spus, omul a rămas netămăduit. De ce? Pentru că 
inima lui avea nevoie de tămăduire, inima lui, sau mintea 
(voùc) lui era bolnavă, și nu a primit tămăduire. Dar tă- 
măduirea aceasta unde începe, cum se face și cum se ajun- 
ge la ea? Tămăduirea, în experienţa ortodoxă, începe aici, 
în această lume.” 

În tradiția apuseană despre Rai și Iad vedem concepții 
diferite de învățătura ortodoxă. 


„Învățăturile lui Augustin despre predestinarea abso- 
lută, despre Iad, despre Rai, s-au bazat pe acele concepții 
ale lui, pe acele concepții legaliste pe care le avea despre 
căderea omului și despre păcat, corelate cu concepția lui 
neoplatoniciană despre Rai. A introdus în creştinism ideea 
că ladul înseamnă tărâmurile infernale de sub pământ, 
unde oamenii se duc pentru a fi pedepsiţi, iar Raiul e spa- 
tiul cosmic. 

Pentru că, în anii aceia, credeau că lucrurile imuabile 
sunt dincolo de corpurile cerești, unde nu există mișcare 
şi nu există evoluţie etc, și că aici, pe pământ, e locul pu- 
nerii la încercare, așa că, dacă suntem noi băieți buni, o să 
mergem în Rai, dincolo de stele şi de cer, iar dacă suntem 
băieţi răi, o să ajungem sub pământ, ca să fim puși la munci 
în tărâmurile infernale.” 


În tradiția apuseană, Raiul a fost legat de fericirea (eùôai- 
Hovia) sufletului și de satisfacerea dorințelor sale. 


„În tradiţia ortodoxă nu există așa ceva. De ce? Pentru 
că menirea omului nu e fericirea, nu e satisfacerea proprii- 
lor dorințe. Iar Părinții nu învață că Dumnezeu poate să 
ajungă proprietatea omului, sau că omul poate să-L folo- 
sească pe Dumnezeu, și cu atât mai puţin pe seamănul său, 
pentru propria-i fericire. 

Așa că temeliile capitaliste existente în filosofia feuda- 
lismului medieval îşi au obârşia în Augustin, dar în special 
în grecii antici. Pentru că învăţătura despre eudemonie de 
la grecii antici începe, de la Platon și Aristotel, cu o anu- 
mită reacţie de împotrivire din partea stoicilor și epicureilor. 


Vezi nota de la p. 50. (n. trad.) 

Însă tradiția creştină a Apusului a fost dominată de Aris- 
totel și Platon. Dar elementele acestea nu există în teologia 
patristică.” 


Pentru că, în Rai, Drepții vor trăi „statornicia cea mișcă- 
toare” și „mişcarea cea stătătoare”, în timp ce în Iad va exista 
„încetarea înaintării”, de aceea eudemonia statică a paradisului 
apusean aduce mai degrabă cu învățătura ortodoxă despre Iad, 


„Le spuneam în glumă latinilor că, de fapt, concepțiile 
tradiției latine despre Rai sunt exact concepțiile ortodoxe 
despre Iad. Şi chiar am scris lucrul acesta - așa, ca pe-o glu- 
mă =, că Raiul lor e pentru noi lad, satisfacerea aceasta a 
dorințelor și încetarea înaintă 

Pentru că, în tradiția noastră, omul înaintează veșnic 
către trepte din ce în ce mai înalte ale desăvârşirii. Iar asta 
înseamnă că, pentru noi, istoria nu se opreşte niciodată. 
Există şi istoria sfinţilor, există şi istoria veșnică a omului, 
Faptul că Hristos a înviat cu trupul și că Hristos este om, 
om deplin până astăzi și în vecii vecilor, înseamnă că Hris- 
tos, Trupul Lui, firea Lui cea omenească e parte a istoriei. 
Nu are o continuitate a energiilor până azi? Desigur, are 
o continuitate a energiilor, nu au încetat energiile Trupului 
lui Hristos. Așa că Trupul lui Hristos e parte integrantă a 
istoriei, ceea ce înseamnă că reprezintă o garanție a faptului 
că istoria este veșnică, istoria nu va înceta, deși un număr 
de teologi din ziua de azi care cred în Platon spun că is- 
toria va înceta. Nu, istoria nu va înceta. De ce istoria nu va 
înceta? Pentru că Trupul cu care a înviat Hristos va exista 
veșnic, iar noi vom învia cu trupurile, nu vom fi doar niște 
suflete în Rai. Vom fi oameni întregi.” 


Apoi, apusenii vorbesc despre Rai și Iad dintr-o perspec- 
tivă justițiară. Aceasta este o interpretare sociologică a vieții 
veşnice. 

„În cealaltă viață o să triumfe dreptatea. Apusenii au 
scris până și poeme pe tema aceasta. Și avem poemele lui 
Dante, și avem și poemele lui John Milton, marele poet an- 
glo-saxon de tradiţie calvină, care te întraripează la gân- 
dul pedepsirii băieţilor răi în viaţa de apoi. 

Concepţia aceasta despre Iad era o prelungire a statului 
polițienesc, şi erau făcute pentru bani de popi, vlădici, teo- 
logi, prin activitatea literară a acestor oameni. Și, normal, 
esenţa creștinismului, pe baza unor astfel de fundamente, 
era mai întâi de toate să bage frica în șerbi, care, dacă nu 
tremură cumva din cauza poliției aristocrației, măcar să 
tremure din cauza religiei, și să se conformeze regulilor de 
bună-purtare, conform clasei din care făcea parte fiecare, 
ca în felul acesta să se dezvolte această societate a Europei 
feudale. 

John Milton era un produs al societăţii feudale create 
în Anglia după invazia francilor, iar Dante, desigur, era 
un franc din Florenţa, iar francii din Italia acelei epoci îi 
oprimau pe șerbi. 

Această teologie a francilor şi teologia calvinilor şi teo- 
logia englezilor sunt venite de pe un calapod feudal, și de- 
serveau clasele bogaţilor, ca să pună frâul în gură acestor 
copii neastâmpăraţi, care erau membri ai unei societăți 
avansate. 

Desigur, după revoluția protestantă împotriva Romei, 
societatea italiană s-a distanțat în mod cert de societatea 
papală, datorită apariţiei primelor semne ale democraţiei 
burgheze, care s-a impus atunci în Europa, fiind adusă apoi 
şi în America. În acest context al Evului Mediu și al Re- 
formei Protestante, s-a conturat ideea că religia are drept 
element esențial şi intrinsec dogma aceasta despre viața 
de după moarte.” 


` Se referă la cucerirea Angliei de către normanzi (1066). (n. trad.) 

De asemenea, în Apus s-a dezvoltat concepția că Raiul 
înseamnă să-L vadă cineva pe Dumnezeu, în timp ce Iadul în- 
seamnă lipsa vederii, sau chiar absența lui Dumnezeu. Iadul 
însă nu este absența lui Dumnezeu, ci prezența lui Dumnezeu 
ca foc. 


„În paralel cu aceste teorii ale lui Dante, venite din tra- 
diția francă - și care, deși nu-l au ca sursă directă pe Au- 
gustin, își au totuși rădăcinile în Augustin —, existau aceste 
teorii în Evul Mediu, corelate cu teoriile france despre Iad 
şi Rai, care și-au găsit o expresie atât de frumoasă la teo- 
logii scolastici, la Dante, la scriitorii mai recenți, cum e Mil- 
ton, englezul, sau James Joyce, irlandezul, în poemele lor, 
unde vedem concepția aceasta medievală despre Rai și lad 
ilustrată cât se poate de viu. 

Conform concepției acestor oameni, Raiul înseamnă 
a-L vedea cineva pe Dumnezeu, deci vederea lui Dumne- 
zeu e Raiul, iar Iadul e absența vederii lui Dumnezeu. La 
absența aceasta a vederii lui Dumnezeu se adaugă și de- 
corul, adică focurile create ale Iadului. Există niște imagini 
teribile ale chinurilor din Iad pe care le găseşti la Dante, 
Milton, James Joyce, care exprimă concepţia apuseană de- 
spre Iad. Și chiar mi-amintesc foarte bine că, pe când eram 
Ja liceul papistaș, în fiecare an, când descriau Iadul ca să-i 
sperie pe elevi, îl descriau în felul acesta. Era o adevărată 
artă din partea acestor profesori, preoți, să-i bage în spe- 
rieți pe copii cu imaginile acestea ale Iadului.” 


Învățătura Părinților Bisericii despre Rai și Iad coincide cu 
otâlcuire ebraică despre Rai şi Iad, dar se deosebeşte de latini 
şi de protestanți în special în privinţa Iadului. 


„Descrierea patristică este corectă, şi se întâmplă să fie 
identică cu descrierea pe care o face un mare număr de 

teologi evrei. Conform acestei descrieri, Dumnezeu Însuși 
este Iadul și Raiul. Acesta e un prim element pe care se ba- 
zează această teologie. Al doilea element e că nu există ab- 
solut nici o asemănare între Dumnezeul acesta, Care e 
Raiul și Iadul, și lumea creată. Acesta este încă un element 
de bază pentru tâlcuirea ebraică a Vechiului Testament, 
dar și pentru tâlcuirea patristică ortodoxă a Vechiului și 
Noului Testament. În aceste două aspecte, teologia ebra- 
ică şi teologia patristică ortodoxă sunt absolut identice. 

Și exact în acest punct rezidă şi cea mai fundamentală 
diferență față de tradiţia protestantă și tradiţia franco-la- 
tină, care l-a urmat pe Augustin. În aceste tradiții, protes- 
tantă și latină, există o separare clară între Iad și Rai. Una 
e Raiul, alta e Iadul. 

Toţi sunt de acord că Raiul este Însuși Dumnezeu şi, în 
acest punct, apusenii sunt pe aceeași linie cu noi și cu evreii 
În privinţa Iadului, însă, există două puncte de vedere di- 
ferite. Dintr-un punct de vedere, toți papistașii și protes- 
tanții sunt de acord că ladul înseamnă lipsirea de vederea 
lui Dumnezeu, altfel spus, că în Iad omul nu-L vede pe 
Dumnezeu. Însă, cu toate că apusenii sunt de acord în acest 
punct, că în Iad osânditul nu-L vede pe Dumnezeu - în 
acest punct toți sunt de acord, și protestanții, și papis- 
taşii — apoi, pe lângă asta, la unii mai există și câte ceva în 
plus. Unii se opresc în punctul acesta și spun că Iadul e pur 
şi simplu să nu-L vadă omul pe Dumnezeu, şi nimic alt- 
ceva. Acesta este Iadul, faptul că omul nu-L vede pe Dum- 
nezeu și, de vreme ce nu-L vede pe Dumnezeu, nu e satis- 
făcut şi fericit şi, pentru că e lipsit de Dumnezeu, de aceea 
e osândit. 

La lucrul acesta, unii protestanți și papistași, de-a lun- 
gul istoriei, adaugă şi faptul că cei din lad, în afara faptului 
că nu-L vor vedea pe Dumnezeu, vor fi și în flăcări, pră- 
jiți la foc mic, în suc propriu. Dacă vreţi să vedeţi exact ce 
credeau despre lucrurile acestea în timpul Evului Mediu, 

vă cer - iertaţi-mă, am vrut să spun vă îndemn - să citiți 
Divina Comedie a lui Dante.” 


Aceste puncte de vedere, ca și multe altele, care au legă- 
tură cu focul creat al Iadului — cazanele, flăcările create etc, — 
sunt străine de tradiția ortodoxă patristică. În icoana ortodoxă 
a celei de-a Doua Veniri a lui Hristos, se vede cum din tronul 
lui Dumnezeu iese Lumina, care îi luminează pe drepți, și din 
același tron al lui Dumnezeu iese și râul de foc, care îi mistuie 
pe păcătoși. 

Lucrul acesta înseamnă că atât Lumina, care îi luminează 
pe drepți, cât şi focul, care îi arde pe păcătoşi, ies din Dumne- 
zeu şi sunt necreate. Lumina, care îi luminează pe drepți, este 
energia luminătoare a lui Dumnezeu, iar focul, care îi arde pe 
păcătoşi, este energia arzătoare a lui Dumnezeu. Lumina, pen- 
tru drepți, este lipsită de ardere, iar focul, pentru păcătoşi, este 
lipsit de strălucire. Iar împărtășirea de una sau de cealaltă se 
leagă de faptul că Drepţii se aflau, pe când trăiau, pe treapta 
luminării minţii (vo0c) şi a îndumnezeirii, de aceea harul lui 
Dumnezeu lucra ca Lumină, în timp păcătoşii nu se curățiseră, 
și de aceea trăiau harul lui Dumnezeu ca foc. 


„Slava lui Dumnezeu este numită în Sfânta Scriptură 
prin antinomiile lumină-nor întunecat, și foc-întuneric, în 
paralel cu slavă-nor, și fulger-fum. Prietenii lui Dum- 
nezeu ÎI văd pe Dumnezeu în lumină-întuneric sau în sla- 
vă-nor, în timp ce egoiștii Îl văd pe Dumnezeu Judecătorul 
ca fulger-fum, sau ca foc-întuneric.” 


În Sfânta Scriptură, pentru a fi descrisă starea drepţilor, 
sunt folosite cuvintele „lumină” şi „nor întunecat”, iar pentru 


* Gr. yvâoc, „întuneric, tenebre”. A fost redat în traducerile româ- 
nești prin „întuneric” (Deuteronomul 4, 11), „nor” (Evrei 12, 18). (n. trad.) 

a fi descrisă starea păcătoşilor, sunt folosite cuvintele „foc” şi 
„întuneric”. Știm totuși că lumina este diferită de un nor în- 
tunecat, ce acoperă lumina. lar focul este la antipodul întune- 
ricului, pentru că focul alungă întunericul şi luminează cele 
dimprejur. 

Acest fapt arată că nu există cuvinte create care să expri- 
me la modul absolut realitatea necreată. Pentru că Lumina dum- 
nezeiască veșnică şi focul cel veșnic sunt necreate, sunt ener- 
gia lui Dumnezeu, care este trăită de oameni fie ca energie 
luminătoare, fie ca energie arzătoare, în funcţie de starea lor 
duhovnicească. 


„Toţi oamenii vor vedea slava lui Dumnezeu și, din 
punctul acesta de vedere, toţi au același sfârşit. Toţi, în mod 
sigur, vor vedea slava lui Dumnezeu, cu deosebirea că cei 
mântuiţi vor vedea slava lui Dumnezeu ca Lumină prea- 
dulce și neînserată, iar cei osândiţi, aceeași slavă o vor vedea 
ca foc mistuitor, ca flacără ce îi va arde. Lucrul acesta, 
faptul că toţi vom vedea slava lui Dumnezeu, e cert şi pre- 
dictibil. A-L vedea cineva pe Dumnezeu, adică slava Sa, 
Lumina Sa, este un fapt care oricum se va întâmpla, fie că 
vrem, fie că nu vrem. Însă trăirea acestei Lumini va fi di- 
ferită la unii faţă de alții. 

Vasăzică, lucrarea Bisericii şi a preoţilor nu e să ne ajute 
pe noi să vedem această slavă, pentru că asta oricum se va 
întâmpla. Lucrarea Bisericii se concentrează pe cum ÎL va 
vedea fiecare din noi pe Dumnezeu. Nu pe dacă Îl va ve- 
dea pe Dumnezeu. Adică lucrarea Bisericii e să le propo- 
văduiască oamenilor că există Dumnezeul adevărat, că 
Dumnezeu se revelează fie ca Lumină, fie ca foc mistuitor, 
şi că toți ÎI vom vedea pe Dumnezeu la cea de-a Doua Ve- 
nire. Şi să-și pregătească mădularele să-L vadă pe Dumne- 
zeu nu ca foc, ci ca Lumină.” 


D.. 

„Biserica nu trimite pe nimeni în Rai sau în Iad, ci îi pre- 
gătește pe credincioși pentru vederea lui Hristos întru sla- 
vă, pe care toți o vom avea. Dumnezeu îl iubeşte pe cel 
osândit tot la fel cât îi iubeşte și pe sfinți. Vrea ca toți să se 
tămăduiască, dar nu toți primesc tămăduirea pe care El 
le-o oferă.” 


Astfel, Raiul și Iadul practic nu există din perspectiva lui 
Dumnezeu, ci doar din perspectiva oamenilor. Dumnezeu îi 
va iubi pe toți oamenii la fel, le va trimite harul Său tuturor, 
căci El este Cel ce „face să răsară soarele şi peste cei răi, şi peste cei 
buni, şi trimite ploaie peste cei drepți, şi peste cei nedrepți” (Matei 
5, 45). Dar nu toţi vor primi la fel harul lui Dumnezeu: unii Îl 
vor vedea pe Dumnezeu ca Lumină, iar alţii ca foc. Se va întâm- 
pla ceea ce se întâmplă cu Dumnezeiasca Împărtășanie. Celor 
ce se pregătesc cum se cuvine, Dumnezeiasca Împărtășanie le 
este „spre viaţă veşnică”, iar celor ce nu s-au curăţit, Dumne- 
zeiasca Împărtășanie le este „spre judecată şi spre osândă”. 


„Raiul şi ladul sunt unul și același lucru. Ce este Raiul? 
Să-L vezi pe Dumnezeu, să vezi slava lui Dumnezeu. Şi să 
vezi toate făpturile în slava lui Dumnezeu. «Plin e cerul și 
pământul de slava Ta». Să vadă cineva slava aceasta a lui 
Dumnezeu, care pătrunde și străbate Universul, să vezi 
slava aceasta, acesta este Raiul. Dar să vezi slava aceasta 
fără să fii pregătit, atunci aceeași slavă a lui Dumnezeu o 
vei vedea, dar fără să ai dragoste şi, în loc să vezi slava, vezi 
«foc mistuitor». Pentru că Iadul este Însuși Dumnezeu. Nu 
este nici o diferență. Care-i diferenţa? Cine s-a pregătit cum 
trebuie ÎI vede pe Dumnezeu ca slavă, iar celălalt, care nu 
s-a pregătit, care nu are pocăință, care nu are vedere dum- 
nezeiască, Îl vede și el pe Dumnezeu, dar ÎI vede ca «foc 
mistuitor». Acesta este focul Iadului. 

Vasăzică, Raiul și Iadul nu sunt două locuri diferite. Şi 
nici preotul nu este cel ce dă bilete pentru Rai. Pentru că 

toți vom vedea slava lui Dumnezeu, independent de preoți 
și vlădici. Treaba preotului, şi-a vlădicii, şi-a clerului, și-a 
duhovnicului este tămăduirea, astfel încât, atunci când vom 
vedea slava, să vedem Lumină, Lumină, Lumină, iar nu 
foc. Tămăduirea aceasta, asta-i treaba lor. Vasăzică, treaba 
preotului nu e să slujească Tainele iar tămăduirea s-o lase 
pe seama lui Dumnezeu pe lumea cealaltă. 

E ca și cum te-ai duce la doctor şi i-ai spune că te doare 
ceva, iar doctorul îţi citeşte o rugăciune ca să te faci bine 
pe lumea ailaltă. Păi acolo ne vindecă doctorul? Nici vor- 
bă. Şi Părinţii spun că aici trebuie să ne vindecăm. După 
moarte «nu mai este pocăință». Acum este. Ori ne vom tă- 
mădui aici, ori nu. Când o să te duci dincolo, o să-L vezi 
pe Dumnezeu ca foc, care e tot un fel de mântuire, pentru 
că omul nu piere; totuși, nu este îndumnezeire.” 


„Şi am spus și la alte cursuri că, după Părinţii Bisericii, 
Raiul și Iadul sunt unul și acelaşi lucru. Raiul e slava lui 
Dumnezeu, Iadul e slava lui Dumnezeu, dar îndumneze- 
iţii văd slava ca slavă, iar osândiţii, aceeași slavă o văd ca 
foc veșnic și întunericul cel mai dinafară. Foc veșnic şi în- 
tunericul cel mai dinafară. Vasăzică, aceeași lumină şi 
luminează, dar şi arde. E și «foc mistuitor», şi lumină care 
luminează „pe tot omul ce vine în lume” (loan 1, 9). 

Deosebirea este următoarea: că oricine ajunge şi vede 
slava lui Dumnezeu, și a trecut prin curățirea inimii, şi a 
ajuns la luminare, luminatul acesta, când vede slava lui 
Dumnezeu, o vede ca Lumină. lar cine nu a ajuns la lumi- 
nare, cine nu are luminarea întru sine, înseamnă că, atunci 
când vede Lumina aceasta, o vede ca foc mistuitor. Adică, 
în loc să-L vadă pe Dumnezeu ca Lumină, ÎI vede pe Dum- 
nezeu ca foc mistuitor.” 


„Noi ştim că un ortodox care nu se pregătește cum tre- 
buie, adică dacă ajunge să aibă inima împietrită, Îl va vedea 
pe Dumnezeu ca foc mistuitor.” 

„Contrar concepțiilor lui Augustin despre Rai şi Iad, la 
ceilalți Părinţi ai Bisericii, nu numai din Răsărit, ci și din 
Apus, Iadul și Raiul sunt unul și același lucru. Nu există 
nici o deosebire. Pentru că Raiul este vedere dumnezeiască, 
Atunci când omul vede slava lui Dumnezeu cu dragoste 
jertfelnică, ÎI vede pe Dumnezeu ca Rai, şi acesta este Raiul, 

Însăși vederea aceasta a lui Dumnezeu — omul egoist, 
care nu a învăţat să iubească și n-a ajuns la dragostea ce 
«nu caută ale sale», vede și el slava lui Dumnezeu, dar o ve- 
de ca «focul cel veşnic» și «întunericul cel mai dinafară», 

Tocmai de aceea Grigorie Palama îl lua peste picior pe 
Varlaam, zicând: „Ce spui tu, teologie apofatică?”. Cel mai 
mare teolog apofatic e diavolul, pentru că vede slava lui 
Dumnezeu și ca întuneric, şi ca foc. «Întuneric» și «foc» 
sunt antinomii, pentru că se referă la Dumnezeu, Care e 
de nedescris, de aceea și Părinţii folosesc antinomii când 
vorbesc despre Dumnezeu, Îi spun «lumină», dar este și 
«nor întunecat». Nu e nici lumină, nici nor întunecat, pen- 
tru că transcende toate categoriile gândirii omenești. De 
aceea nici nu există înțeles sau cuvânt care să poată să-i 
transmită omului realitatea lui Dumnezeu.” 


Aceasta înseamnă că, pentru a-l. vedea pe Dumnezeu ca 
Lumină, este nevoie să ne tămăduim. Aceasta este lucrarea 
Biserici 


„Slava necreată, pe care Hristos o are după fire de la 
Tatăl, le este Rai celor ce şi-au tămăduit dragostea egocen- 
trică şi egoistă, transfigurând-o în dragoste jertfelnică. Însă 
aceeași slavă le este foc veșnic necreat și Iad celor ce au ales 
să rămână netămăduiţi în egoismul lor.” 


4. Tămăduirea omului 


Din păcate, în ziua de azi, mulți văd Biserica dintr-o per- 


spectivă morală, socială și religioasă; în concepția lor, oamenii 
trebuie să devină morali, buni cetățeni și buni familiști, să mear- 
gă la biserică, ca să trăiască bine și aici, dar și după moarte să-L 
îmbuneze pe Dumnezeu și să câștige Raiul. 


„S-a răspândit concepția conform căreia scopul teolo- 
giei este, desigur, și tămăduirea, dar doar în perspectiva 
vieţii viitoare. Cum ar veni, să aplicăm noi astăzi o metodă 
terapeutică, dar rezultatele terapiei le vom vedea abia 
după moarte, sau în ceasul morții. Adică, suntem acum 
băieţi buni, ținem poruncile și participăm la curăţire, în 
sensul că evităm păcatele - şi, de obicei, în Grecia evităm 
«anumite» păcate, care au o semnificație extrem de con- 
cretă —, și ajungem apoi în ceasul morții și, pentru că suntem 
noi băieți buni, și pentru că suntem băieţi morali, o să ne 
ducem în Rai, drept răsplată pentru buna noastră purtare 
din viaţa aceasta.” 


Și totuși, personalitatea bolnavă a omului are nevoie de tămă- 


duire. Inima trebuie curățită, iar mintea (ob), luminată. Min- 
tea este acel organ - lentila care s-a înnegrit, s-a întunecat - ce 
trebuie curățit și luminat acum, pentru a funcţiona bine şi în via- 
ta aceasta, și pentru a putea vedea și Lumina lui Dumnezeu la 
a Doua Venire, Dumnezeu făcându-se astfel Lumină pentru om. 


„Dacă însă Lumina i s-ar revela omului dintr-odată, 
fără ca el să fie pregătit şi fără să-și fi curăţit «lentilele», în 


E 


544  Parteaa VI-a Viaţa de după moarte 


loc să-L vadă pe Dumnezeu ca Lumină, ÎI va vedea ca foc, 
Și un orb, care a trăit toată viaţa în întuneric = bine, ochii 
lui sunt normali, dar nu sunt obișnuiți cu vederea luminii 
şi, practic, omul ăsta este orb —, dacă brusc îl scoatem afară 
în miezul zilei în Grecia, vara, când nu e umbră de nor pe 
cer, simpla această expunere a lui bruscă la razele soarelui, 
așezarea aceasta cu fața în soare ar putea să-i distrugă ochii 
definitiv. În mod sigur, ochii o să-i fie afectaţi şi, cel mai 
probabil, omul, în loc să vadă, va ajunge orb pe viață 

Din acest motiv, este nevoie să-și exerseze treptat ochii, 
să şi-i obişnuiască, şi numai după ce și i-a obișnuit să se 
poată plimba la soare. Dacă-i trece vreodată cuiva prin cap 
să-și piardă vederea, atunci să-și pună o bandă adezivă pe 
ochi, ca să-i forțeze să stea deschiși, și să se pună cu fața 
în soare, în toiul zilei, când nici presiunea atmosferică nu 
este prea mare, și-o să vedeţi că nu trec bine cinci minute 
și-o să-și distrugă ochii. De aceea, bun lucru este să vadă 
cineva soarele, dar totodată e și periculos. Soarele este și 
bun, dar soarele poate să fie și rău, depinde cum îl folo- 
sește omul.” 


Hristos s-a întrupat, şi-a asumat întreaga fire omenească 
pentru a o tămădui, căci, așa cum spune Sfântul Grigorie Teo- 
logul, „ceea nu este asumat nu este nici tămăduit”. Botezul, 
Mirungerea și Dumnezeiasca Euharistie contribuie la curățire, 
luminare și îndumnezeire, cu condiția, desigur, ca omul să răs- 
pundă lucrării lui Dumnezeu cu propria lui împreună-lu- 
crare. Clericii sunt doctorii ce oferă tratamentul terapeutic prin 
metoda isihasmului și prin Tainele Bisericii. Acesta este un lu- 
cru extrem de important. Biserica este adevăratul spital duhov- 
nicesc. Din perspectiva aceasta putem vorbi despre tămăduire. 

Isihasmul nu este un adaos ulterior, care a luat amploare 
odată cu Sfântul Simeon Noul Teolog şi Părinții veacului al 
XIII-lea şi al XIV-lea, ci este tradiţia autentică a Sfinţilor, prin 
care luăm parte cu vrednicie la Tainele Bisericii. 

„Esenţa acestei tradiţii [isihaste] a fost tradiţia ascetică 
a Părinților, care a fost păstrată de-a lungul veacurilor mai 
ales în mănăstiri, și în special după Simeon Noul Teolog, 
care a provocat o uriașă revoluție în epoca sa, şi mi se pare 
că tare mai e nevoie astăzi iarăși de aceeași revoluție. 

De aceea, este o deformare a realităţii istorice să vorbim 
de Marii Părinți ai Bisericii separat de Părinţii niptici, ca 
şi cum Părinții niptici ar fi altceva decât restul Părinților. 
Toți Părinții au fost niptici, toți Părinţii au fost nevoitori. 
Chiar și atunci când Apostolul Pavel spune „fii treaz! în toate” 
(I Timotei 4, 5), nu se referă doar la doi-trei călugări, ci la 
toți creştinii. Citindu-l azi pe Apostolul Pavel şi Sfânta 
Scriptură, s-a demonstrat deja că această tradiție ascetică 
[niptică-isihastă] este esenţa Sfintei Scripturi.” 


Apusenii studiază isihasmul din perspectiva misticismului 
oriental. Însă isihasmul autentic al Părinților - care are drept 
scop tămăduirea omului ca întreg, alcătuit din suflet și trup, 
și îl călăuzeşte pe om nu la o stare abstractă, ci la comuniunea 
reală cu Dumnezeu - nu are nici o legătură cu misticismul 
oriental, ce urmărește despărţirea sufletului de trup şi intra- 
rea lui în absolutul suprapersonal. 


„Teologji isihaşti, printre care și Grigorie Palama, au 
exprimat uneori aceste perspective nu la modul analitic, 
ci apoftegmatic. lar teologii apuseni au luat apoftegmele 
Părinților isihaşti și-au tras ei concluzia că «misticii» ăștia 
ai Răsăritului nu respectă Sfânta Scriptură ca temelie a cre- 
dinţei, și nici nu dau cine ştie ce importanță Întrupării, 
nici Tainelor Bisericii. După părerea mea, atunci când 
cineva are în vedere aceste lucruri pe care le-am tot dis- 
cutat noi aici, înțelege că scopul Tainelor este luminarea 
şi îndumnezeirea.” 


` Gr. viype. Vezi nota de la p. 18. (n. trad.) 

Tradiţia isihastă și viaţa liturgică a Bisericii sunt strâns 
legate una de alta, şi împreună îl călăuzesc pe om la curățire, 
luminare şi îndumnezeire. Atunci dogmatica empirică este 
trăită la modul concret. Dogma devine experienţă. 

Această tradiţie isihastă, împreună cu inițierea în Biseri 
în viața ei liturgică — e cea care i-a păzit pe ortodocși în zi- 
lele cele grele ale robiei lor. 


„În epoca prăbușirii Bizanțului, succesul Bisericii era 
mare. Biserica înflorea în timp ce statul se prăbușea. Peste 
tot, în acele zile, se impuseseră episcopi care aveau Rugă- 
ciunea minţii, pentru că se răspândise isihasmul. Și acesta 
este motivul pentru care neamul a fost salvat. Pentru că, 
dacă în timpul stăpânirii turceşti n-am fi avut episcopi 
haști, fenomenul acesta al noilor mucenici, şi al musulma- 
nilor care se făceau ortodocși și apoi se duceau și mărtu- 
riseau, n-ar mai fi fost atât de fervent. Acum eram cu toții 
musulmani, aşa cum s-a întâmplat cu ortodocșii din Orien- 
tul Mijlociu, care n-au mai rămas decât o mână de oameni. 
În jurisdicţia Patriarhiei Ecumenice, sub a cărei oblăduire 
se afla Sfântul Munte, au rămas mulţi ortodocşi. Toată zona 
Balcanilor este ortodoxă.” 


Prin urmare, Biserica Ortodoxă este adevăratul spital, care 
îl ajută pe om să se lepede de iubirea de sine şi să dobândească 
dragostea de Dumnezeu și de aproapele, dragostea cea jert- 
felnică. Dacă omul dobândeşte ochi de-Dumnezeu-văzător, 
va vedea slava lui Dumnezeu ca Lumină şi, pentru el, aceasta 
va fi Raiul și Împărăţia lui Dumnezeu. Acest fapt arată că Bise- 
rica nu este o simplă religie, nici un sistem social, moral și fi- 
lantropic, ci este nădejdea lumii acesteia și a celei ce va să vie. 


Punctele centrale ale învățăturii 
Părintelui Ioannis Romanidis 


Învățătura Părintelui loannis Romanidis este în duhul în- 
vățăturii Părinților Bisericii, pe care el a prezentat-o în mod 
contemporan studenţilor, ascultătorilor şi interlocutorilor săi, 
precum şi în scrierile sale. Dacă se întâlnea cu cineva şi stăteau 
de vorbă câteva minute, putea să-i ofere pe loc o învăţătură sin- 
tetizată. Avea capacitatea ca, în scurt timp, să predea concis 
şi simplu esența învăţăturii sale. 

Cele zece puncte centrale ale învăţăturii sale, după cum 
le-am înțeles personal, vor fi expuse în cele ce urmează. 


1. Dumnezeul Bisericii Ortodoxe este Dumnezeul Reve- 
laţiei, adică Dumnezeul Care s-a revelat Prorocilor, Aposto- 
lilor şi Sfinţilor fiecărei epoci, cei numiţi „îndumnezeiţi”, care 
sunt prieteni ai lui Dumnezeu. Dumnezeul Bisericii nu este un 
Dumnezeu al filosofilor şi al gânditorilor speculativi, ci Dum- 
nezeul Părinților noştri. Se revelează celor îndumnezeiţi, adică 
celor care se află la un asemenea nivel duhovnicesc, încât pot 
simţi comuniunea cu El. 

Această stare duhovnicească poartă numele de „vedere a 
lui Dumnezeu”, cu alte cuvinte, văzătorii lui Dumnezeu Îl văd 
pe Dumnezeu în Lumina slavei Sale. Această vedere este co- 
muniune, și comuniunea oferă cunoaştere, iar cunoaşterea 
aceasta este mai presus de cunoaşterea omenească. Pe durata 
vederii lui Dumnezeu, cel îndumnezeit nu are înţelesuri, doar 

se împărtășește de Lumină, însă după vederea lui Dumnezeu 
îşi pune experienţa în cuvinte şi imagini pe care le preia din 
mediul său de viață. Dumnezeu este Lumină, Sfinţii trăiesc în 
Lumină, şi apoi descriu această realitate necreată cu elemente 
ale realităţii create. Cuvântul „necreat” înseamnă nezidit, adică 
ceva ce nu este creat. Există o mare diferenţă între necreat și 
creat, iar cei îndumnezeiţi înțeleg lucrul acesta în timpul ex- 
perienţei lor de Dumnezeu văzătoare. 


Cunoaşterea lui Dumnezeu, care are loc prin cuvinte ne- 
create, este transmisă prin cuvinte, înțelesuri şi reprezentări 
create, pe de o parte, pentru a-i catehiza pe credincioşi la îna- 
intarea pe calea îndumnezeirii, iar pe de altă parte, pentru a-i 
înfrunta pe eretici. Astfel au fost alcătuite dogmele de către 
Sinoadele Locale şi Ecumenice. Una e dogma despre Sfânta 
Treime, şi alta e taina Sfintei Treimi. 

Prin urmare, Dumnezeul Bisericii nu este nici Dumnezeul 


gânditorilor speculativi, nici al filosofilor, ci Dumnezeul Pă- 
rinților noştri 


2. Atât în Vechiul Testament, cât şi în Noul Testament se 
vorbeşte despre Dumnezeul Treimic - adică Tatăl, Fiul şi 
Duhul Sfânt. Nu numai în Noul Testament se vorbește despre 
Dumnezeul Treimic, ci şi în Vechiul Testament. Persoanele Sfin- 
tei Treimi au o esenţă-fire comună, precum şi însuşiri ipostatice 
particulare, care sunt nenașterea Tatălui, naşterea Fiului şi pur- 
cederea Duhului Sfânt. 

Dumnezeu transcende toate categoriile existenţei omeneşti 
şi ale existenţei create, este văzut şi nevăzut, cunoscut şi ne- 
cunoscut, descriptibil şi indescriptibil, de aceea lui Dumnezeu 
nu-l pot fi aplicate categoriile personaliste. 

Aceasta înseamnă că Dumnezeu se revelează omului as- 
cunzându-se, dar se şi ascunde arătându-se. Dumnezeu este 
o taină, şi nu este doar persoană, în sensul pe care noi îl 

atribuim noțiunii de „persoană”, în reprezentările noastre 
antropomorfice, ci este ceva mai presus de aceasta. În starea 
vederii lui Dumnezeu, toate înțelesurile încetează, iar Dum- 
nezeu i se împărtăşeşte omului ca Lumină ipostatică. 

În Dumnezeul Treimic există cele împărtășibile şi cele neîm- 
părtăşibile. Cele împărtășibile sunt esența, firea, energia, 
sla-va etc., câtă vreme cele neîmpărtășibile sunt nenașterea, 
nașterea şi purcederea. Tatăl Îşi împărtăşeşte esenţa Fiului prin 
naştere, iar prin purcedere își împărtășește esența Duhului Sfânt 
(prin Cuvântul). Astfel, în Dumnezeul Treimic există împăr- 
tășirea firii-esenţei şi a energiei, dar nu există împărtășirea Per- 
soanelor, [în sensul de comunicare a însușirilor]. Există în- 
trepătrunderea (perihoreza) Persoanelor, dar nu există îm- 
părtăşirea Persoanelor, întrucât cele neîmpărtăşibile nu se 
împărtăşesc. 

Cunoaşterea Dumnezeului Treimic are loc în timpul ex- 
perienţei vederii lui Dumnezeu, când omul Îl vede pe Dum- 
nezeu ca Lumină, prin Lumină, în Lumină. Lumina este energia 
necreată a lui Dumnezeu. 


3. Dumnezeul Care se revelează Prorocilor Vechiului Tes- 
tament este Cuvântul neîntrupat, Îngerul Marelui Sfat, a doua 
Persoană a Sfintei Treimi. În Vechiul Testament se face o dis- 
tincție clară între Îngerul Marelui Sfat, adică Logosul-Cuvân- 
tul nezidit, şi îngerii ziditi. În Vechiul Testament, Prorocii, prin 
Cuvântul neîntrupat ÎI văd pe Tatăl întru Duhul Sfânt. În 
acest sens, în Vechiul Testament avem revelaţia Dumnezeu- 
lui Treimic. 

În Noul Testament, Cuvântul nezidit se revelează în trup, 
pentru că Îşi asumă firea omenească de la Preasfânta Sa Mai- 
că. Astfel, din Cuvânt neîntrupat se face întrupat, din Înger al 
Marelui Sfat se face Hristos, „Mesia”, „Cel uns”. Cuvântul 
„Hristos” înseamnă că firea cea omenească a fost unsă de 
Dumnezeu, cu alte cuvinte, Însuşi Dumnezeu (Tatăl, Fiul şi 

Duhul Sfânt) este Cel ce a uns firea omenească. Şi în Noul 
Testament, prin Hristos ÎI vedem pe Tatăl întru Duhul Sfânt, 
Când Filip l-a spus lui Hristos: „Arată nouă pe Tatăl, şi ne va ajun- 
ge nouă”, Hristos i-a răspuns: „De atâta vreme cu voi sunt, şi nu 
M-ai cunoscut pe Mine, Filipe? Cel ce M-a văzut pe Mine a văzut 
pe Tatăl” (loan 14, 8-9). 


4. Dumnezeu a creat lumea, iar cea mai desăvârşită creație 
a Sa este omul. Dumnezeu este necreat, în timp ce lumea este 
creată, ceea ce înseamnă că are un anumit început, este supusă 
stricăciunii şi are un sfârşit. Sufletul omului este o creație a lui 
Dumnezeu şi, fiind creat, ar fi trebuit să aibă şi un sfârşit, dar 
nu există un sfârşit al sufletului, pentru că Dumnezeu altfel a 
voit. Astfel, sufletul omului este nemuritor după har, iar nu 
după fire. În plus, la om nu există deosebire între „sufletul ne- 
muritor după fire” şi „trupul muritor după fire”. Omul întreg, 
alcătuit din suflet şi trup, este o creaţie a lui Dumnezeu „bu- 
nă foarte”, fiind chemat să trăiască veşnic cu El. 

Adam şi Eva aveau suflet şi trup, dar şi harul lui Dumnezeu. 
Nu este vorba aici despre trihotormie, de vreme ce omul este 
alcătuit doar din suflet şi trup, ci despre faptul că adevăratul 
om are şi harul lui Dumnezeu. Adam şi Eva, în Rai, erau oa- 
menii cei mai fireşti. 

Dumnezeu l-a plăsmuit pe om după chipul şi după ase- 
mănarea Sa. Adevăratul chip al Dumnezeului celui nevăzut 
este Cuvântul, cea de-a doua Persoană a Sfintei Treimi. Omul 
nu este chip al lui Dumnezeu, ci este după chipul lui Dumne- 
zeu, cu alte cuvinte, după chipul Cuvântului. Omul este după 
asemănarea lui Dumnezeu numai atunci când ajunge la împăr- 
tăşirea de slava lui Dumnezeu. Starea originară a omului, care 
a primit după chipul şi după asemănarea, cuprindea şi împărtă- 
şirea de Duhul Sfânt, de vreme ce „Duhul cel făcător de ne- 
Stricăciune îl face pe om după chipul şi după asemănarea lui 

Dumnezeu”. Astfel, om autentic este cel ce trăiește în Hristos 
şi în Duhul Sfânt, întru Lumina slavei lui Dumnezeu. 

Acesta este motivul pentru care omul nu este persoană du- 
pă chipul Sfintei Treimi, ci este chip al Cuvântului, deoarece 
între Dumnezeu şi om, între necreat şi creat nu există nici o 
asemănare. Singura punte dintre creat şi necreat este Dumne- 
zeu-Omul Hristos şi prietenii Săi. Părinţii nu au dezvoltat în 
mod special teoria despre om ca persoană, întrucât ştiau că omul 
este creat după chipul lui Dumnezeu şi trebuie să ajungă la după 
asemănare, la îndumnezeire-proslăvire, de aceea nu spuneau 
că omul este persoană, ci că toți oamenii au o energie noetică, 
ce trebuie pusă în lucrare pentru a ajunge astfel la îndumne- 
zeire, adică pentru a deveni îndumnezeiți 


5. Căderea omului înseamnă pierderea slavei lui Dumnezeu, 
după cuvântul Apostolului Pavel: „Toţi au păcătuit, şi se lipsesc 
de slava lui Dumnezeu” (Romani 3, 23). Moartea nu a fost creată 
de Dumnezeu, ci a venit ca urmare a sfatului diavolului şi a 
îndepărtării omului de slava lui Dumnezeu. Moştenirea pă- 
catului strămoşesc nu înseamnă o moştenire a vinovăţiei, ci 
o moştenire a urmărilor îndepărtării omului de Dumnezeu, 
îndepărtare care este moartea. 

Ce anume s-a întâmplat prin păcatul strămoşesc se arată 
în învățătura despre om a Părinților. Conform acestei învăţă- 
turi, sufletul omului are două energii care funcționează în pa- 
ralel, energia noetică şi energia raţională. Astfel, prin păcat, 
energia noetică (voùç) s-a întunecat şi a încetat să mai aibă co- 
muniune cu Dumnezeu. Prin păcat, în omul căzut a intrat fiara 
morţii, care îi pune în primejdie viața. Există o moarte duhov- 
nicească şi o moarte trupească. Astfel, omul a pierdut pome- 
nirea lui Dumnezeu şi trăieşte după raţiunea şi închipuirea sa. 

Prorocii şi Drepţii Vechiului Testament şi-au curăţit ini- 
ma de patimi, mintea (vovc) lor a fost luminată de harul lui 
Dumnezeu şi au ajuns la vedere (Gewpia), văzând slava lui 

Dumnezeu. Lucrul acesta poate fi limpede observat la Proro- 
cul Moise, de aceea şi Sfântul Grigorie de Nyssa l-a ales pe Moise 
când a dorit să înfăţişeze modelul omului desăvârşit. 

Astfel, Prorocii şi Drepţii Vechiului Testament sunt prieteni 
ai lui Dumnezeu, s-au împăcat cu Dumnezeu, au ajuns la împăr- 
tăşirea slavei Sale, totuși nu puteau să biruiască moartea, de 
aceea se și coborau la Iad. Prin vederea lui Dumnezeu pe care 
au avut-o au biruit moartea duhovnicească, chiar dacă doar 
temporar, însă nu puteau depăşi moartea trupească. Hristos, 
prin pogorârea Sa la Iad, Şi-a eliberat prietenii de sub stăpâ- 
nirea morţii. 


6. Cuvântul neîntrupat al Vechiului Testament s-a întru- 
pat, Și-a asumat partea pătimitoare şi partea stricăcioasă a firii 
omului, afară de păcat, pentru a birui moartea în trupul Său, 
şi astfel să-i elibereze pe oameni de sub stăpânirea morţii, iar 
nu de „mânia lui Dumnezeu”, aşa cum susţin franco-latinii. 

Hristos a învățat poporul în pilde, le-a revelat Ucenicilor 
tainele Împărăției lui Dumnezeu, ca unora ce lăsaseră toate 
pentru a-L urma, iar pe unii dintre ei i-a adus în Împărăţia lui 
Dumnezeu, în Lumina cea nezidită a Dumnezeirii, aşa cum s-a 
petrecut pe Muntele Tabor. 

Taina Crucii şi a Învierii lui Hristos îi eliberează pe ce 
dumnezeiţi de păcat, de diavol şi de moarte. Taina Crucii era 
lucrătoare şi în Vechiul Testament, pentru că, prin Taina aceas- 
ta, Prorocii şi Drepţii deveneau prietenii Săi, însă nu îi scăpa 
şi de sub stăpânirea morţii, lucru ce s-a petrecut prin evenimen- 
tul istoric al Răstignirii şi al Învierii lui Hristos, şi prin viața lor 
în Biserică. 

Trăsătura comună a Vechiului şi Noului Testament sunt 
treptele desăvârşirii duhovniceşti - curățirea, luminarea şi în- 
dumnezeirea. Protestanţii, pentru că au respins monahismul 
şi au adoptat teoriile lui Calvin despre predestinarea absolută, 
şi teoriile lui Luther despre mântuirea omului doar prin credinţă, 

după cum, de asemenea, pentru că au respins teoriile franco- 
Jatine despre meritele prisositoare şi focul curățitor [al purga- 
toriului], au denigrat curățirea, luminarea şi îndumnezeirea 
omului, ca fiind provenite, chipurile, de la idololatri. 

Însă curățirea, luminarea şi îndumnezeirea, într-un sens 
diferit decât cel pe care îl dădeau neoplatonicienii, este o tra- 
diţie comună a Prorocilor, Apostolilor şi Sfinţilor, ca metodă 
de tămăduire şi de cunoaştere a lui Dumnezeu. Aceasta este 
nevoinţa ortodoxă. 


7. Biserica exista şi în Vechiul Testament, în chipul comu- 
niunii Drepților şi Prorocilor cu Îngerul Marelui Sfat. Însă, oda- 
tă cu Întruparea lui Hristos, Biserica devine Trupul Său, iar El, 
Capul ei. Acesta este „tot adevărul” pe care Duhul Sfânt l-a re- 
velat Apostolilor în ziua Cincizecimii, şi dincolo de acesta nu 
mai există alt adevăr. 

În Vechiul Testament, harul cel necreat al lui Dumnezeu 
se împarte neîmpărţit în cei împărțiți şi se înmulțește neînmul- 
ţit în mulţi. În Noul Testament, lucrul acesta se întâmplă şi prin 
Trupul dumnezeiesc-omenesc al lui Hristos, pe care Şi l-a asu- 
mat de la Preasfânta Sa Maică, Trup ce a devenit izvor al ha- 
rului necreat al lui Dumnezeu. Astfel, în viaţa Bisericii, şi Tru- 
pul lui Hristos se împarte neimpărţit în cei împărțiți şi se 
înmulțește neînmulţit în mulţi. Aceasta este plinătatea adevă- 
rului, şi dincolo de aceasta nu mai există nimic altceva. Înlă- 
untrul Bisericii cunoaştem şi trăim adevărul şi pe Hristos. 

În Noul Testament, Biserica este Trupul lui Hristos, care 
este unit cu Capul, cu Hristos, şi nu este după chipul Sfintei 
Treimi. Desigur, cei îndumnezeiți ÎI cunosc pe Tatăl prin Hris- 
tos şi se împărtăşesc de Duhul Sfânt, adică se împărtășesc de 
energia cea necreată a lui Dumnezeu, dar nu se împărtăşesc 


de Persoanele Sfintei Treimi. 
Prin sfântul Botez şi prin sfânta Mirungere, creştinul 
devine templu al Duhului Sfânt, după ce energia noetică a 

sufletului său îi este pusă în lucrare şi începe să se săvârșească 
rugăciunea neîncetată, iar prin Dumnezeiasca Euharistie se 
împărtăşeşte cu Trupul şi Sângele lui Hristos. Atunci gustă pri- 
ma înviere. Centrele vieţii bisericeşti sunt Dumnezeiasca Eu- 
haristie, rugăciunea şi citirea Sfintei Scripturi, care se tâlcu- 
ieşte de Proroci. Astfel, avem Dumnezeiasca Euharistie şi canonul 
rugăciunilor și al slujbelor, aşa cum este întâlnit în Molitfelnicul 
Mare şi în hotărârile Sinoadelor Locale şi Ecumenice. Cu alte 
cuvinte, Dumnezeiasca Euharistie este indisolubil legată de 
celelalte Taine şi sfinte slujbe, dar şi de dogmele ortodoxe şi 
de premisele acestora, reprezentate de isihasmul ortodox. 

Ca Trup al lui Hristos, Biserica îl tămăduiește pe om prin 
Taine şi prin tradiţia isihastă ca metodă terapeutică. Aceasta 
înseamnă că îl aduce iarăși în starea în care se afla Adam în Rai, 
şi îl ridică încă și mai sus, de vreme ce îl uneşte cu Dumnezeu- 
Omul Hristos şi biruiește moartea. În Rai, Adam se afla în starea 
de luminare a minții (vovc) şi de îndumnezeire. După cădere, 
a pierdut comuniunea cu Dumnezeu, mintea (voùç) i s-a întu- 
necat şi, prin urmare, i s-a identificat cu rațiunea (A0y1x1])), cu 
patimile şi cu mediul. În Biserică trebuie să aibă loc restaurarea 
firii omeneşti, inima să se curăţească de patimi, mintea (voùç) 
să se lumineze, şi omul să ajungă la îndumnezeire. Aceasta poar- 
tă numele de „tămăduire”. În acest sens, Biserica este centrul 
terapeutic duhovnicesc, spitalul duhovnicesc. 

Rugăciunea minţii este semnul că omul a ajuns templu al 
Duhului Sfânt şi se împărtăşeşte de Hristos. În Biserică avem 
atât slăvire rațională, „cuvântătoare”, cât şi slăvire noetică, „în- 
țelegătoare”. Slăvirea noetică se săvârşeşte neîncetat. Mintea 
(vobc) trebuie să se curățească de orice gând şi acolo, înlăun- 
trul ei, trebuie să se săvârșească doar aşa-numita rugăciune „de- 
un-singur-gând” - adică să existe un singur gând, pomenirea 
lui Dumnezeu. 


Biserica are două aspecte, unul pozitiv şi altul negativ. As- 
pectul pozitiv este hristologia, faptul că Biserica e Trupul lui 

Hristos şi societatea îndumnezeirii, de vreme ce firea ome- 
nească s-a unit cu firea dumnezeiască în Persoana Cuvântului 
şi s-a îndumnezeit „deodată cu zămislirea”, „din clipa zămis- 
lirii”. Aspectul negativ este demonologia, întrucât Biserica se 
luptă împotriva diavolului, a păcatului şi a morții, şi îl tămă- 
duieşte pe om, eliberându-l de „cel ce are stăpânirea morții, adică 
de diavolul” (Evrei 2, 14). Acest lucru se vede şi din lucrarea lui 
Hristos, Care a venit în lume „ca să strice lucrurile diavolului” 
(I Ioan 3, 8), aşa cum se arată în Evanghelii. Ceea ce este pa- 
radoxal şi uimitor e faptul că, pe cât creştinul simte şi trăieşte 
aspectul negativ al Bisericii, adică pe cât se luptă împotriva dia- 
volului şi, întru Hristos, îl biruieşte, pe atât trăieşte şi aspec- 
tul pozitiv al Bisericii, hristologia, adică simte dragostea lui 
Hristos şi se uneşte cu El. La aceasta, în esenţă, se referă și trep- 
tele vieții duhovniceşti, care sunt curățirea, luminarea şi în- 
dumnezeirea. Desigur, lupta împotriva diavolului este dată 
întru Hristos. 


Această luptă împotriva diavolului este continuă, și are loc 
în toate stadiile vieţii duhovniceşti. Diavolul îl războieşte pe 
om în funcţie de treapta duhovnicească pe care se află, dar cel 
îndumnezeit deosebeşte uneltirile diavolului, pentru că mintea 
(vovc) sa este luminată de harul lui Dumnezeu. Şi, atunci când 
diavolul se arată ca „înger de lumină” (cf. II Corinteni 11, 14), 
cel îndumnezeit știe că lumina aceasta nu este trăită prin con- 
topire, aşa cum se întâmplă cu Lumina cea necreată, care iese 
din inima celui îndumnezeit, ci este trăită prin însoţire, de 
vreme ce lumina creată a diavolului „stă alături de om”, se află 
în afara omului. 

Astfel, creştinul care se luptă întru Hristos, ducând o via- 
tă în Biserică, înaintează de la după chip la după asemănare, de 
la dragostea egoistă la dragostea jertfelnică, şi se transformă 
din rob în năimit, iar apoi în prieten al lui Hristos, trăieşte taina 
Crucii şi a Învierii lui Hristos ca taină a împăcării sale cu Dum- 
nezeu, şi devine templu al Duhului Sfânt. Atunci ajunge teolog, 
adevărat şi poate să împlinească lucrarea de Părinte duhovnicesc. 

Erezia înseamnă respingerea metodologiei cunoaşterii luj 
Dumnezeu, altfel spus, erezia constă în înlocuirea curățirii, Jų- 
minării şi îndumnezeirii cu speculaţia raţională şi moralismul, 
astfel şi rezultatele ei sunt deformate. Cel ce speculează de- 
spre Dumnezeu va sfârşi prin a avea percepții greşite despre 
Dumnezeu, îşi va croi un „Dumnezeu al lui”, „după propriile 
speculații şi închipuiri -însă un asemenea Dumnezeu nu există, 

Cei îndumnezeiţi nu primesc speculaţia raţională în teo- 
logia ortodoxă, nici moralismul în viaţa practică. În locul spe- 
culației şi al moralismului apusene primesc isihasmul. Dogma 
este punere în cuvinte a Revelaţiei, fiind strâns legată de ne- 
voința care îl călăuzeşte pe om la Revelatie. 


8. Viaţa eshatologică nu este viața de după moarte şi de 
după a Doua Venire a lui Hristos, ci este viața întru Hristos, 
de vreme ce Hristos, Care este „Cel dintâi şi Cel de pe urmă”, a 
venit în lume. Astfel, Împărăţia lui Dumnezeu a intrat în lume, 
în istorie, şi omul poate să se împărtășească de Împărăţia lui 
Dumnezeu. Aceasta înseamnă că văzătorii de Dumnezeu se 
împărtășesc încă de acum de Împărăţia lui Dumnezeu, şi nu 
o aşteaptă pur și simplu în viitor. Aceasta este prima înviere, 
și va urma şi a doua înviere, după învierea trupurilor, şi trăi- 
rea Împărăției lui Dumnezeu cu întreaga ființă, suflet şi trup. 

Împărtășirea de Împărăția lui Dumnezeu este împărtă- 
şire de slava cea necreată a lui Dumnezeu, în Lumină, în 
Ipostasul Cuvântului. Împărăţia lui Dumnezeu nu este o rea- 
litate creată, ci este proslăvirea, vederea Dumnezeirii lui Hris- 
tos în Trupul Său îndumnezeit. 

Fiecare văzător de Dumnezeu în Noul Testament este mă- 
dular al Trupului lui Hristos şi, când vede în chip nevăzut şi 

cunoaşte în chip necunoscut Lumina necreată, atunci se împăr- 
tășește de energia cea necreată a lui Dumnezeu. Vederea Lu- 
minii se face dinlăuntru, prin îndumnezeire, dar şi dinlăuntrul 
Trupului dumnezeiesc-omenesc al lui Hristos, de vreme ce 
văzătorul de Dumnezeu este mădular al Trupului lui Hristos. 

9. Raiul şi Iadul există doar din perspectiva omului, nu şi 
din perspectiva lui Dumnezeu. Dumnezeu se va arăta tuturor 
oamenilor, dar unii ÎI vor vedea pe Dumnezeu ca Lumină, 
pentru că şi-au curăţit partea noetică a sufletului şi au dobân- 
dit ochi-de-Sine-văzător, prin urmare acesta este Raiul, iar alţii 
Îl vor vedea pe Dumnezeu ca foc, şi acesta este Iadul. Dacă va 
sta cineva în soare cu ochii deschişi, ochii săi nu vor putea su- 
porta această vedere şi va orbi. Acesta este Iadul. În acest sens 
se spune că Dumnezeu este şi lumină, şi foc, pentru că pe unii 
îi luminează, iar pe alţii îi arde. 

Hristos, în învăţătura Sa, vorbind despre Iad, a folosit cu- 
vintele „întuneric“ şi „foc”. Dar întunericul perceptibil simtu- 
rilor noastre nu este foc ce luminează, precum nici focul nu 
există laolaltă cu întunericul. Aceasta înseamnă că Iadul nu 
este propriu-zis nici foc, nici întuneric, aşa cum cunoaștem 
noi aceste elemente din realitatea creată, ci este trăire a Lumi- 
nii necreate ca întuneric, din cauza bolii omului. Prin urmare, 
nu Dumnezeu este Cel ce a făcut Iadul, ci omul ÎI trăieşte pe 
Dumnezeu ca Iad, şi Iadul, de asemenea, nu este o realitate 
creată, ci este harul cel necreat al lui Dumnezeu, trăit ca foc 
mistuitor. Dumnezeu îi va iubi pe toți oamenii, atât pe cei 
drepți, cât şi pe cei nedrepţi, dar cei nedrepţi nu vor putea să 
înțeleagă dragostea lui Dumnezeu. 

În Împărăţia lui Dumnezeu, Sfinţii vor avea o înaintare con- 
tinuă în împărtăşirea de slava lui Dumnezeu, cu alte cuvinte 
nu va exista o „eudemonie”, o stare de fericire statică, câtă vre- 
me cei osândiţi vor fi împietriți şi se vor împărtăşi de Dumnezeu 
ca foc. După moarte nu mai există pocăință, ci există doar îna- 
intare în pocăință, ceea ce înseamnă că, atunci când omul în- 
cepe să se pocăiască în această viaţă, pocăinţa lui se va plini 
în cealaltă. 


10. Prin Întruparea Sa, Hristos s-a făcut om şi a intrat în is- 
torie. Biserica, ca Trup al lui Hristos, trăieşte în istorie şi o sfin- 
țeşte. Dar şi Sfinţii trăiesc în istorie, încă şi după moarte, fapt 

dovedit de moaştele lor. La a Doua Venire a lui Hristos, is- 
toria nu va înceta, ci se va transfigura. Hristos are firea ome- 
nească unită în permanenţă cu firea dumnezeiască în Persoana 
Sa, în chip „neamestecat, neschimbat, neîmpărțit, nedespărțit”, 
Și oamenii îşi vor primi după înviere trupul lor, însă va fi trans- 
figurat. Astfel, istoria nu va înceta, nici nu va exista o post-is- 
torie, ci istoria va fi transfigurată. 

Biserica trăieşte în timp și în istorie, iar prin Părinţi a pre- 
luat elemente din mediul lor de viață, pentru a exprima ade- 
vărul revelat. A preluat elemente din gândirea ebraică şi din 
cea elenă, precum şi din cultura romană, le-a redefinit, şi astfel 
s-a creat o cultură particulară, care este veşmântul duhovnicesc 
al adevărului revelat, anume tradiţia roméică. Baza teologiei 
romeice este curățirea, luminarea şi îndumnezeirea. Acest lu- 
cru s-a manifestat într-un spaţiu anume, printr-o tradiţie cultu- 
rală proprie, și a purtat numele de „teologie roméică creştină”, 
„cultură roméică creştină”. 

Biserica primară, atât în Apus, cât şi în Răsărit, avea o tra- 
diţie unitară, şi în special o metodologie unitară a căii ce duce 
la împărtăşirea de Dumnezeu, exprimată prin curăţire, lumi- 
nare şi îindumnezeire. De Părinţii apuseni s-a diferențiat însă 
Fericitul Augustin, din cauza faptului că urma tradiţii neopla- 
toniciene şi maniheiste, şi din cauza faptului că nu cunoştea 
limba greacă. Concepţiile Fericitului Augustin au fost folosite 
în mod excesiv de teologii franci de la curtea lui Carol cel Ma- 
re, şi se presupune că cel ce le-a promovat şi le-a folosit este 
Alcuin, unul dintre teologii cei mai de seamă ai lui Carol 
cel Mare. 

Pe baza acestor teorii, în anul 794, la Conciliul de la Frank- 
furt, francii au condamnat hotărârile Sinodului VII Ecumenic, 
au introdus teoria despre eudemonia veşnică în Dumnezeu, 
precum şi metodologia speculaţiei raționale în cunoaşterea lui 
Dumnezeu şi, în consecinţă, au respins metoda curăţirii, lu- 
minării şi îndumnezeirii, au anulat distincţia dintre esenţă şi 

energie în Dumnezeu (actus purus) şi au introdus teoria cu- 
noaşterii esenței lui Dumnezeu, Filioque etc. 

Aceste concepții au fost dezvoltate în continuare de teo- 
logi ai Apusului precum Anselm de Canterbury, Toma d'Aqui- 
no şi alți teologi scolastici, printre care și Varlaam, astfel for- 
mându-se o altă tradiţie culturală, a altă cultură, opusă tradiţiei 
romeice ortodoxe. Teologii apuseni au ajuns chiar în punctul 
de a considera că Părinţii răsăriteni au introdus diferite erezii 
în teologia lor, din cauză că nu erau de acord cu concepţiile lor, 
fiind binecunoscute scrierile Contra Errores Graecorum. 

Acesta este cadrul în care trebuie să vedem discuţia şi pole- 
mica purtată între Sfântul Grigorie Palama, care exprima tra- 
diţia ortodoxă romsică, şi Varlaam, care era reprezentant al teo- 
logiei scolastice apusene. Biserica Ortodoxă a confirmat sino- 
dal învăţătura Sfântului Grigorie Palama, condamnându-l pe 
Varlaam şi pe toți cei asemenea lui. 


Acestea au fost cele zece puncte centrale ale învăţăturii Pă- 
rintelui Ioannis Romanidis. Ceea ce e important este că Părin- 
tele Ioannis a ajuns la această teologie din multe şi felurite mo- 
tive. Primul, pentru că moştenise o tradiţie roméică orală de 
la părinţii săi. Al doilea motiv, pentru că în America, unde a 
trăit, a cunoscut tradiţia apuseană, aşa cum era formulată de 
papistaşi şi protestanți. La dialogurile la care a participat, a cu- 
noscut duhul creştinismului apusean, motiv care l-a determinat 
să caute nucleul învăţăturii ortodoxe la Părinţii Apostolici, în 
Moliifelnicul Bisericii şi în tradiţia isihastă. Apoi, căutarea lui 
s-a extins şi la Părinţii Sinoadelor Ecumenice, la Sfântul Simeon 
Noul Teolog, la Sfântul Grigorie Palama şi la Filocalie. Al treilea 
motiv, pentru că a studiat la mari centre universitare ale lumii 
apusene, printre care Facultatea de Teologie „Holy Cross” din 
Boston, Universitatea din Yale, Universitatea Columbia, Fa- 
cultatea de Teologie „Saint Vladimir” din New York, Institutul 
Teologic „Saint Serge” din Paris, Universitatea din Miinchen, 

Facultatea de Teologie din Atena şi Universitatea Harvard, şi 
cunoștea toate curentele teologice, sociale şi culturale ale vre- 
mii lui. În acelaşi timp, a predat cursul de Dogmatică la Fa- 
cultatea de Teologie „Holy Cross” din Boston, la Facultatea de 
Teologie din Tesalonic şi la Facultatea de Teologie din Bala- 
mand, Liban. Al patrulea motiv, pentru că era un spirit cerce- 
tător, şi aceasta este perspectiva în care trebuie integrate pri- 
mele sale lucrări, precum şi cele ulterioare, ca şi teza sa de 
doctorat asupra păcatului strămoșesc, devenită clasică. Al cin- 
cilea motiv, pentru că avea calităţi intelectuale excepţionale, 
avea o deosebită capacitate a minții, de aceea a şi primit ha- 
risma teologiei, precum spune Sfântul Maxim, dar şi pentru 
că a întâlnit Părinţi ce se nevoiau cu Rugăciunea minţii şi aveau 
vederea lui Dumnezeu, la care a ucenicit cu smerenie. 

Astfel, teologia Părintelui Ioannis Romanidis este o teolo- 
gie profetică, apostolică, patristică - adică bisericească. Insista 
foarte mult asupra curățirii, luminării şi îndumnezeirii, care 
reprezintă metoda teologiei ortodoxe, folosită şi de Proroci, 
Apostoli şi Părinţi, şi care dă rezultate, după cum se vede în 
sfintele moaşte. În acelaşi timp, insista şi asupra tradiţiei ro- 
meice, purtătoare a esenței adevărului revelat, trăgând un sem- 
nal de alarmă asupra faptului că tradiţia aceasta roméică a fost 
alterată de tradiţia franco-latină. 

Toate cele menţionate aici sunt un smerit prinos adus me- 
moriei acestui mare teolog al epocii noastre, care, odată cu tre- 
cerea timpului, îşi va primi locul cuvenit pe bolta duhovni- 
cească a Bisericii noastre, pentru că a dobândit duhul tradiţiei 
patristice ortodoxe şi a exprimat esenţa acestuia. 


Veșnică să-i fie pomenirea binecuvântatului Părinte 
Ioannis Romanidis, învățător al isihasmului și al teologiei 
dogmatice empirice a Bisericii Ortodoxe Soborniceşti. 

Cuvânt la înmormântarea Părintelui Ioannis Romanidis 


La această slujbă de înmormântare îl reprezint pe Preaferi- 
citul Hristodul, Arhiepiscopul Atenei şi al întregii Grecii, căruia nu 
i-a fost cu putinţă să ne fie alături, cu toate că și-a dorit, şi transmit 
rugăciunile sale pentru odihna sufletului pururea pomenitului Pă- 
rinte Ioannis Romanidis, cel ce a adus mari servicii Bisericii Greciei 
prin participarea la dialogurile și întâlnirile interortodoxe și in- 
tercreștine. 

Totodată, sunt de faţă şi ca Mitropolit al Nafpaktosului, pen- 
tru că pururea pomenitul Părinte Ioannis, în anii săi din urmă, pri- 
mise scrisoare de slobozire din partea Sfintei Arhiepiscopii a Americii 
de care aparținea, numărându-se astfel printre clericii mitropoliei 
mele. 

În aceste două calități, sunt copleșit de misiunea nespus de grea 
la această slujbă de înmormântare de a-mi lua rămas bun de la pu- 
rurea pomenitul Părinte Ioannis Romanidis, Profesor de Teologie, 
învățător al vieţii duhovnicești, exponent al tradiției isihaste orto- 
doxe și preot al meu iubit. Însă îmi voi face curaj să duc la bun sfârşit 
cuvântul de despărțire. 

Pururea pomenitul Părinte Ioannis Romanidis nu era o perso- 
nalitate obișnuită. Confrații săi îi vor pune în lumină opera sa de 
scriitor şi de profesor, Însă ceea ce pot eu să subliniez e că a fost un 
cercetător şi un savant serios, cunoscător şi învățător al tradiției or- 
todoxe, care a adus o însemnată contribuție la renașterea scrisului 

teologic; dar, mai întâi de toate, a fost un om de o rară sensibilitate, 
Se dăruise trup şi suflet adâncimilor Romeității, ce însemna pen- 
tru el esența autenticei duhoonicii, care îl eliberează pe om de iubirea 
de sine, de căutarea eudemoniei și de manifestările omului căzut, 
A împlinit o însemnată lucrare bisericească, teologică şi națională. 
A reprezentat teologia ortodoxă în America, la Facultăţile de Teolo- 
gie din Liban, Damasc, Europa, la congrese, dialoguri, ca reprezen- 
tant al Patriarhiei Ecumenice și al Bisericii Greciei, în prelegeri etc. 
Toți îl ascultau ca pe un teolog original și în acelaşi timp tradițio- 
nal. Nădăjduiesc ca marea sa operă, care nu a fost recunoscută în tim- 
pul vieții de unii oameni, să fie prețuită acum, după adormirea sa, 

Aş mai dori, în acest moment, să subliniez două aspecte care, în 
opinia mea, prezintă o importanță deosebită. 

Primul este o scrisoare pe care a trimis-o în anul 1958, în urmă 
cu 43 de ani, tânăr teolog pe atunci, monahului Teoclit Dionisiatul, 
în care, printre altele, scria: 


„Îmi pare nespus de rău că anul acesta nu vom prăznui Paş- 
tele împreună. Mintea mea se află mereu în Sfântul Munte şi, ori de 
câte ori se iveşte prilejul, încerc să-i luminez și pe cunoscuţii mei în 
această privință. (...) Aş dori mult să corespondăm. Cred că diavolul 
crapă de ciudă că nu-i înghițim creştinismul propovăduit de el, dar, 
ce să-i faci? Nimeni nu poate să placă diavolului atunci când vrea 
să placă lui Dumnezeu”. 

Iar Părintele Teoclit Dionisiatul, comentând această epistolă a 
lui, a scris: „Bunul meu prieten şi preacucernicul Părinte loannis 
Romanidis nu-i un teolog de rând. Ortodoxia a învățat-o la două- 
trei universităţi şi cu ajutorul nevoinței ce luminează sufletul. Stă- 
pâneşte patru limbi şi are o foarte profundă formație academică (...) 
Este călugăr în adevăratul sens al cuvântului, hrănit din Sfinţii 
Părinţi şi sfânta viaţă liturgică a Bisericii Ortodoxe, ludându-L pe 
Dumnezeu «de şapte ori în zi»”. 

Pe când lucra la teza sa de doctorat, pururea pomenitul Pă- 
rinte Ioannis s-a apropiat de monahii ce trăiau Rugăciunea minții, 

învățându-i tainele, legătura dintre minte şi inimă. Se ducea în Sfân- 
tul Munte şi dobândise certitudinea temeliilor vieții duhovnicești, 
de aceea vorbea permanent în textele sale despre cheile tradi iiei orto- 
doxe, care sunt curățirea, luminarea și îndumnezeirea. Cartea lui de 
dogmatică este un model de teologie ortodoxă, într-o asemenea mă- 
sură încât un aghiorit a spus că este cel mai bun manual de dogma- 
tică ortodoxă, deoarece corelează teologia cu isihia ortodoxă. 

Cel de-al doilea aspect pe care aş dori să-l subliniez se referă la 
ceea ce a scris despre moarte în teza sa de doctorat. Moartea este ur- 
marea păcatului, iar biruința asupra morții survine prin renașterea 
omului întru Hristos, În acest sens, scrie: 

„Din moment ce Părinții greci au învățat dintotdeauna că nu 
Dumnezeu a făcut moartea, şi puneau moartea în strânsă legătură 
cu satana și cu păcatul, din motivul acesta, evlavia ortodoxă a avut 
permanent un caracter eroic și luptător, mergând pe urmele muce- 
nicilor și mărturisitorilor, pentru care a te teme de moarte şi a bate 
în retragere în faţa ei însemna cădere în mâinile satanei și despăr- 
tire de credință. Creștinii ortodocşi s-au silit neîncetat să calce în pi- 
cioare boldul morții şi să dobândească libertatea cea lipsită de grijă. 
Astfel, ceea ce caracterizează tradiția patristică greacă este neîncetata 
luptă împotriva tiraniei morții, a diavolului și a păcatului, prin- 
tr-o viață de dragoste jertfelnică în Hristos”. 

Acestea erau învățăturile pururea pomenitului Părinte loannis 
Romanidis. Și în felul acesta a trăit, mai ales în ultimii săi ani, când 
i-am fost aproape. L-am vizitat în urmă cu câteva luni la secția de 
terapie intensivă a spitalului unde era internat, suferind de o pro- 
blemă cardiacă gravă, şi era cu pace, complet lipsit de frica de moarte. 
Singurul lucru care îl preocupa era viața teologică şi bisericească de 
Ia noi. L-am vizitat și la modesta sa căsuță. Se retrăsese cu totul din 
orice activitate bisericească și trăia cu pace, în isihie, exact așa cum 
își începuse viața teologică. Singurul lucru pe care îl mai făcea era 
Să scrie diverse articole la calculator şi să le pună pe pagina sa de 
internet („Romanity”). Se trezea noaptea, aprindea câteva lumânări 
într-un sfeşnic mic şi se ruga pe metanii. Un mare teolog din punct 

de vedere academic, rugându-se asemenea unui monah. Acest mod 
de viață îmi amintea oarecum de Papadiamantis, tot un călugăr în 
lume. Ocolea sistematic atenția publică, trăind simplu, smerit, isihast! 

ÎL rog pe Dumnezeu să-i dea odihnă sufletului său pentru efor- 
turile pe care le-a depus ca să dea mai departe Ortodoxia şi să tră- 
iască tainele ei. Este cu neputinţă ca Dumnezeu Să treacă cu vederea 
astfel de persoane ca pururea pomenitul Părinte loannis, care a ars 
până în sfârşit, mistuit de râvnă şi de dragoste pentru teologia și tra- 
diția isihastă ortodoxă. 

ÎL rog pe Dumnezeu să dea mângâiere rudelor sale celor după trup 
(sora, fiicele, nepotul şi ceilalți din familie), și rudelor sale celor după 
teologie. Pentru că pururea pomenitul Părinte avea mulți casnici în- 
tr-ale credinţei. 

Cinstite Părinte Ioannis, 

În ultima vreme îți exprimai amărăciunea că osteneala ta s-ar 
fi pierdut în van, pentru că vedeai cursul lucrurilor abătându-se de 
la criteriile tradiției patristice ortodoxe pe care ai predat-o. Acum însă 
vei cunoaşte și mai adevărat că puterea credinţei şi cuvântul teo- 
logic autentic sunt mai tari ca armele nucleare și chimice, iar să- 
mânța învăţăturii tale celei adevărate va aduce roade. Aceasta ţi-o 

făgăduim, noi, ucenicii tăi, episcopi şi clerici, mireni şi monahi, tot 
poporul lui Dumnezeu. 

Îți urăm drum bun în călătoria ta de la templul cel creat la tem- 
plul cel necreat, de la cortul cel făcut de mână la cortul cel nefăcut 
de mână, precum îţi plăcea să spui, cu nădejdea învierii și a reîn- 
tâlnirii noastre. 


Sfârşitul volumului II 
şi Dumnezeului nostru slavă, Celui în Treime slăvit 

citit, ci și al propriei ilor eýperi eale Dea 

dogme, Părinţii nu fac doar simpla tăleuire a textelor, 

din experiența lor, tă fel ca un astronom care, atuaci când predă 
lecţie, Ba vorbeşte doar din tratatele de astronomie i È 

